
Paul Dons' første Ungdom, 
oplyst efter hidtil utrykte Breve fra ham til Chr. Molbech 
af L. Schrøder, 


CÆ Molbech har en Gang skrevet til Kamma Rahbek, 
at hendes Ven Dons i mange Aar havde været hans Povl, 
inden han blev Grundtvigs Povel. Naar jeg ikke desto 
mindre hverken skriver: »Povl« eller »Povel«, da er det 
fordi jeg af de Breve fra 1799 og de følgende Aar, som 
Molbech har faaet fra ham og trofast gjemt, kan se, at 
han hyppigst har skrevet sig Paul.”) 

Han blev født i Kjøbenhavn 19. Novbr. 1783, godt en 
Maaned senere end Molbech og godt to Maaneder senere 
end Grundtvig, og han har ikke været stort over 16 Aar, 
paa den Tid, da han skrev det første endnu bevarede Brev 
til Molbech. Det er rimeligt nok, at et Bekjendtskab 
imellem deres Fædre, der begge var Nordmænd, har ført 
de to halvvoksne Ungersvende sammen, og Chr. Molbech, 
der var i sit Hjem i Sorø, har brugt Paul Dons' Hjælp 
til at faa Bøger til Kjøbs og til Laans i Hovedstaden. 
Den gamle Molbech har benyttet sin Landsmands HED 
til andre Indkjøb. 


1) Ogsaa hvad den øvrige lidet følgestrænge Bogstavering og 
Tegnsætningen i Brevene angaar, søger jeg i alt væsentligt at 
gjengive dem nåjagtigt. Men Stoffet er saa stort, at der kun kan 
være Tale om at meddele Brudstykker. 

»Hoystærede Kiære Veni« — Saaledes begynder det 
»i allerstårste Hast« skrevne Brev fra 16. December 1799 
— »Med megen Fornåyelse imodtog ieg i Løverdags Aftes 
Deres meget ærede Brev tilligemed indlagde 1 Rd. 4 Mk. Ba. 
med Forlangende at kiøbe Dem adskillige Bøger; hvilket 
ieg strax til min Vens Fornåyelse søgte at udrette.« Længere 
henne i Brevet læses: »leg skal bede min Ven hilse Deres 
Hr. Fader fra min Fader, at han maa undskylde ham, at 
han ei denne Gang kan skrive . ..; tillige skal ieg bede 
Deres Fader fra ham, ei at forsmaae det med Siegfrid 
udsendte Knippe Præste Flyndre.”) Det bliver uvist, om 
Urtekram Vahrene med denne Lejlighed kan blive udsendt, 
men i manglende Fald skal de tilligemed det stærke Øl 
med næste Leilighed blive udsendte. leg kan ei tilmelde 
min Ven noget der kunde interessere; men afbryder derfor ; 
og beder ieg min Compliment aflagt for Deres kiære For- 
ældre, og vær De selv hilset fra Deres hengivne Ven.« 
Udskriften er: »a Monsieur Monsieur Christian Molbech 
a Sorøe.« 

Paul Dons blev privat inskriberet ved Kjøbenhavns 
Universitet 1802 og tog i Efteraaret 1803 juridisk For- 
beredelseseksamen. == Christian Molbech, hvem Sygdom 
havde hindret i at blive Søkadet, har begyndt sin akademi- 


1) Udtrykket ,,Præste-Flyndre" findes ikke i Molbechs Ordbog, 
skjønt det saa vist maa have været almindelig brugt, som det ikke 
blot læses i, men ogsaa staar udenpaa Brevet, som Siegfrid (vente- 
lig Fragtmanden) skulde overbringe, at der med det blandt andet 
fulgte et Knippe Præste-Flyndre. Paa Forespårgsel er jeg bleven 
underrettet om, at man paa Fanø, hvor man bruger Navnet ,,Skuld" 
om den Fisk, der ellers nævnes Flynder, kjender Ordet ,,Prést- 
Skuld" som Bénævnelse paa særligt store Flyndre. Anledningen 
dertil forklares at være den, at Præsterne til visse Tider har 
taget Tiende lige saa vel af de Fisk, der blev fangne, som af 
det Korn, der blev høstet, og at de da plejede at tage de bedste. 
Tiendetagerne har vel ogsaa været mistænkte for helst at udpege 
de tungeste Neg. 

ske Løbebane paa selvsamme Maade og i de samme Åar. 
Dette har ikke været usædvanligt i hine Tider; Aar 1800 
blev Oehlenschlåger Student uden offentlig Eksamen og tog 
samme Aar juridisk Præliminæreksamen. Det var nemt 
paa denne Maade at faa sit akademiske Borgerbrev. Men 
en saadan »Kaffestudent« havde ikke Adgang til Univers- 
itetets Stipendier. Dons havde, Aaret for han blev Student, 
overtaget en Plads som Kopist ved den kongelige Enke- 
kasse. Han rykkede aldrig højere op påa den akadem- 
iske Løbebane, og først i 1817 blev han Fuldmægtig i 
Enkekassen. 

Vil man i hans Breve til Molbech søge Vink om, hvad 
der kan have hindret ham i at komme frem paa den studer- 
ende Vej og påa Embedsstigen, da er det ikke meget, man 
finder. — I September 1802 glæder Dons sig over, at 
Tiden nu snart vil komme, da han som Menneske skal 
begynde at uddanne sig noget til at vorde en for Fædrene- 
landet nyttig Borger; han har talt med Hr. Dichmann, 
Lærer ved Frue latinske Skole, »en Mand, bekjendt ikke 
mindre af sine Kundskaber, end af sit gode Hjærte, ret- 
skafne Vandel og særdeles gode Maade at informere paa«; 
ham skulde han have til sin Lærer i to Timer om Dagen, 
fornemmelig i det latinske Sprog.) — I Oktober næst- 
efter fortæller han, hvordan han læser Cornelius Nepos 
og Virgil. Det koster ham rigtig nok en Del Umage at 
læse Æneiden, men han føler sig rigelig belånnet ved at 
forstaa den. Imidlertid er det klart for ham, at han med 
sine Studeringer ikke kan komme saa hurtigt frem som 
Molbech. Han »er i alle Ting saa langt tilbage.« — Et 
Aar efter bebrejder han sig bittert, at han ikke har nyttet 
den sidst forgangne Tid til sit »egentlige Brød-Studium, 
som Staten byder os at dyrke først for at kunne føde os«. 
Havde han dyrket det latinske Sprog rigtig flittigt, kunde 


1) Ifølge et Brev fra P. Dons af 23. Juli 1803 har Molbech og 


han en Tid benyttet Dichmanns Undervisning sammen. , 
17 

han nu have begyndt at læse til Embedseksamen; men 
dertil følte han sig endnu ikke skikket. — I April 1804 
sender han Molbech sin varmeste Tak, fordi han har til- 
budt ham Undervisning i det tyske Sprog under den ud- 
trykkelige Betingelse, at han med Lyst og Flid vil »begynde« 
og »fortsætte« et Arbejde, som »først derved kan vorde 
behageligt for Dig og nyttigt for mig selv«. Da dette Brev 
blev skreven, havde de to Venner allerede i to Aar brugt 
det fortrolige Du i Tiltalen til hinanden, og af de valgte 
Udtryk kan det skjonnes, at Molbech ikke blot har tilbudt 
at gjåre Dons en Vennetjæneste, men ogsaa har funden 
det rigtigt dels at antyde, at han kjendte hans Skrøbelig- 
hed, den at han havde lettere ved at begynde end ved at 
fortsætte, dels at opmuntre ham til i denne Retning at 
tage sig sammen. Det har næppe lykkedes for Dons nogen- 
sinde at komme i Gang med et rigtig solidt bogligt Arbejde, 
— med hvad han selv kaldte et Brød-Studium. Hvad der 
har hindret ham deri, har blandt andet været, at han var 
- altfor stærkt optaget af, hvad der rørte sig i Samtiden, og 
særligt da af, hvad der blev ført frem af Tidens tone- 
” angivende Talere og Forfattere. 

Brevene til Chr. Molbech drejer sig vistnok især om 
de Kommissioner, Paul Dons skulde udføre for sin soranske 
Ven hos Boghandlere og paa Bibliotheker, hvorved der 
stundom kan falde en Spydighed af til Moldenhauer, der 
rugede som en Drage over Bøgerne og kunde nægte »en 
af vore Talere, Præsten Clausen«, at laane en Del af et 
fransk Værk, fordi det havde »et marmoreret Læderbind«. 
Men stundom indeholder de gamle Papirer Oplysninger 
om Begivenheder, som bevæger Brevskriverens Sind, og 
da nogle af disse kan have Betydning ogsaa i anden Ret- 
ning end til at belyse Paul Dons' Personlighed, skal jeg 
deraf meddele et Par Prøver. 

29, Maj 1802: »Et af Dagens vigtigste Anliggender: 
Guldhornene! skulde jeg for længe .siden have meddelt 


5 


Dem om, men det er gaaet med dette som med alt det 
andet, at jeg først kommer længe efter. Da jeg formoder 
at De nu har fuldkommen Kundskab om dette skjendige 
Tyverie, vil jeg ikke vedrøre det. Kun dette kan jeg sige, 
at man endnu i Dag ikke har faaet dem igien, og des- 
værre — det vil nok.aldfig ske. Det synes mig i øvrigt 
overmaade besynderligt og skiødesløst, at da de bleve 
stiaalne Natten imellem den 4de og bdte hujus, man da 
først, og det endog paa en lidt naragtig Maade, som De 
nok er bleven opmærksom paa ved Avertissementets Læs- 
ning i Adresse-Avisen, averterede dem i Aviserne den 
16de, 17de og 18de hujus. Man siiger, at Politiemesteren 
var gandske sikker paa, strax at faae Tyveriet udspioneret, 
men Tiden viiste det modsatte. Herved fik Tyven det for- 
ønskede Otium til at practisere dem saaledes som han 
ville, og Danmarks Haab om at faae sin Skat tilbage, blev 
kuldkastet.« 

13. Novbr. 1804: »I Gaar saae og hørte ieg første 
Gang Professor Rahbek. Han lod et Papir circulere, hvor- 
paa de Tilstedeværende (hvis Antal var over 150) kunde 
tegne deres Navne, med den udtrykkelige conditio sine 
qva non, at kun de, som agtede hver Gang at høre ham, 
ville tegne sig, men at derimod de som ikke kunne dette, 
ikke ville, da det meget ville smerte ham, om han hen i 
Tiden saae det bestemte Antal af sine Tilhørere for- 
mindsket, saa meget mere som han haabede, at han ikke 
ved Uflid, skulle fortiene det. leg vil, i hvor ufuldkom- , 
ment det end her kan blive, fortælle Dig noget af hans 
første Times Foredrag. »» Vid, Phantasie og Følelse, ere 
de 3de Klasser under hvilke Digterarbejder kunde hen- 
føres. Saavidt han kunde domme, sagde han, kiendte han 
kun 3de Digtere, som i en såa hy Grad besad hine Evner 
at man kunde sige, at de vare lige store i ethvert Slags. 
— Saaledes anførte han Britternes Shakespear, om hvem 
man neppe kunde bestemme, hvori han var stårst, og hos 

os maaske Ewald. Han advarede meget mod den een- 
sidige Smag og beviste dens Skadelighed. Den eensidige 
Smag er ingen Smag. Der maae Vid til at bedåmme Vid, 
Phantasie til Phantasie, Følelse for at bedåmme Følelse. 
Vi ville søge det Skidnne og erkiende det Skibnne hvor 
det Skidnne er. Vi ere taknemmelige, naar en Shakespear 
og en Ewald, ved sin Tryllestav, med lige Lethed lader 
Tordenen rulle over vore Hoveder og Bækken risle hen 
for vore Fødder, men vi ville ogsaa fuldelig skibnne paa, 
at ogsaa vor Thaarup og Guldberg vækker Menneske- 
hedens blide Følelser i vore Hierter. Vi ville skiænke 
Laurbærkrandsen til vor Etoald, Vedbenden til vor Bagge- 
sen, vi ville have en Krands tilrede for enhver, Myrthen 
for vor Lund og Sorgens Sanger Rein, og vi ville ikke 
forsmaa den simple Axekrands til vor Storm.««  Nødig 
ville ieg rive noget Enkelt ud af det hele, derfor vil ieg 
ikke udvikle mere af hans Foredrag. Med Varme nævnede 
han Pram og Zedlits og uden at nævne hans Navn, talede 
han i faae Ord om Øhlenslæger som med saa meget Genie 
har fremtraadt imellem os. — Det gaaer med denne, i Ordets 
ædleste Betydning, humane Mand, som med den Fader, i 
hvis Lod det ikke faldt, at have de smukkeste Børn. Han 
erkiender fuldkommen Andres Fortrin, men han elsker 
dog saa inderlig sine egne, hvorfor? — fordi de ere hans.« 

Vidner dette Brudstykke om Paul Dons' Sans for 
Poesi, da er det samme Tilfældet med et Brev fra 1803, 
hvori han først afskriver et Stykke af Nyrup i Kjøben- 
havns lærde Efterretninger, Nr. 24, der oplyser, at Jens 
Baggesen i Paris arbejder paa: a) en Oversættelse af Vølu- 
spa, b) et Heltedigt om »den tredie Odins Rejse og An- 
komst til Norden«, c) »de nordiske Forvandlinger« eller 
en Fremstilling af »den nordiske Mythologie i et heelt 
sammenhængende Digt som Ovids Metamorphosis«, d) en 
Oversættelse af »8de Bog i Tassos Gerusaleme liberata« 
og af Burgers »Leonore«, — og at man desuden kan vente 

sig: a) et af det skjånne Videnskabers-Selskab kronet 
Heltedigt af Hr. Pastor Hertz i Korsør og b) et Helte- 
digt af Hr. Øhlenslæger om » Thors Kamp med Jætterne«. 
Nyrup bemærker, at man af »det om Baggesen og Øhlen- 
slæger anførte« kan slutte, »at den akademiske Prisopgave 
om den nordiske Mythologies Beqvemhed til Anvendelse i 
Digterarbeider vil kunne have de allerbetydeligste Følger 
for vort Sprog og vor poetiske Litteratur,« Efter at have 
meddelt Molbech, hvad R. Nyrup har skreven, tilføjer 
P. Dons: »Overmaade meget har det interesseret mig at 
læse dette, og da jeg er overbeviist om, at det ville være 
Dig lige saa kiært, afskrev jeg Dig det. Glad maae en- 
hver den sande Poesies Velynder være, ved igjen hos os 
at see en Morgenrøde fremstraale som siden de Ewaldske 
og Wesselske Dage næsten gandske har været skjult for 
vort Øye. Gud give at en stårre og mere udbredt Smag 
for den sande ægte Poesie (ru findes den ikke engang 
hos den stårste Hob af Musernes egne Sonner. Smag paa 
det skjånne og ædle og store har kun faa af dem) maae 
blive udbredt blandt Danmarks Sønner! Da skal ikke 
Ligegyldighed ja ofte Ringeagt være den Lod Digteren nu 
saa saare tit faaer for sine Arbejder; men hans Sange 
skal da vidne om Kraft og Styrke, og glad skal han synge; 
thi han veed han synger for en taknemmelig Verden, Du 
vil maaske sige min gode M! at den sande Digter ikke 
nu saaledes er miskiendt, Jo det er han sandelig. I det 
mindste saa længe han lever mellem sine Samtidige. Man 
beviser ham den Velgierning at holde hans Mave tom, 
paa det hans Geist kan blive saa meget des fyrigere,« — 

Kristian Køster har gjættet paa, at det var Henrik 
Steffens, der »ved sin varme Aande og sin brændende 
Veltalenhed oppustede den ulmende Glød til Flammer hos 
P. Dons ligesom hos Øhlenslæger og Grundtvig.«") At han 


1) Til Minde om Povel Dons. S, 5. 

ikke har taget fejl, kan nu bevises. 7 17804 var der en 
Brydning imellem de to Venner, Chr. Molbech og Paul 
Dons, som kom af, at hver af dem havde sin Stor- 
mand, han særlig beundrede, og medens Paul Dons 
var villig til at båje sig dybt for Molbechs aandelige 
Høvding, saa kunde Molbech ikke forlige sig med, at 
Dons havde en anden Bannerfører i Aandens Verden, 
som han følte, han maatte følge. 

Molbech var særlig stærkt paavirket af Rousseau. Han 
har i Følge Forfatterleksikonet 1804 ladet trykke en Sub- 
skriptionsplan paa »et Forsøg over J. J. Rousseaus Levnet 
og Charakteer«, som dog aldrig udkom.. Maaske har han 
dertil benyttet et Skrift af Holsteneren Aug. Ad. Friedr. 
Hennings, som efter at have studeret i Gåttingen gav sig 
til at sysle med Rousseau, Voltaire, Plutark og Locke og 
senere under sin Ansættelse ved Gesandtskabet i Berlin, da 
han levede i Omgang med Moses Mendelsohn og nogle 
franske Lærde, udviklede sig yderligere til i Danmark at være 
en Talsmand for Fritænkeriet. Blandt andet gjorde han 
1779 Opsigt ved Bogen »Olavides«, som fremkaldte en stor 
Pennefejde, og som gav N. E. Balle Anledning til i en 
Beslutningstale ved Konfirmationen i Slotskirken den 5. 
April 1780 at bekæmpe den rousseauske Leveregel, at man 
skulde følge Naturen. »Hvorledes?« sagde Balle. »At følge 
Naturen og give Slip paa Guds Ord, det vover man at 
raade os. Se paa Naturen! Se, hvor den er ond! og 
gaar ind, mine Andægtige, i eders slette Tilbojeligheder!« 

8. Sept. 1804 skrev Paul Dons: »leg er saa glad ved 
at tænke mig, at Du nu har fuldendt Din Oversættelse af 
Hennings, saa meget mere som ieg veed, at Du, ved dette 
Skrifts Udgivelse, vil give den Mand, i hvis udødelige 
Skrifter Du allerede længe har beundret den store og 
ypperlige Philosoph, sit Olds ypperste Dødelige, hvis Skatte 
vor Tidsalder endnu er for ufuldkommen til, fuldelig at 
kunne paaskibnne og realisere, men maa néyes med at 

skiænke som en kostelig Guldgrube til de kommende 
Slægter; en Mand, i hvis Skiæbne Du ædle, gode Ven! 
med Dit Hierte og Din Aand saa levende -har deeltaget: et 
af de skibnneste Taknemmeligheds Offere, som ham hidtil 
er skiænket af nogen.« 

18. Juli 1803 tænker Paul Dons sig ind i sin Vens 
Glæde ved at være kommen fra Kjøbenhavn ud til sit 
»lille behagelige Loftskammer i det kiære Sorøe«: »Jeg 
syntes at høre Skov- og Mark-Sangerne at tone Naturens 
eevige hove Røst for Dine Øren, og jeg syntes at høre 
Dig udbryde som »Naturens og Sandhedens Menneske« 
den udødelige Rousseau udbrød, da han i Aaret 1756 flyt- 
tede fra Paris til det Sted paa Landet, som Madame D—y 
havde ladet opbygge til ham: »endelig ere mine Ønsker 
opfyldte« —, i det Du vaagnende, var hilset af din Føde- 
Egn, hvor Dit Livs første Morgenrøde fremtraadte, og glad 
blev modtaget af Dine elskte Forældre og 3de Sødskende. 
Jeg føler paa Dine Vegne den inderligste Glæde ved at 
tænke mig i Dit Sted, efterat Du løsreven fra disse qvalme 
Mure, hvor alt er Død og alt fremvirker langsom Død 
hos os: her, hvor vore Tanker, Ønsker og Følelser ofte 
opstige for dels at blive uopfyldte deels at døe i deres 
Fødsel, kan aande frit og leve frit.« 

9. og 10. Septbr. 1804 skriver Paul Dons: »I Dit 
Brev af 28de Aug. taler Du med saa megen Varme om 
mig og mit Venskab for Dig. O at ieg fortiente det! 
»»Men, siger Du, naar ieg forestiller mig hvor lidet ieg for- 
tiener denne Lykke, naar ieg tænker paa at det 18de Aar- 
hundredes ædelste Menneske, maatte tilbringe sit hele Liv 
uden nogensinde at finde det sande Venskab, det Venskab 
som hans brændende Følelser, hans hele Menneskeheden 
omfattende Hierte, søgte og fortiente: kan ieg da troe, at 
Skiæbnen skulle finde mig værdig til en saadan Lykke? 
Denne Tanke vil stundom ogsaa forbittre mig denne min 
eneste Trøst som i blide Øjeblikke kan skiænke mig såa 

håy en Fryd. Men ieg vil stræbe at forjage den og at 
fatte den Tro at Skiæbnen her viser en Prøve paa sin 
Ubillighed, i det den skiænkede mig et Held som ieg ikke 
fortiente og som den nægtede saa mange uendelig værd- 
igere.«« — Du fryder Dig ved at nære den Tanke, at om 
end den hele Verden miskiendte Dig, Du dog kan være 
vis paa, at der lever een som ikke gibr dette og som 
aander for Dig, og at denne eene var mig. — Det 18de 
Aarhundredes ædelste Menneske fandt ikke hvad han søgte 
herneden. Det blev denne Viises Lod at fødes blandt et 
Folk, hvis Karakteer indeholder saåa meget flygtigt og let- 
sindigt. Han fik Venner som ikkun fattede enkelte Toner 
fra den Verden, Han aandede i. Man beundrede vel 
hans straalende Genie, men fattede ikke hans uforlignelig 
ædle Hierte. I vor Tidsalder er en forunderlig Frygt for 
Menneskene, udbredt blandt de fleste Enkelte, som staa 
over den almindelige Mængde. Man frygter for dem man 
vil nærme sig til, fordi man saa ofte erfarer, at Gud- 
ernes Gave: Venskab og Kiærlighed er vanhelliget paa 
Jorden. Den Inderlighed, som skulle fremtrylle Himmerig 
paa Jorden er ligesom flygtet hen til andre Regioner og 
Egennytte, Avind, Misundelse, Forfængelighed o. s. v. har 
derimod bosat sig hos os. Dette føder, som ethvert for 
Viisdom, Dyd og Menneskeheld varmt Menneske, kan over- 
tyde sig om, en inderlig Smerte og denne stiger ved Om- 
gangen med Mennesker ofte til den Grad, at en Afsondring 
fra Verden, at et næsten blot til sig selv indskrænket Liv 
bliver for saadanne det sikkreste Tilflugtssted. I en saa- 
dan Tidsalder levede han, hvis Liv var til for Verden; 
hvis Hiertes Flammer af den uforanderlige Skiæbne var 
bestemt til, /angsomt at udslukkes hos ham selv, uden 
at han ret kunde lade dem blusse paa Menneskehedens 
Alter. Hans aabne Hierte og glødende Phantasie skabte 
Menneskene som dannede og modne til hans store Aands 
gyldne Lærdomme, men ak, den hele Menneskehed tabte 

sig under hans Hænder og med udstrakte Arme stod Han 
ene tilbage. — Elskte Christian! ieg blues ved at tænke 
mig, at ieg ikke bestandig skulle vorde Din Ven saavel i 
Gierning som i Ord ...« 

Man vil se, at det ikke blot er Christian Molbech, der 
løfter Rousseau til Skyerne, men at ogsaa hans Ven Paul 
Dons søger at følge ham i Bestræbelsen for at forstaa og 
skatte den franske Filosof og udtrykke sig påa hans 
Manér. Desuagtet kom der en Kurre paa deres Venskabs 
Traad, og det, som jeg alt har bemærket, fordi Paul 
Dons havde kaaret sig .en anden Bannerfører end Rous- 
seau, fordi Ilenrik Steffens' Ord havde virket mere paa 
ham end Rousseaus Skrifter og hans gode Vens Lovtaler 
over disse. 

Det er i et stort Brev, som Paul Dons skrev 73.—15. 
Mai 1804, at baade den forbigaaende Misstemning imel- 
lem de to Venner har faaet sit Udtryk, og tillige Grunden 
til den er fremsat med tilstrækkelig Tydelighed, og deraf 
skal da nu anføres et længere Brudstykke:  >Fra den 
første Tid af at jeg lærte at kiende Dig mærkede jeg, 
tilligemed et varmt Hierte, i Din Karakteer noget imod 
Din Alder saa gandske besynderligt sært og usædvanligt, 
at jeg studsede derved. Men da jeg tilfulde vidste og 
veed hvoraf dette har havt sit Udspring, læmpede jeg mig 
efter dem og giorde mig det til Regel, altid at gibre det. 
Men en lang Erfaring har ogsaa giort mig vis paa, at en 
ikke ringe Portion Egenkiærlighed ofte bestemmer Dig saa. 
og ikke anderledes. Med en stor Consequentz forsvarer 
Du alt hvad Du har antaget og vil paa ingen Maade tillade, 
at man giår Dig Indvendinger. Det er ypperligt at være 
consequent naar de Grunde man bygger paa slet hen ere 
sande thi hvad der da følger af dem, maa ogsaa blive 
Sandhed; men mere eller mindre i det modsatte Tilfælde 
at være consequent, alene for at være det, det er synes 
mig noget gandske urimeligt. — Jeg har aldeles ikke vovet 

at angribe Dine Meninger; ... men jeg har yttret og villet 
forsvare et og andet som jeg har antaget og om hvis 
Sandhed jeg er lige saa overbeviist som om Tingenes Til- 
værelse uden for mig. Dette har da fordi de ikke vare 
overensstemmende med Dine, givet Anledning til en egen 
Adfærd fra Din Side. Du har ikke villet høre dem, Du 
har forkastet dem, blot efter en Fordom og et uklart Be- 
greb, uden at Du har villet høre dem, og da gaae imod 
mig med Grunde ... Fornemmeligen i den sidste Tid 
har jeg, som sagt, bestr[æbt] mig for at forsvare et og 
andet som jeg, ofte kun hændelsesvis, har fremsat, men 
som ikke har været efter Dit Hoved, og ikke, som jeg 
længe har giort, tiet reent stille naar Du erklærede det 
jeg fremsadte, skiåndt ikke for reent Galimathias, saa dog 
for Fostere af en Hierne som ikke havde samme gode 
Stilling i Hovedet” som andre godt Folkes. For gandske 
kort siden forundrede Du Dig særdeles meget over, »»at 
jeg gad være en saadan Papegoye som jeg var««. — Maa 
jeg spåérge, kan man ikke fremsætte en anden Mands Tanker 
paa samme Maade som han, uden derfor saa gandske at 
være Poppedreng? — Skulde maaske en Nyhedssyge be- 
væge mig til at fremsætte dem under en anden Form 
skibndt de ikke hørte mig til, for at illudere den som 
ikke kiendte begge Former? Jeg mener at man alligevel 
kan være hvad ethvert nogenledes cultiveret Menneske bør 
være — Selvtænker. — Gud frie mig fra, nogensinde at 
ville forringe Mænd som jeg maatte ydmyge mig for om 
jeg fattede dem i deres hele Omfang; og fårend jeg kan 
dette, for kan jeg naturligvis ikke domme om.dem — og 
endnu mindre bedåmme dem ufordeelagtigt —; thi jeg 
vilde ligefrem derved indvikle mig i Skiævheder. Og, ved 
at ville erklære en Mands Ideer for at have Slægtskab 
med Pesthuussnak fordi jeg ikke fattede dem, smigrede 
jeg mig selv paa en lav Maade. Ved dette sidste her an- 
førte har jeg fornemmeligen havt den Mand i Minde som 

jeg af varm Taknemmelighed har bestr(æbt] mig for at 
opvække fordeelagtige Begreber om hos Dig — og til hvem 
var det mere naturligt at jeg gjorde dette end den som 
blev min første Ungdoms Ven og som ogsaa i Alder var 
min Lige? — Doctor Steffens. Evig og uforanderlig skal 
mit Hierte slaae med den håyeste Varme for denne Mand 
som jeg i min første Ungdoms Alder vovede, skiåndt næsten 
gandske raae og uvidenskabelig, men med som jeg tår 
paastaae, Evne til den nødvendige Anskuelse, at nærme 
mig til og af hvis herlige og lyse Aand jeg fik en Straale 
i mit Inderste. I Begyndelsen da jeg hørte hans Fore- 
drag, concentrerede han mig saaledes, at jeg nær havde 
bukket under for den Smerte som jeg følte. Paa den 
ene Side havde jeg den stårste Deel af min Tidsalder imod 
ham, og jeg hørte fra alle Sider det almindelige Raab, at 
han var blot Charlatan, Markskriger, at hans Philosophie 
havde Liighed med den franske Frihed og Liighed, og 
Gud veed hvilke Prædikater man tillagde ham. Jeg 
vaklede frem og tilbage som det svage Siiv der bugner 
frem og tilbage for Nordenvinden. Men paa den anden 
Side blev jeg dreven (skiåndt jeg engang havde besluttet 
ikke mere at høre ham) af en uimodstaaelig indvortes 
Drift til ham. Da jeg ikke magtede med Sandhed at be- 
stemme om den almindelige Tone var den rette ell[er] ikke, 
fulgte jeg ligefrem min egen Drift, og held mig at jeg 
giorde det! Dersom nogen Mand hidtil har skabt Lys i 
min Siæl, udfriet mig af det Fængsel som Opdragelse 
etc. etc. havde kastet. mig i, da var det ham. — Han, 
ene Han har, som -min gode Genius, peget mig den Vei 
jeg skulle vandre paa. Med Philosofiens Fakkel har han 
ledet mig om i Naturens Helligdomme, og ved den (Phil- 
osofien) har han aabnet mig en nye Verden i den virke- 
lige, i det han har lært mig at skue den majestætiske 
Betydning som det ene staar i til det andet, at see det 

Enkelte i det Heele og det Heele i det Enkelte, hvorved 
vi, i det vi erkiender dette fuldkommen relative Forhold 
af Tingene imellem hinanden, anskuer den evige Harmonie 
som er i det Heele. Den eneste Maade, jeg kunne belånne 
ham paa var med Taknemmelighed. Denne yttrede jeg 
noget af for Dig men Du kunne og ville ikke taale at jeg 
med saa megen Varme talede om en. Mand som jeg saa 
inderlig følte og altid vil føle hvor meget jeg skylder. 
Nok, denne Mand var gandske og aldeles den første An- 
ledning til en Disharmonie som reiste sig imellem os.« 
For de fleste Læsere af dette Brev vil der være noget 
velgjérende i at se, hvordan Paul Dons prøver paa at 
tage sig sammen for at hævde sin Selvstændighed over 
for Molbech. Men naar man lægger Mærke til, at hvad 
han har skrevet i den rent rousseauske Stil om Molbechs 
og sit Venskab, hører til en Tid, der ligger nogle Maaneder 
senere end det Brev, hvoraf et Brudstykke nu sidst er 
meddelt, saa vil man faa et Indtryk af, at der har manglet 
ham paa Kraft til den virkelige Opgjårelse, som maatte 
til, om der skulde blive et Forhold som imellem ligestillede 
Venner. Og man vil faa et Bidrag til at forstaa, at det 
maatte virke forstyrrende paa Dons' indre Liv i det hele, 
da han kom ind i langt alvorligere Brydninger. Lige saa 
inderligt som han havde sluttet sig til Molbech, ligesaa inder- 
ligt eller endnu nærmere sluttede han sig senere til Grundt- 
vig, med hvem han kunde enes om Lovprisningen af 
Henrik Steffens. Men derfor blev han ogsaa voldsomt 
greben af de stærke Sjælekampe, Grundtvig maatte gjennem- 
gaa, inden han kom til Hvile i Troen paa Syndernes For- 
ladelse. Og da saa Molbech veg tilbage fra at følge 
Grundtvig, og endnu mere, da det kom til et bestemt Brud 
imellem Molbech og Grundtvig, da blev Dons stillet over 
for et Opgjør af langt alvorligere Slags end det i 1804. 
Det er ikke underligt, at det kan skrives om Paul Dons, 

at han fra 1811 til 1820 nedbrødes mere og mere,”) — 
ikke underligt, om end i høj Grad sårgeligt, at hans Søster, 
N. G. Blædels Moder, 1819 kunde skrive fra Kjøbenhavn 
til sin Mand, der da var Præst i Stubbekjøbing: »Hvad 
skal jeg sige dig om min ulykkelige Broder? Han er tabt 
for alle. Hans skjånne Sjæl er borte, og kun et meget 
svagt Legeme er tilbage for denne Verden. O, jeg kunde 
græde som et Barn fra Morgen til Aften ved at se hans 
ulykkelige Forfatning. Dette muntre, lyse Menneske, som 
jeg har elsket saa inderlig, fra jeg var Barn, og hvad er 
han nu, ja som du kunde se en Vanvittig, det er græsse- 
ligt, at jeg skal sige dette, men saaledes er det. Han 
sidder med et ulykkelig Blik stille hen paa ét Sted, taler 
ikke og kan intet erindre. O, kjærlige, gode Gud, end 
hans Lidelse, tag ham til dit himmelske Rige, og lad ham 
nyde al den Fryd, som hans kjærlige Hjærte fortjæner! 
Saadan beder jeg for vor Poul, bed ogsaa du min kjære 
Mand for ham, som er tabt for dette Liv«.?%) 

En Overvejelse af Brydningen imellem Dons og Mol- 
bech kan hjælpe til at forklare, hvordan Dons' Liv fik en 
saa sårgelig Slutning. Men det meddelte Brev-Stykke fra 
Maj 1804 har ogsaa Betydning i andre Retninger. 

Der er talt og skreven saare meget om Virkningen 

- af Steffens' Optræden i Kjøbenhavn i Aarhundredets Gry. 
Men der er ikke offentliggjort mange Vidnesbyrd fra Til- 
hørere af ham, der følte sig hjærtelig grebne ved at høre 
hans Foredrag. Han virkede overordentlig meget paa 
Oehlenschlæger, men vist nok mest ved Samtaler, frem 
for alt ved den, der optog det meste af en Dag og en 
Del af den følgende Nat, og som gik forud for, at vor 
store Digter skrev »Guldhornene«. Derom har Oehlen- 
schlæger givet os en meget livlig Fortælling. Naar han 
skriver om Steffens' Foredrag, da er det mere som hans 

Stalbroder end som hans Lærling. Den blivende Virk- 
ning af Steffens' Samvær med ham var især, at han fik 
Tro til sit Digterkald. Det dybeste af det, som kom frem 
i Steffens' Foredrag, har Oehlenschliger ikke tilegnet sig; 
ellers havde han ikke saa let under Opholdet i Halle i 
Høsten 1805 kunnet vikle sig ud af det nåje Venskabs- 
baand, hvorved han var knyttet til ham.”) — Grundtvig 
har oftere dvælet ved, hvad han har faaet ud af Steffens” 
Foredrag, og derved fremhævet adskilligt, som han har 
lært af Steffens, og som Qehlenschliiger ikke har lært. 
Men han har aabent tilstaaet, at han stod meget tvivlende, 
ja overlegent over for, hvad hans Sødskendebarn sagde, 
saa længe han hørte paa, og naar han kom hjem fra et 
af Foredragene, og Kraften i dem skjøånnede han egentlig 
kun deråf, at han ikke kunde lade være at følge dem til 
Ende. Der skulde gaa Aar hen, og han skulde blive dybt 
ydmyget, inden Steffens' Tale fik den afgjårende Betydning 
for ham, som den visselig har haft, først i en, saa i en 
anden og endelig efter flere Aars Forløb i en tredie Ret- 
ning.”) — Man véd, at Steffens' Foredrag har virket stærkt 
paa »den svenske Gymnastiks« Fader, Ling, som studerede 
i Kjøbenhavn, da de blev holdt. — Men et bestemt og 
klart Vidnesbyrd om, hvad Lynildsmanden kunde udrette 
påa et ungt Menneskes Hjærte, som det, Paul Dons har 
aflagt i Brevet fra -Maj 1804 til Chr. Molbech, husker 
jeg ikke, at jeg har truffen nogen Steds. Og jeg venter, 
at mange, som efterdags vil fortælle om Steffens” Foredrag 
i Kjøbenhavn, vil skjønne paa, at de nu kan være i Stand 
til at henvise til det, Paul Dons har skrevet om Indtryk- 
ket, han fik af at høre Steffens, om hvad der holdt igjen 
imod, at han fuldt turde give sig hen til at tage imod 
hans Ord, om hvordan han en Tid stod. tvivlende, men 
saa maatte båje sig for Steffens som den gode Genius, 


1) Smlgn, min Bog: ,,Qehlenschlåger og den romantiske skole". 
2?) Smlgn. min Bog om Grundtvigs Barndom og første Ungdom. 

der aabnede hans Øje for den Vej, han i sin Fremtid 
skulde gaa, — der skabte Lys i hans Sjæl, og som friede 
ham ud af Fordommenes Fængsel. 

Brevvekslingen mellem Paul Dons og Molbech kaster 
fremdeles Lys over Spørgsmaalet om Kilden til den Sen- 
timentalitet, den 7ilbåjelighed til sygeligt Føleri, som 
fandtes hos mange Mennesker i dette Hundredaars første 
Halvdel. Fordi den traadte frem i en og anden af 
Ingemanns Digtninger og hos mange af hans Velyndere, 
særlig stærkt, da »Blanka« blev opført paa det kongelige 
Theater og gav Anledning til Hejbergs »Julespøg og Nytaars- 
léjer«, saa har man tit sat denne sygelige Følsomhed i 
Forbindelse med Romantiken. Man har glemt, at Hejberg 
var paavirket af Romantiken saa godt som nogen. Man 
har glemt, at Oehlenschliger i sin egentlig romantiske 
Periode, 1802—5, slet ikke var Talsmand for det stærkt 
Følsomme. Man har glemt, at den tyske Digter, hvis 
»vomantiske Digtninger« har givet Anledning til, at man 
fandt paa at kalde en hel Retning med dette Navn, Ludvig 
Tieck, snarere havde sin Styrke i det morsomme end i 
det hjærtegribende. Især siden den saakaldte Realisme 
kom herind fra Frankrig, har man stemplet den. Slags 
Digtning, der slog stærkt paa de bløde Strænge, med 
» Navnet Romantik. Vil man fordybe sig i Billedet af den 
unge Molbech, som man kan sé det i hans tidligere Breve 
til Grundtvig, eller som det længe får fremtræder i hans 
Forhold til Paul Dons, da faar man bedre Rede paa, hvor 
Kilden er til det usunde Føleri. Det er Rousseaus 
Skrifter med den Naturforgudelse og Selvforgudelse, som 
"han har givet Udtryk. Naar Baggesen bliver indtaget i 
Rousseaus Tanker om Opdragelsen, og naar han gjæster 
Rousseaus Ø, da bliver han sentimental. Molbech bliver 
det i endnu håjere Grad, og hos ham holder det sig meget 
længere. Der kan ogsaa findes usundt Føleri hos Folk, 


der kaldes Romantikere; men i de ni af ti Tilfælde vil 

de kunne takke en Skolegang hos Rousseau for, hvad 
der i denne Retning kommer frem hos dem. Der er 
meget af det, som blev skrevet i Tyskland i den store 
Literaturs Dage, der viser tilbage til Frankrig og Rousseau. 
Men der er ogsaa noget andet, som den Gang gjorde sig 
gjældende i Tyskland, — det, som styrkede Tyskerne til 
at rejse sig imod Napoleon. Steffens var en af de Mænd, 
hvis Navne er uadskilleligt knyttede til den tyske Befrielses- 
krig. Hvad der lynede i hans Tale i Breslau, da han 
manede tyske Studenter til at kæmpe imod Rousseaus 
Landsmænd, har ogsaa været til Stede som en Kraft i 
det, han førte frem i Kjøbenhavn. Derfor maatte en Unger- 
svend som Paul Dons, der virkelig blev greben af hans Tale, 
komme i tvivlende Forhold til den rousseauske Sentimen- 
talitet. Derfor havde Rousseaus Lærling, Molbech, en 
Følelse af, at der var kommen en farlig Fjende ind i 
hans Ungdomsvens Hjærte, da Steffens var bleven Paul 
Dons' gode Genius. Og om end Misstemningen imellem 
dem kunde overvindes, og om end et smukt Forhold bag 
efter kunde udvikle sig imellem Rousseaus Beundrer: Mol- 
bech, og Steffens" Beundrer: Grundtvig, saa var det mere 
de fælles Fjender: Spidsborgerligheden, Snæversynetheden, 
Døsen og Letsindigheden, der bragte dem til at staa i 
samme Fylking, end en virkelig dybere Forstaaelse.  Øje- 
blikket maatte komme, da Molbech ikke længere kunde 
følge Grundtvig, og da Paul Dons, for at følge den sidste, 
for Alvor maatte trække sig tilbage fra den første. 

Hvad skal man kalde det hos Steffens og hos Grundt- 
vig, der har stillet dem skarpt over for det franske og 
det naturalistiske? Det er ventelig noget, som hænger" 
sammen med deres Afstamning fra de gothiske Folkefærd, 
— det er Synet paa den store Sammenhæng i Historien, 
der fremtraadte desto mægtigere, da det blev tolket af en 
Naturgransker, af hvem man mindst ventede det,— det er den 


19 


levende Brug af Ordet som Aandens Budbærer og — hos 
Grundtvig — det gjennemgribende Arbejde for at indsætte 
dette Ord i sin Ret. Kampen mellem, hvad der kom frem 
hos Rousseau, og hvad der kom frem hos Steffens og 
Grundtvig, er endnu ikke endt, saa lidt som det er kom- 
men til en endelig Opgjårelse mellem fransk Lighed og 
engelsk Frihed.  Lighedsmanden og Frihedsmanden kan 
staa sammen i Kampen mod herskesyge Tyranner. Men 
er der intet at frygte fra disses Side, da viser det sig 
snart, at Ligheden ikke behøver at være Lighed i personlig 
Frihed, og at Ligheden selv kan blive den aller værste 
Tyran. Venner af Rousseaus Opdragelsestanker og Tals- 
mænd for den grundtvigske Skole kan staa sammen i 
Kampen mod gammeldags Pedanteri og i Arbejde for, at 
Livets Krav sker Fyldest. Men sent eller tidligt kommer 
der en Brydning imellem den franske, demokratiske, næsten 
udelukkende naturvidenskabelige Skoleretning, og den nord- 
iske, historiske Skole, som vil holde paa de enkelte Person- 
ligheders berettigede Krav paa en fri Udvikling. 

Der er mange Tanker, som kan vækkes ved at se 
Rousseau og Steffens stillede over for hinanden som Banner- 
førere. Men — for at komme fra det almindelige til det 
enkelte —, hvem, der har haft nogen Glæde af får at 
dvæle ved Billedet af Paul Dons som Grundtvigs og Inge- 
manns inderlig hengivne, for poetiske Indtryk næsten altfor 
modtagelige Ven, vil ogsaa være glad ved at lære ham 
nærmere at kjende, saaledes som han var i der fejre Ung- 
dom, hvorom han i den lange og mørke Tid, der sluttede 
hans Liv, (fra 1821—43) af og til har fortalt, saa hans 
Born aldrig kunde glemme det. 

En af Dåtrene, der havde lært mangfoldige Digte paa 
hans Skjød, længe får hun lærte at stave, har tegnet et 
Billede fra Vognserup, hvor Dons boede i en Række Aar, 
paa følgende Maade: »Livet i vort Hjem havde en ganske 

ejendommelig Natur. Mine Forældre havde en stor, dejlig 
Have. Hvert Efteraar blev den store Spisestue i Hoved- 
bygningen om Aftenen fyldt med Humleranker. Kar stil- 
ledes rundt i Rækker, og Humleplukningen begyndte. Hele 
Huspersonalet, unge og gamle, Gaardens Piger, og hvem 
der ellers vilde hjælpe til, mødte paa disse Aftener. En- 
hver modtoges med Glæde af min Moder, der var en meget 
elskværdig og klog Kone med en sjælden dygtig og praktisk 
Natur. Fader var paa Grund af sin Sygdom næsten blind, 
men han var en håjsindet Aand med et dybt poetisk Gemyt, 
nobel i al sin Færd, kun i enkelte Tilfælde meget heftig, 
naar han oprørtes af noget, der var hans Følelse imod. 
Naar Humleplukningen begyndte, var han altid tilstede, 
han stod da midt paa Gulvet og skar Ranker i Stykker, 
medens vi Born skiftedes til at dele dem omkring. Enten 
blev der fortalt Historier eller forelæst udmærkede, men 
fattelige Fortællinger fra Faders gode Bibliothek, og jeg 
er overtydet om, at disse Timer paa forskjellig Maade fik 
en velsignelsesrig Indflydelse. —- Naar Klokken slog 10, 
kom Lénnen i Form af dejlige Æbler, Valnødder og Druer; 
imellem havde Husnissen været ualmindelig god og blandet 
Skovnødder deri, og da var Glæden stor. — En Aften, da 
vi vare færdige, stod Fader i en Vinduesfordybning og saa 
op mod Himlen. Han havde fortalt os om sit Ungdoms- 
liv; klare, lysende Billeder havde han vist os, og vi lyttede 
alle dybt grebne, da udbrød han pludselig: Ja, Himlen er 
dejlig, se hvor dyb og klar, det kan jeg dog se; men der- 
oppe, Born, sidder ogsaa han, »Jesus Kristus, Gud og 
Mand, over alle Stjærnetoppe troner højt i Vælde han«. 
Og saa var der en Bevægelse i ham, saa dyb og stærk, 
at jeg aldrig glemmer den«.") 

Dette smukke Billede af den syge Paul Dons vidner 
om Sammenhængen imellem hans rige Ungdoms-Minder 


17) W. Hjorts Bog om N. G. Blædel. S. 29 f. 

og Hengivelsen til den kristne Tro, der er bleven for- 
beredt ved hans Tilslutning til Steffens, men som han vel 
især har skyldt sit Forhold til Grundtvig. 


Fra en Åmerika-Rejse. 
Af Eline Begtrup. 


me Kjøbenhavn til Hamborg tager Rejsen omtr. 12 
Timer; videre derfra til Bremen 3 Timer. Bremen er en 
gammel Skipperby, det ser man bedst, når man træder 
indenfor i de gammeldags Ølstuer, hvor det vrimler med 
vejrslagne, udprægede Ansigter, en bestemt Type, uddannet 
gjennem Aarhundreder, som man møder overalt i Stræder 
og ved Bolværkerne. For Resten har Nutidens kjedsomme- 
lige Hånd udvisket Stadens gammeldags Præg en Del. — 
De store Atlanterdampere går ikke opad Weser, de ligger 
ved Mundingen; Jærnbanen befordrer Passagererne til 
Bremerhafen, og derfra gjør man Turen ud til den store 
Kolos med en mindre Damper. Fra nu af, til man lander 
iNew York, er man henvist til sin lille svømmende Øverden 
og maa se at finde sig så hjemme der som muligt. Vi 
rejste med »Lahn«, der for nylig er blevet beskrevet i et af 
vore Billedblade; den rummer omtr. 1000 Passagerer med 
en Besætning af over 200 Mand. Så længe man har Land 
i Sigte, vender Tankerne sig derhen, og mangt et Lomme- 
tørklæde grædes vaadt i Stilhed henne ved Rælingen; det 
" forjættede Land ligger endnu så fjærnt, og det gamle Land 
står gyldent belyst af vor taknemmelige Erindring. — Nord- 
søen vugger og skvulper én ind i Søvnen eller i Søsygens 
utålelige Plage. —— Tidlig op paa Dækket næste Morgen 

med en Kikkert! »Hvad er det, man skimter hist mellem 
Sø og salte Vover, det er England, solbelyst, Klipperne 
ved Dover.« Wergelands lille Vers synger igjennem én, 
når man gjennem Bølgesprøjtet og Morgentågen ser som 
en hvid Fata-Morgana-Kyst mod den lyse Himmel. Jo 
nærmere man kommer, des tydeligere ses de kridhvide 
Skrænter med et Tæppe af Grønsvær ovenover. Vejene 
trækker sig som Kridtstreger deroppe forbi små hvide 
Huse til en lille, hvid Kirke; nedenfor ligger det røde Fyr- 
skib og nikker. Nu har Passagerere stadig travlt med at 
undersøge den forbiglidende Kyst og de talrige Skibe; er 
det en »Norddeutscher Lloyd«, »Lahn«s Selskab og Nord- 
tyskernes Stolthed, så hilser Flaget i Bagstavnen og man 
udveksler hjærtelige Hurraråb. Vi glider ind i de rolige 
Vande ved Wight. Kysten med de grønne Træer og Banker 
træder helt nær, rundt om i det grønne ses ærværdige 
Herresæder og små elegante Landsteder. Højt over dem 
alle rager Southampton Castle med sine utallige Spir og 
Tinder, en prægtig, middelalderlig Bygning. Så glider 
Skibet gjennem Kanalen, indtil de sidste Fyr ved Englands 
Kyst forsvinder i Mørket, og vi går til Køjs for næste 
Morgen at begynde det ægte Frihavsliv. Der er ikke 
mere at se efter udenfor Rælingen, ikke et Skib, ikke en 
Fugl; så går man på Opdagelsesrejser indenfor. Anden 
Salon er respektabel og koster 180 Kroner fra Bremen; 
man spiser godt, fire Retter Mad og Dessert. Man ligger 
i lejede Sejldugsstole den hele Dag oppe på Dækket under 
Solsejlet og med en Bog i Hånden, når man synes, man 
har Kræfter nok dertil. Vi er i Agterenden af Skibet; 
aldrig ophører den taktfaste Banken af Skibets Kæmpe- 
hjærte; man sover ind ved den og ved Bølgernes Susen 
og vågner ved den, ikke et Sekund hviler disse Lyde for 
det trættede Hoved. Men foran os ligger et helt andet 
Rige, når man har Mod til at gå Vejen. En lang, mørk 
Gang fører til Mellemdækket, 3. Plads. I denne Gang: 


- 

driver Maskinkarlene deres Spil, her falder drøje Eder og 
lige så drøje Hug, her jamres der, så det gyser i de op- 
skræmmede Passagerer, der fra det fredelige Dæk kiger 
ind i Mørket. Oven over os er 1. Salons Promenadedæk, 
ved Siderne er Arresten, Køkkenerne, Bageri, Officers- 
lukaf'er, Opvadskerrum. Ved den anden Ende af Gangen 
møder os et Vindpust, så vi må snappe efter Vejret; vi 
tumler ind over Tærskelen og står i Forstavnen på Mellem- 
dækket, dette Paradis for Malere, Forfattere og Socialister. 
Den mødende Luftræk suser stadig om os, og Saltvands- 
skummet falder som en Tåge eller en Byge ind over os. 
Dækket er glat af Vand og Smuds. Der vrimler af smukke 
Rollinger i Pjalter og Snavs. Er Vejret koldt, kryber de 
sammen om Moderen, hun strækker sit gamle Shawl så 
godt som muligt og ud derfra kiger de sorte Krøller og 
store Øjne. Her tales russisk, polsk, czechisk; højtysk 
kan de fleste. Hist beder en Katolik sin Rosenkrans, her 
træder en ungarsk Kvinde i lange Støvler Dansen med en 
Landsmand. Kjole, høje Støvler og Guldtøj i Ørene er 
nok i Almindelighed hele Stadsen hos. dette Folkefærd. 
Når Harmonikaen lyder, samler der sig snart en hel Kreds 
om de dansende. Nogle af Parrene drejer sig rundt i 
10 Minutter med de ubevægeligste Ansigter, som var det 
en Bodsøvelse. Hist deler 4 Knægte et Glas Drikkevarer 
med strålende Ansigter. Par dannes der ligefrem utallige 
af. Spas og Spøg er grov, men optages i samme gode 
Mening, som den afgives. Der høres også mangen køn, 
flerstemmig Sang fra Hjemlandene. — Men tager Vinden 
rigtig fat, så skyller snart Bølgerne Dækket rent, så er 
det ikke for fine Næser at komme ned i Kahytten. Tænk 
Dem Varmen, Uddunstningerne; 2 Rækker Køjer og det i 
2 Etager. Søsygen stiger; Pøse er her ingen af, hvad 
man ikke kan beholde, afleverer man så meget som mulig 
i Naboens Køje, og derfra drypper det som en mild Regn 
ned over Personen nedenunder. Og så at skulle trække 

Vejret der inderst inde, med Køjer over sig og til alle 
Sider. Ungdommen forstår dog at holde Humøret oppe; 
forestil Dem et Selskab af vore sejge Landsmænd, Sønder- 
jyder, Nordmænd og Svenskere iberegnet; man sidder, 
som man bedst kan, på Bordet, langs Væggen, på Bænkene 
og på Kanten af Køjerne. Belysningen er dunkel; nogle 
spiller Scarvenzel, en skriver hjem, en læser Kærestebrev. 
De har hver en Tinkop eller et fodløst Glas med Punsch. 
Så lægges Kortene hen, og Sangen begynder; man går hele 
Rækken igjennem, til Humøret er luftet, og man næsten- 
dels har glemt, hvor man sidder. Oppe i Køjerne rejser 
Folk sig på Albuen og lytter eller brøler op for at over- 
døve. Så sluttes der med et Leve for Landsmand- og 
Fostbroderskabet. — Søgangen mærkes også i de finere 
Kahytter: Suppen skvulper i Tallerkenerne, -som man 
sidder og balancerer i Haanden, Opvarterne farer i Zigzag 
med Tallerkenstablerne; mest sidder man på Spring for 
ingen Skandale at gjøre ved Bordet og ødelægge de andres 
Madlyst. Så rutscher de dovne Mennesker på Dækket 
over i Skødet på hverandre, Stilheden falder bort, og 
inden man véd Ord deraf, har også denne Del af vor lille 
Verden sine Par, som man går og morer sig over. — I 
blikstille Vejr gled »Lahn« ind under New Yorks Strande; 
det var mod Aften. I et Par Dage havde man spejdet 
efter Tegn på Landets Nærhed, Fugle, Tang og Sejlere. 
Nu syntes begge Bredder illumineret til vor Ære. De 
store Hoteller lignede næsten Tivolis Bazar, men skjønnest 
af alt strålede Brooklyn-Broens vældige Bue med sine 
tindrende Lamper, og til venstre derfor løftede »Friheden« 
på sit hvide Fodstykke Faklen højt over os. Landluften 
berusede os Søfarere; man kunde ikke komme til Køjs; 
det var, som vilde man til Slutning holde paa det snævre 
Sammenhold om Bord. Man jublede og dansede; selv de 
tilbageholdne engelske Ladyer sad på Rælingen og slog 
Takt. 8 Dage havde vi været under Vejs fra Bremerhafen. 

Rom. 
Af Lawra Kieler. 


Ni De nu fra Civitavecchia af nærmer Dem Rom — 

Jeg forstaar Dem! Hvem vil vel i den nærmeste Frem- 
tid falde paa at sende Skitser eller Beskrivelser fra Italien, 
særlig fra Rom? Man kan det næsten udenad. Æmnet: 
Italiens Skjønhed og Italiens gamle, romantiske Folkeliv 
burde vel snart ligesom Røverhistorierne tage sig en lille 
Hvile eller bestige Baalet, saa det senere kunde opstaa 
som en fornyet Fugl Fønix. Det er blevet udtærsket og 


fortærsket i alle Sprog, i alle Tonearter, — hvordan i al 
Verden kunde det dog falde mig ind at ville beskrive, jeg 
som endog — med Skam at bekende — fandt, at noget 


af det interessanteste i hele Italien netop var det ry 
Italien! 

Jeg vil kun tillade mig at give Dem et Par Anvisninger, 
det vil sige, saafremt De selv aldrig har været i Rom, 
kun kan opholde Dem én Maaned i Rom, — med ét Ord: 
at forberede Dem! 

Naar De nu altsaa fra Civitavecchia af nærmer Dem 
Rom, naar De til Venstre skimter Cestiuspyramiden og til 
Højre Via Appia, naar den evige Stad ligger for Dem, og 
De selv med bankende Hjerte farer derind, da tænker De 
kun: »Her har jeg Rom!« — — Naar De saa den næste 
Dag eller maaske endogsaa den samme Åften gaar ud, 
tænker De: »Nu vil jeg se Roml« 

Tillad mig, højstærede, hvilket Rom vil De se? Thi 
der' er tre Slags Rom, hverandre aldeles modsatte. Rom 
er ikke ét, Rom danner en Treenighed. — Hvilket Rom 
vil De saa først se? Filologen, Historikeren, Oldgransk- 
eren, Billedhuggeren iler til ét, Malerne og atter Histori- 
kerne til et andet, Nutidspolitikere og Nutidshistorikere 
— Historikerne er over alt paafærde — til et tredje. Det 

kommer blot an paa enhvers individuelle Sympathi, Længsel 
og Interesse. 

Disse tre Slags Rom ligger spredt om hverandre hulter 
til bulter, de griber ind i hverandre som altomfattende 
Krebskløer, men alligevel har de alle tre hver sit faste 
Hovedkvarter, hvor hvert enkelts højeste og fornemste er 
repræsenteret. 

Har De kirkelige Tendenser, sværmer De for Renais- 
sancen, saa gaa ud over Engelsbroen. — Den gråa, smud- 
sige Tevere slæber sig doven og tvk under de fem Traver- 
tinbuer; de tvende Rækker gigantiske Statuer, Berninis ti 
Passionsengle, søger forgæves at spejle sig i det grumsede 
Vand. Mon de i det hele taget nogensinde har kunnet 
afspejle sig deri? Engelsborg, Hadrians mærkværdige og 
berømte Gravmæle, der hæver sig foran Broens Ende paa 
den anden Bred, slaar Dem maaske ved følgende Over- 
raskelse, — ja, her kommer det nu atter an paa enhvers 
individuelle Smag! — at De dog har tænkt Dem denne 
Engelsbro, dette Castello San Angelo, denne Tiber ganske 
anderledes storartet imponerende. Rom har været Dem 
for lys, Florenz er mørkere. 

De standser derfor forundret, idet De betræder Broen, 
og betragter det i- Øjeblikket maaske muntert solbelyste 
Billede: det hvidgraa Vand og de sandede Bredder med 
lyse, men hverdagslige Huse, end yderligere dekoreret med 
Vasketøj, der hænger til Tørring. Maaske og maaske ikke 
føler De, at Billedet — tilgiv, høje Roma! — er lidt mere 
prosaisk end Deres egen spændte, Ken mings tal de Stem- 
ning vel kan taale. 

De slentrer hen over Broen midt i den trykkende Sol- 
hede, midt mellem Æsler og Æseldrivere, og hvis De har 
været i Prag, sammenligner De uden Tvivl Billedet, De 
har for Dem, med et andet Parti, der har en forbavsende 
Lighed med dette, men som i selve Synet overgaar det i 
imponerende Pragt og Storhed, jeg mener Karls-Briicke 

med sit Perspektiv af Statuer, sin friskt strømmende Moldau 
og Hradschin, Staden af Paladser, ligeoverfor med dens 
utallige Kupler og Spir. 

Nærer De imidlertid fremdeles kirkelige Tendenser og 
Renaissancesværmerier, saa fortsæt kun Vejen forbi St. 
Angelo ned ad den smalle, af Færdsel overfyldte Borgo 
Vechio. De naar Enden af det lange Stræde, og De staar 
paa Peterspladsen. Peterskirken troner foran Dem hvilende 
påa den høje Marmortrappe, Vatikanet breder sig bag i 
en Udstrækning, man siger: ligesaa stor som hele Turins, 
Springvandenes majestætiske Støvregn glimrer, funkler — 
vend Dem dog ikke bort, jeg beskriver jo ikkel — og 
Berninis Kolonnader breder velsignende deres Prælatarme 
ud imod Dem. 

De er i Pavedømmets og Middelalderens Rom, og 
Rafaels og Michel Angelos Navne lyser som Udødeligheds- 
stjerner over St. Pietro og Vatikan. Er De en rettroende 
Katholik, falder De maaske paa Knæ, er De Maler, Digter, 
gør De aandelig talt det samme — ikke for hans Hellig- 
hed, men for Rafael og Michel Angelo; er De ingen af 
Delene, staar De stille i den prisværdige Agt at betragte 
det mer og mer forsvindende Pavedømme som en Antik- 
vitet, en Kuriositet, der Gud ske Lov snart maa have 
overlevet sig selv, og summerer tilsidst sammen alle de 
Antikens Herligheder, den hellige Fader sidder inde med 
i Vatikan. Pavedømmet Rom er tilvisse et Net af Kirker, 
der omspænder det hele med en Tvangstrøje, men her 
paa Peterspladsen, her er Reden for den eneste, saliggør- 
ende Kirke. 

Er De Filolog, Oldgransker, — velan, kære Ven, saa 
gaa hen til Kapitol for at takke Guderne! Det staar Dem 
frit for. Enhver Slags Tilbedelse er tilladt; det gør intet- 
somhelst til Sagen, enten De dyrker Jupiter eller Paven. 
Kapitoleum, Forum Romanum, Titusbuen, Konstantinsbuen, 
Kolosseum, Palatium, det er Oldtidens Rom, bevogtet af 

Ulvinden, der holder Aarhundreders Vagt ved Opgangen 
til Kapitol. Det staar under Ulvindens Beskyttelse. Gaa 
De kun derhen, tag Briller paa -og led efter den tarpejiske 
Klippe. — Oldtidens Rom forgrener sig ligeledes ud over 
det hele, men her er dog dets Knudepunkt. 

Interesserer De Dem derimod for det ny Italiens Hoved- 
stad, det ny Rom, saa gaa hen til Qvirinalet, hvor det 
forenede Italiens Konge repræsenterer det altid adsplittede 
og nu for første Gang samlede Rige. Tænk Dem kun om 
et Minut, jeg forlanger ikke mere. For første Gang er 
Italien samlet til ét! Er der ikke ligesaa megen Rigdom 
i denne Tanke som i Vatikanets Samlinger, saa ved jeg 
ikke, hvad De maaske tilfældig forstaar ved Rigdom. 

Sandsynligvis ønsker De ved fuldt Dagslys at se disse 
tre Forskelligheder nærmere efter i Sømmene. Ære den, 
som æres bør: De vender Dem først til den hellige, 
katholske Kirke. 

Stakkels, faldne Storhed! Den oplyste Italiener har 
havt det hellige for nær ind paa Livet. Og saa Roms 
Præsteskab! Var De Katholik, vilde De slaa Kors for 
Dem. Hellige Fader, lad kun et Afladsbrev ligge beredt 
for mig, men din Kirkes Hyrder forstaar udmærket at se 
paa Evas Døttrel! — Det skærer en i Hjertet at se disse 
Tusinder af Kordrenge, disse Tusinder af unge Præste- 
elever, (de tyske ligner i deres ildrøde Kapper omvand- 
rende Mifistofeles'er) der fra den spædeste Barndom af er 
tvungne til Tonsuren. Skønne Skikkelser, svulmende af 
Livskraft og Livslyst og med Lidenskab indblæst i hvert 
Træk! Enten maa de afdø dem selv i en unaturlig Død, 
eller deres Liv bliver en eneste grov Løgn. 

Det er Langfredag. Gaa kun ud til Scala santa og 
se Hundreder og atter Hundreder krybe paa Knæ opad 
den bekendte Marmortrappe fra Pilatus's Raadhus. En 
Knævandring opad denne Trappe og dertil paa Langfredag 

er bedre end halvtresindstyve Skriftemaal-'og ligesaa mange 
Sjælemesser tilsammen. 

De staar forfærdet og ser paa alle disse krybende, 
det sortner helt opover, og De udbryder maaske uvilkaar- 
ligt: »Kan dette virkelig finde Sted endnu?« 

Jo, det finder virkelig Sted, skønt det er Aarhundreder 
siden, Morten Luther krøb op ad den. — Gaar De saa 
opad Sidetrapperne, der er forbeholdt de ikke bodfærdige, 
— thi Pilatus's Trappe maa ikke betrædes af noget Men- 
neskes Fod, — møder Dem deroppe i det mystiske Halv- 
mørke et Syn, der bringer Dem til at fare tilbage, netop 
fordi De saa pludseligt faar Øje paa det: Kristi Lig i 
fuld Legemsstørrelse liggende udstrakt paa Pilatustrappens 
øverste Platform, med Armene udspændte paa et Kors. 
Det blaalige Lampelys giver .dette Sten- eller Træbillede 
en Ligfarve, der er uhyggelig-virkelig. 

Men er De først kommen derop, bliver De ikke desto 
mindre greben. Den dunkle Belysning, den dæmpede 
Orgelmusik, den lydløse Stilhed, hvorunder det hele fore- 
gaar, gør Handlingen næsten højtidelig, og naar De.saa 
ser den gamle, gedeskindsklædte Kampagnehyrde og den 
unge Albanerinde under Strømme af Taarer kysse Ligets 
Vunder, — de kysse fem, seks Gange, som om hele deres 
Tros Inderlighed maatte faa Luft og udgyde sig i disse 
Kys, — føler De Dem maaske mod deres Vilje rørt. 

Men naar saa en flot Kavaler, — thi flotte Kavalerer 
kan ogsaa ses at krybe paa Langfredag — med kun det 
ene Knæ bøjet kysser én Gang og derpaa hurtigt rejser 
sig op i den Tanke, at nu maa den kære Herre Gud have 
faaet mer end nok, eller naar De nedenfra ser tvende, 
fornemme, rigtklædte Romerinder nonchalent lade sig 
falde ned paa det første Trin, hvisker og ler, og saaledes 
spottende over Ceremonien og sig selv, belaver sig paa 
den Ulejlighed at krybe op ad Trappen, svinder Stemningen. 
De finder det hele afskyeligt, oprørende, uhørt i vor Tid, 

og De beklager Damernes kosthare Fløjskjoler. — Ja, kære 
Ven! De ser, de ikke troende kryber ogsaa, men kun 
for Anstændighedens Skyld. 

Ønsker De at se mere af det én Gang saa mægtige 
Pavedømme, saa list Dem en Dag i Paasken, naar Kardi- 
nalerne aflægger hans Hellighed deres Paaskevisit, til at 
se Kardinalernes Vogne, idet de oppe i den indre Gaard 
kører frem én for én, alle sort lakerede med kulsorte 
Heste, ligesom Kusk og Tjener iført sort, — en storartet 
Ligparade. 

Saa overvær til Ex. i St. Pietro in Vincoli en Biskops 
Afklædningsproces, der foregaar under højtidelig Orgel- 
musik, og se til, om De kan formaa at hente Andagt fra 
denne Gudstjeneste; saa fordyh Dem i Vatikanets pragt- 
fulde Sale, hvor den og den Kejser eller Konge har havt 
Audiens hos den eller den Pave, saa fryd Dem ved dets 
tavse, stolte Antiker, ved Rafaels Stanzer, ved Michel 
Angelos sixtinske Kapel, og — ja, det kunde maaske lyde 
som en Vanhelligelse, men fryd Dem tillige ved Pavens 
private Have, ved hans Roser og ved — hans Helligheds 
Hønsegaard | 

I Vatikanets Irgange er det let at gaa vild. Det 
udgør en hel aflukket Verden for sig, et kejserligt Fængsel 
for den dethroniserede. Il pape kan nok være tilfreds! 

I Lighed med Vatikan er St. Pietro's religiøse Nimbus 
forsvunden. De kan gaa derhen en Langfredag for at 
høre en Miserere; De opfanger ikke en Tone paa Grund 
af den stadige Frem- og Tilbagevandren. Man møder kun 
disse syngende Tog lejlighedsvis under sin Promenade i 
Kirken; thi — jeg maa ud med Sandheden! — St. Pietro 
er en Promenade for snart alle Jordens Folkeslag og Tros- 
bekendelser. 

Man lytter ét Minut til én Messe i ét Kapel og — 
promenerer! Man lorgnetterer og fikserer hverandre, man 
vifter sig, alle Sprog summer en om Ørerne. I St. Pietro 

holder de nyeste Moder Stævnemøde; den behøver ej at 
skamme sig for den flotteste Boulevard, og imedens korser 
den simple Mand sig og kysser St. Peders Taa. 

Kikkerter tillades, den mest hensynsløse Theaterstirren 
tillades. Nu, de katholske Kirketjenere i andre Lande 
forstaar idetmindste anderledes at holde en i Tømme. De 
Præster, der ikke er blandt de forrettende, er ligesaa 
snakkesalige og uandægtige som de andre. - 

En mere træffende Illustration over Katholicismens 
Dekadence end en Skærtorsdag i Peterskirken gives 
maaske ikke. 

Som sagt: mangfoldige Nationer sætter hverandre 
Stævnemøde i Skriftestolen. Paa hver Skærtorsdag ud- 
tales Absolutionen i flere Sprog. Elegante Herrer, elegante 
Damer gaar ind i Skriftestolen og banker paa. Pateren 
er endnu ikke færdig med den bodfærdige til Højre. Den 
nyankomne til Venstre banker atter; den skriftende til 
Højre har endnu ikke naaet længere end til to Tredjedele 
af sit Synderegister. Den nyankomne bliver utaalmodig 
og banker stærkere. Man ser i Aanden den skjulte Pater 
sidde i en Krydsild, — imidlertid bliver Klienten til Højre 
færdig, kryber ud af sit Hus, knæler paa Bedeskamlen, 
rejser sig, korser sig, knæler atter, rejser sig paany, og 
imedens promenerer Tilskuerne, konverserer og ler. 

O Michel Angelo! Du skulde have vidst, at din St. 
Pietro vilde blive en saadan storartet Promenadesal! Du 
vilde have udslynget et Anathema, saafremt du ikke havde 
følt dig — smigret. 

St. Pietro, det største, kristelige Bygningsværk, om 
hvilket Goethe udbrød: »Gewiss so gross gedacht und wohl 
grosser und kihner als einer der alten Tempel!« St. Pietro 
med sin — 

Berolige Dem, jeg beskriver jo ikke! Jeg vilde kun 
bede Dem ét Minut at stille Dem hen paa den runde 
Porfyrplade lige indenfor Indgangen, hvorpaa ved Kron- 

inger Konge og Pave knælede, og den kejserlige Kandidat 
aflagde sin Trosbekendelse, og saa sige mig, hvad De i 
det Øjeblik føler; tillade mig at udtale en lille, beskeden 
Tvivl om, hvorvidt St. Pietro trods sin enestaaende Skøn- 
hed dog nogensinde kan gøre et saa ophøjet, religiøst 
Indtryk, som Gothiken formaar at give? — Ære være 
Kølnerdom og Strasburger-Miinster ! 

Men tys! Nævn det ikke højt, og lad fremfor alt 
intet Ord falde derom, ikke en Stavelse, medens vi er 
oppe i Kuplen; thi den mindste Lyd løber jo rundt. Denne 
Michel Angelos alvidende Kuppel! I et ubevogtet Øjeblik 
kunde man falde paa den fantastiske Ide at sammenligne 
den med Storinkvisitionen, der havde sit Øre saaledes op- 
ladt, at den kun var lutter Øre. 


Saa vender De Dem til Kapitol, til Forum og finder 
atter — en Storhed i Ruiner, Hvorledes disse Ruiner 
taler til én, kommer atter an paa enhvers forskellige 
Sympathi. Storhed i sig selv indgyder Ærefrygt, men 
ikke altid Kærlighed. I Kolosseum maa den i det mindste 
være parret med Gru. 

De gamle Romere kan undertiden indgyde Rædsel og 
Afsky trods deres Verdensstorhed. Hvad var det herlige 
Kolosseum vel andet end en Slagterbod? Den Kunstnyd- 
else, det bød, andet end Slagteri? Sjældent har Umenneske- 
lighed været saaledes raffineret, udviklet som i dette yppige, 
mægtige Romerliv. Hvor luksuriøst, og hvor mægtigt, 
aner man ikke, før man har set disse Ruiner. 

Men Brønden staar endnu udenfor Kolosseum, hvor 
ifølge Sagnet Gladiatorerne efter endt Kamp gik ud for at 
vaske Blodet af deres Hænder. — — Maaske ønsker De 
hellere at staa paa Akropolis end paa Kapitol. I Menneske- 
lighedens Navn! Hellas og Athen er lysere og humanere 
Navne i Deres Øren. Kraft og Klogskab har adlet det 


gamle, mørke Roma; hvad Skønhed og Kunst angaar, 
draperede det sig med den græske Kappe. 

Renaissancen repræsenterer først /tåliens Kunst. — 
Skade: Renaissancen fører én tilbage til Pavedømmet. 


Det ny Rom, Hovedstaden Rom! — Se den fra Monte 
Pincio af, naar den blaalige, solbeskinnede Lysdunst svæver 
over Verdensstaden under Deres Fødder, medens dens 
Larm stiger op til Dem, og Roms Beaumonde under 
fuld Hornmusik udfolder sin hele Pragt og Grandezza paa 
Monte Pincio! Det er et Nutidsbillede og Nutidsindtryk 
af saa stor Virkning, at De i Øjeblikket knap kan rumme 
det samtidig med de tvende foregaaende. 

Det ny Rom griber om sig; det ny Rom er en evro- 
pæisk Stad, et virksomt, travlt, forretningsmæssigt Liv, der 
aldrig staar stille, men stedse skrider fremad, og hvor et 
rask Blodomløb forhindrer enhver Stagnation. 

Vil nogen sige, det er et Tab for Rom, at Pavedøm- 
mets mange maleriske og groteske Skikkelser mer og mer 
forsvinder, — nuvel! For Malere og Digtere er det maaske 
en personlig Sorg, men for enhver Fremskridtets og Op- 
lysningens Ven er det en jublende Befrielse fra et Aag. 
En Lykke for Rom, at det er bleven grebet af Nutidens 
Aand, og at Middelalderens sværmende, uvirksomme 
Drømme er blæst hort af Begivenhedernes Stormvind | 
En Lykke for Rom, at der er kommet Prosa indenfor 
dets Mure. 

Piazza Colonna er under den ny Regering bleven 
Centrum for det romerske Forretningsliv. Midt i dette 
hæver sig Marcus Aurelius's Søjle, bevogtet — o Pave- 
dømme! — af Apostlen Paulus. 

Glimrende er Piazza Colonna om Aftenen oplyst af 
sine fire, kolossale Gaskandelabrer, og berusende lyder 


ofte ved den Tid et Orkesters fuldtonige Musik. Det er 
»Danskeren", III, 8 

det nittende Aarhundredes Friskhed og kækt pulserende 
Liv, og dette Liv følger Dem over alt. 


Og saa Farvel, du Trefoldigheds Rom, hvor endnu, 
skønt det er forbudt, Modeller soler sig i deres Skønhed 
paa Trinene af den spanske Trappe, hvor endnu Kastan- 
jerne ristes paa Gaden, Albanerindernes smukke Dragt i 
Blomsterpigernes Sværm fryder Øjet, og hvor endnu hver 
Morgen paa Slaget syv Kampagnehyrden lejrer sig med 
sine Gedeflokke uden for Kaféerne, medens Gæsterne med 
deres Glas i Hænderne styrter ud og faar deres varme, 
nymalkede Gedemælk. 

Lad Solen kun skinne over Kampagnehyrden i Roms 
Gader og paa de drøvtyggende Geder ved hans Fødder! 
Det er et smukt Syn, og Gedemælken smager bedre end 
Gedemælk i Norden. — Du gamle Verdensstad, der re- 
præsenterer tre Tidsaldere, som hver har sin Storhed! 
Lad kun Aftenrødmen saaledes som i Aften lyse over dine 
Kupler. Fortid, Nutid og Fremtid gemmer du i din Favn. 


Men der er endnu et Rom, et fjerde Rom, som De 
ikke ser, Det er Martyrernes Rom, det er Roms Kata- 
komber. De behøver ikke at gaa ned i dem, det er nok, 
De ved, at de er der. Er De selv en Kristen, føler De, 
at dette Lidelsernes Rom maaske er det største, netop 
fordi det er usynligt. 

Martyrernes Blod har Magt! Som De gaar henad Via 
Appia, påa hviken de første Kristne gik Paulus i Møde 
til Trestabernæ, og passerer Katakomberne, lytter De uvil- 
kaarligt. Maatte Roms Grund rystes af de Lidelsens Suk, 
de Bønner, dér en Gang er stegne op. Det Blod, der har 
vædet Roms Jordbund, fremavle Spirer og friske Livsskud! 


anses nens esse sn. 


Fra Jyllands hedeflader. 


Af L. Schrøder. 


Da jeg med Mansas kort for &je lagde planen til en 
af de køreture i Midtjylland, som har optaget mig i den 
sidste halvdel af avgust, var der særligt to dagsrejser, jeg 
glædede mig til. 

Den ene dagsrejse — fra S. Felding over Skovbjærg 
plantage, Clasonsborg, Hesselvig og Arnborg til Herning 
— skulde føre mig igennem en af de egne, hvor det 
danske hedeselskab har udfoldet den rigeste virksomhed, 
ved at grave kanaler til vanding af sandmarker og enge, 
ved selv at anlægge mønster-enge, ved at tilplante gamle 
egekrat og lyngheder, især med bjærgfyr og rødgran, og 
endelig ved ganske nylig at påbegynde et stort mosekultur- 
forsøg. Jeg havde stor glæde af at se disse forskellige 
arbejder, og ikke mindre fornåjeligt var det at se de 
mange ny bygninger på gårdene ved Skjernå, der vidnede 
om, at Hammerum-herred er ved at blive befriet fra det 
af Sten Blicher, i hans beskrivelse af Viborg amt nævnte, 
øgenavn »Jammerligheds-herred«, og at Skarild og AÅrn- 
borg sogne i fremtiden næppe vil blive regnede imellem 
de tre »ringeste sogne« i Hammerum herred, som det er 
tilfældet i I. C. Halds beskrivelse af Ringkjøbing amt. Der 
er også en anden ting, jeg skal fremhæve. I »Skovbjærg 
park« er der så store og smukke naturforhold, som man 
sjælden finder i Midt-Jylland, og så ejendommelige, som 
man vel kun kan finde dem ved et af åløbene i hede- 
egnen. Man kan der sidde på en bænk i læ af nogle 
egepurrer og se dybt under den tilplantede brink først 
"den vandrige kanal, så ny nåletræs-plantninger, der vokser 
frem imellem egepurrerne, derpå en dejlig frodig eng, bag 
den atter ung nåleskov, og endelig de lyngklædte bakker 

nord for Skjern-åen. Men dette er ikke det eneste sted, 
som hedeselskabet har haft med at gåre, jeg kunde an- 
befale vore malere at gæste. For blot at nævne nogle 
steder i samme egn: ved vandmøllen, der har navn af 
Kidderis-bækken, og endnu mere, hvor denne bæk, inden 
den ved Arnborg løber ud i Skjern-åen, berører plant- 
ningerne ved Høgildgård og Birkebæk, vilde en land- 
skabsmaler kunne finde æmner, der var værd at fæste på 
lærredet. 

Den anden dagsrejse — fra Ørre (nordvest for Her- 
ning) over Karup til Vium (i nærheden af Viborg-Langå- 
banen) — måtte efter kortet at domme føre gennem en 
af de mindst bebyggede egne på hele halvøen. Der måtte 
man endnu mere end på Sønderomme-fladen kunne få et 
indtryk af, hvordan de fjærne bakker hævede sig som øer 
over lynghavet. Det var jo den hede, som Sten Blicher 
i »arabisk forstand« kaldte sin egen, og hvoraf han har 
givet den underlig betagende skildring i »Hosekræmmeren«. 
På en stille, varm septemberdag færdedes han derude: 
»Ingen vind bevægede den rødmende lyng; luften var 
lummer og døsig. De fjærne bakker, som begrænsede 
synskredsen, syntes at svomme lig skyer omkring den 
uhyre slette og antoge mange vidunderlige skikkelser af 
huse, tårne, slotte, mennesker og dyr, men alle af dunkle, 
uformede omrids, ustadigt vekslende som dråmmebilleder: 
snart forvandledes en hytte til en kirke, denne igen til en 
pyramide; hist hævede sig et spir, her sank et andet; et 
menneske blev til en hest og denne igen til en elefant; 
her gyngede en håd og der et skib med udspændte sejl.« 
— Jeg blev ikke skuffet i mine forventninger. Det ind- 
tryk, som Svollibjærg, der ligger nord for Sånderomme, 
går på den, der kommer fra »Hejnsvig-Hjerting-bakkeø«, 
og bevæger sig mod nord over Sønderomme-fladen, gen- 
tager sig langt stærkere, når man kommer fra den store 

»Skovbjærg-bakkeø« imellem Skjernå og Holstebro,!) og 
drager øster på; det forekommer en da, som man så flere 
forbjærge, der fra bakkeøerne skød sig ud på fladen, eller 
som der dukkede enlige små-øer op af et stort hav. Med 
mine rejsefæller måtte jeg påskånne de træffende benævn- 
elser, som oberstlåjtnant Dalgas har indført i vor hede- 
geografi. Og hvad den blicherske skildring angår, da 
svarede den vel ikke fuldt ud til den virkelighed, der nu 
er til stede. Der vil næppe på hin flade, som dog vel er 
den mest øde i hele Nåorrejylland, findes noget sted, hvor 
man un har den brune lyng omkring og den blå himmel 
over sig, og hvor ens vidt omsvævende blik kan over- 
raskes ved at skimte et hus i kimingen. Men der er 
steder på denne flade, hvor man er milevidt fra nærmeste 
menneskelige bolig, og hvor man i nogle retninger ingen 
sådan kan sé. 

Har hin egn mellem Ørre%og Vium altid været så øde, 
som den er nu? 

Da vort rejseselskab — fire til vogns og en til hest 
— ad den vildsomme hedevej nærmede sig det fra et af 
Blichers digte bekendte »Kjølvrå« og noget længere borte 
så Karup kirke, sagde han, der kørte hestene: 

Her er da den beråmte Karup kirke, 
hvis ry har bredet sig i hele Norden. 

Læserne skønner, det er.en omdannelse af de oehlen- 
schlågerske verselinjer om Trondhjems domkirke. Karup 
kirke har imidlertid været vide beråmt, og dens gamle 
ry bidrog væsentlig til, at vi fremfor at bede i en af Kjøl- 
vrå-gårdene, hvor vor rejsefælle fra Ørre, ejeren af ride- 


1) Man må ikke forveksle den store landstrækning, der hører 
til Skovbjærg-bakkeø, med Skovbjærg i S. Felding sogn, syd for 
Skjern-å, for nogle år siden en lille gård, men nu en ejendom, 
der ikke blot udmærker sig ved det ovenfor beskrevne smukke 
park-anlæg, men også ved store tilplantede heder og ved det iår 
begyndte mosekultur-forsøg. 

hesten, havde gode venner, valgte at tage ind i Karup 
kro. Det går nok ellers ikke mange vejfarende nu om 
dage. Der var ingen rejsestald, som man kunde køre ind 
i. Der var ikke havre at få til vore heste; staldkarlen, 
der tillige syntes at være møllersvend, måtte ind og lade 
nogen rug gå igennem kværnen for at få mel at blande i 
hakkelsen. Karup kro er tillige vandmølle, og den har 
en stor avling med ager og eng. Endelig er der knyttet 
høkerhandel til beværtningen. Jo mindre arbejdets deling 
er gennemført, desto fattigere er egnen; det kan man 
temmelig sikkert lide på. Kirken er heller ikke stor. Men 
hvad der står af den, er også kun et brudstykke af den 
gamle kirke. 1838 var der to studenter, V. Schøler og 
H. Svejstrup, der gik over Karup flade; de tog en noget 
sydligere retning end vi, idet de kom igennem Sunds; den 
ene af dem, der i mange år har været og endnu er en 
af de mere kendte præster i Jylland, hørte den gang for- 
tælle, at Karup kirkes gamle tårn havde været sømærke; 
dette kunde passe, hvis lignelsen med »bakkeøer« blev 
ført videre, så at man også vilde tale om »sø-mærker« til 
vejledning for dem, der farer fra bakkeø til bakkeø. Der 
er vildsomt nok på lynghavet, så det vel nok kan behøves, 
at man har noget at styre efter. Hin ytring om Karup 
kirke kan i alt fald tjæne til oplysning om, hvor anselig 
kirken i fordums tid har været, Det store tårn er borte. 
Korsflåjene og koret er ligeledes borte. Kun en del af 
skibet er levnet; men det har tre smukke hvælvinger og 
mærkelige udhugne stene over de gamle indgangsdøre fra 
nord og syd. 

I Karup sogn bor der nu kun 200 mennesker. Det 
kunde være rimeligt nok, at Kjølvrå-gårdene blev lagte til 
Karup kirke. Nu hører de til Haderup kirke, som vel 
ligger et par mile nord for dem. Men Karup-å danner 
ikke blot et sogneskel, men også grænsen imellem Ribe 
stift og Viborg stift, og dette skal være grunden til, at 

hin omlægning ikke kan finde sted. Den tanke ligger 
imidlertid nær, at Karup kirke ikke har trængt til folk fra 
et andet stift, da den stod i sin hele pragt, at dens op- 
land da har været anderledes tæt bebygget end nu. Ja 
dette vilde have været rigtigt, om det altid i middelalderen 
ligesom nu havde været sognet, for hvis skyld der byggedes 
kirker. Men det var det ikke. Den anselige kirke beviser 
derfor ikke meget med hensyn til, hvordan egnen var. 
Hvad der har gjort Karup kirke berémt, er det »under- 
gorende Maria-billede«, som fandtes i den. Det har draget 
mange mennesker did, og for gaverne, de bragte, har man 
bygget kirken stor og prægtig. Lad os se lidt på, hvad 
der i gamle bøger meldes om Karup. 

Peder. Palladius skriver i sin visitatsbog om »hellig- 
doms-gang«, at den er vidt forskellig fra »pilegrims-gang«. 
Helligdoms-gang vil sige, »at når du haver fanget din sjæls 
bespisning udi din sognekirke søndage og helligdage og 
din legems-spisning hjemme ved dit bord, så tag din nabo 
med dig eller gak ene, om ingen vil gå med dig, hen i 
sognen eller til den by, som du vedst, at en ligger på 
sin sygeseng! Sid og trøst hannem til det evige liv, som 
du selv vil være trøstet, om du låst på din sygeseng! Ere 
de fattige, tag med dig et stykke brød, smår, ost eller 
mælk, hvad Gud skyder dig i hu, og vederkvæg det hung- 
rige hjærte, som du vilde være vederkvæget, om du havde 
sådant behovl« Men »pilegrims-gang«, det var »at løbe 
hen til den døde Jakob til Kompostella, til Karup og 
Wilsnak, og de syv døde kirker i Rom, til det døde blod 
i Bistrup ved Roskild, til døde Søffren i Holmstrup, til 
det døde blod i Kipping i Falster, der og andensteds, hvor 
djævelen gjorde sine jærtegn og gågled for vore 6jen«. 
Den første lutherske biskop i Sjælland stiller Karup som 
valfartssted sammen med de mest bekendte i Danmark og 
— i hele Evropa. 

Mere får vi at vide om Karup, når vi vil gå til den 
noget ældre samtale mellem »Peder Smid og Atzer 
Bonde«, der efter Rosenbergs skøn er »et i sig selv be- 
tydeligt digt, ubetinget det bedste i hele århundredet og 
— bortset fra de bedre salmer — nærmere ved at for- 
tjæne navn af en klassisk frembringelse end nogen anden 
digtning i hele tidsalderen«. Blandt andet fremhæver han 
den sindrigt lagte plan. Men denne knytter sig bestemt 
til Karup kirke. Samtalen foregår hos »Lars Foged« i 
Skive, der holder kro, og hos hvem præsten »hr. Jens« 
og gråmunken eller fransiskaneren »broder Kort« sidder 
og spiller tavl. Peder Smid kommer ind for at få en 
drik øl, eftersom han ikke har fået noget, siden han var 
i Holstebro. Som nu Peder Smid sidder nede ved døren 
og drikker, kommer Åtzer Bonde og siger: 

Sidder i helsen alle på rey,?) 

viser mig til Karup den rette vey. 

Skal jeg over den lange bro, 

kan jeg komme over med tårre sko? 
Peder Smid byder Atzer Bonde sin kande og spørger ham 
ud om hans hjemstavn. Atzer Bonde forklarer da, at han 
har hjemme i Tæbring by på Mors, og at han ikke tår 
spise noget, for han har fuldendt den rejse til Karup, han 
har lovet. Da siger Peder Smid: 

Jeg haver og været til marked der, 

jeg vil ikke komme der mer. 

Jeg førte did økser, segle og knive 

og tænkte købmandskab der at bedrive. 

Jeg fik end nåje for alle mine vare 

så mange penninge, jeg kunde fortære. 
noen Bonde undrer sig over, at Peder Smid har været i 
Karup i sligt et ærinde: 


Jeg går ikke til Karup fram, 
for jeg vil sælge eller købe kram. 


1) Kun i rimene beholder jeg hist og her den gamle skrivemåde. 

Vidste I, hvad der skete, så vel som jeg, 
I ginge vel pillegrims gang med mig. 


Denne yttring vækker præstens og munkens opmærksom- 
hed. Hr. Jens spørger, hvad der for nylig er sket i Karup, 
og Atzer Bonde svarer: 


Må vel ské, I have hørt 

af Luther, den kætter, som haver forført, 
så at alle de, hannem tro på, 

ville ikke til hellige steder gå, 
hvilket ikke så skulle være, 

men Gud i sin helligen ære. 

Det holder min sognepræst for straf, 
ti han haver stor skade deraf. 
Jomfru Maria haver grædt fuld såre, 
for ingen vil til Karup fare. 

Det så min nabo, så dannis en mand, 
hvor jomfru Marias &jne rand. 

Det er ikke uden to dages rom, 
siden han hjem fra Karup kom. 


Præsten og munken begynder nu at klage over tidens van- 
art, og den første lader sig forlyde med, at der vel endnu 
kunde bygges noget på almuens helgentro, om man ellers 
kunde finde på et nyt under. Men da siger Peder Smid 
til Atzer Bonde: 


Jeg vil gåre eder skel for ded, 
hvorledes vor frue i Karup gred. 
Her Jens véd vel, hvorledes det gik til, 
om han sandingen sige vil. 

Der Karups-rejse blev mindre gjort, 
og offret blev ikke halv så stort, 

der fattes alt på her Maurits' disk 
både lam og gæs, oste og fisk, 

han gjorde med andre præster et råd, 
at lægfolk skulde det ikke forstå. 

Vor frues billede, i Karup står, 

grov han igennem hoved og hår, 

og gjorde hovedet inden tomt, 

der var et hul både stort og romt. 

En nagle stak han i djet så, 

at det kunde ingen mand forstå. 

Så øste han hovedet fuld med vand, 
og det så sagt igennem øjet rand, 
og sagde: vor frue græder så såre, 
for ingen vil til Karup fare. 


Dertil svarer så Atzer Bonde: 
Ej, hvi sige I sådanne ord, 
jeg det ingenlunde tror, 


at de ærlige, gode præste 
kunde sådan skalkhed leste. 


Men Peder Smid bliver ved sit: 
Des frommere præsten synes here, 
des værre kristen monne de være. 
Landsdommere stod og så derpå, 
at det er alt ganget så. 
Rinds herreds foged, en mand så god, 
han op på en stige stod, 
han det oven i hovedet fand, 
det var end da halv fuldt med vand, 
og sigede så sagt igennen åjne neder, 
det så og mange andre flere. 


Nu udspinder der sig en længere samtale, hvori en mængde 
af de sporgsmål kommer på tale, som Luther havde rejst. 
Peder Smid går god rede for tidens ny tanker og får 
lykke til at vinde både bonden og munken for dem. Den 
første siger til afsked: 

Til Karup vil jeg ingenlunde, 

gode nat, jeg går til Sallingsund, 

der far jeg over og går så hjem, 

på pilegrims færd giver jeg ej gem. 


Af dette mærkelige digt, der antages at stamme fra 
1530 eller deromkring, og som 1880 blev udgivet af Svend 
Grundtvig efter det eneste kendte hele tryk fra 1577, der 
opbevares i Sveriges rigsbibliotek, får vi da besked om, 
at det var et Maria-billede, hvortil overtroen knyttede den 

undergårende kraft, og at præsten i Karup, da pilegrims- 
rejserne dertil tog stærkt af, søgte at give billedet ny til- 
trækning ved et bedrageri, som vakte den forestilling, at 
det græd. Ligeledes får vi rede på, at der i Karup lige 
som på andre valfartssteder var lejlighed til at købslå. 
Anledningen til, at Karup kom i ry, skal for øvrigt have 
været følgende: en blind havde haft en dråm, og i følge 
den tvættede han sig i en kilde i Karup og påkaldte 
jomfru Maria; da han derefter fik sit syn, blev der først 
rejst et kapel og senere en kirke til vor frues ære. Man 
kan slutte videre, at der har været en kilde, som i heden- 
old tillagdes lægedoms-kraft, og ligesom på mange andre 
steder har folket, da det blev kristnet, taget ærbødigheden 
for den hellige kilde med sig over i den middelalderlige 
overtro. Legenden har knyttet sig til kilden, kildemarkedet 
er bleven holdt i kraft, og kirken med Maria-billedet og 
markedet har med hinanden fremkaldt en stårre samling 
huse ved broen over Karup-å. 

At der har været bedre lejlighed til sammenkomster 
på dette sted for end nu, kan sluttes af, at de jydske 
rigsråder efter Frederik den førstes død i begyndelsen af 
maj 1533 samledes i Karup, »hvor der netop på st. Val- 
borgs tider holdtes et meget besøgt kildemarked«,") og at 
der endnu halvhundrede år efter har været huse, der 
kunde tage imod fornemme gæster, kan skønnes af, at 
Frederik den anden, da han 18. juli 15387 havde begyndt 
at holde harejagt ved Hald, den 25. i samme måned drog 
til Karup.?) : 

Ikke blot kirken, men også dens omgivelser, har da 
i det femtende og sekstende hundredår været langt anse- 
ligere, end nu. Det er muligt, at kilden og Maria-billedet 
har været nok til at fremkalde hele denne forgangne 

herlighed. Men det er også muligt, at der i middel- 
alderen har været en tættere befolkning ved Karup-å. 

På vor køretur over den store flade imellem Ørre og 
Karup kom vi til Nedre- og Øvre-Simmelkær. Vi var inde 
i en af gårdene; dens ejer drev ligesom ejeren af Karup 
møllekro lidt handel; han besad 400 tønder land; men 
bygningerne var små i forhold til så stor en avling. I 
Galschibts »Danmark« skriver Evald Tang Kristensen om 
gårdmændene i Simmelkær, at de i umindelige tider har 
drevet grossererforretningg med uldvarer, og »det skulde 
fejle meget, hvis scenen for Blichers novelle »»Hosekræm- 
meren«« ikke skal lægges her«. Manden, som vi besøgte 
i Simmelkær, gav os nogle stykker myremalm med, hvoraf 
der var en stor mængde i engene, som hørte til byen. 
Der var en lærer i sognet, som satte navnet Simmelkær i 
forbindelse med myremalmen, idet »Simmel« skulde betyde 
malm. De lærde benægter rigtigheden heraf. Men Simmel- 
kær er et af de steder, hvor man engang har nyttet malmen, 
og det er muligt, at forsøgene på at udvinde jærnet har 
ødelagt egnens skove og derved fremskyndet tilbagegangen 
i beboernes agerbrug. Simmelkær hører til Ørre sogn, der 
har præst sammen med Sinding. Her ligger Sindinggård, 
som er bekendt af to tidligere ejere, Mads Pedersen Lille- 
lund, der var den første, som fandt og 1746 benyttede 
mergel i Jylland, og etatsråd Fyelstrup, der er forfatter 
til nogle afhandlinger om landvæsenssager. Han har blandt 
andet skreven, at han 1812 og 13 lod grave i lavningerne 
ved Simmelkær og da fandt en hel mængde gamle stubbe 
af el og birk, der vidnede om fordums skove. Disse skove 
er vel for en del blevne huggede og brændte for jærn- 
udsmeliningens skyld. 

Når man ser de frodige løv-træer i Ørre præstegårds 
have og fremfor alt den dejlige eg udenfor havedøren, så 
kan man skånne, der er steder i denne egn, hvor der 
ypperlig kan gro skov. Og hvad de egentlige heder ångår, 

da aflægger de mægtige rødgraner i Stendalsgårds-, 
Havredals- og. Ulvedals-plantagerne et vidnesbyrd om, 
hvad der kan afløse lyngen. Den skovstrækning fra nord 
til syd, som disse plantninger danner på Alheden sydøst 
for Frederikskirken og de i forrige hundredår anlagte 
»kolonier«, bidrager sikkert ved at skærme for vestvinden 
til at give egnen over imod Vium et helt andet præg end 
Karup-fladen, som jeg ovenfor har søgt at vække en fore- 
stilling om. 

Man kunde have ønsket, at disse plantager var bleven 
lagt vestligere, så at de kunde have dannet læ for endnu 
mere land. Imidlertid har staten også, i Feldborg, gjort 
en god begyndelse på at få skov frem i den vestlige del 
af den store flade på begge sider af Karup-å. Og mergel- 
sporbanen imellem Damsholt og Hodsager er et vidnesbyrd 
om, at man i den nyeste tid har taget sigte på denne 
egns tarv. Vi kom over denne bane, men så intet tog 
bevæge sig på den, således som vi havde set det på 
mergelbanen nord for Grindsted. Jeg måtte tænke på 
denne forskel ved at læse E. T. Kristensens beklagelse 
over, at Damsholt-Hodsager-banen ikke blev nyttet så meget, 
som det var ønskeligt. Også planteforeninger dannes i hine 
egne med hedeselskabets støtte. Men der er heller næppe 
så stor fart i hedeplantnings-sagen på Karup-fladen som 
på Sønderomme-fladen og på Hejnsvig-Hjærting-bakkeø. 
Der er oprindelig taget mere hede ind til statsskov ved 
Feldborg, end man virkelig har tilplantet. Der har også 
i Stendalgårds skovdistrikt (ved Æompedal) været påtænkt 
en stårre hedeplantning på offentlig bekostning, end der er . 
gennemført. Staten har heder af bedre beskaffenhed som 
»Klosterhede« ved Lemvig, der først skal tilplantes. Heden 
på Karup-fladen er vist af en ualmindelig ringe slags. Vi 
så store strækninger, hvor lyngen var visnet på grund af 
den tårre sommer, det har været iår. Det er vel under- 

bunden, som volder dette. Hvad om nu denne under- 
bund tillige gemte rigdomme af malm, så at det var dem, 
der skulde drages frem, dersom Karup-fladen til gavns 
skulde forandre sit udseende? 

Der er nok at gore i mange tider både for statens 
forstvæsen, for hededeselskabet og for klitvæsenet, inden 
alt det øde land, som egner sig dertil, er bleven forvandlet 
til skov, og det er i sin orden, at man sætter stærkest 
kraft ind på plantningen, hvor den først synes at kunne 
lånne sig. Hånd i hånd med plantningen må gå foretag- 
ender til mere umiddelbar ståtte for agerbruget, for ud- 
nytningen af kær og tørvemoser og — for benyttelsen af 
myremalmet. I egnen ved Skjernå vil mosekultur-for- 
søgene om nogle år vække almindelig opmærksomhed. 
Hvad om sporvejen over Karup-fladen, forlænget imod 
sydøst, kom til at afløse de gamle »malmveje«, ad hvilke 
man førte myrejærnet til smelteovnen? — 

Det vilde have frydet Sten Blichers hjærte, om han 

. havde forudset, hvad der nu er i gang til at forbedre 
kårene for hans jydske landsmænd. Det er værd at båje 
af fra jærnbanelinjerne og at færdes til fods, til hest eller 
til vogns i Midtjylland for at se denne virksomhed. Og 
det er underligt at tænke på, hvordan heromte navne kan 
falme og hidtil ukendte navne vinde glans. Forgyldningen 
er forlængst gået af »vor frue i Karup«, og de bedst kendte 
stedsbetegnelser fra hin egn ér de, Blicher har draget frem 
i sine fortællinger og sange, mangen gang, fordi de som 
»Kjolvrå« lød noget sært. Imidlertid falder der glans 
over navne som Skovbjærg, Hesselvig, Birkebæk og 
Høgild, der for en menneskealder siden kun var kendte 
i den nærmeste egn som betegnelser for smågårde. 
Sønder Omme er bleven vide kendt, siden Birkedal som 
ung præst dér søgte at samle dem, som havde trang til 
at høre en alvorlig prædiken, fra øst og vest; men dette 

sogn synes også at 'skulle vinde et navn i hedesagens 
historie. Annekset Houen, hvori der holdes folkehøjskole, 
er et af dem, hvor skovplantningen har vunden aller stårst 
fremgang. 


Thomas Bruhn, Rydberg. 


Den 16. April jordedes paa Velling Kirkegaard Støvet 
af den gamle Hædersmand, Thomas Bruhn paa Rydberg, 
under saa stor Deltagelse fra fjern og nær, som det lille 
Sogn næppe har set Mage til. Det var vist Følelsen af, 
at det var en ualmindelig elskværdig Olding, der stedtes 
til Hvile, som havde samlet den store Kreds om hans 
Baare. Følgende Linier skal ikke være et Forsøg paa at 
give en Levnetstegning af ham, men kun være et lille 
Mindeblad af den rige Krands af Minder, som hans mange 
Venner har at glæde sig ved efter ham. 

Thomas Bruhn fødtes i Flensborg den 15. August 1801. 
Hans Forældre var Kjøbmand Johan Ernst Bruhn og Hustru 
Maria, f. Prehn, i Flensborg. De var begge "af tysk Byrd, 
og Tysk taltes ogsaa udelukkende i deres Hjem, men de 
var loyale, danske Undersaatter. Inden Thomas Bruhn 
var syv Aar, havde en smitsom Sygdom berøvet ham For 
ældrene, og han maatte da forlade Barndomshjemmet; 
men han var stor nok til at have en tydelig Erindring om 
det, og navnlig mindedes han levende sin Moder; ja, paa 
hans Dødsleje hørte det med til den Glæde, der fyldte 
ham, at han snart skulde samles med hende. Thomas 
Bruhn kom efter sine Forældres Død i Huset hos Præsten 
Brinkmann i Stenberg, ikke langt fra Flensborg, og her 

blev han til sit syttende Aar, og Præstegaarden blev ham 
kjær som hans andet Hjem. Brinkman var en god Mand, 
sagde altid gamle Bruhn, og han var især en meget 
kongeligsindet Mand. Den daværende Konge i Danmark 
var Frederik den sjette, som Præsten i Stenberg satte høj 
Pris påa, og dette Sindelag har han ogsaa forstaaet at 
indpode i Plejesønnen, Th. Bruhn, der alle Dage dvælede 
med Forkjærlighed ved denne Konge. I Stenberg Præste- 
gaard og hos Omegnens Bønder har han som Dreng vist- 
nok tillige modtaget det største Indtryk af dansk Sindelag 
og Fædrelandskærlighed, der siden var saa betegnende for 
ham. Af hans mange Sødskende var han den eneste, der 
slog Bo i Kongeriget, og med Liv og Varme sluttede han 
sig til Danmark og den danske Sag, der blev ham en 
Livssag til det sidste. I de unge Aar, efterat han havde 
forladt Stenberg og den kjære Præst, hvem han altid om- 
talte med stor Kjærlighed, var han paa forskjellige Gaarde, 
senest i Jylland som Forvalter, indtil han i Aaret 1827 
kjøbte Gaarden »Rydberg« i Velling Sogn ved Ringkjøbing, 
og to Aar efter, den 6. Novbr. 1829, ægtede han Conrad- 
dine Schønau, Datter af Proprietær Nikolaj Schønau til 
Kjølbygaard i Thy og Hustru Vilhelmine Maria Kristine 
født Vorelmand. I hende fandt han en højhjertet Danne- 
kvinde, der baade ved sin Begavelse og Hjærtelag ragede 
op over Mængden, og hun blev hans trofaste Støtte ikke 
blot i alle Hjerteforhold, men også i de ydre og praktiske 
Forhold, der tidt faldt vanskelige for ham, var hun hans 
kloge og forstandige Raadgiverske og uundværlige Med- 
hjælp. De fulgtes ad gjennem et langt Liv og delte Med- 
gang og Modgang med hinanden som Dannemand og 
Dannekvinde. Den 6. November dette Aar er det 60 Aar, 
siden de to Gamle ægteviedes, og gjennem den Række af 
Aar har deres Samliv lyst ud over denne Egn til Velsign- 
else. Det er vanskeligt at sige, hvem af de to Ægtefæller 
det skyldes mest, at Rydberg blandt alle Omegnens Herre- 

gaarde blev en sollys Plet, der søgtes af levende, danske 
Kristne, ikke mindst af Præster fra alle Egne af Landet, 
og deres Tal løber stærkt op, der har lyse Minder fra 
kortere eller længere Besøg paa Rydberg. Da Bruhn for 
60 Aar siden tog Bo her, var det smaat med Kristendom 
allevegne i vort Fædreland og ligesaa i Velling. Præsten, 
H. Møller, var som de fleste Præster dengang Rationalist, 
og hørte til de ivrigste af det Slags, var nidkjær for Skoler 
og Oplysning. Jeg har flere Gange hørt gamle Folk sige, 


at Møller var en mageløs Præst, og han kunde rigtignok, 


si æ Skuler ordentlig ætter. I sit Hjem var nævnte Præst 
en ulykkelig Mand, og naar Th. Bruhn talte om ham. da 
kunde man mærke, hvor hjertelig ondt det havde gjort 
ham for denne Præst, der i sit Hjem ingen Fred kjendte 
og i sin Tro ingen Støtte havde til at bære Livets Sorger 
og Alvor. Th. Bruhns lyse Tro maa dog have gjort Ind- 
tryk paa den stakkels Præst, derom vidner saadanne 
Ytringer som disse: »De er en lykkelig Mand, Bruhn,« 
sagde Præsten engang, »De tror paa Kjødets Opstandelse, 
for mig er Alt kun Forraadnelse.« Dermed er deres for- 
skjellige Tros-Standpunkt klart betegnet. Der var dog 
gammel Gudsfrygt hos flere Familier i Sognet, og denne 
gav sig Udslag blandt andet i Kjærlighed til de gamle 
Salmer. Præsten, Møller, var derimod ivrig for at faa 
disse gamle Salmer ud af Verden. Et lille Træk herom 
gaar fra Slægt til Slægt: Saa fortælles det, at Præsten 
en Søndag vrængede ad de gamle Salmer, men da Folk 
kom ud af Kirken, slog flere Mænd Kreds om ham og 
bad ham tage sine Ord om Salmerne i sig igjen, hvad 
han ogsaa gik ind paa, og den evangeliske Salmebog blev 
aldrig indført i Velling. Th. Bruhn lærte snart at kjende 
og elske disse gudfrygtige Familier, og han havde 'særlig 
Øje for den Velsignelse, der er ved at blive i den fra 
Fædrene nedarvede Gudsfrygt, en Velsignelse, han højlig 


glædede sig over at spore hos Børn og Børnebørn af disse 

gamle, troende Familier, og som klarlig ogsaa spores i 
hans egen Æt, og med Guds Hjælp skal spores i den her- 
efter. Den Ædles Æt dør aldrig ud, det er en liflig For- 
jættelse. De gammeldags troende Kristne i Velling, der 
med Thomas Bruhn og Hustru sukkede og længtes efter 
en levende kristelig Forkyndelse i Kirken, oplevede det, 
da Karl Fr. Hassenfeldt blev Præst i Velling 1830 til 1841. 
Denne Tid betegnede Bruhn altid som Hassenfeldts Tid. 
Jeg kan med Glæde vidne, at denne Præsts Minde endnu 
er levende. hos flere i Velling, men den, der stærkere end 
alle andre har holdt Hassenfeldts Minde levende frem, det 
er Th. Bruhn. Man mærkede det, hver Gang Talen kom 
paa denne kjære Præst, at denne ikke blot havde været 
Th. Bruhns Hjertens Ven, men at han vel egentlig havde 
ringet Solen op for ham, Naadesolen: »Troens Ørd«. Hassen- 
feldt var nok den første Grundtvig-Discipel, fra hvis Præste- 
læber en kirkelig Forkyndelse paa Troens Grund har lydt 
over disse Egne, og han er saaledes Morgenlærken, der i 
en taaget Tid bebudede den »signede Dag, der nu skinner, 
og ved Gud Faders Naade i Jesus Kristus skal skinne 
over de kommende Slægter iblandt os«. Efter Bruhns 
Vidnesbyrd var Hassenfeldt ikke nogen begavet Taler, men 
han var stærk af Overbevisning, levende i Troen, jævn i 
sit Væsen og omgængelig mod alle. Det er det Billede af 
ham, som stod levende i Vennen, Th. Bruhns, trofaste 
Sjæl og som jeg har set Afspejling af. Bruhns Kjærlighed 
til Hassenfeldt blegnede ikke, den gik over paa hans Børn 
og ytrede sig i en kjærlig Deltagelse for deres Ve og Vel, 
som disse paa mange Maader vil kunne afgive Vidnesbyrd 
om. Samtidig med Hassenfeldt i Velling var en ung 
Aandens Stormand, Vilhelm Birkedal, ansat som Kateket 
i Ringkjøbing. Forfatteren af disse Linier har engang i 
Velling Kirke hørt Birkedal tale om, hvorledes Hassenfeldt 
lærte ham at bøje den stive Nakke og førte ham ind i 
Ypperstepræstens Palads. En gammel Mand, Fattiglem, 

der i sin Tid havde tjent Hassenfeldt og som saadan tidt 
kjørt Birkedal hjem til Ringkjøbing, blev hjertelig tiltalt 
af Birkedals mægtige Tale, og jeg kunde mærke paa hans 
Dødsleje, at den havde rørt ved ømme Strenge i hans 
Sjæl. Det er Birkedal, der i sin Livsførelse betegner 
Hassenfeldt som »en Ridder uden Frygt og Dadel«, og 
han betegner hans Forkyndelses Sikkerhed med de Ord, 
der var henvendt til Birkedal selv: »præk Naaden kun, 
og vandt Du ingen Sjæl, saa vandt Du dog Dig selv.« — 
Det var Hassenfeldt, som førte Birkedals og Bruns sammen, 
og disse tre Familier levede et rigt og skjønt Venneliv i 
flere Aar i Alvor og Gammen. Th. Bruhn havde noget 
af den »Humor«, som i saa rigt Maal er givet Birkedal, 
og de kunde saa godt sammen, den aandsstærke, djærve 
Birkedal og den barnlige, hjertelige Bruhn. Den 6. Novbr. 
1879 var det Th. Bruhns og Hustrus Guldbryllupstest, og 
da mødte ogsaa Vennen fra de unge Dage, V. Birkedal, 
og hvem, der den Dag hørte ham tale til Guldbrudeparret 
i Kirken og i Hjemmet, kunde faa et levende Indtryk af 
det stærke, trofaste Venskab, der havde knyttet dem sam- 
men i en lang Række af Aar, og hvorpaa dette Venskab 
var bygget. Ja, Hassenfeldt og Birkedal havde fundet 
hjertelig Forstaaelse hos Familien paa Rydberg, og i dette 
Hjem, enestaaende som det var i denne aandelig fattige 
Tid, havde begge disse Banebrydere fundet den hjertelige 
Vederkvægelse, som de for deres Gjernings Skyld trængte 
til, og som de vist mange Gange har kunnet takke Gud 
for. Og hvad Rydberg var for Hassenfeldt og Birkedal, 
blev det siden for Svendsen, der afløste Birkedal som 
Kateket i Ringkjøbing, og for den samtidige Dr. Blicher. 
Da var den elskelige P. Tang, hælvten Skjald og hælvten 
Sagamand, som Birkedal kalder ham, Præst i Velling, 
men da han var legemlig svag, prædikede Svendsen en 
Tid for ham i Velling, og hans Kæmperøst er ikke glemt. 


Man hører stundom Folk sige, at Svendsens Røst er den 

mægtigste, der har lydt i Velling Kirke. Svendsen var en 
sangkjær Mand, og med ham kom de dejlige bibelhistoriske 
Sange til Rydberg, og da jeg for 24 Aar siden kom hertil, 
da var det disse Sange, indsungne fra Svendsens Tid, som 
klang lifligst hos den sangkjære Familie paa Rydberg. Som 
Bruhn var hjertelig knyttet til disse ovennævnte Stormænd, 
saa har han senere været knyttet inderlig til mange af 
den yngre Præsteslægt baade her og andre Steder. Det 
skal blot nævnes, at det var Th. Bruhn, der vinkede saa 
stærkt ad H. Bech, at denne drog fra Stenberg, Bruhns 
andet Barndomshjem, som Præst til Lem og Ølstrup 1865, 
og der er mange, for hvem H. Bechs Minde er kjært, der 
den Dag i Dag er ham taknemlige derfor. Det er kjendt 
for mange, hvor højt H. Bech- elskede gamle Th. Bruhn, 
og denne glædede sig igjen ved sin yngre Ven og ved 
hans velsignelsesrige Virksomhed her paa Egnen. Gamle 
Th. Bruhn med Familie og flere yngre Familier i Velling 
følte sig i flere Aar inderligere knyttet til Præsten H. Bech 
i Lem end til nogen anden Præst her paa Egnen, og hvad 
der drog Th. Bruhn og os andre saa stærkt til Bech, var 
den Naadegave, han i sin Forkyndelse havde til stadig at 
drage Barneforholdet til Gud Fader saa trøstelig frem. 
Paa Kirkestenten ved Lem Kirke har Bech ladet indskrive 
disse Ord: »Uden I blive som Børn komme I ikke ind i 
Guds Rige;« det var ret efter gamle Th. Bruhns Hjerte 
og kaldte ret levende Bechs Betydning frem for ham. Ja, 
»levet med og været vaagen«, det har Th. Bruhn. Med 
Hassenfeldt, Birkedal og Svendsen levede han i Datidens 
kirkelige Bevægelse og fulgte nøje med i alle de Spørgs- 
maal, der rørte og angik Guds Menigheds Ve og Vel, og 
hans Deltagelse for den holdt sig levende til det sidste. 
Bruhn elskede Livet, og han var stærkt gjennemtrængt af 
den Sandhed, at det kun kan ytre sig i Frihed. Som 
kirkelig Frihedsmand brød han sig da heller ikke om 
Sogneskjel, men søgte sin hjertelige og aandelige Trang 

tilfredsstillet, hvor han bedst kunde. Var der Tider under 
hans Børns Opvækst, da han følte sig hjemløs i sin egen 
Sognekirke, saa sendte han sine Børn ud for at blive 
konfirmerede af Præster, han stod i Forstaaelse med; en 
af sine Sønner sendte han endog over for at blive kon- 
firmeret af gamle Grundtvig. Som paa Kirkens saa og 
paa Skolens Grund var Th. Bruhn en frisindet Mand, der 
hadede al Tvang. Derfor holdt han ogsaa selv Lærer til 
sine Børn. En af de mere bekjendte Mænd, som har 
været Huslærer paa Rydberg, er Poulsen Dall, der med 
sin Familie er flyttet til Amerika og søgt Hjem og Støtte 
hos og i Nærheden af Bruhns Sønner, Georg og Årent, i 
Elkhorn. Det kristelige Liv var altid Hovedsagen for 
gamle Bruhn, og det afspejlede sig i ham paa en saa 
barnlig Maade, at man tidt kom til at tænke paa Salme- 
verset: »O Kjærligheds Aand lad barnlig mig kysse den 
straalende Haand.« Alt kom saa umiddelbart frem hos 
gamle Bruhn, der var saa lidt beregnet ved hans Væsen 
og hans Færd, og hermed stod det og i Forbindelse, at 
han brød sig saa lidt om System, Dogmer og Doktriner, 
blot Livet var der. Verdens Kloge kaldte ham vistnok 
mange Gange med et lille Smil og et Skuldertræk for — 
Idealist, og mente maaske, at han var altfor lidt hjemme i 
den haandgribelige Verden, — kan være; han lod dem blot 
smile, thi han følte sig i Sandhed lykkelig ved at være 
greben af den største Idé i Verden, og som Præsten Helveg 
i Velling i Sandhed vidnede ved hans Grav, »han var 
greben af Kristus«, og denne Grebethed var hans Pryd. 
Thomas Bruhn var ikke som Folk er flest, der var saa- 
meget af sand Oprindelighed i hans Person, og det er, 
ikke mindst i vor saa reflekterende Tid, saa friskt, saa 
velgjørende at omgaas saadanne Mennesker.  Gjennem- 
trængt af en levende Sandhedsfølelse var Bruhn sig selv 
i alle Forhold overfor alle Mennesker. Jeg har ikke set 
ham anderledes overfor den højtstaaende end overfor den 

jævne og fattige Mand. Det gjaldt ikke for ham om »at 
synes, men om at være« og derfor hadede han al Forstilt- 
hed, alle Krogveje og alle kloge Beregninger om at naa 
frem til et eller andet Maal. Den lige Vej var for ham i 
Sandheden tro i Kjærlighed. 1 sin Kjærlighed til Menne- 
sker søgte han især de Betrængte og dem, der staar i 
Skygge eller var stedmoderlig "behandlede af Naturen, og 
han glædede sig alle Vegne, hvor han fandt Guddoms- 
gnisten i Hjertemuldet; ja, han elskede det menneskelige, 
hvor han fandt det: om i Slot eller Hytte, det var ham 
lige godt. Som han var en Menneskeven i det hele, saa 
var han en saare trofast Ven i det snævrere Venneforhold. 
Naar man i Sorg, i Fejl og Fald trængte til Venners kjær- 
lige Deltagelse, saa véd jeg faa eller ingen, der med milde 
Øjne og faa Ord kunde husvale som gamle Th. Bruhn. 
Til Børn følte han sig særlig draget, fordi han i dem fandt 
mest af Oprindelighed, Umiddelbarhed og det stærkeste 
Minde om Paradislivet. Alle Børn her i Sognet kjendte 
gamle Bruhn, og han havde altid et mildt Øje og et godt 
Ord til dem, naar han mødte dem, og der blev Glæde, 
naar de mødte ham paa deres Vej, den elskelige Børne- 
ven. Var Th. Bruhn en Børneven og selv en barnlig 
Natur, saa var han ogsaa en trofast Søn af vor fælles: 
Moder: gamle Danmark. Ja, jeg har tidligere berørt, at 
den danske Sag var ham en Livssag, og det kom vel 
stærkest frem til enhver Tid, naar der blev Tale om 
Sønderjylland og Sønderjyderne. Da den sønderjydske 
Bonde vaagnede til Kamp for sit danske Modermaal og 
for at styrke sig til denne Kamp i Fyrretyverne stævnede 
det danske Folk til Møde paa Højskamlingen, da var Th. 
Bruhn straks med ved det første. Han har fortalt mig 
et lille fornøjeligt Træk fra et af disse Møder, som skal 
staa her. Præsten P. Tang i Velling var ogsaa kommen 
derned, og da han saa P. Kr. Kron, »Dannevirke«s Redaktør, 
som han ellers slet ikke kjendte personlig, løb han ham 

lige i Favnen og kyssede ham. Dette kjønne Træk paa 
dansk Sindelag kunde gamle Bruhn med Liv fortælle paa 
sine gamle Dage. Vore Soldater fra begge Frihedskrigene 
vil mindes, med hvor stor Deltagelse de blev modtagne 
påa Rydberg, og hvor stor en Kjærlighed, der under selve 
Krigen blev vist dem. I Efteraaret 1867, da Saaret over 
Sønderjyllands Tab endnu var saa frisk, holdtes det første, 
store, folkelige Møde om den Sag her paa Egnen, hvor 
Præsterne Birkedal og Svejstrup var Ordførere og kjær- 
komne Gjæster paa Rydberg. Men særlig maa jeg dog 
minde om Sønderjydernes Besøg i Vestjylland i Juni 1884. 
Mange er de, der betragter disse Dage som nogle af de 
bedste, de har oplevet; ingen tror jeg dog var saa hjerte- 
greben deraf som den gamle Dannemand paa Rydberg. I 
dennes dejlige Have holdtes Søndag den 10. Juni et stort 
Møde med Sønderjyderne, hvor gamle Bruhn selv bød vel- 
kommen. Der var Højhed over Oldingen, da han, som 
næsten aldrig kunde tale offentlig, fordi han blev over- 
vældet af sine Følelser, rolig, men grebet, sagde: »I denne 
Have har jeg tilbragt en stor Del af mit Liv, den har delt 
mange af mine Sorger og mange af mine Glæder, men 
ingen Dag har jeg været saa glad herude som i Dag, da 
jeg kan byde mine kjære Sønderjyder velkommen«. Dette 
Velkommen var et dejligt Præludium til de tre Dages Sam- 
væren for os med Sønderjyderne. Et Par Gange før havde 
der været store folkelige Møder i Rydberg Have. Den 
ene Gang var det en Grundlovsfest i Aaret 1870, hvortil 
vistnok Bruhns kjære, nu afdøde Datter, Frederikke, nær- 
mest havde givet Stødet, og jeg siger næppe for meget, 
naar jeg mener, at det er en af de bedste og mest vel- 
lykkede Grundlovsfester, der er bleven holdt her paa Egnen. 
Den anden Gang var det et folkeligt Vennemøde, Dagen 
efter Frederikkes Bryllup med Provst Vilstrup i Borris, 
den 2. August 1872. L. Schrøder og Nutzhorn fra Askov 
og Termansen fra Gammelby var Ordførere. Dette Møde 

staar i en særegen Glans for Omegnens Befolkning, og jeg 
tror ogsaa for Rydbergerne selv. Ved større og mindre 
folkelige og kirkelige Møder her paa Egnen var Th. Bruhn 
altid med, indtil Tunghørighed i de allersidste Aar hindrede 
ham i at nyde godt deraf, og ved det mærkeligste og for 
mig største af vore Vennemøder, det ved Grundtvigs Jorde- 
færd, var baade Th. Bruhn og hans Hustru med for at 
bringe deres Tak sammen med alle Venner til Gud Fader 
for, hvad han i Grundtvig havde givet vort Folk og Guds 
Menighed. Ved smaa Møder herhjemme, navnlig for Ung- 
dommen, hvortil Th. Bruhn altid opmuntrede, var han 
jævnlig med, og der var en Tryghed over os unge, naar 
vi havde den gamle i vor Midte. Jeg rejser med Ungdom- 
men til Ungdommen, sagde Grundtvig engang, og gamle 
Bruhn levede med Ungdommen. Derfor elskede han ogsaa 
i høj Grad Ungdoms-Skolerne, Højskolerne, fordi han i 
dem saa de bedste Planteskoler for det rette Ungdoms- 
sind. Selv var han nok den første her paa Egnen, der 
sendte sine Sønner paa Højskole, til Rødding og til Kold. 
Da Efteraarsmøderne saa begyndte for gamle Folk, saa 
lettede gamle Bruhn straks og tog paa Askov Højskole, 
og han er vist en af de allerældste, der har siddet paa 
Højskolebænken. Det var fornøjeligt engang paa Askov 
at se gamle Bruhn og gamle Pastor Østergaard kappes 
om at hjælpe hinanden tilrette, idet hver af dem mente 
at være den yngste; de kunde staa og se paa hinanden 
med en forunderlig Glæde. Gladest var dog gamle Bruhn 
ved at besøge Askov under Pigeskolen. Jeg har hørt ham 
sige, at naar han saa disse glade Pigeansigter og hørte 
deres livfulde Sang, da blev han oplivet for lange Tider, 
da løftede Ungdomssindet sig i ham med frejdigt Haab 
for Folk og Fædreland. Th. Bruhn var, som jeg alt har 
nævnt, en frisindet Mand, men det var den personlige Fri- 
hed, der særlig gjaldt for ham. Han var ikke Politiker, 
uagtet han en Tid i Halvtredserne sad i Landstinget, og 

politiske Partier havde han vanskeligt ved at forsone sig 
med; var der nogen Enkeltmand, hvis Politik han fuldt 
ud billigede, saa var det N. J. Termansens. Th. Bruhn 
»fulgte ej med Strømmen, men med Tiden, og derfor holdt 
han sig saa ung i Striden«; han saa ogsaa i det ydre saa 
ungdomsfrisk ud lige til de allersidste Aar, og navnlig 
bevarede hans Øjne en forunderlig Friskhed til det sidste. 


" En letbevægelig Sjæl boede i gamle Bruhn og den boede 


i et letbevægeligt Legeme; hans Gang var indtil det sidste 
saa smidig og let som en Ynglings, og han vilde gjerne 
færdes omkring i Guds frie Natur, den han elskede og 
saa paa, som et Barn ser paa sin Faders Værk; han havde 
virkelig noget af Brorsons Syn paa Skabelsen og Skab- 
erens Storhed. Det var fornøjeligt at se Th. Bruhn og 
Hustru, de to gamle Mennnesker, Arm i Arm, trodsende 
Vind, Vejr og Veje, gaa omkring i Sognet til Venner, til 
Fattige og Syge; var det mørkt om Aftenen, gik de sæd- 
vanlig midt ad Vejen, hvor sølet det end var, og det 
kunde ogsaa ske, at de midt om Vinteren trak Skoene og 
Strømperne af for at komme frem; det var Morskab for 
dem. Gamle, elskelige Bruhn kaldte Folk ham nu, og 
det med Rette; han havde været en ildfuld Natur,. men 
denne ildfulde Natur lutredes i »Kjærligheden selv, den 
rolige Kilde for Kræfternes Elv«. Det var hans Glæde 
paa det sidste at komme hjem, hvor Kjærligheden er evig 
og fuldkommen. »Vor Tro er Sejrvindersken paa Jorden«, 
det mærkedes i gamle Bruhns Liv og Død. Af elleve Børn 
døde to Piger som smaa, to Sønner døde som voksne, 
den ene, Nikolaj, Assistent paa Generaltoldkontoret, den 
anden, Otto, filol. Student, og Datteren, Frederikke, døde 
som Provst Vilstrups Hustru. Savnet af disse kjære Børn 
gik Th, Bruhn til Hjertet, men ved deres Baare brød Smilet 
igjennem Taaren. Da Sønnen, Otto, laa paa Dødslejet, 
hørte vi Bruhn sige til ham: »lille Otto, Du gaar til Livet«, 
og da Datteren, Frederikke, døde, og gamle Bruhn rejste 

til Borris for at trøste Svigersønnen, var det første, han 
sagde til denne: »Frederikke er ikke død, hun lever.« I 
denne Tro dukkede han ogsaa selv sit gamle Hoved og 
gik hjem. Hans efterlevende Børn er: Ernst, som hår 
Fædrenegaarden Rydberg; Viggo, der bebor Gaarden Skind- 
borg i Dejbjerg Sogn, og hos hvem Søsteren Kristiane har 
Hjem; Vilhelmine, Enke efter Pastor Gjerluff i Ulfborg, 
bor i Kjøbenhavn, og de to ovennævnte Sønner, Arent og 
Georg, bosatte i Elkhorn i Amerika. Georg Bruhns Hjem 
har i stort Maal været Samlingsplads for Danske i Amerika, 
ligesom begge Brødrene i mange Aar har været til stor 
Støtte for danske Udvandrere. 

Dermed være nu dette lille Minde om Th. Bruhn over- 
givet til Venner. Det er kun en fattig Afbetaling paa den 
Taknemlighedsgjæld, hvori jeg har staaet til den gamle 
Hædersmand, for det trofaste Venskab, hvormed han har 
omfattet mig og mine, og for, hvad han har delt af Hjertet 
med os. Ære være hans Mindel 

Velling Skole, i Juli 1889. 

É L. Movridsen. 


Om Varemarkedet. 
Af Chr. Faber. 


Grundtonen paa Produktmarkedet var for nogle Dage 
siden ret fast, men flovede gennemgående snart af igen, 
og særlig har fjorgammel Hvede været næsten usælgelig. 
— Varemarkedet har ellers været ret livligt, væsenligt 
fremkaldt til Dækning af det daglige Forbrug. — På Sprit- 
markedet har der hersket en livlig Bevægelse. 

Kaffe er i den forløbne Uge på Spillebørsen avan- 
ceret 3 Pfenninge; også på det legitime Marked (til det 
virkelige Forbrug) har der været stærk Efterspørgsel til 
stadig højere og højere Priser.  Hovedmarkederne betragter 
Artiklens Statistik som meget gunstig, ikke alene begrundet 
på aftagende Lagre i- Rio og Santos, men også fordi Med- 
delelserne fra Brasilien stadig melder om en slet Høst; 
alene Fremtiden vil kunne give sikkert Svar på, om Be- 
retningerne fra Produktionslandet er pålidelige. 


Sukker. I Tyskland har Vejret i den seneste Tid 
været meget heldigt for Roernes Udvikling, og ikke få 
Fabrikker er allerede i Gang med Oparbejdning af Roer 
fra denne Kampagne. Mange Meddelelser fra. Tyskland 
går ud på, at Roernes Vægt iår er større end forrige År, 
og at Sukkerindholdet ikke er mindre. 

Fra Omegnen af Magdeborg har Hr. F. O. Licht i 
denne Uge udtaget 109 Stkr. Roer til Undersøgelse. Re- 
sultatet heraf har været følgende: 


1889 1888 1887 1886 
Gjennemsnitsvægtm. Blade 850 964 840 841 Gram 
do. uden Blade......... 470 456 442 507 — 
do. største Roer m. Blade. 1620 1640 1481 1490 — 
do. do. u. Blade. 1090 1109 1045 1110 — 
do. mindste Roer m. Blade 450 440 480 480 — 
do. do. u. Blade 230 190 230. 300 — 
Sukkerindhold.......... 15.89 15.21 14.61 15.44 pCt. 


Priserne på Sukker er i den seneste Måned sukses- 
sive kommen lavere, i de sidste Dage har Tendensen dog 
været fastere; Priserne avancerede fra noget under 14 sh. 
til 153, og man antager nu, at 88 pCt. Rendement fore- 
løbig har set sit laveste Standpunkt; derimod antager man, 
at Prisen på raffineret Sukker endnu vil komme noget 
lavere. — Fra Havanna meldes, at Vejret der ej er efter 
Ønske, i enkelte Egne har man fået Overflødighed af Vand, 

andre Steder derimod for lidt. — Java har i Juli Måned 
afskibet ca. 37 Millioner Pd. Sukker mere end forr. År, 

Ris meget fast. Forbruget af japanesiske Ris tager 
svært til, hvorfor det er mere end sandsynligt, at denne 
Kvalitet senere hen vil komme højere i Pris. 

Sago meget fast og højere; hen i December vil vi 
vistnok komme noget lavere med denne Artikel, dog næppe 
så lavt, som man tidligere har antaget. 

Kartoffelmel vedvarende flovt. 


Kryderier. . Cassia er, trods meget store Lagre, fast 
og atter højere i Pris. — Muskat og Muskatnødder, Peber 
og Allehånde stigende. — Nelliker mat. 


Frugter. Amerikanske Æbler flov. — Korender 
rolig, derimod er Smyrna-Rosiner stigende, og Forrådene 
heraf reduceres mere og mere. — Ny Valencia-Rosiner 
kommer snart frem til meget rimelige Priser. — B/ommer 
og Kirsebær uforandrede. 


Kornmarkedet vedvarende meget uroligt og flovt. 


Foderstoffer har i den seneste Måned været meget 
roligt, og Priserne gennemgående uforandrede.  Såsnart 
Forbruget indtræder, tør man vistnok påregne noget 
højere Priser end i Øjeblikket. Hørfrøkager knappe og 
meget faste. 

Æg. Vor Export af denne vigtige Artikel står 
overfor en større Fare, fordi mange af vore Landboere 
selv hengemme deres Æg, til de er halvgamle og mugne i 
Smag. Vore engelske Købere klager stærkt herover, og det 
kongelige Landhusholdningsselskab arbejder ihærdigt på en 
Forandring af dette Forhold. Vil Landboerne ikke rette 
sig efter de gode Råd, man herfra giver dem i denne Sag, 
vil Landets Renommé for denne Artikels Vedkommende 
komme til at lide meget stor Skade. 


Petroleum. Begrundet på den store Petroleumsbrand 
i Antwerpen er Priserne noget højere; hvorvidt Stigningen 

vil holde sig, er det vanskeligt at have nogen Mening om. 
Il den seneste Tid er der opdaget righoldige Petroleums- 
kilder i Republiken Venezuela, beliggende i den nordligste 
Del af Sydamerika. 

Skrivemaskinen. Både i Amerika som også i Europa 
begynder man mere og mere at anvende Skrivemaskinen, 
særlig af en Konstruktion, kaldet »Kalligrafen«, hvoraf der 
allerede skal være solgt over 30,000 Stkr. På Pariser- 
udstillingen iår er der en Mængde forskelligartede Skrive- 
maskiner udstillede. 

Strejken i London. Begrundet på Strejken i London 
henlå der for 8 Dage siden i Dokkerne Skibe fra Australien 
indladede med Kød af ca. 100,000 Kreaturer. 


Forstenet Træ. Af mærkelige Ting på Pariserudstil- 
lingen findes iblandt andet også Prøver af en af de Natur- 
ejendommeligheder, hvoraf Amerika ejer så mange, nemlig 
af Træstammer og Tværsnit af sådanne fra den forstenede 
Skov i Arizona. Man mener, det er kiselholdigt Vand, 
der har gennemtrængt denne Skovs Træer og efterhånden 
afsat sine uorganiske Bestanddele i dem. Træstammerne 
har bevaret Strukturen, hver Fiber, hver Trevle i dem 
kan ses, men alle er blevne så stenhårde, at de kun kan 
skjæres med en Diamant. 

Disse forstenede Træer er nu tagne i Industriens Tjen- 
este; man forfærdiger f. Ex. af dem Stolesæder, Bord- 
"plader, og den forstenede Træmasse bliver da sleben og 
poleret, hvorved den antager en smuk, mørkerød Farve, 
samtidig med, at Træets Naturejendommelighed træder 
tydeligt frem. 


Odense, 16. September 1889. 


Efterskrift. 


Sukker har i de seneste Dage atter været flovt og 
Priserne nedadgående. Grunden til denne Flovhed er dels 

at søge i Lichts seneste Beretning, der melder om gunst- 
igere Høstudsigtér, men også det store Overskudskvantum 
af Sukker, der ved Magdeborgerkrak'et kom løs, og som 
endnu ikke er bleven realiseret. 

Bankerne i Magdeborg har lånt på dette Sukker 15 
Mark pr. 100 Pund; men nu er Priserne sunkne til cirka 
134 Mark, og denne Eventualitet forhindrer de ulykkelige 
Magdeborger-Spekulanter i at få Sukkeret solgt og deres 
Akkorder i Orden. Det er disse løse Lagre, der ligger 
som et Mareridt over Sukkerbørserne og svækker Lysten 
til at købe, uden lige fra Hånd og i Mund. 

Den 19. Septbr. har F. 0. Licht i Omegnen af Magde- 
borg atter udtaget Roer til Forsøg, denne Gang 102 Stkr. 
Undersøgelserne har givet følgende Resultat: 

1889 1888 1887 1886 
Gjennemsnitsvægtm. Blade 875 880 822 921 Gram 
do. uden Blade......... 490 468 482 547 — 
do. største Roer m. Blade. 1630 1650 1430 1800 — 
do. do. u. Blade. 1100 1120 1070 1210 — 
do. mindste Roer m. Blade 460 466 540 640 -- 
do. do. u. Blade 235 252 260 340 — 
Sukkerindhold.......... 1615 15.858. 16.05 15.35 pCt. 


Japanesiske Ris. Fra Japan er kommen flersidige 
Beretninger, der alle går ud på, at Rishøsten der bliver 
meget slet iår, hvorfor man venter væsentlig højere Priser 
for denne Kvalitet. 

Beskyttelsestolden i .Tyskland vinder flere og flere 
Modstandere; det tyske Folk og den offentlige Moral 
tåler den næppe i ret lange Tider. 


Odense, den 24, September 1889. 

Fra de Danske i Årgentina. 


For en Del Aar siden blev der i Tandil, en By, der 
ligger syd for Buenos-Ayres i den argentinske Republik i 
Sydamerika, dannet en Forening under Navnet: »Det 
danske protestantiske Selskab i Tandil«. Denne For- 
ening har paataget sig at sørge for, at der er en dansk 
Præst paa Stedet, at han har noget at leve af, og at der 
er Rum, hvori man kan samles til Gudstjæneste. Den 
forste danske Præst derovre var den theologiske Kandidat 
Meulengracht, som nu er Sognepræst paa Samsø. Efter 
hans Opbrud forløb der nogle Aar, og saa blev den paa 
Askov Håjskole uddannede Vendelbo Niels Dael (en nåje 
Ven af Karén-Missionæren Hans Povlsen) kaldet til at være 
dansk Præst i Tandil. Da han gik derover, havde »det 
danske protestantiske Selskab« 46 -.Medlemmer. Da han 
havde været der omkring ved et halvt Aar eller noget 
længere, havde det godt 100 Medlemmer. For Øjeblikket 
har det ikke fuldt 80 Medlemmer. Deraf maa man dog 
ikke slutte, at Tallet paa Kirkegængere er gaaet tilbage. 
Ligesom der i vore Sogne er mange, der yder deres Bidrag 
til Lånning af Præsten og til Vedligeholdelse af Kirke- 
bygningen, men som ikke bruger Præstens Hjælp ret tit, 
saaledes er det ogsaa i Tandil; og ligesom her er derovre 
stadige Kirkegængere, vel især unge Mennesker, som bi- 
drager lidet eller intet til Præstens Underhold og Kirke- 
husets Vedligeholdelse. 

I 1886 døbte Præsten Dael 11 Born, hvoraf et havde 
svenske Forældre. Han ægteviede et Par; Brudgommen 
var svensk; Bruden var indfødt (Spanierinde), men forlod 
det romersk-katholske Tros-Samfund. Han begravede 6 Lig. 

I 1887 døbte Dael 20 Born; deraf var 1 engelsk og 
1 svensk; 2 havde svensk Fader og dansk Moder; endelig 
stammede et fra det i 1886 viede Par. Han viede 6 Par; 

af det ene Par var Brudgommen Englænder og Bruden 
en indfødt, som forlod det romersk-katholske Samfund; 
af et andet Par var Brudgommen dansk og Bruden svensk. 
Han begravede 15 Lig; derimellem var Ligene af to myrdede 
Danske og af to Englændere. 23 konfirmeredes i en Alder 
fra 14 til 18 Aar. 

I 1888 døbte Dael 23 Born; deraf havde. 3 tyske For- 


ældre, 1 norske Forældre — det var født paa Atlanter- 
havet —. Han viede 5 Par; af det ene var Brudgommen 


tysk Protestant, Bruden indfødt, men som beholdt sin 
romersk-katholske Bekjendelse; af et andet var Brudgom- 
men Kjøbenhavner, Bruden fransk, men som forlod det 
romersk-katholske Samfund. Han begravede 10 Lig. 12 
konfirmeredes. 

Der er en dansk Bårneskole i Tandil, som har været 
styret af N. Dael, senere af Johannes Bennike, og som nu 
styres af Jens Christian Christensen fra Tisted Amt. Der 
er for Tiden 15 Born i Skolen, deraf 2 under 8, 10 mellem 
8 og 11, 3 over 11 Aar. De undervises i én Klasse, da 
der ikke er saa stor Forskjæl paa deres Udvikling, som 
paa deres Alder; kun for én Dreng maatte en videre- 
gaaende Undervisning være ønskelig. Der undervises 5 
Dage om Ugen; men £& af Bårnene bor saa langt fra Tandil, 
at de ikke kan være med mere end 3 Dage om Ugen. 
Den ugentlige Undervisning omfatter: Bibelhistorie i 3 
Timer, Nordens Historie i 2 Timer, Geografi i 1 Time, 
Naturhistorie i 1 Time, dansk Retskrivning i 2 Timer, dansk 
Læsning i 4 Timer, Spansk i 5 Timer, Tavleregning i 2 
Timer, Hovedregning i 2 Timer, Tegning i 1 Time, Husflid 
eller Slåjd i 5 Timer, J. Chr, Christensen har alle Under- 
visningningstimerne undtagen de 5 i Spansk, som besårges 
af Johannes Bennike. 

Disse Meddelelser er i det væsentlige tagne af et Brev 
fra N. Dael. L. Schrøder. 

Brudstykker. af Breve 
fra P. Dons til A. Molbech, 


meddelte af L. Schrøder. 


Brerstian Molbech har ikke blot gjemt de Breve, som 
han selv har faaet fra Paul Dons, men ogsaa de Breve, 
som denne har skrevet til hans yngre Broder, ans Anton 
Molbech, der til 1807 var Styrmand i det danske asiatiske 
Kompagnis Tjæneste, men som da blev Maanedslieutenant 
i Marinen. 

Baade i Forholdet til Christian Molbech og til Grundt- 
vig har Paul Dons haft svært ved at hævde sin Selv- 
stændighed. Havde han 1804 gjort et ærligt Forsøg paa 
at forsvare sin Beundring for Henrik Steffens over for 
Christian Molbech, saa varede det ikke længe, inden han, 
Vennen til Behag, paa ny skrev som en fuldblods Til- 
hænger af J. J. Rousseau. Og naar han 1813 over for 
Grundtvig prøvede at følge den Grundsætning: »Hvad jeg 
tænker, siger jeg altid aabent og ligefrem«, da faar i alt 
Fald jeg det Indtryk af hans Breve, at Forsøget er mis- 
lykket og er endt med, at han har tabt sin Frimodighed 
over for den Mand, som han elskede saa håjt, at kun 
Ingemann i samme Grad var Gjenstand for hans Kjær- 
lighed.”) 

Helt anderledes viser han sig i sit Forhold til Anton 
Molbech. Her er Dons den overlegne, og det var hans 
yngre Ven, der havde svært ved at bevare sin Frimodig- 
hed i Brevvekslingen. Det.var Dons ubehageligt i Styr- 
mandens »hulde Brev« af 29. Januar 1807 »at finde en 
Beskedenhed udtrykt, som aldrig i den Grad bor finde 
Sted mellem Mennesker, der ere i et saadant Forhold som 
det, hvori vi staae til hinanden.« 


7) Se den af mig udgivne Bog: , Povel Dons', S. 113—20, 
nDanskeren, III. 5 

Anton Molbech har været Husven baade hos Dons' 
Fader og hos hans Svigerfader, Kontrollør Schmidt, og han 
har staaet paa en god Fod med Dåttrene af begge disse 
to gamle Normænd. Dette kan blandt andet ses af en i 
højtidelig Form holdt Skrivelse, »givet i vort Geheime- 
conseil i Aabenraae den 26de Januarii, Aar efter Christi 
Fødsel 1807«, der er underskreven af Henriette Schmidt, 
Lotte Schmidt, Louise Schmidt og Lise Dons, og udfærdiget 
af P. Dons som »Secretair« : 


»Promemoria ! 

Eftersom een af vore Medcollegafer], der er Eder 
kiære Ven! vel bekiendt, har underrettet os om, at hun 
i Løverdags har giort sin Reverens for Eder, og led- 
saget den med vore kiærligste Hilsener: saa have vi i 
Dag besluttet i vort Raad, at vi, for ret at glæde Eder, 
ville selv sende Eder denne vor venskabelige Hilsen. 
Vi ville endvidere ikke undlade at giøre Eder opmærk- 
som paa, at snart åre Uger ere forløbne, siden vi nøde 
Eders Nærværelse, og vi ville bede Eder, ikke for længe 
at opsætte Eders Tilbagekomst til Kiøbenhavn, thi vi 
forsikre Eder om, at vi ofte savne Eder som den lille 
Ven der besøgte os i Aftenstunden med vor Secretair. 
Hvorfor unddrog I os Eders Syn; hvorfor fiernede I 
Eder 10 Mile af Sigte for os? — Vinteren ruger over 
det hele Land, Bækken risler jo ikke for Eders Fødder, 
Blomsten har skiult sig under den faldne Sne, Fisken 
rører sig kun langsomt i Søen, Eders ellers blomster- 
smykkede Bøgholm, staaer mørk for Eders Øye som 
om den var svøbt i Natten, Fuglechoret toner ikke den 
mindste Sang for Eders Øre: — siig os hvi ville I da 
være saa haard at forlade os? Tag Mod til Eder Ven! 
og vend tilbage til den Bye hvor = 

Concerter, Baller, Klubber 
I Overflødighed man har!« O. s. v. 

Tre Dage i Forvejen havde P. Dons skreven til Anton 
Molbech, at de sidste Mandag Aften Kl. 8 »alle stode sam- 
lede i den grøånne Stue omkring Bordet, hvor der var 
fyldt et Glas Puns for os hver. Jeg sagde: i Aften maae 
vi drikke Antons Skaal! — Ja det maae vi, svarede alle 
med een Mund; i samme Øyeblik stødte Glassene mod 
hinanden og det lød fra enhvers glade Hierte: Antons 
Skaal! Anton leve!« 

Anton Molbech synes at have været indtaget i en af 
de tre Søstre Schmidt. Men baade disse og Anna Elisa- 
beth Dons!) har sat Pris paa hans Selskab og har da op- 
muntret ham til ikke at gjére sit Ophold i Sorø alt for 
langt. 

Det er en Følge af den store Forskjel imellem Dons' 
Venneforhold til Anton Molbech og det, hvori han stod til 
Chr. Molbech og Grundtvig, at han havde lettere ved at 
spøge med ham end med dem. Brevet i de fire Kvinders 
Navn er en Prøve derpaa, men ikke den eneste, der fore- 
ligger, og som oplyser en Side af Paul Dons' Natur, der 
ikke træder frem i de Breve fra ham, der hidtil er bleven 
offentliggjorte, men som maa tages med i Betragtning, 
naar man skal forstaa, hvad der gjorde Omgangen med 
ham tiltrækkende for saa mange af den Tids betydeligste 


1) Om hendes forestaaende Bryllup med Cand. theol. Werner 
Ludvig Blædel den 1. Maj 1807 fortæller P. Dons 28. April i et 
Brev til Anton Molbech: ,,Blædel har faaet fast Post ved Søkadet- 
Academiet som Lærer i Skidnskrivning og har der for 3 Timers 
daglig Undervisning 200 rd. aarlig, han er desuden istand til at 
fortiene aarlig imellem 4 å 500 rd. og paa den Maade kan de nok 
leve. Hans Moder og Claudius, som han skal undervise, kommer 
i Huset hos dem. Lise er nu fra mine Forældre udstyret saa got 
som de formaaede, hun faaer det meget næt hos sig. De skal boe 
paa Hiørnet af Rosengaarden og Pederhvidtfeldstræde for 100 Rdl. 
aarlig. Du maae endelig Fredag Aften håytideligholde Lises Bryl- 
lupsdag og lade Druen perle i Glasset som et Billed paa en lys 


Fremtid for hende." 

Mennesker. Foruden Chr. Molbech, Grundtvig og Ingemann 
kan her nævnes Fru Rahbek og Poul Møller. 

Den 3. Oktober 1808 skriver P. Dons til Anton Mol- 
bech, at det ikke har været ham muligt at sende ham 
nogle Bøger, han vilde have ud til Rørvig. De skulde 
nemlig tages op af en Kuffert, der stod paa Regentsen 
hos Carl [Molbech], og denne var ikke i Stand til at aabne 
Kufferten med den dertil bestemte Nogle. Der maatte nok 
være en ond Aand i Kufferten, og det en, som holdt paa, 
hvad han havde faaet fat i. Det »kan Du slutte deraf, 
at Carl mange Gange forgieves har anspændt sin hele 
Manddoms Kraft for at faa Laasen op, — men stedse 
har han maattet vige for den Onde. Hvad har Du i den 
Kuffert??? Det spøger hver Nat i Værelset. Carl kan 
ikke sove. Naar han i det Håieste blunder — vaagner 
han i Angestens Sved. Tunge Jernlænker frembringe en 
Rædselslyd som gientages i syvfold Gienlyd i den hele 
Regents. Fra Kufferten opstiger en fortærende Ilddamp 
som Giebliklig opfylder den hele Bygning og alle Regents- 
ianerne maae da flygte for den Diævel, der endvidere i 
sin Torden truer, at tilintetgibre dem alle. Og alt dette 
er Du Skyld il Hvad vil Du gribe til? Dét første Skridt 
maa være: at Du kommer til Byen; thi maaske kan Du, 
som Kuffertens Eiermand, udrette hvad ingen anden Døde- 
lig kan. Kom! Kom! Regentsen gaar ellers til Grunde. 
Man taler om, at Du, lig Aladdin, har faaet en Lampe, 
at Du ved den kunde standse Satans Herredåmme paa 
Jorden, og at det er for at faae den fra Dig, at han har- 
sendt en af sine Engle til at bevogte den for Dødeliges 
Angreb. Er dette sandt saa maa jeg sige Dig, at det ikke 
alene er uværdigt for Dig, som Lieutenant i Kongen af 
Danmarks Søetat, paa denne Maade at ville virke mod 
det Onde; men Du har desuden faaet i Hænderne hvad 
aldrig kan være i Nogen Dødeligs Magt: at udslette det 
Onde af Jorden . . . Brug Dit Krud og Dine Kugler og 

udbred Danrigets Ære; — men — lad Lampen fare! Endnu 
engang, kom ind og giv Slip paa den! Du redder derved 
— i det mindste Dig Selv og den hele Regents. Fryder 
ei denne store Tanke Dig?« 

Nogle Dage efter tager P. Dons den samme Spøg op 
paa ny. Den 11. Oktober havde han skrevet et meget 
ædruligt Brev med Meldinger om, at Tobakken stiger i 
Pris, at »Kassimir af bedste Sort koster 18 å 20 Mark 
Alen«, at han den 4. Oktober var flyttet fra Hammerum, 
hos hvem han havde boet i fire indholdsrige Aar, at han 
for Øjeblikket opholdt sig i sine Forældres Hus, men at 
han snart skulde flytte ind til sin Svigerfader, o. s. v. 
Men den 12. Oktober slog han atter ind i den spøgende 
Tone: »Gode Anton! Jeg tilskrev Dig i Aftes; jeg giør 
nu det samme i Dag. Men Tiden er ikke den samme. 
Iaftes skrev jeg i en rolig Sindsstemning; i Dag skiælver 
Pennen ved min Rædsel. Jeg bad Dig for nogle Dage 
siden c//somt at komme til Byen for Diævelens Skyld i 
Din Kuffert; men Ve Dig! Du kom ikkel I Nat Klokken 
12 hylede Stormen, Jorden dundrede, Dødsangst betog 
enhver af Stadens Indvaanere; man fléi ud af Husene fra 
alle Kanter; Luften var luerød, hele Helvede brølede, — 
Regentsen blev ødelagt af den Onde, og der er ikke levnet 
Steen paa Steen. Ve Dig Anton! for det Du har været 
Skyld i. Man seer i Dag alle Regentsianerne at svæve 
paa Skyerne i Luften og i min Kikkert har jeg kundet 
kiende Carl; han svæver paa en Rosenskye. Da Regent- 
sen ved et underjordisk Knald sprang i Luften -bleve alle 
dens Indbyggere kastede op paa Skyerne; hvorhen de nu 
fare veed jeg ikke; men paa Jorden. komme de nok aldrig 
tilbage. — Nu saae jeg i min Kikkert, at den forrige 
Regentsværtinde sidder paa en Tordensky og skiænker Kaffe. 
Carl svæver endnu i Sigte paa sin lille Skye og læser et 
af Dine Breve, som han har faaet med sig. Mange af de 
andre Herrer holde lærde Disputatser. Naar jeg mueligen 

1 Aften i Maaneskinnet gir flere Opdagelser, skal jeg sende 
Dig samme. Din sørgende Ven Poul Dons«. 

Den 25. Oktober 1808 skrev han endelig, at han længe 
forgjæves havde ventet Brev fra sin gode Anton. »Hvor- 
for er dette Tilfældet? Næsten maatte jeg tro, at Du er 
bleven syg af Forskrækkelse ved Efterretningen om Regent- 
sens Skiæbne«, Dermed ophører saa Spøgen. — 

Det kan fornéje en og anden at se, hvordan P. Dons 
kunde lade sit Vid spille. Men langt mere Betydning maa 
man dog tillægge de Breve, der vidner om hans varme 
Fædrelånds-Kjærlighed. 

Det første af disse er uden Tids-Angivelse; men Ind- 
holdet viser, at det er i 1807, at Paul Dons skriver til 
sin unge Ven, der har taget Tjæneste som Maanedslieute- 
nant i Flaaden. »Tryg ved den retfærdigste og viiseste 
Regiering, beskyttet 6mt og kiærligt som Born af en Moder, 
laae det gamle Danmark og nød Fredens tusinde Velsign- 
elser. Vi kunde i Aar fremfor i noget andet sige, at 

Mejeren synger 

blandt gyldene Dynger 

og tæller sin Skat og opløfter sit Raab 

til den, som har kronet hans Haab. 
Træet bugnede ved sin Fylde, Bølgen slog kiærligt mod 
den blomsterklædte Strand og Danmark rejste sig frem af 
Havet smykket med Himlens rigeste Velsignelser, som det 
Land, hvor Fredens Gudinde havde bygget sig et varigt 
Tempel. — Men den samme Bølge, som sang om Fred og 
Lyksalighed ved vore Strandbredde, den maatte bære Volds- 
mænd til vore Kyster, hvis Bud var Niddingsværk og hvis 
Daad var at søle sig i egen Skiændsel. Men Danmark 
har altid været det gamle, faste, urokkede Danmark, der 
staar som en skiægget Kiæmpe i Nord, der i Krig slaaer 
sin Fiende som Meieren en Tidsel og som i Fred lader 
enhver Blomst spire og fremvoxe ved hans Fod. — Det 
er glædeligt ædle Anton i den nærværende Tid at se 

Dannemænd som ikke vanslægte fra deres Forfædre. Naar 
det gielder Kamp for Fædreneland saa staaer den gode 
danske Mand, rede med sit Sværd, og Vee den Fiende, 
som tår angribe. Ogsaa Du fik den skinne Lod at værne 
for Dit Fødelands Hæder, Du og tusinde ædle pladske paa 
Søen for at sende Fienden Dødsbud. Eder velsigne det 
hele Land. For Eder stige Tusinders Bonner til Himlen 
og bekrandsede med Hæder skal I vende tilbage fra en 
haard Kamp, som Danmarks ægte Sånner. — Anton! vær 
selv, opmuntre andre til at være modig menu alvorlig i 
Striden. Aldrig var Nordboen letsindig — hidsig som en 
Yngling — men altid alvorlig og koldblodig gik han sin 
Fiende under Øyne som en Mand, og Vee den som hans 
diærve Sværd rammede. Hvorom alting er saa siger hver 
dansk Mand med Digteren: 

Herlige Danmark! elskede Moder 

Dig ere vi troe i Liv og'i Død!" 

25. August 1807 skriver P. Dons: »Kiære Anton! 
Tak for Dit sidste Brev! Hvor inderlig kiær hver Linie 
er mig fra Din Haand veed Du. Glæd mig derfor saa 
ofte Du kan med nogle Ord og forkynd mig hver Gang 
Voldsmændenes Nederlag. — De Engelskes Stilling her 
omkring Byen er omtrent som den har været. I Gaar 
Morges vare endeel trængte ind mod vore Forposter ved 
Frihedsståtten paa Vesterbroe men nogle Kanonskud fra 
disse forjog dem. Den Ild Du i Gaar Eftermiddags saae 
over Byen rejste sig fra Toxværds Reebslagerbane som 
ligger strax uden for Tommerpladsene paa Vesterbroe ned 
imod Kalleboe-Strand, paa hvilken vi Kl. 4 sadte Brand 
for at forhindre Fienden fra at forskandse sig der bagved, 
hvilket de havde giort Mine til at ville gibre. Nogle af 
Fienden trængte til for at ville slukke, men nogle levende 
Karteschskud fra Volden og Forposterne gav dem Tid til 
at betænke sig. Paa alle Puncter see de, at vi ere be- 
lavede paa at modtage dem med dødbringende Haandslag. 

Nogle Bomber kastede vi i Gaar Eftermiddag fra Norre- 
vold, hvilke udentvivl kildrede dem lidt for meget; thi de 
søgte at besvare dem ved nogle af deres, men blot for at 
vise deres Afmagt. De fleste sprang i Luften og nogle 
langede til hiin Side Peblingesøen. Ikke een af vore 
Bomber sprang i Luften. Jeg stod paa den Bastion hvor- 
fra de kastedes og saae 3de kastes ud ved Falkoneeraleen 
hvor de sprang 2 å 3 Secund: efter at de havde naaet 
Stedet.« 

18. Juni 1808 skriver P. Dons til Anton Molbech, 
som var kommanderet til Rørvig ved Issefjordens Munding: 
»Du lever da nu paa den samme Øe som Dine Forældre, 
Dine Venner, alle Dine Kiære lever paa, "den samme Himmel 
omhvælver os alle, men de samme Blomster spire ikke 
for os alle. Efter Din Beskrivelse at slutte, saa seer jeg, 
at Du maaske snarere kunne drømme Dig at være i en 
af Østens Sandørkener end i Herthas skinne Blomster- 
Land; men dog — Du seer den samme Bølge, som slaaer 
trindt om det kiære Fødeland at rulle frem mod den 
Strand hvor Du staaer. Ligesaa glad bærer den der Snekken 
frem der skal bidrage Sit til Fødelandets Værn og gamle 
Hæder, som her hvor Dine Brødre samle sig forenede, 
for paa Snekkerne at vise at end svæver Dannebrog 
uplettet, her hvor de lære den Szolte at her er Mænd der 
gaa i Kamp for Fædreneland som Pigen svæver hen i den 
lette Dands. — Vist nok er det ogsaa kommen Dig for 
Øren at Dine Vaabenbrådre den Yde i denne Maaned lode 
deres Hierter blusse ligesaa høit som de lode Kanonerne 
dundre hen over Havet, at den stolte Røver med hans 
Lejesvend maatte dyrt betale, at han frækt drog forbi vore 
Strande. I Dagen Nr. 99 findes Følgende derom: 

Foreløbige Efterretninger om den igaar Aftes i Flinte- 
renden forefaldne Fægtning: 
a) Tagne Skibe: en engelsk Orlogsbrig, Turbulence paa 
14 Kanoner, Kap: Wood. 7 Koffardiemænd. 
b) Opbrændte Skibe: 4 Koffardiemænd, deriblandt 1 med 
meget rig Ladning af Sukker og Kaffe. 


Fiendens Tab var altsaa paa 12 Seilere. En engelsk Fregat 
blev meget stærkt beskadiget. Jeg kan bestemt sige Dig, 
at den kun undslap ved Natten, dens hele Agterspeil og 
Kahytte var indskudt. Den ovennævnte rige Ladning var 
påa over 3 Tønder Guld. Vi mistede ikke een Mand. 
Fægtningen varede fra Kl. 6 til Kl. 11 om Aftenen... Jeg 
har seet den tagne Orlogsbrig. Et deiligt Skib med Kobber- 
hud under. Den overgav sig først da den mistede sin 
forreste Mast. Den bliver snart istandsat og vil da nok 
ved danske Mænd complimentere sine Landsmænd. — En 
anden herlig Orlogsbrig har Lieutenant Wulff entret ved 
Langeland. — En stor ny Koffardieflaade paa 70 Skibe 
ligge endnu i Dag over ved Malmøe. Endnu har de ikke 
turdet vove at gaae Flinterenden ud. Vi have ved Dragør 
nogle og tredive Kanonbaade i Beredskab. Til Kiøgebugt 
skal være kommen en Deel Kanonhaade fra Smaaøerne 
for at klemme Røveren lidt og kildre ham saa smaat baade 
for og bag og i Siderne.« — 

2. August 1808: »De Spanier som ligge i Leir ved 
Roeskilde bleve i Søndags af de Franske opfordrede til, 
at aflægge deres nye Konge i Spanien (Een af Napoleons 
Brødre) Troskabs Ed. Dertil ville de ikke beqvemme sig. 
De dræbte en Adjutant, saarede en anden og forfulgte en 
fransk General som flygtede ind i Roeskilde Domkirke, 
hvor de skal have skudt igiennem Templets Vinduer efter 
ham. — Hvorledes det videre er gaaet eller vil gaae veed 
jeg ikke. Offentlig er intet skrevet herom. Det er græsse- 
lig ubehageligt for Danmark i det Hele og for vor kiække, 
elskede Konge i Særdéleshed. Det glæder mig, hvad Du 

taler om ham i Dit sidste Brev. Han er den sande Skjold- 
unge og værdig at være Danmarks Konge«. 

13. August 1808: »I et par Dage har Staden været 
betaget af en h6i Ængstelse. Den har grebet Enhver, den 
Håie og den Lave, den Rige og den Fattige, Manden med 
sin S6n, Konen med sin Datter: thi Frygten var grundet 
i Fædrelandets, i det gamle Danmarks Sag. I Torsdags 
Morges kom den gyselige Efterretning her til: at de 8000de 
spanske Tropper som laae i Fyhn havde forenet sig med 
de Engelske og at det engelske Flag vaiede paa Nyborg 
Fæstning. — Enhver var nedbåøiet for Øjeblikket over dette 
Uheld. Man saae det skibnne Fyhn ødelagt ved den fiendt- 
lige Haand. Vel indsaa Enhver, at disse Tropper neppe 
i14 Dage kunne holde sig i Landet, fordi nok de Franske 
inden den Tid ville indfinde sig; men da nogle Hundrede 
Transportskibe laae seilfærdige i Nyborg, Svendborg og 
fllere] Steder, kunde Landet imidlertid ret dygtig udplyn- 
dres, deres Røvergods indskibes og de alle forfåie sig bort. 
— Kun nogle faae Tusinde danske Tropper laae i Fyhn; 
Landet var derfor behersket af de Spanske; men da disse 
altid have opført sig vel og man i Almindelighed, saavidt 
jeg veed, ikke havde noget at klage over dem, og de 
desuden skulle være vore tro Forbundne: ventede ingen 
denne Streg i Regningen. — I Gaar Morges kom den 
Efterretning, at de Spanske allerede havde indskibet sig, 
deels paa engelske og deels paa vore Transportskibe og 
forladt Nyborg Fæstning, efterat have fornaglet dens Ka- 
noner. Stødet blev derved saa meget mindre; og de 
skrækkelige Optrin, som man ventede at ville indtreffe i 
Fyhn — faldt Teppet ned for. — Dette Tilfælde med de 
Spanske er formodentlig en Følge af de sidste Optrin i 
deres Fædreneland; de hige derfor efter at komme tilbage 
for at døe paa dets Grund. Er der endnu reen, ægte 
Fædrenelands Kiærlighed i Danmark? Er det en hellig 
Ild som flammer i hver Mands og Ynglings Bryst? eller 


sutten. nt 


» setnemneen Mere 


75 


er det blot en tom Lyd som svinder i samme Øieblik den 
opstaaer? Ak at jeg skal troe det sidste! Danske Mænd 
føle nu varmt i enkelte Øieblikke; men snart staae de 
kolde uden Handling, fordi saa mange af dem ere hen- 
siunkne i Kraftløshed. Da virker deres herlige Forstand 
og de spårge først: hvor meget kunne vi tabe? Saaledes 
giorde ikke Forfædrene; de elskede deres Moder og deres 
Konge; de døde kiækt, men de kaldte deres Død — Seier, 
og Fædrenelandet stod herligt, omhyllet af Glands. — 
Jeg tår næsten sige, at hvis de Spanske og Engelske havde 
blevet i Fyhn, havde de Fyhnske Mænd ladet det gaae som 
det kunde, fordi det jo var gyseligt at see Blod. De havde 
vist ikke, ligesaa lidet som Siællænderne i Fior, siunget 
med de gamle Nordmænd: »Soldaten er ude paa Kongens 
Tog; selv maae vi Landet forsvare«; men denne Tanke 
om Danmark er mig saa gyselig, at jeg betages af den 
inderligste Rædsel«. 

17. August 1808: »De Spanier som vare her ude 
i Sielland ere nu alle afvæbnede. De ere nu næsten alle 
førte her ind. I en 6 å 7 Dage er her hver Aften ind- 
truffen en Colonne af 5 til 600 Mand, ledsagede hver Gang 
af et af vore Regimenter til Bedækning. Alle de udplyn- 
drede Huse paa begge Holmene have modtaget dem i Ind- 
kvartering. Ophavsmændene for Urolighederne ere i Kastellet. 
Eingeland er endnu besat af de Spanske og Engellænderne. 
Fyhn er fuldkommen fri for begge.« 

Til Slutning skal jeg meddele endnu et Stykke af et 
Brev, som handler om de danske Søheltes Bedrifter. 


Det er skreven 25. Oktober 1808: »Jeg vilde gierne vidt-- 


løftigen fortælle Dig om vore Kanonbaades Affære med 
det engelske Linieskib Africa, den 20de i denne Maaned, 
hvis jeg ikke maatte formode, at Du allerede havde Kund- 
skab derom. Dog vil jeg indlagt sende Dig et Stykke, 
jeg har udklippet af Dagen, paa hvilket Du vil finde 
Command: Kriegers Rapport herom. —- Jeg kan endvidere 

sige Dig, at Linieskibet har faaet sine Master saaledes 
forskudte, at det har mistet 2 af dem, siden efter. Smith 
[Broder til P. Dons' Forlovede] var med i Affæren. Han 
fik en 24-Punddings Kugle agter ind i sit Fart6i; den slog 
tvert igiennem, slog Rapperten itu og gik op i den anden 
Ende af Fartoiet, uden at berøre een Mand. Denne Kugle 
ligger nu rolig hos Schmidtes. Han havde slet ingen Be- 
skadigede ombord. " Linieskibet var saa forskudt i Skroget, 
at man kunde se det agter ind og for ud igien, at jeg 
skal tale i Sømandssproget. Man paastaaer, at det enten 
maa sænkes eller opbrændes. — De Engelske have op- 
brændt 4 til då Skibe af Convoien, hvilke, for at undgaae 
vore Kanonbaade, vare komne fast paa Grund. — Lieute- 
nant Giede fik et Skud igiennem Ryggen . .. og lever, 
under græsselige Smerter, endnu idag. Lieutenant Kierulfs 
Skud igiennem Laaret er uden nogen Fare. Farten igien- 
nem Flinterenden er altsaa de Engelske et reent Helvede, 
de maae gaae igiennem. Det kan jo ikke skade, at dei 
dette Tilfælde anse os som Diævler, de have Aarsag at 
frygte og skiælve for«. 

Naar man har læst Brevene fra 1808, da har man 
en Forestilling om noget af det, der har været paa Tale 
imellem P. Dons og Grundtvig i deres Venskabs første 
Dage.) »Fra 1807 til 1814«, sagde Grundtvig i 1838, 
»var der lige saa meget Liv i vore Søfolk som i vore 
Skribenter: de eneste to Slags Folk, der havde Frihed til 
at røre sig; saa hvad enten det var en Overspænding, der 
maatte afløses af overordentlig Mathed, eller det var et 
nyt Liv, uheldige Omstændigheder nær havde kvalt i Fød- 


1) Det fremgaar af Breve til A. Molbech, at P. Dons skulde 
have været Chr. Molbechs og Grundtvigs Ledsager paa den Færd 
fra Sorø til Gunderslevholm-Skov, som de har skildret hver paa 
sin Maade, den ene i et Rejsebrevs lette Tone, den anden i et 


smukt Digt, — men at han paa Grund af Sygdom maatte blive 
tilbage i Sorø. 

selen, saa var lige fuldt hine Aar er lille dansk Heltetid, 
som vi, der levede os ind i den, siden smertelig maatte 
savne og nu, da den værste Del af Skærsilden synes 
gjennemgaaet, gladelig mindes og anbefale de yngre til 
nærmere Betragtning.« — Paul Dons har sammen med 
Grundtvig levet sig ind baade i Søfolkenes og i Skribent- 
ernes Heltetid, i 1808 og i de følgende Aar. 


Præsten Johannes Paulsen i Kropp 
og den lutherske kirkes nærværende stilling i Prøjsen. 


llsnved 14 mil syd-sydvest for Dannevirke og Slesvig 
by på en stor åben slette ligger Kropp pastorat. Det er 
meget vidtstrakt og rummer mellem 3 og 4000 indbyggere. 
Kommer man øster fra, går vejen gennem en sandet, tem- 
melig øde og hedeagtig egn. Man træffer intet hus på sin 
vej, men støder en halv mils vej henne på en stor og ung 
granskov. Hvor den nu læer, lå den gamle Kropp hede, 
navnkundig fra de gamle dage i krigens tider — ikke 
mindst da enkedronningen Margrethe Sprænghest og den 
unge kong Erik Glipping blev fangne dér af den sønder- 
jyske hertug Erik (1261). Den magre jordbund rundt om 
fortæller, at det er en fattig egn, vi er kommen til. Bønd- 
ernes udseende og hele optræden er da også meget tarve- 
ligt; men vidner om udholdenhed og flid. Men nærmer 
man sig kvarteret i nærheden af den store sognekirke med 
tårnet af træ, da fortæller henved en halv snes nybyg- 
ninger, nogle på ét, andre på to stokværk, én om, at man 
er kommen til en mærkelig plet, hvor en sjelden rig 
virksomhed er blomstret op. Her er skolebygninger af 

forskjellig art for drenge og for voksne, lærerboliger og 
elevboliger, vaisenhus, bogtrykkeri med bogbinderi og bog- 
handel, stort bageri, schæferi, gartneri og svinestalde m. m. 
Efter endt sommerferie vrimler det med purunge og ældre 
mennesker, elever rundt om fra Tysklands forskelligste 
egne. De færdes i det fri mellem de forskellige bygninger; 
men uden tobakspiber i munden. Det hører med til den 
gode »husorden« for »anstalten«, at de unge kun må røge 
på arbejdsværelserne og udenfor landsbyen. Derimod und- 
går man ikke straks at lægge mærke til de forskellige 
uniformerede huer, ligefra de røde, som drengene har på 
hovedet, til de sorte fløjelshuer uden skygge, formede lige- 
som bagersvendenes huer, som de videstkomne studenter 
bærer. Er man dansk rejsende, vil man måske stødes 
noget i første øjeblik over disse ydre kendetegn, men 
kommer man lidt i berøring med livet, der leves på dette 
sted, glemmer man snart at give agt på sligt. 

Man skal forbi alle disse nette og hyggelige ny byg- 
ninger og forbi disse små og store disiple og et stykke 
op i landsbyens gade, da støder man på en tarvelig, men 
overordentlig hyggelig præstegård. Her bor sognepræsten 
i Kropp, Johannes Paulsen, som er en mer end alminde- 
lig sognepræst; ti han er både ophavsmanden til og sjælen 
i den rige, mangfoldige og gode virksomhed, som har sit 
daglige løb gennem Kropp-anstaltens flere store og små 
hjul. Man behøver ikke at have dvælet længe under 
denne præstemands tag, før man bliver klar over, at det 
er intet hængehoved eller nogen religiøs surmuler, man 
besøger, men at det er et kristenmenneske, som i sjelden 
grad har fået lykke til og forstand på at leve et jævnt 
og muntert virksomt liv på jord. Præsten Johannes Paul- 
sen i Kropp er en midaldrende mand på henved 48 år, 
middelhøj, åben, lys, livlig og djærv i sin skikkelse og i 
hele sin optræden. Ordet føjer sig forunderlig let og kønt 
i hans mund. Det er, som kunde han ikke blive træt, og 

som vår han uudtømmelig på fængslende samtalestof. Men 
det er også en mand, der allerede har levet-et rigt kristen- 
liv, og som med et varmt hjærte for sandheden lever stærkt 
og helt ud med i, hvad der er oppe i hans tid og selv 
er frimodig i spidsen for den trange og skæbnesvangre 
kamp så at sige på liv og død, som den sidste rest af 
levende Lutherdom i Tyskland har at kæmpe mod sine 
forskellige og mægtige fjender, Johannes Paulsens navn 
er derfor afholdt rundt om i Tyskland, men også frygtet 
og afskyet af levende kristendoms modstandere — og det 
selv på de højeste steder. 

Johannes Paulsen er født i Hamborg, hvor hans fader 
var skolemester, men stammer ellers gennem sin farfader, 
der var landmand i Ditmarsken, ned fra Ditmarskerne. 

Ved høst 1864 skulde den 24-årige J. Paulsen have 
begyndt sin lærergerning ved Berlins universitet. Han 
var bleven udnævnt til docent i teologien. Men der blev 
intet af. Ti i foråret det samme år var den unge mand 
gået som hjælper til den gamle sognepræst i Kropp, der 
på grund af krigen ikke turde være ene om sit embeds 
besørgelse og var for svag til at prædike. Den første 
søndag, den unge, troende prædikant førte ordet i Kropp 
sognekirke var der kun 17 i kirke, den anden søndag 
beløb tilhørernes tal sig henved 40, den tredie søndag gik 
det op til 200 og den fjerde søndag nærmede det sig 
til 1000. 

Den unge kandidat Paulsen blev således i kort tid 
bønderne i Kropp og omegn uundværlig. Og da tiden 
nærmede sig, at han skulde tiltræde sin stilling som docent 
ved Berliner-universitetet, klyngede de sig fast omkring 
ham med deres bønner om, at han skulde blive hos dem. 
Han måtte ikke rejse. Men han var ikke ordineret og 
mente, at han foreløbig heller ikke kunde blive det, da 
han manglede et år i den lovbefalede alder, Men hans 
kirkelige overordnede var af samme mening som bønderne 

i Kropp — og derfor blev der gjort udvej til ordinationen. 
Og J. Paulsen turde ikke nu sige nej, men så Guds kald 
til sig i disse forskellige førelser. 

I de 25 år, Paulsen nu har været præst på det samme 
sted, er han vokset sig stærk og fremad gennem det lille 
til det store arbejde.  Fastgroet i inderlig og sjelden 
kærlighed til den lille kristne vennekreds blandt hede- 
bønderne i Kropp, har han ved sit åbne og rige hjærtelag 
efter de 25 års forløb vundet sig en stor skare af venner 
i alle samfundslag blandt det nuværende Tysklands bedste 
kristne. 

Inden vi gør nøjere rede for denne mærkelige tyske 
præstemands virksomhed, skylder vi danske læsere den 
oplysning, at pastor Paulsen i Kropp, selv født og op- 
dragen i Tyskland, nærer en levende harme over den 
uret, som den tyske regering har udvist overfor de danske 
Sønderjyder ved at forsøge på at tage deres modersmål 
fra dem. Pastor Johannes Paulsen sidder inde med en 
rig historisk følelse og har syn for, at modersmålet er 
en af de største helligdomme, Gud fader har givet men- 
nesket, og at det derfor er en skammelig vold at ville 
berøve børnene deres fædres tungemål. Efter hans erfar- 
ing er der rundt om i Tyskland adskillige ædle mænd og 
kvinder, der deler denne hans harme. 

Skulle vi nævne den betydningsfuldeste gerning, som 
den tyske præst i Kropp åbenbart er med i, da er det 
den at være blandt de stærkeste og mest årvågne for- 
poster for den levende Lutherdom under dens hårde kamp 
i Prøjsen i vore dage. 

Den fjende, som Lutherdommen nu må kæmpe en 
kamp med så at sige på liv og død, er den prøjsiske 
statsmagts kirkelige unions-bestræbelser i det åbenlyse som 
i det hemmelige. Var det første opråb af den prøjsiske 
konge Frederik Vilhelm den 3die ved reformationens jubel- 
fest 1817 til at danne en luthersk-reformert union, der 

forudsætter ligegyldighed overfor troens bestemte og ned- 
arvede lærdomme, vanskelig at modstå, fordi Prøjsen alt 
dengang var bleven en enropæisk stormagt og et midtpunkt 
for intelligensen, så er det i vore dage, hvor den prøjs- 
iske stat står på højdepunktet af al sin vælde, endnu 
vanskeligere at stå imod dens stærke foreningsforsøg i det 
kirkelige, Det er som mililærånden med sin uniformitet 
også: har lagt sig over den prøjsiske landskirke, og som 
om den ikke kan komme til hvile, før alt, hvad der hører: 
de nv erobrede provinser til, er bleven indelukket og ind- 
organiseret i den unerede kirke. Selve de teologiske fakul-: 
teter ved universiieterne i Prøjsen står opmarscherede til 
fortsæitelsen og fuldendelsen af denne for Lutherdommen 
dødbeingende kamp. Universiietet i Berlin, som er særlig 
forsynet med uniouistiske teologer, fører an i denne kamp. 

Fra dette universiiet går parolen ud, som de andre så 
følger. Og dog var det en skam at sige, at der ved 
universitetet i Berlin blandt de teologiske professorer nu- " 
tildags fandtes nogen større' personlighed eller karakter. ” 
Tvertimod er de mer eller mindre alle kopier efter og 
disiple af den i foråret i Gøttingen afdøde professor Ritschl. 
Albrecht Ritschl (død 20. marts 1889 i Gøltingen som pro- 
fessor og konsistorialråd) var oprindelig en disipel af Ferd. 
Kr. Baur, professor i Tiibingen, og som denne langt borte 
fra den kristne kirkes tro. Ritschl er født 25. marts 1822, 
blev 1860 ordenlig professor i teologi ved universitetet i 
Bonn, men 1864 kaldet til Gøttingen, hvor han altså i 25 
år kom til at virke som lærer i dogmatik og etik. I disse 
år har han havt ikke så få elever, der mer eller mindre 
vandre i hans fodspor, og som. fra de forskellige universi- 
teters lærestole udfolde en ikke ubetydelig virksomhed til 
beklagelig åndelig ødelæggelse for en stor mængde unge 
teologer, som i disse åringer er kommne i præsteembede. 
— Med den såkaldte riæschl'skee teologi har det sig nemlig, 


sådan som konsistorial-præsident Hegel udtalte det ved: 
»Danskeren, II. 6 

Lutheranernes augustkonference iår i Berlin, at den beviser 
sin styrke i at rive ned, medens den lutherske bekendelse 
bygger op. Efter Ritschl gives der ingen menneskelig 
arvesynd. Menneskets synder kommer mest af mangel- 
fuld indsigt og derfor bliver Gud ikke vred derover. Og 
derfor behøver Ritschl ingen frelser. fra synden og har 
ingen brug for retfærdiggørelsen af troen. Læren om et 
samliv med Kristus er for ham et sørgeligt sværmeri; og 
alle erfaringer om, at Gud hører menneskets bønner, er 
intet andet end drømmerier. Præsident Hegel sluttede 
sin indtrængende tale med disse ord: »Det er just en ny 
religion, som Ritschl har fabrikeret, og Ritschilismen hører 
ligeså lidt som Jødedommen til kristendommen, i mange 
henseender står Jødedommen meget nærmere ved kristen- 


dommen end Ritschilismen.« — Det er denne retning, for' 


hvilken herrens sakramenter ikke har spor af virkelig be- 


tydning, som i årenes løb fuldstændig har taget magten. 


blandt de teologiske professorer i Berlin og derved gjort 
disse til ypperlige redskaber i den prøjsiske kultusmini- 
sters” hånd til ved deres råd at fremme hans kirkelige 
unionsarbejde også rundt om i de annekterede provinser. 
Blandt de særlige koryfæer i så henseende kan vi nævne 
Berliner-professorerne Weiss, Harnack og Kaftan (som er 
en åndelig..og kødelig "broder til den forsigtige general- 
superintendent Kaftan i Slesvig, i hvem unionskirken også 
skal have en hemmelig velynder). 

Siden 1867 har præsten Johannes Paulsen i Kropp 
stået årvågent på vagt overfor de skjulte forsøg på at få 
den lutherske slesvig-holstenske landskirke slugt af den 
unerede prøjsiske kirke. Han fortæller selv således derom: 
»Det var i året 1867. "Anneksionerne var fuldbyrdede; 
de ny provinser var indlemmede i den prøjsiske stat. Da 
aflagde præsidenten for overkirkerådet et besøg hos grev 
Bismark og androg på hos denne, "at den lutherske kirke 
i de ny provinser måtte blive underlagt overkirkerådet 

med bibeholdelse af dens konfessionelle karakter. Hvad 
det skulde betyde, har unionens historie klart nok bevist. 
— Grev Bismark erklærede imidlertid ligeud til præsiden- 
ten, at han aldrig nogensinde vilde række sin hånd dertil, 
men at han vilde vedligeholde selvstændigheden for de ny 
provinsers kirke. Ti, sagde han, Prøjsen havde nok at 
gøre med at overvinde den politiske opposition; det vilde 
være uklogt, hvis vi yderligere vilde vække en kirkelig 
opposition imod os. Præsidenten for overkirkerådet er- 
klærede, at han da var nødt til direkte at henvende sig 
til hs, maj. kongen og bære denne begæring frem for ham. 
»Godt«, sagde grev Bismark, »gør De det, men sig De 
tillige til hs. majestæt, at jeg blev nødt til at nedlægge 
min portefeuille, hvis det skulde blive besluttet kirkeligt 
talt at annektere de ny provinsers kirke.« Dermed gik 
dette forsøg i vasken. Men nu blev der fattet et nyt 
projekt, som gik ud på at bevæge kirken i begge hertug- 
dømmerne til at stille sig frivilligt under overkirkerådets 
regimente. 

Denne plan skulde fuldbyrdes under "den i Kiel i året 
1867 afholdte kirkedag. Alt indtil enkelthederne var ordnet. 
I Kiel havde man vundet en teologisk professor, som skulde 
tage udførelsen af forslaget i sin hånd. Da, kort førend 
åbningen af kirkedagen, underrettede overkirkeråds-præsi- 
dentens svigersøn pastor Euen i Treptow derom, og denne 
skrev til biskop Koopmann i Kiel i et fortroligt: brev 
om det hele projekt. Og med dette brev i sin hånd kunde 
Koopmann så træde ind i forsamlingen og erklære, …»der 
var et overfald i gære«, imod hvilket det lutherske præste- 
skab i Slesvig-Holsten «måtte! værge.'sig: indtil blodet. ;De 
tilstedeværende medlemmer af overkirkerådet ;blev;-i, høj 
grad betuttedé:; Wicherri råbte: … »Det! erf.jo !skandålødt, 
man mærker, de har spioner i Berlin.« Koopmann -før- 
rådte: naturligvis: 'ikke-'forfatterentil. brevet;nog;han med 
sine venner: deltog iikke»i kirkedågens »forhandlinger. sideg 

var selv vidne til, hvor frygtelig skuffet et medlem af 
overkirkerådet vendte tilbage til Berlin. Også denne plan 
om at bevæge Slesvig-Holsten, som man anså for moden 
til unionen, til frivilligt at ordne sig ind i den, slog fejl. 
" Da grev Bismark ikke for nogen pris kunde vindes for 
projektet, måtte maa nu foreløbigt lade det falde, men i 
virkeligheden blev. administrationen af den Jutherske kirke 
i hertugdømmerne på ingen måde gunstigere end om den 
havde stået under overkirkerådet. Vi kunde anføre mange 
beviser herpå. — En uneret militærpræst Lefehusch i 
Slesvig, der afgjort betonede sit antilutherske sindelag, 
gjorde rejser i Slesvig-Holsten for ber at udsøge sig et 
godt præstekald. Han beråbte sig på en anbefaling fra 
kultusminister Falk, efter - hvilken han måtte udsøge sig 
en god plads i landet. Han besluttede sig til at vælge 
Adelby ved Flensborg, og ban har fået dette kald uden at 
have underkastet sig et kollegium, sådan som den slesvig- 
holstenske kirkeorden foreskriver. Vi springer en del 
andre tilfælde over, der ligeledes beviser, at det indre liv 
i den lutherske kirke i Slesvig-Holsten ikke mer er be- 
skyttet mod indflydelse fra uneret side. I virkeligheden 
forholder sagen sig nu således: I kultusministeriet er der 
ét medlem af overkirkerådet, som er en fremtrædende 
rådgiver, det er overkonsistorialråd, professor, dr. Weiss, 
tidligere professor i Kiel, hvilken erhvervede sig fortjeneste 
ved at krone Falk med den teologiske doktorhat. Det er 
en offenlig hemmelighed, at hr. professor, dr. Weiss be- 
sidder en fremragende indflydelse i kultusministeriet. Men 
professor Weiss er en så afgjort modstander af den luther- 
ske kirke, at han ikke vilde lade sine børn døbe i Kiel 
af den lutherske sognepræst, men døbte dem selv, for at 
de ikke skulde komme til at høre den lutherske bekend- 
else til. — 

Hvad præsten Johannes Paulsen ligesom så mange 
trofaste Lutheranere ved deres energiske modstand mod 

unionsforsøgene nødes til klarere og klarere at forsvare, 
det er herrens egne sakramenter, dåben og nadveren. 
Fra unionskirkens side har man i de kristelige lærehøger 
til brug i skolerne fuldstændig udeladt kapitlerne om dåb 
og nadvere i den tanke, at man således bedst fjernede 
hoved-tvistepunkterne mellem Calvinister og Lutheraner. 
Som en følge af unionen er det endog nået dertil, at pro- 
fessor Kaftan i Berlin i foråret har foreslået, åt man 
skulde lave en ry trosbekendelse og en ny troslære.. Ti 
unionen kan ikke arbejde videre med de gamle dogmer; 
den må enten erklære sig bankerot eller forsøge at skaffe 
en ny trosbekéndelse tilstede. — Men derved bevirker 
også unionen, at de levende Jutherske krisine styrkes i 
deres sakramenttroskab, og samler deres bedste kræfter 
for at værge sig mod unioneus dødbringende favntag. 

Et sådant nødvæcge har i flere egne af det prøjsiske 
Tyskland ført til en luthersk frilirke-dannelse. 

Fra ældre tid eksisterer den såkaldte Breslauer fri- 
kirke i Slesien, sanktioneret af kong Friederich Wilhelm 
den 4de. Den har for tiden 87 præster, men må også 
kæmpe med megen nød. 

Elterat Prøjsen havde annekteret de ny provinser i 
1870, blev disse provinser lagt under kultusministeren; 
og denne hetragter det — som sagt — som sin pligt at 
regere de ny provinsers kirke efter unionens tankegang. 
Først kom kultusministeriet i konflikt med Hessen. Her 
sammensmedede man de forskellige konfessioner, idet man 
udnævnte et uneret konsistorium. El af dette »Marburger- 
konsistoriums« første skridt var at forbyde missionsfester. 
44 præster blev da afsat, fordi de ikke vilde underkaste 
sig det unerede konsistorium. Dette var det første offer, 
som kultusministeriet krævede. Dernæst kom turen til 
Hannover. Dengang borgerligt ægteskab blev indført, 
anså ministeriet det for en selvfølge, at kirken nu måtte 
opgive sin gamle vielsesakt og i stedet derfor nøjes med 

at lyse velsignelse over det afsluttede ægteskab. Da der- 
for en række menighedskredse i Hannover forlangte at 
blive ved den gamle kirkeorden, som i denne henseende 
havde gældt henved 300 år i Hannover, sagde kultus- 
ministeren nej. Følgen heraf blev, at 11 præster og hen- 
ved 5000 menighedsmedlemmer forlod landskirken og 
dannede en hannoveransk frikirke. — Turen er dernæst 
kommet til Østfriesland.. Der lever to trediedel Luther- 
aner og en trediedel reformerte. Den fred, der var mellem 
disse, blev pludselig forstyrret, idet det prøjsiske kultus- 
ministerium forøgede tallet på de reformerte rådsherrer i 
konsistorium (Avricher-konsistorium) og overgav præsidiet 
til en reformert. Derved kunde de reformerte foreskrive 
Lutheranerne formerne for deres liv. En præst, som pro- 
testerede imod sådan at skifte bekendelse, blev afsat. 
Han, hvis navn er Beer, er nu ansat ved Paulsens præste- 
skole i Kropp. I den senere tid — som vi siden skal 
høre nærmere om — er det østfrisiske konsistorium også 
skreden ind imod Lutheranernes missionsfester. — 

I Elsas var der en kombineret menighed i Schillers- 
dorf-Muihlhausen. Præsten her døde 1882; og nu forlangte 
126 familiefædre at få en troende luthersk præst. Men 
stik imod den bestående lovlige orden indsatte direktoriet 
en rationalistisk præst af den såkaldte liberal-kirkelige 
retning. Dette havde til følge, at flertallet af samme 
pastorats beboere dannede en såkaldt »protestmenighed«, 
der erklærede, at de vilde blive i den lutherske kirke, 
men vilde heller ikke skilles frå landskirken, i håb om, 
at deres kirkelige nød skulde blive afhjulpen. Ved således 
at danne en protestmenighed har de udvirket, at dens 
medlemmer overalt, hvor de kommer i en luthersk /ands- 
kirkelig menighed kan få del i sakramentet der, uhindret 
gå til alters, hvad ellers ikke er tilladt for dem, der er 
trådt ud af landskirken. 

Pastor Paulsen i Kropp er i øjeblikket, hvis der skulde 
blive brug for en frikirke i Slesvig og Holsten, mest stemt 
for at danne sådanne protestmenigheder indenfor lands- 
kirken som den i Elsas. — At der kan være en nær udsigt 
til en frikirkelig dannelse i hertugdømmerne skal vi senere 
oplyse om. 

Det var dels i en følelse af den usikre stilling, hvori 
den lutherske kirke som statskirke for tiden står i i Tysk- 
land, dels begrundet i størsteparten af de tyske teologiske 
fakulteters arbejde på at fremme unionen, at Johannes 
Paulsen for en halv snes år siden begyndte i Kropp en 
anstalt for troende lægprædikanters uddannelse. Denne 
anstalt består endnu, men er kun sparsomt besøgt. I 
årenes løb har den dog uddannet flere »diakoner«, hvis 
prædikevirksomhed falder i det sydligste Slesvig og i Hol- 
sten. Paulsen kalder disse diakoner for sine pionerer. — 
Efter et par års forløb viste det sig nemlig, at de fleste 
unge opvakte, der samledes på Kropper-anstalten begærede 
en videregående præstelig uddannelse. Denne trang førte 
da snart til oprettelsen af det evangelisk-lutherske præste- 
seminarium i Kropp, kaldet »Æben-Ezer«, som i de 8 - 
år, det nu har bestået, har sendt henved 50 præster til 
Nord-Amerika til virksomhed i den derværende tysk- 
lutherske kirke. 

Den frivillige præsteuddannelse i Kropp bliver langt 
fra taget let. Man vil endog sige, at den f. eks., hvad 
grundigheden angår, overgår Kieler-universitetet. Fordan- 
nelsen til. præsteskolen gives gennem et såkaldet pro- 
seminarium, der hidtil har været 2-årigt, men fra 1. oktbr. 
iår er gjort 3-årigt. Religion, historie, geografi, latin, græsk 
og hebraisk er hovedfagene. — Selve præsteskolen, kaldet 
»seminar«, er treårig og: omfatter foruden de sædvanlige 
teologiske disipliner, pastoral-øvelser og. undervisning i 
engelsk, musik og sang. — Til lidt oplysning om under- 
visningsgenstandene på præsteskolen hidsætter vi de skrift- 

lige eksamensopgaver fra høsteksamen (9.—1.6. september) 
iår. 1) Dogmatik: hvorledes har man i den gamle kirke 
søgt spekulativt at begrunde sønnens trinitariske forhold 
til faderen? og hvorledes må man hedømme disse forsøg? 
2) Dogmehistorie: fremstilling af den osiandriske strid 
om retfærdiggørelseslæren. 3) Symbolik: kort fremstilling 
af den græske kirkes læresystem. 4) Kirfcehistorie: den 
-svejzerske og lutherske reformations karakter. 5) Ethik: 
hvorledes skal man fra et kristeligt standpunkt bedømme 
blodhævn, duel, nødværge og krig? 6) Gammeltestament- 
lig fortolkning: salme 1, oversættelse og forklaring. 7) 
Nytestamentlig fortolkning: Hebræer. 13, 8—15, over- 
sættelse og forklaring. 8) Pastoralteologi: udførelsen af 
dåbssakramentet i den lutherske kirke. 9) Indledning: 
-kart:levnedsskildring af Johannes døberen. 10) Kirkeret: 
-De. pseudoisidorske dekreter, deres historie og virkning. 
Johannes Paulsen er selv lærer i kirkehistorie på 
præsteskolen. De andre fag er fordelte mellem tre præster, 
en teologisk og en filologisk kandidat. Af de tre præster 
er den ene, pastor Beer, afsat fra sit præsteembede i Øst- 
friesland for sin lutherske bekendelses skyld, men ikke 
udtrådt .af landskirken. Den anden præstelærer, pastor 
Pfaff, er alsat fra sit præsteembede i Hessen, også for 
sin modstand mod unionen, men han er udtrådt af lands- 
kirken og hører til den hessiske frikirke. - Den tredie 
præst, pastor Crome, er født i den kirkelige separation, 
han hører til den frikirkelige Immanuel-synode, hvis for- 
mand er Cromes svigerfader, den gamle, fromme, alminde- 
lig agtede pastor Dietrich i Elberfeld. Man vil således 
se, at lærerne ved det fri præsteseminarium i Kropp snart 
"har hver sin kirkelige stilling, men desuagtet er der et 
ypperligt sammenhold og samarbejde imellem dem. Sagen 
er jo også den, at det er langt fra at have klaret sig ret 
. for alvorlige lutherske kristne i Prøjsen i vore dage, som 
ikke i kirkelig henseende kan have med statsmagten at 

gøre, hvilken stilling de skal indtage. — For nogle står 
en vepublikansk frikirke, for andre en biskoppelig frikirke 
som det bedste, for nøgle er en frikirke udenfor folke- 
kirken, for andre en frikirke indenfor folkekirken det til- 
rådeligste. Det sidste er — som sagt -— præsten J. Paul- 
sen oppe for, og han bar i så henseende noget taget lære 
af de danske valgmenigbeders stilling. — 

I planen for præsteseminariet »Eben-Ezer« hedder det 
i 8 2: ; 

»Det evangelisk-Jutberske præsteseminarium kan kun 
optage sådanne ynglinge, som hører til den lutherslæe te- 
kendelse, og for hvem det er en hellig alvor at tjene 
herren i hans kirke og for hans skyld aw øve den selv- 
Jornægtelse, der fordres til at forestå et præsteembede. 
Ynglinge, som vil ofre sig til teologien for et sikkert ud- 
kommes skyld, har vi ubetinget ingen brug for. Vi må 
have folk, som drives af herrens ånd, og ikke sådanne, 
der anser teologien for et brødstudium." Ved siden af 
denne første nødvendigste fordring må seminariet ved op- 
tagelsen se hen til en god begavelse. Til at tjene i den 
lutherske kirke i Amerika kan vi kun udsende sådanne 
ynglinge, som er omhyggelig forberedie og grundig ud- 
dannede både i teoretisk og praktisk henseende. Derfor 
må vi udelukke ungersvende fra uddannelsen, som ikke 
er istand til at følge undervisningen«. — 

I eftersommeren var præsteskolen besøgt af over 60 
elever mellem 17 og 30 års alderen og fra de forskelligste 
egne i det lutherske "Tyskland, lige fra Ruslands grænse 
og til Nordsøen, ned i Rhinprøjsen og op i det danske 
Nordslesvig. Mange af disse unge er åbenbart fra de 
bedste kristelige hjæm i Tyskland, enkelte af dem har 
allerede gennemgået i stærkere forstand alvoren i livets 
skole. Således er der blandt studenterne en ung, kristnet 
Jøde. Alt i 14-års alderen blev denne unge mand draget 
så stærkt af Kristi evangeliums magt, "at han frivilligt be- 

gærede at døbes. Hans jødiske forældre satte sig af. al 
magt derimod. Dåbsdagen var imidlertid bleven bestemt. 
Da forældrene erfarede dette, lukkede de den unge søn 
inde på et tagkammer og lod rabbineren hente, som uden- 
for døren med høj røst læste de stærke og mange for- 
bandelser op, som Jøden udtaler over den, der forlader 
hans samfund. Imidlertid var drengen gennem et tag- 
vindue smuttet ud, kommen ned i gården og hen i kirken, 
hvor den kristne præst efter hans ønske døbte ham, medens 
den jødiske rabbiner stod og læste sine forbandelser færdige 
for det tomme kammer. 

…… Til Mikaelsdag er der kommet en del ny elever ind 
på præsteskolen. Dette har imidlertid ikke forknyttet for- 
standeren, præsten Johannes Paulsen. Han har nemlig 
allerede sin opmærksomhed henvendt på Syd-Amerika, 
navnlig Brasilien, hvor præstemanglen blandt Tyskerne 
skal være stor. Der er tusinder af Lutheraner dér, som 
ganske mangler præst. I -én dal i Brasilien skal der alene 
leve 12,000 Holstenere uden. præstelig hjælp. Mange må 
vente med at få deres børn døbte, indtil et krigskib med 
militærpræst ombord anløber landet. Man agter derfor i 
Kropp i den nærmeste fremtid at sende pastor Beer der- 
over for at undersøge og ordne forholdene. 

Den store virksomhed, som ad frivillighedens vej under 
Johannes Paulsens fremskyndelse og ledelse er vokset op 
i det fattige Kropp støttes ved frivillige pengegaver rundt 
om fra Tyskland mest af småfolk. 

Det største offer bringer imidlertid præsten Paulsen 
og hans jævne, stille hustru selv. 

Utrættelig, fra arbejde til arbejde af forskellig slags, 
altid i virksomhed, nu hjæmme, så ude, måske langt af 
led, går Johannes Paulsen stadig fremad i kamp for at 
bevare de kristne fædres nedarvede tro, uforsagt lige over- 
for den modstand, der synes at højne sig stærkere og 

stærkere imod ham, lægger han ydmygt under bøn til 
menighedens herre sin og kirkens sag i Guds hånd. — 
Foruden at passe sin gerning som sognepræst, hvori 
han forresten støttes af præsteskolens ordinerede lærere, 
og foruden sin stadige virksomhed ved skolerne går han, 
hvor han bliver kaldet. Ofte holder han opbyggelige for- 
samlinger i bøndergårde i Holsten og Ditmarsken. Der 
går talen helst på plattysk. I dilen samles de først an- 
komne, og hvad der ikke kan rummes der, tager plads 
i de tilstødende ko- og fårestalde. Til adskillige store 
missionsfester rundt om i Tyskland møder han som fest- 
prædikant. Da sosialisterne i Rendsborg kaldte på ham, 
gav han også møde der, men havde for en forsigtigheds. 
skyld taget et lille hjæmligt kor af basuneblæsere med 
sig. Der blev også god brug for disse. Ti af forsamlingen 
på henved 4000 sosialister blev Paulsen ved begyndelsen 
af sin tale mødt med et stærkt og samlet brøl. Han gav 
da sine basuneblæsere ordre til at spille op. Og således. 
skaffede han sig en stund ørenlyd. Denne benyttede han 
til at spørge forsamlingen, om den vilde høre en historie. 
Ja vel, råbte de, Så fortalte han en almindelig hverdags- 
historie og gav den sin simple kristelige udlægning. Vil 
de høre en historie til? lød hans spørgsmål. Ja vel, blev 
der svaret i kor. Og han fortalte atter en lille historie 
og føjede sin forklaring til. — Og så en ny historie — 
og igen én — og således blev det ved til klokken 11% 
… om aftnen. Da vilde han høre op. Men den opmærk- 
somme forsamling råbte op imod ham: én historie til. — 
»Så skal de få én til — men det bliver også den sidste 
for iaften«.. Og hver gik da rolig til sit. Men de følgende 
søndage fik præsten i Kropp stadigt kirkebesøg af flere af 
dem, der havde været med til hint sosialistmøde og som 
nu tog fra Rendsborg til Kropp om søndagen, fordi de 
var bleven grebne af evangeliet. — Da så siden hen 
sosialisterne i Neumiinster bad pastor Paulsen at holde 

møde for dem, sagde han heller ikke nej her. Det havde 
imidlertid nær knebet for ham at komme tilstede. Han 
havde helt glemt sit løfie, til dagen kom. Men da var 
det sidste tog kørt. Han fik så en af bønderne til at 
køre sig i hast til jernbanestationen. Nej, toget var kørt, 
»Men jeg s/eal til Neumiinster, br. forvalter.« — »Ja, bi 
lidt, der går et ekstratog med gods; hvis De vil tage til 
takke.« — »Ja, meget gerne,« — Og ban nåede til mødet, 
og for" en propfuld forsamling prædikede han så, men 
blev snart afbrudt af tummel og spektakel. Med sin 
kraftige røst råbte han da ud iblandt dem, at blandt andre 
gaver havde Gud givet ham overordentlig slærke lunger, 
så ban skulde nok kunne hamle op wed deres råb. Men 
forøvrigt vilde han sige dem, at det var slet ikke dannet 
at skrige sådan op, som de gjorde, når de havde indbudt 
ham til at tale. Der blev da ganske stille, og man lyttede 
nu opmærksomt til hans ord. Og inden de skiltes ad den 
aften, stemte hele forsamlingen af sosialister af sig selv 
i af fuldt bryst med salmen: vor Gud, han er så fast 
en borg. 

Johannes Paulsen er også en frugtbar. og populær 
skribent, Han udgiver flere kristelig opbyggelige og kirke- 
lig oplysende ugeblade, dels på højtysk dels på plattysk, 
"Enkelte af disse er ikke blot udbredte hcle Tyskland 
over, men også i de fremmede verdensdele, hvor der bor 
Tyskere. »Efterretningec fra den lutherske kirke i Nord- 
amerika« er et 14-dages blad og danner bindeledet mellem 
moderkicken og de udvandrede. — Fra Paulsens boghandel 
og trykt på hans eget bogtrykkeri udgår der adskillige 
små kristelige fortællinger, foriattede af ham selv. Disse 
opbyggelige fortællinger hviler gerne på et virkeligheds 
grundlag. De bliver til på følgende måde. Præsten søger 
de gamle op, og lader sig at dem fortælle historier fra 
deres fordums dage. hvori Guds førelser med meuneskene 
har givet sig til kende. Og så smelter han dem om i sin 

egen poetiske digel. Meget og sprogligt videnskabeligt ar- 
bejde har det koslet ham at udgive på ny »dat nie testa- 
ment« på plattysk af Johannes Bugenhagen. 

Johaunes Paulsen er en meget energisk karaktér. Hvor 
han ser sandheden krænkes ng trues, træder ban op som 
sandhedens forsvarer med uforfærdet og dristigt mod — 
vistnok underiiden roget for deistigt. Han har syv gange 
været dømt for gejsilige disiplinærforseelser; — første 
gang 12. marts 1877, dernæst 9. marts 1882, 31. marts 
1882, 9. februar 1886, 6. august 1886, 7. septbr. 1888 og 
18. marts 1889. Den første af disse sager yppedes på 
grund af, at den prøjsiske kirkeminister vilde liste den 
"unerede kirkes sakramenlløse lærebog ind i de sydslesvig- 
ske skoler; men Paulsen trådte kraftigt op imod ministeren 
i denne sag, vis på, at han havde fuld og trofast sam- 
stemning heri hos sin store menighed i Kropp, der aldrig 
vilde gå ind på at lade sine børn læse. en lærebog, hvor 
dåb og nadvere ikke var omtalte. — En anden gang blev 
Paulsen dømt til fire ugers fængsel i Glickstadt. Han 
havde nemlig beskyldt en af de liberale præster i Ejder- 
-stedt for mened og havde frakendt ham kristennavnet, 
fordi han nægtede Kristi opstandelse. I sit forsvar for 
konsistorium ytrede Paulsen bl. a.: »Man kan skære mine 
fødder af og jeg kan leve, og man kan hugge mine arme 
af og derfor behøver jeg ikke al dø; men dersom man 
skærer rygraden ud af mig, må jeg dø. Således også, 
hvis man nægter Kristi opstandelse, så efterlader man os 
kun en død Jesus og ikke nogen levende frelser.« — Det 
hjalp ikke, præsten i Kropp havde forsyndet sig imod 
kærligheden til »brødrene« og skulde fire uger i hullet. 
Denne tid nyttede Paulsen -så til at skrive og udgive en 
af sine prædikensamlinger. — Den alvorligste retssag var 
imidlertid den, hvori der faldt endelig dom den 18. marts 
1889, og som i grunden førtes mellem den simple landsby- 

præst og ingen mindre end den prøjsiske kultusminister 
v. Gossler selv. — 

Til oplysning om denne mægtige minister vil følgende 
biografiske notitser kunne tjene: Gustav v. Gossler fødtes 
13. april 1838 i Naumhurg å. S., besøgte gymnasierne i 
Potsdam og Kåonigsberg, studerede retsvidenskab i Berlin, 
Heidelberg og Konigsberg, ansattes 1859 som auskultator 
i den prøjsiske justits tjeneste, var 1861 referendarius i 
Kånigsberg, 1864 kriminalretsassessor i Insterburg, 1865 
landråd i Darkehmen og 1874 medhjælper i indenrigs- 
ministeriet. 1877 blev han i Stallupønen valgt til rigsdags- 
mand og sluttede sig til den tysk-konservative retning. 
Han gjorde sig snart bemærket som en øvet parlamenta- 
riker. I juli 1879 kaldte kultusministeren, v. Puttkamer, 
ham til at være understatssekretær i undervisningsmini- 
steriet, og 1. juni 1881 blev v. Gossler så selv udnævnt 
til at være Puttkamers efterfølger som minister for kirke-, 
skole- og medisinalvæsnet i Prøjsen, og han beklæder nu 
på niende år denne post. 

Hvad retssagen angår, som denne kirkeminister rejste 
imod pastor Johannes Paulsen, da havde den følgende. 
anledning: I sommeren 1888 blev Paulsen indbudt af 
præsten i Eggelingen i Østfriesland til at prædike ved en 
missionsfest der. — Det reformerte, østfriesiske konsisto- 
rium i Avrich, der, som ovenfor oplyst, trods det, at det 
repræsenterer et mindretal, dog råder for det lutherske 
flertal i landskirken, lagde sig imellem for at hindre »den 
agitatoriske« præst fra IKropp i at tale ved missionsfesten. 
Konsistoriet henvendte sig i så henseende om hjælp til 
v. Gossler. Og denne tilkendegav da konsistorium i Kiel, 
at det måtte sørge for, at den pågældende blev nægtet 
den nødvendige orlov til en rejse til Østfriesland. På 
konsistoriets foranstaltning nægtede provsten derfor pastor 
Paulsen rejsetilladelse, da han søgte den. Men Paulsen 
rejste desuagtet til Eggelingen og prædikede ved kirke- 


95 


mødet der. — Anklaget herfor skulde han så først møde 
for landretten i Flensborg, men blev her frikendt. Det 
skal have været en temmelig »døsig« dommer, han stod 
overfor; i hvert fald lykkedes det præsten at overbevise 
juristen om, at det netop havde været hans pligt at rejse 
til missionsfest, da han havde aflagt éd på at villle præ- 
dike både i tide og i utide. — Anderledes gik det der- 
imod, da sagen var bleven indanket for konsistorium i 
Kiel. Her førte regeringskommissæren, den gamle dr. juris 
Theodor Mommsen (f. 30. novbr. 1817 i Garding, bekendt 
fra deltagelse i oprøret 1848 og af sin ejendommelige 
»romische geschichte«) forsædet med stor myndighed og 
dygtighed. Bl. a. skal han under -forhøret have sagt til 
præsten Paulsen: »Hvor tør en simpel landsbypræst som 
De rejse lige stik imod ministerens forbud«; hvorpå Paul- 
sen svarede: »min samvittighed bød mig det.« Dette svar 
bragte den gamle jurist noget ud af fatning; han tøvede 
et øjeblik, men udbrød da: »Tror De ikke, at også vi 
har samvittighed?« idet han pegede på sine kolleger i 
konsistorium, generalsuperintendenten og de høje konsi- 
storialråder. »Jeg takker Gud for, at jeg ikke skal bære 
ansvaret for deres samvittighed«, lød Paulsens dristige og 
kloge svar. — Han blev dømt til en mulkt på 60 reichs- 
mark. — Men dermed var sagen dog ikke endt. Ti 
præsten Paulsen tog sagen op i sit mest udbredte blad 
for at indanke den for kristenfolkets domstol. Bl. a. hedder 
det i en af hans mange artikler derom, oplysende om de 
prøjsiske kirkeforhold i nutiden: 

. »Statsgrundloven siger i artikel IV: Alle Prøjsere er 
lige for loven. Det synes idetmindste i den sidste tid, 
som om der gøres en stor undtagelse derfra i praksis. 
Landråden i Burgdorf i Hannover har nylig forbudt af- 
holdelsen af en missionsfest under fri himmel, fordi de, 
der holder missionsfesten, ikke hører til landskirken, men 
til den lutherske frikirke. — Artikel XII i statsforfatningen 

siger udtrykkelig: nydelsen af borgerlige og stalsborgerlige 
rettigbeder er uafhængig af religiøs bekendelse. Aldrig 
har dog mogensteds forfainingen villet indrømme politi- 
foranstaltninger ret til at unddrage sialens horgere stats- 
borgerlige rettigneder kun af den grund, at de ikke til- 
høre landskirken. Mod en sådan lilsidcsælielse af forfat- 
ningen skulde cnbyvce, der endnu har en følelse for ret og 
frihed, rejse en protest. Det er ligeledes en misbrug af 
loven, når man i Hannover vil fraiage missionsforeninger 
relten til at foretage kollekter ved deres forsamlinger. 
Det er dog virkslig enhver fri borgers ret at give sine 
penge, til hvem han vil —, og så skulde det kunne for- 
bydes at give penge ud til det øjemed, som ver herre og 
frelser har lagt us kristae så alvorligt på hjærle? Skal 
det gå således til, så driver man jo slatens bedsteborgere 
til opposition, og det vil man dog ikke kalde visdom 
af staten. Allerede nu hører man underiiden i troende 
kredse den anskuelse forfægtet: ville vi endnu redde noget 
af vor persunlige frihed og kunve øve vor krislenfrihed i 
staten, så må vi slutte os til fremskeidtspartjet og se til, 
at vi gennem deite får de rettigheder, som er tilsikrede 
de øvrige statsborgere.  Siedse dybere rodfæsier den an- 
skuelse sig, at det ikke blot er en ulykke for kirken, hvis 
staten styrer den slatsmæssig, men også en ulykke for 
stalen, — dea står fare for af hensyn til kirkelige partier 
at krænke den reifærdighed, som den er enhver stats- 
borger skyldig. Det kan umuligt blive ved at gå på den 
måde, hvurpå kirken nu sivres; hvis ikke kirken skal af- 
klædes sin ophøjede stilling. Siaten selv forlanger i ethvert 
fag, at mestrene skal have læct deres båndværk, og hvem 
der ikke har lært sit båadværk kunstmæssigt, han får 
ikke lov til at uddanne lærlinger. Ingen skipper, som 
ikke har taget sine eksaminer og på en lang fart bar lagt 
sit praktiske kendskab til skibsfart for dagen, får tillad- 
else til at føre et skib. — Og nu — kirken i de ny pro- 

vinser står under styrelsen af en mand, der, hvor brav 
og videnskabelig dygtig han end må være, dog ikke har 
studeret teologi og altså intet forstår sagligt af de teolog- 
iske spørgsmål. Men vi forlanger, at kirken kun skal 
styres af sagkyndige mestre, vi forlanger, at kaptajnen, 
der fører dette skib, har bestået de kirkelige prøver godt 
og har stået sin prøve på den lange fart. Er det for 
meget forlangt? Man kæmper imod lægmandsprædikenen 
i kirken, fra oven af ytrer man store betænkeligheder ved 
at give lægfolk lov til at forkynde Guds ord i de små 
forsamlinger, fordi man ingen garanti har for, at de føre 
sund lære. Og så lægger man tre landsbykirker i hænd- 
erne på en eneste lægmand, der ikke ved nogen eksamen 
har givet kirken bevis på, at han kender den kirkelige 
teologi og kan bedømme kirkelige spørgsmål. Er det for- 
nuftigt? Jeg tror, at svaret kun kan blive et enstemmigt 
nej. Ja, hvis ministeren kun behandlede kirkens udvortes 
sager (externa), så kunde man endnu finde mening deri. 
Men hvis ministeren, hvem 'den lutherske kirkes ve og 
vel er betroet, omendskønt han selv slet ikke hører den 
til, anser det for ret at gribe ind i de inderste livs- 
spørgsmål, hvis han endog med magt vil hindre lutherske 
præster fra at prædike ved lutherske landskirkelige missions- 
fester, og hvis han forbyder den lutherske kirkeøvrighed 
at give præsterne lov dertil, fordi disse derved vilde styrke 
den lutherske retning, så spørger vi: er det tålelige til- 
stande og kunde vi med rolig samvittighed se på en sådan 
styrelse? Er vi Lutheranere da overhovedet ligeberettigede 
med de andre konfessioner overfor loven? Til de 100 eller 
1000 katoliker i Berlin bliver der taget sådant et hensyn, 
at man forbyder et Luther-festspil, fordi disse let kunde 
krænkes derved. Men skal der da intet hensyn tages til 
de 3 millioner Lutheraner, og krænkes disse ikke på det 
hårdeste, når deres missionsfester hindres, når en uneret 


minister vil hindre lutherske præster i at besøge missions- 
»Danskeren, II, så 

festerne, medens deres herre og mester befaler dem: går 
ud og prædiker evangeliet for al skabningen. Allerede 
minister Falk erklærede, han kunde ikke bære ansvaret 
for styrelsen af den lutherske kirke i de ny provinser, 
— en minister kan umuligt som biembede endnu være 
ærkebiskop for fire kirker. Den lutherske kirke må ar- 
bejde hen til, at den kan blive friet fra denne uværdige 
stilling og uværdige behandling, og at den kan få et 
luthersk over-konsistorium, som kan lede dens anliggender 
efter lutherske grundsætninger. Dette er en billig, en op- 
nåelig og en nødvendig fordring.  Opfyldes den ikke, da 
går landskirken i stykker, og at dette sker, vil de komme 
til at se, der nu mindst tror derpå. Også for det tålmod- 
igste folk gives der et »dertil og ikke videre«. Og dette 
indtræder da, når Guds hefaling ikke længer må være 
den eneste rettesnor i kirken, og når kirkens embede ikke 
mere må indtage den det af kirkens herre anviste stilling, 
når. det behandles med foragt. Gud forharme sig over 
sin kirkel« — » 

For denne og lignende djærve, offentlige artikler blev 
pastor Paulsen atter anklaget af v. Gossler, og denne gang 
den 18. marts 1889 af konsistorium idømt den højeste 
pengebøde, 300 reichsmark, med den tilføjelse, at når han 
ikke var idømt den endnu hårdere straf, afsættelse fra sit 
embede, så var dette begrundet i hans provst's gunstige 
vidnesbyrd om ham. (I) — Sandheden var nok den, at 
man betænkte sig to gange på at afsætte ham, da man 
véd, hvad der bliver følgen deraf. 

. Imidlertid gik sagerne nogenlunde roligt, indtil i sommer, 
da kirkeministeren var på en visitatsrejse i hertugdøm- 
merne. Da skrev pastor Paulsen i sit blad den 19. juli 
— vistnok. lidt umotiveret — følgende: »Kultusminister 
von Gossler berejser i disse dage provinsen Slesvig-Hol- 
sten eller lad os hellere sige nogle byer i Slesvig-Holsten. 
Berliner-aviserne siger, at denne rejse skulde være en 

inspektionsrejse. Vi har ærlig talt opfattet den som en 
fornøjelsesrejse, men så må vi tage fejl. På rigsdagen 
skal kultusministerens opgave være defineret derhen, at 
han egentlig skulde være kulturminister, og når en kultur- 
minister vil inspicere, så må det dog blive kulturen, han 
i første linje inspicerer. Nu er blandt inspektionsstederne 
også opregnet kvægmarkedet i Husum, og jeg tilstår, at 
dette ihvertfald indtager en betydelig plads i den nuvær- 
ende kultur. Os har det kun interesseret, hvorledes mini- 
steren kom fra Tønder til Husum. Den direkte forbind- 
else sker ad jernbanen; men ulykken er den, at denne 
fører forbi Breklum.”) Der er nu — som læseren véd — 
betydelig kultur, for hvilken man skulde tro, kultusmini- 
steren måtte interessere sig. Fra Tønder til Husum over 
Breklum er der nemlig 57 kilometer ad bane, istedet her- 
for gør kultusministeren for at nå til Husum en omvej på 
mindst 105 kilometre, ikke for at inspicere Breklumer- 
kulturen, men kvægmarkedet i Husum.« — — — Årtiklen 
slutter: »Måske vilde dog kvægmarkedet i Husum, selv om 
det fik en materiel værdsættelse, stå tilbage for en anstalt, 
der har den mægtige kulturopgave at bringe kristendommen 
til hedenske nationer og som udretter mere for det tyske 
rige end kvægmarkedet i Husum med alle sine firbenede 
okser. Men visselig, vi lever jo nu engang i en materiel 
tid og i en sådan er utvivlsomt osken et foretrukket 
dyr,« — 

For denne udtalelse har nu v. Gossler rejst en injurie- 
proses mod pastor Paulsen, der er begyndt den 30. sep- 
tember for landretten i Flensborg. Den vil rimeligvis få 
skæbnesvanger betydning, føre til Johannes Paulsens af- 
sættelse og dermed give den frikirkelige bevægelse stærk 
fart, måske også i Nord-Slesvig. 

Der er en ikke ringe lighed mellem præsten Paulsen 


1) I Breklum er en mindre luthersk fri præsteskole. 
7% 

og Grundtvig, navnlig da denne skrev sit »kirkens gen- 
mæle« og endnu stod som en erklæret elsker af den lands- 
faderlige enevoldskonge. Pastor Paulsen er konge- og kejser- 
tro til det yderste, i grunden en stærk konservativ natur, 
men kirkens åndelige frihed er ham dog det højeste. Vil 
der nu komme til at ske et brud, tør vi vente, at det fra 
præsten Paulsens side vil ske med stor læmpe og med al den 
hensyntagen til det gamle, som kan finde sted, men tillige 
sådan, at Gud får, hvad hans er. — Idet Paulsen for- 
tæller om den anklage, der nu er rejst imod ham, skriver 
han bl. a.: »At ministeren besøgte kvægmarkedet i Husum 
og ikke missionsanstalten i Breklum er et faktum, som 
har vakt opsigt overalt, eftersom v. Gossler jo rejste som 
statens tilsynsmand med den slesvig-holstenske landskirke. 
Vi er berettigede til at fremhæve denne kendsgerning, 
fordi den vedrører beskaffenheden af den nuværende kirke- 
lige bestyrelse, og vi vil ikke ved nogetsomhelst lade os 
lede vild fra denne vor pligt at blotte skaderne ved den 
kirkelige styrelse. Alle tiders magthavere lige fra Herodes 
af har ikke fundet behag i, at Guds tjenere sagde dem: 
»det er ikke ret af Dig!« Men Guds retskafne tjenere 
har ikke derfor ladet sig vildlede; og jeg gør det heller 


ikkel« — Frederik Nygård. 


Digte af Sehiller i Oversættelse. 


Sangen om Klokken. 
Oversat af Uffe Birkedal, 


Vivos voco, Mortuos plango, Fulgura frango., 
F ormen, brændt af lér, dernede 
står i jorden muret fast; 
klokken skal idag stå rede, 
iler, svende, det har hast! 


F hale 


Aar man 

over panden hed 

må vel rinde sved 

skal et værk sin mester prise — 
dog må himlen gunst os vise. 


Til værket, vi med alvor driver, 
et alvorsord sig sømmer ræt; 
når gode ord vi med det giver, 
vort arbejd skrider dobbelt læt. 
Så lad os da med flid betragte, 
hvad af vor svage kraft fremgår; 
den dåre må man dog foragte, 
som ej sin egen dont forstår. 
Thi dette mennesket just pryder 
og derfor skænkedes ham ånd, 
at han i sjælens dyb udtyder, 
hvad han har virket med sin hånd. 


Hid med vedd af fyrrestammer, 
tørt til gavns det være må, 

at de indestængte flammer 

kan til ovnens munding nå. 
Kobbergrøden hed! 

hurtigt tinnet ned! 

at den seige klokkeføde 

kan på rætte måde gløde. 


Hvad vore hænder her fræmbringe 
ved hjælp af ild i grubens gæm, 
skal højt fra klokkens tårnrum klinge 
og vidne om os bære fræm, 
gentone end i sene dage 

og røre hjærtet mildt og blidt, 
skal med de sorrigfulde klage, 

til bønnens andagt stæmme tidt. 
Hvad dybt hernede skæbnen byder 
hver jordens søn i vekselgang 

fra malmets krone klart gjenlyder 
og bæres ud med højtidsklang. 


Hvide blærer sér jeg dannes, 
nu er masserne i fart, 


102 


askesalt deri skal blandes, 
at det går desmere snart. 
Fri for skummet må 
blandingen og stå, 

thi fra purt metal alene 
klinger toner, fulde, rene. 


Thi med sin glade røst den nynner 
det ælskte barn en hilsen øm, 

når det sit levnetsløb begynder, 

. trygt hvilonde i søvn og drøm. 

I tidens skød sig endnu dølger 

den lyst, den nød, som siden følger. 
Mildt værner moderkærligheden 

det gyldne morgengry med freden — 
og pilsnart flyder tidens strøm. 

Fra ammen rask sig drængen river, 
han stormer vildt i livet hen, 

på vandring vidt han sig begiver 
og vænder fræmmed hjæm igen. 

Da møder ungersvendens øje 

en jomfru i den fejre vår; 

hun som et syn fra himlens høje 
med yndig rødmen for ham står. 
Da griber ham en navnløs længsel, 
til ensomhedens skjul han tyr, 

og tårer sprænger øjets fængsel, 

de kåde brødres flok han skyr. 

Med blus på kind han følger hende, 
og når hun hilser, hvilken lyst! 
hver dejlig blomst, som han kan finde, 
han fæster på den ælsktes bryst. 
Du ømme længsel, søde håben, 

den første ælskovs gyldne dag, 

da øjet skuer himlen åben 

og saligt banker hjærtets slag, — 

0, at den altid kunde gløde, 

den unge ælskovs morgenrøde! 


Piberne alrede mørkne, 
denne stok jeg dypper i, 

ser vi overtrækket størkne 
støbningen begynder vi. 

Rask, I svende dér, 

prøv den blanding her! 

godt er varslet, hvis det hårde 
med det bløde ét vil vorde. 


Thi hvor det stærke og det ømme, 
hvor magt og mildhed sammen strømme, 
der giver det en liflig klang. 
Prøv da, hvo sig for evigt binder, 
om hjærte også hjærte finder; 
en rus er kort, men angren lang. 
Yndigt mellem brudens lokker 
smiler myrtens jomfrukrans, 
og de muntre kirkeklokker 
byder ind til festens glans. 
Ak! hin-livets fest den rige 
ender også livets vår, 
thi med slør og krans tillige 
brat den skønne drøm forgår. 
Thi ælskov henfarer 
men kærlighed varer, 
blomsten må tabes, 
at frugten kan skabes. 


Manden må ud 

med livet at stride, 

må slæbe og slide, 

og virke og kæmpe 

med vold og med læmpe, 
i kappestrid bygge 

med kækhed sin lykke. 


Da strømmer der rigdom ad tusene veje, 
hans forrådshus fyldes med kosteligt eje 
og huset vokser, dets rum bliver flér, 


Og derinde færdes 
den ærbare hustru, 
hans børnefloks moder; 


104 


hun styrer og råder 

så alle det båder. 

Hun pigerne lærer 

og drængene aver, 

de flittige hænder 

ej ledighed kænder, 

forstandig og tro 

hun øger sit bo. 

I duftende gæmmer hun skattene lægger, 
om tenen, den snurrende, tråden hun trækker 
og samler i pæne og bonede skrin 

den skinnende uld og det snehvide lin 

og pudset og blankt lader alting hun smile 
og vil ej hvile. 


Faderen da med glade blik 

hist fra husets vidtskuende gavlvæg 
mønstrer de blomstrende kår, han fik: 
portene, som på stolperne hænger, 
laden med alle de fyldte stænger, 
loftet, som bugner af alskens varer, 
kornet, hvorover et vindpust farer. 
Stolt taler da hans mund: 
»grundfast som jordens grund 

mod al ulykkens magt 

hviler mit huses pragt." 

Dog, på skæbnens magter bygge 
ingen tør en varig lykke, 
modgangstimen haster fræm. 


Nu begynder vi at støbe, 
bruddets takte rand blev skøn; 
dog, før massen ned skal løbe 
fromt vi bede vil en bøn. 
Tappene stød ud! 

sign du huset, Gud! 

rygende i kedlens bue 

står den brune strøm i lue. 


Velgørende er ildens magt 
når mennesket står klog på vagt. 

Den himmelkraft alene han 

for al sin idræt takke kan. 
Dog, rædsom er den himmelmagt, 
når den kun følger egen agt 

og bryder af sit fangebur 

som datter af den fri natur. 
Vé, når fængslet den forlader, 
vokser grænseløs og vild, 
gennem folkerige gader 

vælter den uhyre ild. 
Elementet altid hader, 

hvad vor hånd tilvirker snild. 
Ned fra skyen 

falder regnen, 

kvæger egnen; 

ned fra skyen slår med harm 
lynets arm. 

Jamrende klæmten fra tårnet går; 
stormen slår. 

Blodigrød 

luer himlen; 

det er ikke dagens glød. 
Tummel, stimlen 

ad gaden op. 

Røg slår ud! 

flammesøjlen stormsnart strækker 
sig ad lange gaderækker, 

som med gnister den bedækker. 
Som ved ovnens munding dirrer 
luften glohed, ruder klirrer, 
bjælker knager, stolper brager, 
mødre søger, småbørn klager, 
taget synker, 

kvæget klynker. 

Alting flygter, rædder, rænder, 
natten klart som dagen brænder. 
Travle hænder i den lange 
kæde fange 

spanden; vandets tykke buer 
højt i luften nu man skuer. 
Stormen kommer, ildens luer 
søger den i vældig flugt. É: 

Flammen blandt den tørre frugt 
hvæser, og hvor kornet ligger, 
loftets tørre sparværk slikker; 

og som den, mens fræm den suser, 
vilde rive jorden med. 

vældig på sin fart afsted, 

op mod himlens hvælv den bruser 
kæmpestærk. 

Og sit værk 

mennesket ser håbløs ødes; 

men den guddomsmagt han nødes 
at beundre, som det knuser. 


Kun et tomt 

er at finde, 

hjæmstavn for de vilde vinde. 
Gennem tomme vindveshuler, 
rædslens bolig, 

himlens kuppel, høj og rolig 
skuer ind. 


Nu et blik 

kun tilbage 

for at tage 

afsked med, hvad der forgik, 

og manden frejdig bort kan drage. 
Hvad ilden grumt ham røved end, 
én trøst ham mer end alting gælder: 
de kæres hoveder han tæller — 

dem alle finder han igen! 


Dybt i jorden det forvares, 
lykkelig blev formen fyldt. 
Vil og skønt det åbenbares, 
blive smukt og fint SSR 
Sæt et uhæld sker? 

brudd på formens lér? 

ak! imens vi trøstig vænte 
alt måske et vanhæld hændte. 


Til jordens helligt dunkle dække 
vi vore hænders værk betro, 

” som sædemanden sæden fro, 

i håb, at himlen vil det vække, 
at det må rigt og frodigt gro. 
En sæd, end dyrere, med tårer, 
i mulde lægger vi i løn 

og håber, den af sorte bårer 
opblomstre skal, end mere skøn. 


Hist fra kirken 

dump og lang 

lyder klokkens 

dødningsang. 

Alvorsfuldt dens sørgerøst ledsager 
én, som ad den sidste vej bortdrager. 


Ak, det er den dyre hustru, 
ak, det er den ømme moder, 
som den sorte drot for skygger 
af en husbonds arme rykker, 
fra den børneskare, hun 

gav ham, blomstrende og sund, 
som hun ved sit milde bryst 
vokse så' med moderlyst. 
Husets bånd, det dyrebare, 

ak, for evigt brast itu! 

ned til skyggeriget fare 

måtte husets moder nu. 

Hvor hun færdedes i hjæmmet, 
styred alt med omhu tro, 

vil en ligegyldig fræmmed 
skalte med det tomme bo! 


Indtil klokken kold kan blive 
hviler vi fra vort besvær; 
som en fugl i løvet give 

sig lidt fritid nu enhver. 

Når ved stjærneskin 

vesper ringes ind 

svenden kan sig frihed tage. 
Mesteren har altid plage. 


Muntert vandringsmanden skrider 
hist igennem skovens tykning; 

mod det ælskte hjæm det lider. 
Fårene går hjem med brægen. 
Kvægets trinde 

pandebrede skarer brøler 
lystigt alle, 

søgende de vante stalde. 
Vognen tungt, 

kornbelæsset 

ruller ind 

med den grønne, 

broget skønne 

høstens krans, 

og de unge høstfolk iler 

rask til dans. 

Tavse ligger torv og gade, 

og om lysets gæstfri klare 
flamme husets folk nu samles. 
Byens port med bulder lukkes. 
Mørket dækker 

hele jorden, 

men den trygge borger skrækker 
ej dets magt, 

som med angst den onde vækker. 
Lovens øje holder trofast vagt. 


Hellige orden, nåderige 

himlens barn, som har det lige 
til det lige venligt bundet, 

du, som stæderne har grundet, 
som fra ødemarken stille 

vinked did den barske vilde, 
gæsted mennesket i hjæmmet 
og hans grumme sæder tæmmed, 
bandt et bånd som intet andet: 
kærlighed til fædrelandet. 


Tusen hænder travle farer, 
hjælpes ad i munter pagt, 

og ustanset åbenbarer 

alle kræfter deres magt. 

Med sin mester svenden nyder 
friheds høje varetægt, 

i sit kald enhver sig fryder, 
trodser hver en spotter kækt. 
Årbejd er en borgers krone, 
velstand løn for virksom id; 
ærer kongen på hans trone, 
ærer os for håndens flid. 


Fred, du søde, 

milde venskab, 

dvæler, dvæler 

nådigt over denne by! 

gid den dag må aldrig komme, 
da de vilde krigens horder 
denne stille dal skal hærge, 
og da himlen, 

hvor nu aftnens blide røde 
står på sky, 

af en rædsom brand skal gløde, 
som fortærer stad og by. 


Ovnen nu I sønderbryde! 

den har tjænt sin hensigt vel, 
at det skønne værk kan fryde 
vore øjne og vor sjæl. 

Slå med hamren, slå! 

kappen springe må. 

Klokken kommer først for dagen, 
når dens form er sønderslagen. 


Kun mesteren kan formen bryde 
betids og med forstandig hånd. 
Men vé, når flamme-strømme syde 
og malmet kaster sine bånd. 
Blindt rasende, med tordenbulder, 
sit sprængte hus det splitter brat, 
udspyr fordærv, hvorhen det ruller, 
som Helveds hule var opladt. 
Hvor vilde kræfter planløst storme, 
dér kan sig intet varigt forme. 

Når folkene befrir sig selv 
udtørres deres velfærds elv. 

Vé, når i byens skød der bliver 

et brændstof hobet, lag på lag, 

og folket lænken sønderriver, 

ved selvhjælp fræmmer grumt sin sag. 
Oprørets hånd i rebet trækker 

og hylende det klinger ned. 

Til rov og voldsdåd klokken vækker, 
med toner, skabte kun til fred. 


»Frihed og lighed" høres gjalde, 
nu væbner sig hver fredens mand; 
og boder, gader fyldes alle, 

folk drager om med mord og brand. 
Da kvinder til hyæner bliver, 

de raser fræm med grufuld lyst: 
med rovdyrtænder sønderriver 

de fjendens hjærte i hans bryst. 
"Der findes intet helligt længer. 

al ærefrygt er nu forbi, 

den onde bort den gode trænger 
og alle laster bliver fri. 

Grum løven er, til vrede tirret, 

og farlig er en tigers tand; 

dog mennesket, af had forvirret, 

er værst af alt, som nævnes kan. 
Ve den, som for den evigtblinde 
lod funkle himmelfaklens blus: 

for ham kan den dog aldrig skinne, 
kun lægge land og by i grus! 


Herren har mig skænket glæde: 
blankt og fejlfrit af sin skal 
som en stjærne sér jeg træde 
fræm det skinnende metal. 

Som i solens glans 

spiller hjælm og krans. 

Våbnets smukke fælter røber 
også den erfarne støber. 


Herhen! herhen! 
I svende, slutter kredsen alle! 

Konkordia vi klokken kalde 

i dåben, som indvier den. 

Den til endrægtighed, til broder-freden 
skal kærligt samle hele menigheden. 


Og efter mest'rens vilje skal 

fra nu den røgte dette kald. 
Den over jorden skal sig hæve 
og højt på himmeltæltets blå 
som tordnens nabo roligt svæve 
og stjærneverdnens grænser nå, 
en stæmme være, der som vrimlen 
af kloderne, som blanke står 
lovpriser skaberen i himlen 

og fører det bekranste år. 

Dens malm-mund skal kun tale føre 
om evige og høje ting, 

og stundom med sin knebel røre 
ved tiden i sit lætte sving; 

den skæbnen låne skal sin tunge; 
selv hjærteløs og kold den vil 
ledsage med de slag, der runge, 
det vekselrige livets spil. 

Og som for øret snart henfarer, 
de slag, som drønende den slår, 
den lærer os, at intet varer, 

at alt det jordiske forgår. 


Lad fra grubens dyb nu stige 
klokken fræm ved rebets magt, 
at den kan til luftens rige, 
tonens verden, blive bragt. 

Sé, mod tårnets top 

læt den svæver op! 

Denne by den glæde bringe, 


red dens første tone klinge! 

Polykratos' ring. 
Oversat af AÅ. Leth, 


Han stod på borgens tind den høje 
og skuede med henrykt øje, 

hvor Samos for hans fødder lå. 

»Ålt dette jeg mig underlagde", 
han til Ægyptens konge sagde: 

»vel lykkens søn jeg nævnes må.” 


»Stor gunst dig viste guder rige, 
de, som tilforn var dine lige, 
sig bøje for dit septers magt; 
dog lever en, som det kan hævne, 
ej tør jeg lykkens søn dig nævne, 
før han dig bliver underlagt." 


End lød fra kongens læbe talen, 
da, hidsendt fra Majandros-dalen, 
et ilbud for tyrannen står. 

»Lad guder offerduften nyde! 
Du, herre! dig i hallen fryde 
med lavrbærkransen om dit hår! 


Et spydkast fældet har din fjende; 
flugs lader polemarken sende 

det glade bud om sejren hjem." — 
Så henter han fra mørke gæmme, 
end kantet med en blodig bræmme, 
til begges gru et hoved frem. 


Et skridt tilbage kongen viger; 

med rædselslaget blik han siger: 
»dog lykken ej du stole på! 

Lumsk havet er, og ondt dets tykke, 
med flåden svømmer der din lykke: 
om storm nu splintred mast og rå!” 


Og medens ordet endnu lyder, 
fra reden jubelråb udbryder, 

som stiger op til borgens tind; 
med skatte fra de fjærne lande 
til hjemmets lykkelige strande 
en masteskov nu styrer ind. 


Da kongegæsten undres såre: 
»lad lykkens smil dig ej bedåre! 
Tror du den vel, den skuffer dig; 
af Kretors våbenføre skarer 

du trues hårdt med krigens farer; 
alt denne kyst de nærme sig." 


Endnu han ordet har på tunge, 
da hører man fra havnen runge 
et tusendstemmet sejersskrig': 

»ej volde fjender mer os kvide, 
dem stormen fejet har til side; 
de døden fandt, vi slap for krig." 


Forfærdet gæstevennen mæler: 

»i sandhed! lykken dig forkæler; 
dog ve dig, om dens smil du tror! 
Ej høje guders avind tåler, 

at glædens vin af fulde skåler 
ublandet gydes ud på jord. 


For mig og skinned lykkesolen, 
dens glans forgyldte kongestolen 
og lyste mig fra held til held; 

det bedste dog af hvad jeg åtte, 
min søn, tog guden, dø han måtte; 
jeg lykken har betalt min gæld. 


Så bed da, om du vel skal fare, 
de himmelske dig ej at spare, 
men malurtblande glædens skål! 
sorgslagen må i graven sænkes, 
hvem alle lykkens gaver skænkes 
af guderne til bredfuldt mål. 


Og vil ej guderne dig høre, 
du låne vennerådet øre: 
»Danskeren", III, 

stævn selv ulykken til din hal! 

Til bod din bedste skat du byde! 
Det, som dit hjærte mest mon fryde, 
i havets dyb du kaste skal.” 


Da svared han med frygt i sinde: 
»af alle skatte, jeg har inde, 

mest er en ring mig dyrebar; 

den må Erinnyerne smykke, 

hvis de mig unde vil min lykke.” — 
Og ringen sank i bølgen klar. 


Da næste morgen sol oprinder 
og ind i kongeborgen skinner, 
for fyrsten står en fisker brat. 
»En fisk, hvortil jeg ej så mage, 
som gave, herre, du modtage! 
Den dræt jeg bjærget har i. nat.” 


Da fisken snart var skåren sønder, 
til fyrsten hen sig kokken skynder 
med undringsråbet: ,, herre min! 

se dog, den ring, du bar, begraven 
jeg fundet har i fiskemaven: 

hvor er en lykke dog som din!" 


Med gru da gæsten bort sig vender: 
»ej mer vi to hinanden kender, 

jeg aldrig mere hos dig bor; 

de høje guder vil dig ilde: 

om bord! der er ej tid at spilde.” 
Så talte han og hjem ad for. 


Grækenlands guder. 
Oversat af Uffe Birkedal, 


Da I råded end den skønne verden 
og i bløde bånd til livets lyst 
styred saligtglade slægters færden, 
skønne væsner hist fra sagnets kyst! 

da man henrykt eders altre bygged, 

hvor langt andet, andet var det da, 

da med blomster man dit tempel smykked, 
Venus Amathusia ! 


Da den kolde sandhed kunde hylde 
lifligt sig i digtets tryllespil — 
gænnem skabningen flød livets fylde, 
sans fik det, som aldrig sanse vil. 
Ælskovsvarm man for naturen lued, 
skænked den en adel, hærlig, stor. 
Over alt et opladt øje skued, 

over alt en guddoms spor., 


Dér hvor nu, som vore. vise sige, 
flammekuglen sjælløst kredser om, 
fordum på sin vogn, den gyldentrige, 
s Helios?) i stille højhed kom. 

Disse bjærge fyldte oreader?”), 

træet hist var en dryades?) hjæm, 

og af skåler yndige najader') 
sølvervand lod skumme fræm. 


Lauren her engang om hjælp har skreget>), 
Niobe?) i stenen tier her; 

på hint rør har Syrinks sorgfuldt leget, 
Filomela?) græd i lunden der. 

Hist i bækken fra Demeters øje 

tårer for Persefone flød henå). 

Kypris, uden svar, fra disse høje 

kaldte på sin skønne ven?). 


Til Deukalions??) slægt steg mangesinde 
den gang end de himmelske i løn; 
Pyrrhas!") skønne døtres hu at vinde 
gik med hyrdestaven Letos søn. 


1) Solen. 2) bjærgpiger, 3) skovpiger, 4) havfruer, 5) Guden Apollo forfulgte 
den skønne Dafne, hvis fader, en flodgud, på hendes angstråb forvandlede hende til 
et laurbærtræ. 6) Hun hovmodede sig af sine mange børn, medens Leto kun havde 
to: Apollo og Artemis, Men disse dræbto Niobes børn med deres pile. Af fortvivl- 
else forstenedes Niobe, 7) Nattergalen, en forstenet prinsesse, 8) Underverdenens 
konge, Hades, røvede Persefone fra hendes modor, Demeter, 9) Kjærlighedsgudinden 


(Afrodite, Venus) mistede sin elsker Adonis, 10—11) Menneskeslægtens Stamforældre. 
8" 

Blødt om guder, mennesker, heroer 
Eros) slyngede sin kæde rundt; 
dødelige, guder og heroer 

knælede i Amathunt?). 


Tunge afkald under savn og smærte 
eders muntre dyrker spotted kækt; 
kun lyksaligt skulde slå hvert hjærte, 
kun med lykkens børn I var i slægt. 
Den gang var det skønne helligt ene, 
uden sky en gud hver glæde nød, 
hvor den kyske, rødmende kamene”) 
og hvor gratierne”) bød. 


Eders templer som paladser stråled, 

og til eders pris man kampleg drev 

hist på Isthmen>%), hvor med drøn til målet 
vognen fo'r og laurer vundne blev. 

Skønt henslyngede, besjælte danse 
kredsede om altret, hærligt bygt; 

eders isser pryded sejerskranse, 

håret dufted, rosensmykt. 


Euoiråb?) fra thyrsens?”) muntre svinger, 
og det prægtigstolte panterspand 
mældte lydt den store glædesbringer, 
favn og satyr tumler ham foran, 

Rundt om springer vilde Bakkantinder, 
deres danse priser vinens glød; 

værten selv med sine brune kinder 
byder lystigt skålen sød. 


Når i døden øjet måtte briste, 

ingen rædsom knokkelmand der stod; 
med et kys svandt livets pust, det sidste, 
genien$) sin fakkel synke lod. 

Selve Orkos'?) strænge vægtskål førte 
ætlingen af dødeliges køn; 


ru SEE ERE eN. EN re DD SEERE 
1) Kærlighedsguden (Amor). 2) Afrodites by. 3)Sanggudinden. 4) Yndens gud- 
inde. 5) Landtangen ved Korinth. 6) Glædesskrig (Hurra). 7) Stav, som brugtes 


ved Bakkosdyrkelsen, 8) Fylgie, 9) Underverdenen (Hades), hvor en jordisk konge- 
-Bøn var dommer. 


mende 

Thrakeren") Erinnyerne”) rørte 
ved sin klage, sorgfuld skøn. 


I Elysions?) lunde fro tilbage 
skyggerne de kændte glæder vandt; 
trofast ælskov fandt hver trofast mage, 
og vognstyreren en bane fandt. 

Atter Linos") søde sange lyde, 

sin Alcestis favner ømt Admét;?) 

hos sin ven Orestes?) kan sig fryde, 
ved sin bue Filoklet?). 


Større kampløn styrked den, som prøved 
dydens væddebane, hed og lang; 
hæltene, som hærligt storværk øved 

til de salige i sky sig svang. 

Guders stille flok for ham sig bøjed, 
som de døde hented op fra grav ;?) 

med Olympens tvillinglys for øjet 
skipperen fo'r over hav?). — 


Skønne, svundne verden, ak, hvi måtte 
du, naturens unge vår, forgå? 

nu de underfulde spor, du trådte, 

kun i sangens tryllerige stå. 
Dødstavst sørger alle jordens egne, 
øjet skuér ingen guddom mer! 

af et livsfriskt billed allevegne 

nu kun skyggerne jeg sér. 


Alle hine blomster måtte falde 
for en storm fra norden, barsk og rå; 
at berige én imellem alle 
måtte dette gudekor forgå. 
Sorgfuld jeg mod hvælvet sér foroven; 
dér, Selene, du ej mere står; 
kalder gennem lunden, over voven, — 
ak, ej længer svar jeg får! 
1) Orfeus, en sanger fra Whracicn, der steg til Hades for at hænte sin hustru 
op ved sit spil. 2) Hævngudinder. 3) Gladbjæm. 4) En smuk sanger, dræbt i sin 
tidlige ungdom. 5) Et kongepar. Dronning Alcestis gik i døden for sin husbond. 


Herakles tog hende tilbage fra døden, 6) Orestes og Pylades, et berømt venuepar 
7) En berømt bueskytte. 8) Herakles, 9) Tvillingstjærnen Kastor og Pollux. 

Fræmmed for de glæder, som den byder, 
aldrig henrykt ved sin hærlighed, 
ukændt med den ånd, hvis bud den lyder, 
lige kold ved al min salighed; 

blind og døv selv for sin kunstners ære, 
som et dødt pendulslag i et ur, 

må den tyngdelovens trældom bære, 

den gudplyndrede natur. 


For imorgen nyfødt at oprinde 

kaster den idag sig graven selv; 

om den samme tén sig måner vinde 
evigt op og ned på himlens hvælv. 
Guders slægt til digtets land er draget, 
deres ledebånd er sønderslidt, 

af den gammelkloge klode vraget, 

som i rummet svæver frit. 


Ja, de vændte hjæm, og alt blev øde, 

thi alt stort, alt skønt med dem svandt hen, 
hver en livsfrisk klang og farve døde, 

kun et ligkoldt ord har vi igen. 

Revne bort på tidens strøm de svæve 

over Pindos?) i det fjærne blå; — 

hvad udødeligt i sang skal leve 

må i livet selv forgå! 


Dykkeren. 


Oversat af Andr, Leth. 


»Hvo drister sig, svend eller riddersmand, 
i svælget til bunds at gå? 

Et guldbæger kaster jeg ud på stand: 
brat hvirvles det ned i den mørke vrå. 
Hvo atter for lyset det løfter med ære, 
han må beholde det, hans skal det være.” 


1) Bjærg i Grækenland. 


EG MEE 

Så kongen talte. — Fra klippen rag, 
som højt over søen hang, 

omtonet af bølgernes tordnende brag, 
han ud i malstrømmen bægeret svang, 
og atter han spurgte: »hvo er den gæve, 
som dukker i dybet uden at bæve?" 


Og hele hirden, tavs som en grav, 

står lyttende til hans røst, 

og stirrer ned i det vilde hav, 

ej nogen lokker den gyldne høst; 

da drotten tredje gang dem frister: 
»mon til den helfærd sig ingen drister?% 


End mæles i kredsen ej mindste ord. — 
En riddersvend, ung, men uræd, 
forlader nu fællernes bange kor,” 

og bæltet kaster han, kappen med; 

og alle mænd og hver ædel frue 

den herlige yngling med undren skue. 


Og som han står der på klippens top 

og afgrunden stirrer imod, 

med drønen malstrømmen vælter op 

de vande, den nys forsvinde lod, 

og som med den fjærne tordens bragen 
fra mørkets skød de skumme mod dagen. 


Og det bølger og bobler og bruser med gny, 
som når vandåren mødes med ild; 

højt det frådende skum sprøjter op imod sky, 
og vove mod vove sig bryder vild, 

og uden at mattes strømhvirvlerne mødes, 
som om af havet nyt hav skulde fødes. 


Omsider dog sagtner det kåde spil, 
og midt i det hvide skum, 

bundløst, som gik det ad helved til, 
sortnende gaber det tomme rum; 
ned males i tragten bølge på bølge, 
den ene kan næppe den anden følge. 


Fm see 

I hast, før brændingen atter steg, 

sin sjæl i Guds hånd nu gav 

den ædelig” svend; hofsinderne skreg, 

da han sank i den våde buldrende grav. 
Sin lønport afgrunden efter ham lukker: 
mon atter den svømmer i dagen opdukker? 


Hult drøner endnu det i dybet kun, 

for oven dør larmen hen; 

det bævende lyder fra mund til mund: 

»farvel, højsindede ungersvend!" 

Mens brændingen synker og brændingen stiger, 
man venter og venter, til håbet viger. 


End loved du, drot! guldkronen prud 

til løn for den vovehals, 

som efter den sprang i svælget ud, 

for kronen ej bød jeg mit liv tilfals: 

hvad gru der er skjult i den skumle kælder. 
ej nogen levende sjæl fortæller. 


Vel mangen sejler i hvirvlende hast 

skød ned i den sorte grav; 

dog splintret kun kæmped sig køl og mast 
frem af det alt opslugende hav. — — 

Med hvin på hvin, som når stormene suse, 
man hører det altid nærmere bruse. 


Og det bølger og bobler og bruser med gny, 
som når vandåren mødes med ild; 

højt det frådende skum sprøjter op imod sky, 
og vove mod vove sig bryder vild, 

og som med den fjærne tordens bragen 

de drønende vælter op imod dagen. 


Da se! mod dagen fra dybets skød 

sig løfter, som svanen hvid, 

først en arm, så en nakkes blændende lød: 
hvor det ror dernede med kunst og flid! 

Det er ham, som med bægret i venstre hånden 
vinker til vennerne, frejdig i ånden. 


TE 

Og luften han drak i fulde drag 

og hilste lyset med lyst. 

»Han lever, han ånder, han vandt sin sag", 
så stiger jublen fra folkets bryst: 

»fra graven bjærged sit liv den bolde, 
hans sjæl fik afgrunden ej beholde.” 


Snart midt i den jublende flok han stod, 
og bægret med udstrakt hånd 

han byder, i knæ for kongens fod, 

og kongedatren, den lilievånd, 

med funklende vin ham fylder pokalen; 
da løses tungen, da flyder talen. 


»Hil være kongen, og held enhver, 

som ånder i lysets land! 

Men fæl er afgrundens midnats-færd, 

og guderne friste skal ingen mand; 

ret aldrig en levende sjæl lad vove 

at granske, hvad nådig i nat de begrove!" 


»I dybet ned jeg for som et lyn; 

et vældende styrtebad 

fra en kløft i klippen blinded mit syn, 
af malstrømmen grebes jeg lidet glad. 
Som toppen, der snurrer for svøbeslaget, 
jeg snurredes rundt midt i bølgedraget." 


»Jeg råbte til Gud i svarest nød, 

han kendte mig råd i hast; i 

en klippespids så' jeg, fra dybet den skød; 
til den jeg smidig klamred mig fast. 

Der bægeret hang, af koraller omkranset, 

i tide på vej til det hundløse standset.” 


»Ti bundløst sænked sig svælget brat 
i tusmørkets purpurskær; 

for øret det var som den tavse nat, 
men klart skued øjet den travle færd 
af salamandrer og drager lede, 

som vrimled i helveddybet der nede." 

»Der klumper sig sammen i mørkhjems bo 
en yngel af ond natur; 

der blæksprutten strækker sin fangeklo, 
og kæmperokken ligger på lur; 

med opspilet gab mod sit bytte stiger 

den glubende håkarl, havdybets tiger.” 


»Med hjærteslag varmt i menneskebryst, 
slængt hen blandt følesløst kryb, 

alene jeg hang uden hjælp, uden trøst, 

mens under mig ruged det tavse dyb; 

ej rækker lyden af menneskers stemme 
derned, hvor afgrundens uhyrer har hjemme." 


»Da skjalv min tanke: nu kravler det hid, 

rører hundred ledemod rap; 

det efter mig snapper; af rædsel hvid 

mit tag i korallens grene jeg slap; 

strags malstrømmen greb mig med rasende bulder, 
og det blev min redning, den op ad mig ruller.” 


Så kvad han. Undrende kongen stod 

og sagde: , tag bægret, søn! 

Derhos jeg skænker dig ringen god, 
udsiret med dyre stene, til løn, 

når én gang endnu du i havet springer 
og bud fra det dybeste dyb mig bringer.” 


Det hørte prinsessen, og gråden steg, 

og hjærtet på tungen lå: 

nLlad fare dog, fader! den grusomme leg! 
Til dåd, han øved, ej mage man så', 

og kan I ej eders nyfigenhed tæmme, 

nu vel, så lad ridderne svenden beskæmme'!" 


Men kongen nu slynger klenodiet brat 

ud i det skummende vand. 

»Og løfter du bægret af dybets nat, 

skal du være min ypperste riddersmand; 

end i dag som din brud skal du hende omarme, 
der nu beder for dig med hjærtets varme." 

Som af himmelske magter da grebes hans sind, 
fra øjet som lyn det skød; 

han ser hende stå med rødmende kind, 

han ser hende blegne fast som en død; 

han kan ej stå imod, han må kampprisen vinde; 
ud springer han atter: det er jo for hende. 


Og brændingen kom, og brændingen gik, 
det dønner som tordenskrald. 

Hun spejder derned med elskovsfuldt blik, 
og de stige, de bølger foruden tal; 

hid og did, op og ned. uden hvile de jage, 
men ingen bar /am tilbage. 


Opbyggelsesbøger. 


V. I. Hoff: Fra Kirken og fra Lønkamret, kriste- 
lige Læsestykker til hver Dag i Aaret. (Karl Schøn- 
bergs Forlag.) 

Det har i den senere Tid næsten været anset for en 
given Ting, at Foredragssalen og Studerekamret var den 
kirkelige Retnings stærke Side, mens derimod den indre 
Missions Retning havde sin Styrke i Kirken og Lønkamret. 
Denne Betragtning (som for Resten aldrig har holdt Stik) 
vil faa et haardt Knæk ved den Bog, som vi har en af 
Grundtvigs Disiple, Pastor Hoff.i Ubberup, at takke for; 
thi det lader sig vanskeligt nægte, at den Røst, man her 
faar at høre fra Kirken og fra Lønkamret, har en dybere 
Klang og vægtigere Ord at føre, end man for Tiden er 
vant til at finde i vor opbyggelige Literatur. Man har 
hidtil efter en stor Maalestok levet paa gamle Tiders og 
fremmede Folks Arbejder (Scriver, Funcke); det har i 

Længden sine Farer, Hoff træder os i Møde med aaben 
Pande som en Søn af sin Tid og sit Folk, taler til os 
om vore egne Nutidsanliggender, om det, der ligger for 
og leder os frem ved det Lys, som nu skinner. Han er 
ikke ræd for at røre endog ved de politiske Forhold; men 
det gaar saadan til, at naar han har ført os godt og vel 
ind under Kirkens Hvælvinger eller i det stille Lønkammer 
og.faaet os godt og vel paa Knæ, saa forsvinder han selv 
og lader os alene med Gud og vor Samvittighed søge de 
praktiske Afgjørelser. Han vil ikke selv være vor Skrifte- 
fader; men han har et ypperligt Greb paa at hjælpe sine 
Læsere saaledes tilrette, at de kan mærke, de hehøver 
kun ret at lukke deres Hjerte op for at staa lige for Guds 
Ansigt og tales ved med den himmelske Fader om smaat 
og stort. En Skikkelse, som Forf. aabenbart dvæler ved 
med særlig Forkjærlighed er Lasarus' Søster Maria. Hendes 
dybe Trang til først at mættes af Herrens Ord, inden hun 
kan tænke paa at tjene ham, er maaske Grundtonen i 
Bogen. »Bekymrer Eder ikke!« er et Ord, der tidt kommer 
igjen; men det har Forf. lært ikke blot af Himlens Fugle 
og Markens Blomster, men mest af hende, der valgte det 
bedste, det ene fornødne. Man føler, at som Maria sad, 
saaledes har han siddet, og det er den Hemmelighed, 
hvori han har sin Styrke. Næst efter dette har han ellers 
ogsaa sin Styrke i et ualmindelig smukt og fyndigt dansk 
Sprog. Mangler og Svagheder har denne Bog naturligvis, 
men kun én Ting vil jeg her have Lov til at anke over: 
Ligesom i vor autoriserede Oversættelse af det ny Testa- 
ment bruges Ordet »Salighed« ja endog det hæslige Ord 
»Saliggjørelse« i Stedet for »Frelse«; men det er som at 
indskrænke Frelsen til en Frigjørelse fra at lide ondt, 
mens dog Jesus fik sit Frelsernavn, fordi han skulde 
»frelse sit Folk fra deres Synder« (fra at gjøre ondt). 

Storjohann: Cong David, hans Liv og Psalmer, første 
Del;med Anmærkninger forøget Udgave. (Cammermeyers 
Forlag). 

Den norske Præst har udset sig en stor og smuk Op- 
gave: at føje Davids Salmer ind paa deres Plads i hans 
Livshistorie. Men en vanskelig Opgave er det, og man 
maa give Forf. Ret i, at den moderne gammeltestament-" 
lige Bibelkritik, som for Tiden har Vind i Sejlene og øver 
lovlig megen Indflydelse selv paa de bedste troende Theo- 
loger, er altfor fantastisk og uvederhæftig til at gjøre Gavn 
som Forarbejde. Den foreliggende Bog er derfor ogsaa 
kun en Begyndelse til Opgavens Løsning; men som den 
er, vil den dog sikkert være kjærkommen haade for Præster 
og flittige Bibellæsere, idet den udfylder et stort Savn, og 
dens Grundtanke: at ville »lade det historiske og hvad 
dermed paa det nøjeste hører sammen, det realistiske i 
Ordet komme til sin Ret« i Modsætning til den Skik at 
rive Skriftsprog ud af deres Sammenhæng, er al Ære værd. 
En Modsigelse er der dog mellem Forfatterens Betragtning 
af Salmerne som »Davids Livs fineste Blomst og Frugt« 
og hans med al virkelig Livsvækt uforenelige gammeldags 
Inspirationsprincip. De tilføjede kritiske Anmærkninger 
vise ved en Del Citater, hvor vidt de vildtyske Kritikere 
kan gaa, men røber tillige Forfatterens Svaghed i stik 
modsat Retning. S. Constantin-Hansen. 


Om Varemarkedet. 
Af Chr. Faber. 


I Vare- og Produktmarkedet har i den senere Tid 
været ringe Omsætning. 

Kaffe. Fra Huset C. W. Gross, Rio, kom forleden 
Dag Telegram, der meldte: »Anden Blomstring god«, hvilket 

strax forårsagede Flovhed på Terminsmarkedet (Spillebørsen). 
Effektive Varer holdes vedvarende fast i Pris; men Køberne 
er yderst tilbageholdne med Indkøb, og Omsætningen der- 
for kun til det daglige Behov. I Øjeblikket er det ikke 
muligt at danne sig nogen bestemt Mening om Artiklen; 
men det synes ikke umuligt, at vi hen i December fore- 
løbig kommer flovere. 

Sukker. Imod alles Forventninger er Sukkermarkedet 
vedvarende meget flovt og Priserne stadig nedådgående. 
Priserne på Råsukker (88 pCt. Rendement) er nu på Lon- 
dons Børs sunken til cirka 114 sh. 1884-—1886 var det 
laveste Moment 91—10 sh. I Tiåret 1873—82 varierede 
Priserne fra 19 til 30 sh.; Gennemsnitspriserne i dette 
Tidsrum var ca. 22 sh. — Licht ansætter den europæiske 
Roehøst for denne Kampagne til 3,170,000 Tons (en Ton 
= 2000 Pd.). Forr. Års Høstudbytte androg kun 2,735,000 
Tons; Overskudet iår mod forrige År bliver herefter altså 
350,000 Tons. Kolonialsukkerhøsten forventes også iår at 
blive større end forrige År, så der er ingen synderlig Ud- 
sigt til, at Sukkerpriserne i London foreløbig vil komme 
væsentlig højere. Vore hjemlige Sukkerfabrikker sætter 
Uge for Uge deres Priser ned, igår f. Ex. 1 å 2 Øre pr. 
Pund. Et Lyspunkt er der dog at øjne, og det er, al 
Konsumen er meget slet forsynet, slettere end i mange 
År; — Konsumen, det vil sige Millionerne af Forretningsfolk 
over hele Verden, — får disse en skøn Dag Lyst til at for- 
syne sig lidt rigeligere, end de har gjort i de seneste 
Måneder, vil de synlige Beholdninger derved smelte svært 
sammen, og den derved fremkomne gunstigere Statistik 
over ,,de synlige Forråd"' kan gerne give Artiklen Vind i 
Sejlene. 

Ris meget fast, Japanesiske Ris stærkt stigende. 

Sago er atter højere, og vil sandsynligvis, begrundet 
på små Beholdninger, komme højere endnu, indtil større 
nye Tilførsler indtræffer i December Måned. 


- 

Kartoffelmel meget flovt og lavere. 


Kryderier. Cassia lignea højere. Næsten alle Kryderier 
faste med opadgående Tendens, undtagen Kardemomme, 
der er flov. 


Frugter. Amer. Æbler fastere. Lagrene heraf smelter 
ind. — Korender flov. — Smyrna-Rosiner fast. Nye 
Valenzia-Rosiner ankommen; Kvaliteten heraf er iår smuk, 
Priserne moderate. — Nye Malaga Drue-Rosiner noget 
lavere end forrige År. — Italienske Rosiner kan ventes 
i den nærmeste Tid, og Priserne for denne Vare bliver 
meget moderate. — Blommer noget flovere end forr. Måned. 

Kornmarkedet vaklende. Maltbyg meget fast. — Foder- 
byg lidt bedre de senere Dage. — Havre ligeledes fastere. 
— Hvede urolig. — Rug i de seneste Dage stigende — 
men man frygter for, at Konjunkturen ej holder sig. 


Foderstoffer. Markedet for Foderstoffer er, om ikke 
højere, dog gennemgående fastere, og det fejler næppe, at 
vi om nogen Tid må regne med noget højere Priser, så 
meget mere som Fragterne, der spiller en stor Rolle i 
Priserne, er stigende, og det endogså i Øjeblikket er vanske- 
ligt at skaffe passende Skibe, selv til forhøjede Fragter. 
— Hvedeklid. Enkelte nødlidende Ladninger er solgte til 
moderat Pris uden nogen Prisstigning; men første Hånd 
holder Fordringerne 3 å 5 pCt. højere, og det lykkes dem 
utvivlsomt også at gennemføre Forhøjelsen. — Fapskager.. 
Tilbudene er ringe, Priserne lidt højere, og man kan vist 
ikke påregne lavere Priser i Sæsonen. —' Palmekager 
1 å 2 Mark lavere pr. 2000 Pd. — Solsikkekager omtrent 
uforandrede, dog fremkommer af og til Tilbud med et Af- 
slag af 1 å 2 Mark. — Hønrfrøkager uforandrede. 


Æg. Markedet har i den forløbne Måned været sær- 
deles livligt med stadig stigende Priser; men Noteringerne 
har vistnok nu nået Toppunktet, såmeget mere som piklede 
Æg nu kommer rigelig frem i Markedet. 

Smørmarkedet roligt. 

Frømarkedet. (Ved Cand. pharm. Joh. Allerup, Med- 
arbejder i Firmaet Chr. Fabers Frøforretning og Leder af 
sammes Laboratorium for Undersøgelse af Markfrø). At 
dømme efter de Beretninger, der til Dato foreligger fra 
Udlandet, må Høsten gennémgående betegnes som tilfreds- 
stillende, såvel hvad Kvantitet som Kvalitet angår, og må 
Fordringerne i Øjeblikket siges at være meget moderate i 
Forhold til Priserne i seneste Sæson. — Rødkløver. Ame- 
rika melder en god Høst, og i de europæiske Produktions- 
lande regner man med en god Gjennemsnitsavl. ” Kvaliteten 
af Frø, der kommer frem fra Bøhmen, Miihren, Galizien 
saavel som fra Rusland og Frankrig er god; derimod har 
det ellers så almindeligt foretrukne schlesiske Frø lidt endel 
af for megen Regn. Fransk Rødkløver er i Øjeblikket det 
dominerende i Markedet, formedelst dets overordentlig 
smukke Farve og de meget lave Priser; dog skal det til- 
føjes, at det gennemgående er småkornet og ikke så rent 
som ønskeligt. Såvidt mig bekendt, skal. der af Frø fra 
forr. Års Avl ligge temmelig betydelige Kvantiteter på de 
udenlandske Stapelpladser. Skønt Priserne stiller sig for 
evropæisk Rødkløver 20—25pCt. og for amerikansk 25—30 
pCt. billigere end i Foråret, så er der dog neppe Grund 
til at vente nogen Stigning af Betydning i denne Artikel: 
— det skulde da være, om de lave Priser på fransk Frø 
mulig kunde friste Spekulationen, og Priserne på denne 
Måde kunde blive drevne i Vejret. — Hvidkløver og Ål- 
sike har ligeledes givet godt Udbytte. Der klages fra flere 
Sider over, at første Slæt modnedes for tidligt på Grund 
af den stærke Hede, og at Frøet derfor er svagt kimet og 
mindre spiredygtigt; dog vil der sikkert senere heller ikke 
blive Mangel på finere og spiredygtige Kvaliteter til for- 
holdsvis billige Priser. Hvidkløver er i den sidste Tid 
stegen 10—15 Pf. pr. Pd., men der er dog ingen Grund 
til at tro andet, end at de nuværende billige Priser vil 

holde sig nogenlunde konstante. Af Alsike er de finere 
Kvaliteter falden ca. 30 pCt. i Pris siden Foråret, medens 
Prisfaldet ikke er så stort for de billigere Kvaliteters Ved- 


kommende. — Gulkløver. Høsten er tildels meget stor 
og Kvaliteten bedre end ifjor, om end knap så god som 
Avlen 87. Dog er der — med det store Prisfald siden 


Foråret (ca. 70 pCt.) for Øje — god Mening for denne Ar- 
tikel, så meget mere, som der ingen gamle Beholdninger 
findes. Tendensen fast. — Luzerne. Frankrig og Italien 
melder god Høst, idet mange Producenter, begrundet på 
de sidste Aars høje Priser, lod Planten stå til Frøavl. 


Ungarn skal derimod have en slet Høst. — Om nogen 
synderlig Prisforandring fra seneste Sæson bliver der neppe 
Tale. — Timothe. Hvad den evropæiske Høst angår. så 


mangler man endnu tilstrækkelige Oplysninger til at kunne 
danne sig en begrundet Mening om Resultatet. Derimod 
er Amerikas Avl stor, smuk i Farve, og Priserne i Øje- 
blikket meget gunstige. — Draphavre. Høsten heraf be- 
tegnes som nogenlunde tilfredsstillende, og Priserne i 
kommende Sæson vil næppe komme til at differere meget 
fra i Fjer. — Hundegræs. Udbyttet af den australske 
Høst er ikke stort; Øens nordlige Del har så godt som 
intet til Eksport, og Sydaustalien har kun en halv Høst; 
derimod er Kvaliteten fortrinlig. I Amerika har Høsten 
lidt forfærdeligt af Regn, og Frøet derfra fremtræder der- 
for med en meget mørk Farve, som gjør det mindre let 
sælgeligt. Fransk Hundegræs er i Aar som altid meget 
urent, og aldeles uforholdsmæssig dyrt. Stemningen for 
denne Artikel er derfor fast méd stigende Tendens. — 
Eng-Svingel. Både i Amerika og herhjemme er Høsten 
lår ikke stor, hvorfor Tendensen er stigende. — Raj- 
græs. Engelsk såvel som italiensk har iår givet et ual- 
mindelig godt Udbytte. Skotland melder således: »Høsten 
meget stor, Kvaliteten &limrende, idet Frøet er smukt i 
Farve, kraftigt (med høj Bushelvægt), samt spirer ud- 

mærket«, De skotske Priser er derfor også iår lavere, 
end de har været i mange År. I de allerseneste Dage 
synes det skotske Marked at have antaget en fastere Ka- 
rakter, som har medført en Stigning for italiensk Frø 
af 2 shilling pr. 100 Kilo. Her på Fyn står vi ligeledes 
overfor en Høst af glimrende Kvalitet, men alligevel trykke 
Producenterne sig i Øjeblikket ved at slippe deres Frø til 
sådanne Priser, som Prisen paa skotsk Frø kan betinge; 
tilsidst bliver de dog nødsagede til at give efter, og det 
fejler ikke, at vi i kommende Sæson få med meget lave 


Priser at gjøre. — Fioringræs har en kvantitativ god 
Høst; Priserne stiller sig derfor lidt billigere. — Eng- 


Rævehale viser ligeledes et gunstigt Resultat, og er Kva- 
liteten ualmindelig smuk. Priserne stiller som omtrent 
som i Fjor. — Eng-Rapgræs. I Modsætning til de fleste 
andre Græsarter er Høsten heraf i År mislykket. Det er 
hovedsagelig Amerika, der forsyner Markedet med denne 
Artikel; og fra New-York skriver man endogså, at man 
ikke i Mands Minde har haft så slet én Høst. 

Prisen er derfor allerede nu stegen 70—80 pCt. siden 
Foråret, og venter man yderligere Stigning i denne Artikel. 

Odense, den 22, Oktober 1889. 

»Helvede" eller ,,Dødsriget”, 
et Suk efter Præstefrihed. 


Vi læser i Joh. Aabenbaring (20, 6.) om dem, der 
faar Del i den første Opstandelse, at »over disse har den 
anden Død ingen Magt.« Og i det følgende Kap. (Vers 8) 
nævnes i Modsætning dertil de fejge, vantro, Spottere, 
Drabsmænd, Hoerkarle, Giftblandere, Afgudsdyrkere og 
alle Løgnere som de, hvis Lod er i Søen, som brænder 
med Ild og Svovl, »det er den anden Død«. Og naar 
man ser hen til saadanne Steder som Joh. Aab. 20, 10 
og Mat. 25, 46 og Mark. 9, 48, saa synes det mig klart, 
at den anden Død paa disse Steder betegnes som evig i 
Modsætning til den første Død, der kun er til en Tid og 
siden ophæves netop da, naar den anden Død træder i 
Kraft, som der siges i Joh. Aab. 20, 14: »Og Døden og 
Hades blev kastet i Ildsøen; dette er den anden Død, 
Ildsøen. « 

Naar saaledes Døden, Syndens Sold, har en dobbelt 
Skikkelse, saa maa vi ogsaa vente i Synden at finde en 
tilsvarende Dobbelthed, og det finder vi ogsaa ganske 
rigtigt. Til den timelige Død svarer den Synd, som skal 
forlades, og til den evige Død den Synd, som ikke skal 
forlades, hverken i denne Tidsold eller i den kommende 
(se Mat. 12, 31—32 og 1. Joh. 5, 16—17. Markus kalder 
det ligefrem en »evig Synd« 3, 29). 

Til Synden, som den er kommen ind i Verden ved 
Adam, svarer Døden, som den fra Adam er trængt igjen- 
nem til alle Mennesker; men skyldig til den evige For- 
dømmelse og den anden Død bliver først den, der for- 
skyder Frelsen og spotter Aanden, som vil gjenoprette 
Faldet for hver den, der tror paa Frelseren, Før Frels- 
frens Komme manglede altsaa ligesaavel med Hensyn til 

den evige Fortabelse som med Hensyn til det evige Liv 
Forudsætningerne for Forstaaelse selv hos Guds udvalgte 
Folk, og lige saa lidt som vi — med Undtagelse af enkelte 
mægtige profetiske Glimt — finder Opstandelsen og det 
evige Liv i det gamle Testamente, ligesaa lidt maa vi 
vente at finde den anden Død almindelig omtalt der. Es. 
66, 24, hvor der tales om Ilden, der ikke slukkes, og 
Ormen, der ikke dør, er vistnok det eneste gammel-testa- 
mentlige Sted, der ligefrem sigter dertil. I det ny Testa- 
mente derimod er Dobbeltheden baade med Hensyn til 
Synd og Død klart fremtrædende. Dette maa ikke glemmes, 
naar et Spørgsmaal vedrørende Døden skal undersøges efter 
den hellige Skrift. 

Svarende til Dobbeltheden ved Synden og ved Døden 
maa vi nu ogsaa vente at finde en Dobbelthed ved de 
Stednavne, der bruges i den hellige Skrift som billedlige 
Udtryk for Dødens Væsen — som naturligvis ikke bestaar 
i en udvortes stedlig Væren her eller der, men i visse 
Kaar og Tilstande. Ogsaa paa dette Punkt finder vi da 
Dobbeltheden antydet, ja vel endog fuldt saa klart og 
stærkt som paa noget af de andre Punkter, idet Havsens 
Bund, Dybet under Vandene gjennemgaaende baade i det 
gamle og i det ny Testamente er Billedet paa den første 
Døds Vilkaar og //dhavet ligesaa gjennemgaaende Billedet 
paa pen anden Døds Vilkaar, hvor den nævnes. ” 

Det er sikkert de færreste, der ved,.i hvilken Ud- 
strækning Havdybet bruges som billedligt Udtryk for de 
Vilkaar, hvorunder de døde er stedte; jeg skal derfor her 
anføre nogle af de mærkeligste Steder. Saaledes Jonas 
2,3—7: »Jeg raabte til Herren ud af min Angest, og han 
svarede mig; jeg skreg fra Dødsrigets Skød (hebr.: scheol, 
gr.: Hades), du hørte -min Røst. Du kastede mig i Dybet, 
(hebr.: mesula, gr.: bathe) midt i Havet og Strømmen 
omgav mig, alle dine Vover og Bølger gik over mig ... 
Vandene omsluttede mig indtil Sjælen, Dybet (hebr.: tebom, 

gr.: abyssos) omgav mig, Tang var viklet om mit Hoved. 
Jeg sank ned til Bjergenes Grunde, Jordens Porte var 
lukkede efter mig for bestandig; men du Herre drog mit 
Liv op af Graven (hebr.: schachat, gr.: apoleja).« Ps. 69, 16: 
»Lad ikke Vandstrømmene overskylle mig, ejheller Dybet 
(hebr.: sula, gr.: bythos) sluge mig, og lad ikke Hulen 
(hebr.: ber, gr.: frear) lukke sin Mund over mig.« End- 
videre Ezekiels Profeti mod Tyrus (26, 19—20): »Jeg lader 
Dybet (hebr.: tehom, gr.: abyssos) stige op over dig og de 
mange Vande bedække dig. Da vil jeg kaste dig ned til 
dem, som fare ned i Hulen til Fortids Folk og lade dig 
bo i Underverdenens Land (hebr.: erez tachtijot, gr.: bathe 
thes ges).« Ganske lignende Udtryk gjenfinde vi Kapitel 
31 og 32. Et mærkeligt Sted er Jobs Bog Kap. 26: »Død- 
ningene bæve nedenunder Vandene og deres Beboere, Døds- 
riget (hebr,: scheol, gr.: Hades) ligger blottet for ham og 
Afgrunden (hebr.: abaddon, gr.: apoleja) har intet Skjul. 
Han udbreder Norden over det øde, han hænger Jorden 
paa intet —« 0. s. v. Det er her iøjnefaldende, at der 
sigtes tilbage til Skabelseshistorien i første Mosebog, og 
Afgrunden (nemlig Havet, hebr.: tehom, gr.: abyssos), hvor- 
over Mørket rugede, betragtes endog før Menneskets Skab- 
else som en Bolig for Dødninge, altsaa som de faldne 
Aanders Fængsel. Der er ogsaa adskillige Steder i det 
ny Testamente, som viser, at Afgrunden, Havdybet ikke 
blot er det Sted, hvor Menneskene ved Døden tager Bolig, 
men at ogsaa de faldne Englé hører hjemme der. Jeg 
skal saaledes henvise til Joh. Aab. 9, 11, hvor de Hære, 
der stiger op af Afgrundens Brønd, har til Høvding Af- 
grundens (abyssos) Engel, hvis Navn er paa græsk Apol- 
lyon og paa hebraisk Abaddon, Navne, der i det gamle 
Testamente oftere (f. Ex. Ps. 88, 12, Ordspr. 15, 11 og 
27, 20, Job 28, 22) bruges om Dødsriget. Joh. Aab. 20, 
1—3, hvor Djævelen bindes i Afgrunden (abyssos). Luc. 
8, 26—33, hvor de onde. Aander bede Herren om ikke at 

byde dem fare ned i Afgrunden (abyssos) men tillade, at 
de fare i Svinene. 

Naar »Jordens Dybder« bruges enstydigt med Hav- 
dybet som Billede paa Dødsriget, saa er det sikkert nok, 
fordi de dybe Steder er Vandenes naturlige Leje. Havsens 
Bund er altsaa, saalænge den første Død raader, Billedet 
påa de dødes Kaar, hvad enten det saa er Engle eller 
Mennesker, hvorom der tales. Selvfølgelig gjør det en 
Forskel paa Tilværelsen i dette Dødsrige, om man er der 
som de onde Engle med Bevidstheden om, at man der 
forvares under Mørkets Lænker til den store Dags Dom 
(Jada 6), som Hedninger, der ikke véd Haab eller Trøst, 
som Abrahams Børn, der har Forjættelserne at trøstes ved, 
eller som troende Kristne, der, som Peter siger (1. Peter 
4, 6), vel dømmes for Mennesker i Kjødet, men lever for 
Gud i Aanden. Og ligesaavel som der her paa Jorden er 
Adskillelse mellem os og de onde Aander, om de end 
færdes om os og frister os, saaledes maa vi naturligvis 
forestille os Dødsriget, ikke som et Sted, hvor alt er 
sammenblandet i en forvirret Masse, men som Gud her 
kan udsondre sine, saa kan han ogsaa hist. Fortællingen 
om den rige Mand og Lasarus (Luc. 16) viser os en saadan 
Adskillelse. Den, der har Abrahams Tro, har ogsaa Abra- 
hams Trøst; den, der ikke har Troen, er i Pine. Svælget 
imellem de to, som ingen kunde overskride, tænker jeg, 
svarer til den Adskillelsens Mellemvæg blandt de levende, 
hvorom Paulus taler (Ef. 2, 14), Skjellet mellem Gudsfolket 
under Velsignelsen og Hedningefolkene under Vreden. 
Der er i det ny Testamente et mærkeligt Sted, som vi 
nødvendigvis maa dvæle noget nærmere ved, det er 2. 
Peters Brev 3, 5—7. Her stilles os samtidig den første 
og den anden Døds Væsen for Øje under de sædvanlige 
ovenfor omtalte Billeder, idet der siges, at Verden fra Be- 
gyndelsen var fremgaaet af Vand og derfor gik tilgrunde 
ved at oversvømmes med Vand, men at Himlene og Jorden, 

som de nu er, bevares ved det samme Ord og holdes i 
Forvaring til Ilden paa Dommens og de ugudelige Men- 
neskers Undergangs Dag. Den, der ikke er godt hjemme 
i det gamle Testamente, kunde nu maaske finde den Tanke 
temmelig kunstig, for ikke at sige pedantisk, at fordi 
Jorden var fremstaaet af Vand, maatte den ogsaa forgaa 
ved Vand (Syndfloden); men Simon Peter er os da ellers 
ikke just bekjendt som en skolastisk Pedant, fuld af lærde 
Spidsfindigheder, og i hans Breve maa vi vist snarere 
vente at finde den jevne, enfoldige Fiskers djærve, lige- 
fremme Ord, om end hvilende paa det israelistiske Folks 
rige Forstaaelse af Moses og Profeterne, som brød frem 
til fuld Klarhed for Herrens Disciple under hans Vejled- 
ning. Mon da ikke Tanken skulde være denne? — Da 
Jorden var øde og tom med Mørke over Afgrunden, da 
var den kun et Dødningehjem for de faldne Aander; men 
da Gud kaldte Lyset frem og satte Skjel mellem Lys og 
Mørke, Skjel mellem Vandene for oven og for neden, 
Skjel imellem Havet og det tørre Land, da beredtes Jorden 
til en Kampplads mellem godt og ondt, Lys og Mørke, 
Liv og Død, og Mennesket sattes til Lysets Stridsmand 
for at mødes med og overvinde Mørkets Fyrste. Jorden 
var delt imellem Dødningeriget og de levendes Land, Havet 
og det tørre. Den sejrende Part maatte da brede sit Rige 
over den hele Jord. Om Djævelen fik Magten, da maatte 
Mennesket hjemfalde til de samme Vilkaar som han, til 
Døden og Dødningeriget. Det skete saa i Virkeligheden 
derved, at Døden fik Mennesket i sin Magt; billedligt er 
det med den størst mulige Klarhed fremstillet ved Synd- 
floden, da Afgrunden (Havet) opslugte de levendes Land 
og førte Jorden i sin Helhed tilbage til den Skikkelse, 
den havde, før Skjel blev sat. Dette, antager jeg, er Peters 
Tanke. Men endeligt afgjørende var dog Djævelens Sejer 
ikke. Magten skal atter rives fra ham, og naar han endelig 
har tabt sin Sag, saa hedder det om den nye Jord, at 

der skal Havet ikke være mere, og Nat skal ikke heller 
være; saa er Lyset og de levendes Land blevet eneraad- 
ende (se Joh. Aab. 21, 1). Men saa skal ogsaa Ildsøen 
træde i Stedet for Afgrunden, og saa aabenhares den evige 
uigjenkaldelige Fordømmelses Sted. 

Netop fordi Havet er Billedet paa de dødes Sted, der- 
for døbes vi med Vand, for vi »begraves med Kristus ved 
Daaben til Døden«, og derfor er Syndfloden det Modbillede 
til Daaben, som Peter peger paa (1. Peter 3, 20—11). 
Døden skal ved at udrense det onde give Plads for det 
gode. Men naar Døberen Johannes siger om Kristus: »Han 
skal døbe med Helligaand og Ild« (Mat. 3, 11), saa peges 
der vist paa »den Frelse, som er rede til at aabenbares 
i den sidste Tid« (1, Peter 1, 5), naar den endelige Dom 
over Djævelen og de ugudelige skal rydde Pladsen for 
den nye Jords evige Fred og Velsignelse. 

Naar vi nu har set, at den hellige Skrift saaledes 
ikke blot skjelner imellem den første og den anden Død, 
men endog udtrykker deres forskjellige Væsen ved de to 
modsatte Elementer, Vand og Ild, og rent ud siger, at det 
ene kun er, indtil det andet kommer, saa er det klart, at 
den, der siger om Herren, at han nedfor til den evige 
Ild, Ildens Gehenna, han siger noget helt andet end den, 
der siger, at han nedfor til de dødes Sted; det lader sig 
ikke gjøre at regne det blot for to Forklaringer til den 
samme Begivenhed. Naar en siger, at jeg er rejst til 
Grønland, en anden, at jeg er rejst til Vestindien, saa er 
det ikke to forskjellige Opfattelser af den samme Begiven- 
hed, men det er to forskjellige Begivenheder, der nævnes, 
som for den Sags Skyld godt kunde være virkelige begge 
to — først det ene og saa det andet — men to forskjel- 
lige Ting er det i alt Fald. Og naar vi saa spørger: 
Hvilket af de to Steder, Afgrunden eller Ildsøen, er Kristi 
Nedfarts Sted? - Saa er Svaret meget let at give. 

I de Sprog, hvorfra -vor Oversættelse af Daabspagten 
stammer — Græsk og Latin — hedder det »ta katotata« 
og »inferna«, Ord, der ganske svarer til det hebraiske 
»tachtijot erez«, Jordens Dybder -— et Udtryk, der bruges 
i Bibelen jevnligt om den første, aldrig om den anden Død. 

Paa de Steder i det ny Testamente, hvor Kristi Ned- 
fart omtales, bruges ogsaa kun Ord, der betyder den første 
Døds Sted. Ap. Gj. 2, 27 og 31 har Ordet Hades. 1. Peter 
3, 18 er ogsaa tydeligt nok. I Effeserbrevet 4, 8 maa Ud- 
trykket »Jordens lavere Egne« selvfølgelig være brugt i 
den fra det gamle Testamente overleverede Betydning. 
Vigtigst er vel Stedet Rom. 10, 7: »Hvem vil fare ned i 
Afgrunden (abyssos) for at hente Kristus op fra de døde.« 
Afgjørende nok er ellers allerede dette, at Jesus oprejses 
»fra de døde«, et Udtryk vi ikke blot har i Daabspagten, 
men ogsaa paa mange Steder i det ny Testamente. 

Altsaa ikke blot i Trosbekjendelsen, men ogsaa i det 
ny Testamente siges det om Herren, at hån nedfor til Af- 
grunden, den første Døds Sted, ikke til Ildsøen. Den, 
som siger, at Herren nedfor til Ildsøen, han siger det paa 


sit eget Ansvar; det er ikke det, der er os overleveret fra " 


Apostlene. 

Men hvad siger Paulus: »Om og vi eller en Engel 
fra Himlen forkyndte Evangeliet anderledes for eder, end 
vi har forkyndt det, han være forbandet!« (Gal. 1, 8). Mon 
ikke saadanne Ord skulde gjøre os varsomme, naar det 
gjælder den Tro, hvortil vi døbes? Jeg mener derfor, at 
enhver Præst, som kjender de gamle Sprog og altsaa kan 
overbevise sig om, hvad der er den ægte Overlevering, 
som den er kommen til os i de Sprog, Apostlene talte, 
skylder Menigheden klart og bestemt at hævde Ordet saa- 
ledes, som det er rigtigt. »Nedfaren til Helvede« er jo 
hos os den tilvante Form for dette Led af Troen. Men 
Helvede har hos os længe været et tvetydigt Ord, brugt 
baade om den første og den anden Døds Sted. Den papist- 

iske Lære om Skærsilden og den Skikkelse, denne Lære 
antog i Folkenes almindelige Forestilling, har voldt Sammen- 
blandingen af ide to Ting, og længe har man ikke brudt 
sig stort om at faa dem skilt ad. Nu er »Helvede« i vort 
Sprog endog gaaet over til fortrinsvis at betyde den evige 
Ild, saa, naar andet ikke udtrykkeligt siges, forudsættes 
altid den Betydning, og i Trosordet tages dette Ord af 
mange -— mon ikke af de fleste — i den gale Betydning. 
Skulde det da ikke være paa Tiden at sætte en Stopper 
for den Forvanskning af Daabens Pagt, som saaledes har 
fundet Indpas? At indføre Forandringer i Troen ved Hjælp 
af et tvetydigt Ord, er da vel ikke mere tilladeligt end at 
indføre Forandringer paa en hvilkensomhelst anden Maade. 
Her er noget, som Præsterne og ikke mindre Biskopperne 
bør træde op imod, ikke halvt og haltende, men med 
Myndighed som Sandhedens tro Tjenere. 

Det er nu ingenlunde min Mening, at Præsten skal 
træde frem for Menigheden med en videnskabelig Rede- 
gjørelse for Sagen. Det behøves heldigvis ikke. Hvad 
,der foran er paavist rent sprogligt, kan nemlig ogsåa paa- 
vises rent kristeligt; jeg begyndte kun med det sproglige, 
fordi der ad den Vej kan føres Bevis for alle iflæng, enten 
de har Aand eller ikke, Bevis — ikke for Sandheden af 
dette Led i Troen, men for, at dette og ikke andet er 
den kristne Tros Indhold (for, hvad der er den sande 
Kristendom, ikke for Kristendommens Sandhed). Overfor 
Lægfolk kan Beviset imidlertid kun føres kristeligt og maa 
forudsætte kristelig Sands. 

Først vil jeg da henholde mig til Paulus, som siger 
i 1. Kor. 15, 12...: »Naar det hører til Forkyndelsen 
af Kristus, at han er opstanden fra de døde, hvorledes 
siger da nogen, at der ikke er Opstandelse fra de døde?« 
Dersom vor Frelser nu efter Troens Ord forkyndtes som 
den, der var nedfaren til Ildsøen, det Sted, som er beredt 
for Djævelen og hans Engle, og derfra igjen opstanden, 

hvorledes kunde da nogen sige, at der er ikke Opstand- 
else fra den anden Død, fra den evige Ild? Vil man for- 
kynde Herrens Nedfart til Ildsøen, saa maa man ogsaa 
Jorkynde Frelse for Djævelen og hans Engle og de 
med dem fordømte Mennesker. Men det vil dog vist de 
fleste af os vige tilbage for. 

Det stærkeste Bevis er dog vistnok følgende: Jesus 
har kaldt sig selv »Vejen og Sandheden og Livet«, og at 
- han er det, maa kunne kjendes i den anden Trosartikel, 
hvor hans Livs Vej nævnes som Livets og Sandhedens 
Ord for os. Det er derfor heller ikke andet end, hvad 


rimeligt og venteligt monne være — om det end er alt 
for lidet paaagtet — at, ligesom vi i Troens Ord nævner 


Herrens Fødsel, Pine, Korsfæstelse, Død, Begravelse, Ned- 
fart, Opstandelse, Himmelfart og Gjenkomst, saaledes gjen- 
finder vi i Apostelskrifterne Led for Led det samme Livs- 
indhold nævnet som det, hvori Disciplene skal ligne 
Mesteren. Det var ikke for intet, Jesus kaldte sig »Men- 
neskesønnen«. Det sande, rene Menneskeliv er i ham 
virkeliggjort fra sit Ophav til sit Endemaal i al sin Fylde, 
og kun ved at følge det samme Spor Led for Led, kan 
vi faa Del i det sande Menneskelivs Udvikling indtil 
dets Maal. 

Ved Daaben begynder vor Lighed med Herren, der 
bliver vi, som Paulus siger, »sammenpodede med Kristus« 
— »iførte Kristus«. Som han fødtes underfuldt ved Aanden, 
saaledes maa ogsaa vor Gjenfødelse være. Det sagde 
Herren selv til Nikodemos; thi hans Spørgsmaal om Gjen- 
fødelsen: »hvorledes kan det ske?« er jo — fraregnet den 
tvivlende Tone — ganske det samme som Marias, da Englen 
meldte Jesusbarnets Fødsel. Der spurgte ogsaa hun: »hvor- 
ledes kan det ske?« Og Svaret er i begge Tilfælde væsent- 
lig det samme. Englen siger til Maria: »Helligaanden skal 
komme over dig og den Højestes Kraft skal overskygge 
dig; derfor skal det Hellige, som skal fødes af dig, kaldes 

Guds Søn.« Saaledes peger ogsaa Jesus for Nikodemos. 
påa Aandens underlige Kraft, og ogsaa vi skulde jo døbes 
til at kalde Gud vor Fader og være hans Børn. Om Lid- 
elsen og den derefter følgende Herlighed siges det saa 
tidt, at vi maa dele med Herren det ene som det andet: 
»Om vi lider med ham, skal vi ogsaa herliggjøres med 
ham«. »Vort gamle Menneske er korsfæstet med ham«; 
ja Herren siger jo selv saa tidt, at vi maa tage Korset 
op. »Om vi dør med ham, skal vi ogsaa leve med ham«. 
»Vi er begravne med ham ved Daaben til Døden.« Hvad 
Peter siger om Herrens Nedfart og Levendegjørelse i Aanden, 
mens Kjødet var i Dødens Vold (1. Peter 3, 18—19), det 
overfører han ligefrem paa de døde, der har hørt Evang- 
cliet (samme Brev 4, 6). Paulus siger ogsaa, at »Gud 
levendegjorde os med Kristus og oprejste os med ham. 
og satte os med ham i det himmelske i Kristus Jesus.« 
»Naar Kristus, vort Liv, aabenbares, da skal ogsaa I aaben- 
bares med ham i Herlighed«. »De hellige skal dømme 
Verden«. Apostlene overføre saaledes Led for Led den 
anden Trosartikels Indhold fra Mesteren til Disciplene, 
saaledes at hver enkelt Del deraf bliver som et af Frels- 
erens Fodspor, hvori vi skal vandre med ham. For dem, 
der ønsker nærmere at undersøge den Sag. skal jeg hen- 
vise til følgende Skriftsteder: Rom. 6, 3—13 og 8, 17; 
1. Kor. 15, 12; Gal. 2, 20; Ef. 2, 5—6; Fil. 3, 10—11 og 
21; Kol. 2, 12—13 og 20 samt 3,1—4; 2. Tim. 2, 11—12; 
Mat. 19, 28 jvf, Joh. Aab. 3, 21 og 20, 4 og 1. Kor. 6, 2. 
Ganske vist er der nogle af disse Steder, hvor det er paa 
aandelig, indvortes Maade, at saadanne Træk af Herrens 
Liv overføres paa os; men idet Udtrykkene saa nøje slutter 
sig til Trosbekjendelsen og synes at være tagne derfra, — 
en Omstændighed, hvori jeg finder et af de stærkeste Be- 
viser for den grundtvigske Anskuelse — saa maa det 
sikkert nok fastholdes, at ligesaavel som det alt var og 

er udvortes Virkelighed for Jesus, maa det ogsaa blive til 
udvortes Virkelighed for os, ellers forflygtiger man Troen. 

Skal det nu saaledes, som det foran er fremstillet, 
være Alvor med, at Jesus er os Vejen og Sandheden og 
Livet, og at han er det for os i Troens Ord, saa kan vi 
ikke have noget Led deri, som melder om, at han er 
gaaet hen, hvor vi ikke skal følge ham. Da han gik 
Døden imode, sagde han jo ogsaa: »Jeg gaar bort at be- 
rede eder Sted,« og: »Jeg vil, at hvor jeg er, skal ogsaa 
mine være.« Den Tanke, at Jesus skulde være gaaet 
til Stedet, som er beredt for Djævelen og hans Engle, 
og at det skulde være dette, vi bekjender Troen paa, 
er altsaa i den bestemteste Strid med den Maade, 
hvorpaa Apostlene anvender Trosbekjendelsen, uforene- 
lig med den jevne, sunde Tanke om Jesu Efter følgelse 
og stemmer ikke med de Vink, som er os givne i 
Herrens egne Ord, som de findes optegnede af Evang- 
elisterne. 

Men kan vi saa virkelig blive ved med at bruge Ordet 
Helvede i vor Trosbekjendelse, uagtet det er unægteligt, 
at det Ord næsten altid, naar det bruges, bruges i Betyd- 
ningen af den evige Ild, Stedet, som er beredt for Djævelen 
og hans Engle? Vil man ikke ved Brugen af det Ord 
idelig komme til at styrke en Vildfarelse, som er stærkt 
nok udbredt iblandt os? Ær det ikke nødvendigt at søge 
det uheldige Ord, Helvede, erstattet af et andet, som 
ikke saa let misforstaaes, f. Ex. »Dødsriget«, et Ord, som 
er i Brug og forstaas uden Vanskelighed af alle? Det 
kjendes allerede godt i Salmesangen. og i Bibeloversæt- 
telserne, og mange bruger det og har længe brugt det i 
Trosbekjendelsen. 

Det maa jo da ligge alle alvorlige kristne Mennesker 
og ikke mindst Præsterne paa Sinde at gjøre, hvad der 
kan gjøres, for at Pagtens Ord kan lyde saa rent og ret, 
saa forstaaeligt og utvetydigt iblandt os, som det er muligt 

med det Lys, Aanden har givet os, paa det Tungemaal, 
der er vor Mødrenearv. Det er ikke min Mening, at den, 
der paa et eller andet Punkt har misforstaaet Troen, skulde 
af den Grund falde under Fordømmelsens Dom som en 
Fornægter; nej, Retledelsen skal nok komme, om ikke 
påa anden Maade, saa Skridt for Skridt gjennem Oplev- 
elsen, naar der kun er Ærlighed og Ydmyghed til at lade 
sig retlede. Saaledes ogsaa med Ledet om Nedfarten. 
Eftersom ogsaa vi skal vandre den samme Vej, skal For- 
staaelsen nok klare sig for os. Men det er af den aller- 
største Vigtighed, at vi ikke fornægter det, som er blevet 
os klart, men tvertimod lader det tone frit og aabent 
i vor Bekjendelse. Hvad blev ellers Bekjendelsen til? 
Vi kan ikke nøjes med en Bekjendelse, som gaar paa 
Akkord med Ordet og affinder sig med noget, hvori Sand- 
heden vel kan siges at være tilstede for dem, som forud 
er grundigt indviede i, hvad vi mener, mens dog Meningen 
er tilsløret og næsten ukjendelig for alle andre. Nej, den 
Bekjendelse, der ikke gaar den lige Vej løs paa Maalet 
og tragter efter at frembære sit Indhold saa aabent og saa 
klart som muligt, den er haltende og ikke Lysets Børn 
værdig. Vi maa derfor have det Ord ud af Trosbekjend- 
elsen, som idelig giver Anledning til, at der lægges et 
falsk Indhold ind i det, -ellers kan ikke den ægte Sand- 
druhedstone, som skal og maa være Grundtonen i al Be- 
kjendelse, komme til at klinge klart og rent derigjennem. 
Men Ordet »Helvede« har endnu en stor Magt, fordi det 
er den tilvante Form i Bekjendelsen. Vanens Magt er 
stor, uhyre stor, netop hvor det gjælder om det kjæreste, 
vi ejer. Deraf tror jeg, det kommer, at denne Rettelse i 
Ordformen for den kristne Tro har mødt saa megen Mod- 
stand og saa mange Indvendinger, især hos de gamle. Lad 
os tage nogle af disse Indvendinger frem her og veje dem 
for at se, hvad de har at betyde. 

»Dødsriget«, siger man, er ikke noget heldigt Ord, 
for det er jo slet ikke noget Rige. 

Er det da igrunden ikke lige saa meget et Rige som 
Dyreriget, Planteriget og Mineralriget, Jorderig o.s.v.? Saa- 
danne Udtryk bruges jo ikke blot om dette eller hint Magt- 
omraade, men ogsaa om .de forskjellige Hovedskikkelser, 
hvori Tilværelsen kjendes, alt eftersom de forskjellige Til- 
værelseslove aabenbares deri. Saaledes udtrykker Døds- 
riget det, der ikke er livløst som Stenen, men hvis Livs- 
kraft er kuet og bundet i Afmagt, og den herskende Magt 
der er da Dødens Lov, hvis Vælde først helt er brudt med 
Opstandelsen. Selv de, som tror og altsaa efter Herrens 
Ord skal leve, om de end dør, leve i Aanden for Gud, 
som Peter siger (1. Peter 4, 6), selv de maa dog indtil 
Kjødets Opstandelse lade Døden beholde Kjødet i sin Magt 
under sin Lov. 

Snarere kunde maaske Indvendingen gjælde om Formen 
»de dødes Rige«, for det er jo ganske vist ikke de døde, 
der har-Magten, ikke de døde, hvem Riget er underlagt. 
Vilde man bruge Ordet »Underverdenen«, som nogle har 
foretrukket, saa kunde det jo opfattes som »Vidunder- 
verdenen«, hvor Nisser, Trolde og andre »Underjordiske« 
tænkes at husere. Men overfor Dødsriget eller Dødninge- 
riget ved jeg ikke nogen Indvending af den Art, der har 
noget paa sig. Jeg har aldrig hørt noget om, at det Ord 
nogensinde skulde være misforstaaet. Ved at indsætte 
Dødsriget istedenfor Helvede vilde altsaa et virkeligt 
Værn mod Misforstaaelse være opnaaet. 

Den Indvending kan ogsaa komme frem, at man vil 
ikke faa alle med til Forandringen. Hele den indre Mis- 
sions Retning vilde holde paa Helvede, fordi de holder 
det for et umisteligt kristeligt Dogme, at Jesus nedfor til 
de fordømte Aander for at triumfere over dem eller for 
at lide Fordømmelsens Pine i vort Sted. 

Ja, mange kristne af den Retning vilde vist for Tiden 
stille sig saaledes; men det er jo da heller ikke sagt, at 
Menighedens fremskridende Udvikling skal foregaa som, 
naar et Regiment Soldater marscherer: Paa Tælling et! 
saa strækker ålle Mand det venstre Ben frem og saa igjen 
lige saa punktlig alle det højre. Nej, enhver maa med 
Hensyn til Forstaaelsen gaa frem, efter som han kan, efter 
som det bliver ham givet; og enhvers Bekjendelse maa 
indeslutte, hvad han er naaet til al kjendes ved som Lys 
af Aandens Lys, men heller ikke en Smule mere; og der- 
for behøver vi ikke at foragte eller forkætre hverandre, 
som der staar: »Om I tænker anderledes om noget, skal 
Gud aabenbare eder ogsaa det; kun at vi vandre i det, 
hvortil vi er naaede« (Fil. 3, 15—16). Derom gjælder det 
naturligvis, at ingen med Bevidsthed viger fra det over- 
leverede Ord; men netop det gjør man, naar man véd, at 
der har indsneget sig noget galt i Bekjendelsens Ordlyd, 
og man ikke gjør, hvad der kan og bør gjøres for at rette 
det, Har man naaet til at forstaa det, maa man ogsåå 
handle derefter. 

Den Indvending kan ogsaa høres, at Ordet Helvede, 
om det end ikke kan betyde hele Dødsriget, dog nok kan 
bruges om Pinestedet i Dødsriget. 

Men heller ikke dette stemmer med den bibelske Sprog- 
brug. Hvor der tales om den rige Mand, som efter Døden 
slog sine Øjne op i Pine (Luc. 16, 23), der bruges til at 
betegne Stedet, hvor han var, det samme Ord (hades), som 
sædvanlig bruges om Dødsriget og som i det gamle Testa- 
mente bruges om det Sted, hvor Patriarken Jakob vandrede 
hen, da han døde (1. Mb. 37, 35, 42, 38). Den Sprogbrug 
at kalde en Del af Dødsriget med det samme Navn som 
den evige Fortabelses Sted, er saaledes ganske vilkaarlig 
og uden Hjemmel i den hellige Skrift. Vil man kalde 
Stedet, hvor den rige Mand var, Helvede, fordi der tales 
om en Lue, hvori han pines, saa kan der atter henvises 

til 1. Kor. 3, 15 om den, der bygger slet, men dog påa 
rette Grund, hvor det siges, åt »han selv skal frelses, dog 
som gjennem Ild«; altsaa ikke enhver Ild er Helvede selv. 
Tanken om en Skærsild, hvori det slette fortæres, for at 
det gode maa fremgaa renset deraf som af »Trængslernes 
Ildovn«, er ikke en tom Fantasi, om vi end maa danne 
os noget andre Forestillinger derom end Papisterne. En 
Forudfølelse af, hvad den endelige Dom vil bringe over 
den, der skyder Frelsen fra sig, er der vel i Guds Tugt- 
elser over de vantro, Vredens Aabenbarelse er det baade 
for levende og døde; derfor er Ilden Billedet, og det er 
tydeligt, at saaledes føler den rige Mand sin Stilling, hvad 
enten man nu tænker sig, at han har kunnet eller ikke 
kunnet endnu vende Hjertet til Troen og undfly den kom- 
mende Vrede. Men et er det dog at pines i Angst og 
Gru for det kommende Helvede, et andet er det at være 
midt i det. Det, at Ilden nævnes, er altsaa intet Bevis 
for, at Stedet er Helvede. 

Den Indvending har jeg endvidere hørt, at naar en 
Stormand som Grundtvig i sine Salmer og kristelige Sange 


f. Ex. den: »I Kveld blev der banket paa Helvedes Dør« ” 


— ikke gjør sig nogen Betænkelighed ved at bruge det 
gamle Ord, saa maa vi andre Smaafolk ogsaa kunne 
bruge det. 2 

Det er dog ikke saa sikkert. - En stor Digter har større 
Frihed over Sproget end Smaafolk har, og jeg antager det 
er i Kraft af denne Frihed, at Grundtvig har brugt Helvede 
som et gammelt nordisk Ord uden at holde sig strengt til 
dets gængse Betydning, som vi andre maa gjøre. Og dog 
tvivler jeg ikke om, at han vilde have gjort bedre i at 
bruge sin Forret som Digter til netop at slaa Ordet Hel- 
vede fast i sin særlige Betydning som den evige Ild. En- 
gang maa man dog have et Ord for hver af de to Ting, 
et for det Sted, hvorigjennem Vejen er banet for os i 
Jesu Fodspor med ham ved Haanden ind til evigt Liv, og 

et andet for det Sted, hvor ingen Vej er banet eller nogen- 
sinde skal banes, men hvor den Ondes Fodspor endes i 
den evige Død. Mener man, at »Helvede« kan høre op 
med at være det sidste, ja, saa kan man forsøge paa at 
hævde Brugen af det i Betydning af det første. Men, maa 
det erkjendes, at Betydningen af den evige Ild aldrig vil 
kunne skilles fra det Ord, saa lader det sig heller ikke 
gjøre i Længden at holde paa det i Betydningen af Døds- 
riget. Jeg vilde ønske, dette havde staaet mere klart for 
Grundtvig; men i ethvert Tilfælde maa vi huske paa, hvem 
vi er, at som kristne er vi ikke sat til at raade over 
Folkets Sprog, men kun til at bruge det saa redeligt og 
saa forstaaeligt, som vi bedst kan. At danne nye Ord, 
staar enhver frit for, om han ellers kan faa dem tagne i 
Brug, men at gjøre Vold paa dem, der er i Brug, har vi 
ingen Ret til, vi maa tage dem i den Betydning, hvori de 
lever og lyder i Folkemunde. Men i saa Henseende maa 
det indrømmes, at Helvede har Betydningen af den evige 
Ild som sin almindelige Betydning; ja efter mit Skjøn er 
det i Betydningen af Dødsriget at betragte som et dødt 
Ord, der kun bruges i gammeldags Skrivemaade eller i 
saadanne faststaaende Formler, som sædvanligvis er bag- 
efter i den sproglige Udvikling. Men vil vi, at Trosbekjend- 
elsen skal leve i Folkemunde, ja endog som Livets Kilde- 
væld i dem, som tror, saa lad os da endelig ikke behandle 
den som en forstenet Formel, der ikke følger med i Tunge- 
maalets Liv og Udvikling. 

Dersom Sagen alene drejede sig om Formen for den 
enkeltes daglige Bekjendelse, som enhver bruger den for 
sig selv, saa vilde vel det hele let og lempeligt komme i 
Orden og Rettelsen trænge igjennem lidt efter lidt. Men 
der er en Omstændighed, der gjør Sagen langt mere spænd 
ende og let kan føre til alvorlige Brydninger, og det er 
Trosbekjendelsens kirkelige Brug ved Daaben. 

Ved Daabshandlingen, siger man, tør Præsten ikke 
følge sine Enkeltmandsmeninger, bærer ikke heller person- 
lig Ansvaret for, hvorledes det kirkelige Ord lyder; han 
har blot at følge den almindelig vedtagne Form, og naar 
det ny Ord, Dødsriget, har vundet fuld almindelig Aner- 
kjendelse, saa maa det officielt indføres efter den kirke- 
lige Øvrigheds Foranstaltning ogsaa ved Daabshandlingen. 

Denne Betragtning kan ikke uden videre helt afvises. 
Der er den Sandhed deri, at der helst maa ligge en fri- 
villig Overenskomst til Grund for enhver Reform af de 
sakramentale Handlinger. Kån man ikke enes derom, saa 
bør vistnok helst Præsten søge til en anden Menighed, og 
Menigheden søge sig en anden Præst. Men Nødvendig- 
heden af, at enhver Reform, ethvert Fremskridt skal ske 
som med ét Slag over hele Landet, gjennemføres allevegne 
paa én Gang, kan jeg ikke indrømme. . Livets Udviklings- 
lov er ikke saadan; frit og naturligt og forskjelligt efter 
Vilkaarenes Forskjellighed maa Livets Vækst og Udvikling 
foregaa. Er der et Land med forskjellige klimatiske For- 
holde i Landsdelene, saa springer Skoven ikke ud paa én 
og samme Dag over det hele Land. Et Magtbud i saa 
Henseende vilde det være en Latterlighed at tænke sig. 
Saaledes ogsaa med Udfoldelsen af Kristenlivets Spirer og 
Knopper. Lad os alvorligt overveje de Misligheder, som 
vil fremkomme, hvis Livet ikke faar Lov til at udfolde 
sig paa sin Vis efter sine egne Love. 

Det kan ikke andet end rokke Tilliden til en Præst, 
naar man hører ham nævne Troen forskjelligt, eftersom 
han fremsiger den som sin personlige Bekjendelse eller 
paa Embeds Vegne i en kirkelig Handling. Man fristes 
til at tænke, at kan ikke er i Overensstemmelse med den 
Kirke, han tjener, og at han nødtvungent ved Daaben taler 
imod sin Overbevisning. Men det er sikkert meget uheldigt, 
naar Præsternes Troværdighed og. Oprigtighed kommer til 
at staa i et skjævt Lys. 

Det maa endvidere fremhæves, at ved Daaben er det 
en Pagt, der indgaaes med den levende Gud; der spørges, 
og der svares. Naar der spørges om et og svares paa 
et andet, hvilken Pagt er da oprettet? Det forekommer 
mig, at netop der Ansvaret kommer til at hvile saa alvor- 
ligt paa den, der som Herrene Tjener staar ved Døbe- 
fonden for at gjøre Herrens Gjerning, for at døbe til 
Herrens Ord, såa alvorligt, at kun naar han selv ved- 
kjender sig den Form af Troen, som er den almindelig 
vedtagne, og finder den fyldestgjørende, kan han med god 
Samvittighed bruge den. Ellers maa han enten formaa 
Menigheden til at tage en anden i Brug, eller han maa 
træde tilbage fra Tjenesten. Vistnok kan der være Tale 
om foreløbigt at bruge en mindre heldig Form, naar man 
idelig forklarer dens rette Betydning, saaledes at baade 
Tilhørerne og den, der svarer for Barnet, ved, hvad det 
er, der siges ja til; men dels er det ikke heldigt, at Tros- 
bekjendelsen altid skal have en Forklaring med sig for at 
kunne bruges, og dels nytter sligt ikke stort udenfor den 
Kreds, hvor Præsten daglig færdes og har Lejlighed til at 
oplyse Menigheden om Ordets rette Mening. Kommer der 
Faddere fra et andet Sogn, eller er Præsten ude i Vacance- 
tjeneste i et af Nabosognene, saa ved, han aldrig ret, om 
det Svar, han faar, er Svar paa det, han spørger om, 
eller muligvis et ja til den gængse Vildfarelse, som han 
selvfølgelig ikke kan eller tør døbe nogen til. 

Og sæt nu, at nogen rent ud vedkjender sig og fast- 
holder, at det, de vil svare ja til, kun er dette, at Herren 
for ned til Djævelen i Helvede? kan saa virkelig Præsten 
sige: ja ja da, saa døber jeg Barnet dertil; det er rigtig- 
nok ikke den ægte gamle apostoliske Tro, men som I vil 
have det, skal I ogsaa faa det. 

En saadan Færd kunde jeg ikke kalde Troskab. Det 
kommer jo ikke an paa, om den Ændring, der ved Hjælp 
af det tvetydige Ord har indsneget sig, er stor eller lille. 


149 


Troskab, i smaat som i stort, er det, der kræves af os; 
vi kan i de Sager ikke gjøre Forskjel. Har Præsten ikke 
den samme Tro som Menigheden, saa maa han helst søge 
et andet Kald, og kan en enkelt, som vil have Daaben 
forrettet, ikke blive enig med Præsten om, hvad der er 
den kristne Tro; saa maa han søge til en anden Præst. 
Kort sagt, Troen maa ållevegne, men frem for alt ved 
Daaben, lyde i Alvor og Sandhed, ikke som en Formular, 
hvis Indhold er ligegyldigt, naar blot Ordenes Bogstavlyd 
er den foreskrevne, men som et levende Ord, hvis ydre 
Form kun har Betydning ved at udtrykke et bestemt 
Virkelighedsindhold. En Række Bogstavlyd, hvis Betyd- 
ning kan være hvadsomhelst, man vil lægge ind i det, er 
ikke et Ord. 

Herrens Tjener tør ikke godkjende en forvansket 
Tro; han maa, naar nogen vil døbes til Troen paa 
Jesu Nedfart til den evige Fortabelses Sted, sige klart 
og bestemt: Nej, dertil kan jeg ikke døbe i Herrens 
Navn! 

Men saa har vi her i Landet kirkelig Øvrighed, Biskop- 
per og Ministre, og naar nu disse mægtige Mænd siger til 
Præsten: Hvad der kræves af dig, det skal du gjøre, 
ellers bryder du dit-Lydighedsløfte. Hvad saa? Ja, saa 
maa Præsten enten bøje sig eller nedlægge sit Embede; 
og for mig staar det da saaledes: Naar nogen udtrykkelig 
kræver Ordet Helvede brugt i Daabspagten som Udtryk 
for den evige Pines Sted, det Sted, der er beredt for 
Djævelen og hans Engle, og kun vil sige ja dertil, saa 
maa Præsten hellere give Afkald paa sit Embede end 
tage dette Ja for gyldigt som Svar paa sit Spørgsmaal. 
Jesus Kristus og ikke nogen Biskop eller Minister er dog 
den Herre, han skal tjene; det er Troskab mod ham, det 
kommer an paa, og hvad det er, der efter Herrens Be- 
faling skal spørges om og svares paa, det er for mig 


aldeles utvivlsomt. Man naar det kun drejer sig om at 

bruge Ordet Helvede med den Forklaring og bestemt ud- 
talte Forudsætning, at det ikke i denne Sammensætning 
betyder den evige Ild, men kun det samme som Døds- 
riget; ja saa kan det jo blive et Spørgsmaal, om Mislig- 
heden derved er saa stor, at man tør og bør nedlægge 
sit Embede derpaa. Som Sagen stiller sig for mig, er her 
netop et af de Punkter, hvor Præstefrihed ikke i Længden, 
ja ikke ret længe vil kunne undværes. Til en Tid, men 
ogsaa kun til en Tid, kan man arbejde under et saadant 
aandeligt Aag, som føles trykkende, netop hver Gang man 
trænger mest til at føle sig fri og glad i den ærlige, frej- 
dige Forkyndelse af Sandhedens Ord i Frelserens Navn. 
Til en Tid, men ogsaa kun til en Tid, kan man i Tros- 
bekjendelsen finde sig i at bruge et Ord, der for nogle er 
vildledende og for andre giver en skurrende Mislyd der, 
hvor alt skulde genlyde af Livets, Frelsens og Fredens 
Velsignelse. Naar jeg skønner, at jeg kunde gjøre bedre 
Fyldest i mit Kald ved at nævne det klare tydelige Ord, 
-»som ikke misforstaas, og at jeg ved at bruge det uheldige 
Ord efter Menneskers Befaling udsætter mig for åt komme 
til at staa som mindre troværdig og paalidelig for saa- 
danne Folk, som ikke kan forstaa, hvorfor det ene Ord 
ikke maa bruges, naar det dog er rigtigt, og det andet 
skal bruges, skjønt det er misvisende, saa maa det tid- 
ligere eller senere blive en Nødvendighed for mig at 
faa saa megen Præstefrihed, at jeg kan have Lov til 
at sige, hvad dog Biskoppen maa erkjende for at være 
rigtigt nok. Ja, dersom jeg vilde sige noget, som Biskop- 
pen ansaa for en Forvanskning af Troen, saa var der 
ikke andet for ham at gjøre, end at sige til mig: Du maa 
tage din Afsked; du kan ikke være Menighedens Tjener, 
for du prædiker ikke den sande Tro. Men ligesom det 
kan og bør kræves af Præsten, at han forkynder den sande 
Tro, saaledes bør og kan Præsten forlange Frihed til at 
forkynde Troen i Sandhed, saaledes at det kan kjendes, 

at »hans Mund og hans Hjerte de gjorde den Pagt, i Fryd 
og i Smerte af al deres Magt hinanden at følge og aldrig 
fordølge, hvad i dem er levende lagt«. 

For en Del Aar siden blev der holdt et vidtberømt 
Møde i Askov, og fra mange af de der forsamlede Læg- 
folk og Præster udgik der da et Raab om Præstefrihed. 
Her er nu et af de enkelte Punkter, hvor Præstefriheden 
behøves, og nu siger jeg til dem, som da var med i Raabet: 
Var det Alvor den Gang med Trangen til at arbejde for 
Præstefrihed, saa arbejd nu med mig for dette lille Stykke 
deraf. Kan vi ikke vinde alt paa én Gang, saa maa vi 
jo se at vinde det stykkevis. Lad os bede dem, som 
kræver Lydighed af os, om at unde os den Frihed, vi 
saa stærkt føler Trangen til. Jeg var med i Askov, men 
mente da, at jeg var for uerfaren til at underskrive Adres- 
serne. Nu har jeg erfaret Trykket, og nu beder jeg om 
Frigjørelse, og nu er det mig en Trøst at vide, at mange 
føler med mig i den Sag. 

Jeg vilde gjerne i al Ærbødighed tillade mig at minde 
Biskopperne om det Ord af vor Herre: »I ved, at Folk- 
enes Fyrster hersker over dem, og de store bruger Myndig- 
hed over dem; saaledes skal det ikke være blandt eder« 
(Mat. 20, 25—26). Hvorfor skal vi pines med Tvang der, 
hvor vi kun ærligt og samvittighedsfuldt vil bøje os for 
Herren selv i Troskab mod hans Ord, som det er kommet 
til os fra Apostlenes Dage? Eller hvad er det vigtigste, 
enten at Trosordet efter Bogstaven lyder ens over hele 
Landet, eller at det efter sit Indhold bliver saa vidt muligt 
forstaaet ret og bekjendt klart af alle? 

Altsaa mit Ord ttl Biskopperne er dette: Pin os ikke 
med Tvang, hvor det ikke er nødvendigt! 

Maaske vil man svare, at det er umuligt at opfylde 
mit Ønske. Der er udgaaet et ministerielt Cirkulære i 
Aaret 1885, som bestemmer Trosbekjendelsens Ordlyd, og 
Biskopperne har ingen Myndighed til at fritage Præsterne 

for at følge det. Men jeg maa dog tillade mig at spørge, 
om ikke Biskopperne kunde meddele Ministeren, at Be- 
stemmelserne i det Cirkulære ikke kan gjennemføres, idet 
man ved at bruge Tvang overfor Præsterne i den Sag 
let vilde komme til at gaa Herrens egen Myndighed over 
Samvittighederne for nær. Ministeren vilde i saa Fald 
vistnok ikke kræve Bestemmelserne gjennemførte. 

Men, hvis nu Præsten skal have Frihed, kommer saa 
ikke Menigheden uder Tvang? Er ikke Præstefrihed ens- 
betydende med Præstevælde? 

Jo, dersom vi ikke havde Frihed for Sognetvang; men 
det har vi jo. Enhver kan jo søge til Nabopræsterne, og 
Valgmenigheder kan jo oprettes. Præsten siger altsaa kun 
dette. Hos mig kan I kun faa det saaledes, som jeg kan 
og tør yde det; men det staar eder frit for at gaa til, 
hvem I vil. Saalænge vi havde Sognetvang, mente Grnndt- 
vig ogsaa, at der for Retfærdighedens Skyld maatte være 
Præstetvang: men naar Sognefriheden var given, saa mente 
han ogsaa, at Præstefriheden med Nødvendighed maatte 
følge efter, og det sidste var ham, som bekjendt, det 
kjæreste. Forresten er det klart nok, at Love og Regler 
ikke fuldt ud kan dele Sol og Vind lige i saadanne For- 
hold, og at Friheden fra begge Sider maa bruges med 
Maadehold og Forstand. En friere Brug af Sognekirkerne 
vilde iøvrigt i mange Tilfælde føre til en lempelig Ordning 
af Forholdet mellem Flertal og Mindretal, mellem Strøm- 
ninger af den ene og den anden Retning. 

Til Slutning kun et Par Ord om Bibeloversættelserne. 
Ser man det ikke, at ved at beholde Ordet Helvede i Bibel- 
oversættelserne styrker man i høj Grad Vildfarelsen og 
gjør det næsten umuligt for den sunde Oplysning at trænge 
ind hos en stor Del af det kristne Lægfolk? Hvad er 
Grunden til, at vore lærde Mænd ikke stryger Ordet Hel- 
vede af det gamle Testamente allevegne og af det nye 
Testamente, der hvor der kun tales om Dødsriget? Hvor- 

for har man kun gjort det halvt? Det er svært, naar 
man paa Grund af en Mangel ved Oversættelsen maa 
se Vildfarelsens Talsmænd støtte sig frimodigt til den 
hellige Skrift og bebrejde os andre Uoverensstemmelse 
med Bibelen, skjønt det omvendte er det naturlige 
Forhold. 

Hermed har jeg nu i det væsentlige sagt, hvad jeg 
vilde sige. Jeg har indskrænket mig til at nævne et enkelt 
Punkt, hvor Præstefrihed behøves, der kunde peges paa 
flere. Jeg har omtalt et Led af Troen, hvor et tydeligere 
Udtryk kunde ønskes; der kunde henvises til flere. Men 
man kommer ikke vidt, naar man vil have alt paa det 
første Læs. Og meget er jo endnu ikke tilstrækkeligt 
klaret. Ledet »de helliges Samfund« kunde jo trænge til 
at blive tydeligere udtrykt, men det Ord, man har prøvet 
at sætte i Stedet, »Fællesskab«, synes jeg ikke gjør Fyldest. 
Det er et Abstraktum for et Concretum, udtrykker det at 
have noget tilfælles og ikke selve det, den virkelige Livs- 
enhed, som man er fælles om i Jesu Legeme og Blod, i 
Brødet og Bægeret, som Paulus nævner det i 1. Kor. 
11, 15. Kort sagt, det, hvorom jeg her har talt, er for 
mig det mest nærværende og mest brændende; dermed 
kan jeg ikke tie, derfor drager jeg det frem. 

Saa give Gud, at det maa gavnel | 

S. Konstantin-Hansen. 

Om Religionsundervisningen 


navnlig i den lærde Skoles øverste Klasser, 
Af H. H. Lefolii. 


[Ved sit Møde i Kjøbenhavn i Efteraaret 1888 vedtog det 
kirkelige Raad enstemmig at indgaa til Ministeriet for Kirke- 
og Undervisningsvæsenet med en Betænkning over Religions- 
undervisningens Stilling i de lærde Skoler, hvorved der an- 
droges paa, at dette Fag i Skolens 3 øverste Klasser maatte 
udvides til to Timer ugentlig og afsluttes ved en Prøve i fjerde 
og sjette Klasse. Derefter anmodede Ministeriet samtlige Rek- 
torer ved de lærde Skoler, hver for sig, om at meddele det 
de Bemærkninger, Sagen maatte give dem Anledning til. I de 
i Sommer udgivne Indbydelsesskrifter til Afgangs- og Aarsprøv- 
erne ved Skolerne har nu nogle Rektorer meddelt de Betænk- 
ninger, de i den Anledning havde afgivet. Iblandt disse er 
en, som flere Mænd har ønsket, skulde komme til Kjendskab 
i en videre Kreds, end disse Indbydelsesskrifter i Almindelig- 
hed naa omkring til. Det er den, der er afgiven af Rektoren 
ved Viborg Kathedralskole, H. H. Lefolii, og som findes i Ind- 
bydelsesskriftet for denne Skole. 

Da Redaktionen tror at burde gjøre sit til, at dette Ønske 
kan blive opfyldt, vil den med Rektor Lefoliis Indvilligelse lade 

. den aftrykke her. 

Med Udeladelse af en Indledning, som ikke har alminde- 

gere Betydning, lyder den, som følger]: 


Den længere Tid, jeg saaledes (som Følge af de i 
Indledningen meddelte Forhold] har faaet til jevnlig at 
sysle med det Spørgsmaal, jeg skal afgive Betænkning 
over, og i Tankerne atter og atter at vende tilbage til 
det, har da heller ikke været uden Betydning for min 
Stilling til det. Thi vel har jeg i tidligere Tid oftere 
syslet dermed, saa jeg er kommen til at danne mig en 
bestemt Forestilling derom, som jeg siden har gjemt paa. 
Men denne har nu i længere Tid hvilet hos mig, uden at 

jeg har haft Anledning til at drage den frem som særlig 
Gjenstand for Overvejelse. Og nu er jeg kommen til i 
visse Maader at se væsentlig anderledes paa Sagen end 
tidligere, 

Det er jo nemlig ikke første Gang, jeg under min 
Rektorvirksomhed har faaet Anledning til at udtale mig 
om Skolens Religionsundervisning. Denne har enten i sin 
Helhed eller for enkelte Punkters Vedkommende oftere af- 
givet Emne til Drøftelse. Og hver Gang dette har været 
Tilfældet, har den Anskuelse, jeg har maattet føre Ordet 
for, været af saadan Beskaffenhed, at det slet ikke skulde 
undre mig, om man i det hele var kommen til den Fore- 
stilling om mig, at jeg istemte Kravet paa en saakaldt 
bekjendelsesløs Skole. Dette er dog langt fra at være Til- 
fældet. For mig staar det som en afgjort Umulighed, at 
en Skole skulde kunne undgaa at lade sin Virksomhed 
præge af en bestemt religiøs Retning. Og dette er en 
ligefrem Følge af mit almindelige Syn paa det Arbejde 
med -og for Ungdommen, der sammenfattes under Begrebet 
Undervisning og Oplærelse. Denne maa efter en Ansku- 
else, der hos mig er saa gammel, at jeg ikke selv kan 
huske, naar jeg tilegnede mig den, uundgaaelig komme til 
tillige at virke opdragende. Med andre Ord: det lader sig 
ikke gjøre, at Oplærelsen skulde kunne indskrænke sig til 
alene at paavirke Forstands- og Erkjendelsesevnen hos den 
unge; den maa nødvendigvis tillige øve Indvirkning paa 
hans Fantasi, Følelse og Villie, kort sagt: paa hele hans 
aandelige og sjælelige Væsen og Liv. Det er umuligt for 
et Menneske i vaagen Tilstand at opløse sig selv i sine 
Bestanddele, at lade den ene Side af sit Væsen være i 
Virksomhed og den anden eller de andre hvile; og lige 
saa umuligt er det at iværksætte en saadan Opløsning og 
Sondring hos den, der skal virkes paa. Med eller mod 
sin Villie kommer den enkelte Lærer saa vel som Skolen 
i dens Helhed til, under Bestræbelsen for at belære den 

unge, tillige at virke opdragende paa ham. Dette kan vi 
allerede komme til at se, naar vi blot tænke paa den Be- 
tydning, det har for en virkelig frugtbar Undervisning, om 
Læreren er i Stand til hos den Ungdom, han arbejder 
med og for, at vække Kjærlighed til sig selv, Lyst og 
Kjærlighed til hans Fag. Derved kan hans Gjerning netop 
allermest blive afgjørende for den unges hele Liv. En 
Lærer, der virkelig skal fremme Ungdommens Udvikling 
og Oplysning i hans Fag paa bedste Maade, maa nødvendig 
hos den kunne vække Kjærlighed og Lyst dertil. I Natur- 
historie kan og maa Læreren ligefrem vække eller nære 
Kjærlighed til Naturen hos sine Disciple, i Historie Fædre- 
landskjærlighed. Saaledes kommer Skolen nødvendigvis 
til ogsaa at virke paa sine Disciples Følelse og Villie, alt- 
saa paa hele deres aandelige og sjælelige Væsen. Den 
kan heller ikke lade være at virke til at opdrage den 
Ungdom, den arbejder med og for, i den samme religiøse 
Livsanskuelse, den selv er besjælet af. En kristelig Skole 
kommer nødvendigvis til at virke for Ungdommens Op- 
dragelse i kristelig Retning. En bekjendelsesløs Skole er 
et blot og bart Fantasifoster, som ingensteds findes eller 
kan forekomme i den virkelige Verden, en Frugt af to 
indbyrdes modstridende Krav, Staten i sin hidtidige Ud- 
vikling her i det gamle Europa er kommen til at stille til 
sig selv, paa den ene Side Kravet paa Religions- og Sam- 
vittighedsfrihed og paa den anden Side Kravet paa fortsat 
Virken for den almindelige Folkeoplysning. 

Den Tankegang, jeg i det nærmest foregaaende har 
bevæget mig frem igjennem, synes 'nu ligefrem at føre til 
at se Kristendomsundervisningen som en uundgaaelig Nød- 
vendighed i den kristne Skole. Er det en Selvfølge, at 
denne maa virke kristelig opdragende, hvorledes skulde 
den saa kunne undgaa at benytte det Middel, der ligefrem 
og umiddelbart hjælper den dertil? Dog er det netop fra 
dette Kristendomsundervisningens opdragende Væsen, jeg 

selv som andre, hvem jeg i dette Stykke har delt Ansku- 
else med, har hentet Grunden til at ville holde den ude 
fra Skolen. Hvor meget denne Undervisning end vil fast- 
holde det som en Rettesnor for sig, at det, den i Skolen 
skal meddele, fortrinsvis skal være Kristendomskundskab, 
saa kan en Meddelelse heraf aldrig undgaa ligefrem at se 
det som en Opgave for sig at paavirke Livet hos den 
unge; den maa nødvendigvis gjøre dette mere end Under- 
visningen i noget andet Skolefag. En Vejledning i Kristen- 
tro, der ikke lægger an paa at vække og nære Kjærlighed 
til denne eller til den Gud og Frelser, den har til Gjen- 
stand, er en afgjort Selvmodsigelse. Men derved vækkes 
der en Frygt for, at den, -ved udvortes at stilles ved Siden 
af Skolens andre Fag, skal komme til at lide et Tab i 
denne Retning, der kommer til at virke svækkende paa 
det spirende Troesliv hos den unge. Derfor har man — og 
saaledes ogsaa jeg selv -— ment, en saadan udvortes Side- 
stilling maatte helst helt undgaas. Og dette har man igjen 
ment, kun kunde ske, ved at Ledelsen af den unge i saa 
Henseende helt blev først og fremmest Hjemmets Sag; 
kun fordi dette ikke kunde tiltro sig selv Evne og Magt 
nok til, at det skulde kunne gjøre denne Ledelse saa god 
og klar, saa omfattende og fyldig, som den maatte være, 
hvis den skulde bære saa megen og saa god Frugt som 
mulig for Sjælelivets Udvikling og Væxt hos den unge, 
kun derfor maatte det søge Bistand hos Kræfter uden for 
dets egen Kreds; denne Bistand maatte da søges paa 
Steder, hvor der mindst var Fare for, at Ledelsen skulde 
lide ved Sidestilling med anden Ledelse, der mere gaar 
ud paa Kundskabsmeddelelse; og den Kreds, det da 
ogsaa af denne Grund laa nærmest at søge den i, maatte 
være Kirken og dens ordførende Mænd. Har Kirken ikke 
for Tiden Kræfter nok til at overtage denne Gjerning, og 
er Tallet paa de af Staten beskikkede kirkelige Ordførere 
for lille dertil, saa maa disse Kræfter skaffes til Veje, 

Præsternes Tal forøges, har vi sagt. Men at dette 
skulde ske, dertil synes der ikke endnu at være nogeu 
nærliggende Udsigt. Maaske er det blot derfor, jeg er 
kommen til roligere at se Kristendomsundervisningen hen- 
lagt til Skolen, og maaske ogsaa fordi jeg er bleven ældre 
og dermed mindre stiv i at drage Konsekvenser, maaske 
endelig ogsaa af endnu en Grund, som jeg kortelig skal 
berøre. 

Det ligger i det foregaaende, at jeg ser to Hensyn 
som bestemmende ved Valget af det Sted, hvortil man vil 
henlægge den fyldigere Kristendomsundervisning, der til- 
trænges ud over, hvad Hjemmet selv er i Stand til at 
meddele. Det ene Hensyn fæster Blikket paa denne Under- 
visning som fortrinsvis meddelende Kundskab og altsaa 
paavirkende Hovedet hos den unge; det andet ser den 
væsentlig som vækkende og fremmende det kristelige Livs 
Vækst hos ham, altsaa som gribende efter Hjertet i ham. 
Det ene eller det andet af disse to Hensyn er det da 
ogsaa, der, hver Gang der har trængt sig hidrørende 
Spørgsmaal frem til Drøftelse, har været afgjørende for 
den Besvarelse, disse har fundet, enten fra enkelte Mænds 
Side eller fra større Kredse. Og efter den Opfattelse af 
den nærværende Tids almindelige aandelige Vilkaar, jeg 
nærmest maa gjøre til min, forekommer det mig ikke 
underligt, om man for Tiden ved Kristendomsundervis- 
ningen fortrinsvis kommer til at lægge Vægten paa Kund- 
skabsmeddelelsen. Maaske er det, som antydet, fordi jeg 
selv ikke kan unddrage mig for at lade mig paavirke af 
Tidens almindelige Stilling til det aandelige, at jeg nu er 
kommen til at nære mindre Betænkelighed ved at se" 
Skolen besørge den Del af Kristendomsundervisningen, 
Hjemmet ikke selv kan overkomme. 

Det er dog ved den Lejlighed, der nu har givet ogsåa 
mig Anledning til at udtale mig, ikke Spørgsmaalet om 
Religionsundervisningen i Skolen i dens Helhed, der er 

kommet under Forhandling. Det gjælder for Tiden kun 
om dette Fags Stilling i den lærde Skoles tre øverste 
Klasser. Sidste Gang det samme Spørgsmaal drøftedes, 
var i 1876. Da rejste Roskilde Præstekonvent Spørgs- 
maalet, om det kunde anses for rigtigt, at den lærde Skole 
afsluttede sin Religionsundervisning ved Konfirmations- 
alderen; og i den Anledning afæskede det samtlige Rek- 
torer en Udtalelse om deres Stilling til Spørgsmaalet. Da 
var jeg den ene af de to, der udtalte sig for Fastholdelsen 
af den daværende, siden 1871 gjældende Ordning, hvor- 
efter det i 3. Klasse var en frivillig Sag, om den kon- 
firmerede Discipel vilde vedblive at deltage i Skolens 
Religionsundervisning eller ej, og i de tre højere Klasser 
bortfaldt denne aldeles. Den da rejste Bevægelse førte 
til, at Religionsundervisningen blev gjenoptagen i Skolens 
tre øverste Klasser, dog saaledes, at den kun fik én Time 
ugentlig, og ikke skulde afsluttes ved nogen offentlig Over- 
hørelse eller Examen. Deri er det, der nu er Spørgsmaal 
om at gjøre en Forandring; det kirkelige Raad har an- 
draget paa, at den Faget i de nævnte Klasser indrømmede 
Tid maa blive fordoblet, at den Undervisning, der bliver 
meddelt, maa blive afsluttet ved en offentlig Examen, enten 
det saa for den enkelte Discipels Vedkommende sker ved 
Udgangen af Skolens 4. eller af dens 6. Klasse; og at 
den Dom, der paa begge Punkter fældes over hans Stil- 
ling i Kristendom, skal faa Indflydelse paa den Modenheds- 
dom, den Karakter, han kommer til at afgaa fra Skolen 
med. Derved venter man at faa den unge beriget med 
Kundskab i denne Retning, at se hans religiøse og sæde- 
lige Udvikling fremmet og at bringe Faget til at staa for 
ham med den tilbørlige Vægt. 

I det jeg da nu skal skride til at udtale mig om det 
rejste Forslag, maa det først være mig tilladt at bemærke, 
at ihvorvel jeg ikke kan nægte, at det »i mangfoldige 
kristelige Hjem kun er med Sorg og Bekymring, Blikket 

er henvendt paa den nuværende Tilstand«, saa kan jeg 
dog ingenlunde istemme de Ord, hvormed det kirkelige 
Raad udtaler sig om den Forandring, der var Frugten af 
den 1876 rejste Bevægelse, at den »blev hilst med Paa- 
skjønnelse i alle de Hjem, hvor der fandtes levende Tro, 
eller hvor der var en fra Fædrene nedarvet Ærbødighed 
for Kristendommen«. Ejheller kan jeg tro, at den unge 
mindre skulde »være udsat for at staa værgeløs overfor 
Tidens nedbrydende Magter«, naar han enten i et eller tre 
Aar kommer til at faa dobbelt saa megen Skoleundervis- 
ning i Religion som hidtil og saa derefter bringes til ved 
en offentlig Prøve at afgive en Udtalelse om sit aandelige 
Indhold i saa Henseende, som han ikke kan afgive med 
Frihed, fordi han for en større eller mindre Del vilde se 
sine Fremtidsudsigter forstyrrede, hvis han svarede andet, 
end han véd, han skal svare. 

Dernæst maa jeg allerede nu tillade mig at bemærke, 
at for det Tilfælde, at man skulde ville bestemme sig for 
den omtalte Fordobling af det Faget indrømmede ugent- 
lige Timetal, kan jeg ikke se, hvorfra den paagjældende 
ene Time skulde tages; aller mindst for 4. Klasses Ved- 
kommende, hvor det ikke synes mig muligt ved noget Fag 
at formindske det nu dertil henlagte Timetal; og for 5. 
og 6. Klasse kan jeg ikke se andet, end at det eneste 
Fag, der paa nogen Maade skulde kunne taale en Svæk- 
kelse med 1 Time ugentlig, maatte da være Græsk. Hvorved 
jeg da slet ikke har faaet berørt, at det i de fleste mulige 
Tilfælde i denne Anledning vilde være aldeles uundgaaeligt, 
at der maatte udvirkes en ligefrem Forandring i den gjæld- 
ende Lov. 

Naar jeg derefter skal udtale mig om den Betydning, 
jeg maa tillægge de af det kirkelige Raad foreslaaede For- 
andringer i den nuværende Ordning, da har jeg allerede i 
det foregaaende antydet, at jeg ikke mere kan erklære 
mig for at vise Kristendomsundervisningen bort fra Skolen 

hen til Hjemmet eller Kirken. Jeg skal nu angive den 
væsentlige Grund til, at jeg har skiftet Anskuelse. Jeg 
kan bedst gjøre det, i det jeg skal pege paa de Vanskelig- 
heder, jeg overhovedet ser ved at anlægge denne Under- 
visning paa en virkelig sund og frugtbringende Maade, 
navnlig naar det gjælder om derved at virke paa og for 
den modnere Ungdom. Og det kan vel næppe kaldes Over- 
mod eller Anmasselse. at jeg, efter i halvhundrede Aar at 
have haft Ungdommens Undervisning til Livsgjerning, til- 
tror mig en Del mere Kjendskab til dennes aandelige Vil- 
kaar i Almindelighed, end en Præst i Folkekirken let faar 
Lejlighed til at erhverve. Det staar for mig, som maa de 
vedkommende Vanskeligheder i det hele taget blive større 
for den Mand, der indtager denne Stilling, end for en ved 
Skolen selv ansat Lærer. Men at det nuværende Tal 
Præster i Folkekirken skulde være for lille til at overtage 
Gjerningen, kan jeg i det mindste for de fleste Provins- 
skolers Vedkommende ikke antage. Det kirkelige Raad 
synes jo ogsaa i Slutningen af sin Betænkning nærmest 
at tænke sig disse som dem, der skulde overtage Kristen- 
domsundervisningen i Skolen. Og paa de fleste Steder er 
det jo ogsaa Præsterne, der allerede har sat en »Børne- 
gudstjeneste« i Værk. 

Derimod ligger Vanskelighederne i, hvad det kirkelige 
Raad kalder »Tidens nedbrydende Kræfter«, Vantroen og 
det saakaldte Fritænkeri. Dog er det mig umuligt at fri- 
gjøre mig for en stærk Tvivl om, at man virkelig har Ret 
i at tillægge disse i Nutiden et betænkelig større Omfang 
end i Fortiden enten i Dybde eller forholdsvis i Vidde. 
Naar der jevnlig klages over, at Vantroen nu om Stunder 
har grebet videre om sig end tidligere, føler jeg mig stærkt 
fristet til at tro, disse Klager hidrøre dels fra et Fejlsyn 
paa tidligere Tiders Forhold. Jeg nærer en til Vished 
grændsende Formodning om, at for omtrent et Aarhundrede 
siden og endnu langt ind i det nærværende Hundredaar, 

i Rationalismens og derefter i Hegelianismens Tid, havde 
Vantroen i de Kredse, hvor der overhovedet kunde være 
Tale om et mere eller mindre bevidst Forhold til Troen, 
et ikke lidt større Omfang end nu, og Stillingen blev saa 
meget des værre, som baade Rationalisterne og Hegelian- 
erne for ramme Alvor ansaa sig selv for gode Kristne. 

Dels er der i de senere Aar opkommet en Tilbøjelig- 
hed mellem os, en Skik, en Vane — eller hvad skal jeg 
kalde det? jeg vilde helst kalde det en Uskik — som jeg 
ikke kan andet end holde for farlig eller ligefrem for- 
dærvelig. 

For de aller fleste Mennesker, i det mindste og vel 
ogsaa navnlig blandt dem, der væsentlig faa deres Oplær- 
else og Opdragelse ad Skolens og Bogens Vej, kommer 
der jo en Gang i Livet, tidligere eller senere, i Almindelig- 
hed vel i Ynglingealderen, et Tidspunkt, da det, de i Tros- 
sager og vel ogsaa i andre Retninger hidtil har gaaet med 
og levet paa som en mere eller mindre ubevidst Vanesag, 
de har medbragt fra deres Hjem, maa klare sig saaledes 
ud for dem, at det kommer til Afgjørelse, om de vil slippe 
det, eller det skal gaa over til at blive deres egen be- 
vidste og personlige Ejendom, som de vil leve deres Liv 
paa og maaske ogsaa, om det kræves af dem, sætte deres 
Liv ind paa. Denne Overgang sker igjennem Tvivl. Men 
saasnart der” hos et ungt Menneske ytrer sig en saadan, 
Tvivl om Sandheden af en eller anden Sætning paa Troens 
Omraade, saa kalder man ham strax en Tvivler, en Fri- 
tænker. Denne Skik er det, jeg kalder højst fordærvelig. 
Og det bliver den nærmest derved, at den har drevet og 
driver mangt et Menneske over i de virkelige Fritænkeres 
Rækker, som ellers aldrig vilde være kommen der; ganske 
som den, der strax stemples med Tyvenavn, fordi han 
i en Have, han gik forbi paa sin Vej, har taget et Æble 
og spist det, derved udsættes for virkelig at blive en Tyve- 
knægt; og endnu lettere, fordi Stoltheden let hos den unge 

føler sig smigret ved at være med blandt dem, der i 
aandelig Henseende indtage et selvstændigt og frit Stade. 
Saaledes volder Tidens overdrevne Strenghed i Brugen af 
Fritænkernavnet, at Fritænkernes Kreds virkelig bliver 
langt større, end den ellers vilde blevet; og den fører 
ogsaa ligefrem det med sig, at denne Kreds kommer til at 
tage sig ud som langt mere omfattende, end den virkelig 
er, i alle deres Øjne, der er tilbøjelige til at se mørkt 
paa Livet og Udviklingen og til at fælde den strenge Dom. 
Og hvad der saaledes er Tilfældet med den enkelte, at 
Overgangen fra et ubevidst til et bevidst Trosliv, sker 
gjennem Tvivl, det samme er maaske ogsaa Tilfældet med 
hele Kredse i de Samfundslag, som der før saa godt som 
aldrig kom noget Spørgsmaal til om den personlige, he- 
vidste Tilegnelse af Troens Indhold. Deri ligger rimeligvis 
en virksom Grund, dels til, at Vantroen virkelig breder 
sig i de saakaldte lavere Samfundslag, og dels til, at den 
endnu mere faar Skyld for at gjøre det. 

Alligevel er det sikkert, at Spørgsmåalet om det person- 
lige bevidste Forhold til Troen nu kommer til flere enkelte 
Mennesker end tidligere. Og. det er jo ogsaa sikkert, at 
Tallet paa dem, der for deres eget Vedkommende besvare 
dette Spørgsmaal benégtende, nu er større end før. Men 
saa er til Gjengjæld ogsaa Tallet voxet paa dem, der be- 
svare det bekræftende; derom ligger der et blandt flere 
talende Vidnesbyrd i Kirkebesøget i Nutiden. Det er nu 
langt nærmere end før ved at være en Umulighed at staa 
ligegyldig over for dette Spørgsmaal. Deri er det netop, 
Vanskeligheden ligger ved en Kristendomsundervisning i 
den lærde Skoles øverste Klasser, altsaa med Ungersvende, 
hos hvem-der allerede findes en mere eller mindre ud- 
viklet personlig Bevidsthed og Trang til at indtage en selv- 
stændig Stilling i aandelige Spørgsmaal. Thi det er ikke 
blot blandt modne Mænd, at Kredsen er udvidet, og Tallet 

Bevidsthed hver for sit personlige Vedkommende vilde af- 
give et bestemt Svar paa et Spørgsmaal om deres Stilling 
til Kristentroen. Ogsaa mellem Ungdommen er Spørgs- 
maalet nu ganske anderledes fremme end før; der er dem, 
der allerede i Konfirmationsalderen føle sig saaledes stil- 
lede, at de erklære sig for »Fritænkere«, og det uden at 
man efter almindelig Talebrug kan agte et saadant Svar 
fra deres Side for en Frugt af »Vigtighed«, Lapseri eller 
noget andet, som kunde falde ind under Begrebet Letsind. 
Derved udvides Faren for, at det samme kan finde Sted, 
som jeg fra min Lærertid i det mindste mindes et bestemt 
Tilfælde af. Det er nu vel omtrent 30 Aar, siden en ung 
Student, der med Ære havde bestaaet sin Afgangsprøve 
og nu er Præst i Folkekirken, om en Opgave i dansk 
Stil, der stod i Forbindelse med Kristentroen, til mig 
sagde: »Man kan jo sagtens skrive en tre, fire Sider 
fulde om et saadant Spørgsmaal; man ved jo, hvad man 
skal svare«. Derved pegede han ligefrem paa den Snare, 
der vil blive lagt for den unge, hvis man vil give sig til 
at anstille en bestemt Examen med ham over Kristendom- 
mens Trossætninger. Der vil være et ikke ringe Tal 
Disciple, der derved ligefrem fristes eller drives til Usand- 
hed; og dette maa dog vel alle være enige om, er, hvad 
en samvittighedsfuld Lærer først og fremmest maa vogte 
sig for at lede sine Disciple ind paa, ja endog ligefrem 
advare dem mod at indlade sig paa. Derfor maa jeg af- 
gjort udtale mig imod enhver saadan Examen; og den 
bliver lige betænkelig, enten det er en Lærer ved Skolen, 
der anstiller den, eller en Præst fra Folkekirken. 

Men fordi jeg saaledes maa udtale mig afgjort mod 
det kirkelige Raads Forslag om at afslutte Kristendoms- 
undervisningen i Skolens øverste Klasser ved en Examen, 
derfor behøver jeg ikke at udtale mig mod selve denne 
Undervisning. Og det gjør jeg heller ikke, blot den an- 
lægges og ledes saaledes, at den enkelte blandt Disciplene 


165 


holdes fri for at føle sig lagt under nogen som helst 
Tvang. 

Jeg ved meget godt, at i det jeg stiller den unges 
ubeskaarne Frihed i aandelige Spørgsmaal som en Beting- 
else for, at jeg skal kunne tilraade en Undervisning i 
Kristendom i den lærde Skoles øverste Klasser, er jeg 
kommen til at røre ved et Emne, der hos mange er et 
ømt Sted. Det maa være mig tilladt at forsøge fyldigere 
at gjøre Rede for min Stilling i det Stykke. Der er mange, 
der med Ængstelse se paa den større Frihed, der hersker 
ved Opdragelsen nu om Stunder i Sammenligning med 
tidligere Tider. Og negtes skal det naturligvis ikke, der 
er Farer ved den, Farer, som jeg ikke behøver udtrykkelig 
at pege paa. Men var der da slet ingen Farer ved Op- 
dragelsen, som den formede sig for en Menneskealder 
siden eller to, den Gang Hjemmet med en langt større 
udvortes Magt og Tvang ledede eller drev den unge til 
væsentlig at begynde sit Liv paa egen Haand under samme 
Form, samme Vaner, som Hjemmet havde bragt ham til 
at tilegne sig? For her slet ikke at tale om den Fare, 
at Tvangen kunde ægge til Modstand, om ikke aabenlyst 
og udvortes, saa dog indvortes og stiltiende og da maaske 
værre, saa var der da i det mindste den umiddelbare Fare 
derved, at meget — for at gribe et Forhold fra det Om- 
raade, vi her bevæge os paa, kan jeg som Exempel nævne 
Kirkegangen — for ham kunde blive en Vane, der blev 
ved at følge ham senere i Livet. Og vel skal jeg ikke i 
mindste Maade underkjende Betydningen af gode Vaner. 
Men der er dog det, der ikke kan blive staaende ved at 
være en Vane hos den enkelte, men kun kan blive af af- 
gjørende Betydning for ham ved at blive et Udslag af fri 
Selvbestemmelse hos ham. Evnen til denne er det, Nu- 
tidens Opdragelse mere baner Vej for; den afstikker og 
afgrændser ikke ved uoverstigelige Hegn Baner for Barnet, 


som han har at vandre paa; den afgiver snarere for ham 
| Tr" 


166 


kun den Luft, han under sin Opvæxt aandelig kommer til 
at leve og aande i. Der bliver i hans Hjem nærmest blot 
givet ham Anledning til efter sin Udgang af det aandelig 
at føre sit Liv i en vis Retning; men det overlades langt 
mere end tidligere hans egen fri Selvbestemmelse, om han 
virkelig kommer til”at følge den Retning, Hjemmet har 
vendt ham i, eller til at slaa ind paa en anden. 
Saafremt jeg her har angivet Grundtonen i Nutidens 
Opdragelse rigtig, kan jeg ikke undlade at pege paa det. 
Punkt, hvor efter mit Syn paa Nutidens Vilkaar den værste 
Fare derved kommer til at ligge. Ser jeg ret, kommer 
den nærmest fra den stærkere og raskere Bevægelse, Nu- 
tiden fører med sig i alt, hvad der vedrører aandelig Ud- 
vikling — og for den Sags Skyld da ogsaa i de udvortes 
Forhold —; og den ligger navnlig i den Mulighed, som 
den rastløse Drivhusdrift, den unge fra Hjemmets Side 
underkastes, i saa mange Tilfælde gjør til en Rimelighed, 
at der, paa den Tid et Valg skal eller efter Forholdenes 
Medfør maa træffes, ikke hos den enkelte er den dertil 
fornødne Modenhed tilstede. Men det nytter efter min 
Mening ikke at ville stemme denne Udviklings Strøm eller 
slaa Bom for dens Løb. Den Side af Livet, af den al- 
mindelige aandelige Livsudvikling, der nu om Stunder er 
under Oparbejdelse, er sikkerlig først og fremmest den 
enkeltes Væxt. I bestandig større og større Kredse, ind- 
samlende i bestandig større og større Omfang Mænd såa 
vel som Kvinder fra Samfundslag, hvor Tanken tidligere 
saa godt som aldrig tilbagelagde længere Vej end den, der 
fører fra Haanden til Munden, arbejdes der paa hos den 
enkelte at klare Blikket, saa han kan komme til at kunne 
se det selv, hvad det er for Forudsætninger, han i sit Liv 
er gaaet ud fra, hvor Maalet staar, som han stiler efter, 
og hvor langt det Stade ligger fremme paa Vejen, som 
han for Øjeblikket indtager. Og der forekommer mig endnu 
kun at være svage Tegn tilstede paa, at det Tidspunkt 

skulde nærme sig, da Bevægelsen igjen gaar over Stag, 
og Skuden atter kommer til at fortsætte sin Krydsfart fremad 
paa den Bov, hvorved det mere bliver det virkelige Sam- 
fundsliv, der kommer under Oparbejdelse og Væxt. Der- 
for gjælder det nu nærmest om at lægge Livet saaledes 
til rette for den unge, at han, saa meget som mulig under 
en jevn og rolig Udvikling, efterhaanden modnes til i Frihed 
at træffe det Valg, det en Gang tidlig eller silde vil blive 
krævet af ham, at han skal gjøre. Men enhver Udvikling, 
der skal bringe til paa et afgjørende Trin at bruge Fri- 
heden, Selvbestemmelsesretten godt, sker upaatvivlelig 
bedst, ved at den kommer til at gaå for sig med og under 
en efter det øjeblikkelige Trin afpasset Frihed. At stille 
den unge anderledes, at bringe ham under nogen som helst 
følelig umiddelbar Tvang, vilde være det samme som at 
fremkalde en Fare for Sandhedens rolige Væxt i ham. 
Og denne Fare bliver saa meget des større, en Tvang 
rettet paa den Tilegnelse af Troens Indhold, som jo netop 
skal være en Frugt af Skolens Kristendomsundervisning 
med ham, kommer til at kunne virke saa meget fordærve- 
ligere, jo ældre han er, og jo mere Spørgsmaalet om hans 
egen personlige Stilling til Troen er kommet frem for ham 
eller op i ham. 

Men kan jeg ikke andet end se Fare ved enhver som 
helst ligefrem Tvang i det, Talen her er om, saa ser jeg 
en lige saa stor Fare i enhver Indvirkning, hvorved han 
umiddelbart ægges til i det mindste ved sig selv at udtale 
et Ord, han endnu ikke er moden til at føle og bære An- 
svaret ved. Det er en anden Virkning, Tvangen kan have. 
For at blive farlig for Sandheden i ham, behøver den ikke 
ligefrem at afæske ham en Forklaring og saaledes friste 
ham til at sige noget, der ikke for ham er Sandhed i. 
Den kan virke sporende paa hans Stolthed. Thi den Unger- 
svend, hvis Hjerte' helt er fri for Stolthed, er det ikke 
rigtig fat med. Og for den naturlige menneskelige Følelse 

er der — det har jeg alt en Gang peget paa i det fore- 
gaaende — noget for Stoltheden smigrende ved at indtage 
det selvstændige og fri Stade, den saakaldte Fritænker i 
sine egne og andres Øjne synes at staa paa. Der ligger 
i enhver Ungersvends Bryst en Trang til personlig Frihed. 
Han ægges ligefrem til at gjøre Modstand mod ethvert 
virkeligt eller indbildt Forsøg paa at øve Tvang over ham 
saa vel i andre Stykker som navnlig i Trossager. Denne 
Fare gjælder det ved Kristendomsundervisningen med ham 
lige saa meget om at undgaa, som den, der ligefrem ligger 
i Tvangen. Og den bliver atter lige stor, enten det er en 
dertil beskikket Lærer: ved Skolen, der leder denne Under- 
visning, eller en Præst fra Folkekirken. Den er maaske 
endog saa meget des større for den sidstes Vedkommende, 
som han ved sin Stilling lettere føler sig tilskyndet til at 
øve en missionerende Virksomhed. 

Den sidst berørte Vanskelighed ved Skolens Kristen- 
domsundervisning kommer maaske aller stærkest frem, 
naar denne sysler med, hvad der i Almindelighed forstaas 
ved kristelige Dogmer, særlig det vidunderlige, ikke blot 
de ligefremme Undergjerninger, der hører ind under Guds- 
rigets Udvikling, men overhovedet alt, hvad der strider 
mod de timelige Naturlove. Derfor er det, der saa ofte 
stilles det Krav til en Kristendomsundervisning med Skolens 
Ungdom, at den skal afholde sig fra alt det dogmatiske. 
Dette Krav kan jeg ikke istemme, ikke engang laane Øre 
til; jeg kan det saa meget des mindre, som en Kristendom 
uden noget som helst saadant dogmatisk, for mig ikke 
vilde blive Kristendom, men kun en ret og slet almindelig 
Moral og Sædelære, der lige saa godt kunde være hedensk 
som kristelig. 

Derimod fører den ovenfor omhandlede Vanskelighed 
mig ligefrem ind paa at tale om en Kreds af Forestillinger 
og Udviklinger, der efter min Mening" ligefrem forøge 
Vanskeligheden ved Religionsundervisningen i Skolens 

øverste Klasser. Det er alt, hvad der henhører til det 
polemiske og apologetiske. Alt, hvad der for den unge 
kommer til at fremtræde enten som et Forsvar for Kristen- 
troen og dermed som et Angreb paa et Stade afvigende 
fra denne i et eller flere Stykker, som han maaske mener 
selv at indtage, eller ligefrem som en Kamp imod Van- 
troen, eller endelig som et Angreb paa eller Forsvar for 
en enkelt særlig Retning indenfor Troens og Kirkens Om- 
raade, — alt saadant vil for ham saa saare let stille sig 
som et Forsøg paa at øve Tvang over ham -og derfor 
ægge ham til Modstand, om end ikke aabenlyst i Ord saa 
dog skjult i hans Hjertes Løndom. Hvad der i denne 
Henseende efter min Mening maa blive en Opgave for 
Læreren, enten han saa er en Embedsmand ved Skolen 
eller en Præst fra Folkekirken, bliver først og fremmest 
ligefrem ud af sit eget Hjerte og efter sin egen Overbevis- 
ning at give en Fremstilling af Troens Indhold, og der- 
næst ikke at fortie, men blot ligefrem meddele Opfattelser 
fra Nutiden eller Fortiden, som han vel ikke selv kan 
dele, men dog heller ikke derfor overfor de unge maa 
indlade sig paa at angribe, modsige eller modbevise, f. Ex. 
angaaende Mellemtilstanden. Er han i Stand til at fængsle 
sine Disciples Opmærksomhed ved paa egen Haand at give 
en sammenhængende Fremstilling over saadanne Emner, 
maa han benytte denne Form, enten det saa gjælder om 
at give en Udvikling af Sætninger fra Troens Omraade, 
det dogmatiske, eller om at anvende dem paa Livet, det 
moralske eller ethiske; tror han sig ikke i Stand dertil, 
kan han til Grundlag benytte et eller flere Afsnit af den 
hellige Skrift, som gjennemlæses, dog ikke i Grundsproget, 
— det sproglige, som derved kan komme paa Tale, er jo 
Livet uvedkommende — men i en god Oversættelse påa 
Modersmaalet, som ikke behøver at være den i Folkekirken 
offentlig vedtagne. 

Ellers maa jeg holde for, at der gives mange Begreber 
og Forestillinger, om end ikke henhørende til Troslivets 
særlige Omraade, saa dog til Aandslivets almindelige For- 
hold, som der kan være en ligefrem Trang til, at den 
unge ledes til at sysle med og forholdsvis komme til Klar- 
hed over, enten saa dette kan ske ved, at Læren om det 
aandelige Liv i Almindelighed betragtes som hørende ind 
under den Kreds af Forestillinger og Begreber, der kan 
sysles med i Religionstimen, saa at den meddeles mere 
eller mindre i sin Helhed og i Sammenhæng, eller Anled- 
ningen til større eller mindre Udviklinger derom gribes og 
benyttes, naar den gives ved Behandlingen af Emner fra 
den Kreds, jeg nærmere ovenfor har talt om. 

Og endelig er det ikke, fordi jeg betragter det som 
det mindst vigtige, at jeg sidst kommer til som Gjenstand 
for Undervisningen i Religionstimen at pege paa Historien; 
tvertimod er det saa meget des vigtigere, at denne be- 
handles, som der i Almindelighed endogsaa i den saa- 
kaldte dannede Verden hersker en tyk Uvidenhed om saa 
godt som alt, hvad der hører der ind under. Aller mindst 
kjender man til Jødefolkets Vilkaar og Forhold som en 
Forhistorie til Kristendommen; tages dets Historie og 
Folkeliv under Behandling, bliver der Anledning til at 
gjennemlæse Stykker af den gamle Pagts Bøger. . Dernæst 
gjælder det om ved Fremstillinger fra de hedenske Folke- 
færds Historie at vise, at det var »i Tidens Fylde«, Ordet 
blev Kjød og kom til at bo og færdes iblandt os. Og 
endelig ligger hele Kirkens Historie for til Benyttelse, kun 
at den ses som Aandslivets Udviklingshistorie og ikke alene 
eller fortrinsvis som Kjætterhistorie. 

Endnu er der en almindelig Bemærkning, jeg ikke 
kan undlade at gjøre og lægge særlig Vægt paa. I det 
jeg paa det alvorligste fraraader alt, hvad der kan drive 
den unge til, før han er moden nok dertil, at indtage et 
bestemt Stade i Forhold til Troen, kan jeg ikke paa nogen 

Maade tilraade, at det skulde gjøres til en fri Sag for 
Disciplene i Skolens øverste Klasser, forudsat at de høre 
til Folkekirken, enten de vil deltage i Kristendomsundervis- 
ningen eller ej; ved at sige sig fri derfor, vilde de jo 
netop efter Nutidens Talebrug ligefrem komme til at er- 
klære sig for Fritænkere. 

Dermed er jeg saa kommen til at angive de Vilkaar, 
hvorunder jeg kan tænke mig, at den lærde Skole kunde 
ogsaa i sine øverste Klasser meddele en Kristendoms- 
undervisning, der kan blive til Gavn for den unge og saa 
meget som mulig undgaa at blive til Skade for ham. 

Men det vil ses, at det derved bliver af en uberegne- 
lig stor Betydning, hvad det er for en Mand, denne Under- 
visning betroes til; og Farerne formindskes, som oftere 
antydet, efter min Mening ingenlunde ved, at den over- 
drages til en Præst i Folkekirken. Er den paagjældende 
Mand af en saadan Personlighed, at der er Grund til at 
antage, at han vil ved sit Arbejde med de unge kunne 
undgaa de Skjær, jeg har advaret imod, da mener jeg, 
han maa have Frihed til at lede Undervisningen, paa 
hvilken som helst Maade han selv vil og bedst føler sig 
skikket til. Han maa kunne fortrinsvis benytte sammen- 
hængende Foredrag — en ligefrem Udtalelse af et troende 
Hjerte af saadan Art, at den nærmest maa regnes for en 
personlig. Bekjendelse, kan øve stor Virkning paa den 
unges Hjerte, selv om den ikke strax drager ham med 
sig, saa dog ved at han derfra faar et Minde at gjemme 
paa, som en Gang i en for ham personlig afgjørende Time 
kan dukke frem hos ham og vise sig virksom. Det kan 
ogsaa være, at han helst vil benytte Samtaleformen; det 
er ikke let; men duer han til det, saa maa han gjøre det, 
— blot han er Mand for at lede et Ordskifte, uden at 
den enkelte af hans Disciple derved kommer til enten at 
føle sig Tvang underlagt eller fristet til at udtale sig paa 
en Maade, der ikke for ham selv er Sandhed. 

Men er det saaledes vanskeligt at finde den til den 
foreliggende Lærergjerning egnede Personlighed, da maa 
Valget af denne sikkerlig helst lægges i den Mands Haand, 
der bedst har Lejlighed til at skaffe sig et paalideligt 
Kjendskab til de forskjellige Personligheder, der kan være 
Tale om at benytte, med andre Ord: Skolens overordnede 
Leder, Rektoren, maa have en afgjørende Stemme ved 
Valget af Religionslæreren. Og fremdeles — det vilde 
kun være en tvivlsom Gavn, en Religionslærer vilde kunne 
gjøre, hvis Indholdet af hans Meddelelser til de unge mødte 
Modstand i den Aand, Skolens Gjerning i det hele blev 
ledet i. Det vilde ikke fremme en rolig og jevn aandelig 
Væxt hos den unge, om end Religionslæreren ledede Kristen- 
domsundervisningen paa en alvorlig og sund Maade, naar 
det saa fra Skolens Styrer kunde lyde til ham: Er du 
saa barnlig, at du tror paa sligt? Saa længe man ikke 
vil regne det blandt de personlige Egenskaber, man gjør 
Krav paa hos den, man vil betro Rektoratet ved en Skole 
indenfor Folkekirkens Enemærker, at han selv skal være 
en troende Kristen, saa maa det formentlig stilles frit for 
ham, hvor stort et Omraade han vil indrømme Religions- 
undervisningen. For saa vidt man ikke rent vil overlade 
det til hans egen Afgjørelse, om han overhovedet vil med- 
tage denne Undervisning paa Skolens øverste Trin, maa 
det i det mindste lægges i hans Haand, hvor megen Tid, 
hvor mange Timer han vil henlægge til den. Tallet paa 
dem maa jo ogsaa kunne lempes efter den Mands Person- 
lighed, der staar til Raadighed som Lærer. Men en Ord- 
ning som denne hører vel endnu til Umulighederne. 

Dermed mener: jeg saa at have faaet sagt, hvad jeg 
har at sige det mig forelagte Spørgsmaal vedrørende. Det 
er blevet en meget vidtløftig Betænkning, jeg er kommen til 
at afgive. Og jeg er ikke blind for, at den egentlig favner 
videre, end der i Spørgsmaalet ligger Anledning til. Er 
jeg kommen til at strække mig for langt eller brede mig 

for udførlig over Emnet, haaber jeg at skulle finde en 
Undskyldning deri, at det for mig har været en nærlig- 
gende Tanke, at jeg, med den Alder jeg nu er i, neppe 
vil faa Lejlighed til ret ofte herefter at udtale mig over 
dette Emne; og jeg vilde dog gjerne afgive et fyldigt Vidnes- 
byrd om mit Syn derpaa, saa meget mere som dette ikke 
mere er det samme, som jeg tidligere har talt ud af. 

Dog tror jeg ikke at burde lægge Pennen fra mig, 
før jeg i al Korthed faar samlet enkeltvis Hovedpunkterne 
i min forudgaaende Udvikling. 

1. En Kristendomsundervisning i Skolens øverste Klasser 
har ingen Discipel, hvis Forældre er Medlemmer af 
Folkekirken, og som selv er døbt, Lov til at sige sig 
fri for. 

2. Til Lærer kan lige godt benyttes en dertil beskikket 
Embedsmand i Skolens Tjeneste og en Præst fra Folke- 
kirken; dog maa under almindelige Forhold helst vælges 
en Mand i den først angivne Stilling. 


3. Læreren maa selv have Frihed til at benytte, hvilken |, 


Form for sin Undervisning han bedst føler sig skikket 
til, enten sammenhængende Foredrag eller Samtale, 
hver af disse Former paa sit Sted. 

4. Sit Stof maa han søge dels paa Aandslivets alminde- 
lige Omraade, dels i den hellige Skrift, dels først og 
fremmest i den hellige Historie. 

5. Det Stof han vælger, benytter han som Grundlag dels 
for oplysende Udviklinger, dels for vejledende Anvis- 
ninger paa den enkeltes Livsførelse. 

6. Hans Meddelelser skal være historiske, ogsaa i den 
Forstand, at han ikke fortier væsentlige Opfattelser 
fra Fortiden eller Samtiden, som afvige fra hans egne. 

7. Men han maa under alle Omstændigheder afholde sig 
fra enhver ligefrem missionerende, polemisk eller 
apologetisk Udtalelse og Virksomhed. 

8. Og Skolen maa paa ingen Maade lægge Undervisningen 


, 

saaledes an, at den skulde kunne afsluttes ved en 
Prøve. En saadan maa paa ingen Maade afholdes, 
lige saa lidt som den enkelte Discipels Opfattelse og 
Tilegnelse under den daglige Undervisning maa prøves 
ved Overhøring. 


Bøger til kirkelig Oplysning. 

Moderne Kristendom. (Af Samlingen: Smaaskrifter, 
udg. af Prof. Dr. Fr. Nielsen. Karl Schønbergs Forlag). 

Disse Overvejelser af en tysk Theolog, Dr. R. Kibel, 
— »en bekymret Mand« kalder han sig selv — giver os ikke 
blot Indtrykket af noget, der staar uden for vore hjemlige 
Brydninger og ikke lader sig indordne under de Inddel- 
inger, hvori vi er vante til at inddele os selv her hjemme; 
men vi faaer tillige under Læsningen jevnligt vore egne 
Vinduer at see fra en anden Kant end den sædvanlige. 
Forf. forstaaer at føre Pennen med Kraft og Dygtighed og 
et Vid, der ofte kan være hvast nok, men altid aabent 
og alvorligt. Hovedpunktet i Bogen er vel dette, at det 
ægte lutherske Syn paa Kristendommen for Tiden trænges 
haardt dels af den papistiske, dels af den methodistiske 
og pietistiske Aandsretning og dels af selve Verdsligheden; 
men det er Menighedens Velfærdssag, at det lutherske 
hævdes klart og kraftigt. Heri har Forf. vistnok Ret. 
Tidens store Kirkespørgsmaal er: Luther eller Paven? De 
reformerte Kirkesamfund har til syvende og sidst ikke 
andet at stille op imod Rom end det methodistisk væk- 
kende, og Skridtet derfra tilbage til Munkevæsenet er ikke 
meget stort. »Snart vil Methodismen være den herskende 
Magt i den evangeliske Kirke lige saa faktisk — om end 

for mange ubevidst — som Jesuitismen. er det i Romer- 
kirken«; dette siges ganske vist ikke med danske Forhold 
for Øje, men man kan ikke gjennemlæse Bogen uden at 
føle, der er noget om det ogsaa hos os, og deri er der 
en stor Fare. Opsluges det'lutherske af det methodistiske, 
saa er Reformationens indre Kraft brudt. Ogsaa Pietismen 
røver vor Kraft. Forfatterens svage Side er vel hans Til- 
bøjelighed til »Verdensflugt«. Kan man da ikke tage 
Kampen op med Verdensaanden uden at overlade Val- 
pladsen til sin Modstander? Og er ikke Kristendommen 
i den Forstand virkelig en »Verdensmagt«, at den der, 
hvor den fæster sin Fod, forvandler alle Verdens Sejre til 
aandelige Nederlag og alle Kirkens udvortes Nederlag til 
aandelige Sejre? 


Grove-Rasmussen: Oldkirkens Sindbilledsprog (Roms 
Forlag). 

Den samme anelsesfulde Dunkelhed, som breder sig 
over Katakomberne, breder sig ogsaa som et Slør over 
Oldkirkens Sindbilledsprog. Det er som de for Hedning- 
erne skjulte Veje, hvor de kristnes Tanker hemmeligt og 
uhindret kunde mødes. Vi føres gjennem disse Sind- 
billeder ind i den Forestillingskreds, hvori den forfulgte 
Menighed levede og åandede; en kyndig Vejledning hertil 
er det, her bydes. Tydningen er naturligvis ofte vanskelig, 
af og til heelt usikker. Mon ikke Fig. 28 skulde sigte til 
Kap. 14 hos Sakarias? En noget forstyrrende Trykfejl er 


Side 16, L. 9 fra neden — Korset for Ankeret. 
S. Constantin Hansen. 


Otto Meller: Forsøg til en kort Forklaring over 
St. Johannes Aabenbaring. (Karl Schønbergs Forlag). 

Et Tidens Tegn, at Mange sysle med Johannes Aaben- 
baring! Præsten i Gylling har skrevet sin Bog som en 

Trøstebog for Kristne, og den er det. Han fortæller S. 2: 
»I Foraaret 1882 blev jeg atter ført til at fordybe mig i 
den gamle Helligdom og var i flere Uger helt nedsunken 
deri. Hvad der i den Tid foregik i Yderverdenen, har 
jeg kun bevaret ringe Indtryk af. Men da jeg atter med 
Løvspringet kom tilbage til det almindelige, satte jeg mig 
straks til at nedskrive denne Forklaring, som den havde 
dannet sig for mig under de indre Oplevelser, hvor Haabet 
stred for at række frem til Oprejsningen i Riget. Jeg 
mener, at denne Forstaaelse er givet mig som Trøst i en 
trang Tid; men uden min Faders tidligere Vejledning havde 
jeg vist ingen Vej fundet; og uden Grundtvigs Vejledning 
havde han vist heller ikke vovet sig over Tærskelen til 
Haabets store Billedsal.« Og hans Bog bærer Præg af 
saaledes at være skrevet »under Aandens Vingeslag«; 
man føres ved at læse den virkelig ind i »Haabets store 
Billedsal«. 

De, hvem den kristne Menigheds Sag virkelig ligger 
paa Hjærte, de, for hvem den midt i en trang, forvirret 
Tid staar som Herrens Fakkelbærerske til at sprede Lys 
mellem Dødens Skygger, de maa være denne Bogs For- 
fatter inderlig taknemmelige. Han tager Aabenbaringsbogen 
enfoldig og ligefrem, som den er givet af Herren til Trøst 
og Vejledning for hans Menighed fra den Stund, Apostlene 
gik til Hvile. Bogen faar sin Plads til Oplysning om og 
Løsning af den store Knude, som slynges i Menighedens 
Levnetsløb ved Israels Forhærdelse; ligesom Paulus i Rom. 
9—11 forklarer denne Sag, saa oplyses vi (S. 283 f.) ved 
Omtalen af Forholdet mellem Daniels og Johannes Aaben- 
baring om, at den »Omlæggelse af Vejen«, som Jødernes 
Adfærd voldte, har været medbestemmende for Herren til 
at give Menigheden den Vejledning, som” Johannes Aaben- 
baring indeholder. 

Dette er forresten ikke det eneste Sted, hvor Sammen- 
hængen mellem Johannes Aabenbaring og den øvrige Skrift 

oplyses; tvertimod: mange Steder faar man at se, at de 
Udtryk for Haabet, som Aabenbaringsbogen bruger, findes 
brugt af de andre Apostle og af Herren selv. Man over- 
raskes stundum derved, fordi Aabenbaringsbogen almindelig 
er bleven taget som noget sært, der stod saa temmelig for 
sig selv mellem Skrifterne. Tildels har vel dette hos os 
havt sin Grund i Luthers Stilling overfor Bogen; han, som 
ellers rystede Frugt af alle Træer i Bibelens Have, gik 
dette Træ forbi. En Forandring i den lutherske Kirke- 
skoles Betragtning heraf er ganske vist foregaaet førend 
Otto Møllers Forklaring. Professor P. Madsen bruger for 
Eks. i sin ifjor udkomne, store og meget lærde Fortolk- 
ning Herrens Tale i Matth. 24 som Nøgle til Aabenbarings- 
bogen. Men jeg har ingensteds set en saa rig Paavisning 
åf Fællesskabet mellem Herrens Aabenbaring til Johannes 
og den øvrige Apostelskrift som her i 0. M.s Forklaring. 
Her kan eksempelvis foruden Herrens Tale i Matth. 24 
nævnes Rækken af de 7 Lignelser i Matth. 13, af hvilke 
navnlig den om Klinten blandt Hveden anvendes og op- 
lyses S. 243 0. fl. St., Røverens Bøn paa Korset og Her- 
rens Svar, som omtales S. 134, 203 og 313, de 2 hvidklædte 
Mænds Ord til Apostlene ved Himmelfarten, som anvendes 
S. 313, Paulus' Ord om den sidste Basune (1. Cor. 15, 52), 
hvormed den 7de og sidste Basune i Aabenbaringen sammen- 
stilles S. 233; og saa videre. 

Helt ejendommelig er Tydningen af »Dyrets 7 Hoveder« 
(Kap. 17). O. M. gaar ikke til Verdenshistorien for at faa - 
Forklaringen dertil; han mener, at det er den hellige Skrift, 
som skal gjøre vis (2. Tim. 3, 15), og saa finder han da, 
at Dyret, som var (før Syndfloden), er ikke, men skal 
komme, og som betyder Djævleriget, der aabenbart gjør 
Oprør mod Gud med fuld Bevidsthed, i fuld trodsig Selv- 
tillid«, har til sine Hoveder 7 »Storstæder, der efter hver- 
andre har domineret Menneskelivet, dannet Centre, hvorfra 
Kultur og Dannelse, men ogsaa al Slags Ugudelighed, 

Ryggesløshed og Djævelskab er udgaaet i store, vide Kredse 
— og som have havt et Forhold til Guds Folk og Sag, 
stillet sig som dets hadske, afsagte Fjender«; vejledet af 
et Vink i Aabenbaringsbogen selv, finder han videre, at 
de 2 første maa være Sodoma og Ægypten; og vejledet. 
videre af Skriften, baade den apostoliske og den profet- 
iske, finder han, at de 5, som var før Johannes' Tid, maa 
være Sodoma, Ægypten, Ninive, Tyrus-Sidon og Babylon; 
det ene, som var paa Johannes” Tid, maa være Rom, og 
det skal komme igjen som det 8de, det er det af de 7 
Hoveder, som (ved Kristi Rige) fik Dødsslaget, men som 
lever op igjen (Cap. 13); ved det 7de Hoved tænker han 
påa Paris; og han henviser med Hensyn til det Ondes 
Syvdeling baade til Matth. 12, 43—45 om den uddrevne 
onde Aand, som tager 7 andre urene Aander med sig til 
sit fejede og prydede Hus, og til Matth. 15, 19—20, hvor 
Herren nævner 7 onde Ting, som udgaar af et syndigt 
Hjærte. 

At 0. M. ved Siden af Apostelskriften stadig tyer til 
Profeternes Skrifter og til hele det gamle Testamente for 
at finde Lys til Forstaaelse af Aabenbaringsbogen, er en 
Selvfølge. Og det er ud fra et meget grundigt og nøj- 
agtigt Kjendskab til hele det profetiske Billedsprog, at han 
S. 29—38 giver en Ordbog derover, som han siden i sin 
Forklaring selv viser Anvendelsen af. 

At han bruger Skriften og ikke Verdenshistorien til 
Forklaring, hænger sammen med, at han i Aabenbarings- 
bogen ser, hvad den ogsaa selv udgiver sig for, enMenigheds- 
bog, en Aabenbaring om »Herrens Vandring i Menigheden 
og dens Vandring med ham«; og han viser klart, hvilken 
Daarskab det er at antage, at Johannes, som han gjør i 
Kap. 5, skulde græde over, at Bogen, som der nævnes, 
ikke kunde blive aabnet, hvis den Bog ikke indeholdt 
andet end en i Gaader klædt Fremstilling af Verdens- 
historien; den Bog, som hviler paa Guds højre Haand, 

og som ingen uden Gud selv kunde aabne, den maa være 
»Forløsningens Bog«, som indeholder »den forløste Menig- 
heds Fremtidsskjæbne>». 

Og saa er det da om Menigheden, vi læser i 0. M.s 
Forklaring; først om de 7 Folkemenigheder, hvor han kun 
med Hensyn til den 6. og 7. afviger fra Grundtvig, men 
hvor der dog er fuldt af ejendommelige og skjønne Be- 
mærkninger; at han med Hensyn til den 7. afviger fra 
Grundtvig, hænger sammen med, at han i det Hele ikke 
nærer store Forventninger om Folkeslagene udenfor den 
gamle, europæiske Kristenhed; i den ser han Løbebanen 
for alt, hvad -der blev vist Johannes i Syner; dog maa 
Jerusalem og Jødeland regnes med. I de 7 Segl (Kap. 6) 
ser han en Udvikling skildret: nedad fra den oprindelige 
Sejersglans i Evangeliet gjennem Tvedragt, stiv Rettroen- 
hed og Vanekristendom til aandelig Død, men saa sker 
ved det 6. Segl en Vending, og der forberedes en Op- 
standelse. Jevnsides gaar de 7 Basuner, som betyder 
Vækkelser ved Hjemsøgelser: 1) Jerusalems Fald med 
Kjærlighedsplantningernes Henvisnen, 2) Romerrigets Fald 
med blodige Krige, 3) den græske Verdensvisdom, som 
under Form af »Theologi« gjør Forkyndelsen kraftløs, 4%) 
aandelig Formørkelse som Følge af Verdensvisdommen, 
5) Præstevælde og Latinskole, 6) Hjemsøgelser af Østens 
vilde Skarer, 7) den sidste Basune med Opvækkelsen. Der 
sker, før den sidste Basune lyder, en Oplivelse af Lov og 
Evangelium; den skildres i Kap. 11, og i Kap. 12 ses 
Menigheden, den nyvakte, som fødende og født; Barnet, 
som der fødes, er Førstegrøden for Gud, den samme, der 
i Kap. 7 saas som de 144000 Beseglede af Israel, der da 
er vendt om og indsamlet, og som den 'store Skare af 
alle Folk, Stammer og Tungemaal. Da. Førstegrøden er 
indsamlet og fremstillet for Gud, indtræder en Forandring; 
Djævelens Rige fremstaar paa Jorden (Kap. 13); men igjen- 
nem den store Trængsel frelses ved vækkende, kaldende 

Røster fra Gud (Kap. 14) endnu et talrigt Folk, som Johan- 
nes ser med Harper og Lovsang for Gud (Kap. 15). Saa 
følger de 7 Vredesskaaler, der have et Forhold til de 7 
Basuner: »Misundelsens Byld, den fortærende Strid, den 
oprivende Uenighed, Samvittighedens Brand, Mørkets Angst, 
Dæmonurenhed, og endelig, at alt gaar aflave, at det ender 
i Vanvid og Forrykthed« (Kap. 16). I Kap. 17 skildres 
det Ondes Forbitrelse, i Kap. 18 Babylons Fald, hvorved 
det Onde mister sit forførende Skin. I Kap. 19 ses Freden 
i Himlen, hvor der nu redes til Bryllup, men og Djævle- 
riget Fald. Saa kommer Tusindaarsriget med Fred paa 
Jorden, Satans sidste afmægtige Angreb og den endelige 
Dom (Kap. 20), hvorpaa den nye Himmel og den nye Jord 
med den hellige Stad Jerusalem skildres i Kap. 21 og Be- 
gyndelsen af 22. 

Forfatteren kalder sin Bog et Forsøg til Forklaring; 
og at der staar Noget tilbage at forklare, mener han alt- 
saa selv; nogen Uklarhed er der saaledes med de 2 Tids- 
rum påa 3% Tider, som navnlig i Kap. 11 ses at følge 
påa hinanden- Men i det hele og store har han vist set 
rigtigt; mest indtil Kap. 12 læser man derfor hans For- 
klaring med et Udbytte af Trøst og Lys, saa man begynder 
at forstaa, hvor stor og umistelig en Gave Herren har 
givet sin Menighed i Aabenbaringen til Johannes, hvor 
fornøden den er til Trøst i Trængsels Tid. O. M. skriver 
S. 232: »Vi kan paa alting mærke, at vi nærme os til 
denne Rystelse, at det er fuldstændig vulkansk Grund, vi 
leve paa; saa at der kan og maa ikke for os være Tvivl 
om, hvor i det hele og store vi er i Udviklingen: at vi 
befinde os ; Omegnen af baade det sjette Segl og den 
sjette Basune saa vel som den sjette Menighed«. Brug 
har da vi særlig for den 6. Bøn i »Fader vor«: »led os 
ikke i Fristelse« (Fristelsen den store); men til at bede 
hele »Fader vor« og særlig denne 6. Bøn som en Menigheds- 
bøn hjælpes vi godt ved hans Bog. 

Forfatterens Uvilje mod vore Dages »Demokrater« 
mærker man paa flere Steder; men partisk er han ikke; 
det ser man af, at han et Sted (S. 271) retter et voldsomt 
Slag imod »Reptiliepressen«, som jo da »Demokraterne« 
i alle Fald for Tiden ikke raader for. 

Velgjørende er det at læse hans sunde og klare Rede- 
gjørelse for Forholdet mellem Skaberen og hans Skabning 
fra Begyndelsen, saaledes som det er skildret i Aaben- 
baringens Kap. 4. Og dertil slutter sig Skildringen af det 
samme Forhold ved Endemaalet (Aabenbaringens Kap. 21), 
hvor han om den hellige Stad Jerusalem med Aabenbar- 
ingens Ord for Øje skriver (S. 337): »Hedningene skulle 
vandre ved dens Lys, og Jordens Konger skulle bringe 
deres Herlighed til den; ved Jordens Konger maa vist 
især tænkes paa dem, der har lært at regere over Jorden, 
altsaa ogsaa de kristelige naturkyndige, de sande vise, 
saavel som dem, der ved deres Ord har hersket paa 
Jorden, altsaa Tænkere og Digtere, folkelige Fyrster i 
det hele. Hermed er, som det synes, blevet udtalt, at 
hvad vi kalde det folkelige, de af Gud selv satte Ejen- 
dommeligheder i det menneskelige (Ap. Gj. 17, 26), skal 
forklaret pryde Staden, saa at alle dér skal ingenlunde 
være ens, men netop en utallig Mangfoldighed, som det 
jo ogsaa fremgik af 7,9. Det folkelige har saaledes sin 
evige Betydning, saa at det er kristeligt, at det baade 
hævdes, fredes og udvikles; »Hedningenes Herlighed og 
Pris« (V. 26) skal netop bringes til Staden, indlemmes med 
i dens Herlighed.« 

Der er dyb aandelig Forstand i hele hans Forklaring; 
saaledes hvor han skriver om den Frimenighed, som efter 
Aabenbaringsbogen nu maa være i Færd med at danne 
sig (S. 225): »Vi maa derfor tænke paa en virkelig Fri- 
menighed efter dens oprindelige Forbillede i Jerusalem 
(Ap. Gj. 2, 4£2—44, 4, 32); hvorved der dog uden Tvivl 


slet ikke behøves at tænkes paa nogen Udtrædelse af 

Stats- eller Folkekirken, som der i vore Dage saa mange 
Steder gjøres mislykkede Forsøg paa. Den sande Fri- 
menighed bestaar midt i Statskirkerne, nemlig af de virke- 
ligt, personligt troende. De udgjøre i Aanden en Fri- 
menighed, en saadan, som med Rette kan kaldes Guds 
Tempel (1. Kor. 3, 16—17, 2. Kor. 6,16, Ef. 2, 21, 2. Thess. 
2, 4). Den skal altsaa rejse sig midt ud af Statskirke- 
væsenet, og det er tidligere forjættet den sjette Menighed, 
at den skal være Pille i dette Tempel (Aab. 3, 12, jvfr. 
7, 15), saa at vi ikke er ladet uden Oplysning om, naar 
og hvor dette Tempel skal rejses«. 

Svævende og ligesom spæd endnu, men lys midt i det 
dunkle staar Herrens nyvakte Menighed os for Øje, naar 
vi læse dette og hele Skildringen i Otto Møllers Bog. Jeg 
er derved bleven mindet om Grundtvigs Vers: 


»Ej skal Sions Borg sig højne 
denne Gang med Spir og Taarn; 
hyttelavt i Verdens Øjne, 

bygges nu imod tilforn; 

saa os efter ham vi føje, 

som har sagt, han vilde bo, 
hvor sig Stjerner for ham bøje, 
og hvor bly Kjærminder gro«, 


og om de følgende dejlige Vers i samme Sang; ligeledes 
om hans Sang: »Foragter ej de ringe Dage«, om mange 
andre af hans Sange og om disse Ord i »Kirkespejlet« 
(2. Udg., S. 308): »Ja, jeg har, som De nok ved, virkelig 
det Haab, at nu, da den verdslige Kristendom under alle 
sine mer eller mindre glimrende Skikkelser: den bispelige, 
den pavelige, den professorlige, synes saa godt som uddød 
paa Jorden, saa den kun som Gjenfærd ved Nattetid kan 
forskrække de lettroende og drille de vantro, da vil den 
aandelige Kristendom, der syntes optaget med de gamle 
Martyrer for mange Aarhundreder siden, uformodentlig 
vise sig hos os som himmelfalden i en ganske egen, 

kvindelig, lidt nedbøjet, men dog halvdronninglig Skikkelse, 
der som en frugtbar Barnemoder bor i Herrens Hus til 
Dagenes Ende.« — 

Otto Møllers Bog slutter sig i det hele nøje til Grundt- 
vigs kirkelige Oplysning og kirkelige Tjeneste; men det er 
ikke paa aandløs Vis, men saaledes, at den kirkelige Tjen- 
este føres videre. For dem, der er hjemme i »Kristi 
Kirke«, er derfor hans Bog en velsignet Bog, og den er 
skrevet saadan, at der behøves ingen særlig Lærdom for 
at læse den. Gid den da maa blive brugt af og i Menig- 
heden til Advarsel, til Trøst, til Formaning og til Op- 
muntring med Tak til Herren, som ikke lod os uden Lys! 


P. Riemann, 
Sognepræst i N. Nebel. 


Fra Bogmarkedet. 
Af Holger Begtrup. 

Poesiens Hav er meget lunefuldt. Mangen ærlig Sø- 
mand drukner deri, og andre ligger forgæves og venter 
påa Vind i Sejlene. — I det sidste Aarstid har det været 
stille og dødt. Men nu henimod Jul, da enhver, som paa 
nogen Maade ævner det, gærne vil have sin Skude i Søen 
for at være med ved det aarlige Købstævne ved Øresund 
— nu blæser det op med en frisk Vind, der fører den 
ene stolte Sejler efter den anden forbi vort Øje, der hvor 
vi staar paa »Danskeren«s jævne Høj ved Stranden. 

I længere Tid har her ligget en to-tre smaa svenske 
Skibe under vor Kyst, dristig byggede og hurtigsejlende, 
men mistænkelige i deres hele Udseende. Det maa vist 
være Fribytterskibe, som lurer påa Strandhugst. Hvad 
de selv fører med sig er mest Sten og Affald. Her har 

ogsaa ligget en letbygget dansk-norsk Lystyacht siden i 
Sommer med muntre Mennesker om Bord. 

Men nu nylig saa jeg tre store Skibe sejle ind, det 
ene større end det andet, — ligesom ved Svolder. Først 
et sorttjællet Skib med Bud om Nederlaget ved Lande- 
grænsen. Derefter et stort, bredbygget dansk Købmands- 
skib med megen Vin og nyt Klæde fra Frankerland og 
lystige Købmænd om Bord. Og endelig — sidst — Ormen 
hin lange, det største og fagreste Skib, med den norske 
Konge som Styresmand. 

Det er friskt og fornøjeligt at mærke Luftningen fra. 
Havet og se de stolte Skibe glide ind langs Sundet med. 
brede Sejl; men vil vi lære nøjere at kende, hvad de 
fører med sig, saa maa vi ned af Højen og ind til Havnen 
for at se paa Varerne, der hvor de udbydes paa Markedet, 
"og hvor en Skare af Kendere i alle Tonarter giver dem 
Last og Lov. 

Lad mig da prøve at give Læserne en jævn og over- 
skuelig Markedsberetning. — Først sætter jeg en Vare- 
fortegnelse: 


August Strindberg: Frøken Julie, naturalistisk Sørgespil, 

3 oversat ved Nathalia Larsen. (J. H. Schubothes Forlag). 

Samme: Creditorer, Tragikomedie, oversat ved Nathalia 
Larsen, (Samme Forlag). 

Samme: 7schandala, oversat ved Peter Nansen. (Samme 
Forlag). 

Amalie Skram og Erik Skram: Fjældmennesker, Lystspil 
i 4 Akter. (Samme Forlag). 

Herman Bang: 7%ne. (Samme Forlag). 

S. Schandorph: Oplevelser. (C. A. Reitzels Forlag). 

Samme: Stillelivsfolk. (Samme Forlag). 

Bjørnstjerne Bjørnson: På Guds Veje. (Gyldendals Forlag). 

I Fortalen til »Frk. Julie« udtaler Strindberg sin 
Mening om Theatrets Betydning i Menneskeslægtens Ud- 
viklingshistorie. Skuespillet vil snart være en forældet 
Digterform, fordi det udkræver Fantasi hos Tilskueren. 
Men Fantasien er en aflægs og ufuldkommen Sjæleevne, 
der snart vil være forsvunden hos den dannede Menneske- 
hed. I Tyskland og England, hvor Tidens største Tænkere 
er opstaaede, er den dramatiske Kunst død. Sørgespillet, 
som bygger paa vor Deltagelse for Medmenneskers Lid- 
elser, vil forsvinde sammen med vort Følelsesliv. »Den 
Tid vil maaske komme, da vi bliver saa udviklede, saa 
oplyste, at vi med Ligegyldighed kan se paa det raa, 
kyniske og hjærteløse Skuespil, som Livet nu frembyder 
— da vi hefries fra disse lavere, upaalidelige Tanke- 
maskiner, som kaldes Følelser, der vil blive overflødige 
og skadelige, efterhaanden som vor Dømmekraft tiltager.« 
— Disse Udtalelser indeholder en Sandhed. Forstanden 
maa nødvendigvis mere og mere komme til at afløse Ind- 
bildningskraften og Følelsen som Menneskets Hovedævne 
i vor Oplysningstid. Men hvad Menneskeslægten har til- 
egnet sig igennem Fantasi og Følelse bør dog vedblive at 
være Hjærtets Ejendom, og med Hjærtet maa vi bruge 
vor Forstand, ellers taber Menneskelivet sit dybe Indhold. 

Strindbergs Fremtidsmenneske er en underlig tom 
Mekanisme. Den, der ser saaledes paa Livet, maa være 
af Lave. — Helt uhyggelig er følgende Ytring: »Naar vi 
bliver ligesaa stærke som de første franske Revolutions- 
mænd, vil det gøre et ubetinget godt og fornøjeligt Ind- 
tryk at være Vidne til Dyrehavens Rensning fra gamle, 
trøskede Træer, - der altfor længe har' staaet i Vejen for 
andre,« Dette er ganske den sindssyge Marats Tankegang. 
— Med dette Livssyn maa Strindberg skildre sine Per- 
soner som en Slags Mekanismer, »sammenskrædrede« 
Sjæle, og dermed gaar Livet af hans Digtning trods alle 
geniale og fintfølte Træk. Skildringens Midtpunkt, som 

ikke længer maa hentes fra Hjærte- og Viljeslivet i Men- 
neskets Indre, synker efter Tyngdens Lov ned i det dyriske. 
I »Frk. Julie« er den laveste Sansedrift Stykkets bærende 
Følelse; i »Creditorer« ligger det samme skjult bag den 
kraftløse Mands elendige Undergang. — Fortællingen 7schan- 
dala er med al sin Særhed mere sund. Handlingen fore- 
gaar i Skaane for 200 Aar siden. Magister Andreas Tørner, 
som er ansat ved det ny svenske Universitet i Lund for 
at virke for Landets Forsvenskning, føler sig trættet af 
den haarde Kamp med de oprørske, danske Studenter og 
søger Hvile ved at flytte ud paa en Herregaard ved Sundet 
i Sommertiden. Gaarden, som er yderst forfalden og fuld 
af det rædsomste Svineri, ejes af en Kvinde, som kalder 
sig Baronesse, men egentlig er Datter af en kjøbenhavnsk 
Aagerkarl. Hendes Stuer vrimler af allehaande Dyr, der 
fylder Luften med ulidelig Stank. Driften styres af en 
Zigeuner, som er »Baronessens« Elsker. Efter sin Stam- 
mes Natur kan han ikke overvinde sig til at arbejde, men 
driver og drikker den hele Dag og gaar paa Tyveri hos 
Naboerne i de mørke Nætter. Imellem dette »Naturmen- 
neske« og den højt kultiverede Magister opstaar der efter- 
- haanden en Kamp paa Liv og Død, hvori »Kulturmennesket« 
ligger under, saa længe han tager humane Hensyn. Men 
da Zigeunerens Rænker tilsidst truer hans Modstanders 
Liv og Velfærd, sætter denne al Menneskekærlighed til 
Side og dræber sin Modstander ved sin overlegne Intel- 
ligens. Ved Hjælp af en laterna magica hidser han den 
vildes overtroiske Fantasi og faar ham tilsidst til at springe 
gøende om paa alle fire, saa Gaardens Hunde lokkes til 
og sønderriver deres Herre. — Bogen er underholdende 
ved sin stemningsrige Skildring af Griseriet og Dyrisk- 
heden i Zigeunerens daglige -Liv. Strindbergs Theorier " 
hævner sig her paa ham selv. Den bortstødte Romantik 
dukker op igen — i Svinestien. — Den Tone, der gaar 
” igennem Fortællingen, tyder paa noget selvoplevet. 

Efter disse Bøger er det en hel Forfriskning at læse 
Ægteparret Amalie og Erik Skrams muntre Lystspil 
»Fjældmennesker«, der er fuldt af morsomme Skikkelser 
og livlige Samtaler. De handlende i Stykket er en Del 
Ægtepar og ugifte Personer, der morer sig med at rokke 
lidt ved de ægteskabelige Skranker, omtrent som i Kiel- 
lands »Tre Par«. Tonen imellem dem er fri, stundom 
lidt fræk; men den stærke Higen henimod den fri Kærlig- 
heds aabne Hav, som bringer Uro i Flokken, bliver aldrig 
til Handling. Fødderne dyppes i Vandet, men der er 
ingen, som drukner. Det hele ender med nogle meget 
skikkelige Forlovelser. Maaske skal dette være en Ironi 
over Nordboernes ufri Moral og magtløse Sanselængsel. 

Herman Bangs: Tine er en gribende Fortælling i 
en for sin Forfatter ejendommelig Stil. Igennem en Række 
afbrudte Samtaler og løst henkastede Øjebliksbilleder fra 
Livet paa Als under Kampen ved Dybbøl lykkes det ham 
at lægge en forunderlig fin, vemodig Stemning, næsten . 
som et Sørgeflor, over Fortællingen om en ung Piges 
ulykkelige Skæbne. Men Bogen er mere end en ung Piges 
Historie. Den er et Samfundsbillede, en sørgelig Tegning 
af et af Krigen hærget Hjemliv. Vi faar intet af de nu 
moderne Slagmalerier, som Forfatteren vistnok heller ikke 
magtede at give; men vi faar Billedet af den fredelige 
Landbefolknings Lidelser under Hærenes Kamp, præget af 
Forfatterens stærke Barndomsindtryk fra 1864. Og til 
dette Billede hører ikke alené de brændende Huse og flygt- 
ende Folk, men ogsaa det ødelagte Familieliv, som har 
mistet sin sædelige Holdning under Krigens Rædsler. Igen- 
nem en gammel, konservativ Biskops Mund lyder der en 
stilfærdig men haard Dom over dem, der kastede os ind 
i den ulykkelige Krig. 

Mere lys og livsglad er som sædvanlig Schandorph. 
Især er hans »Oplevelser« en munter og hyggelig Bog. 
Szillelivsfolk er for saa vidt trist nok, som den fortæller 

den hos Schandorph vel kendte Historie om en Mand, der 
har haft sin Ungdom i den nationalliberale Studentertid 
og siden savner Kraft til at gaa fra Drømmenes Land ind 
i det virksomme Menneskeliv. Det vil sikkert komme til 
at staa som en af Schandorphs Fortjænester, at han har 
fræmstillet en Række saadanne Studenterskikkelser uden 
Midtpunkt, som Latinskolen har taget Arbejdskraften fra 
og givet en værdiløs, æsthetisk Halvdannelse i Steden. 
Med sand Fryd viser han os saadanne Herrers Under- 
legenhed i Livets Kamp overfor de kraftige Naturmennesker 
og nedlægger derigjennem en sund Protest mod den 
moderne Hjærne- og Examensforgudelse.  Schandorphs 
Kærlighed til dette Æmne hænger sammen med hans Livs- 
erfaring. Han har nemlig selv været Student før 64 og 
først lidt efter lidt viklet sig ud af Datidens æsthetiske 
Tankegang. Derved bliver »Oplevelser« en overordentlig 
tiltrækkende Læsning for alle Yndere af Schandorphs tid- 
ligere Fortællinger. Hvor man før har gættet paa noget - 
selvoplevet, finder man det nu bekræftet, og mangfoldige 
morsomme Skikkelser og Hændelser rundt om i Forfatterens 
Bøger føres her tilbage til Virkelighedsindtryk fra Barn- 
doms- og Ungdomstiden. Desuden er Bogen selvfølgelig 
et værdifuldt Bidrag til Tidens Historie. Der gaar en 
sund og ægte Tone gennem hele Fremstillingen, og trods 
alt, hvad man kan have mod Forfatteren, tvinges man 
til at indrømme ham, at han Bog er »ærlig og sanddru«. 
Enkelte komiske Grovheder overrasker ikke Schandorphs 
gamle Læsere, og trods dette er der noget fint over Bogen. 
Det vilde være let at dække over hver af de smaa Plump- 
heder, der skæmmer Arbejdet, med en Række frisindede og 
noble Udtalelser, der gør Forfatteren Ære. Sproget er 
jævnt og ukunstlet, uden synderligt Særpræg men ægte 
dansk i Grundtonen. Fræmstillingen er bred og aaben, 
men aldrig tom eller trættende. 

Som Fjældet over den flade Mark hæver By/ørn- 
stjerne Bjørnsons ny Fortælling: »På Guds veje« sig 
over de foran nævnte Bøger. Dette Værk er baade stor- 
slaaet og fint, rigt og velordnet, og dertil saa livsfriskt, at 
det maa overraske, naar man tænker paa Digterens Alder. 
Al Frygt for, at vi nu ikke længer kunde vente Digter- 
værker men kun moralske Afhandlinger af omtvisteligt 
Værd fra Bjørnsons Haand er hermed henvejret. Side op 
og Side ned er det Digteren og Kunstneren, som taler til 
os. Og saa fuldlødigt er hans Værk, at det er umuligt 
nogensteds at finde en overflødig Sætning eller 2 Ord, 
som gentager hinanden. Naar man nu tænker paa, at 
dette strækker sig over 400 Sider, hvoraf næsten hver 
eneste giver os et nyt, genialt og livsfriskt Træk af 
Menneskelivet, saa maa vi vel beundre Bjørnsons rigé og 
lykkelige Ævner, som stadig synes at voxe og udvikle sig. 
I Formen er »På Guds veje« et stort Fræmskridt fra 
»Det flager«, hvori de enkelte Stykker var vanskelige at 
samle for Læseren. Og i Indhold er den maaske den 
vægtigste Bog, Bjørnson i de sidste ti Aar har skrevet. 

Stykkets - Hovedpersoner er Præsten Ole Tuft og 
Lægen Edvard Kallem, hvis Levned skildres, fra den 
Tid, de sad paa Skolebænk sammen, og indtil de som 
voxne Mænd kommer til at virke i samme By, hver i sit 
Kald. Præst og Læge, hver med sit Livssyn og sin Maade 
at kurere Samfundets Lidelser paa, er ofte stillet overfor 
hinanden i moderne Bøger. Men det er gærne Skik hos 
vantro Digtere at gøre Præsten til en Skælm, der, i Steden 
for ærlig at pleje Slægtens Saar, optræder som »klog 
Mand« med Signen og Manen, saa ondt gøres værre. 
Denne Uretfærdighed, er Bjørnson hævet over. Han har 
allerede i »Over ævne« vist, at han kan agte ærlige 
Præsters Arbejde, selv om han ikke deler deres Tro. 
Præsten Ole Tuft er en sanddru og dygtig Bondenatur, 
for hvem Troen er en medfødt Livsbetingelse, og han 
beholder ogsaa sin Tro igennem det hele, mens Livet lærer 
ham at kaste mange »Dogmer« over Bord. Overfor ham 
staar »Fritænkeren« Edvard Kallen, der er skildret som 
en brav og dygtig Læge. Han hører til en mere udviklet 
Slægt med europæiske Forbindelser og har selv levet det 
meste af sin Barndom i Udlandet; derigennem er han 
”bleven »frigjort« til at kunne undvære Troen paa Gud. — 

Efter hele Fremstillingen kunde maaske enkelte naive Men- 
nesker komme i Tvivl om, hvilken Livsanskuelsen Digteren 
personlig giver Ret, og jeg tvivler ikke om, at Bjørnson 
kunde have forvirret dem endnu mere ved at tilføje, at 
det vilde være en Ulykke for Præsten Ole Tuft, om han 
mistede sin Tro. Men heri ligger i Virkeligheden kun 
dette, at efter Bjørnsons Syn paa Menneskeslægtens Ud- 
viklingshistorie er der endnu »Bondenaturer«, som trænger 
til Tro, mens det udviklede Kulturmenneske kan undvære 
den. Heraf måa man ogsaa forklare sig Digterens venlige 
Syn paa den frisindede Kristendom som en foreløbig Livs- 
magt blandt »oplyste…Bønder«. Skønt Bjørnson nægter 
Kristentroens evige Sandhed, hører han ikke til' Kristen- 
dommens erklærede Fjender, og i den foreliggende For- 
tælling er det derfor heller ikke om Tro eller Vantro, at 
Kampen staar. Præstens Fejl er ikke hans Tro, men den 
dogmebeherskede Dømmesyge, som han først under Livets 
Alvor lærer at aflægge. Der findes heri noget, som kristne 
kan have godt af at lægge sig paa Sinde. 

Edvard Kallem lever sammen med en ung Kvinde, 
Ragni, som han har faaet til at forlade en ussel, ved 
syndigt Levned ødelagt Mand, som kun ved Vold har 
tvunget hende til Ægteskab. Under et 6-aarigt Ophold i 
Amerika har hendes fine, elskelige Natur rejst sig som 
Bladene i en nedtraadt Blomst, saa hun nu vover at haabe 
paa Livet ved sin trofaste Vens Side. Men den dømme- 
syge og tankeløse Kreds i Købstaden, hvor de fæster Bo, 
regner hende for en løs Kvinde og gør ved sin Grusomhed 
Livet saa koldt om den stakkels Ragni, at hun visner 
som en Blomst og dør. I denne Ulykke har Præsten 
Ole Tuft og hans Kone, som er Kallems Søster, deres 
store Del, fordi de, skønt nærmest til at vise Kærlighed, 
har deltaget i' den haarde Dom, og dette gør Kallem til 
deres bitre Fjende. Da bliver Præstefolkenes lille Søn 
dødsyg, og ved hans Leje aabnes deres Øjne for, hvor 
grusomt det er at sætte Dogmetroen over Livet. Ved 
Kallems Dygtighed bliver Barnet frelst, og dybt ydmygede 
søger og vinder Præsten og hans Kone Venskabet med 
denne Mand tilbage. Bjørnson vil altsaa vise, at Livet 
" gaar forud for Troen, og deri har han Ret. Ogsaa for 
en Kristen maa det at leve være det første. Men netop . 
for Livets Skyld éror vi paa Frelseren fra Døden, og-jég” -/ 

kan ikke nægte, at det forekommer mig, at Bjørnsons egen 
Fortælling om den uendelig bitre og haabløse Skilsmisse 
mellem Kallem og den døende Ragni påa en voldsom 
Maade blotter Mangelen ved den Livsanskuelse, der sætter 
Livet over alt, men dog tilsidst maa give Døden Sejrens 
Palme. Det er for mig en daarlig Trøst, naar Bjørnson 
ytrer, at Ragni var for fin en Blomst for vor Tidsalder, 
og at der forhaabentlig vil komme en Tid, da saadanne 
elskelige Mennesker faar Lov at leve deres Liv ud i Fred. 
Jeg ser vel, at dette skal være et nyt Evangelium, men 
selv dets varmeste Forkyndere tror jo dog ikke, at det 
skal lykkes Fremtidens Videnskab at faa Bugt med Døden. 
Derfor vil Mennesker med Længsel efter Livets Sejr over 
Døden aldrig voxe fra Troen paa en levende Gud. 


Om Varemarkedet. 
Af Clir. Faber. 


I Vare-, Produkt- og Foderstofmarkedet har der i den 
sidste Tid været endel mere Liv, og Priserne er for flere 
Artiklers Vedkommende avanceret ikke så ganske lidt. 

Kaffe. Denne Artikel har, påvirket af Spillemarkedet 
og de politiske Forhold i Brasilien, i de seneste Uger taget 
Favør; om vi for de nærliggende Terminers vedkommende 
kommer højere og senere hen noget lavere vil meget bero 
på, hvorledes Forholdene udvikler sig i Rio. Allerede i 
»Danskeren«s Septbr.-Hefte henledede jeg Opmærksomheden 
på, at de republikanske Bevægelser i Brasilien var i Frem- 
gang; men ingen havde dog tænkt sig Muligheden af en 
Revolte, så længe den gamle Kejser Pedro den anden 
levede. Imidlertid må Misfornøjelsen, efterhånden have slået 
dybere og dybere Rødder, og da Militærpartiet sluttede 
sig til det republikanske Parti, var der ikke andet for den 
gamle Kejser at gjøre end frivillig at trække sig tilbage 
og rolig se på, at Republiken blev proklameret. Hvor- 
ledes Forholdene i Øjeblikket er derovre i den ny Republik 
med General Fonseca som Præsident, er meget vanskeligt 

at have nogen Mening om; ti a//e Depecher, der afgå fra 
Rio i disse Dage, ere under Censur af den nye Regering. 
Særlig i England og Frankrig, hvilke Lande er stærkt 
engagerede med store Kapitaler i Brasilien, er man ikke 
uden Ængstelse for Fremtiden, da man befrygter Oprør og 
Anarki i Provinserne. Telegrammerne igår fra Brasilien 
melder imidlertid, at der hersker fuldstændig Rolighed i 
Rio, at Børsen atter er åben, og at Forretningerne derovre 
igen går deres rolige Gang. Den almindelige Mening er, 
at vi for December Måned må regne med høje Kaffepriser. 
På Hovedbørserne har der i de senere Dage været opereret 
ganske overordentlig, enkelte Huse har på få Dage af- 
leveret frem og tilbage 2 Millioner. — Sukker er vedvar- 
ende meget flovt og noteres stadig imellem 11 å 12 sh. 
for 88 pCt. Rendement. Udsigterne for højere Priser i 
den nærmeste Tid er ikke store. — Fis rolig, kun japan- 
esiske Ris er stadig opadgående, og man må for det første 
rstid være belavet på- betydelig højere Priser end de nu- 
gældende. -— Sago meget fast; såsnart Tilførslerne fra 
Singapore hen i December indtræffer, vil Priserne for denne 
Artikel komme noget lavere. — Kartoffelmel meget flov, 
og Priserne nu så lave, at de må friste til Spekulation. 
Får vi højere Melpriser hen i Foråret, vil Artiklen nok 
blive berørt heraf. 
Kryderier gennemgående flov og Priserne nedadgående. 


Frugter. Nye amer. Æbler vil blive 50 pCt. højere 
iår end forrige År. Det turde anbefales at forsyne sig 
med fjorgamle Varer, der er velkonserverede og idetmindste 
holdbare for hele Vinteren. — Korender faste og højere, 
begrundet på, at Frankrig i den sidste Tid- har opkjøbt 
store Kvantiteter af denne Frugt, som man afpresser, og 
bruger den indvundne Saft til at blande i Rødvine. — 
Smyrna-Rosiner, Mandler og Blommer fast. — Valen- 
Zzia- og Drue-Rosiner noget lavere, ligeledes små Muskatel- 
" Rosiner. ' 


Kornmarkedet fastere. Hvede. Dansk Hvede er stegen 
jevnt og langsomt i Prisen; udenlandske Varer fast, men 
uden Prisforandring. Nogle Spekulationskøb er sluttet pr. 
Forår med Fremlager pr. August til 6% Kr. pr. 100 Pd. — 
Rug meget fast og Priserne stadig opadgående; da Rus- 
land iår har en lille Høst, venter man ikke lavere, men 

snarere højere Priser til Foråret. — Byg. Maltbyg er 
roligt, næsten flovt, hvorimod Foderbyg er meget fast. — 
Havre meget fast og Priserne opgående. 

Smørmarkedet fastere; for de kommende 3 å 4 Uger 
vil Tendensen forhåbenlig nok holde sig. 

Foderstoffer. Ifølge de stigende Noteringer på Korn- 
markedet og det livlige Begjær for Foderstoffer, har Pris- 
erne yderligere befæstet sig i den sidste Måned, og da 
man endnu bevæger sig om Middelpriser, er der ingen 
Sandsynlighed for lavere Priser foreløbig, såmeget mere 
som Fragterne vedvarende er meget høje og Tilbud af 
Skibe knappe. Imod lavere Priser taler også det tiltag- 
ende store Forbrug. — —mHvedeklid meget fast og Noter- 
ingerne 4 å 5 pCt. højere. — BRapskager holdes ufor- 
andret stramme, og Tilbudene meget indskrænkede. -— 
Palmekager 1 å 2 Rmk. højere. — Solsikkekager, Hampe- 
Jrøkager og Hørfrøkager uforandrede. — Majs højere, 
såvel i Amerika som England, men Fordringerne er endnu 
så moderate, at Artiklen vinder Påagtning herhjemme til 
Foderbrug. 

Æg. Priserne var forcerede så højt i Vejret, at en 
Reduktion var uundgåelig, og denne viste sig også midt i 
Måneden, hvor Artiklen faldt 6 å 12 d. pr. 100 Stkr. — 
Vore engelske Kunder kiager vedvarende i store og stærke 
Ord over Kvaliteten af danske Æg, og disse Klager er 
utvivlsomt vel begrundede. Producenterne her hjemme 
vilde bestemt rødme af Skamfuldhed over den Dom, Eng- 
lænderne giver vore Æg, og bliver Forholdene ikke bedre, 
er Straffen — i Form af Værdinedsættelse — uundgåelig. 


Jernmarkedet meget ophidset og fast. Cleveland Rå- 
jern Nr, 3 er i de seneste Dage stegen til 68 sh., det er 
4 sh. højere end nogle Dage forud. Stigningen for Råjern 
er nu omtrent ca. 100, for tysk Jern ca. 55, for svensk 
20 og for Jernplader ca. 80 pCt. Denne enorme Stigning 
er vel begrundet på forskellige tilstødende Omstændigheder, 
såsom: 1) at Amerika til nye Jernbaneanlæg må indføre 
betydeligt Jern fra Europa, 2) store Udvidelser af Jern- 
banenettet i Rusland, 3) Rustningerne særlig over hele 
Europa, 4) at man istedetfor Træskibe nu overalt bygger 
kolossale Jernsejlskibe og Jerndampskibe i stor Mængde, 
5) Strejkerne og dermed Forhøjelsen af Arbejdslønnen og 

Kulpriserne; endelig støttes den store Efterspørgsel af Jern 
af Jern-Terminsspillebørsen i Glasgow, der her i Øjeblikket 
har en frodig Jordbund at operere i. At Rør og Fittings 
her hjemme endnu sælges til lave Priser, ligger formodent- 
lig i vore små Konkurrenceforhold, der fornuftigvis bør be- 
nyttes af Forbrugerne; ti efterhånden som Lagrene synker, 
skal Sælgerne nok komme til Fornuft og regulere deres 
Priser efter Verdensmarkedet. 

Soda er stegen betydelig i den seneste Tid og noteres 
nu i England ca. 15 å 16 pCt. højere end i Januar Måned; 
i Øjeblikket er den danske Soda billigere end den, man 
kan faa fra England. Nogen Forandring i de nuværende 
Priser får vi vist næppe foreløbig. 

Gødningsstoffer. Rå Varer er i Louisiana stegne ca. 
33% pCt., og er, selv til disse Priser, meget vanskelige at 
opdrive. Guano og Superfosfater vil for Året 1890 blive 
ikke ubetydeligt højere end iår. 

Frømarkedet fastere, hvad der næppe har stort at 
betyde; vi vil iår i Sæsonen komme til at regne med lave 
Priser; undtagen herfra dog Hundegræs og særlig Ager- 
hejre. Om Rødkløverfrø skal jeg i næste Hefte skrive 
udførligere. 

Pengemarkedet. Renten for Vexler forhøjedes i disse 
Dage fra 33 å 4 til 44 å 4 pCt.; men denne Forhøjelse 
holder sig næppe længere end udover Terminen, da Penge 
i Udlandet atter begynder at blive rigeligere. ; 

Fabriken ,,Nørrejylland''s Normal-Kafle vinder mere og 
mere Indgang her i Landet. 


Toldloven. Regeringens nye Toldlovforslag, som er 


forelagt Rigsdagen, drøftes ihærdigt i Hovedstaden i denne . 


Tid. Igår i Handels- og Kontoristforeningen, hvor Told- 
reformforeningens ihærdige Chef, Hr. Køedt, vandt Prisen; 
idag var- der Diskussion i Nationaløkonomisk Forening, 
hvor særlig Øl- og Brændevinsforslaget blev behandlet af 
Dhrr. Dr. Detlevsen og Proféssor Westergaard, der begge 
anbefalede det på' det allervarmeste, og imorgen skal Told- 
lovforslaget under Behandling i Toldreformforeningen, hvor 
flere Rigsdagsmænd har lovet at give Møde. 


Odense, den 21. Novbr. 1889. 

Christian den fjærdes dansk-ostindiske 


kompagni og den dertil knyttede mission. 
Af L. Schrøder. 


Det var 1498, at der for første gang kom skibe fra 
Evropa til Østindien. De tilhørte kongeriget Portugal, der 
lige som de andre to kristne riger på den pyrenæiske 
halvø, Arragonien og Kastilien, havde dannet sig under 
kampe med de mahomedanske arabere, men tillige på mange 
måder havde stået under en fredelig påvirkning af det 
østerlandske folk. Det dobbelte forhold til disse fremmede 
har også gjort sig gældende, da portugiserne begyndte 
deres sørejser., Da de var fri for at have araberne til 
herrer og heller ikke som kastilianerne havde dem til 
naboer, opgav de dog ikke kampen med dem, men søgte 
at berøve dem det rygstød, de havde i det nordlige Afrika; 
sørejserne langs denne verdensdels vestkyst begyndte med 
portugisernes forsøg på at sætte sig fast i Marokko. Til det, 
portugiserne havde lært under fredeligt samkvem med arab- 
erne, hørte også adskilligt om verdensdelene Afrika og Asien. 
Den berømte fyrste, Henrik Navigator (»søfareren«), havde 
særlig hos araberne søgt oplysning om det indre Afrika. 
Han tog bolig på sydkysten af Portugal og omgav sig med 
de kyndigste geografer. Der gik ikke et år hen, uden at 
han udsendte et skib med påbud om, at det måtte nå 
videre frem end det, der senest havde været ude. I 50 
år arbejdede prinsen (som døde 1460 eller 1463) for disse 
opdagelsesrejser og havde derved nået at gåre dem til en 
folkesag for sine landsmænd og til en æressag for riget, 
hvis fyrstehus han tilhørte. Da Bartholomæus Diaz 1487 
havde nået sydspidsen af Afrika, varede det. ikke længe, 
inden Vasco da Gama (20. maj 1498) nåede Calicut på 


Malebarkysten. 
»Danskeren', III, 13 

Varer fra Østindien blev i middelalderen bragte på 
de evropæiske markeder af italienske købmænd, som for- 
skaflede sig dem ved handel med østerlænderne. Den 
hyppige omskiften af herskende riger i landene mellem 
Middelhavet og Østindien lagde imidlertid mange hindringer 
i vejen for denne handel, og da de osmanske tyrker havde 
befæstet deres herredåmme ved erobringen af Konstantin- 
opel (1453), blev forholdene vanskeligere end nogen sinde. 
Dette forhold har vist nok øget portugisernes lyst til at 
finde en ny vej til Østindien, som ikke gik igennem arab- 
iske og tyrkiske riger. Skønt opdagelsesrejserne dreves 
som en statssag og derfor nærmest med det mål at ud- 
vide riget ved erobringer, så er der dog også taget hensyn 
til, at man skulde vinde besiddelser, der kunde tjæne 
handelen. Dette har vel været grunden til, at Portugal 
gjorde sig til herre over Socotora ved indløbet til det 
røde hav og Ormus ved indløbet til den persiske havbugt. 
Dets vigtigste besiddelser i Ostindien var Goa på Malebar- 
kysten og Negapatnam på Koromandelkysten. Men de 
satte sig også fast på Ceylon, på Malakka og i Macao i 
Kina. Lissabon blev det evropæiske oplagssted for ost- 
indiske varer; dér hentede nederlænderne dem for siden 
med stor fordel at forhandle dem i Nord-Evropa. 

Men 1580 kom Portugal under kong Filip II. af Spanien, 
og han greb på en gang forstyrrende ind i den portugis- 
iske handel i Østindien og i den nederlandske handel på 
Lissabon. 

Styrelsen i Østindien, der havde drevet handelen på 
den portugisiske stats regning, havde ikke let ved at finde 
sig til rette med det nye spanske herskab. Og da Filip Il. 
ikke skønnede, han havde nogen fordel af” den ostindiske 
handel, besluttede han, at den skulde ophøre som et stats- 
foretagende, og 1587 overlod han eneretten til handelen 
på de indiske have til en forening af portugisiske køb- 
mænd, imod at de årligt skulde indbetale en betydelig 


197 


sum penge i det spanske skatkammer. Dette er det første 
ostindiske handelskompagni, man ved af at sige, Men det 
må vel mærkes, at det ikke var købmændene, der selv 
havde funden på at danne det, men regeringen, som op- 
muntrede dem dertil. Og da den gamle portugisiske styr- 
else i Østindien vedblev at handle i smug, når den ikke 
turde gore det åbenlyst, så modvirkede den handels- 
kompagniet, og dette havde svært ved at blive til noget. 

På en lignende måde som Napoleon I. vilde tvinge 
englænderne til at falde til foje ved at spærre fastlandets 
havne for dem, søgte Filip II. at tvinge de oprørske neder- 
lændere ved at tilintetgåre deres handel og lukkede derfor 
Lissabons havn for dem. Men derved opnåede han kun, 
at de gjorde sig til herrer over den handel på Østindien, 
som han ved sin uheldige indblanding havde forstyrret 
for portugiserne. 

Nederlænderne havde allerede i mange år kæmpet 
med held for deres protestantiske trosbekendelse og for 
deres borgerlige selvstændighed. Som »sø-geuser« havde 
de tilfåjet de spanske skibe store tab. Nu bragte nøden 
dem til at prøve, om de kunde få de varer lige hjem fra 
Østindien, som de hidtil havde hentet i Lissabon. 

Først tænkte de at arbejde sig frem til Indien ved at 
gå norden om Asien. En rum tid iforvejen havde engel- 
ske skippere begyndt at sejle på Ruslands nordvestkyst. 
Nederlænderne havde fulgt dem i kølvandet, og det driftige 
"handelshus Moucheron havde anlagt den handelsplads ved 
det hvide hav, som siden voksede op til at blive staden 
Archangel. Det var ganske naturligt, at de med den tids 
indskrænkede forestillinger om jordklodens størrelse, mente, 
at »nordost-passagen« til Indien kunde have en lignende 
betydning som den sydøstlige vandvej. Og navnlig satte 
det nævnte handelshus Moucheron meget ind på rejser i 
det &jemed at finde denne nye vej. Man opnåede rigtig 
nok ikke det tilsigtede. Men arbejdet var ikke spildt; 

øen Spitzbergen blev opdaget 1596; hval-fangsten i Ishavet 
blev begyndt, og — hvad der måske havde endnu mere 
at betyde — sømænd som Jakob van Heemskerck fik 
den uddannelse, hvormed de siden skulde tjæne deres 
landsmænd på andre farter. 

Spanierne kom selv til at række hånd til, at neder- 
landske sømænd blev kendte med sejladsen langs Afrikas 
kyst og til Sydamerika, idet de brugte mandskabet fra 
nederlandske skibe, som de havde opbragt, på togter til 
disse egne. Fra 1594 begyndte nederlandske skibe at 
fare på Guinea-kysten og på Brasilien; i begge retninger 
har det nævnte handelshus Moucheron været virksomt. 

Imidlertid indskrænkede man sig ikke til, hvad man 
kunde få ud af en sådan tvungen skolegang hos spaniere 
og portugisere. Man søgte at indsmugle dygtige mænd i 
den portugisiske tjæneste for at aflure de gamle opdagere 
deres hemmeligheder. Det antages at være på forslag af 
en lærd geograf, dr. Plancius, at nogle amsterdamske 
købmænd fik Cornelis Houtman sendt til Lissabon for 
at få rede på søvejen til Østindien, og da han var kommen 
vel hjem, tøvede disse købmænd, der kaldte sig »kom- 
pagniet for fjærne lande«, ikke længe med at få en lille 
flåde af sted ad den vej, der nu snart var befaret i hun- 
drede år. Den 2. april 1595 afgik 4 skibe med 248 mand, 
Cornelis Houtman var føreren, og han kom hjem igen 
14. avgust 1597 med gode tidender, men uden sønderlig 
fragt. Imidlertid skal det have været hans næstkomman- 
derende, Dircksz Kayser, en lærling af Plancius og — 
efter Humboldts påstand — en stor astronom, der har 
den egentlige fortjæneste af at have ført nederlænderne 
til de ostindiske øer, som den dag idag er en rigdoms- 
kilde for dem; men han satte livet til i Sunda-strædet. 

Snart blev der udrustet ny flåder. Ved siden af Amster- 
dam blev fem andre byer hjemsteder for den ny handels- 
virksomhed: Middelburg, Delft, Rotterdam, Horn og Euk- 

huysen. Van Necks rejse fra maj 1598 til juli 1599 gav 
rigt udbytte i varer, så han måtte af sted igen i juni 1600. 
Houtman blev 1598 udsendt af Moucheron. Van der 
Hagen blev udsendt i april, Wilkes i december 13599, 
Heemskerck i 1601. Handelshuset /e Maire pønsede på 
at udvide farten til Kina; handelshuset van der Hage fik 
allerede 1598 en flåde udsendt, som skulde gå gennem 
Magellans-strædet. Denne vrimmel af driftige sømænd 
og købmænd, som i nogle ganske få år stiller deres 
personlige kræfter, deres skibe og deres penge i den 
ostindiske handels tjæneste, vidner om, at nederlænd- 
erne var et gammelt handelsfolk, for hvem kampen med 
spanierne havde været en ildprøve, hvorunder dygtigheden 
og modet var bleven yderligere udviklede. Ved forsøget 
på at afskære nederlænderne fra at handle med de ost- 
indiske varer, som portugiserne hidtil havde hentet hjem, 
havde den spanske regering kun opnået at gåre dem til 


portugisernes medbejlere — og til deres lykkelige med- 
bejlere — til herredåmmet på de ostindiske farvande. 


Da Portugal 1640 blev skilt fra Spanien, blev det portugis- 
iske ostindiske handelskompagni ophævet af kong Johan IV, 
den første af huset Braganza, og fra denne tid af forblev 
de ubetydelige lævninger af Portugals ostindiske handel på 
regeringens hænder, når det undtages, at der 1731 blev 
gjort et mislykket forsøg med et nyt kompagni. Under 
huset Braganza optog Brasilien især portugisernes opmærk- 
somhed, og dette virkede også til, at de ikke satte kraft 
ind på at hævde deres stilling i Asien. 

Imidlertid var der en ulæmpe ved den væddekamp, 
der i Nederlandene var begyndt, om hvem der bedst 
kunde tage nytte af den rige handel på Østindien. Det 
ene kompagni dannede sig efter det andet, og, hed det 
snart, »de sejlede støvlerne af hverandres fødder og 
pengene ud af hverandres punge«. Men da fik den be- 
romte Oldenbarneweldt dem 1602 til at samle sig i »det 

Jorenede indiske handelsselskab« (handelsmaatschappij), 
der med en bestyrelse af 17 medlemmer (»de kamer van 
XVII«) og et grundfond af 64 millioner gylden (omtrent 
18 mill. kroner) fik eneret for de forenede Nederlandes 
vedkommende på handelen hin sides det gode håbs for- 
bjærg og Magellans-strædet. De hidtil bestående selskaber 
beholdt dog noget tilbage af deres selvstændighed, og de 
seks byer, som havde gjort de første forsøg, kunde frem- 
deles være hjemsteder for skibe, der før til, og oplags- 
steder for varer, der kom fra Østindien. Derfor havde 
kompagniet også seks kamre, og dets 65 »bewindhebbere« 
(eller direktører) var fordelte på disse seks kamre efter 
størrelsen af de beløb, som fra de seks byer var ind- 
skudte i det hele handelsforetagende; Amsterdam havde 
25, Middelburg 12 og de andre 4 byer hver 7 bewind- 
hebbere. Trods denne sammenslutning og trods den dygtig- 
hed, hvormed Weck£ og Heemskerck vidste at skatte handels- 
selskabet fodfæste på molukkerne, havde nederlænderne 
store vanskeligheder at kæmpe med, medens de arbejdede 
på at tage luven fra portugiserne. Det var ikke blot 
handelshusene Moucheron og le Maire, som led uoprette- 
lige tab. Men det forenede indiske handelsselskab havde 
også modgang og trængte hårdt til al den støtte, som 
»generalstaterne« efter Oldenbarneweldts tilskyndelse ydede 
det, f. eks. ved 1606 at sende en flåde til Portugals kyst, 
hvor vice-admiralen Reynier Klaeszen fandt en lignende 
heltedød, som den danske søhelt Ivar Hvitfelt senere fandt 
i Køge-bugt. 1609 blev Pieter Both beskikket til general- 
guvernør over de nederlandske besiddelser i Østindien. 
Da han afrejste den 30. januar 1610, havde han præster 
med, der skulde virke som miss/onærer. Han valgte til 
sit regeringssæde Sunda Kalappa, der snart blev til det. 
mægtige Batavia, på øen Java. Foruden denne ø blev 
der nogle andre hollandske statsholderskaber i Indien, 
Ambojna og Ternate, som hører til den molukkiske 

gruppe, og Makassar eller Vlaardingen paa Celebes. Dertil 
kom fra 1653 Kap-staten. 1622 lod generalstaterne kom- 
pagniets forhold undersøge, og da viste det sig, at kom- 
pagniet som udbytte havde udbetalt 30 millioner gylden 
eller det firedobbelte af den oprindelige grundkapital og 
samtidig umådelig havde forøget kapitalen ved anlæg og 
befæstning af kolonier, så vel som ved anskaffelsen af 
skibe og anden udelelig ejendom. Privilegiet blev nu for- 
længet til 1644. I dette år måtte kompagniet udrede 
1,600,000 gylden for at få sin eneret på handelen for- 
længet til 1665. Da der atter blev tale om en fornyelse 
af fribrevet indtil år 1700, lykkedes det kun under stor 
kamp med et fjendtligsindet parti. Men, hedder det hos 
Fr. Thårup,") nu havde kompagniet »et handelsterritorium, 
som indbildningskraften næppe formår at fatte: fra det 
gode håbs forbjærg op ad langs med Årabiens og Persiens 
kyster faktorier; fra Surate nedad langs med de malebar- 
iske kyster alle portugisernes betydelige nedsættelser tagne 
i beslag; Ceylon med sine kryderier og sit elfenben; kysten 
Koromandels perlefiskeri og bomuldsvarehandel; Bengalen 
og Orissa med silketåjer, bomuldsstof, ris, sukker, salpeter 
0. Ss., v. i kompagniets hænder; færdslen med Pegu, Siam 
og Tonkin, afbrudt ved ikkun overgående tilfælde; en rig 
sølv- og kobber-udførsel fra Japan, dernæst den umådelige 
kryderhandel med Ambojna, Banda-øerne og Molukkerne 
0.5. Vv. — ere kun enkelte træk af dette umådelige maleri.« 
1740 og 1776 fandt ny forlængelser af fribrevet sted. Men 
i det attende hundredår begyndte tilbagegangen. 

Den raske udvikling, som den nederlandske skibsfart 
på Indien fik, kunde ikke undgå at vække naboernes lyst 
til også at prøve deres lykke i hine egne. I december 


1) I et efterladt håndskrift, der formodentlig har været bestemt 
til at bruges i hans ,det asiatiske kompagnis historie", hvoraf kun 
et hefte er udkommen. Hans sån, afdøde boghandlerThårup, har vel- 
villig ladet mig benytte, hvad jeg vilde, af hans håndskrevne samlinger. 

1601 gav dronning Elisabeth et se/skab af londonske køb- 
mænd eneret på handelen på Østindien. Det arbejdede 
heldigt, men tog ikke så rask som hollænderne fat på at 
anlægge faste pladser. Ligesom nederlænderne havde eng- 
lænderne for øvrigt opmærksomheden henvendt på at finde 
andre veje til Østindien end den portugisiske; de søgte både 
om »nordost«- og »nordvest-passagen«. Da Elisabeths efter- 
følger, Jakob I. Stuart, var en vaklende natur og tilmed stadig 
manglede penge, kom det engelske handelsselskab til at 
savne den nødvendige støtte fra regeringen, og det varede 
længe, inden englænderne blev farlige medbejlere for neder- 
lænderne til høvdingstillingen på de indiske have. De 
vanskelige politiske forhold i det brittiske rige svækkede 
det ostindiske handelskompagnis virksomhed i det syttende 
hundredår, på samme tid som de fremmede den engelske 
udvandring til Nord-Amerika, hvor bebyggelsen af de senere 
»fristater« vel må kaldes den engelske foretagsomheds 
storværk i hin tid, medens den først efter de mærkelige 
krige med Frankrig i det attende hundredår skulde ud- 
folde en virksomhed i Østindien, hvis mage intet side- 
stykke har i handelens årbøger. — De nederlandske køb- 
mænd Moucheron og le Maire søgte efter deres får nævnte 
store nederlag oprejsning ved at gå til Frankrig, hvor de 
arbejdede for oprettelsen af et fransk-ostindisk handels- 
kompagni. 1. juni 1604 udstedte Henrik IV. også patent 
til et sådant. Men den nederlandske sendeherre i Paris, 
Aerszen, søgte med held at modvirke, at hans landsmænd 
fik den franske regering til at gåre noget betydeligt ved 
sagen. Først 1615 blev der udsendt franske skibe til Øst- 
indien; men de havde lige så lidt held som dem, der afgik 
1619, og de franske holdt sig nu en tid til Madagaskar. 

Den dansk-norske stat stod i begyndelsen af det seks- 
tende hundredår ikke nær så langt tilbage for England og 
Frankrig som Danmark nu, og med lande som Portugal og 
Nederlandene kunde den godt måle sig. Det var derfor 

ikke underligt, at en virksom konge som Christian den 
Jjærde kunde vende blikket til Østindien, som et land, 
hvor også hans undersåtter kunde drive en indbringende 
handel, og det var ganske naturligt, at nederlændere, der 
ikke kunde trives hjemme, kunde søge til Danmark på 
en lignende måde, som Moucheron og le Maire havde søgt 
til Frankrig.) Udvandrede nederlændere spillede fra først 
af en så stor rolle i det dansk-ostindiske handelskompagni, 
at man må skænke dem en ganske særlig opmærksomhed, 
når man vil fortælle om denne Christian den fjærdes 
stiftelse. 

Roeland Crape må først nævnes. Han har været 
godt kendt med forholdene i Østindien og synes at have 
henledt Christian den fjærdes opmærksomhed på, at der 
var noget at gore i Tanjour, et lille rige i den sydlige 
del af koromandel-kysten — godt en snes mile langt og 
sytten mile bredt, men meget tæt bebygget —, der styr- 
edes af en fyrste, med titelen »naik«, af Ragnatoernes 


D' 


slægt.”) Naiken af Tanjour havde overladt portugiserne 


1) Også til Sverig kom néderlændere med store planer. 1624 
udstedtes dér, efter en nederlænders, Vilhelm Urselinx", forslag, 
privilegium til et ,general-handels-kompagni til Asien, Afrika, Ame- 
rika og Magellanika", hvorom Gustav Adolf 1627 forhandlede med 
stænderne og tilskrev biskopperne, særligt fordi selskabet også 
skulde arbejde for hedningenes omvendelse. Gåteborg er på ny 
grundet af Gustav Adolf; han indkaldte skotske, tyske og neder- 
landske borgere til at bosætte sig dér, og han besøgte selv staden 
1624. Måske har ved denne lejlighed de indvandrede nederlændere 
påvirket ham for at få deres nye hjem til at blomstre frem ved 
en handel, som de fra deres gamle hjem vidste var meget fordel- 
agtig. . Bestemmelserne i de udfærdigede privilegier minder om det 
hollandske ostindiske kompagnis organisation. Se Gejers Sverigs- 
historie og Hellstenius” ,, bidrag til svenska ost-indiska kompagniets 
historia 1731—1766" (Upsala 1860). 

1) lifter en meddelelse af missionær Løventhal er der i Tan- 
jour endnu et palads, hvori der lever en prinsesse, som stammer 
fra de gamle naiker eller Tanjour-rajaer. ,Naik" betyder ,herref. 

Negapatnam og erfaret, at hans folk vandt velstand ved 
at handle med dem. Derfor så han gærne, at også andre 
evropæiske folk fik besiddelser i hans nabolav. Det er 
ventelig Roeland Crapes oplysninger derom, der har givet 
anledning til, at Christian den fjærde den 17. marts 1616 
på Andersskov udstedte et patent for det dansk-østind- 
iske kompagni, efter hvis første artikel »kngl. majestæt 
vilde tilstede udi sine kongeriger at lade udrede for det 
første tvende skibe, og siden så mange som til hver rejse 
skal gøres behov, på Østindien om Capo de bona Spe- 
ranza, og at ingen anden må understå sig udi tolv år, eller 
så lang tid som hans majestæt det nådigst vil ydermere 
tilstede, af hans majestæts lande her at udrede, eller at 
sejle omkring fornævnte Capo de bona Speranza, under 
livs og gods fortabelse«. Hvert medlem skulde gåre et 
indskud, der i det mindste beløb sig til 150 rdl. Men 
hvem der attråede stillingen som forvalter eller, som det 
med det hollandske navn kaldtes, »bewindhebber« i kom- 
pagniet:-— der skulde være ni embedsmænd af denne 
slags med ret til 2 procents provision —, måtte i det 
mindste indskyde 3000 eller 4000 rdl. Kongen skulde 
have told af varer, der udførtes til Østindien, og af varer, 
der kom fra Østindien, efter den i Haag 1609 trykte told- 
rulle. Henvisningen til den hollandske toldrulle og det 
hollandske navn på handelsselskabets bestyrere vidner nok 
som om, hvilken rolle hollænderne har spillet ved stift- 
elsen af kompagniet. Men Roeland Crape har været hoved- 
manden. 

Halvandet år efter patentets udstedelse optrådte der 
imidlertid en anden hollænder, der tegnede til at skulle 
stille Crape i skygge. Han hed oprindelig Marcelis de 
Boshouwers, men første tillige mange andre titler såsom 
Naikerne var vasaller under kongeriget Vijayanaggar, indtil det 


blev erobret af mahomedanerne 1562; fra den tid regerede de selv- 
stændigt, men beholdt deres gamle titel. 

»prins af Migomme« og admiral over den ceylonske kejsers 
flåde. Han kom 7. november 1617 til Fredriksborg, havde 
allerede dagen efter foretræde hos Christian IV. og slut- 
tede den 30. marts 1818 i sin herres, kejseren af Candys, 
navn en hjælpe- og handelstraktat på 7 år med den dansk- 
norske konge. I følge denne skulde Christian IV. støtte 
kejseren af Candy med skibe, ammunition og 300 soldater. 
Kejseren af Candy skulde ved skibenes og soldaternes an- 
komst udbetale en pengesum på omtrent 100000 rigsdaler. 
De danske skulde have 12 års eneret til handelen på 
Cejlon. Af varer, der førtes fra Cejlon til Danmark skulde 
betales 6 procent i told; af varer, der førtes fra Danmark 
til Cejlon, skulde betales 1 å 2 procent i told; disse told- 
afgifter skulde opkræves i Kjøbenhavn, men deles mellem 
de to fyrster, hvorfor der skulde være en sendeherre fra 
den kejserlige cejlonske regering ved det dansk-norske hof. 
Kejseren skulde være de danske behjælpelig med at få 
andre pladser i Indien. Kejseren skulde endelig forpligte 
sig til at fremme den augsburgske konfession i sine 
lande! ") 

Peter van Zanten og Martin Finche kom til Dan- 
mark i selskab med Marcelis de Boshouwers. Som hol- 
landske købmænd i Kjøbenhavn ved samme tid nævnes 


-Ameling von Ossden og Johann de Willem. Den sidste 


fik af kongen et lån på 19000 rigsdaler, for at han kunde 
blive i stand til at udruste et skib til den østindiske fart. 
Hollænderen Hermann Dirichson Rosénkrants fra Rotter- 


1) Holberg har ,set sådan contract udi et hollandsk manuscript 
af dato den 2 augusti, som sluttes således: geshiet, bewilliget, ac- 
corderet, versproocken, ende toogeseyt in der conicklicken stadt 
Copenhaven den andern augusti anno 1618 styli veteris. Marchelis 
de Boshouwer. Pieter van Santen. Roland Krape." — Efter med- 
delelse fra missionær Løventhal lever der den dag idag efterkom- 
mere af kejseren i Candy (,,Candy-rajaer") i det som fængsel for 
'Tippo Saibs slægt bekendte Vellore-fort. De har kohold og mælke- 
salg; de taler tamulisk og holder sig til brahmismen. 

dam hørte til de stårre aktionærer i kompagniet, og han 
fik det hverv at følge den første flåde, der skulde ud- 
sendes, som »visitator«, det vil sige: han skulde sørge 
for skibenes forsyning med fødevarer, og hvad de ellers 
behøvede, og have tilsyn med den handel, der skulde 
drives. For med det samme at anføre endnu et par hol- 
landske navne skal det fremhæves, at Cordt von Busk 
nævnes som »bevindhebber« 16235 og Johan Braém sam- 
men med Johann de Willem som »bewindhebbere« i en 
kongelig skrivelse af 27. marts 1627. Johan Braém skal 
vel være født i Hamburg 1595, men kom til Kjøbenhavn 
fra Amsterdam, hvor han havde været bosat, og det i 
året 1618, da der var travlhed med udrustningen af flåden, 
som skulde gå til Østindien, og han var fra første færd 
ivrig for denne sag; han må også regnes til den holland- 
ske koloni. 

Man kan spårge: hvor kom alle disse hollændere fra? 

Om Marcelis de Boshouwers véd man ganske. god 
besked. Han havde været hollandsk underkøbmand på 
.Koromandel-kysten og fik 1611 det hverv at overbringe 
en 14 år iforvejen i Haag af generalstaterne og prinsen 
af Oranien udstedt skrivelse til kejseren af Candy, Cene- 
radt Adassin. Den 8. marts overbragte han denne skriv- 
else og fik tre dage efter et forsvarsforbund bragt i stand 
mellem kejseren og generalstaterne. I kraft af dette skulde 
kejseren optage to hollændere i sit krigsråd. Boshouwers 
blev den ene og fik så en hel gnængde pralende titler, 
hvoriblandt den mest bekendte er »prins af Migomme«.?) 
Da den af portugiserne opdragne kejserinde,- donna Katha- 


1") I et egenhændigt brev, dateret ,,Capo de bona Speranzu 
d. 27. juli 1619", underskrev han sig — efter Holberg —: ,Mar- 
chelis prince van Migomme, Coeckelecorle, Annanogoporte ende 
Niwitegael, heere van de ordre des guldensons, præsident van de 
hooge ende krycks råden, tweeden in den secreten raadt, amirael 
capitayn, general vant keyserryck Seylon etc." 

rina, døde, og hendes gemal, Ceneradt Adassin, af sorg 
derover blev syg, blev Boshouwers endog en tid rigs- 
forstander. . Han brugte sin indflydelse hos kejseren til 
at afholde ham fra at gifte sig med sin stifdatter. Og 
da Ceneradt Adassin kom i krig med portugiserne, drog 
prinsen af Migomme 1615 først til hollænderne i Masuli- 
patnam og på Java, senere til Evropa for at søge hjælp. 
Det var, da han forgæves havde anholdt om bistand for 
kejseren af Candy hos generalstaterne i Haag, at han ved 
rygtet om oprettelsen af det dansk-østindiske kompagni 
drog til Danmark i samme ærinde. Og som allerede 
nævnt, var der nogle hollændere, som fulgte ham til 
Kjøbenhavn, medens andre, der blev i deres hjem — for 
eks. David de Willem i Amsterdam — indskød penge i 
det danske handelsselskab. Holberg mener, at prinsen 
af Migomme er bleven fornærmet over, at generalstaterne 
ikke havde vist ham den ære, han mente at være værdig 
til. Han var måske særlig kommen. til Holland »for at 
lade sig se af sine landsmænd, hvilket stort dyr han var 
bleven«; men han »fandt sanden at være, som ordsproget 
lyder: at en profet er aldrig mindre agtet end udi sit 
fæderneland; ti hollænderne kunde ikke så hastig få denne 
metamorfose i hovedet, at en underkøbmand naturlig vis 
på 2 eller 3 år kunde blive prins, og derfor ikke vilde 
gore ham den håjtid, som han menede sig at tilkomme«. 
Det synes, som der dog har været nogle hollændere, der 
havde tillid til ham. Disse har da udgjort en del af den 
hollandske koloni i Danmark og har ståttet Boshouwers 
i at vække forventninger i den danske konges kreds, som 
virkeligheden slet ikke kunde svare til, hvad der siden 
skal fortælles. 

Nogle hollændere kan være kommen herind i landet 
på grund af religionsforfølgelser, som fandt sted i de 
dage imod arminianerne eller de kalvinister, der nægtede 

den dobbelte forudbestemmelse, som synoden i Dortrecht 
1618 slog fast som urokkelig læresætning. 

Endelig kan der være kommen hollandske sømænd 
herind efter Christian den fjærdes udtrykkelige opfordring. 
Generalstaterne havde 14. december 1617 udstedt et for- 
bud imod, at nogen af deres undersåtter måtte træde i 
udenlandske ostindiske kompagniers tjæneste. Men den 
danske sendeherre, dr. Jonas - Caristus,") udvirkede, at 
"dette forbud blev hævet for Danmarks vedkommende; 
mulig har hollænderne ikke haft så meget imod, at også 
danske tog kampen op med portugiserne i Østindien. Mere 
vægt har de lagt på, at det gjaldt for dem om at have 
Christian den fjærde på deres side ved trediveårskrigens 
begyndelse. Carisius har også været i England sammen med 
dansk rigsråd Anders Sinklar og udvirket, at Jakob I. ved 
trykte plakater tillod, at alle forfarne kaptejner, styrmænd 
og andre sømænd måtte i England antages så vel til den 
dansk-ostindiske som til den dansk-grånlandske fart. Man 
kan da slutte, at Christian IV. ligefrem har søgt at hverve 
så vel i Holland som i England mænd, der var dygtige 
til søfarten. 

Til førere på det ostindiske tog valgte kongen imidler- 
tid danske adelsmænd. Han udrustede selv to orlogs- 
skibe »Ælefanten« og »David«, medens kompagniet stillede 
to skibe, »Christian« og »Kjøbenhavn«. Dertil kom jagten 
»Øresund«, hvormed Roeland Crape rejste forud for at 
melde flådens komme til kejseren af Candy, og et hol- 
landsk skib, som blev sendt hjem, da de var komne til 
det grånne forbjærg; det var vel det, som Johan de Willem 
havde udrustet med ERE 0Relg understøttelse. QpÉ Cjedeg 


1) J. Carisius var født i Nykjøbing i Odsherred 1571 og døde 
i Roskilde 30. novbr. 1619. Hans fader var præst og stammede 
fra Karise (deraf navnet Carisius). Han ledsagede først Chr. Friis 
og A. Hvitfeld på sendefærd i: kongens ærinde og blev siden selv 
brugt som sendeherre. 

førte overkommandoen over flåden; Thyge Stygge kom- 
manderede soldaterne; efter dem kom Erik Grubbe og 
Niels Rosenkrans; disse fire har været danske adelsmænd. 

»Øresund« var afgået 18. avgust 1618. 29. novbr. 
1618 løb de øvrige skibe ud af sundet. Det gik just ikke 
hurtigt med sejladsen. Under det grønne forbjærg tog de 
et fransk sørøverskib »Patientia«, og spildte megen tid 
med at gå i land for at få vandtønderne fyldte. Først 
den 8. juli 1619 kom Ove Gjedde til Tafel-bay. Den hol-" 
landske visitator Hermann Rosenkrantz og hans lands- 
mand Peter van Zanten fik her sendt nogle breve til 
Danmark med engelske skibe, og i dem brugte de blandt 
andet et udtryk som dette, at »kaptajner som de fleste af 
dem, de havde, kun var ballast«. Dette kan tjæne til et 
vidnesbyrd om den splid mellem hollænderne og de danske, 
som bidrog til at svække det hele foretagende.”) Da Ove 
Gjedde omsider den 18. maj 1620 landede på østsiden af 
Cejlon, fik han den ene onde tidende efter den anden. 
Crape havde ganske vist meldt hans komme på Cejlon og 
var derfra gået til Tanjour; men hans skib, »Øresund«, 
var forlist på kysten. Kejseren af Candy var langt fra 
at have noget stort rige; der var en anden kejser på øen, 
som gjorde ham magten stridig. Boshouwers, der havde 
været om bord på »David«, var død på rejsen. så vel som 
hans lille sån, der var født og døbt i Kjøbenhavn og op- 
kaldt efter Christian - den fjærde. Men hvad der var det 
allerværste. Da kejseren af Candy 10. juli 1620 forhand- 
lede med Ove Gjeddes sendebud, erklærede han, at han 
aldeles ikke havde givet Boshouwers den fuldmagt, han i 


1) Holberg anfører nogle linjer af et brev fra Ove Gjedde, dat. 
»Tafelbay die 30. julii 1619%, om prinsen af Migomme: ,,Ambassa- 
deuren haffuer i lang tid væritt siugh och er endnu någet svag. 
Jeg formener hannem hans siugdom miste partenn ex melancholia 
& cholera at haffue colligerett; thi jeg haffuer iche hørt någen, som 
jo någenlunde med ord till gedultt kunde bringis, excepto ipso." 


OM 


210 


Kjøbenhavn havde påberåbt sig, og i kraft af hvilken han 
havde afsluttet traktaten med Christian IV. Der kunde 
ikke være tale om at betale den store pengesum for 
hjælpen med skibe, ammunition og soldater. Kun i det 
punkt om, at han vilde fremme den augshurgske konfes- 
sion, var han villig til at opfylde, hvad Boshouwers på 
hans vegne havde lovet! Gjedde kunde altså ikke vente 
at få penge. I tillid til den store udbetaling, der var 
stillet i udsigt, havde man ikke forsynet sig med stårre 
forråd af rede penge til at indkøbe varer. Der var end 
ikke nok til, at man kunde udbetale de lejede tyske sol- 
dater den sold; de havde til gode. Og denne pengemangel 
gjorde, at Gjedde ikke kunde drage så stor nytte af den 
ellers meget lovende traktat, han selv fik oprettet med 
kejseren af Candy, som det ellers havde været muligt. 
Det var den 25. avgust 1620, at en traktat blev under- 
skreven af »Ceneradt Adassin, kejser af Cejlon, principal- 
herre af den gyldne sol«, i følge hvilken havnen Trinqui- 
namale skulde overlades til de danske, medens dog ind- 
byggerne skulde have lov til at besøge deres pagoder, 
»indtil Gud den almægtige havde oplyst dem bedre«. 
Gjedde måtte bygge en fæstning dér og skulde få hjælp 
dertil. Når de danske erobrede fæstninger fra portugis- 
erne, måtte de beholde dem; men kejseren skulde have 
del i byttet. De danske fik forret på købet af landets 
produkter og på salget af linned. De danske måtte fælde 
ibenholt-træ, kræve told i Trinqvinamale og slå mynt. 
Kejseren vilde forære kongen af Danmark to elefanter 
med tænder og to arbejdselefanter. —  Pengemangelen 
gjorde, at fæstningen ikke blev anlagt. De tyske soldater 
plyndrede »Patientia« og truede med at dræbe alle de 
danske. »Christian« sank i Trinqvinamales havn. »David« 
blev sendt hjem med ibenholt og kryderier; men det 
var alt, hvad der kom ud af det cejlonshe æventyr, hvoraf 

prinsen af Migomme havde lovet Christian den fjærde så 
meget. 

Bedre gik det med forhåbningerne, som Roeland 
Crape havde vakt. Var end hans skib forlist, så var 
folkene for en del i god behold. Han var bleven vel 
modtagen af Ragnato, naik af Tanjour, og han havde 
ved styrmanden på »Øresund« kunnet sende Ove Gjedde 
den besked, at de danske skulde være velkomne i riget 
Tanjour. Så sejlede først Erik Grubbe over til Koromandel- 
kysten med »Kjøbenhavn« og i september 1620 Ove Gjedde 
bag efter med »Elefanten«. Uenighed mellem Roeland 
Crape og Ove Gjedde voldte vist nok forsinkelse. Men 3. 
november kunde Gjedde dog overrække naiken af Tanjour 
udkastet til en traktat mellem ham og Christian IV. Ved 
den lejlighed spurgte naiken, hvilket land der var mægtigst, 
Danmark, England, Holland eller Portugal. — Den 19. 
novbr. blev traktaten underskreven. I følge den skulde 
de danske have lov til at bygge en fæstning ved Trankve- 
bar. Hollændere, englændere og franskmænd skulde ude- 
lukkes fra handel i Tanjour, men portugiserne beholde de 
rettigheder, de havde fået i Negapatnam. Naiken skulde 
vise sig gunstig imod »de danskes religion, kaldet religio 
Augsburgica!« 

Det så imidlertid galt ud med at drage nytte af denne 
traktat lige så vel som af den forrige. Det var endog på 
tale mellem Gjedde og Crape, der havde afløst sin lands- 
mand Hermann Rosenkrantz som »visitatør«, om de ikke 
skulde sende et par af skibene ned til Socotora »og der 
give agt på, hvad Gud og lykken vilde tilskikke dem, og 
at det bytte, som Gud monne ville give dem, skulde deles 
mellem kongen og kompagniet og anvendes så fordelagtigt 
som muligt.« Det stemmer jo rigtig nok dårligt med om- 
sorgen for »religio Augsburgica« at sende skibe ud på sø- 
røveri. Men det må erindres, at Socotora lå ved indløbet 
til den arabiske havbugt, at byttet, dér kunde falde af, 

altså var et rov fra de vantro, og det kunde — efter 
tidens tankegang — tilhængere af »religio Augsburgica« 
vel tage imod som en himlens gave! Det blev dog ikke 
til noget med at sætte dette i værk. Man måtte beslutte 
sig til at lade det blive fattigt med hjemsendte ladninger 
af Indiens produkter og at forberede fremtidige mere ind- 
bringende rejser. Så blev da grunden lagt til Dansborg 
ved Trankvebar den 7. december 1620. Heinrich Hiss 
blev dens fårste kommandant, Peter Sørensen Åle dens 
første præst. Han blev der ovre og må vel regnes for 
at være den første danske — og den første lutherske — 
missionær i Østindien, når der ses hen til den opgave, 
der var ham stillet; han skulde jo udbrede »den augs- 
burgske religion« der ovre. Når han og de mange andre 
danske præster, der kom til Dansborg i Christian den 
fjærdes tid — og senere i Christian den femtes tid”) -— 
er bleven sat i skygge af de tyske præster fra Halle, 
som Frederik den fjærde sendte der over, da er det vel 
ikke hélt uden grund; det »augsburgske« i deres prædiken 
har vel hindret dem i at være vidner om »kristenlivet«, 
som theologerne fra Halle, om det skulde være, turde lide 
for. Men da også det attende hundredårs ostindiske mis- 
sionærer kun er bleven forløbere, kan de fra det syttende 
hundredår vel også gærne fortjæne en lille smule op- 
mærksomhed, i alt fald hos deres landsmænd. — Roeland 
Crape blev også i Trankvebar, og i hans hånd var det nu 
lagt at gøre noget ud af den danske handel i Ostindien, 

Ove Gjedde sejlede 31. maj 1621 fra Ceylon med »Ele- 
fanten«. Han kom på hjemvejen til Plymouth, hvor han 


") Blandt disse er en bekendt mand, mag. Jacob Worm, der 
på grund af sin hvasse tunge og sine skandskrifter som præst i 
Viborg blev dømt til døde, men benådet, da blandt andre hans 
stifmoders mand, Thomas Kingo, gik i forbån for ham. I den 
gravskrift over sig selv, som han affattede, — han skal være død 
for 1694 — nævnede han sig blandt andet , Indiens danske apostel". 

søgte at skjule, hvad han var på rejse efter, og hvor han 
måtte låne penge af en hamburgsk skipper, for at han 
ikke skulde komme i forlegenhed på resten af rejsen. 25. 
januar 1622 forlod han Plymouth og kom 6. februar til 
Kåbberviken i Norge, hvorfra han rejste over land til 
Kjøbenhavn. 

Det har været en skuffelse for Christian IV., at toget 
bragte så lidt udbytte. Han havde skænket kompagniet 
et stort hus i Kjøbenhavn; han havde været om sig for 
at få udgifterne til udrustningen af den første flåde dæk- 
kede; men han havde selv måttet bære de fleste. Adels- 
mænd som rigsadmiralen A/bert Scheel havde gjort ind- 
skud, lærde som Caspar Bartholin og Longomontanus 
havde gjort indskud, den får nævnte diplomat Jonas Ca- 
ristus ligeså, magistraterne i Alborg, Ribe og Trondhjem 
havde part i foretagendet, magistraten i Malmø havde 
lånt penge af kongen for at kunne være med. 19. maj 
1619 skrev kongen til lensmanden i Kjøbenhavn, Kay 
Rantzow, at der var nogle formuende folk i Køge, som 
endnu ikke var indtrådte i det ostindiske kompagni; lens- 
manden måtte søge at bevæge dem dertil. 

På anden måde viste Christian'den fjærde sin iver 
for den danske handel på Østindien. Havde hollænderne 
søgt efter nordøst-passagen, og havde de prøvet sejladsen 
gennem Magellans-strædet til Østindien, så havde den dansk- 
norske konge allerede 1605—7 sendt skibe op til Grån- 
land, og han sendte endnu 1619 Jens Munk ud for at 
lede om en rordvest-passage til Østindien. 

Og da kongen 1624 indrettede et postvæsen, viste 
han atter, hvor meget det ostindiske kompagni lå ham på 
sinde. I det romerske rige havde der været postvæsen. 
I middelalderen var det først universiteterne, der sårgede 
for en regelmæssig forsendelse af de studerendes brev- 
skaber, og siden havde handelsstæderne ordnet noget lign- 


ende med Brigge og Nurnberg som de vigtigste knude- 

punkter. Men 1516 oprettede en italiener, Frransesco de 
Tassis (stamfader til huset »Thurn & Taxis«) med kejserlig 
tilladelse en postforbindelse fra Briissel til Hamburg og 
til Frankrig og, over Augsburg, dels til Wien, dels til Milano, 
Venesia og Roma, som efterhånden blev udvidet til et 
almindeligt tysk postvæsen. Fra Hamburg havde der fra 
1602 været en privat postforbindelse med Kjøbenhavn. 
Nu ordnede Christian IV. en regelmæssig postgang til Ham- 
burg og anden steds. Postmesteren skulde en tid af 
dagen være på børsen, men ellers i sit hjem, der var 
kendeligt på den hvide hest med den blå rytter. Og som 
han skulde føle sig særlig knyttet til børsmændene, så- 
ledes skulde han stå under en bestyrelse af fire købmænd, 
som Kjøbenhavns borgmester og råd skulde udpege. Men 
den ene af dem skulde tages af det østindiske, den anden 
af det islandske kompagni, den tredie af silke- og den 
fjærde af klæde-kompagniet. Christian den fjærde har 
måske anet, at handelen trængte til at gå over fra at 
være et lykkespil til at være en virkelig forretning, og 
at dette kun kunde lade sig gore, når et regelmæssigt for 
alle tilgængeligt efterretningsvæsen blev bragt til veje. 
Hvad særligt den østindiske handel angik, da skulde 
den længe beholde sin uberegnelige og halvt æventyrlige 
karakter. Og der var foreløbig ikke meget at vinde for 
danske og norske købmænd ved dette lykkespil. Fra Ove 
Gjedde rejste, til 1637, er der afgået mindst 22 præster 
til Ostindien, og deraf kan man slutte, at der i tidsrum- 
met fra 1619 til 1637 er afgået mindst 22 skibe. Men i et 
brev til kongen af 17. september 1628 klager Roeland Crape 
over, at alle de indtil da ankomne skibe var for små og 
for lidet forsynede. I Christian IV.s dage er det kun fra 
året 1635, man ved, at der kom et rigtladet skib hjem fra 
Ostindien. Måske er det denne begivenhed, der har givet 
anledning til, at Roeland Crape blev adlet. 4. november 
1637 kom han hjem. Han kunde være stolt af at have 

skaffet de danske i Trankvebar gode forbindelser rundt 
om i Østindien. Var der noget udrettet, synes det så 
godt som udelukkende at skyldes denne hollænder og — 
kongen. 

Mærkede man da slet ikke til nordiske købmænd 
ved den østindiske handels begyndelse, eller gaves der 
ingen sådanne i de dage, som var værd at nævne? 

Det første spørgsmål kan vel ikke ubetinget besvares 
med nej; men vist er det, at af købmænd er det de hol- 
landske, som spiller hovedrollen. Når der iblandt dem, 
der ydede de største indskud, nævnes to købmænd i 
Bergen, Jan Jansen de Lange og Sander Jansen, da 
tyder disse navne også på hollandsk byrd. Da skibene 
skulde forsynes med saltet kød til den første rejse, var 
det ikke en købmand, der påtog sig forsyningen; men det 
var den bekendte adelsfrue Ellen Marsvin, som leverede 
283 okser, og som derfor den 30. juni 1618 modtog godt 
halvfjærde tusinde rigsdaler. 

Det andet spårgsmål må derimod besvares med et 
bestemt ja. Der var virkelig i de dage nogle betydelige 
købmænd i Kjøbenhavn, og ved dem må der også dvæles, 
når man skal have klarhed over de tidsforhold, hvorunder 
den danske handel på de asiatiske lande begyndte. 

Mikkel Vibe blev født 1565 på Lægård ved Holstebro. 
Hans fader, Kristen Mikkelsen, nævnes »en ærlig mand« 
og var måske forvalter på en gård. Mikkel var kun syv 
år gammel, da faderen døde, og kun tolv år gammel, da 
han også mistede sin moder. På denne tid kom han i 
huset hos sin farbroder, præsten Niels Mikkelsen i Tyregod 
i Vejle amt. Senere gik han en kort tid i skole i Viborg 
for »at lære at skrive og regne« og kom så 1581 i huset 
hos kong Fredrik Il.s livlæge, dr. Peder Severinsen, hvor 
han forblev i tre år. Derpå kom han til dennes broder, 
Niels Severinsen, der var toldembedsmand i Norge, og 
endelig til borgmester Markus Hess i Kjøbenhavn. Så 

rejste han en 3—4 år »på købmandskab i Spanien, ;Nord- 
land, Rusland, Danzig og andre tyske stæder«. 28 år 
gammel tog han borgerskab i Kjøbenhavn og holdt to år 
efter bryllup med sin første hustru, som han mistede efter 
fire års forløb. Den 15. juni 1600 giftede han sig anden 
gang, med en datter af borgmester Simon Surbæk den 
ældre. 1602 blev han rådmand, 1609 borgmester i Kjøben- 
havn og døde 1624. Ved redelighed og dygtighed arbejdede 
Mikkel Vibe sig fra intet op til en anset stilling og til 
stor velstand. 1598 havde han med nogle andre købmænd 
fået bevilling til at besejle Øfjord i det nordlige Island 
mod årlig at svare 100 rigsdaler i penge eller i svovl. 
1600 havde han fået en lignende eneret på handelen på 
Vestmanø ved Islands sydkyst for 400 rdl. årlig. Da det 
islandske kompagni blev oprettet 1602, var han en af 
hoveddeltagerne i det. Han gav sig også af med hval- 
fangst under Grønland og med handel på Norges Nord- 
land. Han var en stor ejendomsbesidder og bygherre i 
og ved Kjøbenhavn. »Vibenshus« bærer ventelig endnu 
hans. navn; det har formodentlig været hans landsted. 
»Mikkel Vibes kro« var navnet på en gæstgivergård, han 
havde bygget udenfor Vesterport (Vesterbro nr. 69 og 71). 
»Mikkel Vibes gade« har .været navnet på en del mindre 
huse, hvor Kultorvet nu ligger. Han skaffede sig bygge- 
grunde på Amager for at være med at rejse den ny by 
Christianshavn (Strandgade 34 og St. Annagade 3 og 5). 
Han ejede 7 haver og en ladegård mellem Store-Kongens- 
gade og Bredgade, en gård i Fortunstræde og en »ved 
Stranden«, hvori han boede. Som købmand arbejdede 
han sammen med sin broder Kristen Vibe og sin sviger- 
sån Thomas Lorck, fremdeles med mænd af navne som. 
Hans Reinholtsen, Søren Ingeman, Søren Andersen, Jakob 
Brender, Johan Egendorf, Peder Andersen, Peder Kniphof, 
Johan Terborg, Kristen Albertsen, Didrik Møller, Baltser 
Berendt, Hans Pedersen, Jakob Clausen, Iver Poulsen, 

Bernt Gundersen og Jørgen Danielsen. Jeg anfører disse 
navne på mænd, som dr. O. Nielsen kalder stadens mest 
ansete købmænd i de dage, for at vise, der kan opregnes 
mange navne på danske købmænd, som slet ikke fore- 
kommer i efterretningerne om det ostindiske kompagni. 
Mikkel Vibe selv kunde ikke blive helt fri for at komme 
i forhold til det. Dertil nød han for stor anseelse. Lige- 
som kongen 1621 gav ham tilsyn med salthandelen, så- 
ledes havde han allerede 28. juni 1618 tilskrevet ham, at 
han sammen. med dr. Jonas Carisius skulde opfordre folk 
til at indtræde i det østindiske kompagni. Christian den 
fjærde har vidst, at Mikkel Vibes ord havde meget at 
sige iblandt de kjøbenhavnske købmænd. - Man kan ikke 
vel tænke sig, at borgmesteren har kunnet unddrage sig 
fra at efterkomme kongens bud. Men man tår vist også 
af den store mangel på danske købmænds navne i for- 
tegnelserne over, hvem der havde med den ostindiske 
handel at gåre, slutte, at han ikke har været synderlig 
virksom i denne sag. Måske han bedre end kongens råd 
har kunnet skønne, at prinsen af Migomme før med vind. 
Måske har han set, at der ikke var kræfter nok i den 
danske købmandsstand til både at passe farten godt imod 
nord og tillige bane sig vej til Østindien. Men man kan 
også tænke sig, at Mikkel Vibe kunde have været ivrigere 
for sagen, dersom den var kommen op i hans yngre år; 
han var over de tres, da det østindiske kompagni blev 
stiftet. 

Der var imidlertid en mand, som stod i sin fejreste 
ungdom, da Ove Gjedde rejste, og som utvivlsomt hører 
til de ypperste købmænd, der har knyttet deres virksom- 
hed til Kjøbenhavn, og som dog synes at have holdt sig 
tilbage fra handelen på Østindien. Det er den beråmte 
Hans Nansen. - 

Hans Nansen er lige så lidt som Mikkel Vibe en 
indfødt kjøbenhavner. Han er født i Flensborg 28. novbr. 

1598. Hans fader, Evert Nansen, var købmand og har 
sat sånnen i en af byens regne- og skriveskoler, hvor han 
da også har lært tysk. Evert Nansen døde 1613, og nu 
kom Hans Nansen under formynderskab af den farbroder, 
med hvem han havde navn til fælles, og som ejede skibe, 
der tog del i farten på de nordlige have. Det er får 
nævnt, at englænderne havde været først på færde på 
Ruslands nordkyst (allerede 1553 eller 1555), men at det 
især var hollænderne, der søgte at gore sig fordel af 
handelen på Archangel. Den dansk-norske stat påstod 
imidlertid, at farten did gik igennem deres have og krævede 
told og søpas her som i Øresund. Dette gav anledning 
til megen strid med englændere og hollændere, men også 
til, at mange af de to landes egne borgere fandt sig særlig 
manede til at tage del i denne skibsfart på Ishavet, og 
dér var da også flensborgerne med; imellem 6 eller 7 
danske skibe, som 1610 lå for anker under den russiske 
kyst, var der således to flensborgere. Det var på en sådan 
fart, at skipper Hans Nansen drog ud i året 1614, og ved 
denne lejlighed skulde hans brodersån og navne gåre det 
første skridt for at lære sømandskab og købmandskab i 
det virkelige livs alvorlige skole. De kom til at over- 
vintre i en havn i det nordlige Rusland. Men da far- 
broderen så havde fået sin ladning, tog den næppe sytten- 
årige Hans Nansen afsked fra ham for at begive sig ind 
i landet. Han endte sin rejse i en havn ved Østersøen, 
hvor han gik ombord på et skib, der skulde til Kjøben- 
havn, og her var han allerede i september 1615. Hans 
Nansen før 1616 og 17 som tolk på et skib til Rusland, 
og 1618 kom han i tjæneste hos borgmester Peder Svend- 
sen i Helsingør, for hvem han får som købmand og skipper 
til Rusland og senere til Danzig. Da han kom hjem fra 
denne sidste rejse, fik han til sin overraskelse en skriv- 
else fra kansleren Kristen Friis med befaling fra kongen, 
at han skulde komme til Kjøbenhavn for at overtage led- 

elsen af en udrustning, der var beregnet på at knytte for- 
bindelser med egnen ved Petzora. Han frøs atter inde i 


en havn på Ruslands nordkyst, berejste det følgende år 


det hvide havs kyst, men nåede ikke det bestemte mål 
for rejsen. Den 8. avgust 1620 gik han ombord på et 
skib i Archangel og sejlede så til Kjøbenhavn. Mikkel Vibe 
skonnede, at der var kræfter i den unge mand, og at han 
allerede havde skaffet sig gode indsigter i søvæsen og 
købmandskab. Han vandt ham for sin forretning, optog 
ham i sit hus og bragte ham snart i forbindelse med det 
islandske kompagni. Hans Nansen kom nu til at leve i 
omgang med Mikkel Vibes sån, Peder Vibe, der var bleven 
diplomat og senere blev adlet, — med hans svoger, Simon 


'Surbæk d. y., — med Finn Nielsen fra Ribe (fd. 1594, 
død 1663), der havde uddannet sig ved rejser i England, 
Holland og Norge, — og med Kristoffer Hansen fra 


Boderup i Skåne (fd. 1598, død 1669), som ad kontor- 
vejen havde vunden frem til en betroet post i det island- 
ske kompagnis tjæneste. 1626 ægtede Hans Nansen en 
datter af borgmester Hans Pedersen i Slangerup. Hun 
havde i 14 år været i Mikkel Vibes hus, da hendes moder, 
Maren Surbæks, var søster til Mikkel Vibes hustru, Ane, 
og til borgmester Simon Surbæk den yngre. Det var de 
islandske købmænd, som Hans Nansen var kommen i for- 
hold til og i svogerskab med, og i 18 samfulde år kom 
han nu til hver sommer at færdes med kompagniets 
skibe på de islandske havne. Fra 1627 til 1639 for- 
handlede han alle de varer, der på kompagniets skibe 
kom til Gliickstadt, medens hans ven, Kristoffer Hansen, 
samtidig forestod den færøske handel. Den islandske 
handel var og blev for Hans Nansen som for Mikkel Vibe 
hovedvirksomheden, når der skal tales om købmandskab. 
Sammen med Hans Trellund fik han 1662 stiftet det ny 
islandske kompagni. Ellers har han jo især vunden sit 
navn i det offentlige liv, idet han blev rådmand 1639 — 

samtidig med, at han hlev »forvalter« eller direktør i det 
islandske kompagni —- og 1644 borgmester efter sin hustrus 
morbroder, Simon Surbæk d. y. Den rigdom, han havde 
vunden ved den islandske handel, gik ved hans død 
1667 for en del over til born, hvis navne er knyttede til 
danske adelsslægters stamtavler. Lige så lidt som Mikkel 
Vibe blev Hans Nansen grunder af et kjøbenhavnsk handels- 
hus, der skulde stå igennem mange slægtled. 

Hans Nansen er forfatter til et »compendium cosmo- 
graphicum et chronologicum, det er: en kort beskrivelse 
over den ganske verden, hvorudi formeldes om himmelen, 
sol og måne, samt de andre planeter og stjærner, deres 
bevægelse og løb, de fire elementer og hvis derudi befattes, 
jorden med sine mange kongeriger, lande og fornemmeste 
stæder; desligeste: om søen og søfarten samt solens og 
stjærnernes deklination med andre vidskaber der til tjæn- 
lige; så og: en liden chronologia om noget af det for- 
nemste, som i verden sig haver tildraget«. Udgaven fra 
1646, som vel er den sidste, der foreligger, er et oktav- 
bind på 426 sider. Leder man det igennem for at finde 
noget, der kan oplyse Hans Nansens tanker om den øst- 
indiske handel, da finder man ikke meget. Under beskriv- 
elsen af »India, som gemenligen af os kaldes Ost-Indien«, 
læser vi, at »Naringa er et mægtigt kongerige, hvorudi er 
kysten af Kormandel; der udi ere stæder Naringa, Bisnager, 
Maliapar, Tarnasseri og det kastel Danskeborg, hvor de 
danske haver deres kontor«. Under Afrika læser man 
om »den synderste ende af det yderste Morenland så vel 
som af al Afrika«, at det »går jo længer jo smaller, bliver 
til en udhug, kaldes Capo de bona Speranca, er vel be- 
kendt dennem, som sejle til Ost-Indien.« Efter beskriv- 
elsen af de fire verdensdele følger »Borealia« og »Magel- 
lanica, som og kaldes terra Australis«. Nansen går rede 
for rejserne gennem det magellaniske stræde og fortæller, 
hvordan hollænderen Jakob le Maire 1615 drog ud for at 

- finde »et nyt stræde, synden for det magellaniske stræde«, 
hvilket blev kaldet »fretum le Maire«. »Borealia« er den 
verdensdel, der ligger nord for Evropa, Asia og Amerika, 


dens vigtigste dele er »Grønland«, som i mange år ikke 
har været besejlet, så »vi ej vide, om den kristne religion 


der endnu er eller ikke«, — Grenland, som »kaldes af 
hollænderne Spits-Bergen«. — Beren Eiland, hvor »der 
fanges hvalfisk og rosmer«, — og Nova Zembla. Måske 


kan man af hans beskrivelse af Rusland og af »kåserne« 
i »Øster-, Nord- og Vestersøen« skånne, hvor Hans Nansen 
er bedst kendt. Men hele bogen er altfor register-agtig 
til at give noget sønderligt udbytte til nærmere oplysning 
om hans stilling til datidens handelsforhold. 

Går vi uden for kredsen af de islandske købmænd, 
da er det især imellem »wandsniderne« eller klædehand- 
lerne, at man må søge den tids store handlende. »KX/æde- 
bodlavet« var »det håjeste lav i staden«; det sad inde 
med »det danske kompagni« eller hvad man siden kaldte 
»den kongelige skydebane«; klæde-kompagniet skulde lige- 
som det østindiske og det islandske kompagni være re- 
præsenteret i bestyrelsen for postvæsenet; silke-kompagniet 
skulde også have sin talsmand i postbestyrelsen; det stod 
i sammenhæng med Christian den fjærdes iver for at få 
silkemanufakturer her i landet, der imidlertid ikke trivedes 
bedre end det ostindiske kompagni. Blandt de. fire sel- 
skaber er det åbenbart kun det islandske- og klæde-kom- 
pagniet, der havde virkelig livskraft. Blandt hovedmændene 
i klæde-kompagniet nævnes Thomas Lorck og borgmester 
Simon Surbæk d. y. (d. 1644), der begge hørte til Mikkel 
Vibes og Hans Nansens kreds. 

Skal man nævne en kjøbenhavnsk borger, der tidlig 
blev knyttet til det ostindiske kompagni, da må man gå 
til Jakob Mikkelsen fra Malmø (d. 1644); men han havde 
studeret ikke blot i Lund, men også på hollandske, tyske 
og engelske universiteter og var toldembedsmand i Kjøben- 


222 


havn, da han blev borgmester i året 1625. Når han 
gav sig af med købmandskab, havde han imidlertid også 
6jet rettet mod nord og var navnlig fra 1634 forpagter af 
indtægterne af Færøerne. 

Det synes da af alt, hvad her er nævnt at kunne 
sluttes, at der ikke var mangel på driftige købmænd i 
Kjøbenhavn. Men hovedmændene iblandt dem var 
komne fra landet eller fra byer udenfor Kjøbenhavn; 
de havde ved ihærdighed og troskab arbejdet sig frem, 
men havde ikke lyst til at vove, hvad de havde tjænt, 
paa æventyrlige foretagender som dem i Ødstindien. 

Der må dog mulig nævnes én dansk mand, som har 
tjænt det østindiske kompagni med dygtighed. Den 20. 
januar 1638 blev til direktører for kompagniet udnævnt: 
Roeland Crape, borgmester Jakob Mikkelsen, Johan Braém, 
og Vilhelm Leyel. Navnene på de tre fårste kender vi. 
, Den fjærdes slægt har jeg set nævnt som en dygtig køb- 
mandsslægt i Helsingør; men der var også dem af slægten, 
der havde at gåre med toldvæsenet i Helsingør. Selv 
havde Vilhelm Leyel i en del år tjænt ved den hollandske 
handel i. Batavia og i Persien og erhvervet sig en sjælden 
kundskab om den indiske handel, ligesom han kunde tale 
tysk og hollandsk, spansk og portugisisk, ja endog persisk. 
— Stundom skrives hans navn Willem Leyel, og det ser 
meget hollandsk ud, enten han så er hollandsk af byrd 
eller har lagt. sig efter at skrive sit navn på hollandsk, 
medens han færdedes mellem hollænderne. I november 
1639 afgik Vilhelm Leyel med »Christianshavn« til Øst- 
indien, medens »Solen« fulgte med under »Claus Rytters« 
førelse. Leyel måtte imidlertid anløbe Teneriffa for at få 
en skade udbedret, og dér blev han anholdt. For at få 
lov til at rejse videre, gik han til Madrid, men blev længe 
opholdt, og det var først ved Hannibal Sehesteds mellem- 
komst, da han var på sin store sendefærd hos den spanske 
konge, at det lykkedes at få skibet frigivet og en erstat- 

ning indrømmet. Men tiden var gået hen. Først den 2. 
marts 1643 kunde Leyel forlade de kanariske øer og nåede 
Trankvebar 5. september samme år. »Solen« strandede på 
hjemrejsen 1644 på »Diinerne«.  Leyel skal have gjort 
sine sager godt, men levede kun få år efter, og den ulykke- 
lige krig, hvori Christian den fjærde blev indviklet i sine 
sidste leveår, voldte, at regeringen hjemme måtte opgive 
at støtte det østindiske kompagni, som ved kongens død 
kan regnes at være gået fuldstændig i stå. 

Den gang naiken af Tanjour drøftede det spørgsmål 
med Ove Gjedde, hvilket land der var mægtigst, Dan- 
mark, England, Holland eller Portugal, da kunde denne 
sag virkelig være genstand for tvist. Portugal, som var 
kommen ind under Spaniens åg, og Holland, som fårst 
ved trediveårskrigens slutning skulde få sin frihed for 
Spaniens vælde anerkendt, kunde åbenbart ikke regnes 
for mægtigere end den dansk-norske stat, hvortil jo den 
gang Skåne, Halland og Bleking hørte. Den engelske 
konge, som ikke følte sig stærk nok til at støtte sin sviger- 
son, Frederik af Phalz, da det østerrigske hus gjorde ham 
Bøhmens trone stridig, — dermed begyndte jo trediveårs- 
krigen — kunde i Evropas &jne ikke synes mægtigere end 
den nordiske konge Christian den fjærde, der en tid under 
den samme krig var den, fra hvem det protestantiske 
Evropa ventede sin frelse. Man behøvede ikke at bo i 
en krog af verden som Tanjour for at tænke sig, at Chri- 
stian den fjærde kunde måle sig med de andre regeringer, 
som bejlede til at blive herrer over handelen på Indien. 
Dersom dette kunde være nået ved en fyrstes magt, kunde 
han have været lige så nær til at nå det som nogen anden. 
Men at våbenmagt alene ikke kunde hævde stillingen i 
Indien, bevistes jo, da spanierne ikke kunde fortsætte 
portugisernes herredåbmme derovre. Der behøvedes frem 
for alt driftige købmænd og skippere, og med hensyn 
til at eje dem kunde Danmark og Norge ikke måle sig 

med Holland og England. Det er sine købmænd og skip- 
pere, det lille Holland kan takke for, at det blev herre 
over den østindiske handel i det syttende hundredår og 
derved nåede at blive regnet for en af Evropas mægtigste 
stater. Det er sine købmænd og skippere, det brittiske 
rige kan takke for, at det i de sidste halvandet hundrede 
år har vundet et kejserdåmme i Indien. Vi havde til nød 
købmænd og skippere nok til at drive handel i, hvad 
Hans Nansen kaldte den sjætte verdensdel, Borealia (Boreas' 
eller norrdenvindens hjem). 

Christian den fjærdes dansk-østindiske kompagni bar 
ikke frugter straks lige så lidt som den evangelisk-luther- 
ske mission, han gærne vilde have knyttet dertil. Men 
begge to har de dog haft deres betydning. 

Da Trankvebar og Dansborg trods alle krigsurolighed- 
erne herhjemme, som hindrede regeringen i at sende hjælp, 
især ved en enkelt behjærtet mands, Eskild Andersen 
Kongsbakkes, udholdenhed, blev bevaret for riget, kunde 
handelen tages op igen i fredelige tider, hvorom man 
blandt andet kan læse i Anders Bordings »danske Mer- 
kurius« fra 1670 og de følgende år. Og kom der end 
fremdeles ikke stort ud af det dansk-ostindiske kompagni 
hverken i Christian den femtes eller i Frederik den fjærdes 
dage, så lykkedes det asiatiske kompagni, der blev op- 
rettet 1732 efter opløsningen af hint, som fandt sted i 
1729, desto bedre. Et er, at det har bragt rigdom til 
Danmark ogNorge især i slutningen af det attendé hundredår. 
Et andet er, at det har bidraget stærkt til at uddanne 
købmænd med videre syn og sømænd med stårre dygtig- 
hed. Vi trængte til sejladsen på de østlige have som 
en skole for vore købmænd og sømænd, og Christian 
den fjærdes dansk-ostindiske kompagni fortjæner at mindes, 
fordi det åbnede denne skole. 

Trankvebar og Dansborg agtes, efter hvad der en gang 
er sagt mig af en missionær i Østindien, for moderskødet 

for hele den evangeliske mission i Østindien, og der er i 
alt fald en forbindelse mellem Ziegenbalgs mission på dette 
sted og det danske missionsselskabs virksomhed i Øst- 
indien, som har et forholdsvis stort antal af medarbejdere. 
Erhvervelsen af. Trankvebar i Christian den fjærdes tid 
har da været banebrydende for missionen. 

Både portugisere og hollændere har ment, at de 
måtte føre missionærer til de lande, hvor de kom som 
købmænd, og det var også tankegangen hos Christian IV. 
Mon ikke det spårgsmål vil komme på dagsordenen, hvor 
vidt kristne købmænd kunde ståtte missionærerne ved 
at knytte handelsforbindelser i de egne, hvor de virker, 
og ved at sende grund-pålidelige og strængt-alvorlige 
handelsagenter til sådanne steder? 


Kirkenyt fra Tyskland. 


| Johannes Paulsen fra Kropp stod den 28. 
oktober 1889 anklaget for straffekamret i Flensborg af 
den prøjsiske kultusminister v. Gossler, på grund af et 
par bladartikler, hvori han lidt dristigt havde kritiseret en 
inspektionsrejse, ministeren -ssamme sommer havde gjort 
i Slesvig og Holsten. = Paulsens hovedindvending var, 
at kirkeministeren havde forsømt at gæste missions- 
anstalten i Breklum, medens han derimod havde haft tid 
til at bese kvægmarkedet i Husum. . Præsten i Kropp 
henholdt sig i denne henseende til referat i adskillige 
tyske aviser; men han havde forsømt at skaffe levende 
vidner fra selve markedspladsen og blev derfor dømt for 
en ubevislig påstand. Statsadvokaten havde gjort indstil- 

ling om 5 måneders strængt fængsel, men dommen, som 
faldt den 4. november, kom til at lyde på 6 ugers vare- 
tægtsarrest (haft). Den varmhjærtede lutherske præst har 
således atter fået at mærke kejsermagtens bitterhed, selv 
om han tillige har fået et nyt bevis på, at de verdslige 
magthavere er ikke dristige ved at lade ham slippe sit 
faste statsembede, idetmindste ikke foreløbigt. Paulsen 
lader imidlertid sagen gå til højesteret, men har intet 
håb om dér at få den formildet. 

I anledning af dommen skrev Paulsen i et af sine 
kirkeblade et par dage efter en artikel, der oplyser os 
om noget af kærnen i den strid, ikke blot han, men ad- 
skillige lutherske præster fører mod statsmagten. Den har 
til overskrift: minister imod minister. Han skriver heri: 
»Begrundelsen af dommen kender jeg endnu ikke, fordi 
jeg endnu ikke har modtaget noget derom. For mig er 
imidlertid også dette for meget; det vilde allerede have 
været mig for meget, om dommen havde lydt på en straf 
af 10 mark, ti jeg er mig ingen brøde bevidst. Havde det 
været mig om at gøre at angribe kultusministeren person- 
ligt, da havde jeg måttet skrive anderledes. Mig er det 
kun om at gøre at eftervise, at de ny provinser har lige 
så megen ret som de gamle provinser til at fordre sig 
styrede ikke af en enkelt mand, men af et kirkeligt kolle- 
gium. Vi har ret til den samme behandling som de gamle 
provinser, ti vi betaler den samme skat og bærer de 
samme statsbyrder, følgelig må vi også have den samme 
ret. Det kan da heller ikke bestrides af selve ministeren, 
at retten ganske anderledes kan plejes i et kollegiums 
hænder end i en enkelt mands, selv om han er nok så 
velvillig og dygtig. 

Overfor mig har man ofte dadlet ministeren for, at 
han tager sin tilflugt til domstolene imod en gejstlig. Jeg 
siger frit og åbent, det har jeg aldrig bebrejdet ministeren, 
ti der står ham jo ingen anden vej åben, når han ikke 

anser det for tilstrækkeligt at foranledige et blad, der efter 
hans mening bringer forkerte ting frem, til at offenliggøre 
noget andet. Læserne af dette blad véd, at jeg stedse" på 
en loyal måde i nærmeste nummer har meddelt enhver 
berigtigelse, som er tilflydt mig. ( 

I hvert fald er det klart, hvad jurister også gentagende 
har oplyst mig om, at det strider imod alle sunde stats- 
grundsætninger, når ministeren lader sig tilkende ret af 
en indretning, der er afhængig af ham selv. Når en eller 
anden' dommer er personlig interesseret i en retssag, så 
bliver han udelukket fra denne sag. Men kultusministeren 
har endog ret til at være apeldommer i egen sag. 

Endvidere betænke man, at ministeren besidder ret 
til at udmærke eller også at straffe enhver konsistorialråd. 
Han kan f. eks. kalde konsistorialråd, dr. Stomann til 
overkonsistorialråd i Hannover — det er en udmærkelse; 
men han kan også, så vidt jeg véd, afskedige en konsi- 
storialråd — det er altså en straf. Nu betænke man, 
at ministeren nedsætter en ret over sig selv, som "består 
af de af ham afhængige mænd. Det kan aldrig blive 
nogen sund retstilstand, og i hvert fald giver det ingen 
retssikkerhed — ganske bortset fra, at det dog virkelig er 
et stift stykke, hvis en gejstligs forhold skal dømmes efter, 
hvorledes han stiller sig til den tilfældige minister. Den 
kristne kirke forlanger af den gejstlige, at han stiller sig 
i ret forhold til sin frelser, og det er en almindelig klage, 
at der fra oven af så lidt bliver agtet på denne stilling. 

Ministeren glemmer, at vi gejstlige også ere ministre. 
Vor gamle titel er: minister verbi divini. Vore kandi- 
dater hedder: candidatus ministerii. 

Jeg er overbevist om, at minister v. Gossler anser 
det for en hovedopgave i sit liv at tjene sin kongelige 
herre tro. Han vil forhåbenlig også tro om mig, at jeg 
vil tjene min herre, det guddommelige ord, tro til sidste 


blodsdråbe. Hvis ministeren omhyggelig vil læse og prøve 

alt, hvad jeg har skrevet, så vil han komme til samme 
resultat som ansete jurister, der har forsikret mig: »der 
er ingen fornærmelse i, hvad De har skreven.« — Men 
for min kirkes ret, frihed og uafhængighed vil jeg vidne, 
sålænge der er en blodsdråbe i mine årer. Jeg vil som 
det guddommelige ords minister lige så vel gøre min 
pligt som kongens minister i sit embede. Men begge vil 
vi utvivlsomt engang blive dømte af kongernes konge, 
som har det sidste ord angående troskaben, og som fælder 
den endelige dom ... 

- Så længe der har været et kultusministerium i Prøjsen, 
så længe har det også ligget i konflikt med kirken, hvilken 
var det underlagt; og det vilde være højst interessant, 
om én vilde påtage sig den opgave at give en fortegnelse 
over de konflikter, som kultusministrene har haft med den 
protestantiske kirke og de ofre, som er faldne under disse 
konflikter. Denne indretnings vej gennem kirkehistorien 
er fuld af mange tårer, og derfor er det vist et enstemmigt 
ønske i kirken: ophævelse af kultusministeriet.. Vi vil 
gøre vort til, at vort ønske kan blive opfyldt, vil heller 
ikke lade os lede vild i dette, at vi som hidtil giver Gud, 
hvad Guds er, og kejseren, hvad kejserens er. Derfor 
skal enhver minister have den ære, ham tilkommer, 
kongens minister såvelsom minister verbi divini.« — 

På præsteseminariet 1 Kropp går det sin vante gang. 
Af og til kniber det nok med at få de nødvendige time- 
lige midler skaffet tilveje. Det skal jo i det store ske ad 
frivillighedens vej.  Husholdningen er tarvelig, men der 
er mange munde, som daglig skal mætltes. .Så rækker 
man hånden ud efter gaver på forskellig vis. I efteråret 
bad man om, at gode mennesker vilde sende gratis kar- 
tofler og frugter til husholdersken. Og det blev helt flinkt 
efterkommet. — I denne tid beder man om frivillige 
gaver til den unge Jødekristen, vi sidst fortalte lidt om; 
han har dem behov, om han skal kunne nå at uddanne 

sig på præsteskolen. Det er hans agt at blive missionær 
blandt hans jødiske landsmænd i Bukowina. Men han er 
bundfattig, da hans forældre har forstødt ham for hans 
kristendoms skyld. — Pastor Crome ved præsteskolen 
står for indsamlingen og siger i sin opfordring til at give, 
at det drejer sig allerførst øm at skaffe ham en seng. De 
nødvendige dynevår har han, men han mangler fylden til 
dem. — Det vilde sikkert også gøre godt, om kristne 
venner i Danmark her vilde række en lille broderhånd. 
Jeg er villig til at sende gaven. (Min adresse er S. Nærå 
— "Årslev st.) 

Blandt ekstra indsamlinger af penge i denne tid ved- 
rørende anstalterne i Kropp er også én til en længere 
rejse til Sydamerika og Avstralien, som præstelæreren, 
pastor Beer skal foretage for at knytte forbindelse med 
de derværende lutherske Tyskere, som er'i præstenød. 

Vaisenhuset i Kropp, som præsten Paulsen har op- 
rettet helt og holdent for sine egne penge, idet han har 
sat det meste af sin privatformue deri, har for tiden 
20—30 børn, som dér får en både god legemlig og åndelig 
forplejning. Plejefaderen, hr. Heide, en trofast og kriste- 
lig opdrager, er imidlertid død først i Desember. En af 
anstaltens diakoner, Miller, er udset til at træde i hans plads. 

Er kejser forgudelsen end stor i Tyskland, så finder 
den dog allerede sin stærke begrænsning, nemlig fra de 
lutherske frikirkelige kredses side. Man holder et tem- 
meligt vågent øje med kejser forgudelsen, navnlig når den 
kommer i konflikt med kristendommen og man påtaler 
- da offenligt ret djærvt formastelsen. Der har således i 
de sidste år i de tyske aviser været anbefalet folket, at 
at det skulde tage Luther-spillene op på ny. Et kriste- 
ligt blad skriver herom: »Vi vil ogsaa anbefale dette, lige- 
som Luther og Melanchton gav deres bifald til gode folke- 
skuespil som en god folkegave; men hvad vi har læst om 


Lutherfestspillene, det må vi på det eftertrykkeligste mis- 

billige. Det er ikke til folkedannelse, men til folkefordærv. 
Luther bliver ikke forherliget som kirkereformator, men 
blot og bart som en politisk helt overfor fremmedherre- 
dømmet. Det er ikke kirkelige skuespil, men det er 
simpelt hen politiske partidemonstrationer. Når i sådanne 
skuespil den tyske kejser f. eks. bliver betegnet som 
Guds søn, så er det en Gudsbespottelse, som den tyske 
kejser, når han hører og læser om den, energisk vil fra- 
bede sig. Ved sådan en religion bliver intet folk for- 
bedret, men tvertimod styrtet i afgrunden.« 

I et andet frikirkeligt blad (et hessisk) træffer man 
30. okt. 1889 en artikel: »den religiøse forherligelse af 
det ny tyske rige.« Deri hedder det: 

»Om kejserdagene i Hannover, med hvilke alle 
blade mer eller mindre har beskæftiget sig, hører man nu 
og da endnu noget nyt. Langt fra ny og ubekendt var 
os den kendsgerning, at om søndagen, som kejseren til- 
bragte i Hannover, blev der om morgenen afholdt en 
Seldtgudstjeneste for samtlige troppeafdelinger på Waterloo- 
pladsen og anordnet, at ved denne skulde såvel den evan- 
geliske feldtprovst dr. Richter som også den katholske divi- 
sionspræst Knoche gøre tjeneste.  1)Jen sidste bad nemlig en 
»kort slutningsbøn«, medens prædikenen tilfaldt den første. 
Af denne hr. feldtprovstens prædiken ser nu »Meklen- 
borger avisen« sig i stand til ordret at meddele følgende 
passus, og den er os ganske vist ny og uhørt. »Ved foden 
af Waterloo søjlen — således talte hr. doktor Richter — 
er dette feldtalter oprejst. I østerland gives der klingende 
søjler, som giver vidunderlige toner fra sig, når morgen- 
solens stråler træffer dem og morgenvinden ombølger dem. 
Jeg hører også nu i ånden denne søjle klinge, da en 
stråle af evighedens morgenglans falder på den, og den 
ånds brusen omsuser den, som bor der, hvor han vil. 
Og den taler sagte og dog højt nok for alle, som i vort 
folk har øren til at høre med; og det klinger også vid- 

underligt med Asafs ord fra denne her: »Jeg tænker på 
den gamle tid, på de henrullende år. Jeg tænker på 
herrens gerninger, ja jeg tænker på dine evige undere og 
taler om alle dine værker og om din dåd. Gud, din vej 
er hellig, du er den Gud, som gør undere. Du har be- 
vist din magt blandt folkene, du har. med vælde forløst 
dit folk. Og deres tænken på fædrenes tid bliver vor 
tanke og deres tale om Herrens stordåd dengang bliver 
vor berømmelse. Og med endnu fuldere akkord end 
Asaf falder søndags evangeliet ind, sådan som vi først 
har hørt det fra alteret: mange profeter pg konger vilde 
gerne have set det I har set og har det ikke set, og 
hørt det, som I har hørt og har det ikke hørt.« Og vi 
skuer dem igjen i ånden fra gammel tid af profeterne og 
kongerne også i vort folk, kongerne på tronen og kong- 
erne i åndens rige, som har arbejdet og stridt med hin- 
anden for 7ysklands storhed; profeterne på tronen og 
dem, som lig Asaf har rørt deres strengeleg i de lange 
nattetider, når de i ånden /ængselsfulde så ud imod 
Tysklands herlighed. Ja, vi tænker under Waterloo 
søjlen på de gamle tider og de henrundne år, vi tænker 
på de forrige undere og de store undere, som Gud har 
gjort overfor os, den nærværende slægt, vi tænker også 
på menigheden heroventil i denne stund og på dette 
sted, fremforalt på et mildt gammelt hoved, over hvis 
liv der stod: jeg er fremfor mange som et under 0. s. v. 

Vi har vel næppe nødigt at give vore læsere 
særlige fingerpeg til forståelse af disse højtflyvende ord. 
Herrens store ord til hans disiple i begyndelsen af evan- 
geliet på 13. søndag e. trin.: »salige ere de øjne, som se 
det, I se. Ti jeg siger Eder: mange profeter og konger 
vilde set det, I se, og have ikke set det, og hørt det, I 
høre, og have ikke hørt det« (Luc. 10, 23 f) — det ord, 
i hvilket herren angiver som årsag til saligheden denne 
seen af ham med troens øjne, sådan som disciplene så 

på ham —, dette ord, anvender hr. feldtprovsten på det 
ny tyske rige. Profeterne og kongerne er for ham 
Prøjsens konger; længslen efter den herre Jesu Kristi, 
den forjættede Messias tilsynekomst, bliver for ham til 
længslen efter genoprettelsen af det tyske rige og efter 
tilbagevendelsen af Tysklands storhed og evighed, sådan 
som han ser den opnået i det tyske rige og dettes kejser. 
Så skal da også Asafs bøn med dens længsel, håb og for- 
trøstning til Israel, det udvalgte Guds folks forløsning 
efter hr. prædikantens mening anvendes på det tyske folks 
længsel efter' befrielsen. Med rette siger »Meklenborger 
avisen«: »at anvende herrens vældige ord, som indeholder 
nøglen til Guds riges historie på jorden, på den ny tyske 
rigsherlighed og på »længslen« efter den, det er ligefrem 
blasfemisk d. v. s. gudsbespotteligt.« Fra et prøjsisk 
tysk standpunkt kan vi nogenlunde forstå, at man mener, 
at Guds besynderlige velbehag hviler på denne nyskabelse - 
— fordi just Prøjsens (våben-) dåd, der har lagt grunden 
til denne skabelse (blod- og jernpolitiken), er bleven kronet 
med så overordenlig et udfald. Vi er også for længe 
siden vant til, at man tænker sig det ny tyske rige og 
Guds rige forbundne meget snevert med hinanden, så 
snevert, at det kan hænde én, at man lejlighedsvis for- 
veksler det ene med det andet eller stiller det ene lige 
med det andet. Men hvad vi her høre, synes os dog 
noget for grovt for en prøjsisk feldtprovst, der er begejstret 
ved sin kejsers nærværelse.« — — 

Lignende udtalelser ved lignende lejligheder er ikke 
ualmindelige at træffe ikke blot i det hessiske frikirke- 
blad, men tillige i de andre tyske landes frikirkelige 
blade. — 

Vi vil i dag slutte vore små meddelelser fra det lille 
kristeligt og åndeligt kæmpende lutherske Tyskland med 
den oplysning, at den iste Desember 1889 afgik ved 
døden en af veteranerne for den frikirkelige bevægelse i 

IXurhessen, pastor Karl Sebastian Hopf. Han var født 
20. sept. 1808 og var søn af en håndværker i Smalkalden, 
men blev tidlig forældreløs. Han blev opdragen hos 
en onkel, Joh. Sebastian Hopf, som var præst i Grosseel- 
heim ved Marburg, og som var et af de allerførste vidner 
for det opvågnende trosliv i Overhessen. Karl S. H., som 
fra 1827 også fandt en støtte i Tholucks skrifter, tilegnede 
sig alt som ung en positiv teologi og lærte at give agt på 
helligåndens vidnesbyrd i sit hjærte. 1831 blev han ordi- 
neret til medhjælper hos sin onkel og fik snart navnet 
»mystiker«. Efter onklens død 1835 måtte han forlade 
sin første præstestilling, hvor han havde haft en over- 
ordentlig velsignelse af sin gerning i den store menighed, 
der var bleven kristelig vakt ved onklens og hans fælles 
vidnesbyrd. Efterat have haft et par præsteembeder, blev 
han endelig 1861 hovedpræst for en menighed i Roten- 
burg a. d. F. Her oplevede han Kurhessens annektion af 
Prøjsen og den egenrådige behandling af den lutherske 
kirke, som den ny magthaver udviste så plumpt, at 
præsten Hopf tilligemed nogle og 40 andre præster og et 
stort antal af menigheder og menighedsmedlemmer for 
deres samvittigheds skyld måtte træde ud af landskirken. 
Jaget fra hus og hjæm bosatte den gamle præst sig i 1874 
i Melsungen, hvor han fra året 1881 hjalp med at be- 
tjene den fri menighed der navnlig ved eftermiddags- 


prædikenen" — og det næsten uden afbrydelse til den 
sidste søndag i det gamle kirkeår 1889. Otte dage senere 
— på kirkens nyårsdag — sov han hen 81 år gammel. 


Han skildres som en mild og fredelig sindet mand, der 
levede, for i stor énfoldighed og ydmyghed at gøre andre 
godt; men tillige som en mand, der var fast i sin tro og 
ikke vilde svigte den. 

Endnu kun dette sidste kirkenyt, at kultusministeriet 
i Berlin midt i december har udnævnt — efter forlydende 
— ikke mindre end to unionistiske præster til medlemmer 

af konsistoriet i Kiel. Den ene er konsistorialassessor 
Miller, som er forflyttet fra det brandenborgske konsi- 
storium til det lutherske i Kiel; den anden er den over- 
ordnede militærpræst Hoffmann, der er forflyttet fra Trier 
til Altona og samtidigt gjort til medlem af konsistorium i 
Kiel. Dersom dette forholder sig rigtigt, er derved hand- j 
sken kastet aabenlyst til den lutherske landskirke i Sles- 

vig og Holsten — og et positivt skridt gjort, som i højeste | 
grad kan blive skæbnesvangert. Frederik Nygård. 


Den danske mission i Bagindien. 
" Tilbageblik på det sidst forløbne år og udsigterne for fremtiden. 
Ved H. Nutzhorn. | 


CO Ritarten 1888 drog J. K. Knudsen fra Tovngu, | 
hvor han efterlod sin hustru med det spæde barn og 
sygeplejersken Andrea Gehlert, for at begive sig tillige 
med Rasmus Madsen på sin tredje (og sidste) rejse ind i 
Rødkarénernes land. Høvdingen Pobia modtog dem begge 
med sædvanlig velvilje; men der var krig i nabolandene 
mellem den østkarénske høvding Såhlapå og Englænderne. 
Skønt Pobia var udenfor denne krig, var han dog i stadig 
uro under de vanskelige forhold så tæt ved hans lande- 
grænser og anmodede derfor flere gange Knudsen om at 
drage i ærender for ham til det engelske hovedkvarter og 
anden steds, hvilket Knudsen også føjede ham i, således 
som han selv har skildret det i den nys udkomne livligt 
skrevne bog: »En rejse i Rødkarénernes land«.  Pobia 
viste ham sin taknemmelighed for disse tjænester ved at 
hjælpe ham med opførelse af et nyt hus. 

Imidlertid blev Rasmus Madsen meget syg af klimat- 
feberen, så han måtte forlade Karénlandet, og senere begav 
han sig over Forindien tilbage til Danmark. Den gamle 
erfaring stadfæstede sig om sørejser som en god kur imod 
denne klimatsygdom. Han kom i sommer til Danmark, 
så sund og stærk som nogen sinde. 

Også Knudsen måtte forlade Rødkarénernes land. 
Ikke blot. feberen, men også de anstrængende rejser i 
Pobias ærender havde taget stærkt på ham. Otte til ni 
uger efter sin afrejse kom han atter tilbage til Tovngu, 
hvor han fandt alle raske. I det hele er Tovngu en ret 
sund by. 

Kort efter forlod Andrea Gehlert Tovngu, hvor der 
under disse omstændigheder intet særligt arbejde var for 
hende ved den danske mission, og genoptog sin midler- 
tidige gerning nede i Rangun. Men ved forårstid rejste 
hun til Calcutta — hvor hun endnu er — for at læse til 
examen som fødselshjælperske. På anbefaling fra Rangun 
blev hun gæstevenligt modtaget af den methodistiske 
missionsbiskop Thobern, på hvis hospital hun skulde ud- 
dannes. Ved siden deraf har hun fået tid til et par 
ugentlige eftermiddage at tage sig af det engelske sømands- 
hjem, hvor der gerne er en del skandinaviske søfolk, lige- 
som på sømandshospitalet og på et såkaldt coffe-room 
(gæstehjem). Efter nogen betænkelighed har hun fået fri- 
modighed til at holde opbyggeligt foredrag om søndagen 
for de skandinaviske søfolk og håber at kunne fortsætte 
dermed. De fem ugedage, hun ikke kan komme, klager 
Skandinaverne, navnlig på hospitalet, over at de føler sig 
ensomme blandt de fremmede, hvorfor hun har bedt om 
at få sendt bøger og småskrifter til dem. Forretningsføren 
for den dnaske sømandsmission, pastor Prior i København, 
hvem jeg skrev til derom, har derfor skænket hende en 
stårre del bøger, pjeser og tidsskrifter; også fra enkelte 
andre er der kommet boggaver, og jeg har desuden ind- 

købt navnlig en del salmebøger til brug ved hendes op- 
byggelige møder. I løbet af oktober og november har jeg 
således kunnet sende hende tre kasser bøger, og jeg venter 
med det første at få meddelelse fra hende om at have 
modtaget dem. | 

Hvad nu Knudsen angår, da har han, siden han | 
vendte tilbage fra Karénlandet, opholdt sig i Tovngu med 
sin familie; men det har.vist sig, at han denne gang har 
meget vanskeligere ved at komme sig efter sin sygdom, 
end efter de to foregående ophold i Karénlandet. Det 
går dog fremad om end langsomt. Efter længere tids 
overvejelser besluttede han sig omsider ved midsommers- 
tid til herefter for sit eget vedkommende at opgive mis- 
sionen i Pobia af hensyn til sit svækkede helbred og derimod 
forberede sig til at optage en mission blandt Burmeserne 
i Tovngu og omegn, hvor klimaet er en hel del sundere. 
Denne by er udgangspunkt for flere missioner; men disse 
har kun optaget arbejdet blandt Shaner, Padown-Karéner 
og andre fjærnere boende folk; derimod er der endnu 
ingen anden burmesisk mission begyndt hverken her eller 
i en meget fjærn omegn, uagtet både byens og landets 
beboere er hedenske Burmesere, så at der endogså i nær- 
heden af Tovngu findes en af landets bekendteste pagoder, 
der besøges stærkt af hedningerne. 

Som foreløbig afslutning på sin virksomhed blandt 
Rødkarénerne har Knudsen udarbejdet sin foran nævnte 
bog om sin sidste rejse og desuden et skrift om samtlige 
Karénstammer, hvilket ventelig vil kunne udkomme i 
trykken til sommer. 

Efter at Knudsen havde bestemt sig for den burme- 
siske mission har den engelske regeringsmyndighed (deputy 
commissioner) i Tovngu straks givet ham løfte på den af 
methodisterne opgivne missions-station i byen, et stykke 
jord på et godt sted; men der måtte gå tid, inden skødet 
kunde udstedes. Jeg antager, at papirerne i vinter kommer 

i orden, lydende på »den dansk lutherske mission i Burma«, 
som får jordlodden gratis og skattefri. Af en privat mand 
købte da Knudsen for omtrent 4,500 kroner et stort og 
godt nybygget hus, som ligger lige op til denne jordlod. 

Ved samme tid (i juli) var han med jernbanen en 
rejse langt nord på og kom blandt andet til staden Meck- 
tilla ved en stor og dejlig indsø. Deputy commissioneren 


her tilbød ligeledes — uden foranledning fra Knudsens 
side — et stykke jord til missionsstationen; og han tog 


imod tilbudet, i håb om at en anden dansk mand for- 
uden ham selv kunde i en ikke for fjærn fremtid få lyst 
og kald til denne burmesiske mission. Det er i en sådan 
gerning bedst, når to kan stå ved hinandens side. 

Så vidt om, hvorledes sagerne nu for tiden stiller sig 
såvel i Calcutta som i Tovngu. 

Fremtiden står jo i Guds hånd. Men hvad jeg kan 
meddele, er et og andet, som de sidste breve der ovre 
fra har indeholdt om de nærmeste planer for det kom- 
mende år begge steder. 


Andrea Gehlert har fået tilbud om, når hun er blevet 
færdig i Calcutta, at overtage et kvindehospital i Tovngu. 
Hun frygter imidlertid for, at en sådan fast ansættelse 
for længere tid i en fremmed missions tjæneste vilde gåre 
hende mindre frit stillet, når tiden måtte komme, da der 
igen kunde åbne sig en bestemt virksomhed for hende ved 
den danske mission. Hun ønskede helst det måtte blive 
blandt Rødkarénerne. -Men der er mest udsigt til, at hun 
endnu en lang tid vil kunne få lejlighed til at gåre en 
god gerning i Calcutta til gavn for sine landsmænd og i 
det hele for Skandinaver. Det lokale, hun holder sine 
søndagsmøder i, antager hun at kunne få indretlet til et 
særskilt lille sømandshjem for Skandinaver, og hvis ger- 
ningen lykkes og går fremad, så den kan udvides, vil hun 

leje et eget hus dertil. Udgifterne til husleje håber hun 
at kunne udrede af, hvad hun i øvrigt kan tjæne som syge- 
plejerske. Det er dog min mening, at dette let kunde 
blive en overanstrængelse for hende, -og at venner her 
hjemme i Danmark vilde være meget villige til at yde 
hende den fornødne hjælp til at udrede denne årlige hus- 
leje og vel endogså til at indrette det lille sømandshjem 
så godt som muligt. 

Det anses der ovre for heldigt, i hvad retning end 
hendes fremtidsgerning skal gå, at hun først bliver diako- 
nisse; og således som forholdene er i Indien, kan det vel 
være rimeligt, at der er noget sandt deri. Hun skriver, 


at methodisterne i Calcutta, som har vist hende velvilje og 


tjænester, trænger ind på hende, at hun skal lade sig 
»ordinere« til diakonisse kos dem. Men skånt disse folk 
i deres virksomhed ved hedningemissionen er meget fri- 
sindede over for andre trosbekendere, er hun dog be- 
tænkelig ved at gå ind derpå. Jeg har da, efter samråd 
med frøken Conring ved diakonissestiftelsen i København, 
talt om denne sag med Børresen, som er en god ven af 
biskop Thobern, og Børresen erklærede sig strax villig til 
at indvie Andrea Gehlert som dansk diakonisse, såfremt 
hun selv ønskede det. 


I Tovngu, hvor jo hvovedstedet for denne mission vil 
blive, må Knudsens arbejde i den nærmeste fremtid bestå 
i at skaffe sig færdighed i det burmesiske sprog, som han 
kun lidet har agtet på tidligere, da hans gerning var blandt 
Rødkarénerne. Han er i år nået til at kunne læse bur- 
mesisk, men kan endnu ikke tale det. Vanskeligheden 
for ham er helbredet, for hvilket lægernes stadige råd er 
en længere sørejse. Såfremt han til foråret skulde på en 
sådan lang rejse, har han tænkt, om det ikke vilde være 
bedst, at denne kunde udstrækkes lige til Danmark og 

til Amerika, hvor han er opvoxet fra dreng af og har hele 
sin slægt, og hvorfra denne mission er blevet støttet med 
ikke ubetydelige årlige pengebidrag. Der er meget, hvorom 
han kunde ønske at rådføre sig med venner begge steder, 
nu da hans mission skal slå ind på nye veje, og da han 
af den grund herefter vil komme til at virke under for- 
hold derovre, som er meget forskellige fra de tidligere, 

Hvad rejseudgifterne angår, da kan missionærer få 
betydelig rabat på billetten, når de skaffer attest for, at 
de virkelig er missionærer. Knudsen har forhørt sig i 
Calcutta hos en bekendt stor expedition, der skaffer gen- 
nemgående billetter til en mængde betydelige byer over 
det meste af jordkloden (dog nok ikke til København). 
Svaret lød på, at han imod at indsende missionær-atlest 
kunde til en pris af 1230 rupir (omtrent 1600 kroner) få 
rundrejse-billet fra Rangun -over Singapur, Hongkong, St. 
Francisco, Ny York, London og derfra gennem Suez til- 
bage til Rangun. Billetten gælder for en ubegrænset tid, 
og man må under vejs standse så ofte man vil og så 
længe man vil. Der betales intet særskilt for kosten om- 
bord i skibene, og med undtagelse af jernbaneturen tværs 
over Amerika, foregår hele rejsen til søs. Særlige ud- 
gifter vil han kun få til jernbanebilletter på mindre ture 
i Amerika, når han skal rejse om og knytte forbindelse 
med danske menighedskredse, og ligeledes må han sær- 
skilt betale rejsen fra London til Danmark og tilbage; men . 
da det vel tår ventes, at selve hans ophold i Danmark 
ikke vil koste ham stort, må sikkert den hele rejse kunne 
gores for, håjt regnet, 2500 kroner. I håb om, at der her 
hjemme ved missionsmøderne i Hellig tre Kongers tiden 
kan indkomme de fornødne bidrag, vil jeg med det første 
sårge for at skaffe den omtalte missionær-attest. 

Et af Knudsens stadige ønsker er, at der måtte komme 
flere missionærer ud fil ham i Burma, ikke blot fordi 
høsten er stor og arbejderne få, men også af den person- 

lige grund, at flere mænd, som arbejder i samme gerning, 
vil kunne være til stor hjælp og støtte for hinanden; og 
det savner han ofte. Men det skulde være folk, der ikke 
blot havde lyst og følte kald til missionsgerningen, men 
også var noget udviklede og modne. 

kn af vanskelighederne ved denne sidste sag ligger i 
sporgsmålet om ansvaret for udsendelsen af dem, der 
måtte melde sig til missionsgerningen. Knudsen indrømmer, 
at dette ansvar ikke kan lægges på Schrøder eller mig 
eller nogen anden enkeltmand her hjemme. På den anden 
side hævder han lige så bestemt, at han selv umuligt 
ovre i Burma kan skaffe sig et sådant kendskab til dem, 
der måtte blive tale om som missionærer, så han efter 
dette kan tage den afgårende bestemmelse. Derimod be- 
mærker han, som jeg mener med rette, at ved dette som 
ved andre missionsspårgsmål må man ikke glemme, at det 
bør være menigheden og ikke enkeltmand, der missionerer. 
Hvorledes Knudsen nærmere tænker sig forholdet i denne 
sag, har han forklaret i et par breve. Han skriver 
således: »Vi mener her ude, at den menighed eller de 
kristne mennesker, som udsender missionæren og med det 
samme påtager sig forpligtelsen til at støtte ham i hans 
gerning, også må afgåre, hvem eller hvor mange der skal 
her ud. Vi har jo intet missionsselskab, som har udsendt 
os, men vi føler os derfor lige trygge med hensyn til ud- 
kommet, fordi vi er udsendte af den danske menighed 
(om end ikke af hvert enkelt menneske i den). Og jeg 
tænker, at mange andre missionærer heller ingen betænke- 
ligheder vil have ved at blive sendt her ud paa samme 
måde og vilkår.  Menighedens levende deltagelse i ger- 
ningen er der stor velsignelse i, og den vil de fleste 
missionærer tidlig eller sent føle, at de trænger til, og 
derfor må vi også udsendes af den. Vi forlanger ikke, 
nødvendigt, at alle de, der kommer her ud skal kunne 
arbejde sammen med os eller dele vore anskuelser og 

meninger. Enhver, som kommer her, skal, for så vidt det 
står til os, blive så frit stillet som muligt; han kan have 
sin egen bolig og sit eget arbejdsområde, og det er ikke 
meningen, at alle vi danske missionærer skal indskrænke 


os til Tovngu og omegn med vort arbejde.« I et andet 
brev forklarer Knudsen endnu mere i det enkelte sin 
mening om denne sag: »..... Hans Povlsen skønnede 


dette, og derfor drog han omkring i Danmark til forskel- 
lige steder, hvor han håbede at møde deltagelse, og gjorde 
folk kendt med ham selv og hans planer, og på den måde 
vandt han sig venner, som ikke blot af hjærtet ønskede 
ham lykke til hans gerning, men som også gav ham at 
forstå, at de vilde stå ham bi, fordi de havde fået tiltro 
til ham og kunde håbe, at han var skikket til ved Guds 
hjælp at løse den opgave, han troede Gud havde givet 
ham at løse. Jeg bar mig ligedan ad den sidste sommer 
jeg var hjemme. Og jeg vil indstændig råde alle dem, 
som vil her ud i håb om vennernes støtte hjemme fra, at 
de først, på lignende vis som Hans Povlsen og jeg, sikrer 
sig menighedens billigelse og deltagelse. Uden at de går 
det, ser jeg ikke, hvorledes de skal kunne rejse her ud 
med håb om støtte til deres gerning. Vi har jo intet 
missionsselskab, bestående af nogle enkelte mænd, som 
kan tage bestemmelse om, hvem de vil sende her ud på 
vore missionsvenners bekostning, og jeg er vel tilfreds 
med, at vi intet har. Lad os altid huske, at missions- 
Sagen er en menighedssag; men derfor er det også menig- 
hedens pligt og ret at udsende sine missionærer; og for 
at den skal kunne det, må den kende dem, den udsender. 
Alle, hvem menigheden sender her ud, vil vi byde hjærte- 
lig velkommen, og vi vil stille os så frit over for dem i 
alle måder, så de ikke skal få grund til at klage over, 
at vi lægger dem hindringer i vejen for at øve deres 
gerning på den måde, som de kan bedst.« 

Endnu skal kun tilfojes, at en ung Fynbo, Anders 
Andersen, der ønsker at gå som missionær til Bagindien, 
ikke vil kunne blive færdig med sin uddånnelse får 1891. 
Det er netop hans agt at følge det af Knudsen givne råd. 
Han er født og opdraget i Havndrup ved Pederstrup sta- 
tion, nær ved den gård, hvor Hans Povlsen tjænte, da han 
blev gudelig vakt, og det har egentlig været hans tanke 
at blive missionær for Rødkarénerne. Såfremt han efter 
besøg hos forskellige menighedskredse bliver udsendt som 
missionær, vil hans valg mellem Karénmission eller bur- 
mesisk mission måske kunne opsættes, til han har tilbragt 
nogen tid hos Knudsen i Tovngu og lært forholdene nær- 
mere at kende. Hvad enten han eller nogen anden i sin 
tid genoptager Karénmissionen vil det være en god hjælp 
for dem, at deres forgængere har knyttet velvillig for- 
bindelse med høvdingen Pobia og hans folk, og at denne 
forbindelse fremdeles kan vedligeholdes af Knudsen i 
Tovngu, idet det er denne burmesiske by, som Rødkarén- 
erne mest søger til. 


Karl Emil Franzos. 
En Anmeldelse af Holger Begtrup. 


Den tysk-østerrigske Forfatter Franzos er født 1849 
af jødiske Forældre i det østlige Galizien og har vundet 
et stort Navn ved sine ypperlige Folkelivsbilleder fra hans 
Hjemegn i det sydøstlige Mellemevropa. 

Disse Egne af vor Verdensdel er temmelig ukendte 
her til Lands. Og dog har vore Forfædre efter al Sand- 
synlighed en Gang hørt hjemme påa de samme store Sletter 
ved Karpathernes Fod. Paa Alexander den stores Tid 

boede Germanerne dér ved Siden af deres slaviske Brødre 
og de fremmede Finner. — 

Fra Vest i Nord og til Øst slaar Karpatherne deres 
vældige Bue om den ungarske Slette — fra Donaus Bred 
lidt øst for Wien og til Sibenbitrgens Bjærgland i det 
sydøstlige Ungarn.  Nordligst, i Midten af Buen, ligger 
det håje Tatra med sine malmrige Udløbere. Derfra og 
imod Sydøst danner Karpatherne Grænsevold imellem 
Madjarernes Land og den galiziske Slette, der i Syd af- 
sluttes af Bukovinas Bøgeskove og Smaabjærge, men i 
Øst gaer i ét med de mægtige russiske Stepper. na 

Karpatherne med deres uhyre Naaleskov, » Welyki 
Lys«, rager skarpt frem over Sletten og ses en halv Snes 
Mil borte som en mårk Sky i Vesten. Over dets Toppe 
samler de store Skove stadig Skybanker, der kaster sig 
som Regn over Sletten i Øst eller Vest, eftersom Vinden 
blæser. — Disse Bjærge hører til de vildeste og skånneste 
i Verden, og det er ejendommeligt at læse de F'0o/kesagn, 
som har dannet sig om dem.”) I gamle Dage — melder 
Sagnet — var disse Egne en jævn Slette, rig paa Skove, 
Kilder og frugtbare Agre, og alle Folk, som boede der, 
talte samme Tungemaal og levede lykkelig uden strængt Ar- 
bejde af Markens gode Gaver. Men saa fortårnede Men- 
neskene den gode Gud ved at kræve mere, end han havde 
givet. De vilde have, at Sæden skulde saa' 'sig selv, saa 
at de herefter helt kunde slippe for at arbejde. Da tabte 
den gode Gud Taalmodigheden og udtalte en frygtelig For- 
bandelse over dem: »Da I har sammensvoret jer imod 
mig i eders fælles Sprog, saa skiller jeg jer fra nu af ad 
efter Sprog og Lande og sætter en vældig: Grænsemur 
imellem jer. Og fra den Mur skal der komme Rædsler 
over jer, som I aldrig for har kendt noget til, Oversvøm- 
melser og Uvejr og vilde Dyr!« Derpaa kaldte han Djævelen 
til sig. »Stil Karpatherne op derfra og dertil«, sagde han, 
»og går dem til den frygteligste Egn paa Jorden.« — Det 
lod Djævelen sig ikke sige to Gange. Han gav sig strax 
i Lag med Arbejdet og fik det fra Haanden i Løbet af 
syv Dage, hvis Aarsag man ogsaa kan skælne mellem syv 
forskællige Dele af denne Bjærgkæde. Den første Dag, 
medens han endnu havde friske Kræfter, det var en Søn- 


1) K. E. Franzos: En Kamp for Retten. I., S. 276 flg. 
»Danskerent, III, 16 


244: 
dag, stablede han Tatra op, derfor er det den højeste Del, 
og den sidste Dag, da han var aldeles udmattet, flikkede 
han »de smaa Karpather« til; de blev lavede om Lår- 
dagen; derfor bor der endnu den Dag i Dag saa mange 
Jøder. Men Jomfru Marie fandt, at disse nøgne Bjærge 
var altfor fæle, og bad sin kære Sån bøde derpaa. Han 
gik da til sin Fader og fik Lov at smykke de hæslige 
Fjælde efter bedste Ævne. Med hundrede Engle drog han 
til Arbejdet og forvandlede paa en eneste Dag hele Bjærg- 
kæden. Han plantede de herlige Skove og anlagde de 
skonne Græsgange, lod utallige klare Smaabække rinde, 
og da han ikke havde Lov at jage Ulvene og Bjårnene 
bort, fojede han i alt Fald nyttige og kønne Dyr til, 
Hjorte og Raadyr, Faar og Heste. »Heraf kommer det,« 
— slutter Fortællingen — »at vore Karpather er den smuk- 
keste og tillige den frygteligste Egn paa Jorden.« 

»Welyki Lys« er en af Evropas bedste Jagtegne. Selv 
Prinsen af Wales, der trænger til store Forhold for ikke 
at kede sig, skal sætte megen Pris paa en Bjårnejagt i 
disse romantiske Skovegne. Men for almindelige Rejsende 
er det for vanskeligt og farligt at færdes i Karpatherne. 
Derfor ligger disse Enemærker endnu halvt uden for Kul- 
turen og kendes kun af det lille Bjærgfolk, Huzulerne, 
som fra Mongolernes Tid har græsset deres Heste og Faar- 
ved Fjældsøerne og i de snævre Elvdale. Dette Folk taler 
slavisk, men har mongolsk Blod i sine Aarer og færdes 
mærkværdig nok endnu, som dets Stamfædre paa Sletten, 
til Hest paa de stejle Fjældstier. — Sletteboerne skyr 
disse vilde Bjærge, naar ikke Herremændenes Tryk eller 
Rettens Sværd driver dem derop som Skovgangsmænd, 
Hajdamaker. 

Paa den umaadelige Slette øst for Karpatherne lever 
der endnu ligesom i Oldtiden mange forskællige Folke- 
slag. Fælles for dem alle er desværre sort Uvidenhed og 
sørgelig Raahed. - Derfor kalder Franzos disse Lande Halv- " 
asien. — I det sydøstlige Galizien bor Ruthenerne, som 
danner ét Folk med Li/llerusserne øst for Landegrænsen. 
I det nordlige Galizien er Polakkerne den herskende 
Stamme. I gamle Dage var de Herrer over hele den store 
Slette, og mange polske Herremænd lever endnu iblandt 
Ruthenerne og plager deres stakkels slaviske Frænder ilde. 
I Bukovina bor Rumænerne, som taler et latinsk Tunge- 

maal. Over det hele er der spredte tyske Nyhygder, og 
endelig er Landet fuldt af Jøder, som i det østlige Galizien 
danner over en Tiendedel af Folkemængden. Det er den 
eneste Egn af Verden, hvor Israels Born kan gåre sig 
gældende som samlet Folk, »de polske Jøder«. 


Man vil forstaa, at denne »store Slette« er en rig 
Mark for en Forfatter af Folkelivsbilleder. Og Franzos 
har fra Barndommen af haft særlig Lejlighed til at sætte 
sig ind i disse blandede Folkeslags Liv. Hans Fader var 
Læge i Czortkow-Distriktet!) i Sydgalizien, 4 Mil fra den 
russiske Grænse, 5 Mil fra Bukovina og omtrent 10 Mil 
fra Karpatherne. Som Jøde færdedes han blandt Jøder; 
som dannet Mand havde han Omgang med tyske Embeds- 
mænd og polske Adelsmænd; som Læge kom han meget 
ud iblandt de ruthenske Bønder. En Læge kender alle 
Slags Folk. — Da Franzos som Student rejste til Wien, 
bragte han derfor rige Forraad med til den Digtning, som 
i den sidste halve Snes Aar har gjort ham navnkundig i 
Evropa. Hans Barndomsindtryk maatte næsten nøde ham 
til at prøve sig som Forfatter. Æmnet var stort og trængte 
haardt til at drages frem i det dannede Vesteuropa, og 
Franzos blev en stor Digter og derved en Velgårer for sit 
undertrykte Folk og deres uoplyste Nabofolk. 

Han kunde imidlertid ikke strax »slaa igennem«, og det 
kan være glædeligt for os danske at tænke paa, at vort Land 
var det første, hvor han vandt Anerkendelse. I Fortalen 
til »Moschko« fortæller han selv følgende: »Det var i 
Aaret 1874, ikke længe efter, at jeg havde begyndt min 
literære Virksomhed. I det Hus i en afsides Forstad til 
Wien, hvor jeg den Gang boede i et lille Værelse, vidste 
alle Folk, at jeg var Digter, og Urtekræmmersken i Stuen 
til venstre var endogsaa stolt af- mig. Men den øvrige 
Del af Menneskeheden syntes endnu at vide meget liden 
Besked om den Kendsgerning, at jeg udfoldede en literær 
Virksomhed. Redaktionerne kendte ganske vist mit Navn; 
jeg havde jo flittig sendt dem Manuskripter, som de stadig 
sendte mig tilbage, altid ulæste — hvem vil vel spolere 


1) Navnet Barnow, som Franzos giver sin Fødeby, er opdigtet. 


sine Ojne paa en ubekendt ung Forfatters Manuskripter? 
— Omsider kom det Tidspunkt, da jeg fandt, at mine 
Skizzer og Kulturskildringer nu havde rejst ofte nok igen- 
nem Tyskland hver for sig; saa lagde jeg dem sammen 
og lod dem følges ad; den ene Påkke bar Paaskriften: 
» Aus Halb-Asien«, den anden: »DieJuden von Barnow«, 
og nu gik de ikke mere til Redaktioner, men til For- 
læggere. Den eneste mærkelige Forskæl bestod foreløbig 
i, at jeg nu fik Pakkerne ufrankerede tilbage, medens 
Redaktionerne havde betalt Portoen; for øvrigt var det 
stadig den samme Historie, som nu ikke engang længere 
havde Nyhedens Interesse for mig! — — Jeg skriver nu 
dette med et Smil paa Læberne, men den Gang følte jeg 
mig meget ilde til Mode. Jeg glæmmer aldrig den Følelse, 
hvormed jeg om Aftenen, naar jeg var kommen ind i mit 
Værelse, endnu får end jeg fik tændt Lys, skyndte mig at 
føle efter paa Bordet, om de vel bekendte Pakker ikke 
atter laa der. — Saaledes var det ogsaa en Oktoberaften 
1875. Træt og forstemt var jeg kommem hjæm, og da 
jeg følte efter paa Bordet, blev jeg endnu mere træt og 
forstemt: der laa de begge to. Nølende tændte jeg Lys. 
»Aus Halb-Asien« var kommen hjæm fra Stuttgart, »Die 
Juden von Barnow« fra Berlin; men ved Siden af dem 
laa .der en tredje Postforsendelse med dansk Frimærke 
paa. Det var et tykt Brev, og da jeg lukkede det. op, 
faldt der en lille Bog og et Brev ud. Dette Brev, som 
jeg endnu den Dag i Dag gæmmer som en Helligdom, og 
som jeg har læst saa tit, at jeg kan det udenad, lød saa- 
ledes: »Højstærede Herre! — Jeg forestiller mig, at det 
»maa glæde en ung Forfatter ogsaa at finde Læsere og 
»Venner i Udlandet. Da vedlagte lille Bog rimeligvis er 
»udkommen uden Deres Samtykke, har jeg købt den til 
»Dem og beder Dem modtage den. Det er for mig en 
»stor Glæde at tænke paa, at jeg bereder Dem en lille 
»Glæde derved. — Kjøbenhavn. — Æn dansk Pige.» 
Paa Bogens Titelblad stod der: Folkelivsbilleder. Af 
Karl Emil Franzos. Kjøbenhavn. Peter Bjørnbaks 
Forlag. 1875. Den indeholdt nogle af mine Skizzer, som 
undtagelsesvis var blevne optagne i Tidsskrifter. Jeg har 
først for nogle Uger siden faaet vide, at det var Vilhelm 
Møller, Redaktøren af »Nutiden«, der saaledes først hen- 
ledte Opmærksomheden paa mig i Udlandet. Ham har 

jeg personlig kunnet bringe min Tak, den »danske Pige« 
derimod ikke, Jeg kender endnu ikke hendes Navn og 
faar det maaske aldrig at vide.« 

Siden den Tid har Franzos vundet Indgang alle Vegne, 
ogsaa særlig her i Danmark, hvor nu 16 af hans Bøger 
er oversatte. 

Hans bedste Skrifter er: »Jøderne i Barnow«, »Fra 
Halvasien«, »Mellem Don og Donau«, »En Kamp Jfor 
Retten«, »Moschko (en Historie om en jødisk UDE 
»Fra den store Slette« og den i Aar udkomne »Jøder 
og Slaver, Nye Kulturbilleder fra Halvasien«.”) 

»En Kamp for Retten« er en tyk Roman, som 
handler om den ruthenske Bonde og Folkehelt 7aras 
Barabola, barnefødt i Franzos' Hjæmegn. Hans Liv giver 
et storartet Billede af Retsforholdene i Galizien ved Aaret 
1840, og Fræmstillingen er helt igennem bygget paa histor- 
iske Kendsgærninger. Taras var Sognefoged i en Landsby 
paa Grænsen mellem Bjærg og Slette, hvor Bønderne 
gjorde Hoveri til en nærliggende Herregaard, men var 
vante til at tage sig selv tilrette overfor Herremandens 
Overgreb. En ublu Forvalter vover at flytte Grænseskællet 
midt ind paa Landsbyens Mark, og med stor Møje faar Taras 
sine Bymænd til at opgive Selvtægt og skyde deres Sag ind 
for Domstolene. Men da disse ikke skaffer Bønderne Ret, og 
Taras uden Nytte har været hos Kejser Ferdinand i Wien, 
forvandles den fredelige Sognefoged til en »Hævner«, der 
erklærer Kejseren og hans »Skrivere« Krig for selv i Guds 
Sted at skikke Ret i Landet. Som Hajdamak drager han 
op i Karpatherne og går derfra dristige Tog ud paa Sletten 
og »holder Dom« over uretfærdige Herremænd og Præster. 
Militæret sendes forgæves ud imod ham. Alle Slettens 
Bønder holder med »den store Hævner« og hjælper ham 
til at undgaa »Hvidkjolerne«. Men da han en Gang påa 
falsk Angivelse har »holdt Dom« over en uskyldig Herre- 
mand og ladet ham dræbe, faar han selv Syn for, at intet 
Menneske kan undgaa at fælde uretfærdige Domme, og 
overgiver sig derefter frivillig i Øvrighedens Hænder. Hans 
Røverliv er skildret temmelig »romantisk« og lidt for 
rørende; men Hovedtanken i denne store, historiske Roman 


1) Mindre værdifulde, men højst »spændende og interessante", 
er Forf.s Fortællinger fra den fine Verden i det tyske Østerrig, 
f. Ex. ,,Skyggerne". 


er ægte tragisk. Man føler, at den Varme, hvormed For- 
fatteren har skildret Taras' Kamp for Retten, er hentet 
ud af Jødefolkets dybe Retfærdighedssans, som i Aar- 


hundreder — ikke mindst i hine Egne — har maattet se 
og taale utallige Krænkelser. — Siden de Tider er der 


naturligvis sket store Fræmskridt i Lov og. Ret blandt 
Ruthenerne; men Franzos viser dog i Afhandlingen »Folke- 
domstole og Nævningeretter i Østevropa«"), at Selvtægten 
endnu ofte paakaldes, og at de vestevropæiske Jurydom- 
stole kun er af tvivlsomt Værd blandt disse halvbarbar- 
iske Folk. — I flere af sine Bøger, f. Ex. Mellem Don 
og Donau«, fortæller Franzos om Forholdene i Nabolandet 
Rusland og fælder en meget haard Dom over de russiske 
Retsforhold og Enevældens Styre i det hele. — En særlig 
Afhandling i »Jøder og Slaver« er helliget »Kvindeliv i 
Halvasien«. Heri holder Forfatteren Revy over alle Øst- 
evropas Folk og viser, hvor elendig Kvindens Stilling er 
hos dem alle. Atter her er Retfærdighedsfølelsen den 
bærende Grundtanke, og Franzos fræmtræder i denne Sag 
mere som nidkær Reformator end som Digter.”) En saa- 
dan Ridder for Kvindens virkelige Frigårelse tilgiver man 
let, at han i Sammenligning med Arbejdet for Ligestil- 
lingen i Hjæmmet finder Kampen for den lige Adgang til 
Universiteterne temmelig ligegyldig, ja ensidig og mislykket, 
smilgn. Afhandlingen »Latinske Piger« i »Jøder og Slaver«. 

Blandt alle Franzos' Folkelivsbilleder fra Østen er de 
bedste dog hans mange Fortællinger om hans eget stakkels 
Folk, de forunderlige Jøder. Igennem dem vil visselig 
hans Navn mindes i mange Slægter. Billederne af Jød- 
ernes Liv i deres usle, snavsede Gyder, i deres elendige 
Skoler, paa de farlige Handelsrejser og under den for- 
hadte Militærkommando hører til de ejendommeligste og 
alvorligste Nutidsdigte. Enhver, som har Oje for Jøde- 
folkets medfødte Adel og mærkelige Skæbne, maa gribes 
dybt deraf. Med særlig Interesse følger man ogsaa Forf. 
i hans Skildring af den jødiske Reformator Abraham 


1) I ,Fra den store Slette" (1888). 

?) Det er faldet mig ind ved Læsningen af disse smukke For- 
svarsskrifter for de undertrykte, som nu læses i hele den dannede 
Verden, at det vilde være en stor Lykke for Sønderjyderne, om 
deres Folkeliv kunde faa en Digter, der ligesom Franzos fandt 
Ørenlyd i fremmede Lande for deres Kamp for Retten. 

Geiger i »Jøder og Slaver«. Den giver ypperlige Vink 
til Forstaaelse af »den moderne Jødedom« og viser tydelig 
nok, at Franzos selv er mere end en Digter, at han føler 
Ævner og Kald som Befrier. — Det er i det: hele det 
værdifulde ved denne Forfatters Arbejder, at de ikke alene 
giver Billeder af Kulturen, men virker med en Jødes 
Liv og Kraft for dens Fræmgang. 


Om Varemarkedet. . 
Af Clir. Faber. 


Vare- & Produktmarkedet har for vore hjemlige For- 
holds Vedkommende i den første Halvdel af December 
Måned været ret livligt, på de udenlandske Hovedpladser 
derimod roligere, hvad der altid gerne er Tilfældet hen- 
imod hvert Årsskifte. — Kaffe. På Spillebørserne har 
der i den sidste Tid været store Omsætninger til stadig 
stigende Priser. For Konsumen har Forretningen også 
været livlig, og denne vilde have været meget større, hvis 
Lagrene havde havt større Udvalg at forevise. I central- 
amerikanske og vestindiske Kaffer har Afsætningen også 
været meget tilfredsstillende. En betydelig Del af sidste 
Års store Kaffehøst i Brasilicn er bunden på Spillebørs- 
erne, og dette forklarer, at Lagrene for det virkelige For- 
brug stadig holder sig små, og at. Priserne derfor vedvar- 
ende kan holde sig høje; men engang må dog Varerne 
komme løs fra Spillebørserne, og da vil Tiderne igen blive 
lysere for Forbrugerne; når dette Tidspunkt indtræder, 
kan man foreløbig aldeles ingen Mening have om. Om 
Forholdene i Brasilien, siden Republikken blev proklameret, 
kender man endnu intet bestemt; igår meddeles, at Børs- 
forretningerne i Rio er standsede, at der er store Vanskelig- 
heder ved Vareomsætningen, og at Kursen i Rio er ren 
nominel; endelig, at der er antirepublikanske Bevægelser 
i Provinserne Bahio og Sancto Paolo. I Marinen taler man 
om der er udbrudt Mytteri, og at 100 Marinesoldater og 8 

Officerer, for at have råbt Hurra for Kejseren, skal være 
bleven skudte om Bord. Om alle disse Meddelelser er 
sande eller usande — eller måske Børsmanøvrer — er i 
Øjeblikket ikke. godt at vide Besked om; dog synes det 
nok rimeligt, at de nye Forhold i Brasilien langt fra er 
fæstnede, og at der derfor endnu hersker megen Uro og 
Gæring i Gemytterne derovre. — Min Mening er, at som 
Forholdene i det hele taget ligger, må enhver fornuftig Køb- 
mand foreløbig arbejde med stor Forsigtighed og kun købe 
Kaffe for sit nærmeste Forbrug. — Sukker. I Sukker- 
markedet har der i Slutningen af November og primo 
December ikke været så lidt Liv, og begrundet på højere 
Kabelberetninger fra Amerika avancerede Priserne i Evropa 
til noget over 12 shilling for 88 pCt. Rendement; men 
længe varede denne Bevægelse ikke; ti da Licht fra Magde- 
burg for otte Dage siden i sin Statistik meddelte, at de 
synlige Verdens-Forråd nu androg ca. 350 Millioner Pund 
mere end forrige År, sank Spekulanternes Mod, Markedet 
flovede atter, og Priserne noteres nu idag kun 11% sh. 
Raffineret Sukker er derimod meget knapt, og Fabrikkerne 
har foreløbig meget vanskelig ved at tilfredsstille For- 
bruget. — Ris uforandret. — Sago. Hvid Kartoffel- 
sago kjøbes nu meget billig; virkelig ægte Sago er der- 
imod vedvarende dyr, og synderlig Forandring heri kan 
næppe ventes foreløbig. — Karto/ffelmel meget fast og 
Priserne noget højere; kommer Hvedemel højere til For- 
året, hvad der synes at være Udsigt til, vil Kartoffelmels- 
priserne nok yderligere avancere noget. 

Frugter. Amerik. Æbler fra 1888 er nu næsten 
rømmede, 1889-Varer noteres mindst 50 pCt. højere end 
fjorgamle. — Begrundet på store Afskibninger af Valenzia- 
Rosiner til Amerika er Priserne stegne ca. 10 pCt., og 
vil sandsynligvis komme højere endnu, da Beholdningerne 
i Produktionslandet er stærkt reducerede. — Korender 
roligere. — Små Suw/ltana-Rosiner atter højere; Lagrene 
heraf smelter sammen. — Smyrna-Rosiner flovere, hvor- 
imod Mandler holder sig meget fast. 

Kryderier er gennemgående flov, med Undtagelse af 
Peber, der holder Pris, og Allehånde og Muskatnødder, 
der er noget højere. 

Smørmarkedet flovt og nedadgående; idag gik Noter- 
ingen 10 Kr. pr. 100 Pd. ned. 

Kornmarkedet fast. Hvede pr. Forår noget højere. 
— Rug stigende. — Foderbyg fast. — Havre lidt lavere. 
Købelysten til de bestående Priser er i Øjeblikket ikke 
meget stor. — I Mais er der i den seneste Tid sluttet store 
Poster pr. Forår til billige Priser. Det lader til, at denne 
Kornsort for 1890 vil komme til at spille en stor Rolle. 

Foderstoffer. Priserne herpå har atter taget Favør i 
den sidste Måned; men til Trods for de høje og uvante 
Priser er der dog god Efterspørgsel. — Hvedeklid holdes 
meget højt fra Udlandet, og alene i den sidste Måned er 
Artiklen stegen 4 å 5 pCt. Foreløbig vil Prisen utvivl- 


somt holde sig. — Rapskager vedvarende knappe og Til- 
budene få; som Følge heraf gik Værdien nogle Mark højere 
pr. Ton. Palmekager uforandret. — Hampefrøkager. 


Russiske er rømmede i Øjeblikket, og pr. Januar og Februar 
er Fordringen for Kager, slået af tørret Frø, 6 å 7 Mark 
højere pr. 2000 Pd. — Hørfrøkager. Stemningen ufor- 
andret fast, men Forretningen uden Liv. — Bomuldsfrø- 
kager, prima afskallede, stille; en forventet Ladning heraf, 
bestemt for Hamborg, vil efter Ankomsten kunne købes 
nogle Mark billigere. 

Aig. Prisen har i denne Måned nået en Højde, som 
vi herhjemme aldrig har kendt før. Vore engelske Købere 
har, ligefrem begrundet på Mangel, funden sig i at ak- 
ceptere de opskruede Priser. I den nærmeste Fremtid 
må vi være belavet på lavere Priser; ti Kyllingæggene 
begynder allerede at komme frem, og godt er det; ti vort 
Marked tåler ikke længe Export af mugne, gamle og rådne 
Ag til England. 

Soda erpludselig og uventet kommen lavere fra England. 

Frømarkedet. (Ved Johannes Allerup, Medarbejder i 
Chr. Fabers Frøforretning.) Nogen væsentlig Forandring i 
Frømarkedets Tilstand siden Oktober Måned er egentlig 
ikke indtrådt. De konsumerende Lande har hele Tiden 
vist Ulyst til at købe, medens på den anden Side Pro- 
duktionslandene enten holdt stramt på Priserne, eller — 
specielt for enkelte Sorters Vedkommende — helt holdt 
Tilbudene tilbage. — Rødkløver. I mange, mange År har 
man ikke oplevet, at Tilbudene efter en, i det mindste 
tilsyneladende, stor Høst, er udeblevne i den Grad som 
iår; trods den nu langt fremrykkede Årstid og stedfundne 
Frostvejr, er Tilførslerne af tysk og østerrigsk Frø til de 


252 


udenlandske Stapelpladser endnu dog kun overordentlig 


ringe, samtidig med, at Priserne, der forlanges, er så høje, 
at man lige overfor de vedholdende lave Fordringer for 
Frø af fransk eller amerikansk Provenienz, uvilkårlig må 
trykke sig ved at anlægge dem. Dette Faktum, at Pris- 
erne således ti/ Trods for den absolute Mangel på Købe- 
lyst har kunnet holde Stade, lader formode, at man fra 
først af har overvurderet Høsten i Tyskland; i de inter- 
esserede Kredse begynder nu også mere og mere den 
Mening at gøre sig gældende, at Udbyttet i Østerrig og de 
efterspurgte tyske Produktionslande kun har været en lille 
Middelhøst; men belært af forrige Sæsons markskrigende 
og vildledende Beretninger, er det såre naturligt, at det 
store Publikum iår forholder sig kølig overfor al Animering 
til Køb. Tendens for tysk og prima nordfransk Frø er i 
Øjeblikket meget fast. — Hvidkløver. Udvalget er i Øje- 
blikket ikke stort, og forlanges der — specielt for de fine, 
lyseKvaliteter — væsentlig højere Priser. — A/sike rolig med 
Tegn til fastere Tendens. — Gulkløver fast. — Luzerne. 
Tendens stigende. — Draphavre uforandret med rolig Ten- 
dens. — Hundegræs. Nye, lyse Varer lidt højere; derimod 
kommer der endel fjorgamle og smukke Partier i Markedet til 


meget moderate Priser. — 7imothei. Amerikansk fastere. 


Af tysk Frø er der endnu kun kommen forsvindende i 
Markedet, hvorfor der forlanges stramme Priser. Tendens 
meget fast. — Rajgræs har ikke undergået væsentlige 
Forandringer siden sidst; dog synes de vedholdende lave 
Priser for skotsk Frø efterhånden at have gjort de hjem- 
lige Indehavere mere medgørlige. Tendens rolig. 

Om Rødkløver har der i den senere Tid været skrevet 
endel, nærmest havende til Hensigt at nedsætte »fransk« 
Frø, og advare Folk mod Køb af samme. Jeg er ikke 
Landmand, og kan derfor ikke af egen praktiske Erfaring 
tale med om, hvorvidt Frø fra dette Avlssted skulde egne 
sig mindre heldigt for vort Klima. Kun mener jeg, at 
ligesom man i daglig Tale skjelner mellem nordtysk (schle- 
sisk) og sydtysk, eller mellem kanadisk og amerikansk Frø, 
således begår man en stor Uret ved at slå alt »fransk« 
Erø over én Kam, og ikke skjelne skarpt imellem, hvad 
der er nord- og sydfransk. Der er dog — forekommer 
det mig -— en til Vished grændsende Sandsynlighed for, 
at Frø fra de nordligste Egne af Frankrig (Normandiet og 

Bretagne), såvel som fra Canada i Nordamerika, må have 
Betingelsen for at kunne trives i vort Klima, i samme 
Grad som Frø fra vore vigtige tyske Produktionslande 
(Østerrig, Ungarn, Bøhmen, Rhinlandet, Måhren, Gallizien, 
Steyermark etc.), da alle disse Lande ligger under samme 
Bredegrad, om end en Streg sydligere end det traditio- 
nelle Schlesien. 

Jeg har imidlertid ønsket at komme til større Klarhed 

over dette Spørgsmål, og i den Anledning stået i Korre- 
spondance med 2 af vore største Autoriteter på dette Om- 
råde, og om end ikke erholdt nogen afgørende Kendelse 
for eller imod, så synes dog begge nærmest at bekræfte 
Rigtigheden af min Anskuelse. Således skriver Hr. Kon- 
sulent P. Nielsen, Tystofte, f. Ex. bl. a. »Jeg nødsages 
til at indskrænke mig til at meddele, at Rødkløver fra 
Nordfrankrig — så vidt det kan skønnes ved Undersøg- 
else af Forsøgsmaterialet — synes at give lige så hårdføre 
Afgrøder, som Rødkløver fra andre Lande, og at Prøver 
fra Syd- og Mellemfrankrig ikke hos os er mislykket i 
samme Udstrækning som italiensk Rødkløver. Hvorledes 
fransk Rødkløver i det hele taget stiller sig med Hensyn 
til Ydeevnen, i Sammenligning med Rødkløver fra andre 
Lande, særlig schlesisk, tør jeg ikke udtale mig om, for- 
inden jeg ad Åre får Materialet bearbejdet.« 
É Hr. Kand. Frederik Hansen, Askov, skriver i samme 
Ånd bl. a.: »Noget fyldestgørende Svar kan jeg ingen- 
lunde give Dem på Deres Spørgsmål om nordfransk Rød- 
kløver. Vi har kun haft 3 Prøver af den Slags. Den 
cne i 1885 fra »Bretagne«, den anden 1888 fra »Nord- 
frankrig«, uden nærmere Betegnelse af Provinsen. — 
Sammenlignet med nordtysk (schlesisk) Frø, saa var Ud- 
byttet af den franske i 1885 en Bagatel under Middel, 
hvorimod den i 1888 såede Prøve har været aldeles lige 
med den schlesiske. Det er altså altfor få Prøver, til at 
jeg tør fælde nogen almindelig Dom over fransk Kløverfrø. 
Dog er jeg tilbøjelig til at tro, at når man er sikker på 
at få Frøet fra de nordligste Provinser, så vil der være 
lige saa stor Sandsynlighed for godt Frø fra Frankrig som 
fra Tyskland eller England.« 

Jeg skjønner ikke rettere, end at Følgen af den megen 
Skriven om dårlige Egenskaber hos »fransk« Frø må blive 
denne, at vi i Stedet for nu direkte at kunne kjøbe fransk 

Rødkløver virkelig billigt, kommer til at give over 10 Øre 
mere for Pundet på de tyske Producenters eller Mellem- 
handleres Hænder; thi det turde vistnok være en sørgelig 
Kjendsgerning, at en meget stor Del for ikke at sige Største- 
delen af, hvad der hidtil er kommen i Markedet under Be- 
nævnelsen af »tysk« eller »indenlandsk« Rødkløver til billige 
Priser, i Virkeligheden har været blandet med fransk. 

Det vil derfor vist nok for flere end Skriveren heraf 
være af stor Interesse at se de Beviser, hvorpå andre 
støtter en så afgjørende Dom over fransk Rødkløver., 

Fragtmarkedet. Kulfragterne til Østersøen og Middel- 
havet er betydelig lavere. Kornfragterne derimod ufor- 
andrede. 


Pengemarkedet. Det "kom Finantsmændene lidt på 
tværs, at England for otte Dage siden meldte om rigeligere 
Pengemarked, og denne Tilstand har siden holdt sig ufor- 
andret. Derimod er Penge vedvarende knappe i Tyskland. 
Den officielle Disconto er i Berlin 5/0, og på denne Bank- 
plads venter man den højere endnu. Private Discontører 
nå indtil 10—12/0. England søger af al Magt at forhindre 
Guldudførsel til Tyskland. Konverteringer vil, således synes 
det for Øjeblikket, foreløbig skaffe os et vanskeligere Penge- 
marked her hjemme. 


Normal Kaffe bliver stadig en større Artikel og trænger- 
sig mere og mere ind hele Landet over. Bliver de nu- 
værende høje Kaffepriser stående, vil Normai Kaffe frem- 
tidig blive en stor Artikel.  »Nørrejylland«s Cikorie og 
Surrogater er nu også bleven meget anerkendte Fakrikater, 
der sælges over hele Jylland, Fyen og Langeland. Fra 
1. Januar vil det endvidere blive indført paa Sjælland, 
Lolland, Bornholm og i Hovedstaden. 

Ny stor Margarinefabrik i Vejle. Hr. H. Steensen i 
Vejle har begyndt en Fabrikation af Margarine. Varerne, 
Fabriken leverer, er virkelig af en fin Kvalitet, og hår 
allerede funden stor Indpas hos Publikum. 

Danmarks Kvægeksport truet af Tuberkulosen. Under 
Titlen: »Tuberkulosen blandt Husdyrene« har vor ud- 
mærkede Tuberkuloseforsker Dr. med. Bang udgivet et 
Résumé”) af Indberetninger fra 165 Dyrlæger hele Landet 


1) Schubothe, 98 Sider, Særtryk af Tidskrift for Landøkonemi. 

over, hvorom »Børstid.« skriver følgende: Jeg må indstændig 
anbefale Læsningen af Dr. med. Bangs Bog til dem, hvis 
Interesser er knyttede til Kvægavl og Mejeribog. Efter en 
kort, historisk Indledning, i hvilken Dr. B. slåer fast, at 
Tuberkulosen ved Aarhundredets Begyndelse var en sjælden 
Sygdom hos det danske Kvæg, gåer Dr. B. over til Omtale 
af denne hærgende Sygdoms bestandige Omsiggriben, særlig 
på Steder, hvor der handles meget med Kreaturer, og hvor 
der som Følge af den stadige Indførsel af fremmede Ele- 
menter er forøget Mulighed for Smitte. Sygdommens Om- 
råde er dog meget forskellig. Beretninger fra Fyen, og 
særlig Sydfyen og omliggende Øer, lyder temmelig bero- 
ligende; men Sjælland og i langt højere Grad Jylland er 
hårdt hjemsøgt. 

Tuberkulosen er langt mere udbredt i Herregårdenes 
end i Bøndergårdenes Besætninger, men viser sig så igen 
påfaldende hyppigt hos Husmændenes, fordi Husmændene 
som Småkårsfolk på Markeder kjøber de Køer, der på 
Grund af Sygdom er udskudt af de store Besætninger. 
Angivelserne om Mængden af de angrebne Dyr i større 
Besætninger veksler fra1—50pCt.; i Jylland synes Gjennem- 
snittet at være 6 pCt. Ved Nedslagtninger af hele Be- 
sætninger finder man et Middeltal af 15—30 pCt. Gjennem- 
snitstallet er for Kjøbenhavns offentlige Slagtehuse 16.28 pCt. 
Det absolute Tal, var i 1888 34,196 Øksne. De nuværende 
Kilder til Tuberkulosens Udbredelse synes at være Angler- 
kvæget, Ayrshire- og Korthornskvæget, — en Iagttiigelse, der 
stemmer godt med tilsvarende engelske. Dr. Bang giver 
videre en interessant Opregning af Tilfælde, hvor Sygdommen 
antages at være indbragt med et enkelt tuberkulost Kreatur, 
der hurtigt har smittet Størsteparten af hele Besætningen, 
og dernæst en Opregning af 27 Tilfælde, hvor der er til- 
vejebragt overvældende Sandsynlighed for, at Tuberkulosen 
fra Husdyrene er overført til Dyrenes Ejer og til hans 
Familie. Disse Dr. Bangs Fortegnelser frembyder den aller- 
højeste Grad af Interesse; den sidste Tabel er endog ene- 
stående i sin Slags. Pladshensyn forbyder imidlertid Gen- 
givelse heraf. Der kan ikke være Tvivl om, at Smitte- 
udbredelsen i høj Grad begunstiges ved de moderne Stalde, 
hvor Køerne vender Hovederne mod hinanden, hvor der 
er fælles Vandrende for en Mængde Dyr og smal Foder- 
gang i Midten. Dr. B. citerer et smukt Eksempel: De 

tuberkuløse Køer står øverst ved Vandrenden, og det af 
dem smittede Vand flød ned til de andre, som derpå efter- 
hånden angrebes af Sygdommen. Mælken af tuberkuløse 
Dyr er altid sundhedsfarlig, og Faren er størst, når der 
er Tuberkulose i selve Yveret. Trods Sygdommen kan 
Mælken længe bevare sit gode Udseende. Dr. B. har i 
Løbet af et År fundet 50 Tilfælde af Yvertuberkulose på 
Kjøbenhavns Kvægtorv, og herfra må der være udgået 
Smitte i vide Kredse til Mennesker, der har drukken 
Mælken rå. Når Mælken er tuberkuløs, bliver Smørret 
det også. Her er det imidlertid et Held, at Centrifuger- 
ingen, som vel er almindeligt anvendt, tildels renser Fløden 
og smider Bacillerne ud i Slammen. Skønt Centrifuge- 
mælken ellers er mindre fedtholdig og noget mindre hold- 
bar, er den altså meget renere. Heraf følger tillige, at 
det er forkasteligt at opdrætte Svinene med Centrifuge- 
slammen. Dr. B. nærer ingen Tvivl om, at Svinetuber- 
kulosen opstår på denne Måde. Når der ikke er Yver- 
tuberkulose, er Faren for Smitte i Mælken mindre. Dr. B. 
har undersøgt Mælk af 28 stærkt tuberkuløse Dyr; den 
var kun i 2 Tilfælde stærkt smittefarlig. En udenlandsk 
Undersøger har .dog fået et andet Resultat. . Faren for 
Smitte hænger ved Smør, Ost og Fløde, næppe dog ved 
gammel Ost, men ung Ost, som f. Eks. dansk Schweitser- 
ost etc. Det er vistnok hyppigere, at Smitten overføres 
gennem disse Næringsmidler end gennem Kødet. En be- 
rømt fransk Forsker, Nocard, har fundet, at Tuberkel- 
bacillerne hurtig går tilgrunde i Kødet; man finder også 
meget sjældent tuberkulose Produkter i Kødet. 

Kødet mister sin røde Farve ved 70 Gr. Celsius, og 
i Fald denne Temperatur ikke ødelægger Bacillerne (hvad 
den dog vistnok gør), så svækker den i alt Fald Bacil- 
lernes Smitteævne. Mælk kan opvarmes til denne Tem- 
peratur' uden at få den bekendte, kogte Smag, og Smør- 
dannelse er endnu mulig efter en sådan Opvarmning. Det 
således fremstillede Smør har forringet Aroma; men ulhil- 
dede Smagsdommere tilkender det desuagtet en højere 
Præmie end andet Smør. Medens andre Stater, særlig 
Frankrig, Amerika og England, træffer de radikaleste For- 
holdsregler mod denne Kvægfordærver, er vi her hjemme 
ikke nåede længere end til det lille, tamme Lovforslag, 
som jeg ved en tidligere Lejlighed har kritiseret. Særlig 

har det Betydning for os, hvorledes England stiller sig til 
Sagen. Den i 1888 nedsatte »Departemental Commitee« 
har forlangt radikal Nedslagtning imod Erstatning (2 af 
dets Værdi i levende Live — ikke Slagteværdi) af ethvert 
tuberkuløst Dyr, enten det træffes hos Ejeren, på Markedet 
eller Landingsstedet. Dr. Bangs Påvisning af, at Sygdom- 
men var så godt som ukendt hos os i Århundredets Be- 
gyndelse, siger os, at det er muligt at bortskaffe den igen; 
men det vil være nødvendigt at anvende Millioner til Er- 
statning for Nedslagtning, især i de første År; men vi be- 
fæster jo gærne mod vore »usynlige Fjender«, og til dem 
kan Tuberkelhacillen med Føje henregnes. Lad os være 
glade ved, at vore Tuberkuloseforhold endnu er ukendte 
i Udlandet; men lad os, inden Dr. Bangs fortrinlige Bog 
bliver oversat på engelsk, få truffen Foranstaltninger mod 
Ondet. Dr. Bang gør med Føje opmærksom på den eng- 
elske Komités truende Bemærkninger: »Smittefare eksi- 
sterer ved Kvæg, der bringes fra Lande, som er fritagne 
for Slagtning på Landingsstedet, og som for Tiden kun 
er underkastede Dyrlæge-Eftersyn under 12 'Timers Op- 
staldning . . . Det er derfor åbenbart, at de nugældende 
Forholdsregler til at forebygge Indførelse af Sygdom fra 
fremmede Lande er ufuldstændige.« — Når England slagter 
sine egne tuberkuløse Køer ned med store Pengeofre, vil 
det næppe længe modtage vore. Faren er for Døren. 
Artiklen er undertegnet af Edvard Ehlers. 

Influenza. Influenza-Sygdommens Arnested er Rus- 
land; derfra har den nu snart udbredt sig over hele Evropa. 
Dens Symptomer er: Hovedpine i Øjenregionen, Værk over 
Lænderne, Smærter i Arme og Ben, langvarige Kuldegys- 
ninger, lidt Feber, undertiden Svimmelhed, Hoste og Van- 
skelighed ved at synke. Ganens bagerste Del er besat 
med et rødprikket Udslet. Snue forekommer sjældnere 
og uden megen Hæftighed. i 

Toldkrigen mellem Italien og Frankrig. Italien har 
allerede bitterlig angret og fortr udt sin Toldkrig med Frank- 
rig. De italienske Fabriker vansmægte efter atter at blive 
sat istand til at trække Råstoffer fra Frankrig, ligesom 
Eksportørerne og Vinbjergsejerne i Italien længes inderlig 
efter at udføre til deres rige Naboland. Megen billig og 
god Landvin er tidligere gået fra Italien til Frankrig, og 
her har en fin og køn Etikette gjort den til en sælgelig 

og efterspurgt Vare; men alt dette er bleven anderledes. 
Italien har lidt umådeligt, og Exporten fra dette Land til 
Frankrig er sidste År sunken fra 335 til 182 Millioner. 
Nu har den italienske Regering forelagt Rigsdagen et For- 
slag om at hæve Differentialtolden; men denne Kanossa- 
gang er svær for Regeringen, der i ca. 13 År har prist 
disse Toldsatsers heldbringende Indflydelse!! — Hvor- 
ledes vil nu den tilsigtede Toldforandring imellem Frankrig 
og Italien virke i storpolitisk Retning, det bliver et andet 
Spørgsmål. Foreløbig er det en Sejr for Frankrig; ti 
økonomisk har Tyskland ej kunnet give Italien Erstatning 
Jor, hvad det under Toldkrigen med Frankrig, har tabt. 


Russerne er for Øjeblikket i Færd med at anlægge 
en Bane fra Batum, en mindre Kystby, der er beliggende 
i det sydøstlige Hjørne af Sortehavet — via Persien til 
Forindien, og venter ad denne ny Jærnvej at drage en 
betydelig Forretning til Sortehavsbyerne. 

Sydafrika. I Sydafrika har England og Portugal stødt 
sammen. Portugal ejer på Sydafrikas Vestkyst Angola og 
på Østkysten Mosambik, hvor i flere Slægtled portugisiske 
Plantere og Slavehandlere i Ro og Fred har levet sammen. " 
Fra Kaplandet trænger England sig mere og mere nord 
på, og da Portugiserne i den seneste Tid har arbejdet på 
at sammenknytte deres Forbindelser fra Øst til Vest, er 
man kommen i Klemme og har stødt mod de engelske 
Interesser. . Portugal har berørt et af Englands ømme 
Steder, og det tåler næppe her nogen Spøg fra-det lille 
Lands Side. Salisbury er vred, og i dette Spørgsmål følger 
et stort Parti i England ham. 


Kjøbenhavns Børs. I Tirsdags døde Grosserer Adolph 
Trier, senior i Firmaet Adolph Trier & Goldschmidt, og 
Børsen mistede i ham en af sine solide og respektable 
Støtter. Adolph Trier var ikke alene en dygtig Købmand, 
men han var også en sjælden fin og ædel Natur. Firmaet, 
der driver den største Kolonial-en-gros-Forretning i Norden, 
fortsættes uforandret af Kompagnonerne Dhrr. Sigfred Gold- 
schmidt og Fred. Trier. 


Odense, den 20. Decbr. 1889. 

Carl Joakim Brandt. 
(Født 15. August 1817, død 27. December 1889). 


Car Brandts Mormoder hed Catharina Evald og var 
en Præstedatter fra Hvidding, Syd for Ribe. Da Johannes 
Evald hørte til en Præsteslægt fra samme Egn, er det 
rimeligt nok, der har været Slægtskab imellem dem. Og 
denne Gjætning kan i alt Fald finde en Støtte i, at Navnet 
Catharina eller Kathrine (Karen) forekommer i Digterens 
Stamtavle. Præsten Enevold Lauritsen i Bylderup (død 
1660) havde en Hustru af dette Navn, og hun var Far- 
moder til Vajsenhuspræsten Enevold Evald, Digterens Fader. 

Selv har Brandt næppe lagt Vægt paa sin evaldske 
Afstamning. Derimod har han mere end en Gang med 
synlig Glæde dvælet ved Minderne om sin Morfader og 
sin Farfader, og han har fremhævet, at han igjennem dem 
har været knyttet til de to mærkelige Retninger af gudelig 
vakte Lægfolk, som fandtes paa Fyn for 2 Menneskealdre 
siden. Det er fuld værd at følge ham paa disse Veje. 
Vi føres derved ind i Betragtningen af den Sammenhæng, 
som bestandig er til Stede imellem Livsrøret i den ene 
Slægt og i den anden. Vi faar en Stadfæstelse paa Sand- 
heden af det gamle Ord, som Grundtvig har opfrisket i 
sin »Sakse«, at »Bedstefaders Arv er Ættens Tarv«. Og 
vi kan med det samme faa Lys over de Egenskaber hos 
Brandt, der gjorde ham skikket til den Stilling som Leder, 
han paa mere end en Maade har indtaget, især siden 
Grundtvigs Død. 

Jens Frederik Boesen var født 1765, tog theologisk 
Embedseksamen 1787 og blev Aaret efter sin Faders Efter- 
følger som Sognepræst i Vigerslev og Veflinge ude paa 
Sletten, Nordvest for Odense; han blev Provst 1791, fik 
Rang med Amtsprovster 1815, blev ved sit Halvhundredaars- 

»Danskeren, III. 17 

jubilæum Ridder og døde Aaret efter i sit Embede. Hans 
Svigerfader, Præsten Joakim Evald, havde nedlagt sit Em- 
bede for at tilbringe sine sidste Dage paa Kristiansfeld; 
men han var da også over 100 Aar, da han døde 1826. 
J. Fr. Boesen stod selv i et venligt Forhold til Hernhut- 
terne, Naar den derfra afsendte »Arbejder« gjorde sin 
Rundrejse for at besøge de opvakte Fynboer i deres Hjem 
og styrke »deres Tro og deres fælles Kjærlighed til Kristians- 
feld med dets gode Skoler, dets gode Fabrikata og dets 
patriarkalske Institutioner«, saa gik han ikke Vigerslev 
Præstegaard forbi. Og de mange i det vestlige Fyn, der 
stod under Kristiansfeldernes Paavirkning, satte stor Pris 
påa at høre Boesen. I hans nærmeste Kreds har Brandt, 
der som Barn tilbragte nogle Aar i Præstegaarden, ikke 
Indtryk af, at han havde nogen stor Indflydelse. Men 
milevidt drog Folk fra andre Egne til hans Kirker. Brandt 
kunde mindes, hvorledes lange Vognrækker, propfulde af 
salmesyngende Mænd og Kvinder drog ind ad Byen Sommer- 
Søndagene og overfyldte den lille Landsbykirke, der alt af 
Sognets Beboere var flittig besøgt. »De mødte gjærne til 
Sidst-Tjæneste, for de kom langsvejs fra, og lejrede sig 
da efter Kirke-Tjænesten et eller andet Sted i Nærheden 
af Byen, hvor de holdt deres Maaltid og sang deres Bror- 
sons Salmer; for i Byen selv saa man noget skjævt til 
disse højrøstede Kirkegjæster.« Ogsaa Præsten kunde føle 
sig trykket af dem, naar de altfor ligefrem gjorde deres 
Bemærkninger over hans Prædiken. Provst Boesen var 
»af gammel kristelig Præsteslægt«, har Brandt skreven, 
og »hørte til de stille i Landet, der ej kunde taale 
Vaabengny.« : 
Hans Caspar Brandt var født 1753 i Svendborg. 
Hans Fader, Rasmus Peter Brandt, var Kjøbmand. Men 
selv foer han til Søs fra sine Drengeaar af og førte i ad- 
skillige Aar sin egen Jagt. Det var paa en af sine Farter 
til Kjøbenhavn, at han var bleven vakt. 36 Aar gammel 


261 


satte han Bo som Kjøbmand i sin Fødeby og giftede sig 
med Maria Schultz. Han døde først 1840. Da den øst- 
fynske Vækkelse begyndte at gjåre Opsigt med Kristen 
Madsen fra Drigstrup som Ordfører i de gudelige Forsam- 
linger, saa mærkedes snart det samme Røre i Svendborg. 
»Kjærteminde-Sekten«, som Kristen Madsens Venner kaldtes, 
blev fortrædigede baåde af Øvrigheden og af daarlige Per- 
soner, der ærgrede sig over deres Sammenkomster med 
Lægmandstale og Salmesang. Der skulde Mod til aabent 
at slutte sig til dem. Men sligt Mod havde Caspar Brandt, 
og ved den Anseelse, han nød i Svendborg, tog han mangen 
Gang Stødet af for de jævne Forsamlingsfolk. I hans Hus 
kunde de gaa frit ud og ind. Han var »Menighedens Vært« 
der i Byen, og paa »Salen« oven over Stuelejligheden 
havde han et lille Orgel staaende; det spillede han selv 
paa med sine store Sømands-Hænder, mens han uforsagt 
sang sin: »Vor Gud han er saa fast en Borg« eller en 
anden af sine Livssalmer. Da Kirkekampen brød ud, og 
den hempelske Avis foer haardt frem imod Grundtvig og 
Lindberg, saa fulgte den gamle Brandt levende med, »og 
skjont hans Haand var mere dannet til at gribe om et 
Ror end om en Pen, vovede han dog i den Iversenske Avis 
mangen Fejde for den Sag og de Mænd, der var ham 
kjære«. Han hørte, har Sånnesånnen skreven, til dem, 
» »der vilde bekjende sin Tro aabenlyst, om saa al Verden 
Jnøs.- derved.« 

Det er to meget forskjellige Skikkelser, den stille 
Provst i Vigerslev, hvis Datter, Louise Esther, var Brandts 
Moder, og den djærve Kjåbmand i Svendborg, hvis Son, 
Rasmus Peter, var hans Fader. Og naar man tænker paa 
disse to Gubber, der døde omtrent samtidig, og saa sammen- 
ligner Ætlingen med dem, da kan der ikke være Tvivl 
om, at der til daglig Brug og under almindelige Forhold 
var mest Lighed imellem Morfaderen og Dattersénnen; 


men det skal sikkert ogsaa holde Stik, at der paa Bunden 
17" 

af hans Sjæl var gjæmt en god Del af den gamle Caspar 
Brandts Kraft, der kunde komme for Lyset, naar der var 
Trang dertil. Hvem der har faaet et Indtryk af hans fint 
dannede Personlighed og hans — som det er kaldt — 
»fornemme« Væsen, kunde vel forlige det med, at han 
var et Skud af en gammel Præsteslægt; men man kom 
vanskelig til at tænke paa, at Fader, Farfader og Farfaders- 
fader havde været Kjobmænd i Smaabyer og den mellem- 
ste af disse ovenikjøbet i sin Ungdom Sømand med Liv 
og Sjæl. Hvem der har lagt Mærke til, hvor lidt Brandt 
trængte sig frem, og hvor naturligt det faldt for ham at 
holde sig udenfor Døgnets Stridigheder, kan godt se Lig- 
heden imellem ham og Provsten, som »hørte til de stille 
i Landet«. Men kommer man til det andet, Dattersånnen 
skrev om ham, at han »ikke kunde taale Vaabengny«, da 
hører Ligheden op. Gjaldt det om noget, der vedrørte 
det inderste i Carl Brandts Sjæl, hans Tro, og hvad der 
hørte til Grundvilkaarene for dens Liv, da passede det 
paa ham som paa Farfaderen, at han vilde bekjende den, 
»om saa al Verden fnøs derved«. 

Naar Brandt som Student tog sig paa at være Hus- 
lærer hos den juridiske Professor, Konferensraad Kolderup- 
Rosenvinge, saa var det Provst Boesens Datterson, som 
foer paa det jævne. Men naar den samme Student gik 
ud i Frederikskirken for at høre Grundtvig, og naar han 
sluttede sig saa nåje til Kredsen, som samledes der, saa 
at han ifjor kunde bevidne, at der ikke for ham var noget 
særligt mærkværdigt ved Grundtvigs Tiltrædelse af Præste- 
Embedet i Vartov, — det var kun en Flytning —, såa 
viste han sig som den, der ikke var vanslægtet fra Grundt- 
vigs frimodige Beundrer, den gamle Caspar Brandt. 

Naar Brandt som theologisk Kandidat tog sig paa at 
være Lærer ved den Anstalt, som Pietisten Enevold Evald 
i sin Tid havde forestaaet,") da passede det for en af »de 


i " 2) Brandt var Lærer ved Vajsenhuset tra 1843 til 1853. 

stille i Landet«. Men naar han to Aar efter, 1845, sammen 
med sin Svoger, Theodor Fenger, fulgte Grundtvigs Op- 
fordring til at begynde Udgivelsen af »Dansk Kirketidende«, 
da foretog han et Skridt, som slet ikke passede for en, 
der »ikke kunde taale Vaabengny«. 

Ganske vist begyndte de to unge Kandidater deres 
Blad meget stilfærdigt. Det skulde slet ikke være et Organ 
for et kirkeligt Parti, som vilde bekæmpe et andet. Hvem 
der stod paa Kirkens Grund, skulde kunne skrive frit deri 
under sit Navn, hvad Retning han saa tilhørte. Og det 
var ikke blot med disse Forsætter, Brandt grundlagde det 
Blad, der først slap ham helt af Hænderne, da han døde; 
han har flere Gange paa sine gamle Dage betegnet sit For- 
hold til Kirketidenden som det i al Beskedenhed at holde 
Bladet i Gang for at tilbyde Lejlighed til skriftlig For- 
handling om kristelige og kirkelige Æmner; han ønskede 
kun at indtage »en saa vidt mulig upartisk Ordstyrers 
Stilling«. »En fuldkommen Redaktør«, skrev han frem- 
deles i 1883, »burde vist nok vide bedst Besked om alt, 
hvad der forhandles, og” strags kunne sige andre, hvad de 
bor mene derom; men den Dygtighed har jeg aldrig været 
i Besiddelse af, og forbeholder mig derfor kun Ret til at 
deltage i Forhandlingerne, naar jeg tror at kunne give 
Bidrag til at klare et eller andet af de Æmner, der kom- 
mer paa Bane«. Og efter dette har Brandt handlet som 
Udgiver af Kirketidenden i de mange, mange Aar — kun 
da han var i Rønnebæk, lod han Niels Lindberg overtage 
den —. I det fårste Nummer var der Stykker baade af 
Grundtvig og af Mynster; derved skulde Bladets Upartisk- 
hed slaas fast. Men Grundtvigs Stykke kom først, og 
Stykket af Mynster havde han ikke skreven for Bladet, 
— det var en Oversættelse af en latinsk Landemodetale, 
Biskoppen havde holdt; derfor »blev Bladet af denMynsters£e 
Kreds betragtet som et Parti-Organ«, og det var forholds- 
vis sjælden, nogen fra den Side skrev i det. Bortset fra, 

at Kirketidenden stadig indeholdt Meddelelser om »Ros- 
kilde Konvents Forhandlinger«, blev det nærmest et Organ 
for Grundtvigs Venner. Det var vist »Dagbladet«, som i 
sin Tid kaldte det »Grundtvigianernes Moniteur«, idet det 
lignede det med det franske Regjeringsblad. 

Kunde Brandt nu ikke naa at faa en virkelig a/minde- 
lig dansk Kirketidende ud af sit Ugeblad, saa stod der 
tilbage at bevare det som et Sted, hvor Grundtvigs Venner 
af alle Farver kunde komme til at skrive, og det har han 
ærligt stræbt at naa, og det kunde han arbejde hen til, 
uden — det jeg véd — nogen Tid at blive beskyldt for 
at være »en Mand uden Mening«, fordi han ikke blot 
havde det stille, milde Væsen, men ogsaa Mod til at komme 
frem og Evne til paa fyndig Maade at fremstille sine Tanker, 
naar det behøvedes. Dansk Kirketidende har virkelig under 
Brandts Redaktion været en »Moniteur«, af hvilken de 
fremmede kunde faa at vide, hvad de, der stod Grundtvig 
nærmest, tænkte om Dagens Spårgsmaal, og det blev et 
virkelig ledende Organ, som ofte har hjulpet Folk inden- 
for Kredsen til Rette med, hvad" de skulde tænke om en 
eller anden Sag. Havde Brandt som Redaktør været ivrig 
for at lade sine Tanker komme frem om alle kirkelige 
Spårgsmaal, da vilde han ikke have kunnet øve denne 
ledende Gjerning. Men netop fordi han i Regelen holdt 
sig tilbage og lod andre fremstille deres i lidet eller meget 
fra hinanden afvigende Meninger, saa blev hans egne Ind- 
læg desto mere paaagtede, naar de virkelig kom. 

Det er Foreningen af Mildhed og Kraft, boesensk Mild- 
hed og brandtsk Kraft, der har gjort Brandt til en Leder 
indenfor den grundtvigske Kreds, ved sin Kirketidende, og 
det er det samme, som gjorde ham saa fortrinlig skikket 
til at være Leder af de kirkelige Vennemøder; det er 
det samme, der gav ham saa stor en Betydning som Grundt- 
vigs Efterfølger paa Prædikestolen i Vartov. 

Det vækker ikke sjælden min Forundring, naar jeg 
hører nogen tale om det nu at blive Præst i Vartov som 
om en anden Præstestilling, hvorved det kun gjælder om 
de to Ting, om man selv har Lyst til den, og om de, der 
plejer at samles i Kirken, har Brug for en. Naar der er 
et almindeligt Sognekald ledigt, og der indenfor Grænds- 
erne af Sognepræstens Virksomhed er alvorlige Mennesker, 
der véd at paaskjånne en god Præst, saa er det i sin 
rette Orden, at disse i Kultusministeriet skaffer sig Under- 
retning om Ansøgernes Navne, og at. de derpaa overvejer, 
hvem af de søgende de skal bede Ministeren at foretrække. 
Imidlertid vil man i Regelen ikke lade det blive ved denne 
Fremgangsmaade; man vil forsøge at formaa den, man 
helst vil have som Præst, til at søge Embedet. — Er det 
en Valgmenighed, der trænger til en Præst, vil der saa 
godt som aldrig blive Tale om, at nogen melder sig som 
Ansøgere, — det er Menigheden, der søger, tit længe, 
inden den finder Manden, den mener at kunne være glad 
ved at knytte fast til sig i Præstestillingen, Ved Embedet 
i Vartov er der ganske vist noget af det almindelige Sogne- 
kald, og det har sin særegne Betydning i Retning af at 
gjøre Præstestillingen der til en Mæglerstilling mellem Valg- 
menighedspræsternes og Sognepræsternes Stilling. Men i 
det væsentlige har Vartov Menighed været en Valgmenig- 
hed, for hvilken det maa ligge naturligt som for de andre 
Valgmenigheder at søge om sin Præst. Men dertil kommer 
noget mere. Vartov Menighed har naaet under sit 50- 
aarige Liv at faa en Midtpunkts-Stilling i hele den grundt- 
vigske kirkelige Bevægelse i Danmark, overfor Grundtvigs 
Venner i Sogne-Menighederne lige saa fuldt som over for 
dem i Valg-Menighederne. En historisk Parallel kan oplyse 
Sagen, naar: man kun ikke vil føre den for vidt. Fordi 
Kurfyrstendåmmet Sachsen var den lutherske Reformations 
Vugge, saa den lutherske Verden længe efter Luthers Dage 
med Ærbødighed hen til de ledende Mænd i Landskirken 

der, og navnlig til Overhofpræsten i Dresden. Da Spener 
fik Stillingen som Overhofpræst i Dresden, fik han i Virkelig- 
heden den mest fremskudte Plads indenfor den lutherske 
Kirke-Afdeling. Gjennem det 17. Hundredaar spurgte man, 
naar et nyt kirkeligt Spårgsmaal dukkede op i et luthersk 
Land: hvad siger man i Dresden? Paa den Maade har 
man, mer eller mindre bevidst, i de grundtvigske Kredse 
Danmark over, spurgt: hvad siger man i Vartov-Menighed? 
og: hvad siger Vartov-Præsten? — Vartov-Kirke har været 
overordentlig meget for Grundtvigs Venner i hele Landet. 
Kom de selv til Kjøbenhavn og kunde være der en Søndag 
over, søgte de derhen, og de vidste, at de vilde finde sig 
hjemme, og skulde deres Born til Kjøbenhavn, saa havde 
de en tryg Følelse af, at der var et Sted, hvor de kunde 
vente, deres Bårn vilde finde sig hjemme og finde en 
Ståtte, som haardt kan behøves i den store Stad. Det er 
rimeligt, at andre Kredse i vort Land har haft andre 
Kirker i Kjøbenhavn, de har tænkt paa med Følelser af 
denne Slags; Tusinder af grundtvigske Hjem, Danmark 
over, fra hvilke Børnene skulde til Kjøbenhavn, har haabet 
paa, at Vartov Kirke skulde blive hjemlig for deres Sénner 
og Dåttre. — Og saa har Vartov Menighed været Vokse- 
stedet for den ny Salmesang i Danmark. Brandt har en 
Gang fortalt om, hvordan Taarerne løb ned ad de gamles 
Kinder, da der i Vartov en Julemorgen — jeg tror 1845 
— første Gang paa ny blev sungen: »Et Barn er født i 
Bethlehem«, og Festsalmer knyttede sig til Festsalmer, alt 
som de gamle var bleven indsungne, og ny Salmetoner 
kom frem, og med dem, som havde gjæstet Vartov, blev 
Salmen og' Salmetonen bragt ud paa Landet, hvor de 
havde hjemme. Det er i Grundtvigs Levetid, at Vartov 
Kirke blev, hvad her er fremstillet. Men Brandt har be- 
fæstet den i denne Stilling, — maatte den holde denne 
Stilling fremdeles? Maatte der blive søgt en Præst og 
funden en Præst, der kunde blive i det gode Spor, en 

Præst, som ikke blot Menigheden derinde, men ogsaa den 
i »Adspredelsen« kunde se hen til, som den saa hen til 
Brandt! 

Brandt var stille og tilbageholdende; men naar det 
gjaldt, kunde han træde kraftigt op, og der er en Sag, 
der især kunde kalde ham frem, den kirkelige Friheds- 
sag. Han har en Gang holdt et Foredrag om den grundt- 
vigske Tankegang, som” Trier fik ham til at lade trykke i 
i en lille Bog, han udgav under Titlen »Gave«. Det var 
dér, Brandt opstillede de tre Paragrafer i den grundtvig- 
ske Katekismus: »1) Aand er en Magt; 2) Aand aaben- 
barer sig i Ord; 3) Aand virker i Frihed«. Hvem der 
har gaaet Skolen ordentlig igjennem, — hvis man tår 
bruge et Udtryk fra Lærdommens Verden om Livet, — 
har tilegnet sig alle de tre Paragrafers Indhold, og de 


er mange, som kan vedkende sig dem. Men indenfor 


deres Kreds kan der godt være nogle, der bedst ved deres 
Virksomhed "kan godtgjåre Sandheden af den forste Sæt- 
ning, og nogle, om hvem det samme gjælder med Hensyn 
til den anden eller den tredie Sætning. For kun at nævne 
enkelte af Grundtvigs afdøde Venner, saa var Seminarie- 
forstander Svendsen i Jelling i mine Øjne et fortrinligt 
Vidne om Aandens Magt, og L. Helveg i Odense en ud- 
mærket Talsmand for Ordet, det levende Ord, som Aand- 


ens Aabenbaring. Men Brandt havde efter mit Skjån sit 


særegne Kald som Talsmand for Friheden som Aandens 
Virkekreds. Det var især, naar Friheds-Sporgsmaalene 
kom paa Bane, at den velvillige Ordstyrer selv mødte 
fuldt rustet paa Valpladsen. Vel at mærke, jeg tænker 
ikke paa, hvad man kalder »politisk Frihed«, som i Grunden 
er et Ligheds-Spérgsmaal. Det var, naar der skulde værnes 
om Talefrihed, Skrivefrihed o. s. v., — men først og frem- 
mest om aandelig Frihed i alt, hvad der vedrørte Evig- 
heds-Spårgsmaalet,. at Brandt maatte frem og give sit 
Ord med i Lavet. For ham var Friheden uadskillelig fra 

Sandheden, som Tvangen uadskillelig fra Skinvæsenet. 
Da han 1873 paa første Søndag efter Helligtrekonger holdt 
sin Tiltrædelsesprædiken i Vartov, mindede han om, at 
hans store Forgænger ikke blot med mageløs Klarhed 
havde bekæmpet »al vantro Selvklogskab, der vilde under- 
grave den guddommelige Grundvold«, men ogsaa »alt 
Bogstav- og andet opskruet Væsen, der vilde hindre 
og hæmme den frie og dermed velsignelsesrige Vækst.« 
Det laa aldrig i Brandts Tanke at ville arbejde for en Ud- 
trædelse af Folkekirken. »Vi maatte kjende lidet til Vor 
Herre og den Maade, hvorpaa han i stort og i smaat leder 
sine Born«, skrev han 1855, »dersom vi troede, at vi paa 
egen Haand og egen Vove skulde gjøre et saadant Skridt; 
naar hans Time kommer, da er vi visse paa, den kommer 
saaledes, at den ikke kan misforstaas; thi da tælles der 
ikke paa Knapper: skal jeg eller skal jeg ikke? men da 
hedder det: jeg kan ikke andet, Gud hjælpe mig, Amen.« 
Netop fordi de to Ting: Frihed og Sandhed for Brandt 
var uadskillelige, derfor gruede han for et vilkaarligt Vove- 
spring ud i en Stilling, hvor ny Farer kunde komme for 
Skin uden Kraft. Det var i de bestaaende, nedarvede 
Livsformer, at han ønskede, Friheden maatte sejre, saa 
det kunde blive ægte, hvad der under dem voksede frem. 

Det frisindede over for andres Meninger og over for 
andres Udvikling kunde vel forenes med det milde, stille, 
tilbageholdne Væsen, og dette frisindede hos Brandt gjorde, 
at de Mænd og Kvinder, der samlede sig om hans Prædike- 
stol, kunde være uenige om mangt og dog enige om at 
paaskjonne hans ægte evangeliske Prædiken. Og det var, 
naar de aandelige Friheds-Sporgsmaal stod paa Dagsord- 
enen, at Brandts fine Haand, der syntes at være skabt til 
at føre en Pen og skrive smukke og lærerige Bøger om 
Modermaalet og dets Riddere, og om den danske Salme- 
digtning, og vakre Sange om Fædrelandets og Kirkens 
Mænd, ogsaa kunde gribe om »Roret«, som hans Farfader 


269 


kunde det, og lede den lille Skudes Kurs, hvori hans 
Meningsfæller havde indskibet sig — som frivillige kan 
ledes —, medens han aldrig glemte, at det ikke laa i 
hans saa lidt som i noget andet Menneskes Haand at føre 
den til Maalet; han blev en Leder i den Kamp for kirke- 
lig Frihed, som endnu ingenlunde er kæmpet til Ende, 
men hvorunder det gjælder om ikke at tage Fejl af, 
hvad der kæmpes for, hvilket visselig kan ske paa mer 
end en Maade. Herved skal slet ikke være udtrykt, at 
han aldrig har fejlet som Leder. Men i det store og hele 
vil Grundtvigs Venner prise den sikre kirkelige Takt hos 
deres nys afdøde Leder. 


Om Oplysningstrangen i Nutiden. 
Af Poul la Cowr. 


Marstrand har tegnet et Billede, der forestiller en 
Rytter paa et sultent Æsel, frem over hvis Hoved Rytteren 
holder et Knippe Hø paa en Stang. Æslets Mule kan 
ikke naa Høet; det stræver derfor fremefter, og Rytterens 
Hensigt er nået. 

Dette Billede kan have mange steds Ærinde, ligesom 
en Digters Ord. Det er vel også derfor, at Marstrand 
har sat dette Billede istedenfor en anden Underskrift. 
under et vel kjendt Portrait af ham. 

En Anvendelse, der ligger ret nær, er følgende: 
Rytteren er vort offentlige Skolevæsen, det sultne Æsel 
er Skoleungdommen, den stive Stang er Examen, og Hø- 
knippet er alle de mange rare Embeder, offentlige og pri- 
vate; thi også mange Privatmænd og Selskaber har nok 

så hyggeligt flettet deres Strå ind i Knippet og giver gjerne 
en præliminareret Ungersvend eller Ungmø Fortrin bag sin 
Disk fremfor en ganske ustuderet. 

Vi har nylig oplevet en Tid, da Høknippets Duft 
syntet at virke særlig lokkende. Antallet af de studerende 
voksede, Realskoler opførtes og andre udvidedes, og — 
det blomstrede ved det grønne Bord. Men nu? Der siges, 
at Æslet begynder at sagtne sin Fremmarsch, at det be- 
gynder at skjønne, at Høknippet viger i samme Forhold, 
som Æslet anstrenger sig. Det er nemlig ikke længere 
nok, at man fåer Examen. Man må have en brillant Ex- 
amen; thi kun da kan der være Tale om, at der vanker 
en Bid af Knippet. Ja, en tarvelig Examen kan under 
al denne Concurrence være værre end ingen; thi blot at 
have Examen, er der ikke noget videre fortjenstligt ved; 
det har jo så mange — endog mangen en, som slet ikke 
har vist sig at være videre dygtig endda; men er ved- 
kommendes Examen saa tilmed tarvelig, så må man helst 
tie helt stille med den. Når så dertil kommer, at der til 
at gjøre en brillant Eksamen kræves ikke blot de til 
Examen fornødne Kundskaber, men en vis personlig Rou- 
tine til at aflevere dem ved Examensbordet, en Routine 
som væsentlig er medfødt, og som man kun i ringe Grad 
kan få forøget udover det nedarvede ved en mangeårig 
Dressur, så var det ikke så sært, om de spåede rigtigt, 
som siger, at der vil komme en Tilbagegang i Examens- 
stormeriet, ja, at den allerede er kjendelig begyndt; thi 
det er ikke synderligt tillokkende for en Fader at give så 
mange Penge ud og for en Yngling at gjennemgå så mange 
Lidelser, når Udbyttet skal. være i den Grad tvivlsomt. 

Når man derfor i vor Tid taler om Oplysningstrang, 
idet man henpeger på Tilvæxten i den studerende Flok, 
så er det for det første et Spørgsmål, om dette egentlig 
kan kaldes Oplysningstrang. Hos mange gåer Trangen 
næppe dybere, end at man i det højeste har erkjendt, at 

Kundskab er Magt, og at det vel derfor er klogest at lægge 
sig efter den. Men dernæst er det ikke at undres over, 
at Tilvæxten gåer i Stå, og at Antallet af Præliminarister 
og. Studenter atter begynder at nærme sig til det, der 
kan have Udsigt til at blive anbragt. Hvem der glæder 
sig ved Ungdommens Oplysningstrang og lover sig noget 
af den, vil ikke i Længden kunne finde nogen Trøst eller 
Tilhold i den nævnte Examensstrøm, så, hvis der ikke var 
andre Tegn på Oplysningstrang, vilde det ikke se videre 
lovende ud i så Henseende, navnlig ikke i Forhold til de 
store Resultater, hvortil Naturvidenskaberne have nået. 
Om der nu i visse andre Kredse findes eller ikke findes 
andre Tegn på virkelig voxende Oplysningstrang, véd jeg 
ikke, men at den grundtvigske Folkehøjskole i nogen 
Måde kan tale derom, skal jeg nu forsøge at vise. 

Det er på 12te År, at jeg arbejder ved den videre 
gående Folkehøjskole i Askov. 12 År er ikke meget i et 
Folks Udviklingshistorie, og dog er der umiskjendelig sket 
en ikke ringe Forandring i Ungdommens Begjær efter Op- 
lysning i denne Tid. 

Mange gode Folkehøjskoler havde den Gang oplivet 
de unge således ved et Åndsord om historiske og sjæle- 
lige Æmner, at de følte sig i en Strømning, som det var 
værd at fortsætte sit Liv i. Jeg troer, at det mere var 
denne umiddelbare Attrå end egentlig Ønsket om just at 
vide dette eller hint, som den Gang førte de unge til at 
gjentage og gjentage deres Højskolebesøg, indtil man slut- 
tede sig sammen i Ønsket om at få en Folkehøjskole, 
som særligt stillede sig den Opgave at føre Eleverne videre: 
en videre gående Folkehøjskole. 

Forstanderen i Askov, L. Schrøder, der sad inde 
med en mangeårig Erfaring om, hvorledes Højskoleung- 
dommen var, og hvad den attråede, og som på den ene 
Side besad indgående Kundskaber i det, der hidtil havde 
dannet Højskolearbejdets Grundlag, og på den anden Side 

Omsigt og Skjønsomhed nok til at skaffe Plads for andre 
Oplysningsgrene, imødekom Datidens Ønske, udvidede 
Skolen i Askov, kaldte ny Lærerkræfter til og bød en 
Timeplan, der vistnok må siges at svare til Datidens Krav. 

Schrøder sprang nemlig ikke over til noget helt nyt; 
men hvad de unge fra tidligere Højskolebesøg havde fået 
Kjærlighed til, det fik de nu af Schrøder og Nutzhorn i 
den gamle store Foredragssal grundigere Indsigt i, nemlig 
i Menneskeslægtens, Kristenfolkets, Nordens Folks og 
Menneskets eget Liv, medens vi andre yngre og tilkaldte 
Kræfter mere i Udenomslokaler begyndte at meddele andre 
Kundskaber og Færdigheder vedrørende Yderverdenen. 
At Stillingen den Gang var en sådan, vil man kunne for- 
visse sig om ved at læse et lidet Stykke, som en af vore 
daværende Elever skrev om den videre gående Højskole i 
»Højskolebladet« 19. Febr. 79, og den Tilfredshed, som 
samme Elev giver tilkjende overfor den daværende Skole- 
plan, tør vistnok siges at være et træffende Udtryk for 
Stemningen blandt Eleverne, for hvilke han forøvrigt 
oftere var Ordfører. 

Havde derimod Skolen den Gang — om det over- 
hovedet var tænkeligt -— budt Eleverne den Timeplan, 
som nu bydes dem, da tvivler jeg om, at der den Gang 
havde været Tilfredshed, og på den anden Side tror jeg, 
at hvis Skolen endnu stod med den daværende Timeplan, 
vilde vi ikke nu have mange Elever. 

Er dette nu et Tilbageskridt, eller hvad betyder det? 
Er det måske, fordi det har vist sig, at selve Historien 
vel til en Tid kan tiltale, medens den i Længden bliver 
trættende? Eller, at nogle af dens jevneste Hovedtræk 
vel kan have sin Betydning overfor Begyndere og uud- 
viklede Mennesker, medens de mere dybtgående historiske 
Studier væsentlig kun ere for Fagmænd og ikke for 
de mange? 

Jeg tror, at Forklaringen skal søges deri, at der 
hos de nuværende unge i den grundtvigske Kreds hersker 


en mere bevidst Trang efter Kundskaber i bestemte Ret- 
ninger end for en halv Snes År siden. Den Gang var det 
en mere a/mindelig Trang efter at få mere af det Kund- 
skabsvæld, man lige havde smagt på. Man mødte med 
friske Kræfter og tog alvorlig fat på alt, hvad Skoleplanen 
bød. Om det så var sådanne Ting som Mathematik, 
hvorom åbenbart meget få havde nogen Opfattelse af, 
hvad det egentlig skulde til, så — når Skolen bød det — 
måtte det vel have sin Hensigt, og man tog sig flittigt, 
om end noget pligtskyldigt, af dette Fag ligesom af de 
højskolelige. Men hvor helt anderledes tager Ungdommen 
nu ikke imod sådanne Ting! — Der siges vel, at det for 
en Del skyldes, at Mathematiken (ligesom Naturlære m. m.) 
nu bliver foredraget historisk; men dette kan ikke være 
den eneste Grund; thi også overfor den systematiske Ma- 
thematik mærkes en ganske anderledes Selvdrift nu end 
for en halv Snes År siden. 

Betyder dette nu, at Ungdommen er bleven mere 
realistisk og vil have mere med den omværende Verden 
at gjøre? På en Måde — ja; og heri er der intet be- 
klageligt; thi det er noget, som den historiske Oplysning 


fører med sig, ja, må føre med sig, hvis den duer til. 


noget. Da man i Gjenfødelsestiden i det 14de—-16de År- 
hundrede begyndte i Europa at gå historisk til Værks — 
at gå tilbage til Fortidens Minder og Frembringelser — 
blev Følgen deraf, at man udvikledes til at tage så stærke 
Tag i Datidens virkelige Forhold, som det kun sjelden 
er sket. 

Men der er dog en Fare på Færde under sådanne 
Forhold, nemlig at man, efterat have taget Fart fremad, 
har fået et sådant -Jag ind i sig, at man ikke mere gåer 
tilbage til Fortiden, men betragter Interessen for denne 
og Studiet af den som et længst tilbagelagt Stadium, som 

det ikke mere er værd at spilde Tid på. Stiller man sig 
således, så vil der efter Gjenfødelsestiden sikkert let følge 
en Tid, hvis Kjendemærke er en rationalistisk Udvorteshed, 
der savner den opvarmende, oplivende og frugtbare 
Understrøm, som alene findes, hvor Menneskelivets og 
Menneskeslægtens Pulsslag kraftigt kjendes. 

Hvorledes Udviklingen i denne Henseende er i Færd 
med at gå ude i den øvrige store (af Grundtvig upåvirkede) 
Verden, skal jeg ikke her forsøge at udrede. At man nu, 
just som Farten i at gjøre Opdagelser og Opfindelser er stor, 
ikke så meget savner den Livfuldhed, som alene Historien 
kan give Menneskeslægten ved at knytte Fortidens, Nutidens 
og Fremtidens Tråde, det er ikke så sært; men i Længden 
vil den ikke kunne undværes, uden at der vil komme en 
Tomhed, der bliver større end forrige Århundredes Rationa- 
lismes. Dog er der også Tegn til, at der er Steder i den 
store Verden, hvor Faren erkjendes. Således har ikke alene 
visse Lærde i de senere År begyndt at gjennempløje For- 
tidens mathematiske og naturvidenskabelige Frembringelser, 
og det er værd at mærke, at Mathematikere, der ståer på 
Højden af Nutidens højere Mathematik, både i Norden, i 
Tydskland, England og Frankrig, offrer År af deres Liv 
på at udfinde de tarveligste mathematiske Sætningers 
Fremkomst; men der løfter sig også andensteds vægtige 
Røster for, at selve den opvoxæende Ungdom må be- 
Jrugtes af de historiske Sandheder, hvis ikke deres øv- 
rige høje Dannelse skal vise sig at blive hul. Således har 
jeg liggende for mig et Foredrag af Professor P. Treutlein 
med Titlen (oversat): Det historiske Element i den mathe- 


matiske Undervisning i de højere Læreranstalter — holdt 
ved det 62de Møde af tydske Naturforskere og Læger i 
Heidelberg. 


Naar det nu må sandes, som oven for anført, at der 
ved den grundtvigske Folkehøjskole vågner en større Trang 
efter real Viden, og der kunde spørges, om dette betyder 

det samme som, at det hidtidige Grundlag, Historien, 
lægges mere til Side — sådanne Opfattelser gjøres jevn- . 
lig gjældende, navnlig af Folk, som stå udenfor Højskole- 
arbejdet —, så bliver Svaret først, at det i Virkeligheden 
er et Tegn på Historiens Kraft, at den skaber Nutids- 
liv, men dernæst synes i alt Fald den Ungdom, der samles 
ved Skolen i Askov, ikke at være veget fra det historiske 
Standpunkt. Således kan exempelvis anføres, at, idet jeg 
ved en Forandring i Timeplanen er kommen til at måtte 
holde væsentlig de samme historisk mathematiske Fore- 
drag i den første halve Vinter iår, som i sidste halve 
Vinter ifjor, finder dog så at sige alle — også andet Års 
Elever — det hensigtsmæssigt at høre dem igjen, noget, 
der vanskelig kan forklares på anden Måde end i en Er- 
kjendelse af, at den historiske Fremstilling endnu har 
noget at betyde for dem, der ellers i andre Timer er 
videre fremme i systematisk Mathematik. 

Jeg troer derfor ikke, der er Grund til at mene, at 
den Virkelighedstrang, der i Nutiden mærkes blandt den 
grundtvigske Højskoleungdom, blot og bar hænger sammen 
med Nutidens øvrige Jag efter real Viden, om den end 
kan have Tilknytningspunkter dertil, hvad der jo er ret 
rimeligt; men den er en ganske naturlig Følge af den hi- 
storiske Oplysning. Jeg troer heller ikke, at der er Tegn 
til, at Udviklingen er i Færd med at gjøre sig løs fra den 
historiske Tråd. Men jeg troer, at det først og fremmest 
gjælder om, at Højskolelærerne bliver sig denne Tilstand 
klart bevidst. Herved vil de nemlig på den ene Side ikke 
foruroliges ved jevnlig at studse overfor den stærke Virke- 
lighedssans hos Højskoleungdommen, og de vil på den 
anden Side ikke lade sig forlede til — i Betragtning af 
denne Virkelighedssans — at mene, at de så blot bør 
imødekomme denne Sans alene og lægge det historiske 
til Side. Dette vilde være en sørgelig Overskjæring af 


Pulsåren i den Grundtvigske Højskole, så meget mere 
»Danskeren”, III, 18 

utidig, som Højskoleungdommens reale Krav slet ikke be- 
. tyder det samme som, at dens historiske Krav ere uddøde. 
Men hvis altfor mange Højskolelærere af misforstået Iver 
selv skulde svigte det historiske Stade, så er det vel 
ganske rimeligt, at det også med Tiden vil blive at mærke 
på de unge, der enkeltvis ikke kan nøjes med, at den 
Grundtvigske Højskole har havt en historisk Tid, men som 
hver for sig må gjennemgå noget tilsvarende. Det er 
da også en Erfaring, vi her stadigt gjør, at Elever fra de 
gode historiske Folkehøjskoler høre til dem af vore Elever, 
der er mest virkelig Fart i. 

Den historiske Tråd må ikke overskjæres og kan 
heller ikke undværes som »den røde Tråd« ved den 
videre gående Højskole. Denne har da også hidtil været 
vel forsynet med særlig historisk uddannede Kræfter, 
først to ældre Lærere og senere desuden to yngre, så at 
Skolen endog har kunnet undvære nogen af denne Kraft 
til politisk Virksomhed, hvortil den blev begjæret. Til 
Sommer mister Skolen imidlertid den ene af de yngre 
Historielærere, idet J. Knudsen har modtaget en Stilling 
som Valgmenighedspræst i Mellerup, og det vil da ikke 
være at undres over, om Følgen skulde blive, at Skolen 
ikke godt længere kan give Afkald på dens Læreres fulde 
Arbejdskraft, hvorefter den, selv med dette Tab, sikkert 
vil kunne gjøre fuldstændig Fyldest i historisk Henseende, 
så at den nok som hidtil kan have sin Opmærksomhed 
henvendt på en Forøgelse af Lærerkraft i reale Fag, 
hvis ellers dens økonomiske Stilling må kunne tilstede 
en sådan. 

Spørgsmålet om Oplysningstrangens Virkelighed og 
Størrelse må til enhver Tid være et af de vigtigste Kjende- 
mærker på et Folks, ja på Menneskeslægtens Udvikling i 
den nærmest følgende Tid. Det er et så gjennemgribende 
Samfundsspørgsmål, idet det rummer i sig Spørgsmålet 
om Menneskeslægtens Opvågnen til eller Henslumren fra 

bevidst Liv, at selv et så begrændset Svar som nærvæ- 
rende, der kun er hentet fra den lille Del af Menneske- 
slægtens Oplysningsmark, hvor min Virksomhed falder, 
og som jeg altså kjender noget til, forhåbentlig kan have 
sin Betydning. 


Israelsmissionen. 
Dens Maal og dens Veje. 


mere pege den gamle Pagts Profeter frem til dette: 
Jerusalem skal bygges og ikke mere nedbrydes, og Folket 
skal samles og ikke mere adspredes (se f. Ex. Jer. 31); 
og læser man Kap. 11 i Romerbrevet, hvor er det saa 
ikke gjennemglødet af Længsel efter og Forventningen om 
den Herlighed, som da skal komme! Men allerede ved 
at lægge Mærke til, hvad Jøderne endnu er, kan man faa 
en Anelse om, hvad de endnu maa kunne blive. Deres 
Antal anslaaer man til omtrent 8 Millioner; et dygtigt, 
virksomt, højt begavet Folk er de, og endnu den Dag 
idag er »deres Nakke Jernsener og deres Pande Kobber«. 
Vel har de intet fælles levende Tungemaal; men deres 
ældgamle Modersmaal, som har været et dødt Sprog lige 
siden den babyloniske Landflygtighed, forstaaer de endnu 
og oplærer deres Børn til at forstaae det med en Ihær- 
dighed som man maa beundre. Havde de æret Fader og 
Moder, som de nu ærer deres døde Madersmaal, saa 
havde de maaske endnu levet i »Landet, som Herren 
deres Gud havde givet dem.«  Uvilkaarligt kommer 
man til at tænke: mon et dødt Sprog atter kan bliye et 

Der er dem, der antage, at Jøderne vil faae en stor 
historisk Betydning ved at opgive deres nedarvede Skikke, 
blande sig heelt med de europæiske Folk og saaledes til- 
føre'dem friske Kræfter og give Stødet til en ny Kultur- 
udvikling;. og der er blandt Jøderne selv en Retning »Re- 
formjøderne«, som stiler efter noget saadant. Men det er 
paa Fritænkeriets og ikke paa Kristendommens Grund, at 
disse Fremtidstanker er skudt frem. De kristne venter 
sig vel Gavn og Glæde af de Jøder, der nu om Stunder 
i større og større Antal blive kristne og blander sig mellem 
de kristne; men det store 'straalende Haab, vi deler med 
Paulus er dog det at see Israel indtage sin Plads som et 
kristent Folk, som Figentræet blandt de andre Træer (se 
Luk. 21,29), som et Discipelfolk blandt Discipelfolkene (se 
Mat. 28,19 »gjør Folkeslagene til Disciple«). Først naar 
dette er naaet, er Maalet naaet. En Begyndelse dertil er 
allerede tilstede. I Kischinev, Hovedstaden i Bessarabien, 
det sydvestlige Hjørne af Rusland har siden Vinteren 1883 
Josef Rabinovitsch samlet om sig en lille jødekristen 
Menighed, som vil bevare sit jødiske Folkepræg. Byens 
Befolkning er overvejende jødisk og i det hele er det i 
Sydrusland og de tilgrændsende Lande, at Jøderne er 
talrigst og har bevaret deres Ejendommeligheder bedst. 
Hvad der foregaaer i Kischinev er vel endnu ikke stort 
for Menneskeøjne at se til, og maaskee vil det tage lang 
Tid, inden det vokser sig stort; der er store Vanskelig- 
heder at kjæmpe med. Men hvor kort eller længe det 
end skal vare, saa vil vist nok Tanken om Folkesamling 
og Hjemfærd i Troen paa Jesus Messias engang bryde 
frem i et »Gud vil det!« som Verden aldrig har hørt 
Mage til. . 

Hvordan skal nu den kristne Menighed stille sig til 
denne Sag? for ligegyldige Tilskuere kan vi dog ikke være. 
Først maa vi klare for os, at Israelsmissionen ikke er det 
samme som Hedningemissionen. Vil man omvende en 

Hedning, må man drage ham bort fra hans Hedenskab; 
det er det, der skiller ham fra Gud. Omvendt er det 
med Jøderne. Det er ikke deres Jødedom, der skiller 
dem fra Gud; nej, kan de blot blive Jøder for Alvor, rette 
Jøder, »Israeliter uden Svig« — saa maa de blive kristne; 
for en troende Jøde, som ikke troer paa Herrens Salvede 
»Israels Konge«, det er en Selvmodsigelse. Det fortælles 
om en gammel russisk Jøde, som nødvendig skulde fore- 
tage en Rejse paa Sabbatsdagen, at han fik et Kar med 
Vand i ind i Jernbanevognen og satte sig med de bare 
Fødder i Vandet, for saa var det en Rejse til Vands og 
det var ikke forbudt. Hvor rørt man nu end vil blive 
over denne gamle lovlydige Jøde, saa er det dog soleklart, 
at denne Lovlydighed er ikke virkelig Jødedom; saadan 
er Mose og Profeterne ikke; saa aandløs og meningsløs er 
Guds Lov ikke, og man behøver blot at tænke sig denne 
forstenede Udvorteshed besjælet af en rasende Fanatisme 
— som det almindeligviis er Tilfældet — saa forstaaer 
man Udtrykket i Johannes Aabenbaring (2,9  »de som 
kalde sig selv Jøder og er det ikke, men er Satans Syna- 
goge.« Det gjælder om at faae dem til at see aandeligt 
påa aandelige Ting, og gaaer det saaledes aandeligt op for 
dem, hvad virkelig Jødedom er, saa følger som af sig selv 
Overgangen til Kristendommen. Det er ikke en Kamp 
mellem Jødedom og Kristendom men mellem Farisæisme 
og Kristendom.  SRabinovitsch selv er bleven dragen til 
Kristendommen derved, at Kjærligheden til hans Folk og 
Synet af dets dybe Elendighed har. lært ham at see 
aandeligt paa Tingene, og det synes, som om der for 
Tiden gaaer et Suk efter aandeligt Liv igjennem den 
jødiske Befolkning i Østeuropa; men de lever gjennem- 
gaaende i den tykkeste Uvidenhed om, hvad Kristendom 
er. Deraf kommer det vel, at Jødernes egentlige Mis- 
sionær er Leipziger-Professoren Frants. Delitsch, som med 
utrættelig Flid og grundig Lærdom har udarbejdet en 

fortrinlig hebraisk Oversættelse af det nye Testamente, et 
Arbejde, der skal have optaget Halvdelen af hans Tid i 
50 Aar. Hvor den Bog kommer Jøderne i Hænde, er 
Virkningen forbausende. Aandløsheden i deres egen Fari- 
sæisme gaaer op for dem under Læsningen, og saa be- 
høver man ikke at sende Bud efter dem. Det brittiske 
Bibelselskab har sikkert gjort mere Gavn ved at udbrede 
Fr. Delitschs nye Testamente blandt Jøderne end ved hele 
sin øvrige Virksomhed. 

Til de særlige Vanskeligheder, Sagen har at kjæmpe 
med, hører først Jødernes Fanatisme. Den, der bliver 
kristen, forfølges med den største Hjærteløshed af sine 
nærmeste og boycottes saaledes af sine Stammefrænder, 
at han vanskeligt kan leve paa et Sted, hvor de er meget 
talrige, og har Forretningslivet heelt i deres Magt. Det 
har været Rabinovitchs Tanke at oplære de omvendte 
Jøder til Agerbrug, for derved at skaffe dem mere uaf- 
hængige Stillinger; det synes dog næppe at skulle lykkes. 
Derimod er man nu i Færd med at berede et Fristed for 
omvendte Jøder i den østerrigske By Czernowicz ved 
Pruthfloden, hvor der vel findes mange Jøder, mens dog 
Størstedelen af Befolkningen er græsk-katholsk. Man venter 
i denne Plads tillige at have fundet en god Missionsstation. 

En anden Vanskelighed er den russiske Kirkes Intole 
rance. Græsk-katholske maa de saa gjerne blive; de maa. 
ogsaa nok lade sig døbe af den lutherske Præst, Faltin i 
Kischinev; men den Selvstændighed, som de netop ønsker 
for at kunne virkeliggjøre deres Tanker om en Menighed 
med jødisk Folkepræg, kan de ikke opnaae, idet Rabino- 
vitsch ikke selv kan faae Lov til at døbe, naar han ikke 
vil slutte sig til Statskirken. 

Maaskee er denne Kamp nødvendig for at lære den 
nydannede Menighed at forstaae Daabens og særlig Daabs- 
pagtens Betydning. Det lader nemlig til at de staaer 
tilbage i den Henseende. Rabinovitsch har selv sammen- 

sat en vidtløftig Troesbekjendelse til Brug for sin Menig- 
hed; den er vel bygget over den apostoliske Tro, men 
har dog baade for lidt og for meget. Til denne Be- 
kjendelse lod han sig selv døbe i Berlin den 19. Marts 
1885. Dog maa det bemærkes, at han før Daaben fuldt 
ud vedkjendte sig Overensstemmelse med den apostoliske 
Troesbekjendelse. 

Først naar de har fundet Daabspagtens faste Klippe- 


rund sF i i 
g er deres Fremtid sikret. ig ohigtantin HERE 


Et Brev fra C. K. F. Molbech 
til hans Moder. 


[Det følgende Brev, som er bleven overladt Udg. til Med- 
delelse i »Danskeren«, vil blandt andet have Interesse ved den 
deri givne Skildring af Italienernes Stemning overfor Pius IX. 
først i Halvtredserne. Man kan dermed sammenligne Orla Leh- 
manns Meddelelser om, hvor glade de vare ved den liberale Pave 
i 1847 og 1848). 


Rom, d. &. Januar 1853. 


Min kiære Moder! 

"Glædeligt Nytaar, Hilsen og Sundhed og Alt hvad 
som kiært er! hedder den gamle, danske Nytaarshilsen, og 
den sender jeg af et varmt og fuldt Hierte Dig og min 
Fader, med Tak for Eders Kiærlighed i det gamle Aar, og 
Haab og Ønsker om et lykkeligt Samliv i det nye. Eders 
Breve, af d. 19. December, modtog jeg netop paa Aarets 
sidste Aften, og kunde saaledes ogsaa af den Grund med 
større Ro og Tilfredshed høre Klokken i S. Maria del 
Popolo slaa Tolv, og vandre over den korte Bro af et 
Sekunds Længde, som skiller et for mig meget bevæget 

Aar, med dets mangehaande Erindringer, fra en Fremtid, 
hvoraf jeg nu, Gud være lovet, haaber, om ikke det Bedste 
saa dog Meget, som er godt. — Næst at takke Dig selv 
for Dit Brev (som Du en andengang nok maa skrive paa 
noget tykkere Papir), maa jeg ogsaa takke Fader for hans 
livlige og humoristiske Skildring af de forskiellige Sel- 
skaber, han har taget Deel i; hans Brev satte mig saa 
levende tilbage i det kiøbenhavnske Vinterliv, at det var, 
som om jeg sad hjemme i Sophaen og hørte ham selv 
fortælle derom ved Theebordet. Jeg kom ret i en munter 
og oplivet Stemning ved hans Brev, og var saameget 
gladere derover, som en saadan Virkning paa den Læsende 
nødvendig forudsætter en lignende Stemning hos den Skri- 
vende, og jeg altsaa kunde slutte, at om Fader ogsaa ofte 
føler sig legemlig svag og nedtrykt, kan denne Følelse dog 
endnu, som før, uden Vanskelighed afløses af lysere og 
mere muntre Tankestrømninger. Jeg haaber, om Gud vil, 
naar jeg til Forsommeren kommer hiem, og han maaskee til 
den Tid har giort en eller anden af sine sædvanlige Ud- 
flugter paa Landet, at finde ham som da jeg forlod ham, 
om endog henved et Aar ældre. — Hvad mig selv angaaer, 
da befinder jeg mig nu, baade legemlig og aandelig meget 
bedre her i Rom, end i Begyndelsen. Thi hvad det Legem- 
lige angaaer (som jeg hidtil har forbigaaet i mine Breve, 
for ikke at fremkalde en unødvendig Uro), da havde jeg 
ide første 6 Uger, jeg tilbragte i Rom, allehaande climatiske 
Ubeqvemmeligheder at kæmpe imod, som jeg, forunderligt 
nok, slet ikke kan erindre at have lidt under, da jeg 
første Gang kom hertil. Hidsighed i Blodet, der gav sig 
Luft paa allehaande, mig hidtil ubekiendte Maader, var 
endda ikke det Værste og fiernedes snart ved Italienernes 
bekiendte Universal-Middel. Værre var en almindelignerveus 
Slaphed, forbunden med Svimmelhed, bestandig Træthed, 
Rysten paa Hænderne o. dsl., der især var paa sit Høieste, 
naar Scirocco-Vinden udpustede sin lumre Aande. Lidt 

efter lidt forsvandt imidlertid disse Symptomer, jeg blev 
acclimatiseret, og har nu i meer end en Maaned befundet 
mig fortræffeligt. Dette tilskriver jeg ikke mindst den 
klare, lette og friske Vinterluft, som vi nu i mange Uger 
have glædet os ved. Himlen er altid reen og blaa; Mor- 
gen og Aften er det køligt, undertiden endogsaa meget 
koldt (efter sydlig Maalestok), men midt paa Dagen er det 
i Giennemsnit 12 til 14 Graders Varme. Regntiden, med 
dens mørke, vaade, tunge Luft, er hidtil aldeles udebleven, 
og man giør sig Haab om, at den maaske vil udeblive 
aldeles, skiøndt dette vel for Jorden ikke turde være gavn- 
ligt. Men vi Reisende ere naturligvis egoistiske og bryde 
os kun lidt om en Jord, som vi om nogle Maaneder skulle 
forlade. Under dette lyseblaa Himmeltelt, deilig farvet af 
Morgen- og Aftenrøden, og om Natten besaaet med tusinde 
funklende Stierner, er Julen vandret forbi mit Øie og 
igiennem mit Sind, som en forunderlig, festlig Blanding 
af Nord og Syd: Jeg har bivaanet de. højtidelige Optog 
i Kirkerne, baade ved Middag og Midnat, seet Paven bæres 
i Procession, hørt Chorsange og Te deum og hundrede 
Klokker lyde tidlig og silde. Men jeg maa sige: forekom 
alt dette mig allerede for sex Aar siden kun som et pragt- 
fuldt Skuespil, uden indvortes Sandhed og Betydning, der 
kun i enkelte Øieblikke virkede poetisk paa mig, ved lige- 
som at sætte mig tilbage i de forsvundne Tider, saa var 
dette i langt højere Grad Tilfældet nu. Dengang var Pius 
den Niende ikke blot Pave, ikke blot Christi Statholder 
paa Jorden — thi som saadan kunde han jo ikke have 
stor Betydning for Ikke-Katholiker, som mig — men han 
var mere, han var en elsket Regent, en Fader for sit 
Folk, til hvem Alle knyttede deres Forhaabninger, baade 
de fornuftige og de overdrevne, og hvem hele Italien 
kaldte en Messias, der var kommen for at bringe Frihedens 
Evangelium til Jorden, dengang blev han ikke blot baaret 
i Procession paa Præsternes Skuldre, men han blev baaret 

af hele Italiens Kiærlighed og forgudet af sine Under- 
saatter. Hans Personlighed gav derfor dengang — ogsaa 
for mig — alle de kirkelige Fester, hvor han var tilstede, 
et Indhold, som de vel ellers ikke vilde have havt, og 
jeg fandt det ikke blot ikke forunderligt, men smukt og 
for Italienerne naturligt (der jo søge et sandseligt Udtryk 
for alle deres Følelser), at de bare den elskede Fyrste, 
klædt i Guld- og Sølvmor, igiennem Pederskirkens hvæl- 
vede Buegange, tilviftede ham Køling med Paafuglefiær, 
og krydrede Luften foran ham med Røgelse, under stigende 
og dalende Lovsange. Men nu! nu, da det Hele kun er 
en stor Ballet i mange Acter, opført paa et prægtigere 
Theater og med rigere Dragter, end man plejer at see 
paa Skuepladsen, ikke bivaanet af et taknemligt og beundrende 
Folk, men kun af en Flok nysgierrige Fremmede, der 
fylde Loger og Stolestader op, medens de, som skulde være 
de virkelige, troende Tilskuere, de virkelige Giæster ved den 
kirkelige Fest, slaae Kappen over Skulderen med et haan- 
ligt Smiil, og gaae Kirkens Dør forbi. Jeg bebreider her- 
med ikke Pius IX. noget — han kunde vistnok ikke handle 
stort anderledes end han giorde, i det mindste før Revo- 
lutionen (efter dens Undertrykkelse og hans Tilbagekomst 
kunde han maaskee vel have viist sig mere frisindet, end 
han har giort og giør); men jeg stræber kun at forklare 
det for Dig, som for mig selv, hvorfor disse Fester ikke 
giøre noget Indtryk paa mig, men forekomme mig som et 
prægtigt malet Teppe, bagved hvilket der skiuler sig Tom- 
hed eller Forstillelse. Til denne Anskuelse bidrager nu 
forresten ikke blot mine egne Betragtninger, men ogsaa 
de Yttringer, jeg daglig hører til højre og venstre iblandt 
Landets Folk. Det synes virkelig som om den katholske 
Tro, medens den jo efter Sigende giør Fremskridt imod 
Norden, taber Fodfæste, bliver vaklende, svævende og 
uden Inderlighed i Syden. Denne Yttring er vel, om Du 
vil, noget dristig, og maaskee ogsaa temmelig løs; men 

den grunder sig dog paa en heel Deel enkelte Erfarin- 
ger, og jeg har vel ikke ganske Uret i at forudsætte, 
at den utrolige Ringeagt, ja det Had, hvormed man 
til Højre og Venstre taler om Religionens Tienere, 
næsten som om det var lutter unyttige Dagdrivere, for 
ikke at sige Værre (og man bruger værre Ord): den maa 
efterhaanden medføre en Ringeagt, ogsaa for Religionens 
udvortes Form og traditionelle Ritus, og derigiennem for 
meget af det, som netop udgiør Katholicismens Styrke. 
Det være nu hermed som det vil: en Usandhed er der til- 
stede, og det paa to Maader. Jeg har giort Bekiendtska- 
ber her i Rom med Mænd og Familier, der høre til de to 
modsatte politiske Endepoler, og fra begge Sider bliver 
jeg ubehagelig berørt af noget Huult, Tomt, Opskruet, 
Usandt i Væsen og Tale, som enten ikke var tilstede 
eller i al Fald ikke synligt for mig under mit forrige 
Ophold i Rom, og som bringer mig til at troe, at virke- 
lig Sandhed, Overensstemmelse imellem Livets Indhold og 
dets Yttringer, nu for Tiden maa søges hos den romerske 
Almue, om man vil finde den, ikke hos den saakaldte 
dannede Classe. Hvad den mindre, saakaldte liberale 
Deel af denne, Progressionisterne, angaaer, af hvilke nu 
rigtignok de Talentfuldeste ere landsforviste, og de Klogeste 
af de Tilbageblevne lægge Baand paa deres Tunge: da 
hører man af dem en Mængde opskruede Talemaader om 
Frihed og Udvikling, uden sand Kundskab, uden klar 
Bevidsthed om et Maal eller om de rette Midler til at 
naae det, og fremfor Alt uden at der synes at ligge 
nogen rolig, virkelig, energisk Beslutning eller Villie til 
Grund for alle de høitravende Talemaader. Vender jeg 
mig til den anden Side, hvor man dog snarere skulde 
vente at træffe Sandhed, hos det Parti, som ere Herrer 
over Virkeligheden: da lugter enhver Samtale, enhver 
Yttring, ethvert Ord her af den kirkelige Røgelse, og det 
saa stærkt, at skulde man troe blot det Halve af alle de 

fade, skinhellige Lovtaler over det Bestaaende, som i visse 
Kredse ligge Hvermand paa Læberne, da maatte det i det 
mindste være Guldalderen, man levede i. Og denne 
Usandhed møder mig og støder min Følelse næsten i 
enhver Yttring af de højere Classers Liv. Jeg vil ikke 
tale om det reent Udvortes, saasom Klædedragt, Eqvipager, 
gallonerede Tienere o. s. v., hvoraf Halvdelen i det mindste 
ligeledes ere »Talemaader« af Fløiel og Silke, hvormed den 
legemlige Fattigdom søger at skiule sin Nøgenhed, ligesom 
den aandelige med klingende Ord. Men for Exempel 
Poesien. Paa Theatret er det naturligvis lutter franske 
Retter der opvartes med, og de fortæres alle, uden For- 
skiel, de gode med de slette; kun Servicen er indenlandsk, 
og den er endda ikke saa daarlig. Paa Parnasset der- 
imod — jeg mener Academierne Arcadia og Tiberina — 
faaer man vel indenlandsk, romersk Føde, men hvilken! 
Tre Sessioner har jeg bivaanet af disse Academier, og er 
her bleven oversvømmet med en saadan Syndflod af Svulst, 
Affeetation, falsk Føleri og tom Pathos, at jeg nær var 
druknet deri, og maatte tage det Halve af Oehlenschlågers 
Aladdin ind for at komme mig igien. Og det Værste er, 
at alle øvrige Tilstedeværende synes det er smukt og 
ægte, klappe i Hænderne og stampe med Fødderne og . 
sige den ene Gang efter den anden: ah che bella 
Academia! Det er det Værste, thi denne Beundring og 
Begeistring maa dog nødvendig tildels være usand; Følel- 
sens Udtryk er dog ikke i den Grad forskielligt for Norden 
og Syden, at hvad der er Usandhed paa det ene Sted, 
er paa det andet, ædel og ægte Sandhed. Og en stor 
Deel af disse Tilhørere maa dog ofte i deres Liv i For- 
hold til Forældre, Hustruer, Børn 0. s. v. have følt selv, 
altsaa ogsaa erfaret, hvordan Følelsen taler, naar den er 
virkelig; hvordan kan de da give Bifald til en Mængde, 
netop i Følelsen forkerte og forskruede Producter, uden 
ved at skrue sig selv op — eller med andre Ord, lyve 

for sig selv? — Men jeg mærker, jeg er kommen for dybt 
ind i hele denne trøstesløse Væv, hvormed Modens og 
Convenientsens Edderkop har omspundet Selskabslivet — 
vistnok her mere end i de fleste andre Stæder. Det er 
paa Tiden, jeg befrier Dig og mig selv derfra ved et 
dristigt Spring — ved at føre Dig hen der, hvor al jor- 
disk Usandhed og Forfængelighed, har den ogsaa holdt 
ud til det Sidste, maa lade Sløret falde, ligeoverfor det 
alvorlige Sendebud, som alle de, der ere hildede i Livets 
Forfængelighed kalde en Fiende, men de Andre en Befrier, 
ligeoverfor Døden. Jeg har, underligt nok, her i Rom, 
saalangt fra mit Fædreland, maattet stemme min her lidet 
brugte og lidet brugelige Lyre, baade til Glæde og Sorg, 
baade til Bryllup og Begravelse. Om det første troer jeg, 
at jeg har fortalt Dig, det sidste er snart berettet. Anden 
Juledag, om Morgenen, døde her paa sit ensomme Leie, 
langt fra sin Slægt og sine Venner, en dansk Genre-Maler 
ved Navn Larsen, der kom hertil for nogle Maaneder siden, 
strax gik til Sengs og ikke stod op mere. Alle de her- 
værende, Danske, Norske og Svenske, der i Rom meer end 
noget andet Sted betragte sig som eet Folk, fulgte ham 
til Graven, en tidlig Morgen, ud paa den smukke protestan- 
tiske Kirkegaard, der, beskygget af store Cypresser og 
venlig beplantet med Blomster, støtter sig op til Byens 
gamle Muur, tætved Cestius-Pyramiden. Den tydske, 
protestantiske Præst holdt Tale ved Graven, de herværende 
danske Damer havde bundet IKrandse, og for at den Afdødes 
eget Sprog dog skulde lyde ogsaa, havde jeg skrevet den 
efterfølgende lille Psalme, som blev sunget, før vi skiltes, 
og som det maaske kan være Dig kiært at læse. 


Mel.: Vor Gud han er saa fast en Borg. 
Du, som drog bort fra Hiemmets Øe, 
For aldrig hiem at vende; 

Du, der kom hid blot for at døe, 
Vor hedengangne Frænde! 

Vi bringe Dig med Savn 
Til Ro i Jesu Navn; 

'Tag end i Dødens Qveld 
Dit Fædrelands Farvel, 
Og sov saa sødt i Graven. 


Sov sødt, endskiøndt i fremmed Jord, 
Til Du af Jord skal stige; 

Fra hvert et Sted i Syd og Nord 
Gaaer Veien til Guds Rige. 

Der er det rette Hiem, 

Hvortil vi stunde frem; 

Der mødes vi forvist — 

Sov sødt en liden Frist, 

Og stig saa let af Graven! 


Jeg skulde have nævnet før, da jeg talte om Academiet 
Arcadia, at jeg for nogle Uger siden, til min store For- 
bauselse modtog et Diplom, som Medlem af bemeldte 
Academie, og formodentlig, da een Ære, ligesom eet Kors 
drager det andet efter sig, kan vente en lignende Udnæv- 
nelse fra det andet poet. Academie la Tiberina. Sætter 
jeg nu end, som Du vel af det Foregaaende kan vide, ikke 
stor Priis paa denne Hæder, har det dog moret mig; og 
for at more Dig og Fader, vil jeg paa den følgende Side 
afskrive de tvende, i vore Dage unegtelig høist curiøse 
Medlemsbreve, hvormed man har beæret mig, og hvorpaa 
jeg har svaret igien i et, af ægte italienske, høittravende 
Phraser svulmende Brev, for hvilket jeg siden har faaet 
mange Complimenter — altsammen til min store For- 
nøjelse. — Lad mig høre, hvad der siges og skrives om 
»Dante«, den skal være fordelagtig omtalt i »Flyveposten« 
— hvilket endelig ikke har meget at betyde, men dog 
altid kan skaffe den Afsætning. Hvor det var smukt af 
Sibbern, at skrive mig de venlige Ord til. Mine hierteligste 
Nytaars-Hilsener til Slægt og Venner; men først og sidst til 

Dig og Fader, hvis forstandige og kiærlige Omgang jeg 
daglig savner. Indlagte Brev — en Nytaarshilsen til Wer- 


lauff — er Du nok saa god at besørge. Levvel! 
Din hengivne Søn 
Christian. 


Latinskoleliv fra kirkekampens dage. 
(Af Sigfred Leys papirer.) 


Sigfred Ley") kom 15 år gammel i borgerdyds- 
skolen på Kristianshavn. Denne holdtes dengang på 
hjørnet af Overgade oven vandet og Sofiegade i en af 
Kristianshavns gamle gårde, bygt af bindingsværk, med 
meget små, smalle vinduer. Bygningen egnede sig kun 
lidet til skolebrug. Trapper op og trapper ned til stuerne, 
der lå slet for hinanden. En garvergård ved siden af 
tjente som legeplads i frikvarteret. Skolens bohave var 
tarveligt. Gamle, umalede, tilklattede borde og bænke, 
fulde af navne og figurer, som drengene havde skåret ind 
i dem. Disiplenes tal var vel noget over hundrede. 

Borgerdydsskolen var på den tid i et slags opløsnings- 
tilstand. Vel havde professor Jens Møller, som var for- 
mand i skoledirektionen, sørget for dygtige, til dels ud- 
mærket dygtige lærere, men valget af inspektør var så 
uheldigt som muligt og ødelagde hele skoletugten. Det 
var Jens Møllers svoger, en hæderlig gammel pensioneret 
landeværnskaptajn Chiewitz, kun alt andet end skolemand. 
Tilsyneladende var han barsk, men i grunden holdnings- 
løs, med et underligt væsen og som lærer (i geografi m. m.) 


1) Jvf. ,Danskeren" 1889, side 370. 


AR 


290 


helt uvidende. — Dette er Frederik Hammerichs karakter- 
istik af Chiewitz. 

Det gik den kristianshavnske borgerdydsskole på den 
tid som adskillige latinskoler til visse tider, at manglen på 
en samlet disiplin frembød en vis art frihed, som kunde 
komme disiplene til gode under deres personligheds ud- 
vikling. De var slet ikke overlæssede med lektier. Der 
var tid til selvstudium, om nogen vilde bruge den. Skolen 
havde da også i sin opløsningstilstand forholdsvis mange 
elever, hvis navne siden fik en god, nogle endog en ud- 
mærket god klang. 

I den klasse, hvori Sigfred Ley blev optaget, var der 
særligt tre disiple, som snart sluttede sig til ham i nært 
venskab, og på hvem han allerede i sine sidste drengeår 
fik indflydelse ved sin usædvanlig tidlige og store udvik- 
ling, navnlig i kristelig og kirkelig retning. Disse tre unge 
venners navne var Frederik Hammerich, Laurits Hagen 
og Harald Laurent. 

Frederik Hammerich var tre år yngre end Ley. 
Hans fader, grosserer Johannes Hammerich i Kjøbenhavn, 
stammede fra Angeln; hans moder var ligesom Leys fader 
af sønderjydsk bondeslægt. Begge tilhørte de brødremenig- 
heden. Uagtet Frederik Hammerich i disse sine drengeår 
måtte følge med sin fader til Hernhutternes forsamlingssal 
i Stormgaden, bevarede han dog sin friske natur og droges 
med sin bløde, stemningsfulde sjæl hen til det ny, som 
kom frem, især ved Grundtvig. Og i så henseende kunde 
Ley være ham til megen vejledning. 

Laurits Christian Hagen, søn af forpagter Mourits 
Hagen på Merløsegården, var to år yngre end Ley. Hagen 
var fuld af livsmod og udstyret med en god og klar for- 
stand. Med sin tidligt vågne åndelige trang sluttede han 
sig snevert til Sigfred Ley. 

Men den, der blev Leys særlige hjærteven alt i skole- 
årene, var Harald Anton Laurent. Venskabet imellem 

dem stiftedes den første dag, Laurent var i skole. Efter 
sædvanlig skik skulde den ny elev døbes under posten. 
Men kammeraterne gjorde det så grovt ved den lille, spinkle 
Laurent, at Ley, der havde set derpå, stormede ind og 
frelste ham, idet de andre drenge splittedes ad til alle 
hjørner og kanter for den store, stærke Sigfred Ley. Her- 
efter turde ingen af dem røre Laurent. 

Men hvorledes deres venskab siden hen knyttedes 
inderligt fast, indlyser af et fødselsdagsbrev til Laurent 
fra Ley den 18. august 1825, hvori det hedder: »Et år 
omtrent er nu henrunden, siden vort venskab knyttedes 
så inderlig og fast; ti Du erindrer sikkert, at det var på 
denne tid, jeg blev syg [af skarlagensfeber], og at Du min 
ven så omhyggelig besøgte mig, at Du nær var bleven 
smittet af sygdommen. Din fødselsdag skal derfor være 
vort venskabs årsdag. O, med inderlig glæde tænker jeg 
ofte tilbage på de dage, da jeg næsten intet menneske så 
den hele lange dag, som fordetmeste tilbragtes i Livius' 
kedelige selskab, og så om aftnen talte minutterne til jeg 
vidste, min ven vilde komme. Jeg tænker på vore sam- 
taler om Gud og Kristum, jeg ser Dig sidde der på stolen 
lige over for mig, og vi forstå hinanden så godt. — — — 
Når jeg nu takker Gud for dette venskab og tænker på 
min sygdom, da fristes jeg til med Ingemann at sige: 

Da var det ven, Du kom 

så venlig og så from, 

et billed af den ven, som jeg tilbeder; 
og samlet i hans navn, 


velsignet i hans favn 
vi ej adskilles skal i evigheder. 


Kom, ræk mig trofast hånd! 

Og med den gode ånd 

hjælp Du mig trolig fjenden at betvinge! 
at vi til frelseren 

i børnehimmelen 

kan os engang som brøder-engle svinge.« 


»Danskeren", IT, + 

Da Harald Laurent stammer fra fremmed land, og da 
han herhjæmme sit liv igennem kom til mangt et sted at 
sprede glæde ved sit milde sind og sin lyse sjæl, så vil 
vi nu gøre lidt nærmere rede for den laurentske slægts 
historie. 

Forældrene var begge franske af fødsel. Faderen, 
Jean Pierre Laurent boede som dreng i Kjøbenhavn, hvor 
hans fader, kanseliråd, hofdansemester Laurent, gift med 
en gæstgiverdatter fra Haarlem, i nogle år havde sit op- 
hold. Men da drengen skulde til dansen, rejste forældrene 
med ham til Paris. Jean Pierre Laurent giftede sig 30 
år gammel med Rose Marie Bonneau, hvis fader, af nor- 
mannisk æt, var arkitekt i Paris. Rose var kun 7 år, da 
hendes moder døde. Hun kom så i klosterskole tillige- 
med sin søster. »Jeg har aldrig haft nogen barndom«, 
sagde hun. siden hen. Søsteren var meget vilter. Når 
hun skulde straffes, kunde Rose Marie tage skylden på 
sig. Hendes fader og kanseliråd Laurent var gode venner. 
De aftalte giftermålet mellem deres børn. Rose Marie var 
meget blond. Hun kaldtes la blonde. Den dag hun, 14 
år gammel, trådte ud af klosterskolen, fejredes hendes 
bryllup med Jean Pierre, som da var 30 år. Bryllupet 
stod i Paris i kanselirådens hus, hvor de foreløbigt kom 
til at bo, En dansk rejsende kom derop den dag i et 
ærinde. Han blev bedet om at blive og overvære festen. 
Han berømte Rose Maries skønhed og ynde. Hendes 
svigerforældre var alvorlige romersk-katolske kristne, sviger- 
moderen noget pietistisk, kanseliråden mere mild. Til ham 
sluttede Rose sig med stor kærlighed.: Deres hjæm var 
meget gæstfrit. 

Jean Pierre Laurents mistede deres to første børn. Rose 
tog sig det meget nær og bad sin mand, om hun måite 
gå ind på fødselsstiftelsen og tage et lille barn til sig. 
Han trøstede hende med, at hun fik nok flere børn. Dette 
skete og. Hun blev en meget omhyggelig moder, ammede 

selv sine børn, hvad der var sjeldent blandt hendes lige. 
Når børnene skulde ud at spasere, betroede hun ikke pigen 
at gå alene med dem, men fulgte selv med, havde billed- 
bøger med og fortalte dem historier. Når de andre fruer 
lo herad, svarede hun: »Har Vorherre givet mig børn, vil 
jeg også selv passe- dem.« Hendes svigerfader opfordrede 
altid til at give hendes børn en kristelig opdragelse. 

Heri var hendes mand hende ingen støtte. Pierre J. 
Laurent var nok en godmodig, livlig og vittig mand, men 
ødsel og en del udsvævende. Han besad megen kunst- 
sans. På fransk havde han skrevet en dansekunstens hi- 
storie, der begyndte med, at Adam og Eva uden tvivl 
havde danset i paradis, ligesom kong David foran arken. 
På væggene i deres senere danske hjæm hang smukke 
tegninger af Abildgård med oldnordiske skikkelser som 
kostumer bl. a. til en ballet »Sigrid med sløret«, som nok 
den gamle Laurent havde komponeret i Galeottis manér. 

Pierre Jean Laurent var god og elskværdig i hjæmmet 
mod kone og børn. Hun var altid kærlig og mild uden 
bebrejdelser. Kun én gang, da han havde solgt et land- 
sted, hun havde arvet efter en fætter i Marseille, sagde 
hun: »Å, det havde jeg håbet, mine børn skulde haft 
efter mig.« 

Fra Paris var de flyttet til Marseille. Og her oplevede 
de den franske revolution. En dag kastede en kone, som 
boede oven over dem i samme hus, noget vand ud af 
vinduet. Det traf nogle Jakobinere, som gik forbi. De 
stormede vrede op ad trapperne. Konen, som var frugt- 
sommelig, kaldte i sin angst Rose Marie til hjælp. Hun 
gik imod dem, sagde, at hvis de var mænd af ære, måtte 
de skåne konen, når de så, i hvad tilstand hun var. Hun 
havde ikke gjort det med forsæt. »Vi bøjer os for skøn- 
heden,« sagde de og gik. 

En morgen, hun så ud af vinduet, hang der liget af 
en mand på en lygtepæl. Hun blev meget bange. Det 

barn, hun bar på, havde den ene side af sin ansigt for- 
trukket, da det blev født til verden. Det var en lille pige. 
Når nogen så på barnet, holdt Rose den fortrukne side 
af ansigtet ind imod sit bryst. 

Hun var meget bange, når hendes mand spillede på 
teatret i Marseille i revolutionstiden.. En aften var han 
iført en dragt, som publikum ikke yndede. Man støjede 
og vilde storme op på scenen. Men idet Jean Pierre blev. 
ved at danse, sprættede han snorene af og tog Jakobiner- 
hue på under tilskuernes jubel. Han gik gerne med en 
sådan hue i lommen for i nødsfald at bruge den. 

1798 fik J. P. Laurent ansættelse som balletmester 
og kongelig dansemester ved det kongelige teater i Kjøben- 
havn. Der var på den tid uroligheder i Marseille. De 
måtte rejse om vinteren. Idet de kørte ud af byen, løftede 
en af urostifterne sin sabel imod Rose Marie. Havde hun 
ikke rask trukket armen til sig, vilde hun være bleven 
såret. Kort efter blev byens porte lukkede. Ingen flere 
måtte forlade Marseille. Det var en meget stræng vinter. 
Tre børn havde de med. De var indsvøbte i sengklæder, 
men var så livlige og muntre, at folk undrede sig. En 
gang på rejsen blev Rose så kold, at da hun kom ind i 
et gæstgiversted besvimede hun, så de måtte bringe hende 
ud i kulden igen. Den 31. desember 1799 kom de til 
Kjøbenhavn. 

Frederik den 6. holdt meget af at have J. P. Laurent 
om sig. Når kongen om sommeren opholdt sig på Als, 
måtte: Laurent sidde ved siden ad ham i vognen på lyst- 
turene, og Frederik den 6. morede sig over hans livlige, 
vittige tale. Kongen hjalp ham stadig ud af hans penge- 
forlegenheder. Han omgikkes nemlig meget letsindig med 
penge. Når han ikke havde papir ved hånden, kunde 
han til eksempel tage en femrigsdaler-seddel og tænde sin 
pibe ved. 

Engang J. P. Laurent kom til kongen for at bede om 

penge, tog denne i en svær guldkæde, Laurent havde om 
halsen, og sagde: »Hvad er det?&x — »Armods stempel, 
Deres majestæt«, svarede han. Frederik den 6. lo og gav 
ham 300 rdl. 

Engang arvede J. P. Laurent 30,000 franks. Han fik 
orlov fra teatret et halvt år for at hente pengene i Frankrig. 
Han blev borte et helt år og kom hjæm med 5 rdir. i 
lommen og en del franske guldsager. Det øvrige havde 
han brugt. — Ved en lejlighed, hvor han var syg, måtte 
Rose Marie til kongen for at bede om penge. Hun var 
meget ulykkelig derover. Da hun kom ind, blev hun så 
forvirret, at hun talte fransk og dansk imellem hinanden. 
Kongen beroligede hende, bad, at hun vilde fortælle ham 
alt, som lå hende på hjærte og gav hende de 700 rdl., 
hun bad om. 

Rose Marie længtes meget efter sin mand, når han 
var borte. Hun kunde da blive helt ængstelig. Engang 
han var på en rejse, gik hun så hen foran to oliemalerier, 
som de havde af hans forældre, og sagde: »Bedstefader, 
bedstemoder, min mand er borte; jeg er alene med mine 
små børn, jeg er ulykkelig!« 

Da J. P. Laurent var død, begyndte hun af og til at 
blive syg på sindet. Hun troede da ofte at se, hvad hun 
havde oplevet i revolutionstiden i Frankrig. i 

Rose Marie læste med stor glæde Sakse og Snorre, 
som Grundtvig havde fordansket. Hun holdt meget af de 
danske, men sagde, det var et stygt træk i deres karaktér, 
at de lo, når nogen kom uheldig afsted, f. eks. når en 
paraply vendte sig for én eller man faldt på gaden. 

Tilsidst længtes hun meget efter sit elskede fædreland 
og vilde så gerne have set det, før hun døde. 

Den kongelige dansemester J. P. Laurents yngste barn 
var Harald Anton Laurent, født i Kjøbenhavn den 18. 
august 1809. Drengen lignede sin moder mest, både i 
sind og skind. Hendes mildhed og kærlige og barnlige 

sind havde han arvet. Denne arvepart bevarede han hele 
sit liv. Han var lille af vækst, lyslokket som sin moder, 
smidig og kæk. Letnem var han, altid glad og fuld af 
løjer. I hans latter var der intet sårende, tvertimod noget 
usigeligt velgørende. Den kom fra hans hjærte. 

Harald Laurent havde det meget frit hjæmme, var 
flittig, men passede selv sin flid. 1820 — 11 år gammel 
kom han i borgerdydsskolen på Kristianshavn. Her hørte 
han stadig til de første i klassen, uden at man egenlig 
kan sige, at han arbejdede meget. 

H. Laurent havde en levende sans for poesi. Hans 
danske afhandlinger i skolen blev beundrede. En ytring 
af ham som skoledisipel, nemlig at han ved at høre en 
af lærerne omtale med prædikatet »den mugne Græker« 
udbrød »Jesus, hvilken sandhed« er at mærke, fordi han 
lige til sin sidste tid netop bevarede denne sans for ud- 
tryk, der traf. 

Harald Laurent blev Sigfred Leys intimeste ven i 
skolen. Skønt to store modsætninger, udfyldte de dog 
ypperligt hinanden. Ley stod vel noget tilbage i de 
sædvanlige skolekundskaber, men han indtog ved ånds- 
modenhed og karaktérfasthed som ved alder en selvstændig 
stilling i klassen. Ley var tre år ældre end Laurent, 
smækker og høj, næsten udvokset — også i åndelig hen- 
seende. 

Ley hang trofast ved Grundtvig, som var ham ét og 
alt. Han var meget belæst i Grundtvigs skrifter, som han 
jo tidligt havde fået i hænde, og forsømte sjelden en søn- 
dag i Frelserens kirke, hvor han var en opmærksom og 
begejstret tilhører af Grundtvigs forkyndelse. Ved sin 
modenhed, alvor og sanddruhed måtte han nødvendigvis 
få ikke ringe indflydelse på en del af sine kammerater. 
Ved Leys hjælp blev ikke mindst Laurent tiltrukken af 
Grundtvig og hans kirkelige og åndelige livs syn.”) Dog 

blev ikke blot Laurent på denne måde påvirket til stadig 
at høre Grundtvig. Det samme gjaldt tildels L. Hagen, 
Frederik og Martin Hammerich, Holger Tryde (en søn af 
præsten i Lynge) og Jørgen Hansen (senere afskediget fra 
sit sognekald i Sønderjylland på grund af sin tilslutning 
til papismen). 

Der var særligt to lærere i borgerdydsskolen på Kri- 
stianshavn, som blev en. støtte for disse unge grundtvigske 
disiple. Den ene var Peter Andreas Fenger, teologisk 
kandidat, den gang kun lidt over en snes år gammel. 
Hans nærmeste fag var religion og latin. Efter en tid at 
være afvegen fra sin barndoms tro stod Peter Fenger nu 
atter fast på troens grund. Det slog derfor igennem, når 
han, den ranke, kraftige, smukke, unge mand med de 
ædle, alvorlige træk, med flammen i sit øje og åndsskriften 
på sin pande, på den jævne og tydelige måde, som var 
ham given, og med den trohbjærtige stemme, hvori der 
både var malm og klang, talte med de unge om kristen- 
dommens sandheder, »vidnede troværdig om sin herre og 
frelser«. Han rev dem med sig, når der stundom lå som 
flammer på hans tunge.”) 

I et brev fra Sigfred Leys senere år skriver han til 
Ferdinand Fenger: »Deres broder viste os i skolen en 
kærlighed, som idetmindste jeg ikke har kendt før hos 
nogen lærer. Han lærte os gamle salmer, som var nyt 
og kært for mig; han talte hjærteligt til os i religions- 
timerne, og han holdt af os og af sine timer for alvor.« 

Et lille eksempel på Peter Fengers troværdige kriste- 
udtrykker H. Laurent denne påvirkning fra skoleårene således: 
»Eodem tempore accidit, ut sermones publicos Nik. Fred. Sev. 
Grundtvigii v. d. ministri audire inciperem, cujus ingenii fervore, 
fide firmissima, vi evangelica in verbo divino prædicando vinctus 
eo paulisper ductus sum ut crederem, et intelligerem, qvemnam 
vim ad homines revera beatificandos haberet fides christiana, qwos- 


nam mirabiles effectus decursu temporis exhibuerit." 
1) Jyf. Fr. Barfods levnedsskildring af P. A. Fenger 1878. 

lige vidnesbyrd overfor de unge meddeler Sigfred Ley i 
følgende optegnelse fra skoletiden: 

»Jesu dte ord på korset: min Gud! min Gud! hvi 
haver du forladt mig, har jeg aldrig rigtig forstået. Jeg 
har vel vidst, at det var en af Davids salmer, der be- 
gynder således, men det har ikke tilfredsstillet mig. For- 
leden dag forklarede hr. kandidat Fenger det således i 
skolen: 

At man siger, det er en af salmerne, er ej tilfreds- 
stillende nok; thi da alt, hvad Jesus sagde på korset, var 
så betydningsfuldt, så havde disse ord vist også en be- 
tydning for sig selv. Min mening er derfor, at Jesus 
virkelig uden hensyn til salmen kunde sige: min Gud, hvi 
haver du forladt mig! ti han bar i dette øjeblik al verdens 
synder, alle synder hvilede nu tungt på den skyldfri, nu 
skete forsoningen, nu led han den straf, som vi alle 
havde fortjent, og hvilken svar pine måtte dette ikke være 
for den uskyldige. Gud havde nu virkelig forladt ham, 
han havde nu intet samfund med Gud; ti han har al 
verdens synder, og Gud kan intet samfund have med 
synden, Men kort derpå sagde han: det er fuldbragt, og 
forsoningsværket var nu til ende. Nu kan vi blive salige. 
O, salige tanke! tak Jesus Kristus.« — 

Den anden lærer ved borgerdydsskolen på Kristians- 
havn, som fik stor åndelig betydning for hine kristelig 
vakte disiple, var Jakob Kristian Lindberg. Hans nær- 
meste embedsstilling var en adjunktpost ved Metropolitan- 
skolen. Fra 1824 var Lindberg tillige timelærer i religion 
og hebraisk ved borgerdydsskolen. Han var da en mand 
på 27 år. Han og hans kæreste længtes allerede den gang 
efter søndagen for at kunne glædes og ophygges med hin- 
anden ved Grundtvigs sjældne, kraftige og åndrige prædi- 
kener. i 

Jakob Kr. Lindberg var af naturen kamplysten; men 
det måtte helst være en god sag, han skulde kæmpe for, 


299 


og så var han rede til ethvert offer. Han var i det dag- 
lige liv det godmodigste menneske, man kunde tænke sig, 
tjenstfærdig i høj grad og opofrende. Det lærte disiplene 
snart at kende. 

Lindberg vidste godt, at de af og til kunde bruge 
utilladelig hjælp i timen, men han vilde nødig straffe dem 
derfor. Var der noget i vejen, rejste hans lange skikkelse 
sig med tilstrækkelig langsomhed op fra katedret. Imens 
var naturligvis alt kommet i orden. Så smilede han. Når 
en ny dreng, som ikke kunde hebraisk, blev meldt ind i 
klassen, læste han hbegyndelsesgrundene privat med ham 
uden godtgjørelse. Lindbergs hjæm stod åbent for de op- 
vakte disiple, — og enkelte af dem, som Ley, Laurent og 
Fr. Hammerich behandlede han mere som unge venner 
end som lærlinge. Han indlod sig i samtale om de for- 
skelligste ting med dem. Og der var ingen, der bedre 
end han kunde tolke dem Grundtvigs tanker, 

I Sigfred Leys klasse delte disiplene sig efterhånden 
i to partier. det ene for, det andet imod Grundtvig. Sys- 
kind, en jøde (død som overlærer ved den mosaiske skole), 
sluttede sig til de første, fordi de talte venligt til ham og 
tog ham i forsvar. Modpartiet, som var langt det største, 
øvede daglige drillerier imod de andre. En eftermiddag 
kom det til en afgørelse. Jørgen Hansen skulde den dag 
holde for; men hans venner med Sigfred Ley som den 
stærkeste i spidsen samlede sig oppe. ved katedret. Ley 
var lige kommen ind ad døren, og sprang nu over borde 
og bænke med de ord: »Nej, sådant noget vil vi ikke 
tåle.«  »Ja, så, råbte modstanderne, nu bliver det nok 
farligt! Der er han med, den Glumsø bjørn (H. Tryde) 
og så Jøden!« Kampen med næverne åbnedes. Den var 
ikke lang, men afgørende, og sejren var de grundtvigske 
disiples. Fra den tid var modstanderne anderledes var- 
somme med deres drillerier.”) 

IT) Jyf. Fr. Hammerich: Et levnedsløb. 1882. 

Også lærerne ved skolen delte sig til en vis grad for 
og imod. Den af lærerne, som Ley og hans nærmeste 
venner mindst kunde døje, var latinlæreren Krarup. Han 
var dem for tør og forekom dem upålidelig. 1824 var 
Grundtvigs »nyårsmorgen« udkommen. Ley og hans venner 
slugte digtet med den tidlige ungdomsbegejstring og lærte 
lange stykker udenad af det rige, dejlige digt. — For nu 
at give deres uvilje mod Krarup på en gang et offenligt 
og skjult udtryk, skrev Ley, Laurent, Holger Tryde og 
Hagen uden på deres stilebøger hver sin linje af disse 
vers i »nyårsmorgen« : 

»Ja, hvem må ej smile 
ad sprænglærde små, 
som ikkun på stile 

at file forstå.« 

Men det blev opdaget, at disse linjer hørte sammen, 
og spasen blev betragtet som en forbrydelse, da Krarup 
var lille af vækst. Det var ikke fri for, at Jens Møller i 
sin tale ved skolens årsfest slog på, at der var nogle 
mindre skikkelige drenge i disiplenes kreds.”) 

Også den danske lærer, Fabricius (død i en høj alder 
som viseprovst på regensen) stod i modsætning til de 
grundtvigske elever. Særligt kom dette til udbrud i de 
danske stile, dels gennem de æggende opgaver, Fabricius 
kunde give dem, dels gjennem disiplenes besvarelse deraf. 
Jak. Kr. Lindberg optrådte tilsidst som disiplenes forsvarer 
i denne kamp. I et brev af 21. novbr. 1826 til Fabricius 
slutter Lindberg med at opstille følgende fredsbetingelser: 
»at De overlader religionsundervisningen til mig, og at De 
passer den danske undervisning. Til afhandlinger vælger 
De forresten, hvad stof De vil, men kristendommen skal 
De respektere, hvor og når den møder Dem. 2) at De 
skal afholde Dem fra at håne, spotte og skælde mine 


1) I sit levnedsløb fortæller Frederik Hammerich denne tildrag- 
else noget anderledes. 

disiple for kristendommens skyld, og mit gode navn og 
rygte.«") 

Foruden den danske stilprøve af L. C. Hagen, som 
J. K. Lindberg meddeler i sine »papirer«, skal vi her gen- 
give indledningen til en af de fabriciuske stilopgaver, som 
Sigfred Ley har efterladt sig. 

»Hvori består og hvorpå grunder sig den skånsel 
og billighed, som vi skylde andres, fra vore afvigende 
religions meninger? 

For den, der videnskabelig vil besvare et opkastet 
spørgsmål, bliver det uimodsigelig pligt ikke alene at 
grunde sin besvarelse på egen tænkning, men også efter 
evne at undersøge, hvad der måtte være sagt om den 
stand, han agter at behandle, og at benytte, hvad der 
heraf kan benyttes. Endskønt nu en sådan undersøgelse 
ikke kan forlanges af en disipel, der skriver sin afhand- 
ling for at lære at fremsætte sine tanker rigtigt og i et 
korrekt sprog, så kan det dog ingenlunde regnes ham til 
last, om han benytter, hvad han kender af, hvad der hen- 
hører til den genstand, han skal behandle. Derfor håber 
jeg, at det ikke heller skal bebrejdes mig, om der i denne 
afhandling forekommer tanker, som i den sidste tid i 
tvende skrifter ere fremsatte. af hr. pastor Grundtvig. Vel 
er det ene af disse skrifter om den kristelige kamp, og i 
det andet er der kristelig kæmpet, så at de synes at af- 
handle det modsatte af, hvad der skal tales om; men da 
den kristelige fred, hvorunder skånsel og billighed ind- 
befattes, står i så nøje forbindelse med den kristelige 
kamp, at denne ikke kan tænkes uden som uundgåeligt 
middel for at tilvejebringe hin: så indses det, at det skrift, 
der kristeligt omtaler den kristelige kamp, også må berøre 
skånsel og billighed. Hvo der ikke skammer sig ved Kristi 
evangelium bør heller ikke skamme sig ved Kristi kirkes 


1) SJvf. historisk månedsskrift, IV bind, side 309. 

kæmpe. Jeg har anset det for nødvendigt at anføre, hvor- 
fra jeg har grundprinsipperne i, hvad jeg agter at skrive og 
vil nu, så godt som den rigtignok meget korte tid tillader 
mig, besvare det forelagte spørgsmål. « 

[»Dette er fortale eller indledning, hvad man vil kalde 
det, til den ,afhandling, som jeg agter at skrive over det 
af hr. F. Fabricius opgivne spørgsmål. Si desint vires, 
tamen est laudanda voluntas«")] 

Fabricius var iøvrigt en god dansk lærer. Selv havde 
han kærlighed og kendskab til literaturen. Og han for- 
stod at komme de unges trang imøde. Der var noget 
vækkende i hans undervisning.  Disiplene deklamerede 
danske digte i hans timer, men istedetfor at nytte Rah- 
beks temmelig flove læsebog lod han dem frit vælge digte 
af Øhlenschlæger, Ingemann, ja selv Grundtvig. 

Frederik Hammerich deklamerede med begejstring, 
men ikke uden affektation, Laurent med frisk og mild 
hjærtelighed, men mesteren iblandt dem til at deklamere 
var Sigfred Ley. Han havde ikke ringe gaver i så hen- 
seende, en stærk røst, stor følelse og en levende indbildnings- 
kraft. Alt fra sine tidligste år havde han i sin moders 
stue øvet sig i at fremsige digte. 

Ley har efterladt sig en. sirlig skrevet samling »kvad, 
udvalgte til deklamation«, som han har fremsagt i skolen 
fra 1822—25. Som motto har han skrevet følgende linjer 
af Sander: »— — Vi frydes ved et sprog, der efter sin 
oprindelige beskaffenhed forener kraft med velklang og 
ynde, ejendommelighed med den evne at kunne tilegne 
sig alt fremmed, alt stort og skønt, alt hvad forstanden 
tænker og hjærtet føler: og det var utaknemlighed mod 
forsynet, om vi ikke vilde vedligeholde det i sin renhed. 
— — Et levende sprogs bestemmelse er unægtelig den, 
at høres.«. — To af de håndskrevne digte er på tysk, 


1) d. e. ,når kræfterne mangler, bør viljen dog roses", 

nemlig Kørners »die eichen« og »trost«. Ellers er de 
fleste af Grundtvig (Villemoes — farvel til Molbech — til 
Elises søster — Karen Bjørns minde — kirketrøst — Jens 
Baggesen 0. s. v.), Øhlenschlæger (skattegraveren — hjemvé 
— Hakon Jarls død o. s. v.) og Ingemann (de tvende gejster 
— kong Valdemars jagt — til min ven P, Dons o. s. v.). 
Af Baggesen har han valgt »til mit fædreland« og af P. 
Foersom det kønne digt »biskop Balle«. 

Det var i det hele taget ikke blot religiøse, men også 
fædrelandske og digteriske stemninger, som var i levende 
bevægelse hos disse unge vakte latinskoledisiple. Mangen 
en søndag morgen eller, når de havde fri fra skole, gik 
vejen for dem ud til Frederiksberg have. Når træerne 
her stod grønne, så lejrede den lille unge vennekreds sig 
i deres ly for at lytte til Sigfred Leys ypperlige oplæsning 
af et eller andet digterværk af Ingemann, Øhlenschlæger 
eller Grundtvig. 

De religiøse brydninger mellem lærerne og disiplene 
i borgerdydsskolen på Kristianshavn tog i grunden først 
ret egenlig fart, da Grundtvig den 5. september 1825 med 
sit »kirkens genmæle« havde åbnet kirkekampen. Der 
har næppe været nogen skole i Danmark på den tid, hvor 
man hørte genlyden af kirkekampen bruse så stærkt som 
i denne skole.) 

Sigfred Ley tilbragte en idyllisk pinseferie 1825 i sin 
gode ven Holger Trydes hjæm i Glumsø præstegård. Harald 
Laurent var samtidig gæst hos Trydes. Han og præstens 
datter, Marie, »en stille, yndig pige, halft barn endnu og 
elskelig af sind« syntes godt om hinanden. Men det er 
mindre korrekt, når Fr. Hammerich?) skriver, at de var 
hemmelig forlovede, så vidt nåede ikke deres forhold. 
Ley har efterladt sig følgende mindeblad om denne pinse- 
ferie: - 


1) Jyf. Fr. Hammerich: Et levnedsløb. 
2) Et levnedsløb, side 137. 

»I selskab med,mine venner H. A. Laurent og H. K. 
Tryde kørte jeg fredag eftermiddag den 20. maj fra det 
tågede og stive Kjøbenhavn, og vi ankom til Glumsø 
præstegård lørdags morgen kl. 2. —" Lørdagsaften fra 
kl. 104 til 114 læste Laurent og jeg følgende pinsesalme, 
som Grundtvig den forrige søndag havde fremsagt fra 
prædikestolen. Jeg bad Laurent at skrive noget på disse 
blade. Han skrev og jeg skrev også noget.« — Nu 
følger Kingos salme: »Nu nærmer sig vor pinsefest«, -— 
»Tanker ved beskuelsen af den. — Hvor dårligt og 
ukristeligt er det ikke at ville tale om legemlig nød i 
denne verden, tale om den megen sorg og kummer, 
mennesket må gennemgå i denne verden for at vinde 
det evige livs krone, at ville tale herom, siger jeg, med 
klage derover, at Gud gav os meget at gennembryde, 

" mange skyer, som fordunkle vor vej, ti uden at tale 
om åndelige glæder i Kristo, uden at mindes apostlens 
ord, at den nærværende tids lidelser ere at agte for 
intet mod den herlighed, som skal åbenhares på alle 
kristne, så må hver, der har mindste sans for, hvad der 
rører hjærtet, hvad der rører ånden, fuldkomment be- 
kende, at Gud har skabt alt viseligen, til sine skab- 
ningers glæde. — Alle sande glæder må nødvendig røre 
enten ånden eller hjærtet eller øjet. Dog ingen at dem 
står i sit fulde værd for os, når den ej er forenet med 
nogen af de andre, ligesom også troen er intet uden 
kærligheden, og kærlighed kan ej være hos os uden 
troen, og af dem begge avles håbet. Åndens glæder 
eller sandhedens glæder udkomme ligesom fra sandheden, 
Kristus, kærlighedens fra dens fader, den algode; glæd- 
erne for øjet, der vække kraftigt håb hos os, dem til- 
skrive vi håbet, sandhedens ånd, vor hellig ånd. Hvor 
herligt derfor i disse salige pinsedage at skue naturens 
skønheder, der ufejlbarligen må hos kristne vække et 
levende håb, så han stirrer over jorden mod himlen og 

dens herre og beder med Kingo: Gud hellig ånd vær 
du vor gæst. H. Laurent. 


Tanker i Glumsø præstegård | 

Hvor stor en glæde nyder jeg ej her og hvem har 
jeg at takke for denne glæde? Først min Gud og sidst 
min Gud! Men ved hvem har han skænket mig denne 
glæde? ved hvem uden ved min sande ven, Laurent, og 
ved vor fælleds ven Holger? O, herligt er det her hos 
en sand gammeldags præst i en landsby præstegård at 
nyde den herlige naturs skønheder, de herligste, mit 
øje har set; at betragte ærværdige oltidsminder, at være 
det gamle Sorø så nær, Ingemann, Valdemars skjald 
så nær, at leve i de venligste menneskers selskab. 

Første pinsedags aften kl. 114. Lyset gik ud. Ja, 
i de venligste menneskers selskab har jeg i sandhed 
levet i det elskede Glumsø og at jeg også kunde "glæde 
mig med en ven som Laurent derude, det er noget, 
hvorfor jeg inderlig takker Dig, Du kærlige gode Gud 
og fader. Ofte, ja meget ofte oplivedes vore hjærter 
af de samme følelser, og vi følte begge det samme, 
fordi vi begge følte i Kristo. Jeg véd nok, at skulde 
dette læses af mange, da forstod måske ingen mig, men 
Laurent forstår mig, og det er mig nok. — I sandhed 
en sådan følelse må hr. Fenger ej have tænkt på, da 
han spurgte mig så underlig, så verdensklog om min 
ven; ti havde denne, ikkun denne følelse levende fore- 
svævet ham, da måtte han jo dog vide eller idetmindste 
kunnet tænke sig, at når et menneske træffer på et 
andet, på et menneske af en finere natur, der føler 
med ham og som fremfor alt er ét med ham i Kristo, 
da forsvinder de mange smålige hensyn på tid og sted, 
da taler man gerne med hinanden, tænker med hin- 
anden og føler sig lykkelig for hinanden; da spørger 
man ej ængstelig: »men passer det sig også«; ti man 

bryder sig kun lidt om de kolde menneskers snak, man 
er hinanden nok. 

Bedre tror jeg, at hr. Fengers påmindelse var, at 
man må vogte sig, at ikke fantasien skal få for meget 
overhånd; men også denne formaning er ganske over- 
flødig, når man kun holder sig tæt til Kristo og lader 
kærligheden til ham overgå al anden kærlighed; ti da 
kan ingen fantasi få overhånd, med mindre verden vil 
harmes over, at to mennesker ganske kan forene sig i 
Kristo, med mindre den vil kalde det fantasi; men da 
skal du ikke harmes min ven, da skal du frejdig sige 
med Grundtvig: »det monne man kalde at sværme!« 

Jeg véd nok, at jeg i det anførte har udtrykt 
mig noget dunkelt, men jeg håber dog sikkert, at du, 
min ven, i det hele taget forstår mig. Kærligheden, 
denne jordiske (?) kærlighed må du ej tro er mig så 
ganske fremmed, endskønt den ej har fundet nogen gen- 
stand af en finere natur; ti hvad der ligger dybt i vort 
inderste, det have vi jo dog nogen anelse om, endskønt 
vi ikke vide ret at udtrykke os. Nu i Jesu navn! Gud 
lade det gå dig og os alle vel. Amen. 

Kjøbenhavn, den 2Zden juni 1825.« 


Den 7de april 1826 havde Jakob Kristian Lindberg 
"bryllup med Anne Katrine Elisabet Hansen. Grundtvig 
viede dem i Frelserens kirke. Hans tekst til brudetalen 
var: I Jesu navn skal al vor gerning ske. Der vankede 
flere kostbare gaver til brudeparret fra velhavende slægt- 
ninge. Men hvad der glædede Lindberg mer end disse 
gaver var to barnlige og hjærtelige lykønskningsbreve fra 
hans disiple, Laurent og Ley. Ley skriver om, hvorledes 
han har bedet for sin elskede lærer i Jesu Kristi navn 
om glæde, fred og velsignelse. Og han udbryder: »Jeg 
kan jo vel vide, at banen, De skal vandre, er hård og 
tornet, ti med verdens spot og dårers had skal De kæmpe; 


307 


men jeg véd også, at de kan bære begge dele glad; ti 
herrens glæde overgår allerede her på jorden langt, hvad 
verden forstår og kan fatte.«") 

Vi må ikke undres over, at det gik ikke så lidet ud 
ud over de tørre skolekundskabers tilegnelse for en så 
åndelig udviklet skoledisipel, som den 20-årige Sigfred Ley, 
der med hele sit hjærte fulgte den samtidige kirkekamp 
i dens udvikling. Dertil kom, at hans næmme for de klas- 
siske sprog var kun mådeligt, og hans lærere i disse fag 
så iforvejen med skæve blik til ham for hans kristelige 
stades skyld. — Også havde Sigfred Ley som de fleste af 
sine purunge jævnaldrende venner fået sin »første kærlig- 
hed«. Lydia W., datter af en lejebibliotekar, hvor bl. a. 
Øhlenschlæger lånte bøger, var bleven genstand for hans 
hemmelige elskov. Hun var på den tid kun 16 år og gik 
til præst hos Grundtvig. — Sigfred Ley nåede vist aldrig 
»at erklære sig« overfor hende. En løjtnant havde bejlet 
til hende og fået afslag af forældrene; . men Ley troede, 
Lydia havde sympathi for løjtnanten, hvad nok slet ikke 
var tilfældet, medens det godt kan være, at hun holdt af 
Ley. I hvert fald gæmte han på denne sin kærlighed -hele 
sit liv. I den sidste almanak før sin død havde han endnu 
på hendes fødselsdag skrevet hendes navn med store bog- 
staver. Også havde han efterladt sig et forseglet brev 
med udskrift »til Laurent«, hvori han fortæller om denne 
sin ungdoms kærlighed. — Det var altså på flere måder 
et bevæget sjæleliv, den unge mand levede. 

I øvrigt var der ét fag i skolen, som Ley var fremme- 
lig i, det var matematiken. Da Vilhelm Birkedal gik 
i borgerdydsskolens næstnederste klasse og var langt til- 
bage i de matematiske fag, fik han ekstra-undervisning 
heri af Ley, som den gang var i øverste klasse. Under- 
visningen blev givet i Leys hjæm i strandstræde. 


 —————— 


1) Disse breve findes trykte i historisk månedsskrift 1885, side 
73 fig. 


»Danskeren", III, 20 

I begyndelsen af 1826 fik Sigfred Ley imidlertid at 
vide om de vanskelige udsigter, han havde til at blive 
student fra borgerdydsskolen. Han skrev derfor 25. januar 
1826 følgende brev til Jakob Kristian Lindberg, som var 
en hyppig og kær gæst i hans forældres hus: 


»Gode hr. Lindberg! 

Den kærlighed og godhed, De som min kristelige 
lærer har vist imod mig, giver mig tro og mod til at 
tale fra hjærtet med Dem om et anliggende, hvorom 
jeg hidindtil kun har talt med min Gud og med mig 
selv. Vist nok er det, at når jeg her beder Dem om 
råd og trøst i et anliggende, hvori jeg ikke før ganske 
har åbnet mig for noget menneske, så kan det kun 
være, fordi Kristi saliggørende tro, hvori vi ere forenede 
som lemmer på det samme legeme, giver mig tro dertil. 
Dog hos Dem, elskede lærer, behøves ingen indledning, 
altså til sagen. 

De véd, at det er mit ønske til oktober at blive 
student, men De véd ikke, at jeg foruden andre gode 
grunde, som jeg jo må have til at ønske det, også har 
den, at bliver jeg ikke dimitteret til førstkommende ok- 
tober, da bliver jeg det efter menneskeligt skøn aldrig. 
Min faders udvortes omstændigheder har nemlig vistnok 
ikke ved hans egen brøde, men ved tidens omvæltninger 
i de sidste år således forværret sig, at det bestandig 
bliver ham vanskeligere at udrede, hvad der behøves 
for mig. Endskønt det nu er mig tungt at se ham op- 
ofre så meget på mig, som dog med rette burde blive 
mine yngre søskende tildel, så forsvinder dog daglig 
mere håbet for mig om, at hr. Krarup og Flemmer 
skulde tillade mig til oktober at blive student, hvorved 
jeg jo godt indser, at min faders omstændigheder meget 
vilde lettes. Også er den tanke mig frygtelig, at min 
fader skulde se sit håb skuffet om, at jeg blev student 

til oktober; ti han har aldrig tvivlet derom, og jeg har 
hverken haft mod eller troet at have pligt til, sålænge 
jeg endnu havde håb tilbage, at gøre den, siden min i 
Kristo hensovede moders død, af sorger nok som tryk- 
kede fader, vaklende i sit. Men da håbet nu vel snart, 
dersom jeg bliver i skolen, ganske berøves mig, så vilde 
det være et skammeligt bedrag at lade min fader be- 
holde sit. Derfor er det, at jeg har tænkt på, om det 
ikke var muligt, at jeg kunde blive dimitteret privat«. 
-— — Ley beder så Lindberg, om han ikke vil dimit- 
tere ham; men kommer i tanker om, at adjunkter ved 
Metropolitanskolen ikke må dimittere nogen. — — — 
»Jeg beder Dem derfor — slutter han brevet — om 
Deres råd, og i alt fald stoler jeg på ham, der, som 
Grundtvig så trøstende for den bedrøvede har udtrykt 
sig: løser i nåde til glæde vor gåde, om og vi indvikled 
den selv. 
Med inderlig kærlighed og ærbødighed. 
Deres Kr. Sigfr. Ley.« 


Ved Jakob Kr. Lindbergs bistand ordnedes det da så- 
ledes, at dr. phil. Rudelbach, som fra 1824 var hans 
medudgiver af »teologisk månedsskrift«, og som djærvt stod 
på Grundtvigs side i kampen mod realismen, påtog sig at 
dimittere Ley. Selv! blev Lindberg ved at læse en del 
med Ley. Rudelbach havde bl. a. græsk med ham. Ved 
samme tid måtte Leys ven og skolekammerat Holger Tryde 
også søge privat dimission og fandt den sammesteds. Også 
havde dr. Rudelbach i de dage måttet påtage sig dén 22- 
årige Christen Christensen Østergaards latinske uddan- 
nelse. Østergaard forberedte sig til at være missionær i 
Grønland. Rudelbach tog en krone for timen af dennes 
undervisning.) Han sad nemlig den gang i meget små 


1) Jvf. historisk månedsskrift 1886, side 84 fig. 

kår. Har han måske i begyndelsen fået mindre for Leys 
undervisning, så er honoraret sikkert nok steget i slut- 
ningen af året. Ti på den tid blev Sigfr. Leys fader ved 
et nyt giftermål atter en velhavende mand. Det var i de- 
sember 1826, at »gamle Ley« giftede sig med sin ungdoms- 
vens, den rige guldsmed Clausens attenårige datter. Ved 
dette giftermål fik han rådighed over den store gård på 
hjørnet af Boldhusgade og Gammelstrand, hvor han nu 
flyttede ind, og hvor Sigfred Ley fik sit eget værelse i 
stueetagen. 

Sigfr. Ley nåede ikke at få artium sidst i 1826. Der- 
imod knyttedes der et inderligt og langt venskab mellem 
ham og Rudelbach. Dr. Rudelbach var vistnok i mange 
måder opblæst af sin lærdom, heller ikke var han fri for 
en vis rå optræden; men derhos var han en djærv, dygtig 
og sandhedskjærlig mand, som ikke var bange for at ofre 
sig for den gode sag. 

Leys nærmeste skolekammerater fra borgerdyden nåede 
derimod alt i 1826 at blive studenter. Frederik Hamme- 
rich blev det endog ved nytår 1826. »Nu kunde hans 
fader ikke længer forbyde ham at svømme«. Sigfred Ley 
holdt ham i et tov og lærte ham kunsten på en åben flåde 
ude på skibspladserne. 

I efteråret 1826 tog Harald Laurent artium. Da 
Laurent vilde studere teologi, måtte han nu også i det 
ydre højtideligt skille sig fra det romersk-katolske kirke- 
samfund. Hans forældre havde ladet ham konfirmere 
romersk-katolsk. Men et par år før han blev student, 
havde han i sit indre brudt med papismen. Nu skulde 
han så optages i den lutherske kirkeafdeling. Dette skete 
i desember måned i Glumsø kirke hos præsten Tryde. I 
flere vidners påhør oplæste Laurent et bekendelsesskrift, 
som han selv havde affattet. Han afgav heri en erklæring 
over adskillige ham af pastor Tryde forelagte spørgsmål, 
angående differentspunkterne mellem den romersk-katolske 

og den evangelisk-lutherske bekendelse. Spørgsmålene 
vare 6, nemlig: 1) hvor kilden til den hristelige kundskab 
skulde søges; 2) hvad kirken er, og om den har noget 
synligt overhoved; 3) forholdet mellem tro og gerninger, 
navnlig sådanne gerninger, der indeholde en særegen for- 
tjenstlighed; 4) sakramenterne, deres tal og betydning; 5) 
nadveren sub utraque og 6) helgentilbedelsen. Laurents 
besvarelse af disse spørgsmål var klar og smuk. Denne 
handling betragtedes som en art konfirmation. Han havde 
to såkaldte »faddere«, den ene var digteren Ingemann, 
som alt den gang holdt meget af Laurent, den anden var 
lektor ved Sorø akademi, N. Fogtmann, — siden biskop 
i Ålborg. Tilsidst deltog Laurent i den hellige nadvere. 
— Og fra nu af stod de teologiske forelæsninger ved 
Kjøbenhavns universitet åbne for ham. — 

På samme tid som Laurent blev Laurits agen dimit- 
teret fra borgerdydsskolen. Kort iforvejen mente Sigfred 
Ley, at Hagen under påvirkning af præsten Tryde var ved 
at skilles fra Grundtvig. Han skriver derom til Laurent 
i brev af 27. juni 1826: »Hilsen bringes Dig fra Hagen 
og Holger, hvilke igår morges kom tilbage fra Glumsø; 
og jeg besøgte da den første i hans hjæm, den anden på 
skolen. Hagen var ret indtaget af den trydeske familie, 
og han har talt en hel del med Marie om Dig. Også med 
præsten havde han talt om Grundtvig, og (hvad jeg mindst 
havde troet om Hagen) havde han blevet noget længere 
derude, så havde han formodentlig ladet sig indbilde 
mange ting om Grundtvig, f. eks. at han i kirkens gen- 
mæle ej har anført et bevis imod Clausen (ll). Vistnok 
er det, at man snart må elske den familie, når man kom- 
mer iblandt den, og allerede det hjærtelige »velkommen«, 
som. alle glade ønskede Hagen, skønt de næppe vidste 
hvem han var, indtog hans hjærte, ret ligesom det også 
gik os. Dog havde jeg ej ventet, at præsten skulde kunne 

indgyde Hagen nogen mistanke mod Grundtvig; men det 

lader det dog næsten til, han har gjort. Hvad formår ikke 
også i en elskværdig families omgivelse en kristelig præsts 
tale, endog den er intet mindre end kristelig. Hjærtet er 
glad og åbent, og det kan ej andet, end at det må være 
så, som den elskelige, overtalende mand mener.« — — 

Man mærker den unge Leys nidkærhed. Men i en 
alvorlig åndelig kamptid er det også en nødvendighed, 
særlig i det bløde, danske folk, at der dog findes enkelte 
sådanne stærke karakterer i de kæmpendes rækker, som 
ikke vil vige et hårsbred fra, hvad de ser som sandheds 
grund, og som nidkært våger over sine medkæmpendes 
trofasthed. Sigfred Ley havde sin styrke heri; men selv- 
følgelig lå også en af hans største svagheder på dette 
punkt. Han kunde undertiden drive det altfor vidt. 

Lige så lidt som sine daværende kristeligt ligestillede 
kunde Ley finde sig i Grundtvigianernavnet. Han havde 
herom nogle dage før hint brev skrevet til Laurent: »Jeg 
har igår og iforgårs ej turdet skrive til Dig af frygt for, 
at brevet skulde blive altfor langt. Her vil vel findes 
meget, som pastor Tryde vilde kalde »grundtvigiansk syge- 
lighed«, men jeg håber, at Du har forstået Din ven, og 
så bryde vi os ej om nogen anden. Dog, om den syge- 
lighed, som pastoren bebrejder » Grundtvigianerne« har 
jeg lyst at tale et par ord med Dig. 

Højst forunderligt klinger dette sekt- eller partinavn 
for mig i en kristens mund, som dog vel kender en del 
af Grundtvigs skrifter; ti ingen mand kan vel mindre end 
Grundtvig bebrejdes for enten vitterligt eller uvitterligt at 
have stilet til at skaffe sig noget parti. Hans skrift og 
tale vidnede altid, at det var ikke sin egen ære han søgte, 
men kun den énbårnes. Han bad aldrig folket at antage 
hans meninger, men kun at tro skriften. Det er ikke på 
omtvistelige lærdomme, han vil bygge den kristelige kirke; 
ti derved ved han, at man kun bygger sig selv en syna- 
goge, nej, han tilråber jo selv i kirkens genmæle alle 

kristne: »det er tid, at vi igen forenes om det kristelige 
som læg og lærd, og som de i tankegang forskelligste 
kristelige lærere havde tilfælleds, og som da unægtelig 
er det grundkristelige, forene os derom og tåle hos hver- 
andre al dermed forenelig teologisk forskellighed !« 

Vil den mand, der taler så, stifte sig selv noget parti? 
Det er jo dog i sandhed afsindigt at antage. Og var det 
muligt, at nogen kunde finde på, at ville høre til hans 
parti, der talede således, han, der i skrifter og fra prædike- 
stolen så ofte har bedet: tror ej mig, tror kun sandheden, 
men tro ej engang den, fordi jeg forkynder den! — Vi 
vil ej længer opholde os ved et sektnavn, der mildest talt 
intetsteds har hjæmme, men det er i sandhed dog hårdt 
for Grundtvig, at han, fordi han er kristendommens første 
og, i almindelighed talt, eneste forsvarer i Danmark, at 
derfor af hans navn skal dannes et partinavn. 

Hvad nu sygeligheden angår, som bebrejdes »Grundt- 
vigianerne« (0, at. jeg så tit må nævne dette afsindige 
navn!) da må vel meningen deraf være, at den udspringer 
fra Grundtvig. Men er det ej rasende at antage? Er 
sygelighed ej det modsatte af kraftfuldhed? Det forekom- 
mer mig i det mindste så. Og kan Danmark (forat jeg 
ej skal bebrejdes for at tage munden for fuld) opvise 
nogen kraftfuldere mand end Grundtvig? Dog fordi man 
har kraftfulde arme, kan man være syg i benene. Men 
hvor stikker da Grundtvigs sygelighed? I hans prædiken 
eller som teolog? Han holder sig jo til den sunde lær- 
dom. Som digter? Vis mig en kraftfuldere. Som histo- 
riker? Ja, hvis det er sygelighed at tro, der er en Gud 
til, som styrer verden, og at Kristus er født i tidens fylde 
og opholder sin kirke, da er Grundtvig sygelig som histo- 
riker og søger også at overtale andre til at være det. Jeg 
véd da i sandhed ej, hvor man skal søge det sygelige hos 
Grundtvig; ti at nogen kan kalde det sygelighed, at Kristi 
kæmpe havde mod nok til at nedlægge det embede, som 

han ej længere kunde beklæde ubesmittet, og at han der- 
for ihukom Pauli formaning og trodsede verdens spot, 
ja selv kristnes skæve anskuelser — det kan jeg aldrig 
tro.« — 

Den 30te oktober 1826 faldt dommen i Clausens sag 
mod Grundtvig. Denne skulde foruden sagens omkostninger 
betale en bøde på 110 rdl. Det er fejlt, når man har 
antaget, at Grundtvigs ungdomsven, Treschov, betalte denne 
bøde.)) 

Den 5. november 1826 udstedte nemlig J. Kr. Lind- 
berg følgende opfordring: »Det er os alle, brødre i Kristo, 
bekendt, hvorledes herrens nidkære tjener, N.F. 3S. Grundt- 
vig, har kæmpet for kristendom imod al falsk lærdom; 
det er os alle bekendt, hvorledes hans og kirkens mod- 
stander, prof. Clausen, istedetfor at forsvare sig, har for- 
fulgt sin sag ved retten, det er endelig os alle bekendt, 
at den ret, for hvis domstol sagen førtes, har dømt pastor 
Grundtvig i mulkt. At pastor Grundtvig har stridt ej en 
personlig strid, men både i kirkens navn og for menig- 
hedens skyld, det vide vi alle; derfor er hans sag menig- 
hedens sag; hans dom menighedens. Derfor mener jeg, 
at kristne brødre ville med mig betragte sagen således, 
at vi anse den mulkt, som pastor N. F. S. Grundtvig er 
idømt at betale, som om vi selv vare idømte til at er- 
lægge den; og derfor er det min opfordring til alle mine 
brødre i Kristo, kendte og ukendte, med mig at dele denne 
mulkt, idet vi give hver af hjærtet efter vor evne. 

Hver give af sit hjærtes fylde! og der vil blive sørget 
for, at mulkten og de øvrige med sagen forbundne ud- 
gifter, blive i retten erlagte førend pastor Grundtvig for- 
modes at have i sinde at betale mulkten.« 


1) Således L. Helveg: den danske kirkes historie, s. 490. H. 
Brun: Grundtvigs levnet. Fr. Winkel-Horn: Grundtvigs liv og 
gerning. — Jeg formoder, at advokat Treschov på de andres vegne 
har betalt pengene i retten. 

Sigfred Ley var med til at samle ind til dette øjemed 
blandt Grundtvigs venner og har. på sin efterladte liste 
bidrag fra: skrædermester H. C. Ley 10 rdl. — Christian 
Venninghausen 10 rdl. — Margrethe Catrine Clausens enke 
20 rdl. — 

I oktober 1827 blev Sigfred Ley dimitteret til umiversi- 
tetet af dr. Rudelbach. Det havde knebet lidt, men nu 


var han bleven student, og glad var han. 
Frederik Nygård. 


Fra Bogmarkedet. 


Fra Kristendomsundervisningens Omraade. 

Dr. E. F. B. Horn: 7 hvilken henseende bør vor 
Kristendomsundervisning reformeres?  (Cammermeyers 
Forlag). 

I Skikkelse af en Kritik af Pontoppidans Katekismus- 
forklaring indeholder denne lille Bog en Fremstilling af 
Forfatterens pædagogiske Grundbetragtning. Som Theolog 
er Dr. Horn bekjendt fra et Skrift om »Forsoning og Ret- 
færdiggjørelse«, hvis Indhold er noget i Slægt med Otto 
Møllers Anskuelse; hans Betragtninger over Lærebogs- 
undervisningen er værd at læse, dog helst med Eftertanke, 
det bedste er paa Bunden, og ikke uden Kritik. Forf. 
holder det for Hovedsagen, at »Evnen til at forklare 
kristendommen som en sedelig grundlæggende magt«, 
ikke mangler; man skal »forlade den systematiske dogma- 
tiseren og holde sig livets krav for øje«. Dette er ret 
nok, og han siger meget dybt og sandt derom; men saa- 
ledes som han former sin Grundsætning, har den en paa- 
faldende Lighed med Rationalisternes Krav. De vil jo 

"lære os, at Moralen er det væsentlige i Kristendommen, 
og Dr. Horn er undertiden, synes mig, nærved at sige 
det samme. Han mener, at »i vor ethisk afslappede tid 
trænger man snarere til en theologi bygget paa den grund, 
at mennesket retfærdiggjøres af gjerninger og ikke ved 
troen alene (Jak. 2, 24), end til at lægge retfærdiggjørelsen 
af troen alene til grund.« Han »finder det uheldigt, at 
barnet straks efter åt have lært de ti hud faaer høre, at 
det ikke er muligt at opfylde dem«. Horn er ikke Ra- 
tionalist; men jeg synes, han fraterniserer saa smaat med 
Rationalismens Forposter, noget som han ikke er ene om 
i vor Tid. Man kan dog sikkert komme til praktisk Kristen- 
dom ad andre Veje end den, Rationalismen anviser. Kunde 
det ikke lade sig gjøre at vinde den sædelige Kraft netop 
gjennem Troen? = Rationalisterne mener, at ikke Troen, 
men Livet er det første (Bjørnson); ja, men naar vi ved, 
at i Ordet er Livet, saa kommer alligevel Troen først. 
Først Kilden, saa Floden! Jeg foreslaaer, at vi bliver ved 
med Luther at bygge paa, hvad vi har lært af Paulus; 
han havde Livets Krav klart for Øje. Og saa vilde jeg 
helst nævne som Hovedsagen ved Undervisningen: Evnen 
til at forklare Kristendommen som en aandelig levende- 
gjørende Magt; det passer bedst med, hvad Herren sagde 
om sine Ord: at de er Aand og Liv. 


0. Asperheim: Den bibelske historie. En ledetraad 
Jor skolen og hjemmet. 2. Udg. (Cammermeyer). 

Alt eftersom man er kommen til Forstaaelse af, at 
Børn har mere godt af at høre den bibelske Historie for- 
talt end af at læse den i en Bog, maa det ogsaa klare 
sig, at det er en Haandbog for Læreren og ikke et Ud- 
drag af selve Bibelens Indhold, der nærmest trænges til. 
Det er en saadan Haandbog for Læreren, Asperheim har 
villet give, ikke en Gjenfortælling af det historiske Stof, 

men Oplysninger og Forklaringer til Hjælp for Læreren 
eller for voksne Bibellæsere. Tanken er sund og god, og 
adskilligt godt er der ogsaa i Bogen; men Oplysningerne 
er ikke paalidelige, og Forklaringerne af og til uheldige, 
saa det kan desværre ikke siges i det hele at være et 
vellykket Arbejde. Eksempelvis skal jeg anføre, at Guld- 
kalven siges at være Billedet af en ny Gud ved Siden 
af Jehova. Det passer ikke; Aron kaldte selv Festen for 
Guldkalven en Fest for Jehova, som førte Folket ud af 
Ægypten (2. Ms. 32, 4—5); det skal altsaa være et Billede 
af Jehova selv. Forklaringen af Lignelsen om Klinten 
blandt Hveden bliver helt vild, fordi Forf. glemmer, at 
»Ageren er Verden«. Værst er det dog, at ved Fortæl- 
lingen om Nikodemos henføres Gjenfødelsen ikke til Daaben 
men til Omvendelsen. Bogen kan altsaa kun bruges med 
stor Varsomhed. S. Constantin-Hansen. 


Om Varemarkedet. 
Af Chr. Faber. 


Vare- og Produktmarkedet har i den forløbne Måned 
været fast, men meget roligt, og uden videre Prisforan- 
dringer. — Kaffe har i, de sidste 3 å 4 Uger fra Tid til 
anden bevæget sig nogle Øre frem og tilbage; i de seneste 
Dage er der atter kommen mere Liv i Artiklen, begrundet 
på Meddelser fra Rio, der går ud på, at den kommende 
Høst tegner til at blive meget lille. Priserne er af den 
Grund stegne nogle Øre, så vi idag står væsentlig højere 
end medio December. — Sukkermarkedet uforandret roligt. 
Priserne fra Newyork har i den senere Tid været noget 


" højere; men denne Bevægelse har ikke indvirket på det 

evropæiske Roesukkermarked. Beholdningerne af Sukker 
er vedvarende meget store, så foreløbig vil der næppe ske 
Forandring i de nuværende lave Sukkerpriser. Trykket af 
Udlandet har Kjøbenhavns Sukkerraffinaderier i disse Dage 
nedsat Prisen på Melis, Råsukker, dansk Demerara Nr. 1 og 
alle Fariner med 1 Øre, Demerara Nr. 2 med 2 Øre, hvor- 
imod Noteringen på dansk Puddersukker og Kandis er ufor- 
andret. Kandisbeholdningerne er i Øjeblikket meget små. 

Kryderier. Cassia lignea roligere. På Levering noget 
lavere. En Ladning Cassia pr. Kolumbus er for Øjeblikket 
svømmende til Kjøbenhavn og forventes at lande tidlig hen 
i Foråret. — WNelliker flov; denne Artikel er falden i det 
sidste År 33 pCt. Heri Evropa er Artiklen rolig, derimod 
meldes fra Zanzibar om fastere Priser. — Kardemomme 
synes iår at fortjæne Opmærksomhed. Fra Indien meldes: 
»Der kommer iår næsten ingen ny Varer frem, begrundet 
på, at Høsten er lille; ligeledes eksporterer Ceylon iår 
mindre end de 3 foregående År.« Priserne er endnu enormt 
billige. 

Smørmarkedet flovt og vigende. 


Kornmarkedet. Hvede rolig, snarest flovere. — Rug 
flov og uden Købelyst. — Byg, såvel Foder- som Maltbyg, 
meget fast. — Havre rolig, men fast. 


Foderstoffer. Til Trods for den ringe Omsætning, som 
er et Særkende for denne Årstid, er Priserne på Foder- 
stoffer ikke undergåede nogen Forandring af Betydning i 
den forløbne Måned. Ihændehaverne fastholde Fordring- 
erne og lavere Priser tør næppe påregnes i denne Sæson. 
— Det milde Vejr medfører også, at Tilførslerne kan ske 
regelmæssigt og upåvirket af Vinteren, og derved er Im- 
portørerne i Stand til at tilfredsstille Forbruget, således 
at Priserne ikke påvirkes af øjeblikkelig Knaphed og 
Mangel. — Mais. I denne Artikel er der sket store Om- 
sætninger pr. Forår, og den billige Pris, som sikkert vil 

medføre et stort -Forbrug til Foderbrug, frister også til 
Spekulation. 

Æg." Knaphed og deraf følgende høje Priser er alt, 
hvad der kan meldes fra sidste Måned; men man imøde- 
ser et større Fald, og Prisen ventes efterhånden at gå ned 
i de kommende Måneder. 

Frømarkedet uforandret; kun A/sike, Timothei og 
Agerhejre er gået noget højere. Rajgræs synes også at 
ligge noget fastere. 

Soda er vedvarende meget fast og pludselig stegen 
meget betydelig i England. De danske Fabrikkers Varer 
er nu væsentlig billigere end de engelske. 

Petroleum flov. 

Jærn. Engelske Jærnværksejere har i de sidste Dage 
havt Møde i Birmingham, hvor man enedes om ikke at 
forhøje Prisen på Stangjærn den første Måned, man vilde 
i den Tidsperiode afvente Bevægelserne på Råjærnmarkedet. 
Glasgow melder flovt Marked for Råjærn. Herhjemme be- 
gynder man nu alvorlig at mærke Jærnets Stigning. Kakkel- 
ovne er f. Eks. væsentlig højere i Pris, end de har været. 
Finansministeren har tilsendt Finansudvalget en Meddelelse 
om, at Overslaget på Frilagerbygningen bliver, begrundet 
på Jærnets Stigning, at forhøje med ca. 60,000 Kr. 

Sprit. For at fremme denne Industri, særlig for Eks- 
port, har Ruslands Regjering tilbudt Statsgodtgjørelse for 
al den rektificerede Sprit, som Brænderierne i Rusland 
fremtidig producere og udføre. 

Om Skibsfarten siger Børstidenden, at i de sidste 
Måneder af 1889 indtraf der nogen Afslappelse i Begæret 
efter Skibsrum, Fragtsatserne måtte delvis nedsættes, og 
Fragtmarkedets skibskyndige Folk bedømmer den nuvær- 
ende Situation forskjelligt. De sangvinske betragter Af- 
slappelsen som forbigående og som en Følge af Årstiden, 
de melankolske mindes derimod den Tid, da Frejas Flåde 
ikke var Prioriteterne værd, og da Dampskibsfragterne 

knap dækkede Skibenes Kulforbrug; de finder megen Lighed 
imellem den nuværende Situation og den Periode, der gik 
umiddelbart foran hin store Dekadence. Nu som dengang 
har de høje Fragter varet flere År, nu som dengang er 
Tonnagen skudt i Vejret, nu som dengang er der foregået 
en enorm Stigning i Jærnpriserne. Og de sagkyndige med 
det melankolske Temperament forudsiger, at snart igjen 
vil Fragterne falde dybt, ledigliggende Skibe fylde alle 
Havnehbassiner, Skibsværfterne stå tomme og Jærn atter 
blive billigt. At Pessimisterne straks får Ret i denne På- 
stand er ikke helt sikkert; Handelen er i de sidste fem 
År undergået store Forandringer. Skibe med fulde Lad- 
ninger farer nu på Argentinien, Øst-Afrika og på andre 
uciviliserede Egne. 

Medens det er nogenledes let at danne sig et Begreb 
om Søfartsvirksomhedens Rentabilitet, forholder det sig 
noget anderledes med Landets anden store Erhvervskilde, 
Agerbruget. Her hvor Priserne ikke er det eneste afgør- 
ende, burde der helst foreligge nogen pålidelig Statistik 
over Høstudbyttet etc. Statistiken mangler imidlertid, og 
man må dømme efter Indtryk fra spredte Beretninger. Det 
synes da, at der ifjor snarest har været Fremgang. Ikke 
således at forstå, at Jordejendommes Værdi skulde være 
kommen tilnærmelsesvis op til de foregående gode Tiders; 
men for de danske Landmænd, der efterhånden har fundet 
sig til Rette i Forandringen og redet Stormen af, synes 
1889 at have været heldigt, og Året gik ud med høje Sæd- 
priser og let Forretning i Kornvarer. Det var også i Årets 
sidste Måneder, at Indførslen af Foderstoffer antog over- 
ordentlig store Dimensioner, ja, så store, at de Beløb, der 
måtte afsendes til Udlandet som Betaling for denne Ind- 
førsel, bragte kjøbenhavnske Bankdirektører til at frygte 
en for brat Ende på det danske Pengemarkeds Rigelighed. 
Denne Skræk bidrog vel sit til de to- Diskontoforhøjelser, 
hvorved Renten hævedes først til 31 og derpå til 4 pCt. 

Nu kommer det an på, om Kreaturerne giver de Millioner 
igen, som de får at æde. Foreløbig har Foderstofindførslen 
i al Fald opfedet de kjøbenhavnske Foderstofhandlere. De 
fleste af dem tjente i Fjor mange Penge. Den jævne Ud- 
vikling og Fremgang har ikke strakt sig fra den alminde- 
lige Agerbrugsvirksomhed til den særlige Del deraf, der 
er knyttet til Sukkerindustrien. 

Det vil være i frisk Minde, hvor lavt ned Sukker- 
priserne var kommen i foregående År, og at de derpå i 
Forsommeren 1889 tog pludselig Fart opefter. Spekulations- 
manøvrer havde vel deres Del i denne Prisstigning, men 
et slet Udbytte af Kampagnen 1888—1889 var dog den 
fornemste Årsag. En Tid så det endda ud, som kunde 
der blive Sukkermangel. Den engelske Premierminister, 
Lord Salisbury, troede derpå og fortalte det i en af de 
mange Taler, han holdt i Anledning af den projekterede 
internationale Sukkerforening. 

Men der blev ingen Sukkermangel den Gang. De 
gamle Forråd holdt rigeligt ud, indtil den ny Høst kom i 
Markedet, rigeligt, som en Guds Velsignelse, der truer alle 
Sukkerfabrikker med store Tab. Sukkerpriserne er atter " 
komne i Dalen, og store Statistikere har deres Besvær 
med at udregne, hvor langt de endnu må ned, inden der 
kan skabes Købere for alt Evropas Roesukker og alt Koloni- 
ernes Rørsukker. 

»De danske Sukkerfabrikker« har dog — i al Fald i 
en vis Forstand — havt mere end forbigående Fordel af 
den høje Konjunktur,  Fabrikkerne lå nemlig inde med 
endel af deres Aktier. De havde tilforn ikke kunnet sælge 
dem til pari, men da Talen om »Sukkermanglen« gik, og 
da Fabrikkerne faktisk tjente mange Penge ved Sukker- 
salg til høje Priser, blev også Sukkeraktier begærte; Be- 
styrelsen realiserede Aktiebeholdningen resolut, og når der 
nu kommer slemme År, og de bestående Kontrakter med 
Roedyrkerne atter tynger hårdt på Fabrikkernes + Drifts- 


322 


regnskab, vil Aktieselskabet have større Modstandskraft 
end forrige Gang. 

Vekselrenten. Bankerne i Kjøbenhavn har nedsat 
Renten for Veksler til 3:—4—41 pCt., tyske Rigsbanker 
til 4—42 pCt. 

I Hamborger Handelskammers Årsberetning for 1889 be- 
klager man sig højligen over, at den danske Regering har 
inddraget Natiltoget sydpå; som Følge deraf er den jydske 
Post til Tyskland forsinket 3 Time, og Brevene når først 
Adressaterne om Middagen lige før Børstiden. Man hen- 
stiller til Regeringen at gøre alt for, at Natiltoget snarest 
bliver genoptaget. 


I Tyskland indbyder et Konsortium for Øjeblikket til 
Aktietegning i en Cementfabrik i Ålborg, med et velspækket 
og lovende Program, men som er mere æventyrligt end 
virkeligt. 


Russiske Finanser. Der ymtes om, at den russiske 
Finanshusholdning forrige År har været meget gunstig, 
hvorfor. der atter spekuleres i Konverteringer… Denne Gang 
er det Orient-Lånet, der omfatter 800 Mill. Rubler, der 
skal omforandres, og som blev optaget af den sidste tyrk- 
isk-russiske Krig. Renterne af disse Obligationer betales 
i Papirspenge, hvorfor Salgskursen i sin Tid kun var 
55 pCt., nu er Berliner-Kursen på disse Effekter stegen 
til 70 pCt. 

Konflikten mellem Portugal og England er nu til- 
spidset således, at sidste Land har sendt den lille Fast- 
landsmagt et Ultimatum, der har bevirket et Ministerskifte 
i Lissabon, som nok ender med, at »den lille« må bukke 
Nakken. 


Pasteur havde forleden Dag Besøg af en Journalist, 
der spurgte den berømte Videnskabsmand om, hvad Influ- 
enza var? Pasteur svarede: »Man må søge, min Herre, 
man må søge ....« 


Odense, den 20. Januar 1890. 

Feodor Dostojevski. 


Af Holger Begtrup. 


Ti et sandt menneskeliv her på jorden hører der to 
hovedsider, sorg og glæde, der skifter og mødes som skygge 
og lys. Men det er meget sjældent, at et enkelt menneske 
har disse sider af livet lige stærkt indpræget i sin sjæl. 
Langt snarere kan man inddele menneskene i to grupper, 
eftersom de lever på lys- eller skyggesiden af livet. Hvem 
af disse der har udsigt til at nå videst fræm mod det 
store fælles mål, er ikke så lige at afgåre. Lykken og 
ulykken har hver sin måde at opdrage deres burn på, og 
børnene får hver sin lærdom i livets skole. Lykkens 
bårn vil have sans for det spirende håb, barnlighedens 
magt og det virksomme livs velsignelser. Sorgens bårn 
vil have &je for de dybe savn, barnehjærtets suk og lid- 
elsernes forædlende magt. I begges livssyn kan der rum- 
mes en rig poesi — en jublende lovsang eller en vemodig 
længselssang. Hver side af livet har derfor sine digtere. 
— Dostojevski hører til sorgens skjalde. Hans ypperste 
digtning er som en lidelsernes lovsang, og hertil er han 
bleven opdragen igennem et liv, rigt på lidelser og sorger. 


1. Opvæxt og ungdomsdigtning. 

Feodor Michajlovitsch Dostaojevski — født i oktbr. 
1821 — er af adelig byrd ligesom næsten alle andre be- 
romte russiske mænd; men han blev opfødt under for- 
holdsvis trange kaar i en stor birneflok. Hans fader var 
fattiglæge ved Mariehospitalet i Moskva. Fra barnsben 
blev han således vant til at se sygdom og lidelser på 
nært hold, og den store bys snævre forhold satte tidlig 
skranker for hans udvikling i flere retninger. Han havde 


ikke som Turgenjev og Tolstoj en stor herregårdshave med 
nDanskeren, III, 21 


XL 


324 


alle dens herligheder, frihed og fredhellighed at tumle i 
som barn; — en hovedstad mangler jo plads til et sådant 
paradis; og selv de små haver, der findes, kan mønstres 
fra alle sider og er gærne fælles for mange familjer. — 
Hans fader ejede dog en lille gård på landet, og dér var 
familjen ude i sommertiden; men bårnene fik aldrig tid 
til rigtig at føle sig hjæmme derude; såsnart ferien var 
forbi, måtte de afsted igen til Moskva for at hænge over 
skolebøgerne. Som ældre mand har Dostojevski nedskrevet 
nogle barndomsminder fra sit ophold på landet i den nyde- 
lige lille fortælling Maréi,) og det er ejendommeligt at 
lægge mærke til, hvad det er, han især kan huske: »Jeg 
er i færd med at brække en hasselkæp af til at piske 
frøer med; hasselkæppe har det fortrin, at de svipper ud- 
mærket, men en birkevånd er alligevel sejere i længden. 
Jeg er også optagen af insekterne i skoven, især af bil- 
lerne, dem samler jeg på; nogle af dem er meget strål- 
ende og glimrer, så det er en lyst. Ligeledes synes jeg 
godt om de små rappe, rødgule firben med sorte pletter 
på ryggen, men snogene er jeg helst fri for at se på altfor 
nært hold; for resten er snogene meget sjældnere end de 
rødgule firben. Hvide svampe og andre paddehatte voxer 
der ikke mange af i vedkastet, for at finde dem må man 
gå ind i den rigtige skov. — Intet i verden har været 
mig så kært som skoven med dens svampe og vilde bær, 
med dens biller og spyfluer, småfugle og pindsvin og med 


den mig så forunderlige duft af fugtige, smulrende blade.« . 


Man mærker heri en ejendommelig sans for alle de små 
enkeltheder, skoven er ham som et musæum, der er fuldt 
af en mængde små dyr, der morer ham ved deres sær- 
heder. Men man savner det trygge helhedsindtryk og den 
store natursans, som f. ex. udmærker Turgenjev. Dosto- 
jevski har åbenbart som barn kun følt sig som gæst i 


1) Oversat i Thor Langes Wesna. 

skov og mark, og hans senere liv gav ham ingen lejlighed 
til at dvæle i den fri natur med alle dens herligheder; 
han tilbragte næsten al sin tid imellem fire vægge og i 
de kvalme byer. Derfor hår hans digtning næsten ingen 
billeder fra det brogede naturliv. 1 en af sine store 
romaner, »Nihilister«, har han f. ex. kun ofret 5 linjer 


på en naturbeskrivelse, hvori han endda tegner os en. 


snorlige landevej, tilsølet af regn og omgivet af nøgne 
stubmarker. Dette er et stort savn ved Dostojevskis ar- 
bejder. I digtningen som i det daglige liv er naturindtryk 
næsten uundværlige. De giver stemning og farve i livs- 
billederne, kvæger sindet ved deres skønhed og lindrer 
pinagtigheden ved menneskelivets sønderrevne og hæslige 
sider, i det de udfylder og overklæder fræmstillingen af 
det indre livs brydninger. Ved denne mangel bliver Dosto- 
jevskis stil trods sin indre kraft ligesom nøgen og glans- 
løs, og hans fortælling virker tit ophidsende, ja afskræk- 
kende, fordi den ikke hyller sjælens liv i dets naturlige 
klædning, men tværtimod afdækker og blotter de indre 
dele. Hans skildring giver med al sin sandhed ikke altid 
et naturligt virkelighedsbillede, men kommer altfor meget 
til at ligne et menneskelegeme, hvor huden er afdragen, 
så de indre blodige dele ligger blot. Det var på dette 
indre menneskelivs område, han kom til at gåre sine dybe, 
tit bitre erfaringer. 

Allerede som dreng var Dostojevski sygelig og led af 
sære indbildninger. I ovennævnte lille fortælling mindes 
han, hvorledes han, midt som han gik ude på marken, 
pludselig syntes, at han hørte en råbe i øret på ham: 
»Der kommer en ulvl« og ude af sig selv af rædsel styrter 
han afsted, indtil han træffer en mand, som går og plåjer. 
Forst ved hans rolige tale fortager skrækken sig, og han 
bliver klar over, at det hele har været et selvbedrag. — 
Under sin opvæxt begyndte han at lide af ligfald, som 


siden ofte hjæmsøgte ham, især efter hans fangetid. Denne 
21% 


prnetingnnsmenneen 

svaghed gjorde ham indesluttet, og han vænnede sig tidlig 
til at søge sin glæde i bøgerne. Allerede som dreng læste 
han en masse romaner af russiske og fremmede forfattere, 
deriblandt Walter Scott, og da han var bleven voxen, greb 
hans læselyst videre om sig. Til hans yndlingslæsning 
hørte Dickens, hvis påvirkning er kendelig i hans forste 
. arbejder, og tyskeren Hoffmann, hvis overspændte roman- 
tik han som yngling rigtig svælgede i. 

Ved året 1840 kom Dostojevski sammen med sin 
broder Alexis som student til St. Petersborg og blev op- 
taget på den militære ingeniørskole. Derefter fik han an- 
sættelse ved et regeringskontor og titel af hofråd. Han 
levede meget ensomt i disse ungdomsår i hovedstaden. 
Udenfor kontortiden tilbragte han dagen ug den halve nat 
med romanlæsning og digterdromme. Han kendte næsten 
ingen mennesker, og når han derfor trængte til adspred- 
else for sit indelukkede sind, måtte han søge den i livet 
på de store gader. De håje huse og den travle færdsel 
blev den »natur«, hvori han udhvilede og luftede sine 
trætte tanker. Enhver, der som ungt menneske har levet 
nogle enlige år i København, vil kende lignende stem- 
ninger. I fortællingen »Lyse nætter«?) har Dostojevski 
givet en livlig skildring af dette uskyldige men fattige 
gadestrygerliv. — »Folk på gaden kender naturligvis ikke 
mig, men jeg kender dem. Jeg kender dem ud og ind, 
jeg har gransket deres udtryk, jeg glæder mig, når de er 
fornåjede, og jeg bliver gnaven, når de har et nedslået 
udtryk. Jeg har næsten sluttet venskab med en gammel 
mand, som jeg hver dag til bestemt tid møder ved Fon- 
tanka. Han ser så ærværdig og alvorlig ud. Han taler 
altid med sig selv og gestikulerer med venstre hånd. I 
højre hånd har han en lang snoet stok med forgyldt knap. 
Han har allerede lagt mærke til mig og viser levende 


1) Oversat under navnet >»Hvide nætter« i det norske Øre-biblio- 
thek for 1888. . 

interesse for mig. Hvis jeg tilfældigvis engang ikke skulde 
indfinde mig ved Fontanka til sædvanlig tid, kan jeg være 
sikker på, at han bliver urolig. Derfor var vi somme 
tider lige ved at hilse på hinanden, især når vi begge var 
i godt humør. Og så, når vi ikke havde set hinanden i 
hele to dage og så traf hinanden igen den tredje, tog vi 
uvilkårlig til hattene. Men så besindede vi os i rette tid, 
lod hænderne synke, lod det bero ved at vise interesse 
og gik forbi hinanden.« — Et rørende billede på to ene- 
boeres trang til broderskab i den store menneskevrimmel ! 
— »Også husene er gode bekendte af mig. Mens jeg går 
gennem gaderne, er det, som om hvert hus trænger sig 
fræm og ser på mig med alle vinduerne, som om de vilde 
sige: »God dag, hvordan står det til med Dem? Jeg er, 
Gud ske lov, også frisk, og i maj måned skal jeg have 
en etage til.« Eller: »Hvordan lever De? Imorgen skal 
vi begynde med reparationerne.« Eller: »Jeg havde på 
et hængende hår brændt ned og har været gruelig bange« 
o.s.v. Men aldrig kan jeg glæmme historien med et lille 
lyserødt hus. Det var et tækkeligt lille hus af sten; det 
så' så venlig og indbydende hen på mig og så stolt hen 
på sin plumpe nabo, at hjærtet hoppede i livet på mig 
af glæde, hver gang jeg gik forbi det. I forrige uge gik 
jeg" igen igennem den gade, og da jeg ser hen på min 
kære ven, hører jeg en sårgmodig stemme: »De har smurt 
gul maling over mig!« Hvilke umennesker! De har ikke 
skånet nogen ting, ikke en gang såjlerne og arabeskerne, 
og min ven er gul over det hele som en kanarifugl. Jeg 
var ude af mig selv af vrede over dette syn, og lige til 
idag har jeg ikke været istand til at gensé huset, som har 
lidt en så bedrøvelig medfart.« — Det er ejendommeligt 
at se, hvorledes digterens smægtende trang til naturliv 
skaffer sig næring ved at omdanne de døde stenmasser 
til levende væsener. Men hvor mange af hjærtets og fan- 
tasiens åbne og friske ævner må ikke afstumpes og visne 

under sådanne forhold! Desmere udvikles derimod det 
indadvendte liv i sygelig retning. 

Imellem disse husrækker færdedes den unge drommer 
hver dag, når han gik til og fra kontoret, og gladest var 
han henimod aftenen, når han kunde bryde op fra sit 
kedelige arbejde. — »En egen følelse af velvære viser sig 
på hans blege, noget overanstrængte ansigt. Det er ikke 
med ligegyldighed, han imødeser aftenrøden, som langsomt 
kommer til syne på den kolde Petersborgerhimmel. — Han 
er glad, fordi han er færdig for idag med de byrdefulde 
forretninger, som en skoledreng, når skolen er sluttet, og 
han kan rende sin vej. Se på ham fra siden. De vil 
strax bemærke, at det virker godt på hans svage nerver 
og sygelig ophidsede fantasi, når han føler sig tilfreds. 
Han er falden i tanker over noget. Er det angående 
middagsmaden? Eller om, hvor han skal tilbringe aftenen? 
Hvad er det, han ser så ivrig efter? Måske efter den 
herre dér med det fornemme udseende, som hilser så 
høflig på den dame, som kører forbi ham i sin blank- 
lakerede kaleschevogn? -— Nej! Hvad bryder han sig 
nu om disse ubetydeligheder? Han føler sig rig nok 
ved sit eget ejendommelige liv, og den sidste stråle fra 
den nedgående sol, som danser foran ham, fræmkalder 
en hel sværm af billeder og indtryk i ham. Han lægger 
næppe længer mærke til vejen, hvor ellers de mindste 
småtterier kan sætte ham i bevægelse. Fantasiens gud- 
inde har alt med lunefuld hånd trukket sine gyldne grund- 
tanker op for ham og åbnet hans blik for et uanet, vid- 
underligt liv, og hvem véd — måske hæver hun ham fra 
det prægtige granitfortov, som han går på, op til den syv- 
ende himmel, krystalhimmelen! — Derfor for han også 
sammen og havde nær sat i et skrig af skræk, da en 
meget ærværdig gammel dame standsede ham midt på 
fortovet og spurgte ham om vejen, som hun havde mistet 
rede på. Ærgerlig går han videre og mærker næppe, at 

de forbigående ser på ham og ler, og at en ung pige 
bange går af vejen for ham. Men fantasien greb alt 
dette i farten på sin legende måde — den gamle dame, 
de lattermilde forbigående, den unge pige og bønderne, 
som lavede deres aftensmad i bådene på Fontanka — 
den tog alt og alle i sit net ligesom en flue i et spindel- 
væv. Med disse nyerhvervede skatte går særlingen hjæm 
og sætter sig tilbords. — Det bliver mårkt i værelset, 
hans indre er tomt og trist, hele hans dråmmerige falder 
sammen om ham, uden støj og uden at efterlade sig det 
mindste spor. Dyb stilhed hersker i hans lille værelse. 
— Den bog, som drøémmeren har grebet på lykke og 
fromme, glider ud af hans hånd, endnu fårend han er 
kommen til tredje side. Hans fantasi er igen i bevægelse, 
atter viser der sig en ny verden, et nyt fortryllende liv 
for ham i strålende perspektiv. Ny drom — ny lykke. 
En ny udgave af den ny, søde gift. De spørger måske, 
hvad han drommer om? Hvorfor spårge derom! Om 
at — — —. Om digterens livsbane, som i begynd- 
elsen ikke bliver forstået, men som siden vinder digter- 
kronen — — —.« 

Det er let at indse, at en sådan yngling ikke duede 
til kejserlig russisk æmbedsmand. Efter få års prøve tog 
Dostojevski sin afsked fra statens tjæneste og slog ind på 
forfatterbanen, hvor hans fårste forsøg kronedes med glim- 
rende held. Indtrykkene fra kontorlivet gav ham æmnet 
til hans forste bog: »Fazttige folk«.7) Helten i denne 
fine, psykologiske digtning er nemlig en kejserlig kopist, 
den stakkels halvgamle, fattige og enfoldige Makar Devusch- 
kin, som har forelsket sig i sin kånne lille genboerske, 
Varvara Alexejevna. Skønt hr. Devuschkin er kejserlig 
æmbedsmand, så er hans lån dog så lille, at han næppe 
kan holde sig en anstændig uniform, endsige at han skulde 
kunne tænke på at gifte sig. Hans »lille due«, »Varinka«, 
i 1) Oversat på dansk af C. Saraww og Erna Juel-Hansen, 1884. 

er lige så fattig, og de føler begge to, at deres kærlighed 
kun er en spæd og-bleg blomst, som aldrig vil få lov at 
sætte frugt. Imidlertid er det dem dog en glæde og trøst 
at vexle breve med hinanden, og det er denne brevvexling 
mellem to »fattige«, som danner bogens indhold. Den 
gode Makar Devuschkin bor i et stort, forfaldent hus, hvor 
der sidder en mængde andre fattige familjer til leje, og 
hans breve giver et rørende billede af nøden, striden og 
fællesskabet mellem disse stakkels folk. Varvara Alexej- 
evna bor alene med en trofast pige og ernærer sig kummer- 
lig ved at sy. Til slut får hun et ægteskabstilbud af en 
velstående købmand, som hun med sin trofaste elskers 
minde tager imod, og således afbrydes deres skyldfri, håb- 
løse forbindelse. Bogen giver et usædvanlig fint og ve- 
modigt sjælebillede; dens grundstemning er et kraftesløst, 
tålmodigt tungsind under fattigdommens ubarmhjærtige tryk. 
Ingen vil kunne læse denne yndefulde klagesang uden at 
gribes deraf. Det er en af de dybeste strænge i den tung- 
sindige og tålmodige russiske folkenatur, som klinger os 
i møde, og man føler, hvorledes Dostojevskis egen livs- 
førelse har modnet ham til at skrive denne geniale bog. 

»Fattige folk« er skreven 1845, og såsnart den udkom, 
blev den hilset med jubel. Ruslands ståorste kritiker, B/e- 
linski, blev aldeles betagen af den og sad et par døgn 
fordybet i den. Da han fårste gang traf den unge digter, 
råbte han til ham: »Forstår De nu også selv, hvad De 
har skrevet? Véd De, at De med deres tyve år allerede 
har smagt selve sandhedens kærne, har tolket kunstens 
dybe grundord? Sandhedens vej ligger Dem nu som 
kunstner åben! Følg den, og De vil blive en navnkundig 
digteri« — »Fattige folk« blev kaldt Ruslands fårste sociale 
roman og læstes overalt. Selv på de højeste steder vandt 
den bifald, som man kan se af den unge Turgenjevs spotte- 
vers over forfatteren :”) ' 

1) Oversat af Thor Lange i > Wesna«. 

Dostojevski, gæve ridder 

Af den traurige figur, 

Der til hest på næsen sidder 
Af vor fræmtidsliteratur! 

I din saddel strunk du knejser, 
Nu en kæmpe, nys en dverg, 
Synlig selv for Ruslands kejser, 
Rost af hertug Leuchtemberg. 


Således var Dostojevski på en gang blevet en navn- 
kundig mand, der hurtig blev draget frem fra sin triste 
tilværelse i livets skygge fur at smage solskin og glæde 
blandt beundrende venner. — Men skyerne samlede sig 
altfor snart igen over hans hoved og skabte ham en endnu 
tungere tilværelse end det ensomme dråmmeliv i hoved- 
staden. 


2. Fangeliv i det døde hus. 


Dostojevskis ny virksomhed som forfatter bragte ham 
i livligt samkvæm med BJjelinski og den kreds af yngre 
kræfter, der samlede sig om denne udmærkede og fri- 
sindede leder. Opmuntret ved denne omgang skrev den 
unge digter i de følgende år flere mindre fortællinger, 
såsom »Dobbeltgængeren« og »Lyse Nætter«, hvoraf dog 
ingen kom i håjde med hans fårste arbejde. Men des- 
værre var digtekunsten ikke det eneste æmne, der optog 
den unge kreds af oplyste og begavede folk, som Dosto- 
jevski nu var kommen i lag med. 

Rusland blev dengang styret af kejser Nikolaus, som 
havde et stort ord på sig i hele Evropa som enevældets 
jærnhårde håndhæver. Han. tillod ingen ændringer i det 
bestående og tålte ingen kritik af statens sager. Men den 
unge slægt, som fulgte livlig med udviklingen i det frie 
Vesteuropa, var stærkt påvirket af tidens voxende liberal- 
isme og nærede et sværmerisk håb om folkestyrets ind- 
førelse i det store Rusland. Enkelte gik i deres tanker 
endnu videre og dråmte svagt om en blodig statsomvælt- 

ning i »socialistisk« ånd. — De fleste ønskede dog kun 
ad lovens vej at løse den gamle styrelses hårdeste tryk. 
Men selv dette regnedes af czaren og hans æmbedsmænd 
for højforræderi, og enhver forhandling om disse spårgs- 
mål måtte derfor holdes i det skjulte. Af den grund op- 
stod der flere hemmelige selskaber til fri drøftelse af 
'" samfundssporgsmål, og det kunde naturligvis ikke undgås, 
at dette gav de vildeste fræmskridtsmænd bedre ørenlyd 
og videre frisprog, end ønskeligt var. 

Blandt disse hemmelige selskaber var der et, som var 
dannet af unge forfattere og videnskabsmænd. De sam- 
ledes hver fredag hos en mand, som hed Petraschevski, 
og Bjelinski var det ledende medlem. I dette selskab lod 
nu den unge Dostojevski sig optage. Formålet var at virke 
for livegenskabet ophævelse og indførelsen af en bedre 
retspleje, og programmet lød på >»i tale og skrift at virke 
for udbredelsen af kærlighed til næsten og bringe men- 
neskene til sandheds erkendelse«. Men efter Dostojevskis 
senere udtalelser hørte vantro tanker og vidtgående social- 
istiske lærdomme med til forhandlingens æmner. 

I marts måned 1848, da den politiske spænding og 
regeringens frygt for oprår var på sit håjeste, blev sammen- 
komsterne i Petraschevskis hus røbede af en forræder. 
Men regeringen lod fårst de enkelte deltagere grundig ud- 
spionere, inden den skred ind. — Den 23. april 1849 blev 
hele selskabet arresteret. Tolv medlemmer blev strax igen 
løsladte, men 21, og iblandt dem »den forhenværende in- 
geniør, titulærråd F. M. Dostojevski«, blev kastede i fængsel 
og stillede for en krigsret. Anklagen mod Dostojevski lød 
på »delagtighed i forbryderiske planer, udbredelse af et 
privatbrev, indeholdende forhånelser af den allerhøjeste 
magt og den rettroende kirke, samt forsøg på at mang- 
foldiggére skrifter mod regeringen ved en håndpresse.« — 
Først efter otte måneders forhør og ensomt fængsel fik de 
anklagede deres dom, der lød på — døden. 

Den 22. december førtes de démte i bidende frost 
ud på Semenovpladsen — fortæller Dostojevski siden i et 
brev til sin broder Michael. »Her blev dommen oplæst 
for os, som beskikkede os alle døden. Man gav os korset 
at kysse, brød kårderne over vore hoveder og førte 
os i de hvide dødsskjorter, Derpå blev de tre forste af 
os bundne til pæle for at lide døden. Da jeg var den 
sjætte i rækken, troede jeg, at jeg kun havde få minutter 
tilbage at leve i. Jeg tænkte på dig, broder, og dine. — 
Det lykkedes mig også endnu at omfavne Plesstschejev og 
Durov, som stod ved siden af mig, og sige dem farvel. 
Pludselig blev der trommet til retræte, vi blev løste og 
førte ned, og man læste op for os, at Hans Majestæt 
skænkede os livet. Derpå blev de endelig bekræftede 
domme læste håjt.« Dostojevski slap med 10 års tvangs- 
arbejde i Sibirien, som siden af kejserlig nåde forandredes 
til 4 års tvangsarbejde og 4 års tjæneste som menig soldat, 
selvfølgelig med tab af adelsære og borgerret. 

Selve juleaften kørte Dostojevski med to lidelsesfæller 
i slæder ud af St. Petersborg, under bevogtning af gens- 
darmer. Hans sjæl var fyldt af en grænseløs smerte, 
medens han susede afsted gennem gaderne og så op til 
de kendte huse, der strålede af julelys. Bl. a. kom han 
forbi sin broders bolig, som nu var lukket for ham. I 
en frygtelig kulde kørte de otte mil, indtil de julemorgen 
kl. 4 nåede Schiisselborg og fik lov at varme og veder- 
kvæge sig lidt i en krostue. Derefter gik det videre mod 
øst. Overalt, hvor de standsede, stråommede folk til og 
gabede på de lænkede fanger. Under en forfærdelig sne- 
storm kårte de over Uralbjærgene og tog afsked med Evropa, 
som nu lå bag dem med hele deres forbigangne liv; foran 
sig havde de Sibirien, med den uvisse skæbne, som væntede 
dem dér.”) 


1) Se Dostojevskis brev til broderen Michael, overs. i Goteborg 
H.- och Sj.-Tidn., 30. septbr. 1885. 

Den 23. januar kom fangerne til Tobolsk, hvor de 
fik lejlighed til at træffe nogle af de såkaldte »dekabrisier«, 
d. e. folk, som havde deltaget i decembervpråret 1825. 
»Hvor det dog er nogle prægtige mennesker«, skrev Dosto- 
jevski siden om dem — »skåønt de nu i 25 lange år har 
dåjet ondt under deres hårde. forvisning. Vi så dem kun 
flygtig, da vi holdtes under strængt opsyn, men de sendte 
os mad og klæder og trøstede og opmuntrede os, så godt 
de kunde.« — Efter et kort ophold i Tobolsk gik rejsen 
videre til Omsk, og i nærheden af denne by kom Dosto- 
jevski endelig til den lille fæstning, hvor han skulde leve 
sin fangetid. Den ligger omtrent lige så langt fra Ural- 
bjærgene i øst, som Muskva ligger i vest. 

Allerede i Tobolsk havde han fået den grå og brune 
fangedragt på og var bleven raget på hovedet og smeddet 
i lænker, som blev bårne om benet inderst på kroppen 
og aldrig blev tagne af i fængselstiden. I Omsk traf 
fangen sine fræmtidige herrer. Fæstningens kommandant 
var en menneskelig mand, men hans nærmeste under- 
ordnede, »maforen«, var en fej tyran og dranker, som 
voldte de stakkels fanger alle mulige kvaler. »Han be- 
gyndte sin virksomhed« — skriver Dostojevski til sin 
broder — »med at sige os, at vi var nogle rigtige fæ- 
hunde, og han lovede at piske os, hvis vi gjorde os skyldige 
i den mindste overtrædelse. Når han kom til os i fæng- 
sejlet, var han altid fuld, jeg har aldrig set ham ædru. 
Han søgte strid med fangerne og lod dem piske, fordi 
han mente, at de var fulde. Under en af sine natlige 
tilsynsvandringer lod han en gang en fange piske, fordi 
han — sov på håjre side, og en anden, fordi han talte i 
såvnel — Tænk dig så, broder, at dette uhyre var vor 
uindskrænkede herre, og at det var ham, som hver måned 
indsendte rapporter til St. Petersborg! — Jeg kom, Gud 
ske lov, ikke i hans klør.« Andenstedsfra véd man dog, 
at Dostojevski ikke slap for at blive knuttet. I et og 

andet af sine senere skrifter nævner han udtrykkelig de 
skrækkelige lidelser, som denne barbariske, nu aflagte, 
straf voldte legeme og sjæl. 

I fire lange år levede Dostojevski nu som straffefange 
i den lille sibiriske fæstning, og hvad han oplevede i denne 
tid, har han siden fortalt i »Optegnelser fra det døde 
hus«,") en bog, som vel må kaldes enestående i verdens- 
literaturen af den ligefræmme grund, at det ellers aldrig 
hænder i vore dage, at en højtbegavet, fintfølende og 
menneskekærlig digter kommer til at bo i et tugthus 
mellem grove misdædere. Det kan med rette siges om 
den danske digter Kaalund, at hans stilling som lærer ved 
Vridsløselille gav hans digtning et alvorligt mærke. Men 
hvor langt dybere var ikke det indblik, som Dostojevskis 
sørgelige skæbne gav ham i hans elendige medfangers 
underlige liv! — Hans bog bærer derfor også det stærk- 
este præg af de personlige oplevelser, skånt han i formen 
har måttet afvige fra de virkelige forhold, eftersnm det 
ikke gik an at gåre fortælleren til det, han var, en uskyldig, 
politisk forbryder. Han lader derfor helten være en rus- 
sisk adelsmand, som i et pludseligt anfald af skinsyge 
har dræbt sin kone, men som ellers efter alle sine anlæg 
passer lige så lidt i et tugthus som Dostojevski selv. 

Fængselsgården lå i et hjårne af fæstningen lige op 
til fæstningsvolden og var indhegnet af et håjt plankeværk 
af tilspidsede pæle. Igennem sprækkerne kunde man hist 
og her kikke ud til en grån vold, hvor der altid vandrede 
skildvagter op og ned. I gården lå der nogle lange, lave 
træbygninger til sovehuse og køkken for fangerne. I hver 
sovestue boede der omtrent 30 fanger, som dag og nat 
levede sammen. Der var aldrig lejlighed til at være ene 
undtagen når man gik sin tur på den lange, smalle grån- 
ning mellem husene og plankeværket. Om natten sov 

I) Oversat (med forkortelser) af Knud Berlin i ,,Dansk Folke- 
bibliothek", Nr. 39—40. 

fangerne på rad langs væggene på smalle træbænke. Det 
var et uhyggeligt syn at se dem ligge der i det svagt op- 
lyste, lave og kvalme rum. Hver gang én vendte sig, 
hørte man hans lænker rasle, og ofte kunde man se et 
brændemærket, raget hovede rejse sig i halvmårket, mens 
munden mumlede i såvne om de gamle forbrydelser. En 
og anden vågede vel også og lå på knæ og båd i nattens 
stilhed, som den »gammeltroende«, hvem fortælleren hørte 
hviske: »Herre, slip mig ikke! Herre, hjælp mig! Søde 
born, søde små bårn, jeg ser jer aldrig mere!« 

Om morgenen tidlig blev de kaldt op og drevne til 
arbejd, enten hjæmme ved fængselet eller ude ved floden, 
hvor de måtte brænde alabast eller hugge tømmer. Om 
eftermiddagen kom de tilbage til fængselet og havde nogle 
timers ledighed, inden natten faldt på. Denne tid blev 
brugt på mange hånde måder. Skånt det var strængt for- 
budt at have redskaber hos sig, havde de fleste fanger 
dog knive og andet værktåj og drev i smug hver sit hånd: 
værk, ja, selv de, som intet kendte, når de kom, lærte 
gærne et for at få bugt med lediggangens plage. Andre 
forstod at smugle brændevin ind i fængselet, og når én 
havde nået at få sig en rus, blev han hilset med ærefrygt 
af de andre, fordi han havde vovet at tage sig denne 
»frihed«, som naturligvis blev hårdt straffet, hvis det kom 
til opsynets og »majorens« kundskab. — Ved særlige lejlig- 
heder, som ved julefesten, indtrådte der nogle små afbryd- 
elser i den strænge husorden. Dostojevski giver f. ex. en 
skildring af det dampbad, alle fangerne fik får julen, som 
enhver læser nok skal huske. — I et rum på 12 skridts 
længde og bredde er der stuvet henved hundrede men- 
nesker sammen. Tæt hvid damp, der trykker &jnene til, 
sod, snavs og en trængsel så tæt, at det næsten ikke er 
til at komme fræm. Rundt om på bænke og på gulv 
sidder der folk, selv under bænkene vrimler det af men- 
nesker. Hver har en spand varmt vand foran sig, nogle 

sidder på hug og pjasker i den, andre står oprejst og 
hælder det snavsede vand over sig, så det språjter ned 
over de ragede hoveder på gulvet. En halvtredsindstyve 
badekoste hæver og sænker sig på en gang, i det fangerne 
pisker sig med dem som rasende. Varmegraden stiger 
stadig. Alle skriger og bråler i kor, mens hundreder af 
lænker rasler mod gulvet. Nogle, som vil fræm, indfiltrer 
sig i andres lænker og slår med deres egne lænker dem 
i hovedet, som sidder på gulvet, snubler over benene, 
skælder ud og falder omkuld. Det skidne vand siver ned 
fra alle sider. Alle er ligesom drukne og skriger og hyler. 
Ved vinduslugen ud til forstuen er der en skrækkelig 
trængsel og skænderi, og det varme vand, som leveres 
ind ad lugen, spildes ofte ud over hovederne på de sid- 
dende, for det når fræm. Af og til kikker en skægget 
soldat med geværet i hånden ind ad vinduet eller den 
åbne dér for at påse, at der ingen uordener finder sted. — 
Fangernes ragede hoveder og røde kroppe synes her mere 
vanformede end ellers. Arrene fra piske- og rottingslagene 
træder nemlig gærne fræm på den ophedede ryg, så det 
ser ud, som om den nylig var sønderflænget. De frygtelige 
arl — Dampen strommer stadig ind og indhyller hele bad- 
stuen i en tæt, hed skytåge, alle brøler og skriger højere 
og højere. Op af dampens tåge dukker sønderpiskede 
rygge, ragede hoveder og ivrig fægtende arme og ben — —. 

I juledagene fik fangerne med tilsynets tavse billigelse 
lavet en hel komedie i stand. Bænke og madrasser blev 
gjort til kulisser, og de livligste fanger trådte op som 
herrer og damer, klædte i alle slags mærkelige gamle 
klude. Det forstyrrede jo indtrykket noget, når man på 
én gang hørte deres lænker støde mod gulvet, men alle 
var dog jublende glade over dette skuespil. Dostojevski 
skildrer gribende, hvorledes selv gamle mordere stod og 
lo som bårn ad de uskyldige låjer. — Når nogen blev 
syg, blev han ført over på sygehuset, men lænkerne blev 

hængende på hans ben, til døden udløste ham, eller fange- É 
tiden var omme. 

Ved siden af disse og flere håjst ejendommelige bil- 
leder af fængselslivet og fangernes udvortes forhold, giver 
Dostojevski en række skildringer af fangernes sjælelige liv 
og udviklingshistorie, som hører til de allerfineste psyko- 
logiske tegninger. Han fortæller om hver enkelt af sine 
medfanger, hvorledes han fører sig op i fængselet, og hvad 
der har bragt ham ind i disse sårgelige forhold. Det er 
en broget række af forbryderhistorier, vi således lærer at 
kende. Nogle er fødte skurke, andre er i grunden ret- 
skafne og agtbare mennesker, som ulykkelige omstændig- 
heder, stundom endog deres egne bedste tilskyndelser, 
har ført ind under lovens strænge hånd. Men hos alle 
disse fanger, selv de ringeste og råeste, lykkes det digt- 
eren at finde et menneskeligt hjærte, som man måtte ønske 
en bedre lod. Med dyb medlidenbed og fin forståelse 
opreder han forbrydelsens sammenhæng, og igennem for- 
ståelsen fræmkalder han medfølelsen hus læserne. »De 
ulykkelige« er de sibiriske bønders navn til fangerne, og 
som »ulykkelige« lærer Dostojevski dem at kende gennem 
sit langvarige samliv med dem. Stærkt og overbevisende 
fremhæver han også de uhyggelige mangler og misligheder 
ved det daværende russiske fængselssystem og den livs- 
fortærende skade, som forbryderen kan have af at leve 
år efter år i de dødes hus. 

På mange steder hæver skildringen sig for vore &jne 
til det mest rystende og ophøjede skuespil, og ofte rårer 
digteren ved det sårede menneskehjærtes dybeste strænge. 
Man kommer uvilkårlig til at forstå, at det var den dybere 
mening i Dostojevskis livsførelse, at han igennem sin egen 
ulykke skulde blive tolk for den stakkels syndige og bundne 
menneskeheds dybe trang til lægedom vg frigårelse. I 
fængselet får hans tungsindige livssyn sin rette indvielse. 
Hvad Turgenjev lærte ved at jage igennem det store Rus- 

lands vidtstrakte, susende fyrreskove og over de uende- 
lige, ensformige stepper, det tilegnede Dostojevski sig i 
Sibiriens fængsel. Der fandt han sit »poetiske element« 
og så, utildækket og skarpt, den side af sit folks liv, som 
blev grundtonen i hans senere digtning —- tålmodigheden 
i lidelsernes skole. — Og fra sit fængsel bar han med 
sig et billede af hele jordelivet som et fangeliv for det 
syndige og vilde, men dybest set ulykkelige og sukkende 
menneskehjærte. Hvad han mistede i disse år af del i dagens 
liv og rigdom, det vandt han på sin måde erstatning for 
i en højere indvielse, et dybere blik for livets sande ind- 
hold, og det lader også til, at dette for ham selv person- 
lig har ført fra tvivl til tro. 

Efter fire års fængsel blev Dostojevski løst af lænk- 
erne og stukket ind som menig soldat i et regiment, som 
havde ophold i Semipalatinsk, noget syd for Omsk, på 
grænsen af de store Kirgiserstepper, og her måtte han 
tjæne, indtil han i 1859 af kejserlig nåde fik sine borger- 
rettigheder tilbage og fik lov at komme hjæm til Rusland 
igen. — Det er ejendommeligt for Dostojevskis russiske 
natur, at disse trængselsår, som således var overstandne, 
ikke vakte hans bitterhed og trods mod regeringsmagten 
i Rusland. Han båjede sig uden klage under tugten og 
tog den lære deraf — for fræmtiden at være kejseren og 
hans vælde ydmygt hengiven. Men det må heller ikke 
glæmmes, at meget havde ændret sig i disse år, og at 
verdensbegivenhederne havde virkeliggjort meget af det, 
Dostojevski under kejser Nikolaus var bleven en martyr for. 


3. Senere liv og digtning. 
I. 
Kejser Nikolaus var død midt under Krimkrigen, først 
på året 1855, og hans sån Alexander den anden havde 


lært af nederlaget at tænke på sit folks vel. »Rusland 
»Danskeren". II, 22 

surmuler ikke, det samler sig«, skrev udenrigsminister 
Gortschakov til de fremmede hoffer, og ved kroningen i 
Moskva udtalte den nye kejser selv til de sammenstævnede 
adelsmænd: »Vi må fræmme reformerne fra oven af, hvis 
vi ikke vil, at de skal komme fra neden.« — De følgende 
år blev virkelig en frisindet reformtid, hvis hoveddåd 
var livegenskabets ophævelse 1861, og således fandt Dosto- 
jevski, da han ligesom tusender af sine lidelsesfæller fik 
friheden tilbage, at næsten alt det, som han med unge 
venner havde dråmt om, nu på den heldigste måde var 
sat ud i livet af den frisindede czar. Og da han siden 
mærkede den seje modstand, reformerne trods kejserens 
klart udtalte vilje mødte både hos adel og bønder, fik 
han den sikre tro, at kun fra oven af og under den 
myndige landsfaders ledelse var der håb om at gennem- 
føre fræmskridt til Ruslands gavn. Han faldt således til 
ro med hensyn til de store samfundsspårgsmål og hengav 
sig i en længere årrække helt til sine boglige sysler, indtil 
han som ældre mand igen lod røsten lyde om statens for- 
hold, men denne gang for skarpt at dadle den ungdom, der 
dromte, som han selv i sin tid, om fræmskridt fra neden. 

De fårste år efter sin hjæmkomst levede Dostojevski 
under temmelig knappe kår og måtte bruge sin pen flittig 
for at tjæne til udkommet. Han var bl. a. stadig med- 
arbejder i et tidsskrift »Tiden«, som hans broder Michael 
udgav, og desuden skrev han med kort mellemrum et par 
stårre bøger. Den ene var den ovenfor omtalte fortælling 
»Fra det døde hus«, der selvfølgelig er et af hans aller- 
bedste værker, den anden var en roman, »De forurettede 
og undertrykte«, som udkom allerede 1860.") Måske har 
han arbejdet på æmnet til denne roman får fangenskabet, 
i ethvert tilfælde minder den stærkt om hans tidligere for- 
tællinger, især ved den påvirkning fra Dickens, som hvert 
&jeblik lader sig spore. Derimod savner man friske livs- 

1) Oversat på dansk af Erna Juel-Hansen 1886. | 

indtryk og må naturligvis forklare sig denne mangel ved 
forfatterens mangeårige afspærring fra den store verden. 
1">»Fra det døde hus« har han givet, hvad han i disse år 
virkelig havde oplevet — i sin egen snævre verden. Men 
i »De forurettede og undertrykte« er, personer og hand- 
linger temmelig blege tankefostre uden liv. Forfatteren 
optræder selv som handlende, og de forhold, hvori han 
sætter sig, passer temmelig néje med hans daværende om- 
stændigheder. Han skal nemlig i disse år have haft en 
hjærtesorg. En af hans lidelsesfæller i Sibirien var død 
og havde efterladt en ung enke, som Dostojevski blev for- 
elsket i. Men hun elskede en anden, og digterens ejen- 
dommelige natur drev ham til at gore alt, for at hun 
kunde nå sit hjærtes mål. Først da det glippede, giftede 
hun sig med sin opofrende ven. 

I romanen er fortælleren forelsket i en ung pige, Na- 
tascha, men hun brænder af glødende kærlighed til en ung 
fyrsteson, Alioscha, og flygter fra sine gamle, retskafne 
forældres hus for at være hans elskerinde. Hendes fader 
forbander hende, skånt hun er hans eneste barn, og for- 
tælleren må bringe bud mellem moder og datter, som 
ikke længer tår se hinanden. Alioschas fader er en skam- 
løs skurk, som i sin tid har forurettet Nataschas fader på 
det blodigste, og nu vil han ikke tillade sin sån at ægte 
sin elskede. Alioscha er blød og barnlig, men rasende 
letsindig, og samlivet mellem ham og Natascha bliver 
under disse forhold rent utåleligt. Som trofast ven må 
den forsmåede elsker mangen gang trøste Natascha og op- 
mande hendes upålidelige tilbeder.  Tilsidst får fyrsten 
ved hæslige rænker sin tåbelige sån til at elske en anden 
yndig ung pige, komtesse Katia, og forlade den stakkels 
Natascha, men samtidig er dennes fader bleven blødgjort 
"ved en lille forældreløs piges gribende fortælling om sin 
moders skæbne, og forældrene modtager igen deres datter 


i hjæmmet, hvor fortælleren som husven er rede til at 

trøste den forladte. — Fortællingen om den lille forældre- 
løse Nelly, som danner et hele for sig selv, hører til 
bogens kånneste billeder, men er — som det hele — 


temmelig farveløs og uvirkelig. Fortællerens forhold til 
Natascha minder om handlingen i »Lyse nætter«, hvor 
helten, som vil trøste en ung forladt pige, bliver forelsket 
i hende, men må give afkald på hende, da den, hun fore- 
trækker, pludselig kommer for dagen. De to kvinder, Na- 
tascha og Katia, der fører en ædel væddekamp om, hvem 
der skal eje den unge ÅAlioschas hjærte, fræmtræder under 
andre former i fyrst Myschkins to veninder, Nastasia og 
Aglaja, og atler — i stérre stil — i Dostojevskis sidste 
roman, »Brødrene Karamazov«, som Kathrina Ivanovna og 
Gruschenka. Forfatterens opfindsomhed på dette område 
er altså ikke synderlig stor. Overalt møder vi den samme 
side af kærlighedens væsen, den opofrende og lidende 
elskovs kvaler. Også heri træder digterens ejendommelige 
natur tydelig fræm. 

Imidlertid arbejdede Dostojevski ufortrødent videre, 
trods sin legemlige svagelighed, der naturligvis var tiltagen 
under opholdet i Sibirien, hvor han havde lidt af gentagne 
ligfald, og denne gang lykkedes det ham at fræmbringe et 
mesterværk: »Forbrydelse og straf« eller »Raskolnikov«, 
som udkom 1866.) — Indholdet af denne store trebinds 
roman er håjst uhyggeligt. Den unge, smukke student 
Raskolnikov har ingen penge. Hans værtinde truer med 
at kaste ham på dåren, og han er bleven sløv overfor al 
sin elendighed. Livet er ham lige trykkende i den lille, 
uordentlige stue og på hovedstadens lumre gader. Men i 
længere tid har en tanke, som er vakt ved en tilfældig 
samtale på et værtshus, spiret i hans syge, af nøden og 


1) Oversat af Arne Vendt, d. e. Erna Juel-Hansen, 1884. 

En meget billig, noget forkortet godtkjøbsudgave er nylig ud- 
kommen hos Cammermeyer, oversat af Kr. Winter-Hjelm efter W. 
Henchels tyske udgave. 

sommervarmen udpinte hjærne. Ikke langt fra hans logi 
bor der en ækel gammel enke, Aljona Ivanovna, som låner 
penge ud mod gode panter og håje renter. Hun anses 
for at være meget rig og lever ganske ene sammen med 
en stakkels fjollet halvsøster, Lisaveta, som hun kujonerer 
på det skammeligste. — Hvad om han slog hende ihjæl 
og tog hendes penge? — Hun er et unyttigt, ja skadeligt 
dyr, og når hun var skaffet til side, kunde hendes penge 
i hans hænder gåre tusindfold gavn i det store samfund, 
— han har store planer om at gavne menneskeheden og 
mangler jo kun de usle penge. — Med disse tanker 
kommer han så vidt, at han en dag »på prøve« går op 
til pantelånersken for at undersøge hendes forhold nær- 


mere, lære lejligheden at kende o. s. v. — Men planen 
er endnu kun hjærnespind, Da får han — dagen efter 
»prøven« — et brev fra sin moder, der lever som fattig 


enke på landet med sin skønne datter Audotja, og heri 
fortæller hun om, at datteren agter at gifte sig med en 
midaldrende velstående æmbedsmand i St. Petersborg, som 
desværre ikke er synderlig elskværdig. Raskolnikov for- 
står, at søsteren går dette skridt for at kunne hjælpe ham, 
familjens stolthed, til at forsætte sine studeringer, og 
harmes voldsomt over denne fortvivlede opofrelse, men 
han &jner ingen udvej fra disse ulykkelige forhold. Da 
gribes han pludselig af en tanke. »Han for sammen. En 
tanke, også fra dagen forud, flåj ham gennem hovedet. 
Men dette var dog ikke grunden til hans forskrækkelse. 
Han vidste jo, han anede, at denne tanke måtte komme, 
han væntede den, og .den tanke var heller ikke blot fra 
igår. "Men forskællen bestod deri, at for en måned siden, 
ja endog dagen får, var denne tanke kun hjærnespind... 
men nu, nu pludselig var den ikke mere hjærnespind ... 
han så' den i et nyt, forfærdeligt og ham fuldstændig ube- 
kendt lys... Det var som et slag i hovedet ... det 
sortnede for hans &jne«. — Et nyt, mærkeligt træf gér 

hans beslutning fast. På et torv får han tilfældig at høre, 
at Lisaveta aftaler med nogle folk, at hun skal komme 
hen til dem næste aften kl. 7 — altså vilde det gamle 
kvindfolk til den tid være mutters alene hjæmme. Han 
gik hen ad gaden i en feberrus og følte godt selv, at 
hværken hans vilje eller hans dåmmekraft lystrede ham 
mere. »Det var, som nogen tog ham ved hånden og trak 
ham efter sig med overnaturlig kraft, så han måtte følge 
med, uafviselig, i biinde, uden modstand. Akkurat som 
om han med en flig af sin klædning var kommen ind i 
en maskine, der nu hvirvlede ham med sig.« Hans tænke- 
ævne var kun sysselsat med, hvorledes han skulde øve 
drabet uden at blive opdaget, og midt under sin legemlige 
og åndelige feber handlede han snildt og sikkert som en 
såvngænger. — Samvittigheden var falden ganske til ro i 
den tanke, at den handling, han var ved at udføre, ikke 
var nogen forbrydelse. Store mænd, som Napoleon, havde 
uden at ængstes banet sig vej over tusender af menneske- 
lig, skulde han så ikke have ret til at rydde en »så ussel 
lus« som den gamle ågerkvinde til side for at komme 
fræm mod sit lyse mål, der vilde blive hele den lidende 
menneskehed til gavn. — 

På en forfærdelig gribende måde fortælles der nu om, 
hvorledes han med en økse skjult under frakken sniger 
sig hen til den gamle kone, som bor oppe på fjærde sal 
i et stort hus, og myrder hende ved et slag i hovedet. 
Da den stakkels Lisaveta i det samme ulykkeligvis kommer 
ind ad dåren, dræber han også hende og giver sig derpå 
i febrilsk iver til at gennemrode alle gæmmer og fylde 
sine lommer med penge og guldsmykker. Da han er 
færdig, vil han til at gå, men i det samme hører han 
nogen komme op ad trapperne. Han skyder strax slåen for 
dåren og vænter i frygtelig spænding. — Det er to herrer, 
som vil låne penge hos den gamle, og da de forgæves 
har ringet på et par gange og rusket i dåren, fatter de 

mistanke, fordi slåen er skudt for indvendig, og løber ned 
ad trappen for at kalde portneren til. Såsnart de er 
borte, åbner Raskolnikov døren og styrter ud, forberedt 
på at blive greben, inden han har nået ud af huset. Men 
tilfældigvis står déren åben til en tom lejlighed neden- 
under, som er under reparation, og der smutter han ind, 
mens de fremmede sammen med portneren løber forbi op 
til enkens lejlighed. Kort efter lykkes det ham ubemærket 
at snige sig ned og nå hjem — —. Han kaster sig på 
maven på sin sofa og ligger hele natten i tunge feber- 
drømme. 

Såsnart den gruelige gærning er fuldbyrdet, er hans 
forstenede ro forsvundet, og han pines dag og nat af en 
usigelig angst for at blive opdaget. Morgenen efter mordet 
får han en tilsigelse om at møde på politikontoret, og han 
frygter strax for, at alt er ude. Trods sin stærke feber 
går han imidlertid derop, og det viser sig da, at det er 
hans værtinde, som har stævnet ham for gæld. Men mens 
han opholder sig på politikammeret, hvor der er trykkende 
hedt og dårlig luft, besvimer han pludselig, netop som 
nogle politimænd ved siden af ham nævner gårsdagens 
mord. Derved vækkes den første mistanke imod ham, 
og i den følgende tid bliver han nåje udspejdet. Hans 
adfærd viser sig også håjst påfaldende. I den uhyre frygt 
og spænding, hvori hans sind er kommet, mister han 
ævnen til at holde den rette tone. Hvert djeblik fristes 
han til ved vovede ord at prøve, om hans omgivelser 
mistænker ham, og strax efter anstrænger han sig kramp- 
agtig for at være på sin post. Den snedige forhørsdommer, 
Porfyrius, benytter sig af denne tilstand og holder ham 
ved stadige samtaler, hvori han snart røber mistanke snart 
glatter ud igen, i den pinligste spænding og uvished. Til- 
sidst bliver dette Raskolnikov, som stadig får lov at leve 
på fri fod, aldeles utåleligt. Hans møder og søster, som 
er komne til byen, har, lige så lidt som- hans omgangs- 


346 


venner, mindste tanke om hans udåd, men betragter ham 
som en febersyg, hvis forstand er i fare. På grund af 
sin sårgelige sjælstilstand og gruelige hemmelighed kan 
han ikke opmuntres ved deres kærlige .medlidenhed, men 
ægges ligefræm til uvilje og had mod sine nærmeste. Det 
er, som om alt godt er udryddet af hans hjærte, og han 
føler det klart. »Mig selv har jeg dræbt, men ikke den 


gamle. Stendød er jeg siden den tid ... død for evig.« 
Da dette bliver ham for tungt at bære, finder han 
tilsidst en, han tår udøse sit hjærte for — en stakkels 


ung, falden kvinde, Sonja, som har solgt sin ære for at 
skaffe sine forældre brødet. I hende finder han en lid- 
elsesfælle. En dag falder han pludselig ned foran hende 
og kysser hendes fødder, og da hun blegnende spårger: 
»Hvad er det, De går? og det for mig?« udbryder han: 
»Det er ikke for dig, jeg har båjet mig . .. jeg har båjet 
mig for hele menneskeslægtens lidelse.« — Hos denne 
Sonja er det ham en hvile at sidde i timevis. Trods sit 
fald er hun en from pige, og en dag nøder han hende til 
at læse håjt af bibelen om Lazarus' opvækkelse. Det er 
ligesom evangeliets ord giver ham et glimt af håb om, at 
også han en gang skal rejse sig fra de døde. — Tilsidst 
får han mod til at åbenbare Sonja sin store hemmelighed, 
og hun forlanger strax af ham, at han skal bekende sin 
synd for hele verden. Omsider lykkes det ham da at gå 
den tunge .gang hen på politikammeret og offentlig tilstå; 
at han er morderen. 

Bogen slutter med en kort skildring af Raskolnikovs 
fangeliv i Sibirien, hvorhen Sonja frivillig har fulgt ham. 
I den fårste tid er han syg, tung og bitter, også mod sin 
trofaste veninde, men efterhånden vågner der et dæmrende 
håb i ham om et nyt liv, »hvor hendes overbevisning 
skulde blive hans«. »Men her begynder en anden historie, 
historien om et menneskes gradvise fornyelse, gradvise 
genfødelse, gradvise overgang fra en verden til en anden 

og bekendtskabet med en for Raskolnikov hidtil aldeles 
ubekendt virkelighed. — Det vilde være stof til en ny for- 
tælling — denne er hermed til ende«. 

Bortset fra dette lille lysglimt, ruger der et uhygge- 
ligt, lummert mårke over hele den store roman, og mange 
af dens scener er så spændende rædselsfulde, at der hører 
en såvnig sjæl til at læse dem uden rystelse. Det er ikke 
læsning for folk med et sygeligt sind eller svage nerver, 
ja selv det sundeste menneske vil føle sig”i en slags let 
febertilstand, mens han følger forfatterens aldrig hvilende, 
uroligt jagende fortælling fra det ene gribende optrin og 
sjælebillede til det andet. — Men for dem, som er stærke 
nok til at se en syg menneskesjæl blottet og fræmlagt, 
ligesom lægen undersøger legemets indvendige dele, er der 
overordentlig meget at lære af »Raskolnikov«. 

Først og fræmmest er udredningen af Raskolnikovs 
sjælstilstand får og efter forbrydelsen enestående mester- 
lig. Dostojevski skal, når han var syg, have lidt af den 
falske indbildning, at han havde begået en stor forbryd- 
else, og det vil uden denne forudsætning være uforklar- 
ligt, at han har kunnet trænge så dybt ind i forbrydelsens 
gåde. Uden al præken og dom ser vi afgrunden malet 
foran vor fod, og således bliver skildringen, når den tages 
med samme alvor, som den er givet, en storslået og 
virkningsfuld forkyndelse af syndens lov. 

Men ypperlig er også påvisningen af de ydre forholds 
indvirkning. De knappe kår og den tarvelige lille stue, 
den store hovedstad og den stærke sommervarme. Det 
er træffende sagt, at forfatteren giver os et indtryk af, 
hvorledes den lumre juliluft, der ruger over staden, ud- 
klækker forbrydelsen i den febersyge hjærne. 

Endelig vinder »Raskolnikov« en stor historisk betyd- 
ning, når den ses i sammenhæng med den gærende, fårst 
senere frembrydende nihilisme. I sidste del siger forhørs- 
dommeren Porfyrius nogle ord til Raskolnikov, der gærne 

kan regnes for et profetisk varsel om det kommende kejser- 
mord: »Det er godt, at det blot var sådant et gammelt 
kvindfolk, De dræbte. Hvis Deres theori havde taget en 
anden retning, vilde deres gærning måske have været 
hundrede millioner gange værre« — d. e. en ulykke for 
det store russiske folk! 

I kunstnerisk henseende har forfatteren det held, at 
hans ejendommelige stil passer aldeles til æmnet. I flere 
af hans andre bøger trættes man af den ensformige og 
vedholdende, aldrig hvilende sjælekamp, som ikke afbrydes 
eller mildnes af digternes sædvanlige farverige naturbilleder. 
Man glæder sig ligefræm på heltens vegne, når forfatteren 
en kort tid overlader ham til sig selv for at skildre andre 
personer; det er nemlig den eneste tid, der undes ham til 
at sove og spise i. Der ligger gærne en evindelig tung 
gråvejrsstemning med stadig strommende regnbyger over 
scenen. — Men i »Raskolnikov« får denne stemning et 
ophåjet, truende .præg som af et mægtigt tordenvejr, der 
ruller sine blygrå skyer ud over jorden og bringer alle 
livets strålende farver til at blegne. Under oplevelser og 
tilstande som dem, den unge helt må gennemgå, glæmmer 
man det daglige livs glade, velgårende ro, og læseren 
føler derfor ikke, at det er forfatterens egen tunge natur, 
som nøder ham til at lukke solskinnet ude af sit store, 
virkningsfulde billede. Raskolnikov med sine farveløse 
kinder men feberjagede blod, som har samlet sit liv om 
hjærtets og tankens sårgelige arbejde, men lukket sig for 
den store naturs solskin og glæde, er egentlig et nyt bil- 
lede af fangen i »det døde hus«. 


II. 


Ved »Raskolnikov« gjorde Dostojevski sit navn kendt 
og elsket over hele Rusland, og dermed svandt al grund 
til sorg for udkommet. Men samtidig var digteren bleven 

så åndelig overanstrængt og legemlig nedbrudt, at han 
trængte meget stærkt til hvile og adspredelse. I de følg- 
ende år, 1867—71, levede han derfor på rejser i udlandet 
og opholdt sig i længere tid i Frankrig, Schweitz og 
Tyskland. 

Det viste sig imidlertid, at hans sjæl var bleven for 
afsluttet til at modtage friske indtryk blandt fremmede, 
den havde mistet fangarmene, der suger varme og glæde 
af den store verdens brogede solskinsliv. — Herved danner 
Dostojevski en afgjort modsætning til sin digterbroder Tur- 
genjev, der i den sidste menneskealder af sit liv flagrede 


'som en sommerfugl mellem badesteder og theaterbyer i 


Vesteuropa. Hvor Dostojevski end kom, så levede han 
som den »sære snegl« og trak sig ind i sig selv for at 
finde hvile. Derfor fik han intet synderligt udbytte af 
sine rejser. Tre år levede han f. ex. i Dresden og var 
vidne til den tyske folkevækkelse i kampen med Frankrig 
1870 —71, men han fik ikke spor af ærefrygt for det tyske 
folks begejstring. »Tyskerne er et indholdsløst folk uden 
dybde« — skriver han i de samme dage. Og fransk- 
mændene får ingen bedre dom. I romanen »Spilleren«,") 
som er den eneste af Dostojevskis fortællinger, der er 
henlagt til udlandet, findes der en række meget bitre ud- 
fald mod de rejsende russerinders tåbelige forgabelse i det 
fine franske skinvæsen. — »Franskmanden, især pariseren, 
det er deres svage side. Dér er fuldendt form og ele- 
gance. Til at opdage den bagved skjulte hjærtets råhed og 
gemenhed — strækker deres skarpsindighed ikke til.« — 
»Derfor lader de dem imponere så meget af disse herrer 
franskmænd, som har indsuget formerne ligesom med 
modermælken, og som dog, trods al deres holdning og 
værdighed, kan være de stårste skurke«. 

Men én ting tilegnede Dostojevski sig i disse år iblandt 
de fremmede; han vandt en mægtig tro på sit eget folks 


1) På norsk ved K. F. Cammermeyers forlag, 1889. 


bleen 


350 


Jræmtidskald. Dette blev for ham udbyttet af sammen- 
ligningen mellem de vestevropæiske folk og hans slaviske 
brødre. »Stjærnen over Vesteuropa daler,« påstår han; 
»de vestlige landes kultur er rådden og smulrer hen; 
snart styrter den sammen. Men fra Rusland skal gen- 
Jødelsen komme, det russiske »almenmenneske« er kaldet 
til at herske over jorden, thi kun han er »ydmyg af 
hjærtet««.") — Denne store tanke fyldte ham i hans sidste 
levetid mere og mere og bliver tydelig nok den herskende 
i hele hans livssyn. Men den spores fårst ret i de bøger, 
han forfattede under sit ophold i udlandet. 

1868 udkom »Idioten« eller »Fyrst Myschkin«2) 
Denne store roman handler om en ung russisk fyrste, 
sidste skud af en gammel, fornem slægt. Han har i sin 
opvæxt lidt af stærke ligfald og har i de forste ungdomsår 
været meget sløv og svækket, men er siden bleven nogen- 
lunde helbredet ved et fire års ophold i en landsby i 
Schweiz. Sygdom og afspærring i ungdomstiden har på 
en ejendommelig måde bevaret fyrst Myschkins barnlig- 
hed, og da han nu som 26-årigt menneske vender til- 
bage til Rusland og kommer ind i de fornemme og for- 
dærvede kredse i St. Petersborg, er hans optræden selv- 
følgelig meget afstikkende. Han er troskyldig som et barn, 
men har tillige barnets sikre sans og urokkelige ligefræm- 
hed. Ved forste møde anser mange ham for en enfoldig 
tosse, men ved nærmere samvær forstår han at gåre sig 
gældende ved sine ærlige, sikre domme og det spådoms- 
agtige klarsyn, hvormed han læser hjærternes tanker i 
folks ansigter. Navnlig har han en sjælden ævne til at 
se det gode hos mennesker og kalde det fræm midt under 
deres ondskabsfulde spot og forstilte ligegyldighed. To 
lidenskabelige kvinder bliver aldeles betagne af ham og 
kappes om at vinde hans kærlighed, men i det hav af 


1) Gengivet efter Thor Lange, Wesna, s. 135. 
2?) På dansk ved Erna Juel-Hansen, 1887. 

lidenskaber, der således bruser op omkring ham, kan det 
stakkels blide og båjelige menneske ikke klare sig. Han 
overvældes af sindsbevægelser og får voldsomme tilbage- 
fald af sin gamle sygdom, der tilsidst får bugt med hans 
gode åndelige ævner og går ham til en virkelig sindssvag 
idiot. Det stakkels menneskes renhed og barnlighed er 
smukt skildret, men fortællingen går intet rigtigt virkelig- 
hedsindtryk, og det er da også sandsynligt, at forfatteren 
i denne bog særlig har villet give en af sine egne ideer 
skikkelse. Fyrst Myschkin er en vejbryder for det »yd- 
myge almenmermeske«, som en gang skal arve jorden. I 
et begejstret ojeblik, lige forud for et hårdt anfald af 
epilepsi, udråber han til since fordærvede omgangsfæller, 
som forgæves søger frælse i fremmede tanker: »Vis rus- 
seren den russiske verden, lad ham opdage det guld, der 
ligger skjult i hans egen jord. Vis ham i fræmtiden %ele 
menneskelighedens fornyelse og genfødelse, måske ene 
og alene ved den russiske idé, den russiske Gud og 
Kristus — og — I vil få at se, hvorledes denne fromme 
og vise kæmpe vil opstå for den forbavsede verden — 
forbavset og forfærdet, fordi den fra os kun væntede 
sværdet og voldsdåden, fordi den kun bedåmmer os fra 
sig selv og kun kan forestille sig os i forbund med bar- 
bariet. Således har det hidtil været, og jo længere det 
varede, jo værre blev det!« — Disse begejstrede ord inde- 
holder måske endnu på denne tid en overdrivelse for digt- 
eren selv, men de maler i virkelighed helt træffende den 
store fræmtidstanke, som han siden levede på. 

Efter sin hjæmkomst udgav Dostojevski 1873 en ny 
stor roman: >»De dæmonbesatte« eller »Nihilister«. Dette 
er den hæftigste og mest overspændte af alle hans bøger, 
og når den vandt så stort et navn i Rusland, så skyldes 
det ikke dens kunstneriske værd, men det glødende had 
til den fræmbrydende nihilisme, som gennembæver hele 


me een et men me mn me 


352 


fræmstillingen. I bogens slutning samler digteren sin hån- 
ende foragt i følgende billede: — Det russiske folk har 
en tid været besat af onde ånder som den gadareniske 
mand. Men den ophåjede vilje sender sin velsignelse fra 
himlen, og de onde ånder må fare i svinene, d. e. nihi- 
listerne, der hovedkulds styrter sig selv i fordærvelse, 
mens folket bliver karsk og sætter sig ved Jesu fødder. 
— Så langt var Dostojevski kommen bort fra sine vild- 
farende ungdomsdromme! 

I de følgende år udgav han »Forfatterens dagbog«, 
som desværre endnu ikke er oversat. Nogle brudstykker, 
som Thor Lange har gengivet i Wesna, indeholder nyde- 
lige småfortællinger med minder fra digterens barndoms- 
tid. Men ellers rummer dagbogen også lidenskabelige ind- 
læg i dagens spørgsmål. Dostojevski kæmper nu som en 
varm meningsfælle ved den beråmte slaverven og friheds- 
fjende Katkovs side; hans anseelse stiger fra dag til dag, 
og den forhen ensomme mand bæres på hænderne og 
hæves til skyerne ved alle lejligheder. Hans ry over- 
stråler langt Turgenjevs. — Disse to store digtere havde 
aldrig kunnet stemme sammen. I deres ungdom havde 
Turgenjev spottet ad Dostojevski. Nu gjorde denne gen- 
gæld ved at male et vrængbillede af Turgenjev i »Nihi- 
lister«. Turgenjev havde forud en mere alsidig og form- 
fuldent kunstnerævne, men Dostojevski går dybere i sine 
sjælebilleder og ejer mere russisk lidenskab. Derfor kan 
man forstå, at hans landsmænd foretrak ham, især da 
han til det sidste følte sig så inderlig knyttet til sit store 
fædreland og væntede alt godt fra det russiske folkeliv, 
mens Turgenjev opholdt sig i udlandet og altid manede 
sine russiske frænder til at båje sig for vestlandets kultur. 
— Det smagte russerne bedre at høre Dostojevskis stolte 
ord: »Solen går ikke op i vest, men i øst!« 

Dostojevskis sidste digtning er den store slægts- og 

samfundsroman Brødrene Karamazov!) 1877—80, som 
må regnes for et af hans hovedværker. Igennem rækken: 
»Fattige folk: — »Fra det døde hus<« — »Raskolni- 
kov« og »Brødrene Karamazov« kan man overskue digt- 
erens udvikling. I sin ungdom skildrer han umiddelbart 
de fattiges og fangnes liv, i sin manddoms hovedværk be- 
arbejder hån det enkelte menneskeliv psykologisk, og i sit 
sidste alderdoms-arbejde opreder han sammenhængen i en 
hel slægts livsskæbne. Efter sigende var det digterens 
plan at fortsætte »Brødrene Karamazov«, som udgår 4 
dele, med en række andre romaner, der skulde kædes 
sammen ligesom franskmanden Zolas store romanrække 
»les Rougon-Macquarts«. Men døden afbrød ham. Imidler- 
tid giver allerede det foreliggende et rigt billede af slægtens 
forskællige medlemmer med deres særlige ejendommelig- 
heder og det fælles familiepræg. — Den gamle Karama- 
zov er et uhyggeligt menneske med voldsomme, dyriske 
drifter og et råt, utåleligt væsen. Hans tre sånner Dmitri, 
Ivan og Alexis har alle arvet faderens lidenskabelige 
natur, men den giver sig forskælligt udslag. Dmitri lever 
i rasende kærlighedsattrå og kvindetilbedelse. Ivan har 
hævet sig til lidenskab for åndelige spørgsmål og flyver 
ofte båjt, men tumler så voldsomt med tankernes hær, at 
hans forstand forvirres. Alexis, den yngste, har hos den 
fromme skriftefader Zossima lært at lade ånden herske 
over kødet, og omdanner sin naturlige lidenskab til en 
hellig flamme for ydmyghedens og barmhjærtighedens store 
sag. En fjærde uægte sån af gl. Karamazov er den dyr- 
iske, åndssvage Smerdiakov, der i ondskab dræber sin 
tyranniske fader. Retssagen om dette mord, som den 
voldsomme Dmitri får skylden for, optager den sidste del 
af fortællingen, og igennem advokaternes store indlæg ud- 
taler forfatteren sine anskuelser om Ruslands fræmtid. — 


1) Oversat som feuilleton i ,,Politiken" 1889, endnu ikke udk. 
i bogform på dansk. 

Hele bogen har et storladent, mægtigt præg og er fuld af 
profetiske varsler om en kommende vår efter de vold- 
somme vinterstorme. 


l januar måned 1881 døde Dostojevski og blev fulgt 
til graven af en utallig menneskemængde. De russiske 
studenter sendte hans enke et åbent brev”), hvori det 
hedder: »Aldrig vil Dostojevskis idealer blive glæmte; fra 
slægt til slægt vil vi lade dem gå i arv som et dyrebart 
efterladenskab fra vor store, elskede lærer... Hans minde 
vil aldrig slukkes i den russiske ungdoms hjærter, ... 
Dostojevski vil altid stå lysende for os i vore livskampe; 
vi vil altid huske, at det var ham, der lærte os mulig- 
heden af at bevare sjælens renhed uberårt i enhver livs- 
stilling og under alle forhold.« 

Igennem et liv fuldt af sorg havde Dostojevski lært 
at gribe så dybt i sit folks hjærtestrænge. 

Men derved bliver hans digtning også for os dobbelt 
værdifuld. Ti når han i den grad har kunnet tiltale sine 
egne landsmænd, så ligger der heri et uomstødeligt vidnes- 
byrd om, at han har skrevet ud af en ægte russisk tanke- 
gang. — Hans værker giver os en række russiske s/æle- 
billeder, som kan stilles ved siden af Turgenjevs natur- 
skitzer, og som bør nydes og tilegnes ligesom disse af 
enhver, der ønsker at lære Rusland at kende. 


1) G. Brandes: Indtryk fra Rusland, s. 456. 

Menneskeslægten, set i 1. Mosebogs Lys. 


De fleste af »Danskeren«s Læsere véd sagtens noget 
om, at adskillige lærde, særlig Franskmænd og Tyskere, 
i lange Tider trolig har hjulpet hverandre med at gjøre 
det gamle Testamente til en mistænkelig Bog. Med al 
mulig Kunst og Flid har f. Ex. Renan søgt at vise, at 
Mosebøgerne og Josva Bog er et Værk, der stammer fra 
en sen Tid. Han holder det for sandsynligt, at disse Bøger 
tilligemed Dommernes Bog, Samuels og Kongernes Bøger 
fik deres nuværende Skikkelse omtrent 515 Aar f. Kr. 
Han mener endvidere, at de første sex Bøger i Bibelen 
er tilvejebragte ved, at man blandede et Par ældre Skrifters 
Indhold sammen. Disse Skrifter kalder han E/ohisten og 
Jehovisten, ud af den Gætning, at den ene kaldte Gud 
Elohim, medens den anden gav ham Navnet Jehova. Begge 
skal være skrevet saa sent som i den Tid, da Israels Folk 
var delt i to Riger. Renans Fremstilling af, hvorledes de 
første bibelske Fortællinger fremkom, smager helt igjen- 
nem af den Hensigt at faa dem gjort til Æventyr og 
Digt. — 

Da jeg mener, det vilde være ilde, om ogsaa kristne 
Folk lod sig blænde af Renans Lærdom og fine Grublerier, 
og Fare kan der være i saa Henseende, eftersom hans 
Bibelkritik har naaet op til os i Oversættelse, føler jeg 
det som en Pligt at fremsætte nogle Tanker, der i hvert 
Fald hos mig selv har haft den Magt, at jeg med frelst 
Samvittighed kan begynde Fortællingen om Menneskelivet 
med 1. Mosebog. 

For det første tænker jeg som saa: At Mosebøgerne 
fik deres nuværende Form omtrent 500 Aar f. Kristus, og 
at de er sammenlappede af to ældre Skrifter, er ingen 
Kjendsgjerning, men kun en Gætning, om hvis Rimelighed 

lad os sætte, at de nævnte Paastande var uigjendrivelig 
rigtige, var støttede af saa klare Grunde, at der ikke turde 
rejses den sagteste Tvivl om deres Sandhed — hvad saa? 
Var det da slaaet fast, at Meddelelsen om Skabelsen og 
Menneskeslægtens Barndomsaar er en løs Vare,-som ingen 
retsindig Historiefortæller kan føre paa Lager uden at gjøre 
sine Tilhørere opmærksom paa, at det hele er Opspind, 
ret dygtigt Opspind maaske, men dog kun Opspind? Ingen- 
lunde! I den Omstændighed, at noget bliver ført sent til 
Bogs, ligger der intet Bevis for, at det skrevne er Opdigt- 
else. Vi faar nok se nøje efter, om Indholdet af det 
skrevne er i den Grad umuligt, at det dømmer sig selv 
som Digt, eller om det derimod ser nok såa rimeligt ud. 
Kort sagt: et Skrifts indre Sandhedsmærker bør tages med 
i Regningen, inden det faar sin endelige Dom. De ydre 
Forhold ved dets Affattelse er ikke det ene afgjørende. — 
Jeg lader mig derfor ikke hypnotisere af mer eller mindre 
aandrige. Gætninger om Mosebøgernes Tilblivelsesmaade, 
saa jeg, glemmende alt andet, stirrer mig blind paa denne 
Aandrighed; men jeg siger: Naa, saa har man hørt det 
med; nu kan én passende give sig til at se paa selve det 
fortaltes Indhold, og dette er da Hovedsagen. — 

For det andet spørger jeg da: Er det, der meldes 
paa Bibelens første Blade om Menneskeslægten egentlig 
æventyrlige, usammenhængende Urimeligheder? = Strider 
det mod soleklare Kjendsgjerninger? Jeg tager med vel- 
beraad Hu netop disse Blade, fordi det er dem, som den 
vantro Bibelkritik har et særlig godt Øje til. Fortælling- 
erne om Adam og Eva vil ikke rigtig rime sig sammen 
med den moderne Udviklingslære, der lyder paa, at Men- 
nesket er bare et højtstaaende Dyr, og derfor er det vel, 
at Renan og mange med ham vil have Adam og Eva gjort 
til Sagnskikkelser.. Men altsaa — for at komme til det 
afgjørende Spørgsmaal: Er det i Grunden saa indlysende 
galt, hvad der siges om vore første Forældre? 


397 


Lad os gaa ud fra en Kjendsgjerning, som ingen tør 
modsige. Det er klart som Dagen, at Menneskeslægten i 
det store og hele staar med en Udvikling, som ingen Dyre- 
art har naaet paa langt nær, og vist og sandt er det 
ogsaa, at de, der holder paa Menneskets Afstamning fra 
Dyrene, har ondt ved at forklare den uhyre Afstand, der 
findes mellem Menneskelivet og Dyrelivet. Dette er en 
Kjendsgjerning. Den bibelske Historie om Adam og Eva 
er i god Samklang med Menneskets og Dyrets Forhold til 
hinanden. Den dybe Kløft imellem dem forklares let, 
naar man stiller sig paa første Mosebogs Stade. Derfra 
ser man nemlig, at Mennesket i alle Udviklingens Hoved- 
retninger fik en rigere Vuggegave, baade hvad Anlæg og 
Skolegang angaar, end noget Dyr har faaet. Det vigtigste 
kommer vel med, naar man nævner: Sproget, Religionen, 
Moralen, Brugen af denne Tilværelses Kræfter og Samfunds- 
livet. 

1. Sproget. Hvis Menneskesprog og Dyrelyde er i 
Grunden det samme paa et forskjelligt Dannelsestrin, er 
det vanskeligt at fatte, at der ikke findes Dyr med Talens 
Evne. Hvorfor blev alle Dyr saadanne Sinker, at deres 
Meddelelsesmidler ikke tæller saa meget som et eneste 
virkeligt om end ufuldkomment Ord? Bibelen forklarer 
Skjellet: Gud har givet os Sprogets Gave, og han har 
selv lært os at tale, ligesom Børn lærer deres Modersmaal 
af Hjemmets Folk. Naar det hedder, at Gud kaldte Lyset 
Dag og Mørket Nat, at han kaldte Hvælvingen Himmel, 
det tørre Jord og Vandsamlingerne ZZave, og naar der siges, 
at han talte med Adam og Eva, da er dermed sagt, at den 
Taleevne, han havde givet dem, har han ogsaa selv hjulpet 
dem til at tage i Brug. I Sammenhæng hermed skal der 
mindes om, at alle ædruelige Sproggranskere afholder sig 
fra Drømmerier og luftige Paastande om, hvorledes Sprogene 
er blevne til. De tager dem som noget givet. Her er 
altsaa ikke Spor af Uoverensstemmelse mellem Bibelen og 

den sande Videnskabelighed. Adskillige Sprogmænds Skriv- 
erier om, at dyriske Brøl blev til Udraabsord o. s. v., ved- 
kommer ikke Videnskaben; det er Hjærnespind kun; men 
Videnskab er Kjendsgjerninger, klarede og bragte i Sammen- 
hæng ved Tankens Hjælp. — 

2. Religionen. Hvis Menneskets Trang til et Guds- 
forhold ikke er andet end en dyrisk Følelse paa et frem- 
skredet Udviklingstrin, er det ubegribeligt, at der er saa 
himmelvid en Forskjel, som der er, paa selv de laveste 
Udtryk for Menneskets Trang til at give sig en usynlig 
Stormagt i Vold og Dyrenes »Gudsdyrkelse«, om de ellers 
har noget, der kan kaldes saaledes. Intet Dyr viser Spor 
af Tro paa usynlige Magter, langt mindre kjender det til 
noget saadant som Offer og Bøn. Dyrene har ingen Altre, 
og de løfter ikke Blikket mod en Guds Himmel. Bibelen 
siger os, hvad der er Grunden til dette uoverskridelige 
Skjel.… Gud har talt til Mennesket, men ikke til noget 
Dyr. Som Børn gjærne spårger om, hvor dette og hint 
stammer fra, og om, hvorledes de selv er komne til deres 
Hjem, saaledes har vel ogsaa Adam og Eva spurgt deres 
Skaber. Da har han sagt dem saa meget, som de kunde 
fatte og havde Brug for, givet dem en Skabelseshistorie, 
der kort og godt gav dem den Oplysning om ham: 

»Han taler, saa det sker. 
Ved Ordet alt er blevet.« 

Religionsfilosofernes Gætninger om, at Frygt eller Mindet 
om afdøde har fremkaldt det religiøse Liv paa Jorden, 
slaar ikke til; thi hvorfor kom Dyrene da ikke med? De 
kan da frygte, og de har da ogsaa døde at mindes. Det 
hele falder derimod let for Tanken, naar man gaar ud 
ud fra, at Mennesket fremfor Dyret fik en Troens Evne, 
og at Gud hjalp denne Evne ind paa Udviklingens Vej. 

3. Moralen. Er Menneskets Samvittighed, dets mo- 
ralske Følelse bare et Stykke Dyrenatur, i Grunden det 
samme som Hundens Skamfølelse og Frygt, naar den hår 

været ulydig mod sin Herre, eller dens Glæde, naar den 
har udført hans Bud, da skjønner jeg ikke Aarsagen til 
den Mur, der nu staar mellem os og Dyrene i moralsk 
Henseende. Menneskeslægten har dyriske Tilbøjeligheder 
at drages med — det er sandt; men der gaar alligevel 
en altid strømmende Higen gjennem Slægten efter Fuld- 
kommengjørelse. Tid efter anden udbedrer og forbedrer 
vi vore Livsmønstre, og Tid efter anden tager vi os 
sammen for at holde vort Liv i de store Mønstres Stil. 
Hvorfor savnes denne Fremgangsiver i Dyrenes Verden? 
Bibelen har Svaret paa rede Haand. Gud har talt til 
Mennesket om Ret og Uret, om det gode Liv og den onde 
Død. Det maa da have faaet Anlæg for Moral fremfor 
Dyret. Det Krav, som klinger gjennem Frelserens Ord: 
»Værer fuldkomne, som eders Fader i Himlene er fuld- 
kommen!« maa være nedlagt dybt i Menneskenaturen, og 
derfor kunde Gud sige: Af disse Træer maa du æde; men 
Kundskabens Træ maa du hverken røre ved eller æde af; 
thi den Dag, da du gjør dette, skal du visselig dø. Gaar 
vi ud fra, at Mennesket fik som Vuggegave en særegen 
Evne til at frastødes af ondt og tiltrækkes af godt, og at 
Gud selv gav denne Evne Stødet til Udvikling, da bliver 
det os indlysende, at Dyrene ingen Borgerret har i den 
Idealernes Verden, som Menneskeaanden kan færdes i. 

4. Brugen af denne Tilværelses Kræfter. Jeg hørte 
en Gang en Darwinist udvikle, at al den Virksomhed, Men- 
neskeslægten har udfoldet for at gjøre sig Jorden under- 
danig, slet ikke er andet end end en dyrisk Kraftudvikling 
efter stor Maalestok.  Edderkoppens Væv og Spind er 
Menneskenes Væve- og Spindekunst paa et tidligt Udvik- 
lingstrin. Abernes Hamren med Sten paa Nødder er Spiren 
til Smedehaandværket, og adskillige Fugles kløvende og 
borende Brug af deres Næb er Forbilledet for Brugen af 
Øxer, Mejsler, Kiler og Boreredskaber. Hænger det saa- 
ledes sammen, da falder det mer end underligt, at Men- 

neskeslægten har ladet Dyrene saa umaadelig langt tilbage, 
som Tilfældet er. Det havde været rimeligt, om f. Ex. 
Aberne i det mindste kunde møde med en lille Landsby- 
smedje at stille op ved Siden af vore vældige Maskin- 
fabrikker. Stillingen, som den virkelig er, fattes derimod 
let, naar man stiller sig paa 1. Mosebogs Stade. Naar 
det dér hedder til det Menneskepar, fra hvilket vi alle 
nedstammer: >Opfylder Jorden og gjører eder den under- 
danig!« saa skjønner vi, at vi har faaet en Herskergave 
og et Herskerkald, der hæver os som Kulturbærere højt 
over alle Dyr. Og naar der tillige staar skrevet, at Gud 
satte Adam til at dyrke og vogte Edens Have, og at han 
førte Dyrene frem for ham, at han skulde give dem 
Navne, saa ser vi endvidere, at Gud selv har ført os ind 
paa den Opdagelsernes, Opfindelsernes, Arbejdets, kort 
sagt, Kulturens Vej, som har været prydet med glimrende 
Sejre og store Navne. Jeg spørger: Strider de historiske 
Kjendsgjerninger egentlig mod Bibelens Indledningsblade i 
Henseende til det her omtalte? — 

5. Samfundslivet. Formerne for menneskelig Sam- 
virken og menneskeligt Samliv kan være skrøbelige og 
ufuldkomne nok — det maa indrømmes. Og det nytter 
heller ikke at nægte, at Formerne tit brydes af Vildskab 
og anden Daarlighed. Men alligevel er det en Sandhed, 
som kun enkelte tør bestride, at de dyriske Samfunds- 
dannelser ingenlunde kan gives Rang med de menneske- 
lige; thi de sidste er enten paa Vej henimod det fuld- 
komne eller ogsaa stempler de sig selv som slette ved at 
nedbryde Menneskenaturen. At Mennesket som samfunds- 
dannende Skabning er højt hævet over Dyret, har det sig 
saaledes med, siger Bibelen, at Mennesket har en særegen 
Trang til Samfund og fik en stor Hjælp til at indgaa Sam- 
fund. Da nemlig Adam følte sin Ensomhed, skabte Gud 
Mandinden, førte hende til ham, velsignede Ægteskabet 

imellem dem og grundlagde dermed det første af »de 
tusend Hjem«, som er Folkelivets, ja alt Samfundslivs 
skjulte Kilder. Atter er det paa sit rette Sted at spørge: 
Strider Fortællingen om de første Mennesker mod nogen 
som helst soleklar Kjendsgjerning? 

I det jeg henviser til, hvad jeg her har fremsat i fem 
Smaastykker, vover jeg at sige, at naar vi ser paa Ind- 
holdet af Bibelens første Meddelelser om Menneskelivet, 
svinder alle Grublerier over, hvorledes de fik deres nu- 
værende Skikkelse, ind til meget lidt. Hovedsagen er, 
om dette Indhold er af en saadan Art, at det kan hævde 
sin Plads i tænkende Menneskers Munde. Det finder jeg, 
det kan. Hvem der skrev det op, som vi har det nu, 
lader sig nok aldrig oprede; men det er da ogsaa temme- 
lig ligegyldigt. Mere Interesse har Spørgsmaalet: Hvor 
fik Skriveren Stoffet fra? At det er en Digters Fantasier, 
gaar man ikke let ind paa; historiske Romaner over fjærne 
Tider plejer ikke at være saa ædruelige som 1. Mosebogs 
første Blade. At Gud skulde have meddelt Moses det 
hele enten ligefrem eller i et Syn, forlyder der intet om 
hos Moses selv, og det er der heller ingen Grund til at 
antage. Mest rimeligt er det, at Nedskriveren har haft 
trofast gjemte Barndomsminder fra Slægtens første 
Hjem at holde sig til. Det maa selvfølgelig saa ikke 
overses, at til disse Barndomsminder hørte Adams og 
Evas Undervisning i den Skole, hvor Gud, deres Skaber 


og Fader, var Lærer. 

Vor Tids Angreb 
paa det gamle Testamentes Troværdighed. 


I »Bibliothek for de tusend Hjem« er udkommet: 
Wellhausen: Jsraels og Judas Historie. 

Forordet lyder saaledes: 

»Israels og Judas virkelige Historie findes endnu ikke 
»i den skandinaviske Bogavl. Dermed menes en Historie, 
»som intet tar med, der enten bevisligt er Digt, eller Hi- 
»storie opspædet med Digt, — altså intet af Folkets Levnets- 
»løb før Udgangen af Ægypten, og intet efter denne, som 
»enten savner Stadfæstelse eller Rimelighed. De Navne, 
»vi først støder på, slige som Jakob, Lea, Rachel, Juda, 
»Ruben, Josef, Benjamin er her blet til Fællesnavn for 
»Stammer og Folk, Nationalguden er sat Side om Side 
»med andre Folk, Skrifterne givet sin sandsynlige Oprind- 
»else og Tidsfølge, således som det indgående sproglige 
»og” historiske Studium nu kan gøre det. 

»Vi har tænkt, at Kundskaben herom er krævet, og 
»at endog de, som nægter Videnskabens Ret eller Resul- 
»tat, har Interesse. af at vide, hvad den er blet stående 
»ved som Jødefolkets, virkelige Historie.« 

Det er en fuldtrustet Goliat, som bryder ind i det 
fredelige Israel med vældigt Kampråb. Hvad skal vi nu 
sige dertil? 


Når vi alle er opvoksede i den Forestilling, at Moses 
er Forfatter til de fem efter ham opkaldte Bøger, så hænger 
det sammen med en gammel Overlevering i den jødiske 
Menighed, som der i Tidernes Løb ingen Anledning var til 
at underkaste nærmere Undersøgelse. Såvidt vides, er den 
i Oldkirken kun bleven angrebet af' enkelte Kættere. På 

Luthers Tid påstod den bekendte Sværmer A. B. Carl- 
stadt, at det lod sig forsvare, at Moses ikke havde skrevet 
de fem Bøger; men hans hele Optræden var kun lidet 
skikket til at indbyde til en rolig Forhandling, så at dette 
Angreb på den gamle Overlevering gik sporløst hen. Først 
ved Midten af det attende Århundrede søgte en belgisk 
Læge, Astruc, at påvise, at der i første Mosebog kunde 
spores to såre forskellige Hovedkilder, Memoirer, som han 
kaldte dem. Eftersom Gud i den ene benævnes med Skaber- 
navnet, i den anden med sit højhellige Navn som Pagtens 
Gud, betegnede Astruc den ene af de ukendte Forfattere 
som Elohisten, den anden som Jehovisten; desuden var 
der efter hans Mening Brudstykker af andre mindre Kilde- 
skrifter. Det hele skulde da være samlet af Moses. Men 
hermed vilde man i Tyskland ikke lade sig nøje; ved 
Overgangen til vort Århundrede gjorde man der gjældende, 
at de samme Kendemærker på en dobbelt eller flerfoldig 
Oprindelse, som prægede første Mosebog, også gik igennem 
de følgende, og hertil kom endnu en stor Mængde Grunde, 
der talte for, at Moses ikke kunde være Forfatter, men at 
de fem Bøger først var blevne til i en langt senere Tid. 
Det er let at forstå, at denne Strid vakte stort Røre i 
Theologernes Lejr. Selve Menigheden synes ikke at være 
bleven synderlig berørt deraf, men den, der hørte om 
disse Ting, fik det Indtryk, at Kampen drejede sig imellem 
Tro og Vantro; thi omtrent alle troende Videnskabsmænd 
vilde ikke blot af al Magt hævde, at Moses var Forfatter 
til de efter ham opkaldte Bøger, men havde endog meget 
ondt ved at indrømme, at han kunde have benyttet ældre 
Kildeskrifter ordret, og det i betydelig Udstrækning. Vi, 
som hørte Professor C. Hermansens Forelæsninger over 
det gamle Testamente, mente, at Elohisten og Jehovisten 
tilligemed mange andre —ister havde været uhyggelige 
Spøgelser, som nu havde fået en så forsvarlig Pæl gennem 
Livet, at de aldrig nogensinde mere vilde kunne forstyrre 

skikkelige Menneskers Ro, hverken om Natten eller om 
Dagen. 

Men vore Dages Kritik har rykket Pælen op, og nu 
mylrer det atter af Betænkeligheder mod alle de gamle 
Overleveringer. En Ting må alle være enige om, og det 
er, at sidste Kapitel i femte Mosebog umulig kan være af 
Moses, da der i det fortælles om hans Død. Når en Mand 
fortæller om sin egen Fødsel, vil han næppe skrive, at 
han var dejlig (2. Mos. 2, 2), og endnu vanskeligere vilde 
han kunne gøre den Bemærkning om sig selv, at han var 
såre sagtmodig fremfor alle Mennesker på Jorderige (4. 
Mos. 12, 3). Ganske vist kunde der her foreligge senere 
Indskud. Men det kan ikke nægtes, at der er overordent- 
lig meget, som taler for, at Mosebøgerne i deres nuvær- 
ende Skikkelse er langt senere end Moses' Tid, hvilket 
også Sprogformen tyder på. Hvad deres Oprindelse angår, 
da påtrænger sig også mere og mere den Anskuelse, at 
de er sammenflettede af flere hver for sig fortløbende Be- 
retninger. Hvilken Lærer eller Præst har ikke ved at 
skulle fortælle Bibelhistorien i Sammenhæng følt Vanskelig- 
heden ved at sammenknytte Beretningen om Skabelsen i 
de 7 Dage med den om Menneskets Skabelse? |Kommer 
vi længere ned i Tiden, bliver Vanskeligheden ved en 
ordnet Genfortælling større og større; man sammenligne 
blot i første Mosebog Slutningen af Kapitel 12 med Kapitel 
20. Skulde virkelig Abraham efter at have erfaret, hvilke 
fordærvelige Følger det havde, at han i Ægypten udgav Sara 
for sin Søster, og derved gik uden om Sandheden, skulde 
han være istand til atter at gøre sig skyldig i samme Løgn? 

Ja, der kan gives Svar, og der er givet Svar på disse 
Spørgsmål og mange, mange andre. Enkeltvis kan Ind- 
vendingerne gendrives, men Pælen er nu engang rykket 
løs, Spøgelset lader sig ikke længere mane ned. Med 
andre Ord: Bruger vi vore Kræfter i: Sandhedens Tjeneste, 
når endelig ingen anden end Moses må have Lov til at 

være Forfatter til de fem- Bøger? Selvfølgelig slipper vi 
nødig en Tanke, vi så at sige har indsuget med Moder- 
mælken, men her er ikke Tale om, hvad der er os mere 
eller mindre kært. Selv den udmærkede Professor De- 
litzsch i Leipzig, vor Tids dygtigste Gransker i det gamle 
Testamente, opgav for nogle År siden Kampen for at hævde 
Moses som Forfatter til de fem Bøger. 

Men der foreligger heller ingen Nødvendighed for at 
holde på denne Overlevering. At Moses kunde skrive, 
følger af sig selv, da han var oplært i Ægypternes Vis- 
dom, og Ægypterne var et Bogfolk, Papirets Opfindere. 
At han fik Befaling af Gud til at skrive, og virkelig skrev, 
siges atter og atter, men heraf følger ikke, at han skrev 
de fem Bøger, der går under hans Navn. Nu har man 
villet bruge Vorherre Jesus til at støtte den gamle Over- 
levering om Moses' Forfatterskab; men når det hedder 
Joh. 5, 46: »Dersom I troede Moses, troede I vel mig, 
thi han har skrevet om mig,« og når Jesus (Mark. 12, 26) 
anfører Herrens Ord i 1. Mosebog: »Jeg er Abrahams, Isaks 
og Jakobs Gud,« da er det en Misforståelse at ville tage 
disse Steder som Bevis for, at de fem Bøger er forfattede 
af Moses. Mosebøgernes Anseelse behøver slet ikke at lide 
ved, at vi opgiver Tanken om ham som Forfatter til dem, 
lige så lidt som Samuels Bøger bør være os mindre kære, 
fordi de ikke har Samuel til Forfatter. 

Vi har i. vor Kirkesalmebog et Sidestykke til de fem 
Mosebøger, nemlig Lidelseshistorien. Her er som bekendt 
efter de fire Evangeliers Fremstilling sammenflettet en 
sammenhængende Beretning om Jesu Lidelse. Den gamle 
Samler har været så nænsom, at han hellere end at ude- 
lade et eneste Træk har villet udsætte sig for at gentage 
den samme Fortælling med en lille Forskel, således hvor 
Ypperstepræstens Forhør over Jesus fortælles. En lignende 
Samvittighedsfuldhed og Vederhæftighed har besjælet Sam- 
leren af de fem Mosebøger. Hellere end at omarbejde 

eller udviske noget ejendommeligt Træk, har han villet 
fortælle det samme to eller endog tre Gange, og derfor 
er det forholdsvis let at sammenstille Brudstykkerne af 
de forskellige Grundskrifter, dog naturligvis kun til en vis 
Grad. Ligesom mangfoldige Ting fortælles omtrent ordret 
ens i de fire Evangelier, således kan det samme have 
været Tilfældet i Grundskrifterne. Sålænge Kritikken vil 
indskrænke sig til at sysle med Spørgsmålet om Mose- 
bøgernes Oprindelse, men lader deres Troværdighed stå 
ved Magt, vil Sagen ikke have nogen Betydning for Menig- 
heden. Anderledes stiller det sig derimod, når den be- 
tvivler selve de Kendsgerninger, som deri berettes, thi da 
kan Ingen være ligegyldig, »som har sin Gud og Bibel 
kær«. Og det er netop, hvad Kritikken i vort Århundredes 
sidste Halvdel bestandig stærkere har gjort. Som Hoved- 
manden for den moderne Kritiks Angreb på den ældre 
bibelske Histories Troværdighed må nævnes We//hausen. 
Det er nu ikke længere Mosebøgerne, som er Genstand 
for Undersøgelse, nej hele det gamle Testamente er taget 
for til fornyet Behandling, både de historiske og de profet- 
iske Skrifter. Den moderne Kritiks Grundbetragtning er, 
at de historiske Skrifter er yngre end de profetiske, eller 
nærmere bestemt, at Profeterne yder Forudsætningerne for 
de historiske Skrifter. Den kristne Menighed vil aldrig 
kunne slippe den Tro, at Gud har talt til sit Folk i Lov- 
givningen, og at Han på denne Grundvold har opvakt Pro- 
feterne for at holde det ilive. Den moderne Kritik mener 
derimod, at Profeterne fremstod, ikke drevne af Guds Ånd 
og som Meddelere af Hans Ord, men efter deres eget 
Hjærtes Tilskyndelse. De var mer eller mindre ædle 
Sværmere, de ivrede imod Flerguderiet, de arbejdede Folket 
altid mere op til sædelig Renhed, og så blev der til at 
støtte deres Påstande lavet Bøger, som udgav sig for at 
have guddommelig Myndighed. Men dette fører til den 
underlige Selvmodsigelse, at sædelig Renhed skulde kunne 

fremmes ved Løgn. Vi står her ved den samme store 
Grundforskel i Livssyn, som når Spørgsmålet lyder om 
Jesus af Nazaret: Hvis Søn er Han? Lad Vantroen længe 
| nok prise Hans udmærkede Egenskaber, der må dog gøres 
| store Kunster for at kunne nægte, at det er en uhyre 
Løgn at udgive sig for Guds Søn, når man ikke er det. 
Og når man nærmere efterser den moderne Kritiks rosende 
eller udsmykkende Talemåder, som den bruger om det 
gamle Testamente, da bliver Meningen den, at Profeterne 
talte ud af deres eget Hjærtes Tanker, og at Loven med 
hele den ældste Historie var dels Sagn, dels bevidst Præste- 
bedrag, opfundet for at støtte Profeterne, omtrent således 
som der i Middelalderen blev lavet et Skrift for at støtte 
Pavedømmet, idet Falskneren eller Falsknerne under den 
gamle ærværdige Samler, Abbed Isidors, Navn udgav en 
Række opdigtede Aktstykker. Dér gjaldt nu endda For- 
falskningen kun Pavebreve, men her er det Ord og Skrift 
fra Herren selv. 
Vi, hvis Ungdom faldt dengang, da Tidens Bølger bar 
| opad, havde ondt ved at tænke os Muligheden af, at den 
| hellige Skrift nogensinde tiere skulde kunne mistænkelig- 
| gøres for vort Folk, og kan derfor ikke andet end at blive 
underlig tilmode ved at se et Skrift som Wellhausens så- 
kaldte Juda og Israels Historie udspredt på vort dansk- 
norske Modersmål i »Bibliotek for de tusen Hjem«. Det 
gør et Indtryk på os, som når vi ser Stormsignalerne 
hejste, og skønt vi véd, at både vor Tro og den hellige 
Skrift har kunnet overleve større Storme end den, der nu 
trækker op, er det dog tydeligt nok, at her er noget, der 
ikke kan ties ihjel. Som et historisk Spørgsmål lader 
Sagen sig ikke slå ned med et Magtsprog; Angriberne kan 
omtrent sige, hvad de vil, men det er kun de Sagkyndige, 
der kan imødegå Angrebet på alle Punkter, og hvor findes 
de Sagkyndige? Tidligere kunde hver Præstemand, der 
var istand til at stave i sin hebraiske Bibel, give sit Ord 

med i Laget, men det forslår ikke længere i, vore Dage. 
Jeg føler mig dreven til på dette Sted at opfordre den 
Mand, der nu skal indtage gamle Delitzsches Plads, Pro- 
fessor F". Buhl, til som Afskedsgave at skænke det danske 
Folk og den danske Menighed et Modstykke til Wellhausens 
Juda og Israels Historie; han hår i sin Vandring langs 
Genezaret Sø ført os hen til de Egne, der altid vil være 
Menigheden dyrebare, han har i sin Skilding af Jerusalem 
fremdraget de gamle Grundvolde, men han har også i 
Theologisk Tidsskrift vist, at han forstod at agte på Tidens 
Tegn, idet han så Signalerne trukne til den Storm, der 
nu er ved at nå os, og han er ifærd med i sin Fortolk- 
ning af Jesaja til de Skriftkloges Brug at behandle adskil- 
lige af de hidhen hørende Spørgsmål. Der er vel ikke 
for Tiden Nogen, som bedre end Professor Buhl kan be- 
handle denne Sag folkeligt, og vi trænger netop til, at det 
skal ske så snart som mulig, inden Kritikken får for stort 
Forspring. 

Men fremfor alt vil jeg lægge Læserne i den nordiske 
Menighed på Hjærte, at nu vil det vise sig, om den Grundt- 
vigske Oplysning kan stå sin Prøve; thi det var jo, hvad 
.den gamle Mester lagde os på Sinde, at vi ikke skulde 
lade os forvirre ved de Lærdes Undersøgelse om Skriftens 
Ægthed og Pålidelighed. Jo fastere vi kan slutte os om 
det Ord, Herren taler i sin Menighed, jo roligere kan vi 
afvente Udfaldet af -de Lærdes Undersøgelser. For de 
Kristne i forrige og Begyndelsen af dette Århundrede syntes 
de Tiders Kritik forfærdelig; (det var især Angrebene på 
det nye Testamente; som Opmærksomheden var henvendt 
på); nu kan vi smile ad den, og vor Tid har givet os 
Våben i Hænde til at blotte dens Skrøbeligheder. Medens 
Tidsbølgen gik opad, ventede vi, at Kritikken, for så vidt 
den er af Sandheden, vilde stadfæste Bibelens historiske 
Troværdighed, således som Udgravningerne i Babylon og 
Ninive i mange Måder har gjort. Men Kritikken, som alt, 

hvad der er rundet af jordisk Rod, er tvetydig, og bruges 
for Øjeblikket mest til at nedsætte Menighedens dyrebare 
Skat. Lad os da vise, at vi i den grundtvigske Oplysning 
har bedre Betingelse end nogen anden Folkemenighed til 
at bruge den Bog, der er given »til Lærdom, til Over- 
bevisning, til Optugtelse i Retfærdighed, for at det Guds 
Menneske må vorde fuldkomment, dygtiggjort til al god 
Gerning«. 


Lynge Præstegård ved Sorø. 
Ludvig Wagner. 


Fra Bogmarkedet. 


Af Holger Begtrup. 


SER et Efterslæt fra det store Julemarked skal jeg 
denne Gang omtale endnu nogle Bøger henhørende til den 
hjæmlige Kunstdigtning. — Boghandlere, Forfattere, An- 
meldere og Læsere er enige om at klage over, at alle 
Værker kommer for Dagen næsten paa én Gang lige får 
Julen, men mærkelig nok er der dog ingen af rette Ved- 
kommende, som hitter paa at sårge for en jævn Fordeling 
over hele Aaret. Følgen bliver naturligvis ubarmhjærtig 
»Storslagtning til Jul«, som Bjørnson kalder det, og naar 
man — som her — kommer bagefter med nogle Rester 
fra Festens Rigdom, véd man knap, om det vil smage 
Folk. Imidlertid skal jeg i Overensstemmelse med min 
Opfattelse af en Anmelders Pligt gåre mit Bedste. 


Kvinder, et stykke udviklingshistorie.  Kristiania- 
Jortælling af Anna Munch. (Alb. Cammermeyers Forlag. 
Kristiania 1889.) 

Navn og Indhold tyder paa, at Forfatterinden i denne 
Bog har villet give et Modbillede til Garborgs meget om- 
talte »Bohémeroman« Mannfolk. Man fristes derfor til 
at sammenligne de to Fortællinger og afveje dem imod 
hinanden. Og Tungen paa Vægtskaalen vil strax give et 
meget stærkt Udslag, men — til forskællig Side, eftersom 
det er den kunstneriske eller den moralske Vægt, vi 
bruger. Paa Kunstnervægten vipper »Kvinder« op for 
»Mannfolk«, men i moralsk Henseende vejer den fårste 
mest som et alvorligt Indlæg imod Bohémernes forvovne 
Tanker om Fræmtidslivet mellem Mænd og Kvinder. 

Fortællingens Heltinder er 3 unge Søstre, Døtre af en 
gammel Overlærer og Enkemand i Kristiania, som hver 
paa sin Maade prøver at løse det store Spørgsmaal om 
Mands og Kvindes Samliv. Den fornuftige Johanne elsker 
og ægter en retskaffen Præstemand. Den livlige Dagmar 
trænger til et rigt Liv og gifter sig derfor — uden Kærlig- 
hed — med en skikkelig og velstaaende Forretningsmand 
i Hovedstaden. Den stakkels tredje Søster, Bergljot, som 
fra lille Barn har savnet sin - kærlige Moders Hjælp til 
den rette Udvikling af sine store Ævner, lader sig betage 
af den »moderne Literatur« og hengiver sig i en »fri For- 
bindelse« med en ung Kunstner, der hværken vil eller kan 
binde sig i Ægteskab. — Da hun mærker, at hun skal 
have et Barn, flygter hun til Amerika for at skjule sin 
Skam og opsøges siden af en brav, ung Mand, der agter at 
hjælpe hende med at faa sit forstyrrede Liv paa Fode igen. 

Moralen er givet af en ældre, erfaren Kvinde i følg- 
ende Ord: — »Nu har kvinden faaet stårre social frihed 
— hjemmenes døre er aabnede, forældre holder ikke længer 
igjen, ialfald meget mindre end før; de ser kanske, at det 


- ikke nytter — mange unge piger gjør jo noget nær, hvad 
de vil — — nu vil det snart vise sig: vil de staa eller 
falde? — Kan de taale den frihed, som mændene ikke 


har taalt? — Eller vil kvinderne for samfundets, for hjem- 

menes skyld, for sin egen skyld, i kraft af sin egen natur 
holde igjen? — Det er det, som er kommet over mig, 
som har forfærdet mig mangen. gang, jeg har siddet alene 
— dette, at medens man taler saa meget om fremskridt 
her, — om såmme grænser, samme renhed for mand som 
for kvinde, — saa er der tegn, ikke svage, tilfældige tegn, 
men tydelige varsler om, at det ligesaa meget gaar i den 
modsatte retning — mod samme frihed for kvinde som 
for mand! — Aa, om man kunde raabe det ud — at "de 
vilde rejse sig alle som en mod dette! Thi her er fare 
paa færde! Skal vore kvinder ogsaa komme til at give 
sig ind paa disse løse forhold uden mening, uden kjærne, 
— der, hvor man elsker ikke engang med %alv kjærlig- 
hed, men bare med den ene side af den, — — skal de 
blive smittede af bohémernes livsopfatning, at omtrent alt 
er tilladt, naar det bare giver nydelse, — af deres mangel 
paa handlekraft og ligesom lammelse i karakteren; faar 
de den samme fladhed og flakhed i tankegang og meninger 
og handler derefter, — — ja, da gaar vi en underlig tid 
imøde — en tid, hvis konsekvenser kanske er vanskelige 
at beregne paa forhaand; men ét er sikkert — og de vil 
komme til at erkjende det før eller senere —, at det blir 
»forfaldets og nedgangens« tid. Det er, som jeg ser det 
for mig, — — forvildelsen, konfusionen — og hvorledes 
de nærmeste baand, de kjendte, kjæreste, som holder 
menneskene sammen, og som, hvad man end siger og 
tiltrods for alle undtagelser, mægtigere end alt hjælper 
til at holde de unge oppe, familjens, hjemmets baand, 


mener jeg, lidt efter lidt opløses; — thi bårnene af disse 
forhold — 
»Ja bårnene« — sagde Bergljot og saa spændt op i 


hendes ansigt.« 

Andreas Dolleris: Plåjetid, Digte og Sange. (F. H. Eibes 
Forlag). 


Herman Bang: Digte. (J. H. Schubothes Forlag). 


Vilde man sammenligne disse to lyriske Værker paa 
samme Maade som de to ovennævnte Samfundsbilleder, 
saa vilde Udslaget blive omtrent ligedan. Men det vilde 
være uretfærdigt her, hvor hver har digtet ud af sit eget Liv 
og skal déåmmes derefter. Det skal derfor kun nævnes, 
at Moralen — ligesom Kunsten — i disse to Forfatteres 
Arbejder er håjst forskællig. 

Herman Bangs er givet i følgende Linjer: 


Død — du som altid — ved mit Hovedgærde sidder, 

ved min Side gaar — og bestandig paa mig stirrer — med 
stærke Øjne — 

Død — lad mig langsomt — vænnes til dit Selskab 

saa, naar en Dag dd — Haanden — mod mig strækker, 

frygtløs min — i din jeg lægger — og dør, 

som jeg levede — gudløs. 


Andreas Dolleris synger derimod: 


Min Tro: at Alt, hvad der er skabt, 
fik Livet ved Alherrens Ord! 

Min Trøst: at intet gaar fortabt, 

der fuldt og helt paa Livet tror! 


Som man vil se, tyder selve Formen paa den samme 
Forskæl — imellem et Liv, henkastet i vilde, regelløse, 
urimelige, men håjst »geniale« Strofer — og et andet, 
henlevet i den gode, gamle jævne Takt og Orden. 


Naar Andreas Dolleris har kaldt sin Digtsamling 
»Plåjetid«, saa ligger der vistnok en beskeden Tanke bag 
dette Navn. Forf. føler, at han ikke hører til de store 
Kunstnersjæle, som finder Ord for Hjærtets dybeste Stem- 

ning, naar det i ensomme Ojeblikke stilles overfor Dødens 
Gru og Evighedens dragende Magt. Hans Liv er ved 
Jorden, hvor han pløjer i sin daglige Gærning og kun ved 
Tid og Lejlighed standser en Stund for at sende en lille 
frejdig Sang ud til Vaarens og Arbejdets Pris eller en 
Tak til dem, som med stårre Gaver hjælper til at kaste 
Glans over den daglige Travlhed, saa vi ser 
At der er intet Arbejd 
saa ringe af Værdi, 
der har jo Glimt i Eje 
af Livels Poesi. 

Plåjetid er tilegnet Ludvig Bødtchers Minde, og Forf. 
hylder i en Sang denne gamle fine Kunstner som sin Lærer 
og Mester. Hos ham og de andre ældre Lyrikere har 
Dolleris bl. a. lært en Omhu og Flid overfor Digtningens 
Form, som i den nyere Tid ikke er ganske almindelig. 
Men i Indhold og Grundsyn er Plåjetid ingenlunde blot en 
Efterklang af den gamle Lyrik. Som sig hør og bår, har 
Forfatterens Digtning udviklet sig af hans eget Liv i Nu- 
liden. — Af Digtet til G. Brandes ser man saaledes, at 
Dolleris med Glæde har hilst Realismens Indtog i vor 
Literatur, vel nærmest fordi han samstemte med den stærke 
Opmanding til at sætte et virksomt Arbejdsliv i de syge 
Dréommes Sted. Bedst finder han dog denne Overgang 
gjort af Digteren Hostrup, som »vendte sin Hu fra Drom 
og til Daad«, og som Hostrup bygger han sit Fræmtids- 
haab paa de gode, virksomme Kræfter, der er vaagnet i 
vort hjæmlige Folkeliv ved Håjskolen og under Kampen 
for vort Modersmaal i. Sønderjylland. Til nogle af Før- 
erne i dette Arbejde har han skrevet kånne Digte. Fra 
sit personlige Liv, som den lyriske Digter jo har Forret 
til at lægge fræm, henter Dolleris Æmnet til en Række 
kånne Sange: »7il min Hustru«, som udgår et storre 
Afsnit i den net udstyrede lille Digtsamling. 

Overfor den jævne Arbejdstone i Dolleris' Digte er 
Herman Bangs. natlignende, mårke Tankedromme håjst 
mærkelige. Ogsaa denne Digter ønsker at arbejde til sit 
Fædrelands Gavn. 


Fædreland — Plet af Jord paa Jorden; 
Fædreland — du vort Sekels Polen 

indad sønderslidt — og udad sønderlemmet; 
Fædreland — sårgeklædte Møder; 

lær os: — smaa at være. 

Lær med Taalmod os — Hverdagsdragt at bære 
Arbejdsdragt — Moder, — dig til Ære. 


Men i disse Digte med deres fine hvide Bind og Guldsnit 
har han endnu ikke faaet Arbejdsdragten paa. Han ligger 
endnu helt sérgelig henslængt i en sort og hvid Selskabs- 
dragt, udmattet af Nattens Selskabsliv, og byder os de 
blege, fine Retter, som lædsker en overtræt Balherre: Østers, 
Is og Champagne. 

Der er imidlertid Tegn til, at den endnu unge, be- 
gavede Forfatter er ved at optage mere virkeligt og sundt 
Liv i sin Digtning. I saa Fald er den foreliggende Sam- 
ling vel at regne for den sidste Frugt af en langvarig 
sygelig Ungdomsstemning, der heri har naaet sit højeste 
men ogsaa farveløseste Udtryk, og som Herman Bang der- 
med har »digtet fra sig«. — Lærerigt er det i alle Til- 
fælde at gennemlæse denne fine Extrakt af den moderne 
»Naturalisme«, hvis-Indhold er — farveløs Tomhed. 


August Strindberg: X/okkeren paa Rånø og andre 
Skærgaardshistorier. Oversat af V. Adler. (J. H. Schu- 
bothes Forlag). 

I disse Fortællinger viser den mærkelige svenske For- 
fatter sig fra sin bedste Side. -— Efter en dygtig og liv- 
fuld Skildring af den naturskånne Skærgaard øst for 

Stockholm følger der en Række håjst ejendommelige Folke- 
livsbilleder fra disse ensomme, skovklædte Fjældøer, som 
han har lært at kende ved gentagne Sommerophold derude. 

Forfatteren har holdt sig strængt til sit afgrænsede 
Æmne og derved sparet Læserne for de sædvanlige for- 
argelige Udfald mod Menneskeheden og den store Verdens- 
orden, der synes uundgaaelige, hver Gang den ulykkelige 
Digter vil lægge sit eget! sære og sønderrevne Livssyn for 
Dagen. I disse smaa Fortællinger raader der en nogen- 
lunde fredelig og høvisk Tone. 

Det er derhos en Glæde at se, hvorledes Strindbergs 
ualmindelige poetiske Gaver faar Lejlighed til at lyse 
gennem disse stemningsrige, maaske lidt mørke Livsbilleder. 
Den stakkels Forfatter ligger ellers ofte i Krig-med sine 
egne bedste Ævner og har bl. a. aldrig magtet at bruge 
sin glimrende Indbildningskraft til Iklædning for personlige 
Tanker og Følelser. Haardt og uharmonisk plejer han at 
fræmsætte sin Livsbetragtning midt imellem sine sønder- 
brudte Fantasibilleder. Hans forvirrede Jeg ser 6jensynlig 
ned paa hans Sjæls skånneste Digtninge som Frugter af 
en »lidet udviklet og ufuldstændig Tankeakt«. — Men 
her, hvor de underlige, fantastiske Skærgaardsboere er 
Digtningens Æmne, tillader han uhindret sin Fantasi at 
lægge en ødsel Rigdom af Poesi over den jævne Fræm- 
stilling. 


Gustav af Geijerstam: Fattige folk. Nye fortællinger. 
Oversat af Johan Bøgh. (Alb. Cammermeyer. Kristiania). 

Flere af disse Fortællinger er ligesom Strindbergs 
henlagte til den stockholmske Skærgaard, men Geijerstam 
har mindre kunstnerisk Fylde og Friskhed, og derfor kom- 
mer det overfladiske i Synsmaaden, som de to svenske 
Forfattere har fælles, stærkere og ubehageligere fræm i 
hans Skildringer af den fattige Almue. Det er pinligt for 

enhver, som gærne vil vække aandelig Sans hos det jævne 
Folk, at se, med hvilken overlegen Anerkendelse visse ny- 
modens Realister fræmstiller den hos Menigmand desværre 
temmelig udbredte Materialisme. De lavere Drifter hos 
»Over- og Underklassen« nikker raat til hinanden ! 
Imidlertid vilde det være uretfærdigt at nægte, at 
Gustav af Geijerstam ved mange Træk røber en mere nobel 
Kunstnernatur. » Sidste Rejse« er en kvik lille Sømands- 
fortælling om en gammel udtjænt Skude, som sættes paa 
Grund under Sang og Klang, og » Uden penge« er en 
usædvanlig fin Fræmstilling af en fattig, ung Malers Liv i 
Paris. Sandsynligvis er Forfatteren bedre hjæmme iblandt 
de unge Kunstnere i Paris end blandt de fattige Folk paa 
Skærene ved Sverigs Kyst. — Den udvortes Styghed kan 
selv en flygtig Iagttager let faa Held til at gengive, men 
det menneskelige midt i Nød og Usselhed kan man kun 
lære at finde og fræmstille igennem et virkeligt Samliv. 


Røejsebeskrivelser. 


Under Titelen »Fra Akershus til Akropolis« har den 
norske Oldgransker Ingvald Undset begyndt at udgive en 
Rejseskildring”), som paa en Gang er lærerig og fornåjelig. 
Man vil deri kunne finde en udførlig Fortælling af Hein- 
rich Schliemanns æventyrlige Levnetsløb fra den Tid, han 
aftalte med Minna, sin Barndoms-Legekammerat i den 
meklenborgske Landsby, at de vilde giftes, naar de blev 
store, udgrave Guldvuggen, Sølvfadet og de andre Skatte, 
som var gjemte i de hjemlige Høje, og såa drage til Asien 
og udgrave Troja, til den Tid, da han efter megen Mod- 


1) 4 Hefter å 1 Kr. er udk. hos Cammermeyer i Kristiania. 

bør og megen Medbør, efter at have maattet give Afkald 
paa Minna og efter at have udgravet Troja, var havnet i 
et prægtigt Palads i Athen med en højt dannet græsk 
Kvinde, Sofia, som sin Hustru. Man vil i Undsets Bog 
kunne læse, hvordan det gik til, at Olympia blev udgravet; 
Ernst Curtius vakte allerede 1862 Begejstring ved en 
Skildring af dette Steds store straalende Fortid; og da saa 
Tyskland efter den franske Krig følte Trang til Bedrifter 
paa et fredeligt Omraade, satte Kronprinsen (den nys af- 
døde Friederich I(I.) igjennem, at hans Lærer, Curtius, 
blev overordentlig Sendeherre i Athen, saa han kunde 
træffe Aftale med den græske Regjering om Udgravningen, 
og fra 1875 til 1881 arbejdede en hel Stab af tyske 
Videnskabsmænd paa Undersøgelsen af det beråmte Hjem- 
sted for de olympiske Lege. Man kan hos Undset faa 
Besked om, hvordan der 1829, blandt andet ved Thorvald- 
sens Medvirkning, blev grundlagt et internationalt arkæolog- 
isk Institut paa Kapitoliet i Rom, men som — ligeledes 
efter den tysk-franske Krig -— er bleven til et tysk Rigs- 
institut, der 1877 fik en prægtig Bygning og en fast Ord- 
ning med to Professorer som Sekretærer og med Pladser 
for vel underståttede unge Videnskabsmænd, som vil studere 
i Rom. Men man kan saa ogsaa møde den nordiske Viden- 
skabsmands Suk efter en »nordisk Skole« i Rom for Hi- 
storikere, Kunst- og Kultur-Forskere lige saa vel som for 
Filologer. »Waar de tre nordiske Lande slog sig sam- 
men, vilde vel Udgifterne herved kunne bæres«. Ja, naar 
de tre nordiske Riger slog sig sammen, skrev Jonas Lie 
for nys i sit Nytaarsbrev, da kunde vi knytte Kolonisa- 
tions-Tanken sammen med Missions-Tanken, som andre 
Nationer har gjort det. Naar Nordboerne i N. Amerika 
kunde holde sammen, ligger det vel endnu nærmere at 
tænke paa, kunde de udgjére en betydningsfuld. Del af 
hint store Lands Beboere! Naar Nordboerne i Hjemlandene 
kunde arbejde sammen, og f. Eks. lade være at føre Told- 

krige med hinanden, da vilde vi ikke være saa afhængige 
af den hele Verden udenfor som nu! — Den norske Old- 
gransker kan sætte Tanker i Bevægelse, for det er en Rejs- 
ende, der ikke blot fortæller, hvad han har set, men ogsaa, 
hvad der er gaaet igjennem hans Sind, mellem Parthenons 
doriske Séjler som paa det gamle Roms Ruiner. 

Vidt forskjellig fra hans Rejse-Beskrivelse er den, som 
vor theologiske Professor Buhl, hvis Dygtighed som Hebræer 
nys har bragt ham en ærefuld Kaldelse til at være Pro- 
fessor i Lejpzig, har givet af Gennesaret-Søen og dens 
Omgivelser.) Deri dvæles kun ved det, som har været 
Gjenstanden for hans Rejse-Iagttagelser. Men det er sik- 
kert paalidelig Besked, der er givet, og af en Mand, der er 
nåje hjemme i alle de Spårgsmaal, som for en Bibellæser 
kan knytte sig til den for Kristne uforglemmelige gallilæ- 
iske Sø. 

J. Kr. Knudsens Skildring af hans sidste »Rejse 7 
Rødkarenernes Land«”) fører os paa en saare anskuelig 
Maade ind i de underlige Egne, hvor Missionærerne i vore 


" Dage bryder Vej for det Evangelium, som de gallilæiske 


Fiskere bår ud i den store Verden paa en mere lysende 
Sejersbane end den, der har fulgt Athenes Visdomsfugl og 
Romas Ørne. L. Schrøder. 


Illustreret husbibel. (Philipsen. 1889.) 

Andet hefte af dette solide bibelske billedværk er nu 
udkommet. Billedstoffet i sin helhed er væsenlig taget af 
Friedrick Pfeilstiiskers »illustrierte hausbibel«, der udkom 
i Berlin i 1888; men allerede året efter hår opnået et nyt 
oplag på 10,000 eksemplarer. Denne billedbibel fortjener 


1) IV, 4 af Fr. Nielsens ,,Smaaskrifter til Oplysning for Kristne", 
Schønbergs Forlag. 
2) V, Pontoppidans Forlag. 

også en stor udbredelse, navnlig på grund af sine ejen- 
dommelige illustrationer. De er allesammen belærende og 
giver en god og anskuelig forklaring af det østerlandske 
liv med sine forskellige sæder og skikke, som den hellige 
skrift fortæller om. Denne billedbibel er et nyt vidnes- 
byrd om, at vor tid vil ikke nøjes med romantiske fantasi- 
billeder, men at den kræver så nøjagtig og grundig op- 
lysning, som kan fås, også om fortidens virkelighedsforhold. 
Illustrationerne i dette værk hviler nemlig udelukkende på 
benyttelsen af alt det rige stof, som århundreders forsk- 
ning har fremdraget til oplysning og bekræftelse af skriftens 
ord. Enkelte mindre heldige billeder i Pfeilstiickers billed- 
bibel er skudt ud i denne danske udgave og vil blive er- 
stattede med en række ny fortrinlige billeder. De store 
landskabsbilleder vil blive ledsagede af udførlige forklar- 
inger ved værkets slutning, forfattede af den hebraiske 
professor Fr. Buhl, der hidtil har været ansat ved Kjøben- 
havns universitet. 

Illustreret husbibel vil udkomme i omtrent 40 lever- 
inger i stort kvartformat til en pris af 7d øre for hver 
levering. Subskriptionsprisen vil ikke overstige 30 kroner. 
Den fremtræder som et virkeligt pragtværk. 


Luther, et kirkeligt festspil af dr. Hans Herrig, over- 
sat ved 0. Kynde. (94 sider. 1 kr. 25 øre. Gad. 1889.) 

Det er et skuespil, hvori Luther er hovedpersonen, 
og hvori flere af reformationens samtidige optræder, som 
Staupitz, Melanchton og Eck, kejseren og de små tyske 
fyrster, riddere -og bønder og så Kåthe. I korte optrin 
gives der på temmelig trivielle og poesiløse vers besked 
om begivenhedernes gang på Luthers tid, ligefra hans egen 
personlige vækkelse og til hans død. 

Dr. Herrigs festspil har udelukkende interesse for os 
som et mærkeligt kulturhistorisk bidrag fra de allersidste 
år. Ved 400 års jubilæet 1883 fandt Herrig nemlig på 

til Lutherfesten i Worms at skrive dette skuespil. Det 
har siden hen været opført i en mængde tyske byer også 
på landet. Forrige sommer så oversætteren, kapelan Kynde 
fra Storeheddinge, det opført i providenz-kirken i Heidel- 
berg. Kirken var fuld af tilhørere. Kirkens kor var om- 
dannet til en scene, dækket af folderige draperier. De 
agerende var alle dilettanter — borgere og studenter. Kun 
Luthers rolle udførtes af en skuespiller, Aleksander Heizler 
fra Strasburg. 

Desværre har den danske oversætter udeladt 20 vers 
og forandet enkelte udtryk i Lutherfestspillet, fordi de, 
siger han, ellers »muligt vilde falde danske læsere for 
brystet som vel tyske«. Men det er netop disse udeladte 
og forandrede vers, der knytter sig den største interesse 
til. Det er nemlig dem, der gør det religiøse skuespil til 
et politisk agitationsnummer i det tyske kejserdømmes 
tjeneste. Og det er denne misbrug af kirken og de bedste 
tysk-kirkelige minder, der i høj grad har forarget adskil- 
lige af Morten Luthers nulevende virkelige venner i Tyskland. 

Da den tyske kejser i desember 1889 var et besøg 
i Worms, og han der havde overværet opførelsen af Hans 
Herrigs Lutherfestspil på det nybyggede folketeater, for- 
tæller et tysk kirkeligt blad med en vis ironi, at den tyske 
kejser dernæst i en samtale med byens borgemester bl. a. 
havde udtalt: at han i Worms med inderlig rørelse så 
mindesmærket om Luther, fra hvem et religiøst reform- 
arbejde var udgået. Teatret, som nu var bleven opført 
her, var et videre skridt henimod folkets forbedring og 
tjente til moralens og sædernes oprejsning. — Man 
mener altså, at kejseren for politiken skyld sætter skue- 
spillet Luther over den virkelige reformator Luther. 

Frederik Nygård. 

Om Varemarkedet. 
Af Chr. Faber. 


På Vare- & Produktmarkedet har der i den senere 
Tid hersket en rolig, men fast Stemning. — Kaffe. Trods 
Terminsmarkedets gunstige Stilling har Omsætningen i 
denne Måned dog været ringe, hvorimod Noteringen holdt 
sig uforandret meget fast. I de sidste Dage er indtrådt 
mere Liv i Forretningen, og Priserne er atter stigende. For 
effektive Varer var der livligt Begær til højere Priser; men 
såvel Tilbudene som Udvalget var meget begrænset, hvor- 
for mange Forretninger ej kom istand. Den første Lad- 
ning Guatimala af dette Års Høst, indladet med Damperen 
»Sakkarah«, er forlist. Tilførslerne sidste Uge i Rio var 
64,000 Sække — i London derimod kun 42000. — Sukker. 
Terminsmarkedet har i Slutningen af forrige Uge været 
livligt, og Priserne avancerede 2 Shilling, men sluttede atter 
roligere og til noget lavere Notering, da Licht i Magdeborg 
igennem sin officielle Statistik anslog den tyske Sukker- 
høst ca. 25,000 Tons højere end oprindelig antaget. — De 
danske Sukkerfabrikker forhøjede forrige Uge Kandis og 
Melis 4 Øre, dansk Puddersukker og Råsukker Nr.2 1 Øre 
pr. Pd. Fabrikanterne klager over, at i Forhold til Rå- 
sukkernoteringen får de for lave Priser for raffinerede 
Varer. Jeg tror nok, der er noget i det. 

Fra Øen Cuba i Vestindien meldes der om meget 
varmt og tørt Vejr, hvorfor derværende Ihændehavere af 
Sukker holder tilbage med Salg. Markedet meget fast, 
ligeså i Newyork, hvor man hårdt føler de små Sukker- 
tilbud fra Cuba. De officielle Verdensbeholdninger var 
omkring ved den 1. Februar 1890 ca. 700 Millioner Pund 
mere end forrige År ved samme Tid, og 400 Millioner 
Pund større end 1888. Verdensforbruget af Sukker er 
steget endel i den sidste Tid. 

Ris. Såvel japanesiske som Rangoon-Ris stigende, 
pr. Forår forlanges høje Priser. — Sago rolig; efter- 
hånden som der kommer rigeligere Tilførsler, vil Priserne 
gå lavere. 

Salpeter mat. 

Soda fast; England noget flovere; danske Fabrikker 
forhøjede idag Prisen med 25 Øre pr. 100 Pd. 

Frugter. Tørre amerik. Æbler fast. — Korender 
efterspurgt. — Valenzia-Rosiner meget fast. Smyrna- 
Rosiner roligere. —- Små Muskateller meget faste. — 
Mandler. Artiklens Position synes gunstig. 

Kryderier gennemgående uden Forandring. 

Smørmarkedet roligt med rigelig Tilførsel til Hoved- 
pladserne i England. 

Kornmarkedet. Hvede kommer fastere fra Amerika, 
og Korrespondenter derovre fra råder til at holde tilbage 

med Salg ud i Tiden: De amerikanske Hvedebeholdninger 
er jår atter mindre end Året forud, ca. 31 Mill. Buschel. 
- I Europa er såvel Hvede, Rug og Havre flovere både pr. 
strax og for senere Leveringer; undtagen herfra er dog 
Foderbyg, der er steget 3 d. de sidste Dage. 

Foderstoffer. Den forretningsløse Tilstand på Foder- 
stofmarkedet har ikke været uden Indflydelse på Fordring- 
erne fra Udlandet, og skønt man holder imod så længe 
som muligt, så er Ihændehaverne modtagelige for Bud, og 
Priserne må betragtes som gennemgående lavere.  Pris- 
ernes Fluktuation herhjemme vil for Resten af Sæsonen 
for en Del afhænge af Vinteren. — Majs. Trods de 
enorme Afskibninger af Majs fra Amerika på denne Års- 
tid, angives Beholdningerne dog at være betydelig større 
end på samme Tid ifjor, og Noteringerne er derfor lavere. 
Artiklen er imidlertid nu så billig, at der ikke er Rimelig- 
hed for yderligere Nedgang, så meget mere som Korn 
nogenledes holder Pris. — De seneste Dage har Artiklen 
ligget fast og stigende. 

Æg. Som det var at vente, er Priserne på denne 
Artikel gået ganske betydeligt ned i de sidste 2 å 3 Uger, 
og har forårsaget betydelige Tab for Exportørerne. Yder- 
ligere Nedgang forventes, da franske og tyske Æg over- 
svømmer Markedet. 

Frømarkedet. FRødkløver fast. Alsike og Agerhejre 
stærk stigende, Hvidt Frø højere. Andre Frøsorter ufor- 
andrede. i 

Petroleum rolig, men fast. 

Jærnmarkedet flovere, og Priserne på Råjærn er i den 
sidste Tid faldne ikke ubetydelig. 

Fabriken »Nørrejylland«s Normal Kaffe (Joh. Laurid- 
sen & Co.) bliver stadig en. større og større Artikel og 
vinder mere og mere Indgang hos Publikum. Der er alle- 
rede endel Efterligninger, som Folk bør vogte sig for 
ved nøje på Emballagen at mærke sig Fabrikens og Ejerens 
Navn. — Cikorie atter lavere. Ringen håber vel på at 
gøre de frie Fabrikker, dermed også »Nørrejylland«, trætte. 
Publikum burde vistnok støtte de sidste, det synes i al 
Fald at være i dets Interesse. 

Diskonto. England har nu ved sin i lange Tider holdte 
høje Diskonto fået sin Kasse så spækket, at den har måttet 
nedsætte sin Diskonto til 5 pCt. 

For Udførselen fra Tyskland i afvigte År foreligger 
nu officiel Statistik. Der er næsten Nedgang over hele 
Linien: 


1889. 1888. 


Pd. Pd. 
Hvede: 43 2 ERNE 16,000 22,000 
Ruge sr EERREGE t 24,000 " 46,000 
Havre sminke ende 720 4,600 
Bælgfrugter 90,000  200,000 
Raps ses 54,000 56,000 
Kartofler) Saras 2,400,000 4,300,000 


Fru 4 renee 360,000  540,000 

1889. 1888. 


Pd. Pd. 
Smør i ES NM 134000  274,000 
Ost .. tir ERE ae 28,000 68,000 
ARN BARE AR DE MOSSER 22,000 36,000 
Gavntømmer .. ; 3,600,000 4,200,000 
Linnedvarer....... 2 57,000 66,000 
Bomuldsgarn ...... 555 21,000 25,000 
Sygarn & Tråd........ 3,400 4,600 
Jerntråd .:... .3,000,000 3,900,000 
JOLNVAReRE sn 1,800,000 2,800,000 
Kobber- og Messingvarer.. 130,000  150,000 
Dampkedler............. 135,000  180,000 
(2) 165 Pagh E NERE SATTE 1,800,000 2,400,000 
VIDE er soskro T er 300,000 — 360,000 
SPIN SEERE es DE, 480,000  640,000 
MelassersRiis EVT so — 270,000 1,100,000 
Glasses reed nr ….1,200,000 1,600,000 
Brædder ES: dr FAD 1,800,000 3,000,000 
nerver de me 260,000 — 300,000 
Møbler re Es es 80,000 108,000 
rv SER er mr .… 18,000 32,000 
Rogcohorser sn .… 134,000  150,000 
ora re Sr le 560,000 — 640,000 
Eædervanrer ms ar 86,000  100,000 
. Stkr. Stkr. 
Heste ser 9,000 12,000 
IKE "rr 1 Tees Lees 16,000 200,000 
SNAUDLENT, AS SEERE MEDER 20,000  390,000 


På enkelte andre Artikler er der nogen Fremgang i 
Udførslen, men uden Betydning overfor den gennemgående 
betydelige Udførselsnedgang. 

Mig forekommer det, at ovenstående officielle Statistik 
. Viser tydelig og klart, at den store Beskyttelse med Export- 

Præmier har været en Ulykke for Tyskland. Underligt 
derfor ikke, at den tyske Kejser pludselig har fået Lyst 
til at forandre Signaler og er bleven Arbejderven. 

Om Kejser Wilhélms Arbejdermanifester skriver Børs- 
tidenden ganske interessant: 

»De to Kejserkundgørelser syntes Evropa to verdens- 
historiske Papirer — alle Aviser drog Højtidsskrud på — 
lange Ledere, hvis Sætninger folder sig tungt som stiv 
Brokade, talte Luften fuld af Sprogets vægtigste og stærk- 
este Ord. 

»Et Vendepunkt! et Vendepunkt!« gentog de alle og 
gyste festligt. Og med extatiske Blikke stirrede de ud i 
en Fremtid, hvor Fyrster sad på Throner og var deres 
Folks Forsyn. 

Men ude i Nordsøen sad England på sin Kridtstol og 
smilede i stille Skepsis ad denne socialreformatoriske Sol, 
der mod den Art Soles Skik steg op fra Østen. 

Og i dette Øjeblik, da Fastlandet begynder at komme 
sig efter Jubelrusen, og Basunernes Lyd tier, så fornemmes 
Englands stille Smil som en tyst og tvivlende Tale. 

England er for gammelt i Verden til at tro noget 
videre på uegennyttige Mennesker. Kejser Wilhelms For- 
sikring om, at han handler alene for det sociale Spørgs- 
måls smukke Øjemeds Skyld, glider England derfor let over. 

— Valgmanøvre? spørger det så sig selv. 

Men et Valg i Tyskland er jo Barnemad for en Re- 
gering, der hæves i Guldstol af Vælgerflertallet: Kartellets 
Mænd. Man sætter ikke så store Penge som Reskripterne 
i så lille et Foretagende. 

— Er det Faraonlysten? Trangen til at bygge Pyra- 
mider? tænker England atter. Skal der slæbes Sten af 
os andre til et Monument for hans Stater og Visdom? —- 
England har kendt Faraoner før — store ærgerrige, som 
brændte deres Navnetræk dybt i Evropas skælvende Kød 
og stemplede Tiden med deres Livs Gerning som med et 

Segl. Måske er Kejser Wilhelm af den Slægt — — Eng- 
land grunder — Da går som et gyldent Stjærneskud 
over Nathimmelen Tanken om Penge gennem dets Hjærne. 

England smiler stærkere — det ler næsten. Og, som 
ved Daggry klares alt, der før lå i Mørke. — Tysklands 
Industri har længe anråbt Himlen om sin Velsignelse. I 
lange År har den bedet så inderligt, om Herren dog endelig 
engang vilde se i Nåde til den og borttage dens Ufrugtbar- 
hed og lade den føde en stor og velskabt Export. 

Men Himlens Øre har været lukket — ingen svalende 
Dugg fra Hermon har sænket sig over den bedendes hede 
Pande — ingen Manna er sunken fra Skyerne at stille 
dens Hunger — tilsidst var den tyske Industri ved at segne. 

Da stivede man dens Arme af med Indførselstold og 
Beskyttelsesforbud. 

Men den klagede sig i sin Nød og sagde: Jeg plages 
svarligen af alskens Utøj —- Socialister nager mig med 
Strejker — Fagforeninger udsuger mig med højere Arbejds- 
løn — kom mig til Hjælp, eller jeg må forgå — — 

Da ynkedes Regeringen og udstedte en Socialistlov. 
Men endnu engang klagede Industrien sig: — Jeg lider 
ilde. I Stedet for Strejker plages jeg nu.af Sygekasser, 
af Alderdomsforsørgelser, af Ulykkesforsikring. Altsammen 
suger det Penge af mig. ; 

Da svarede Regeringen og sagde: Hvad der er sket, 
er sket. Hvad I har fået på Jer, må I beholde; men vi 
skal se at få alle jeres Konkurrenter til at gå i samme 
Gynge — — —- 

Dette er det, Tyskland nu prøver på med sine to 
højtidelige Reskripter. Har den først fået Englands og 
Frankrigs Arbejdsgivere lagt i Tysklands tunge Lovgivnings- 
Seletøj, vil de alle sakke af i samme Luntetrav. Og så 
kan Tysklands Industri endelig en Gang vinde med.« — 

Men Frankrig og England vil nok betakke sig; det 
synes som første Land slet ikke vil svare på Indbydelsen 
til at deltage i Arbejderkongressen i Berlin. — England 
har derimod som Gentleman svaret: Tak, vi skal nær- 
mere se Programmet efter i Sømmene og senere svare Ja 
eller Nejl 


Odense, den 23. Februar 1890. 


Se FVT ER. VOER DB af bane soen skare — met 


